
Cuvînt înainte 


Viaţa şi opera 


Vladimir Sergheevici Soloviov se naşte la 16 (28) ianuarie 1853 
la Moscova. 

El provine din două vechi și ilustre familii: ucraineană pe linie 
maternă, rusă în descendență paternă.: Tatăl său, fiu de preot mos- 
covit, e marele istoric Serghei Mihailovici Soloviov, autor al cele- 
brului tratat în 29 volume Istoria Rusiei din cele mai vechi timpuri 
(1851-1879). Are opt fraţi şi surori. Mama imprimă familiei o 
atmosferă tandră şi evlavioasă. Vladimir citeşte încă din copilărie 
vieţile sfinţilor, e predispus pentru exerciţii ascetice autoimpuse; e 
totodată atras de activitate poetică, îndrăgeşte cîntece şi versuri 
i ei din care memorează foarte multe. 

ntre 11 şi 18 ani urmează gimnaziul nr. 5 din Moscova. La 13 ani 
credinţa sa e pusă la grea încercare; criza durează pînă în 1871. În 
această perioadă cedează îndoielilor, are tentaţii materialiste, nihiliste, 
ateiste, de încredere în socialism, chiar în comunism. Treptat, 
depăşeşte însă negările. Întîia lui dragoste filozofică e Spinoza, se 
familiarizează cu scrierile lui de la 16 ani. Spinoza îl influenţează 
anume prin componenta religioasă a filozofiei sale, prin ideea unităţii 
spirituale a lumii ca realitate a lui Dumnezeu. Parcurge alte lectun, pe 
Feuerbach şi J. St. Mill, pe Schopenhauer şi Ed. von Hartmann, pe 
Schelling şi Hegel. Filozofia occidentală însuşită intră în impact cu 
acumulările ruseşti, precumpănitor slavofile și teologale. 

Din 1869 pînă în 1873 urmează cursurile Universităţii din 
Moscova, întîi la Facultatea de Fizică- Matematică, apoi la cea de 
Istorie-Filologie. Îşi dă examenul de licenţă în 1873 cu lucrarea 
Procesul mitologic în vechiul păgînism. Din toamna lui 1873 pînă 
în vara lui 1874 audiază cursurile Institutului Teologic din 
Moscova. În acești cinci ani de studenţie aprofundează cunoș- 
tinţele sale de filozofie, în strînsă legătură cu teologia. Viziunea 
lui se orientează către un sistem de gîndire creștin, tot mai eman- 
cipat de influenţele străine. 

În 1874 susţine lucrarea de magistru la Universitatea din 
Petersburg. Disertaţia de magistru este intitulată Criza filozofiei 
occidentale. Împotriva pozitiviştilor. Deşi are numai 21 de ani, e 
recunoscut de profesorii săi ca un erudit extrem de înzestrat. 

Scurtă vreme ţine cursuri la Universitatea din Moscova şi la 
Institutul de înalte studii pentru fete, iar în vara anului 1875 pleacă 
într-o călătorie de studii în Anglia. După cîteva luni londoneze, se 
duce în Egipt, din motive nu pînă la capăt eluc:date, poate de natură 
iniţiatică; el însuşi va invoca o chemare tainică a Sophiei. După alte 
cîteva luni se întoarce în Europa, iar vara anului 1876 o întimpină 
din nou la Moscova. 

Reia în toamna aceluiași an cursurile de istorie a filozofiei la 
Universitate, dar nedorind să ia parte la conflictele de grup, parti- 
zane, ale unor profesori, părăsește catedra şi se mută la Petersburg, 
unde obţine o slujbă la Comisia ştiinţifică de pe lîngă Ministerul 
Instrucțiunii Publice. 

Deşi îndrăgostit de tînăr de o verișoară, încheind chiar logodna, 
nu întemeiază o familie. Nu cedează nici repetatelor tentaţii de a se 
călugări, din cauza unui atașament prea mare faţă de libertatea per- 
sonală. Pe parcursul vieţii are însă dese viziuni extatice, mistice. Le 
va da glas în poezii, le va descrie în scrisori, ştim despre ele și din 
amintirile unor cunoscuţi și prieteni. 

Cu prilejul războiului ruso-turc din 1877-1878, publică un text 
patriotic, Trei forţe (1877), în care însă expune accentele slavofile 
într-o manieră netraditională, fără excese. 

Tipăreşte o lucrare neterminată, Temeiurile filozofice ale 
cunoștinței unitare, cure reprezintă prima schiţă a sistemului per- 
sonal, prefigurînd încă de pe acum direcţiile dezvoltării sale. Aceste 
dominante dobîndesc un contur lămurit în ciclul de Lecţii despre 
dumnezeu-uimanitate, de la începutul lui 1878, lucrare în care sînt 
prezente aproupe toate ideile sale metafizice şi care nu va lipsi din 
nici o ulterioară culegere reprezentativă a operei. 

La 6 aprilie 1880 îşi susţine la Universitatea din Petersburg doc- 
toratul cu lucrarea Critica principiilor abstracte. Teza desăvîrșește 
trei ani de muncă, părţi publicate în revista „Russki vestnik“ 
(1877-1880) înaintea apariţiei lucrării sub formă de carte în 1880. 
La susţinere Soloviov are de înfruntat șapte oponenți oficiali. El 
răspunde obiecţiilor formulate de aceștia, se detaşează de viziunea 
lui Schleiermacher şi de panteismul lucrărilor timpurii: ale lui 
Schelling, recunoaşte în schimb apropierea de „aşa-numita filozofie 

pozitivš“ din scrierile de maturitate ale acestuia. În ciuda svccesului 
la susţinere și a titlului de doctor în filozofie obţinut, nu i se acordă 
O catedră universitară, ci trebuie să se mulţumească, în calitate de 
privat-docent, cu prelegeri ocazionale, 

Cu un astfel de prilej intră într-o situaţie conflictuală. La | mar- 
tie 1881 fusese ucis ţarul Alexandru al II-lea. Intr-o lecţie publică din 
28 martie, Soloviov condamnă activitatea revoluţionară, în speţă pe 
atentatorii teroriști din mişcarea narodnică, dar îi adresează lui 
Alexandru al II-lea, noul suveran, chemarea de a nu-i executa, pen- 
tru a da dovadă de autentică moralitate creştină iertătoare. Primarul 
Petersburgului cere pedepsirea lui aspră, ministrul de interne 
invocă religiozitatea lui şi pe tatăl său, cunoscutul istoric şi fost 
rector al Universităţii din Moscova, ca circumstanţe atenuante, 
ţarul însuși se mulţumeşte să-l considere psihopat, nebun — fără 
a recurge la represalii grave. Soloviov e totuși obligat să renunţe 
la a mai ţine prelegeri şi i se pune în vedere să evite manifestările 
publice. In ianuarie 1882 abandonează pentru totdeauna munca 
didactică universitară, dedicîndu-se de acum înainte în exclusivi- 
tate cercetării și publicisticii. 

Interferate acestui segment aproximativ de timp sînt cele Trei 
cuvintări in memoria lui Dostoievski (1881-1883), nu toate sus- 
ținute efectiv. dar publicate mai întîi în reviste, apoi într-o ediţie 
separată, avînd în anexă textul Însemnare în apărarea lui 
Dostoievski de învinuirea unui „nou“ creştinism (Împotriva lui K. 
Leontiev) (1883). Episodul e semnificativ în lumina prieteniei 
strînse care îl legase pe filozof de marele scriitor dispărut la începutul 
anului 1881. 

După amintitul moment de cotitură din viaţa gînditorului, el îşi 
asumă condiţia — ulterior des invocată — de „veșnic pelerin“. 
Soloviov se dovedeşte total detașat de aspectele practice ale exis- 
tenţei, inclusiv de cele pecuniare, îşi dă banii oricui îi cere sprijin, 
manifestă o proverbială generozitate, un nedezminţit altruism. 
Călătoreşte mult peste hotare sau vizitîndu-șşi prietenii din rîndul 
nobilimii pe la conacele lor. 

In anii optzeci se dedică planului de reunificare a bisericilor 
creştine, occidentală şi răsăriteană: un proiect utopic de esenţă teo- 
cratică, impulsionat şi de strînsele sale legături cu episcopul ro- 
mano-catolic din Croaţia, Joseph Georg Strossmayer. La invitaţia 
acestuia vizitează Zagiebu!, unde şi publică singurul volum seris 
dintr-o trilogie proiectată, volumul Istoria și viitorul teocraţiei 

(1886); în Rusia apariţia cărţii e zădărnicită de cenzură, din cauza 
tendinţelor favorabile catolicismului. Atitudinile sale procatolice s-au 
accentuat cu prilejul unui sejur parizian din 1887, cînd și ţine con- 
ferinţe în salonul unei prințese ruse. Soloviov urmăreşte căile prin 
care ar putea fi depășită schisma creștinismului oriental şi occiden- 
tal. El visează la o teocraţie în care să fuzioneze puterea papei de la 
Roma și a ţarului Rusiei. E demn de menţionat totuşi că, deși pri- 
mise binecuvîntarea nunţiului papal care participase la încoronarea lui 
Alexandru al Ili-lea, Soloviov nu a renunţat niciodată la pravo- 
Slavie, iar ulterior şi-a statornicit convingerile ortodoxe. Sînt însă 
demne de a fi invocate lucrările scrise în limba franceză, pe baza 
conferinţelor sale pariziene, şi care aveau să apară succesiv în 
Franţa în anii 1888-1889: Ideea rusă; Sfintul Vladimir şi Statul 
creştin; Rusia şi Biserica universală. În ele mai cu seamă îşi află 
locul amintita utopie teocratică favorabilă papalității. După 1889 
interesul gînditorului pentru chestiunile privind reașezarea bise- 
ricească slăbește, accentuindu-se preocuparea sa pentru filozofic. 
un interes istoric și sistematic. 

În aceeaşi perspectivă dominant speculativă, el încheie în curînd 
și ciclul celor 15 texte polemice, Problema naţională în Rusia, scrise 
între 1883 şi 1891; după cum rareori se mai ocupă de teme şi cu un 
caracter politic particular, precum în China şi Europa (1890). 

In schimb, trece în prim plan orientarea În drum spre adevărata 
filozofie, studiu publicat într-o revistă în 1883. Acest lucru nu pre- 
supune diminuarea laturii teologice a căutărilor, care se menţine 
consubstanţială, de pildă în referatul susţinut în şedinţa Societăţii de 
psihologie din Moscova la 19 octombrie 1891. 

Compartimentat, Soloviov consacră anii nouăzeci unor sinteze de 
ontologie, etică, estetică, de istorie a filozofiei și de filozofie a isto- 
riei, Miza lor primordială este cea teoretic sistematizatoare. Ele 
rămîn în același timp foarte personale, de coloratură „artistică“, 
lirică şi dramatică. Autorul nu renunţă de tot la componentele 
utopice, pe care însă le ordonează în perspectiva unei atitudini tot 
mai accentuat pesimiste. 

In 1891 Soloviov devine redactorul secţiei de filozofie a Marelui 
Dicţionar Enciclopedic Brockhaus și Efron, pentru care întocmeşte 
aproximativ 200 articole despre concepte (ca de exemplu: libertatea 
voinţei, realitatea, procesul universal, natura, spaţiul) şi despre 
autori (Kant, Hegel, Comte, Platon, Danilevski, Leontiev ș.a.). În 
Operele complete vor fi reţinute doar c. 60 dintre aceste contribuţii. 

Cîteva apar însă în reviste în timpul vieţii şi în prelucrare de sine 
stătătoare, precum Ideea umanităţii la Auguste Comte. Soloviov ţine 
în aceste perioade prelegeri la Societatea Filozofică din Petersburg. 
El consacră multă energie traducerii şi comentării lui Platon. Din 
această preocupare rezultă unul din textele sale fîrzii, Drama vieţii 
lui Platon (1898). Din opoziţia lui, lesne previzibilă, faţă de gîndi- 
rea lui Nietzsche, rezultă studiul Ideea supraomului (1899). 

Un loc aparte ocupă incursiunile lui Soloviov în estetică. Este 
vorba de Frumusejea în natură (1889), lucrarea sa de bază în acest 
domeniu, apoi de studiile Sensul general al artei (1890), Primul pas 
Către o estetică pozitivă (1894), Ce înseamnă cuvintul „picturalitate”? 
(1897), Întrucîtva e corelabilă acestei sfere şi investigarea Eros-ului 
în Sensul iubirii (1892). 

Către finalul vieţii sale, efortul maximal vizează însă două tratate 
fundamentale: unul de filozofie „practică” (în sens kantian), 
Îndreptăţirea binelui, altul de filozofie teoretică. În finalul Îndrep- 
tățirii binelui autorul invocă nevoia de a da la iveală şi „îndreptăţirea 
adevărului“. Acestei cerinţe îi răspund trei studii publicate în revista 
„Voprosi filosofii i psihologhii” — ulterior apărute sub titlul atribuit 
[Filozofie teoretică], alteori denumite Prima întemeiere a filozotiei 
teoretice (1897-1899). 

Lucrarea de adio a lui Soloviov o constituie Trei dialoguri despre 
război, progres şi stirşitul istoriei universale, cuprinzind şi o scurtă 
Povestire despre Antihrist (dialogurile au fost scrise, primul la 
Cannes, în mai 1899, al doilea — la Moscova, în octombrie-noiem- 
brie 1899, al treilea — în ianuarie 1900, iar celebra povestire ane- 
xată — în februarie 1900). 

Sănătatea i-a fost întotdeauna șubredă. În vara anului 1900, pe 
cînd se afla la conacul prinţului P, N. Trubeţkoi de lîngă Moscova, 
la Uzkoe, împreună cu prietenii lui, cunoscuţi profesori moscoviți, 
fraţii S. N. şi E. N. Trubeţkoi, starea sănătăţii i se înrăutățește brusc. 
Suferea de ateroscleroză, insuficienţă renală și de o epuizare gene- 
rală a organismului. Se va stinge, aici, la 31 iulie (13 august) 1900, 
curînd după împlinirea vîrstei de 47 de ani. Cu o jumătate de an în 
urmă, la 8 ianuarie 1900, fusese ales membru de onoare al Academiei 
de Ştiinţe, la secţia Limbă și Literatură. 

Creaţia lui Soloviov poate fi seementată în faze acoperind, 
fiecare, cîte un deceniu sau o parte importantă a sa. Astfel s-a vor- 
bit de perioadele teozofică, teocratică şi teurgică; prima — situată în 
anii șaptezeci (între 1873 şi 1883 sau 1874 şi 1881); a doua — în 

anii optzeci (1883-1890 sau 1881-1889); a treia — în anii nouăzeci 
(1890-1900 sau 1889-1899). Finalul apocaliptic, din Trei dia- 
logurni... e îndeobşte fie integrat etapei a treia, fie disociat într-un 
apendice de sine stătător. 

Pe scrieri sau în ansamblu, opera lui Vladimir Sergheevici a fost 
studiată de numeroşi elevi şi urmași ai săi, precum și de exegeţi 
autonomi. Primii sînt ruși din ţara sa de baștină ori din emigrație, 
ultimii cuprind și autori germani, francezi, englezi, americani. 
Operele sale complete au fost editate la Petersburg în zece volume 
(1911-1914), împreună cu patru volume de corespondenţă 
(1908-1923). Dintre ediţiile în limbi occidentale amintim cîteva: 
Three Conversations — Trei dialoguri (1915), The Justification of 
the Good — Îndreptăţirea binelui (1918), Lectures on Godmanhood 
— Lecţii despre dumnezeu-umanitate (1944), The Meaning of Love 
— Sensul iubirii (1947), Ausgewählte Werke — Opere alese (2 vol. 
1911), Die deutsche Gesamtausgabe in 8 Bänden — Ediţia germană 
completă în 8 volume (1950-1953), La Sophie et les autres écrits 
français —- Sophia şi alte scrieri în franceză (1978). Din 1988 s-au 
succedat în Rusia multe ediţii separate sau grupaje de opere, inclu- 
siv cea folosită pentru ediţia de faţă. 

În limba română, în ultimii ani, au mai apărut: Jdeea rusă („Viaţa 
Românească”, 1991, nr. 2, traducerea Janinei lanoşi); Evreitatea şi 
problema creştină (text din 1884, inclus în culegerea Creştinism şi 
antisemitism, Humanitas, 1992, traducerea Janinei Ianoși); aproape 
în paralel aceeași lucrare finală sub două titluri — Povestire despre 
Antihrist (Institutul European, laşi, 1992, traducerea lui Radu 
Părpăuţă) şi Trei dialoguri despre sfirșitul istoriei universale 
(Humanitas, 1992, traducerea Danei Cojocaru); în sfîrșit, Rusia şi 
Biserica universală (Institutul European, 1994, traducerea Mioarei 
Adina Avram). 


Sistemul filozofic 


Vladimir Soloviov ocupă un loc central și marchează o cotitură 
decisivă în istoria gîndirii ruseşti. În veacul al XVII-lea se produ- 
seseră acumulările pregătitoare. Secolul al XIX-lea a adus cu sine 
corelarea treptată cu filozofia occidentală, mai ales cu marii idealişti 
germani, dar şi afirmarea cîtorva succesive orientări proprii şi a 
corespunzătoarelor lor personalităţi culturale: slavofili şi occiden- 
talişti, materialiști şi pozitivişti —  Kireevski, Homiakov şi 

Aksakov, Ceaadaev, Belinski şi Herzen, Bakunin, Cernîşevski și 
Pisarev, Lavrov, Mihailovski și Kavelin; după care au urmat 
„tinerii“ slavofili Danilevski, Strahov şi Leontiev, de care 
Soloviov avea să se delimiteze; și predecesorii lui direcți, 
lurkievici, Kudriavţev, Fiodorov ( la Universitatea din Moscova 
lurkievici i-a și fost profesor). 

Soloviov urmează tuturor acestor prezenţe, dar le însumează la 
un nivel superior. Cei de dinainte fuseseră filozofi intre altele, con- 
sacrindu-se și/sau teoriei literare, culturale, sociale. Soloviov este 
prin excelenţă filozof, ceea ce nu elimină componentele anterioare, 
dar într-un raport invers de însemnătate. El scrie poezii, scrie poetic, 
scrie despre poeţi (despre Pușkin, Lermontov, Mickiewicz), după 
cum și prelungeşte disputele culturologice și istoriografice, tipice în 
continuare pentru Rusia vremii. Totuşi. filozofia este miezul creaţiei 
sale. Mai mult: filozofia este adusă la nivel sistemic, e conceput 
primul sistem filozofic propriu-zis din Rusia. Predecesorii subor- 
donaseră filozofia vieţii literare și sociale; Soloviov subordonează 
restul filozofiei. 

Dar ideea recentrării preocupărilor pe un sistem filozofic unitar 
cere o specificare. Este vorba de coordonarea principială cu teolo- 
gia. Cu Soloviov. filozofia şi teologia parvin în Rusia la un singur 
întreg. Întrebarea: care dintre laturi e dominatoare şi o ghidează pe 
cealaltă? — a primit răspunsuri diferite. Greu s-ar putea totuşi con- 
testa aglutinareu teologiei in filozofie. Soloviov e influenţat de 
Cabală, Augustin şi Părinţii răsăriteni, dar el nu se înscrie în patris- 
tică. Din plin participă, în schimb, la mersul filozofiei. Gîndirea îi 
este îndatorată lui Platon şi Kant, dar mai ales lui Spinoza și 
Schelling. Întreaga istorie a cugetării moderne ruse a receptat cel 
mai puternic, dintre clasicii idealismului german. pe Schelling 
anume. El îşi pune pecetea şi asupra operei lui Soloviov, mai ales 
prin cartea tîrzie a filozofului german Philosophie der Mythologie 
und der Oftenbarning — Filozofia mitologiei şi a revelaţiei, 
„Filozofia revelaţizi” schellingiene îi mijloceşte lui Soloviov şi 
apropierea de Jakob Böhme. 

Am putea vorbi de o mirozofie, dar numai pînă la un punct, pînă la 
nivelul sistematicii raţionale. Căci, deşi intuiţia joacă un rol important 
în construcţiile preconizate, ele sînt logic ordonate. Sentimentul, 
rațiunea şi voința fuzionează într-o expunere care n-are cum să rămînă 
integral mistică. Împreună cu pulsaţiile intuitiv-mistice, ea se 
racordează cercetării intelectuale proprii timpurilor noi. Surprindem 

similitudini ba cu Schelling ori Schopenhauer, ba — premonitoriu — 
cu Bergson ori, mai apăsat, cu Teilhard de Chardin. 

Unitatea metodologică dintre filozofic şi teologal, raţional şi 
mistic, logic şi intuitiv corespunde unei unităţi de obiect. Dincolo de 
segmentările pe etape şi accentele schimbătoare, Soloviov caută 
mereu să surprindă totalităţi ontice: fiinţă şi devenire, spirit şi 
materie, om şi natură, individ şi obşte, divinitatea şi lumea. Proiectul 
urmăreşte să restabilească omogenitatea părţilor cînd disociate, cînd 
de-a dreptul rupte şi opuse una celeilalte. Vinovat de pulverizarea 
antinomică este triumful „gîndirii abstracte“, Lumea se cuvine însă 
reconstruită printr-o simţire-gîndire-voinţă superior concretă, printr-o 
dialectică vie situată la antipodul speculativismului hegelian. Pentru 
aceasta trebuie recucerit Absolutul. Ajungem la seria fundamen- 
talelor concepte-imagini solovioviene: „atotunitatea” (cu adaosul 
„atotunitatea pozitivă”), Sophia, Dumnezeu-omul şi dumnezeu- 
umanitatea. Absolutul este, desigur, Dumnezeu, dar Dumnezeu se 
revelează prin lisus Hristos ca Dumnezeu-om, de dragul dumnezeu- 
umanităţii, a umanităţii îndumnezeite, măcar treptat şi în perspec- 
tivă îndumnezeită. Fiinţa supremă înseamnă, pe de o parte, iposta- 
surile Sfintei Treimi, pe de altă parte, devenirea lumii şi a omului 
sub oblăduire divină, Din autoproiecţiile Absolutului se hrăneşte 
spiritul, logosul şi sufletul, în alţi termeni: binele, adevărul şi fru- 
mosul. Însufleţirea le-o asigură veşnica idee divină, Sophia, adică 
iubirea, întemeierea feminină a universului. 

Efortul mental constă în a forja o „atotunitate“ a lui Dumnezeu cu 
lumea, cu natura, cu omul, divină împlinire a naturii. Intreaga for- 
mare a universului şi a treptelor lui sophianic însufleţite sînt aşezate 
sub bolta Dumnezeu-omului împlinitor de dumnezeu-umanitate. 
Este axa metafizică a înseşi ontologiei lui Soloviov. De aici, apoi, 
complementarităţile: gnoseologia, modalităţile cunoaşterii Absolu- 
tului; fizica, deoarece spiritul se revarsă într-o materialitate pămîn- 
tească; antropologia, căci omul e situat în centrul acestei lumi; isto- 
riologia, întrucît natura ajunsă umanitate parcurge etapele acesteia; 
etica și estetica, fiindcă binele şi frumosul sînt valori consub- 
stanţiale cu adevărul revelat, la rîndul lor întoarse asupra surselor 
divine însufleţitoare. 

Intr-o atît de elementară reducţie, sistemul pare articulat doar din 
cîteva enunţuri spiritualiste şi speculative. Ar fi o impresie eronată. 
În jurul nucleului pe care l-am schematizat, Soloviov desfășoară o 
sumedenie de cercuri concentrice, tangente cu mai toate problemele 

vremii sale, pînă la aspecte dintre cele mai palpabile. Absolutul îşi 
acceptă relativizările şi, în cele din urmă, nimic din ceea ce-i ome- 
nesc nu-i este străin. În măsura însă în care plonjează în viul naturii 
și al umanităţii, al facerilor ce-şi suportă prefacerile, purității postu- 
latelor prime li se adaugă obligatoriu şi impurități — inclusiv dualis- 
me şi untinomii pe cure propriile gînduri desfăşurate nu le mai evită, 
Gînditurul se vede astfel nevoit să driunuiuscă recunoașteri ce se şi 
contrazic parcă, se exclud aparent: un antropocentrism întrucîtva 
autonom de transcendent, un soi de materialism detaşat de sursele 
spirituale, o laicitate într-o relativ independentă autodesfăşurare 
istorică, Pînă la capăt nu scapă nici Soloviov de secularizările gîn- 
dirii filozofice, motiv în plus pentru a-l socoti mai degrabă filozof 
decît teolog, filozof dependent. şi independent, cu schimbul, de 
teologie. El reactualizează întrucîtva ambiguităţile lui Spinoza, care, 
de la identificurea substanței cu Dumnezeu şi pînă la aceca a 
cunoașterii supreme cu iubirea lui Dumnezeu, deschide calea inter- 
pretărilur concomitent opuse. spiritualiste şi panteiste. Soloviov 
cedează și el panteismului, în spirit iudeo-creştin și în spirit perso- 
nal, interesat mai asiduu de lume, de natură, de umanitatea îndum- 
nezeită decît de Dumnezeul dogmaticii oficiale. El ar putea fi con- 
siderat — chiur a şi fost — un creștin pe cont propriu, dacă nu chiar 
eretic, în orice caz apocrif: ca şi marele lui prieten Dostoievski, 
depănîndu-şi meditaţiile într-un vădit paralelism cu el. 

Cea mai clară dovadă a libertăţilor arogate o aduce raportarea la 
Biserică. Soloviov tinde să restabilească şi aici unitatea pierdută 
prin schismele care au fărimiţat-o. El se ataşează „ortodoxiei“ în 
accepțiunea originară — de „catolicitate“: adică de dreaptă credinţă 
universală. Pentru aceasta se cuvin însă depășite segmentările în 
particularele ortodoxie, catolicism, protestantism. Ideală ar fi chiar 
surclasareu dihotomiei Biserică-Stat şi a trihotomiei Biserică-Stat- 
Societate. Soloviov gîndeşte „ecumenic“, „soborniceşte“ şi. doar în 
aceste coordonate, „catolic”. El nu se blochează nici măcar în duali- 
tatea Bibliei, dualitate pe care o acceptă doar ca trepte ale aceleiaşi 
revelații divine în Vechiul şi în Noul Testament, Din această 
întoarcere la unitatea surselor sacre derivă şi opoziţia lui faţă de 
toate opoziţiile primitive: faţă de iudaism, faţă de cvreitate. De 
vreme ce iudeii au pregătit ceea ce creştinii au desăvirşit, orice 
hulire a predecesorilor e o renegare a părinţilor, cei cărora supremul 
Părinte li s-a dezvăluit în primă instanţă, spre a naşte apoi, tot din 
rîndurile evreilor, Dumnezeu-omul. 

Şi după cum ortodoxia originară e superioară ortodoxiei istorice, 
iar catolicitatea originară — catolicismului istoric, la fel aparţin 
aceluiaşi univers al lui Dumnezeu Răsăritul și Apusul. Soloviov se 
află în răstimpuri sub influenţa siavofililor „bătrîni“, iar în alte 
perioade polemizează cu slavofilii „tineri“, de pildă cu Danilevski. 
El nu este însă strfin nici de occidentalişti, măcar în principalele lor 
căutări, În alţi termeni, el reeditează tatonările unificatoare ale 
„rusului francez“ Ceaadaev. In comentarea lui Puşkin, principalul 
„TUS european“, el înaintează paralel cu demonstraţia lui Dosto- 
ievski din celebra cuvîntare, cu valoare testamentară, despre marele 
poet: ruşii să se deschidă Occidentului, prin reciproce îmbogăţiri, 
după pilda pe care le-a oferit-o tocmai Puşkin! Şi pentru Soloviov a 
sosit timpul ca să fie depăşită şi această divizare, între slavofili şi 
occidentalişti. între adepţii orientării autohtone şi ai celei europene. 

Serghei Mihailovici, tatăl, fusese un mare istoric. Vladimir Ser- 
gheevici, fiul, şi-a saturat meditaţiile cu un acut simţ istoric. Filozo- 
fia sa este permanent şi o filozofie a istoriei — ruseşti şi universale. 
Viziunea sa asupra istoriei a fost subsumată unor dominante uto- 
pice; totodată însă ea se dovedeşte neobişnuit de lucidă şi în multi- 
ple privinţe premonitorie. În timp şi ca substanţă, Soloviov alter- 
nează optimismul şi pesimismul istoric. În calitate de creştin, el îşi 
pune speranţa în mîntuirea omului; dar nu uită nici păcatul originar 
şi nenumăratele lui consecinţe. Soloviov nu se lasă înşelat de 
aparenta acalmie a unor răstimpuri din veacul pe care l-a parcurs. El 
presimte teribile mişcări tectonice, cataclismul ce se va declanșa în 
secolul următor. Premoniţia lui înaintează. şi din acest punct de 
vedere, paralel cu viziunea lui Dostoievski. La joncţiunea celor două 
secole, în 1899-1900, Soloviov presimte vremi apocaliptice. 
Nihilismul în expansiune va duce, chiar dacă trecător, la domnia 
Antihristului, clamează el. Orice fraternizare cu nihilismul este 
funestă, motiv pentru care Soloviov respinge categoric soluţiile pre- 
conizate de Nietzsche. Ca și Dostoievski, el este antinihilist în 
ambele sensuri: ca antisocialist şi ca anticapitalist. Salvarea nu poate 
veni decît din partea creştinismului. Salvarea va fi „sobomicească'”" 
numai dacă şi întrucît va abilita şi va reabilita valoarea individuală, 
valoarea fiecărui individ în parte . Am putea detecta aici un specific 
„liberalism creştin”. Este vorba însă, iarăşi, de un liberalism originar, 
dominat de perspectiva libertăţii, în care fiecare ins în fiecare clipă a 
vieţii sale e obligat să aleagă liber între bine şi rău, între virtute şi 

păcat, Tocmai acest lucru face viaţa omului dificilă — şi minunată. 
De aici provin şi nenorocirile istoriei — şi supremul nococ rezervat 
omului, ca făptură plămădită după chipul şi asemănarea Creatorului. 


Tratatul de etică 


Îndreptăţirea binelui constituie principala lucrare a lui Soloviov 
în domeniul filozofiei morale. Totodată ea reprezintă primul sistem 
etic al unui gînditor rus. 

La sfîrşitul anului 1894 Soloviov proiecta o a doua ediţie a tezei 
sale de doctorat, Critica principiilor abstracte. La începutul lui 1895 
el decide ca în locul prelucrării scrierii sale din 1877-1880 să ela- 
boreze trei tratate mature şi ample. Doar primul dintre ele a fost inte- 
gral elaborat. Capitolele din tratat au fost publicate în cîteva reviste 
(„Voprosî filosofii i psihologhii“, „Knijki nedeli“, „Vestnik Evrop?", 
„Niva”), Sub formă de carte, Îndreptăirea binelui apare în 1897. Ti- 
părirea ei a prilejuit numeroase recenzii pro şi contra, o importantă 
polemică la care au panicipat publicaţii şi publicişti pe parcursul ulti- 
milor ani ai secolului trecut. Autorul a mai editat în 1899 o a doua ediţie 
a cărţii, substanțial prelucrată şi îmbunătăţită. Această ultimă variantă 
antumă va fi cea preferată ulterior pentni reproduceri şi traduceri, 

Îndreptăţirea binelui oferă elemente de continuitate şi de relativă 
discontinuitate faţă de restul operei. Soloviov se ocupase şi pînă aici 
deseori de moralitate, în studii speciale sau irnplicat altor teme, mai 
ales de istoriografie, ca de exemplu în analiza problemei naţionale. 
Chestiunile de morală practică şi de etică teoretică au fost prezente 
în mai toate scrierile. ca latură a concepţiei globale. Etica pre- 
lungeşte şi acum componente ştiute ale viziunii de ansamblu. E sufi- 
cient să facem o trimitere lu „critica principiilor abstracte", răsfrîntă 
de astă dată fie în „critica eudemonismului abstract'*, fie în critica 
subiectivismului de extracţie individualistă; sau să evocăm felul de 
a concepe binele însuşi ca „atotunitate“, ca parte ridicată la rang de 
întreg. apt de a răsfrînge tot restul în cele evocate; sau să regăsim 
însufleţirea sophianică a procesului de umanizare, ca inalienabilă 
unei moralităţi angrenate în acţiune istorică — pînă la sfîrşitul istoriei. 

Totodată, sesizăm Însă şi multe accente inedite sau rar întîlnite 
pînă în acest moment. În plan particular, autorul nu se mai referă la 
utopia sa teocratică din deceniul premergător. Legat de acest lucru, 

vechiul său optimism istoric pare să cedeze acum lucidităţii pesi- 
miste în ceea ce priveşte prezentul și viitorul apropiat, ultimul 
zugrăvit în Trei dialoguri... 

Dar diferenţa specifică o deconspiră un substrat mai general în 
tratarea libertății și a raportului ei cu determinismul. Un creştin au- 
tentic nu renunţă, evident, la premisa libenăţii de ui ulege de cure omul 
s-u învrednicit prin har divin. Şi totuşi, pe parcursul expunerii 
resimţim o oarecare suspiciune la adresa libertăţii, mai cu seamă în 
contexte de ordin social. Despre ce este vorba? Despre evidenţierea 
Jegăturii dintre alegerca liberă şi alegerea răului anume. Să fie 
această corelare doar o neşansă de fapt sau una de drept înscrisă în 
dreptul imprescriptibil la opţiune? Dacă restrîngem dreptul la 
accepțiunea sa juridică, are şi el îndreptăţire numai în perspectiva 
imoralităţii: prin chiar restricţiile pe care le impun, jurisprudenţa și 
jurisdicţia contirmă indirect libertatea omului la încălcarea 
moralității! O anumită afinitate electivă între libera alegere şi rău o 
scoate în evidenţă mai ales reversul relației, legătura organică a 
binelui cu o sumedenie de predeterminări necesare vieţii indivi- 
duale, obşteşti, religioase. De la date primordiale proprii moralității. 
cum ar fi sunţul rușinii sau al milei, prin legături de familie sau faţă 
de un anumit popor, pînă la credinţa cimentată de organismul şi de 
ritualurile bisericeşti, moralitatea îşi acceptă şi-şi asumă bunele 
coerciţii. obligaţiile de şi spre bine, adică mai degrabă necesitatea 
fastă decît libertatea de a-l nesocoti. Să fie oare vorba, în această 
subterană dar cîteodată şi deschisă amendare a libertăţii prin prisma 
încrederii în obligaţii, de o acceptare a imperativelor categorice 
Kkantiene? Sau de o sincronizare cu mai recentele concepţii „pozi- 
tive", chiar pozitiviste. favorabile deterninismului? Recunoaşte 
oare autorul, implicit, specificul veacului său, în care viziunile suu 
măcar accentele deterministe sînt puse în seama multor realităţi eco- 
nomice, sociale, comunitare coercitive?! 

Funcţionează în tratat ilustre modele etice, între ele şi cel kantian. 
Alături de ele acţionează însă și condiţiile distincte proprii unui 
secol sfîşiat de antinomii şi prevestitor de și mai funeste viitoare 
„alegeri“. Această bănuială pare confirmată şi de modalitatea 
neuzuală — atît pentru Soloviov, cît şi pentru orice alt gînditor reli- 
gios — de a trata etica mai degrabă independent de teologie. În 
lucrările premergătoare moralitatea fusese constant subordonată 
religiei, unei metafizici prin definiţie transcendente. De astă dată 
cititorul captează semnalele unei desprinderi a problematicii etice 

de sub „cupola“ religiozităţii. Raportată la „cenzura“ supraterestră, 
celestă, moralității pământene i se asigură o anumită autonomie. Nici 
vorbă, desigur, de absența Absolutului ca prim și ultim punct de 
sprijin pentru om. Dar între extremele aflate sub oblăduire transcen- 
dentă autorul acordă un spaţiu de manevră grijilor şi îndatoririlor 
imanente. Ca să ascuţim observaţia: aventurosul destin imanent al 
omului scapă nu o singură dată de sub controlul perspectivei trans- 
cendente. Omul rămîne fiinţă îndumnezeită, dar îşi asumă şi propriul 
traiect terestru, împovărat cu multe conflicte şi opțiuni de sine stătătoare, 

Observaţia o verificăm în detaliile construcţiei, Chiar și în a doua 
ei parte, explicit consacrată temeiului divin necondiţionat al mora- 
lităţii, Soloviov ajunge curînd la realitatea ordinii morale inserată 
celor cinci regnuri de fiinţare: mineral. vegetal, animal, natural- 
uman și spiritual-uman. Pentalogia evoluează în direcţia Dumnezeu- 
omului vestitor al Împărăției divine. Pînă una-alta însă, fiecare fiinţă 
se asumă în determinările proprii, pe care nu le va irosi în trecerea 
spre fazele superioare; faptul se aplică şi omului natural care, în 
propensiunea lui către omul spiritual, își ia firesc în posesiune natu- 
ralitatea. Cît priveşte partea întîi a tratatului, despre binele din natu- 
ra omenească, şi mai ales partea a treia, consacrată binelui în istoria 
umanităţii, ele își permit excursiuni în multe sfere independente de 
metafizica teologală. Aceasta reintră în drepturile ei abia în ultimul 
Capitol (al părţii a treia, adică al întregii construcţii), anterior fiind 
mai degrabă pusă între paranteze. 

Consemnăm, astfel, o interesantă dualitate a tratatului. El apar- 
tine, pe de o parte, gîndirii religioase, emană din premisa credinţei 
şi se întoarce la concluzii teologice, expuse totuși într-o vădită 
manieră personală. favorabilă „catolicităţii”' ca prelungire biseri- 
cească universală a tradiţiei apostoliceşti. Pe de altă parte, între 
aceste premise şi concluzii, o mare parte a discuţiei e purtată de sine 
stătător, ca o discuţie morală de tip imanentist, asemănătoare 
oricărui alt discurs etic, fie el aristotelic sau kantian, fie chiar exis- 
tenţialist (exegeţii au scos la iveală punctele tangente cu toate aces- 
te surse ori premoniţii, inclusiv anumite accente prevestitoare ale 
unei etici existenţialiste). Dacă de dragul evidenţei am împinge 
ideea mult prea departe, am vorbi de un vîrtej al disocierilor laice în 
care se vede angrenat cititorul. 

Impresia respectivei dualităţi întovărăşeşte cu deosebire lectura 
părții a treia. Ea cuprinde 10 din cele 19 capitole ale cărţii şi se con- 
stituie de fapt în a doua ei jumătate, de altfel cea mai interesantă 

pentra zilele noastre. Istoricitatea o probează aici şi descrierea suc- 
cesiunii credințelor, triada nihilism budist — idealism platonic — 
desăvirşire hristică; dar şi mai evident chestiunile ulterioare propriu- 
zis sociale, naţională, economică, juridică, a beligeranţei şi a dreptei 
organizări morale în raport cu fiecare şi cu toate împreună, Această 
amplă disertare probează racordarea la istoria veacului trecut. 
Soloviov își permite şi polemici incomode pentra mai marii timpu- 
lui său. Astfel, dacă în privința serviciului militar şi, în limite rezo- 
nabile, chiar și în cea a războiului de apărare a patriei, el se delimi- 
tează de radicalismul moralizator tolstoian tîrziu și râmîne conso- 
nant vederilor cercurilor oficiale, intră în schimb într-o anumită di- 
sonanță cu ele atunci cînd scoate în evidență 'imoralitatea unor 
pedepse drastice, cînd refuză condamnarea la moarte şi detenţia pe 
viață, întrucît refuză oricui ar fi dreptul de a-și priva pentru totdeau- 
na aproapele de libertate: şi îndeosebi atunci cînd detaliază răul din 
relaţiile între popoare și naţiuni, pături şi clase. Tăişul prin excelenţă 
necoaformist pentru acele vremuri — şi nu doar acelea —, e îndrep- 
tat împotriva naţionalismului: el reprezintă o supralicitare imorală a 
legăturilor fireşti cu națiunea proprie. Sotoviov nu acceptă nationa- 
lismul, dar nici extrema opusă, cosmopolitismul, ca mincinos uni- 
versalism. El nu agrecază, se înţelege. materialismul economic, 
lupta dintre clase și soluţia socialistă, Ura naţională nu-i pare însă un 
rău mai mic decît ura socială. Ambele sînt denunțate ca eminamente 
necreştine. Jumătate din polemică, diagnosticul racilelor de com- 
portament naționaliste, trebuie să fi şocat oficialităţile, într-un mo- 
ment istoric În care în Rusia se întețeau un de an nu numai con- 
flictele de ctasă, dar şi xenofobia, conflictele de rasă. etnice. 
Soloviov echilibrează morala comunitară cu cea individuală. El 
măsura şi În raportarea factorului spiritual la cel mate- 
rial. Spiritualismul lui nu este câtuși de puţin primitiv „antimateria- 
lisr. El acordă atenţie economiei — muncii, proprictăţii, co- 
merțului, cîştigului — şi vede înşelăciunile pe care le aduce cu sine 
în viața de toate zilele. Neaderînd la opţiunea socialistă, el nu se 
încrede necritic nici în binefacerile capitaliste. În acelaşi timp, el 
deduce „socialitatea” omului din „naturalitatea” lui. Omul descinde 
din regnul animal, îi poartă însemnekc chiar în mersul spre înnobi- 
lare spirituală. Un exemplu demn de remarcat în acest plan este dez- 
baterea, purtată și reluată fără pudibonderie, asupra sexualităţii. 
Erotismul nu are pentru ce fi hulit, căci perspectiva sa umană vi- 
zează perpetuarea familiei, legătura dintre generaţii. Predecesorii 

supraviețuiesc prin urmași, copiii — prin părinții străjuii la rîndul 
lor de către supremul Părinte. Dragostea nu este însă despuiată de 
aseamana no ale asen el putu ma sol 


încă spontane şi diluate, ale moralității. Cu timpul, din ele se va 
decanta esenţialul: iubirea spirituală. 

Soloviov este creştin și, ca atare, fidel vectrimilor. Dar creştinis- 
mul lui. proiectat asupra contemporaneităţii, cumulează un acut simt 
istoric, care n-are cum fi izotat de istoricismaul celei de a doua 
jumătăi a secolului al XIX-lea. Concepţia e tipic evoluționistă, 
deoarece omul reprezintă veriga de legătură între natură şi divini- 
tate. El e o ființă mediană şi mediatoare, iar morală este numai prin 
şi în devenirea sa. Omul e imperfect, Dumnezeu e perfect. Există 
însă perfectibilitatea de natură ascensională. Incondiţionalul divin 
clădeşte în sufletul omului o potenţialitate capabilă de a se transfor- 
ma în realitate în cursul dinamicii istorice. Situată sub patronaj trans- 
cendent, schema, astfel concepută, trebuia saturată cu o dialectică 
logică şi istorică. 

Ceva din neagreatul îndeobşte Hegel pătrunde în tratat. Contes- 
tati pe faţă sînt Schopenhauer, în discutarea milei şi a raportului 
altruismului cu <goismul; şi cu atît mai drastic Nietzsche, supraomul 
căruia năzuieşte spre o cu totul altă depăşire a omenescului, printr-o 
cu totul altă valorificare a componentei animalice, la antipodul ide- 
alului hristic. În schimb, cu amendamente cu tot, Kant este agreat ca 
un modern deschizător de orizonturi în planul filozofiei morale; 
dovadă şi anexa la tratat cu privire la Principiul formal al moralității 
(la Kant) — expunere și apreciere cu observaţii critice despre etica 
empirică: anexă a originalului neinclusă în prezenta traducere, 
fiindcă reproduce, cu îmbunătățiri, o parte a disertaţiei scrise cu 
aproape două decenii în urmă, Critica principiilor abstracte. Intai 
şi un impact cu Platon, de care Soloviov s-a preocupat intens cam în 
aceeaşi perioadă cu elaborarea tratatului. Erosul în sens platonian 
este prezent în postularea duală şi totuși unitară a iubirii în viaţa 
omului. Eticul implică astfel şi o deschidere de ordin estetic, în 
lumina unei convingeri apropiate de cea a lui Dostoievski: fru- 
museţea va salva lumea! „Atotunitatea“ morală e şi de ordinul 
kalokagathiei. Eticul estetic mai e şi adevărat, tot în descendență 
elenă, ca aletheia, ca deschidere adevărată de sine cu ţel universal: 
ideala umanitate îndumnezeită. 

Îndreptăţirea binelui, primul şi cel mai important sistem etic din 
filozofia rusă, e concomitent una dintre rarele sistematizări monu- 
mentale cu care se poate mîndri întreaga gîndire etică europeană. În 
prezent traversăm o etapă în care eseurile înaripate sînt preferate 
tratatelor solide. O aderenţă nu ar trebui să interzică pe cealaltă. 
Soloviov însuși este un strălucit eseist, în alte texte și în multe 
pasaje prezente. El ne oferă cu acest prilej o carte temeinică şi cuce- 
ritoare totodată. Îndelungatul, scrupulosul efort al traducătoarei 
Nina Nicolaeva, încununat de succes, ne îmbogăţeşte bibliotecile de 
filozofie cu o lucrare de excepţie. Incitanta ei lectură îndeamnă la o 
meditaţie pe măsura gravităţii nu doar a veacului trecut, ci şi a aces- 
tui secol. 

ION IANOȘI 

aprilie 1994 


Notă asupra ediţiei 


Am efectuat traducerea din limba rusă, după Vladimir 
Sergheevici Soloviov, Socinenia v dvuh tomah (Tom pervîi), Opere 
în două volume (volumul întîi), Editura „Misl'“, Moscova, 1988. Am 
păstrat majoritatea trimiterilor din subsol ale autorului, marcîndu-le 
cu N. a. Am renunţat doar la cîteva, irelevante pentru cititorul român, 
cum ar fi trimiterile autorului la propriile studii şi articole apărute în 
periodicele vremii sau traducerea unor expresii latinești, familiare 
nouă. Tot în subsol, notele traducătorului, cu caracter explicativ, sînt 
marcate cu N. t., iar cele ale editorului rus cu N. ed. Am căutat în 
text echivalări conceptuale cît mai apropiate originalului. 


Tatălui: meu, 
istoricul Serghei Mihsilovici Soloviov, 
şi F » A LJ | l R fi il V; ilievici, 
vie ți, ă şi e 3 e e 


Prefaţă la a doua ediţie 


Menirea acestei cărţi rezidă în dezvăluirea binelui ca adevăr, ca 
singura cale dreaptă a vieţii, fidelă sieşi în toate şi pînă la capăt — 
calea tuturor celor care o vor alege. Eu concep Binele în esența 
lui: numa: el se îndreptățește pe sine şi îndreptățește încrederea ce 
i se acordă. Şi nu degeaba în faţa unui sicriu descoperit, atunci 
cînd devine clar că toate celelalte lucruri nu s-au adeverit, auzim 
apelul la acest Bine esenţial: „binecuviîntat eşti, Doamne, învață-mă 
îndreptările Tale". 

In viaţa personală. în cea naţional-socială şi în cea universal- 
istorică Binele se justifică prin căile sale drepte ṣi binefăcătoare. 
Cunoscînd aceste căi din trecut, filozofia morală, fidelă Binelui, le 
indică prezentului pentru viitor. 

Atunci cînd, pornind la drum, luaţi o carte intitulată „Ghid“, 
căutaţi în ea doar indicaţii corecte, complete şi bine explicate cu 
privire la traseul ales. Această carte nu va încerca să vă convingă 
să mergeţi în Italia sau Elveţia, de vreme ce v-aţi hotărit să 
mergeţi în Siberia; de asemenea, ea nu vă va cferi mijloacele 
financiare pentru traversarea oceanelor în cazul în care banii 
voştri abia vă permit să ajungeţi la Marea Neagră. 

Filozofia morală nu este altceva decît un îndreptar sistematic 
pentru drumul cel drept în periplul existențial al omului şi al 
popoarelor. autorul nu poartă răspunderea decât pentru corecti- 
tudinea. exhaustivitatea și coerenţa acestor îndrumări. Dar oricare 
ar fi expunerea normelor morale, adică a condiţiilor de realizare a 
adevăratului scop al existenţei, ea nu are nici un sens pentru cel 
care şi-a propus, în mod deliberat, un scop cu totul diferit de aces- 
ta. Atunci cînd alegerea a fost făcută cu bună ştiinţă pentri mai 


! Psalmii, 119, 12 (N. ed) 

rău, marcajul opririlor indispensabile pe parcursul drumului spre 
mai bine nu numai că-și pierde rostul, dar devine supărător şi de-a 
dreptul jignitor, ca o aluzie la păcătoasa noastră opțiune, anume în 
cazurile în care în adîncul sufletului această opţiune este, involuntar 
şi inconştient, percepută ca fiind deopotrivă ineluctabilă şi proastă. 

Nu doresc în nici un caz să pledez pentru virtute şi să demasc 
viciul: consider că pentru muritorul de rînd o asemenea îndeletni- 
cire este nu numai deşartă dar şi imorală, deoarece presupune pre- 
tenţia neîndreptăţită şi orgolioasă de a fi mai bun decît alţii. Pentru 
noi contează nu abaterile individuale de la calea cea dreaptă, 
indiferent cît de grave ar fi acelea, ci opțiunea generală, fermă şi 
definitivă, între cele două căi morale, făcută cu deplină luciditate. 
Sînt oare toţi oamenii capabili de o asemenea opțiune? Fără 
îndoială, nu intră aici în discuţie oamenii morţi prea curînd, la 
vîrsta copilăriei, dar oare cît de departe de ei a ajuns majoritatea 
adulţilor în ceea ce priveşte claritatea conştiinţei de sine? În plus, 
mai trebuie spus că şi în cazul opțiunii conştiente. aceasta nu poate 
fi judecată din exterior : deosebirea principială dintre cele două 
căi nu are încă o configuraţie empirică decelabilă şi nu poate fi 
determinată practic. Mi-a fost dat să văd multe lucruri ciudate şi 
uimitoare, nicăieri însă nu am întîlnit două lucruri; un virtuos 
desăvirşit şi un ticălos desăvîrşit. Toate peroraţiile pseudomistice 
în legătură cu împărţirea superficială a oamenilor în albi şi negri, 
renăscuţi şi nerenăscuţi, mîntuiţi şi damnaţi îmi evocă doar 
declaraţia sinceră a morarului: 


Trăiesc de patruzeci de ani 

Dar nici în somn și nici aievea 
Căldări cu pinteni de aramă 

Nu mi-a fost dat să văd pînă acum!. 


Îmi amintesc totodată de unele prelegeri universitare, demult 
audiate, de zoologie a nevertebratelor şi de embriologie, pe baza 
cărora mi-am format o impresie generală asupra a două adevăruri 
binecunoscute; la nivelul cel mai de jos al lumii organice numai 
un biolog-savant poate distinge cu mare dificultate formele vege- 


! A. S. Puşkin, Scene din epoca medievală. (N. ed.) 

tale de cele animale; în fazele incipiente ale dezvoltării uterine 
numai un embriolog-savant poate distinge, tot cu mare dificultate, 
embrionul uman de embrionul unei alte creaturi dintre cele mai 
rele. Nu cumva acelaşi lucru se întîmplă în istorie şi în universul 
moral? În punctul lor de pornire cele două căi ale vieţii sînt şi ele 
la fel de apropiate şi aparent indistincte. 

De ce totuși, vorbind despre universul moral, indicăm numai 
cele două căi? Pentru că, în ciuda abundenței formelor de viaţă şi 
a atitudinilor faţă de viaţa însăşi, dezideratul nostru de împlinire şi 
eternizare a ei poate fi realizat numai pe o singură cale, iar toate 
celelalte căi, atît de asemănătoare din pornire cu cea dintii, duc 
într-o direcţie opusă şi, îndepărtîndu-se de prima tot mai mult şi în 
mod fatal. se contopesc, în final, într-un singur drum — al morții 
înveşnicite. 

Între aceste două căi de principiu unii vor să mai descopere oa 
treia — care nu ar fi nici a binelui, nici a răului — calea zisă na- 
turală sau animalică. Principiul ei practic suprem se exprimă cel 
mái bine într-un aforism german, rămas totuşi necunoscut atît lui 
Kant cît şi lui Hegel: Jedes Tierchen hat sein Plăsierchen. Formula 
conţine un adevăr indiscutabil care cere doar să fie completat cu 
un alt adevăr la fel de indiscutabil: Allen Tieren fatal ist zu 
krepieren!. Or, printr-o astfel de completare necesară această a 
treia cale închipuită — a animalităţii — se suprapune cu cea de a 
doua cale susmenţionată — a morţii?. În orice câz omul nu poate 
scăpa de o asemenea dilemă, de alegerea definitivă a uneia din 
cele două căi: a binelui sau a răului. Să presupunem că ne-am 
hotărît să optăm pentru a treia cale, a animalităţii, care este natu- 
rală, este dincolo de bine şi de rău. Ea se prezintă însă astfel numai 
pentru animale şi tocmai pentru motivul că ele nu decid singure 
asupra alegerii între această cale şi celelalte căi posibile: ani- 
malele urmează pasiv o singură cale impusă lor de o forţă străină 
de ele. Atunci însă cînd omul hotărăşte activ să urmeze calea 


! Ficcarc animal cu distracţia lui. Toate animalele sînt în mod fatal 
muritoare (germ.). (N. ed.) 

2 Calea pseudo-supraumană care i s-a revelat sărmanului Nietzsche în 
delirul lui, se suprapune şi ca celei animalice. Vezi prefața la prima ediție. 
(N. a.) 

„pasivității morale, el minte în mod vădit, produce o situaţie falsă, 
comite o nelegiuire şi, desigur, păşeşte nu pe calea animalică, ci 
pe una din cele două căi ale omului, care chiar dacă nu de la 
început, cel puţin în final, se dovedeşte a fi calea răului etem şi a 
morții. Că această cale este mai rea decit cea animalică, se poate 
observa din capul locului. Fraţii noştri mai mici, deşi lipsiţi de 
capacitatea de înţelegere, posedă neîndoielnic o intuiţie sufle- 
tească şi tocmai în virtutea ei, chiar dacă nu sînt în stare să se 
ruşineze de natura lor şi de calea ei rea care duce la moarte, resimt 
acest lucru ca pe o povară şi duc dorul de ceva mai bun, intuit de 
ei fără să-l cunoască. Acest adevăr, exprimat cu multă vigoare de 
apostolul Pavel (Romani, 8, 19-23) şi reluat ulterior într-o for- 
mulă mai puţin viguroasă de Schopenhauer. poate fi confirmat de 
orice om cu spirit de observaţie. Pe chipul omenesc nu vezi nici- 
odată acea expresie de adincă şi disperată tristețe care este 
întipârită, fără vreun motiv anume, în fizionomia unei specii zoo- 
logice. Prin urmare, omul nu are voie să se oprească la faza ani- 
malităţii suficiente. cel puţin pentru motivul că animalele nu sînt 
defel! suficiente. Un om conştient nu poate fì animal, vrînd- 
nevrini el este pus în faţa alegerii între cele două căi: fie să devină 
mai bun și mai presus de datul lui material, fie să devină mai rău 
şi mai prejos de animal. lar omenescul propriu-zis, constitutiv 
omului, constă mu în rezultatul devenirii, ci în însuși actul 
devenirii sale. Ce interes are omul să calomnieze pe fraţii săi mai 
mici denumind necorespunzător drumul ales de el în mod liber 
drept „animalic“, „natural“ — de fapt un drum nefiresc şi morbid 
al autoafirmării diabolice în ceea ce nu ţine de imperativele vieţii. 


În această carte am vrut să explic cu precădere cum anume 
Calea unică a Binelui, rămînîndu-şi sieşi fidelă şi deci îndrep- 
tăţindu-se prin ea însăşi, devine tot mai sigură şi completă pe 
măsură ce mediul vital-natural și istoric creşte în complexitate. 
Ambiţia principală a acestei filozofii morale constă în a stabili în 
cadrul principiului moral necondiţionat o legătură intemă şi multi- 
laterală Între religia autentică şi politica lucidă. Ambiţie cu totul 
inofensivă, căci o religie autentică nu obligă pe nimeni să adere la 
ea, iar orice politică poate renunța, nesancționat, la luciditate, evi- 
dent asumîndu-şi acest risc. Totodată, filozofia morală renunţă 

categoric la orice îndrumare a indivizilor prin fixarea unor reguli 
exterioare şi absolut precise de comportament. Dacă cititorului i s-a 
părut cumva că unele pasaje ale cărţii conţin ceva asemănător cu 
o astfel de „moralizare“, este bine să ştie că aceasta se datorează 
fie propriei lui înţelegeri incorecte, fie modului meu deficitar de 
exprimare. 

De altfel, m-a preocupat tot timpul claritatea expunerii. Cu 
prilejul reeditării cărţii, în decurs de nouă luni am recitit-o de cinci 
ori, intercalînd de fiecare dată noi lămuriri mai nwlt sau mai puţin 
dezvoltate. Deşi în urma acestei revizuiri a expunerii dăinuie încă 
o seamă de carenţe, sper ca ele să nu fie de o gravitate atît de mare 
încă să mă expună unei ameninţări de felul: .„Blestemat să fie cel 
ce face lucrurile Domnului cu nebăgare de seamă]. 


În timpul redactării acestei cărți am resimţit uneori utilitatea ei 
morală: poate tocmai în aceasta constă garanţia faptului că opera 
mea nu va rămîne cu totul inutilă cititorilor, ceea ce ar îndreptăţi 
îndeajuns această „îndreptăţire a binelui“. 


VLADIMIR SOLOVIOYV 


Moscova 
8 decembrie 1898 


! leremia, 48, 10 (N. ed.) 


Prefaţă la prima ediţie 


Sensul moral al vieţii într-o primă aproximaţie 


Are viaţa noastră în genere vreun sens? Acceptind că da, ne 
întrebăm dacă aceasta are un caracter moral, dacă îşi are oripinea 
în sfera moralității. Dacă da, în ce constă acest sens şi care ar fi 
definiţia lui corectă şi completă? Asemenea întrebări care nu 
întrunesc consensul în conştiinţa modernă, nu pot fi ocolite. Unii 
refuză vieţii orice sens, alţii cred că el nu are nimic comun cu 
morala şi nu depinde de atitudinile noastre cuvenite şi 
binevoitoare faţă de Dumnezeu, de oameni şi de lumea întreagă: 
în fine, sînt şi oameni care, recunoscînd importanţa normelor 
morale în viaţă, le definesc în mod diferit, generînd astfel o dis- 
pută ce se cere analizată şi soluţionată. 

O atare analiză nu poate fi în nici un caz considerată de prisos. 
În starea actuală a conştiinţei umane. chiar şi cei, puţini la număr. 
care au deja pentru ei înşişi O soluţie fermă şi definitivă a proble- 
mei vieţii sînt obligaţi s-o justifice pentru alţii: inteligenţa care a 
învins propriile ei îndoieli nu permite sufletului să rămînă indife- 
rent faţă de erorile altora. 


I 


Printre cei ce refuză sensul vieții există oameni serioşi care îşi 
încununează refuzul printr-un act de sinucidere; există însă şi 
oameni neserioşi la care negarea sensului vieţii îmbracă doar 
forma unor raționamente şi sisteme pseudofilozofice. Desigur, nu 
sînt un adversar al filozofării şi al sistemelor; mă refer însă la 
Oameni care iau propriile lor raționamente şi sisteme drept o pre- 
ocupare suficientă sieși care nu-i obligă la nici o acţiune şi rea- 
lizare practică: acest gen de oameni trebuie calificaţi drept nese- 
rioşi, după cum exerciţiile lor mentale trebuie declarate drept super- 
ficiale. Adevărurile de tipul: suma unghiurilor unui triunghi este 

egală cu două unghiuri drepte rămîn adevăruri absolut indepen- 
dente de cel care le enunţă şi de modul lui de viaţă. Aprecierea 
pesimistă a vieţii nu este însă un adevăr matematic, căci ea 
implică în mod necesar o atitudine personală. subiectivă faţă de 
viaţă, Cînd un pesimist „teoretic“ afirmă, cu titlu de adevăr obiec- 
tual, că viaţa este un rău şi o suferinţă, el are convingerea că opinia 
lui este împărtăşită de toţi, iar dacă este aşa, atunci pe ce temei 
trăieşte şi beneficiază el de rău ca şi cum acesta ar fi un bine? Se 
invocă instinctul care te obligă să rămii în viaţă în ciuda convin- 
gerii raţionale după care viaţa nu merită să fie trăită. Invocarea 
instinctului este inutilă, deoarece el nu reprezintă o forţă exte- 
rioară care să ne oblige mecanic la ceva: instinctul funcţionează şi 
în fiinţa cu o vitalitate excepţională, îndemnînd-o să-şi creeze 
anumite stări care i se par a fi dorite sau plăcute. Dacă graţie 
instinctului pesimistul găseşte însă în viaţă o plăcere, nu se sub- 
minează prin aceasta chiar temeiul convingerii lui aparent 
raţionale potrivit căreia viaţa ar fi un rău şi o suferinţă? Dar astfel 
de plăceri, obiectează el, sînt înşelătoare. Ce semnifică aceste 
cuvinte din punctul lui de vedere? Dacă admitem că viaţa are un 
sens pozitiv, atunci, desipur, multe lucruri pot fi considerate drept 
înșelătoare tocmai în raport cu acest sens: ele apar ca nişte fleacuri 
abătînd atenţia de la ceea ce este important şi primordial. 
Apostolul Pavel putea să spună că în comparaţie cu Împărăţia lui 
Dumnezeu, la care se ajunge prin acte de sacrificiu, toate ata- 
şamentele şi plăcerile trupeşti nu sînt, pentru el, decît pagubă şi 
gunoaie.! Dar ce criteriu de disociere între înşelăciune şi neînşe- 
lăciune utilizează un pesimist care nu crede în Împărăţia lui 
Dumnezeu şi nu acordă sacrificiului nici o semnificaţie pozitivă? 

Aici totul se reduce la trăirea plăcerii sau a suferinţei, motiv 
pentru care nici o plăcere, de vreme ce este realmente trăită, nu 
poate fi socotită înşelătoare. Pentru justificarea pesimismului la 
acest nivel primar nu ne rămîne altceva decît să numărăm, la 
modul pueril, plăcerile şi suferinţele din viaţa omului, ajunpînd la 
concluzia, a priori stabilită, că numărul celor dintîi este mai mic şi 
deci, viaţa nu merită să fie trăită. Această contabilizare a fericirii 
cotidiene ar avea sens numai în cazul în care ar fi posibilă 


! Filipeni, 3, 8. (N» cd.) 

însumarea plăcerilor şi suferințelor. sau dacă diferența aritmetică 
dintre ele ar fi resimţită în mod real; dar întrucît în adevărata reali- 
tate trăirile se prezintă exclusiv sub formă de stări concrete, a le 
opune cifre abstracte este tot atît de absurd ca atunci cînd ai trage 
cu tunul de carton într-o cetate de piatră. Cînd îndemnul posibil şi 
decisiv la viaţă se identifică numai cu ponderea mai mare a plăce- 
rilor decit a suferințelor, nu trebuie uitat că pentru majoritatea 
oamenilor această pondere are valoarea unui fapt real şi ei trăiesc 
fiind convinşi că merită să trăieşti. Printre aceşti oameni se 
numără, fără îndoială, şi acei teoreticieni ai pesimismului care, 
disertînd asupra avantajelor neantului, preferă în fapt existenţa, 
Oricare ar fi ea. Aritmetica disperării nu este altceva decît un joc 
al minţii pe care ci înşişi îl contrazic prin recunoaşterea faptului că 
în viaţă se găsesc mai multe plăceri decît suferințe şi. prin urmare, 
merită s-o trăieşti pînă la capăt. Comparaţia între predicile şi 
acțiunile lor impune o singură concluzie şi anume că viaţa are un 
sens căruia ei i se supun involuntar, dar că mintea lor este incapa- 
bilă să-l stăpinească. 

Categoria de pesimişti serioşi, adică sinucigaşii. confirmă, de 
asemenea, fără voia lor, sensul vieţii. Mă refer la sinucigașii 
lucizi, stăpini pe sine, care îşi curmă viaţa din disperare sau în 
urma unor iluzii pierdute. Ei credeau că viaţa are un sens pentru 
care merită să trăieşti, dar cînd s-au convins de lipsa de temei a 
ceea ce considerau a fi sensul vieţii, şi-au pus capăt zilelor, 
refuzînd totodată (asemenea pesimiştilor-teoreticieni) să se 
supună. în mod inconştient şi involuntar, unui alt sens necunoscut 
de ei. Desigur, acest gen demonstrează că voinţa lor este mai puter- 
nică decît la ceilalţi, dar ce are acest lucru a face cu negarea sen- 
sului vieţii? Aceşti oameni nu l-au găsit. dar unde l-au căutat ei de 
fapt? În acest context se poate vorbi de două tipuri de oameni 
pătimaşi: unii a căror patimă are un caracter pur persoal, de 
sorginte egoistă (Romeo, Werther), alţii la care ea este legată de 
un anumit interes istoric pe care îl separă însă de sensul universal. 
La ambele tipari de pătimași sensul propriei lor existente depinde 
de sensul vieţii universale, dar ei ignoră acest lucru (Cleopatra, 
Cato cel Tînăr). Romeo se sinucide. deoarece nu o poate poseda 
pe Julieta — sensul vieţii lui rezidă în posedarea acestei femei. 
Dacă într-adevăr sensul vieţii s-ar reduce la atît, atunci prin ce s-ar 
deosebi el de nonsens? În afară de Romeo, patruzeci de mii de 

nobili puteau să găsească sensul vieţii în posedarea aceleiaşi 
Juliete, aşa încît acest sens înşelător s-ar fi negat pe sine însuşi de 
patruzeci de mii de ori. În fond, aceeaşi situaţie cu variaţii de 
detaliu, regăsim în orice sinucidere; în viaţă nu se petrece ceea ce, 
după mine, ar fi trebuit să se petreacă şi deci ea n-are sens şi nu 
merită să fie trăită. Neconcordanţa între revendicările arbitrare ale 
omului pătimaş şi realitate este luată drept expresie a unui destin 
potrivnic, tenebros şi absurd, şi, refuzînd a se supune acestei forțe 
oarbe, omul se sinucide. Tot astfel şi în cazul oamenilor din cea 
de a doua categorie. Învinsă de Roma atotputernică, regina egip- 
teană.a refuzat să asiste la triumful învingătorului şi s-a lăsat 
omorîtă de veninul şarpelui. Romanul Horatiu a numit-o femeie 
măreaţă şi nimeni nu încearcă să conteste măreţia sfârşitului ei. 
Dar dacă Cleopatra se aştepta la victoria ei ca la ceva ce i se cuve- 
nea, iar victoria Romei o punea pe seama triumfului unei forţe 
oarbe. asta înseamnă că şi ea lua orbirea propriei sale viziuni drept 
temei suficient pentru negarea adevărului universal. 

Evident, sensul vieţii nu se confundă cu revendicările arbitrare 
şi schimbătoare ale fiecăruia dintre nenumăraţii indivizi din reg- 
nul uman. Dacă suprapunerea ar fi posibilă, sensul s-ar transforma 
în nonsens. adică nici nu ar mai exista ca atare. În consecinţă, pe 
sinucigaş l-a adus în pragul disperării şi deziluziei nu faptul că 
viaţa are sens, ci. dimpotrivă, credinţa că ea este absurdă: el spera 
că viaţa se va desfăşura după voinţa lui şi se va prezenta totdeauna 
ca o neîntreruptă satisfacere a czpriciilor şi pasiunilor lui oarbe, 
ceea ce ar echivala cu nonsensul ei. lată ce i-a provocat deza- 
măgurea şi l-a făcut să creadă că viaţa ma merită să fie trăită. Dar toc- 
mat prin dezamăgirea sa în raport cu absurdul lumii el îi confirmă 
sensul. Dacă omul nu poate suporta un asemenea sens, involuntar 
recunoscut, şi dacă în loc să încerce a-l înțelege se mulţumeşte să 
arunce vina pe altcineva numind adevărul ..destin potrivnic“, lucru 
acesta nu schimbă fondul chestiunii. Sensul vieţii se confirmă toc- 
mai prin inconsistenţa destinului celor care-l neagă: această negatie 
îi obligă pe unii (pesimişti-teoreticieni) să ducă o viaţă nevemnă, în 
contradicţie cu predicile lcr, iar pe alții (pesimişti-practicieni sau 
sinucigaşi) să ajungă la negarea reală a existenţei lor propriu-zise. 
Existenţa sensului vieţii devine evidentă atunci cînd cei care îl 
neagă ajung inevitabil la propria lor negare: unii prin viaţa lor 
nedemnă, alţii prin moartea lor violentă. 

II 


„Viaţa are un sens care rezidă în dimensiunea ei estetică — în 
ceea ce este puternic, măreț şi frumos. A ne dărui acestei laturi a 
vieţii, a O conserva şi consolida în noi şi în afara noastră, a-i asigu- 
ra preponderența, a o cultiva continuu pînă la edificarea unei 
măreţii supraomeneşti şi a celei mai pure şi noi frumuseți — iată 
scopul şi sensul existenţei noastre.“! O asemenea viziune, legată 
de numele talentatului şi nefericitului Nietzsche, viziune, devenită 
o filozofie la modă luînd în zilele noastre locul pesimismului 
dominant pînă mai ieri, nu are nevoie, ca şi acesta din urmă, să fie 
combătută din afară cu argumente exterioare: ea se combate sin- 
gură pe propriul ei teren. Să admitem că sensul vieţii rezidă în pu- 
tere şi frumuseţe, dar oricît de stăpîniţi am fi de cultul esteticului. 
nu numai că nu vom găsi în el un adăpost, dar nici măcar o urmă 
de sugestie referitoare la posibilitatea de a ne apăra împotriva 
acelui fenomen general şi inevitabil care anihilează dinăuntru 
aparenta divinizare a puterii.şi frumuseţii, precum şi aparenta lor 
autonomie şi necondiţionare. Am în vedere faptul că orice putere 
pămînteană sfîrşeşte prin a deveni neputinţă şi orice frumuseţe 
păminteană în final se transformă în urîţenie. 

Cît priveşte puterea, măreţia şi frumuseţea, toţi, de la învă- 
țătorul rus de provincie (vezi Revizorul de Gogol) pînă la 
Nietzche însuşi care întruchipează cel mai deplin din întreaga isto- 
rie universală asemenea virtuţi estetice, toți, aşadar, au o imagine 
identică asupra lor. Alte argumente sînt de prisos: 

„După ce s-a luptat Alexandru Macedon, fiul lui Filip. care a 
ieşit din ţara Chitmi şi l-a bătut pe Darie, regele Perşilor şi al 
Mezilor, a domnit în locul lui, fiind cel dintii împărat de neam gre- 
cesc. Şi a făcut războaie multe, a biruit multe cetăţi şi a nimicit pe 
regii pămîntului. Şi a trecut pînă la marginile pămîntului, a luat 
prăzi de la neamuri multe şi a fost supus pămîntul înaintea lui. Şi 
s-a înălţat şi s-a ridicat inima lui şi a adunat putere şi oştire foarte 
tare. Şi a stăpînit ţări şi neamuri şi tirani şi i-au fost birnici. Și 
după aceasta a căzut la pat şi a înţeles că i se apropie moartea." 


! O expunere liberă a concepţiei lui Nietzsche. (N. ed.) 
2 Cartea întti a Macabeilor, 1, 1-5. (N. cd.) 

Este oare puterea, neputincioasă în faţa morții, o adevărată pu- 
tere? Posedă oare frumuseţe un cadavru în descompunere? Vechiul 
exponent al puterii şi frumuseţii a murit şi s-a prefăcut în pulbere 
în acelaşi mod ca şi cea mai neputincioasă şi hidoasă creatură, iar 
proaspătul adorator al puterii şi frumuseţii s-a transformat de viu 
într-un cadavru care gîndeşte. De ce oare primul nu a fost salvat 
de puterea şi frumuseţea lui, iar cel de al doilea — de cultul său 
pentru putere şi frumuseţe? Şi cine să adore o divinitate, incapa- 
bilă să-şi salveze atît exponenţii cît şi adoratorii? 

În ultimele sale scrieri, sărmanul Nietzsche şi-a radicalizat 
ideile într-o polemică virulentă împotriva creştinismului. Nivelul 
lui de înţelegere, relevat cu acest prilej, este atît de scăzut încît ne 
evocă mai cuînd pe libercugetătorii francezi din secolul al XVII-lea, 
decît pe savanții germani contemporani lui. Atribuind creştinis- 
mul clasei de jos, el nici măcar nu înregistrează acel fapt simplu 
că de la bun început evanghelia nu a fost considerată ca propo- 
văduirea unei revolte îndoielnice, ci ca vestire îmbucurătoare a 
miîntuirii sigure, şi că forţa religiei noi stă în faptul întemeierii ei 
de către „întiiul născut din morţi“ ! care a înviat şi a asigurat viaţă 
veşnică discipolilor săi, neşovăitori în credinţa lor. Ce amestec au 
aici sclavii şi paria? Ce importanţă au clasele sociale cînd e vorba 
de moarte şi înviere? Oare „stăpînii“ nu mor? Oare aristocratul şi 
dictatorul Sulla, faraonul sirian Antioh şi regele iudeilor Irod n-au 
fost mîncaţi de viermi? Religia mîntuirii nu aparţine numai sclavi- 
lor şi „ciandalilor“2; eu este religia tuturor, întrucît nevoia de mîn- 
tuire este generală. Înainte dẹ a propovădui cu atîta înverşunare 
împotriva egalităţii, ar trebui să se înlăture principala cauză egali- 
zutoare care este moartea. 

În polemica sa împotriva creştinismului Nietzsche este uluitor 
de superficial şi pretenţia lui la rolul de „antihrist“ ar fi fost 
extrem de ridicolă dacă nu ar fi sfîrşit atît de tragic?, 

Cultul puterii şi frumuseții naturale nu se află în opoziţie netă 
cu creştinismul şi se suprimă prin el însuşi, datorită propriei sale 
inconsistenţe, fără intervenţia acestuia. Departe de a nega puterea 


! Coloseni, 1,18; Faptele Apostolilor, 26, 23. (N. ed.) 

? O castă inferioară la hinduși. (N. ed.) 

? După cum se ştie, sărmanul scriitor, trecînd prin faza grandomaniei, 
a devenit debil mintal. (N. a.) 

şi frumuseţea, creştinismul nu se poate împăca cu puterea unui 
muribund şi cu frumuseţea unui cadavru în putrefacție. Creştinis- 
mul nu a cultivat niciodată ostilitatea şi disprețul faţă de putere, 
măreție și frumuseţe ca atare, toate sufletele creştine, începînd cu 
cel dintii, s-au bucurat doar că li s-a revelat izvorul nesecat a tot 
ce este cu adevărat puternic şi frumos, a tot ce îi eliberează din 
robia puterii şi măreției aparente ale forţelor primare neputin- 
cioase şi monstruoase. ! „Măreşte sufletul meu pe Domnul. Şi s-a 
bucurat duhul meu de Dumnezeu Mîntuitorul meu... Că mi-a 
făcut mie mărire Cel Putemic şi sfînt este numele Lui (...) Făcut-a 
tăria cu braţul Său, risipit-a pe cei mîndri în cugetul inimii lor. 
Coborit-a pe cei puternici de pe tronuri şi a înălţat pe cei smeriţi. 
Pe cei flămînzi i-a umplut de bunătăţi şi pe cei bogaţi i-a scos 
afară, deşerţi.“2 Evident, este vorba numai de disprețul faţă de 
avuţie şi putere falsă; este clar că pentru cei smeriţi care vor tre- 
bui înălţaţi după detronarea celor puternici, smerenia nu constitu- 
ie un ideal absolut sau un scop final, ci doar o cale dreaptă nece- 
sară care duce la înălţimi inaccesibile pentru trufaşi. 

Puterea şi frumuseţea sînd divine dar nu prin ele însele: există 
Divinitatea puternică şi frumoasă a cărei putere nu slăbeşte, a 
cărei frumuseţe nu moare, pentru că şi puterea şi frumuseţea Ei 
sînt indisolubil legate de ordinea binelui. 

Nimeni nu se închină în faţa neputinței și urîţeniei, dar unii 
recunosc numai puterea şi frumuseţea determinate de bine care 
există veşnic şi eliberează cu adevărat pe exponenţii şi adoratorii 
lor de puterea morţii și a putrefacţiei; alţii în schimb preamăresc 
puterea şi frumuseţea iluzorii, considerate în mod abstract. Dacă 
vederile celor dintii pot învinge definitiv numai în viitor, vederile 
celor din urmă nu cîştigă nimic prin aceasta: ele sînt învinse deja 
pentru totdeauna, ele mor cu moartea fiecărui om în parte şi sînt 
înmormântate în toate cimitirele. 


HI 
Pesimismul pseudofilozofilor şi al sinucigaşilor autentici ne 
convinge, fără voia noastră, că viaţa are un sens; cultul puterii şi 


! Galateni, 4, 9, Coloseni 2, 8 20. (N. ed.) 
2 Luca, 1, 46-47, 49, 51-53. (N. ed.) 

al frumuseţii ne sugerează implicit că acest sens nu este cuprins în 
formele abstracte ale acestora; puterea şi frumuseţea devin 
purtătoarele sensului numai în contextul dominaţiei valorii de 
bine. Aşadar, sensul vieţii rezidă în binele ei, dar printr-o aseme- 
nea afirmaţie am lăsa deschisă posibilitatea unor erori în definirea 
a ceea ce constituie binele propriu-zis. 

La prima vedere s-ar părea că există o metodă simplă şi sigură 
de a evita orice eroare: dacă viaţa are un sens pozitiv, asta în- 
seamnă că sensul s-a făcut singur simţit şi ni se revelează continuu 
fără a aştepta să fie captat în definițiile noastre; nouă nu ne rămîne 
decît să ne resemnăm în faţa lui, să-l acceptăm cu dragoste, să-i 
şubordonăm existenţa şi personalitatea noastră pe care, cu acest 
prilej, s-o putem conştientiza mai bine. Sensul universal al vieţii 
sau legătura lăuntrică a unităţilor disparate cu marele întreg nu 
este rodul născocirii noastre, ci ne este dat din vechime. Din 
vechime ne sînt transmise formele de viaţă tradiţionale: familia 
care ne leagă prezentul de irecut și viitor printr-o relaţie trăită; 
patria care ne deschide sufletul şi îl umple cu sufletul neamului, 
cu legendele şi speranţele sale; în fine, Biserica, izbăvindu-ne de 
orice constrîngere, prir. asigurarea legăturii dintre viaţa personală 
şi naţională cu ceea ce este veşnic şi absolut. Aşadar nimic mai 
simplu! E de ajuns să trăieşti ca toţi ceilalți, să lărgeşti limitele 
propriului tău „eu“ insignifiant, să „pui la inimă“ treburile altuia, 
ale tuturor, să fii un bun familist, un zelos patriot, fiu credincios 
al bisericii, pentru a cunoaşte realmente sensul pozitiv al vieţii, 
fără să fii nevoit să-l cauţi şi să-i născoceşti definițiile. Într-o 
opinie de acest fel există doar un sîmbure de adevăr, dar întrucît 
lucrurile nu sînt atît de simple pe cît par, ea nu poate constitui 
punctul terminus. 

Dacă sensul pozitiv al vieţii transmis din vechime s-ar fi crista- 
lizat într-o singură formă imuabilă, atunci, într-adevăr, n-am avea 
ce discuta, mintea noastră nu ar avea de dezlegat nici o enigmă, şi 
numai în faţa voinţei noastre s-ar pune o problemă, aceea de a 
accepta sau respinge necondiționat ceea ce este dat tot atît de 
necondiţionat. Sînt înclinat să cred că în această situaţie s-a aflat 
Duhul Sfînt, aducător de lumină, în prima zi a facerii lumii. Omul 
se află într-o situaţie mai puţin fatală, dar mai complexă prin sem- 
nificaţia ei. Ştim că ipostazele istorice ale Binelui care ne sînt date 

nu se prezintă într-un tot unitar în măsură să determine a le accep- 
ta sau a le respinge în bloc; mai ştim în plus că aceste forme de 
viaţă nu au căzut pe negîndite din cer gata făcute. ci s-au cristali- 
zat în timp şi aici pe pămînt; ştiind că ele au fost supuse devenirii, 
nu avem nici un temei rațional să afirmăm că procesul devenirii 
lor s-a încheiat în toate privinţele şi că ceea ce ne este dat în clipa 
de faţă este desăvîrşit. Procesul fiind în curs de desfăşurare, cine 
altul dacă nu noi trebuie să-l continuăm, aşa cum au procedat 
înaintaşii noştri: formele superioare de viaţă care reprezintă pen- 
tru noi o moştenire sfîntă din vechime nu s-au închegat de la sine, 
ci prin munca şi gîndul oamenilor, prin eforturile lor intelectuale 
şi prin sacrificiile lor. De vreme ce forma istorică a binelui etern 
nu este unică şi imuabilă. multiplicitatea ei diversă impune o 
alegere, imposibilă fără capacitatea investigatoare a minţii. Se 
pare că aşa a orînduit Dumnezeu ca omul să nu aibă un sprijin din 
afară şi nici linişte pentru mintea şi conştiinţa lui: să vegheze în 
permanenţă şi să se susţină în lume pe propriile lui picioare, „Ce 
este omul că-Ţi aminteşti de el? Sau fiul omului că-l cercetezi pe 
el.“ Credinţa ne interzice şi ea să dispreţuim în noi şi în alţii ceea 
ce însuşi Dumnezeu respectă, şi anume demnitatea lăuntrică, ines- 
timabilă şi de neînlocuit care este raţiunea şi conştiinţa omului. 
Motiv pentru care Dumnezeu ne pomeneşte şi ne vizitează. Cei 
care se fac vinovaţi de acest dispreţ, încercînd să substituie cri- 
teriului lăuntric al adevărului un criteriu exterior, sînt pedepsiţi, 
vai! cu eşecul inevitabil al propriilor lor tentative. Tocmai cei cu 
mintea lucidă, clară şi consecventă, care nu se mulțumesc cu o 
frazeologie nebuloasă, coboară în linie dreaptă şi cu o viteză 
impresionantă de la ceea ce este cert la ceea ce e îndoielnic, de la 
îndoielnic la fals, de la fals la absurd. Ni se spune că „Dumnezeu 
Îşi arată omului voinţa prin intermediul autorităţii Bisericii: sin- 
gura Biserică adevărată este a noastră; cuvîntul ei este cuvîntul lui 
Dumnezeu; adevăratul reprezentant al Bisericii noastre este clerul 
nostru; deci cuvîntul lui este cuvîntul lui Dumnezeu; pentru 
fiecare om în parte adevăratul reprezentant al clerului este 
duhovnicul şi de aceea orice chestiune legată de credinţă şi 
conştiinţă trebuie, în ultimă instanţă, să fie rezolvată de duhovnicul 


! Psalmii, 8, 5. (N. ed.) 

fiecăruia.“ Pare să fie clar şi simplu. E suficient să aranjăm 
lucrurile în aşa fel încît toţi duhovnicii să spună acelaşi lucru, 
adică să existe un Singur duhovnic, omniprezent şi nemuritor. 
Altminteri diverpențele numeroşilor duhovnici pot da naştere 
părerii păcătoase că Dumnezeu se contrazice. 

În realitate, dacă importanţa acestui purtător al autorităţii exte- 
rioare, fie el o persoană singulară, fie o instituţie, derivă exclusiv 
din poziţia lui oficială, atunci toate persoanele ocupînd aceeaşi 
poziţie au o autoritate egală care se suprimă graţie contrazicerii lor 
reciproce; dacă însă unul sau mai mulţi dintre ei sînt investiţi cu o 
autoritate preferenţială datorită încrederii mele în ei, asta înseam- 
nă că eu sînt sursa și creatorul autorităţii supreme pentru mine şi 
deci mă supun doar arbitrariului pe care îl confund cu sensul 
vieţii. La aceasta se ajunge în mod inevitabil dacă pentru rațiune 
se caută cu orice preţ un reazem din afară şi dacă sensul necon- 
diţionat al vieţii este conceput ca fiind impus omului din afară. 
Cine vrea să identifice sensul vieţii cu autoritatea exterioară, acela 
şfîrşeşte prin a-l confunda cu absurditatea propriului său arbitra- 
riu. Între om şi ceea ce constituie sensul vieţii lui nu trebuie să 
existe o relaţie formală, exterioară. Autoritatea exterioară este 
necesară ca un moment tranzitoriu şi nu poate fi permanentizată, 
acceptată ca o normă definitivă şi constantă. Eul omenesc se poate 
amplifica numai printr-o intimă relaţie sufletească reciprocă cu 
ceea ce este mai cuprinzător decît el, şi nu prin intermediul unei 
supuneri formale care în fond nu schimbă nimic. 


IV 


Deşi preexistent individului şi depăşindu-l, sensul pozitiv al 
vieţii nu poate fi acceptat din afară numai pe baza încrederii într-o 
autoritate exterioară. ca pe ceva deja constituit: el trebuie să fie 
înţeles şi apropriat chiar de om prin credinţa, raţiunea şi expe- 
rienţa lui. Este o condiţie necesară a oricărei existente demne din 
punct de vedere moral. Cînd această condiţie subiectivă necesară 
vieţii bune şi conştiente este considerată drept esenţa şi scopul ei, 
se produce o nouă greşeală morală care rezidă în negarea tuturor 
formelor istorice de manifestare a binelui cu excepţia actelor şi 
stărilor morale interioare ale individului. Un asemenea amorfism 
moral sau subiectivism este direct opus propovăduirii zilnicei 

smerenii ocrotitoare de care am vorbit mai sus. Se afirma cu acel 
prilej că viaţa şi realitatea date sînt mai inteligente şi mai bune 
decît omul, că formele istorice în care s-a cristalizat această viaţă 
sînt ca atare înțelepte şi benefice, şi că omului nu-i rămîne altce- 
va decit să li se supună cu evlavie şi să caute în ele normele necon- 
diţionate şi autoritatea propriei existente. Amorfismul moral re- 
duce, dimpotrivă, totul la noi înşine, la conştiinţa de sine şi ac- 
tivitatea noastră autonomă. Pentru noi există numai viaţa 
sufletească şi sensul bun al vieţii constă exclusiv în stările inte- 
rioare ale fiecărui individ, în acţiunile şi relaţiile derivate din aces- 
tea în mod nemijlocit. Fiecare dintre noi este înzestrat de la natură 
cu un asemenea sens şi bine lăuntric, dar ele se suprimă, se 
deformează şi degenerează în absurd şi rău datorită diverselor 
forme şi instituţii istorice cum ar fi statul, biserica şi cultura în 
genere. Deschizîndu-le ochii la atari stări dc lucruri, îi putem 
convinge uşor pe toți să renunţe la aceste distorsiuni catastrofale 
ale naturii umane, a căror expresie extremă sînt instituţiile repre- 
sive, precum justiţia, armata etc. Toate acestea subzistă graţie 
înşelăciunii rău intenţionate și violenţei la care recurge o minori- 
tate, dar mai ales datorită neînţelegerii şi autoamăgirii majorităţii 
care apelează la tot felul de artificii (băutură, tutun etc.) pentru 
adormirea raţiunii şi conştiinţei. Oamenii încep deja să-şi dea 
seama de caracterul eronat al viziunilor şi acțiunilor lor, iar din 
clipa în care vor renunța la ele și îşi vor schimba comportamentul, 
toate relaţiile umane păcătoase se vor suprima de la sine şi orice 
rău va dispărea atunci cînd oamenii vor înceta să i se opună prin 
violenţă; sensul pozitiv ale vieţii se va revela de la sine şi se va 
înfăptui în masa pestriță a preadiepţilor „rătăcitori'“. 

Contestînd diversele instituţii, amorfismul moral omite o insti- 
tuţie destul de importantă, aceea a morţii, şi numai graţie acestei 
omiteri doctrina respectivă mai poate subzista. Căci evocurea 
morţii îi va pune pe propovăduitorii amorfismului moral în faţa 
următoarei dileme: fie să afirme că o dată cu desfiinţarea armatei, 
justiţiei etc., oamenii vor înceta să moară; fie să afirme că sensul 
bun al vieţii, incompatibil cu domnia politicii, este perfect com- 
patibil cu împărăţia morţii. Doctrina amorfismului ajunge 
inevitabil la o asemenea dilemă, iar cele două afirmaţii sînt în 
egală măsură aberante. E clar că această teorie, trecînd sub tăcere 

moartea, o poartă în sinea ei. Ea se erijează în restauratoarea 
adevăratului creştinism. Este însă de domeniul evidenţei 
deopotrivă psihologice şi istorice faptul că în predicile evanghe- 
lice era prezentă ideea morţii: predicile se bazau, în primul rînd, 
pe faptul împlinit al învierii unuia singur și pe promisiunea garan- 
tată pentru viitor a învierii tuturor. Învierea generală duce la cre- 
area formei perfecte pe care o îmbracă tot ce există, fiind în ace- 
Jaşi timp expresia şi înfăptuirea maximă a sensului bun în întregul 
univers şi deci sfîrşitul şi scopul istoriei. Amorfismul moral care 
recunoaşte sensul bun al vieţii, dar în același timp neagă toate 
formele ei obiective, trebuie să declare drept absurdă toată istoria 
lumii şi umanităţii care constă integral în crearea şi perfecţionarea 
formelor vieţii. Are sens negarea unei forme în favoarea alteia mai 
bune, desăviişite: dar ce înseamnă să negi toate formele în genere? 
Or. tocmai la această negare ar ajunge în mod logic viziunea anti- 
istorică. Dacă sînt respinse necondiţionat formele vieţii sociale, 
politice şi relipioase, elaborate în cursul istoriei umanităţii, atunci 
pe ce bază sînt recunoscute formele organice, elaborate de istoria 
naturii, de procesul universal a cărui prelungire directă şi indis- 
cutabilă o constituie procesul istoric? De ce corpul meu fizic este 
mai real, mai raţional şi mai sacru decît corpul poporului meu? Se 
va spune că nici corpul şi nici sufletul poporului nu există defel, 
că organismul social colectiv este doar o metaforă pentru o simplă 
sumă de indivizi. Dezvoltind această viziune pur mecanică, 
ajungem la concluzia că în realitate nu există un organism și un 
suflet individual, ci doar diferite combinări de unităţi elementare 
de substanţă, lipsite de orice determinare calitativă. Negarea de 
principiu a formei duce cu necesitate logică la renunţarea de a 
înţelege şi recunoaşte nu numai viaţa istorică şi organică, dar şi 
orice existenţă, dat fiind că numai neantul pur este inform şi abso- 
lut simplu. 


V 


Am indicat cele două erori etice opuse: doctrina autonegării 
personalității umane în fața formelor istorice de viaţă cărora li se 
atribuie valoarea de autoritate exterioară — doctrina supunerii 
pasive sau a ch:etismului cotidian — şi doctrina autoafirmării per- 
sonalității umane în pofida oricăror forme istorice şi autorități — 

doctrină care promovează informul şi absenţa. Esenţa comună a 
acestor două viziuni direct opuse, punctele lor de convergenţă ne 
dezvăluie, fără îndoială, în ciuda opoziţiei lor, sursa erorilor etice 
în genere scutindu-ne de necesitatea examinării cazurilor particu- 
lare de fals moral, indefinite ca număr. 

Cele două concepţii opuse se suprapun în abordarea binelui sub 
raport neesenţial, exclusiv în corelarea lui cu acte şi atitudini care 
pot fi bune sau rele în funcţie de motivul declanşării lor şi de sco- 
pul urmărit. Cu alte cuvinte, o manifestare a binelui care poate 
deveni şi un rău este pusă în locul Binelui însuşi, iar condiţionatul 
este luat drept necondiţionat. Aşa, de pildă, respectarea tradiţiilor 
și datinilor populare ale neamului este un lucru bun sau o obligaţie 
morală în măsura în care aceste tradiţii şi datini exprimă binele 
sau conferă o anumită formă atitudinii mele cuvenite faţă de 
Dumnezeu, oameni şi lume. Dacă însă această condiţie va fi dată 
uitării, dacă obligaţia condiţionată este considerată drept necon- 
diţionată, iar „interesul naţional“ ia locul Adevărului lui 
Dumnezeu, atunci binele poate fi transformat în rău şi în sursă a 
răului, De aici nu mai e decît un pas pînă la afirmaţia teribilă, 
făcută nu demult de un ministru francez după care „e mai bine să 
executăm douăzeci de nevinovaţi decit să atentăm (porter atteinte) 
la autoritatea unei instituţii naţionale“. Un alt exemplu: în loc să 
arăt respectul cuvenit faţă de soborul episcopal sau faţă de o altă 
autoritate bisericească în calitate de organ real al comunităţii con- 
fesionale la care ader, mă supun acestuia în mod necondiţionat, 
fără să intru în miezul problemei recunoscîndu-l din capul locului 
şi luîndu-l izolat drept autoritate de netăgăduit, impusă din afară. 
Dar iată că acest conciliu ecumenic căruia m-am supus. s-a dove- 
dit a fi „o gîlceavă de la Efes“! sau ceva de acest gen şi ca urmare 
a supunerii mele excesive şi nedorite de Dumnezeu faţă de expre- 
sia formală a presupusei Lui voințe m-am transformat eu însumi 


! La Conciliul din Efes (anul 449) patriarhul Alexandrici, Dioscorios, 
a impus ca biserica să recunoască monofizismul — doctrină creştină 
potrivit căreia lisus Hristos ar avea numai natură divină. La Conciliul 
ecumenic din Călcedon (451) doctrina monofizită a fost proclamată drept 
erezie, Adepții ci au refuzat să se supună hotărîrii conciliului şi s-au con- 
«tituit într-a biserică separată. (N. ed.) 

subit într-un eretic îndărătnic. Din nou binele se transformă în rău. 
Al treilea exemplu: necontînd pe puritatea conştiinţei şi pe puterea 
raţiunii mele, mă încredinţez cu conştiinţa şi raţiunea mea unei 
persoane Învestite cu autoritate sacră, renunţînd astfel la propria 
mea gîndire şi voinţă. S-ar părea că mai bine nici că se poate, dar 
acest duhovnic, dovedindu-se a fi un lup în blană de oaie, îmi 
inoculează gînduri păgubitoare şi reguli rele, ceea ce, din nou, 
transformă bunătatea relativă a smereniei, de cînd e considerată 
necondiționată. într-un rău. 

Aşa se întîmplă datorită reducerii greşite a Binelui însuşi la una 
din manifestările lui, dar la aceeaşi situaţie se ajunge şi prin 
eroarea opusă, cînd esenţa binelui este limitată prin simpla negare 
a formelor lui istorice de manifestare. În primul caz, astfel de 
forme şi instituţii sînt considerate absolut bune, ceea ce nu cores- 
punde adevărului şi generează răul; în cel de al doilea caz, aceste 
forme şi instituţii sînt negate în mod necondiţionat, și deci con- 
siderate prin ele însele absolut rele, ceea ce iarăşi nu corespunde 
adevărului şi, în consecinţă, nu duce la nimic bun. Unii. de exem- 
plu, afirmă că voinţa lui Dumnezeu ni se revelează numai prin 
persoana duhovnicului, alţii cred că aşa ceva nu se întîmplă nici- 
Odată şi că voinţa supremă ni se revelează exclusiv şi total în pro- 
pria noastră conştiinţă. Nu este oare evident că în ambele cazuri 
lipseşte voinţa însăși a lui Dumnezeu?” În primul caz ea este sub- 
stituită prin duhovnicie, iar în al doilea — prin eul care se 
autoafirmă. Ar părea lesne de înţeles faptul că odată recunoscută, 
voința lui Dumnezeu nu trebuie să fie legată, limitată şi epuizată 
nici de noi, nici de duhovnic: ea poate fi şi în noi şi în el, dar în 
mod negreşit şi necondiţionat această voinţă nu se exprimă pentru 
noi decît prin atitudinea noastră binevoitoare şi cuviincioasă, 
acordată la voinţa însăşi. faţă de întreaga lume şi, înainte de toate, 
faţă de duhovnic în numele a ceea ce reprezintă el. De asemenea, 
cînd unii spun că binele practic în viaţă rezidă în întregime în 
popor şi stat, iar alţii afirmă că acestea din urmă întruchipează fal- 
Sul şi răul, este evident că primii substituie chiar binele 
necondiţionat prin manifestările lui condiţionate sub forma 
poporului şi a statului, iar cei din urmă condiţionează binele însuşi 
necondiţionat de negarea de către ei a formelor lui istorice: în vi- 
ziunea lor numai negația are un caracter necondiţionat, iar binele 

rămîne tributar acesteia. Este oare greu de înţeles că în acest 
domeniu adevăratul bine depinde numai de atitudinea noastră 
dreaptă şi binevoitoare față de popor şi stat, de conştientizarea 
faptului că le sîntem datori, de recunoaşterea a tot ce au reprezen- 
tat şi reprezintă, inclusiv a ce le lipseşte pentru îndeplinirea inte- 
grală a rolului lor de întruchipări mijlocite ale binelui cuprins în 
umanitate? Dacă putem fi atît de drepţi faţă de biserică. popor şi 
stat şi dacă prin -această atitudine dreaptă putem ajunge la o 
desăvîrşire reciprocă, dacă le putem cunoaşte şi iubi cu adevărat 
dumnezeieşte, atunci la ce bun să denaturăm acest sens, accesibil 
nouă, prin idolatrie sau, şi mai rău, prin negări necondiționate? 
Pentru ce în loc de respectul cuvenit al formelor sacre care nu se 
desprind de conţinut, dar nici nu se confundă cu el, am trece 
neapărat, succesiv, de la idolatrie la iconoclasm, iar de la aceasta 
din urmă la o nouă idolatrie încă şi mai rea? 

Pentru ce toate aceste denaturări vădite ale adevărului și 
deturnări vizibile de la drumul cel drept? Nu este oare clar ca 
lumina zilei că trebuie să acceptăm în mod necondiţionat numai 
binele ca atare, în esenţa lui, şi să negăm răul ca atare, în esenţa 
lui, iar restul să-l acceptăm sau negăm prin raportarea reală la 
această esenţă lăuntrică a binelui şi a răului? Nu este clar că dacă 
binele există, el trebuie să aibă propriile sale atribute şi deter- 
minări intrinseci care nu depind de nici ọ formă sau instituţie 
istorică şi cu atît mai puţin de negarea acestora? 

Sensul moral al vieţii este determinat, de la început pînă la sfîrşit, 
de binele însuşi la care avem acces prin interioritatea conştiinţei şi 
raţiunii noastre în virtutea faptului că aceste forme interiorizate ale 
binelui s-au eliberat, datorită actelor morale, de sclavia pasiunilor şi 
de caracterul limitat al egoismului colectiv şi individual. Aici se află 
criteriul ultim al tuturor formelor şi manifestărilor exterioare. „Nu 
ştiţi oare — spune apostolul Pavel credincioşilor — că noi vom 
judeca pe îngeri?'! Or, dacă cerescul se supune judecății noastre, 
cu atît mai mult cele pământeşti se supun. Prin menirea şi definiţia 
sa, omul constituie forma lăuntrică necondiționată a binelui în cali- 
tate de conţinut necondiţionat — restul este relativ şi condiţionat. 
Binele ca atare nu este condiţionat de nimic, el determină totul şi se 


1 1 Corinteni, 6, 3. (N. ed.) 

realizează prin toate. Necondiţionarea lui totală îi constituie puri- 
tatea; faptul că determină totul denotă plenitudinea lui, iar reali- 
zarea prin toate îi constituie forfa sau eficacitatea. 

Fără puritatea binelui, fără posibilitatea de a-l distinge net de 
rău în orice situaţie practică şi de a spune „da“ sau „nu“ în fiecare 
caz în parte, viaţă ar fi lipsită cu desăvîrşire de caracter moral şi 
demnitate; fără plenitudinea binelui, fără posibilitatea de a-l 
raporta la toate relaţiile reale, de a-l justifica pentru fiecare şi de a 
corecta totul prin el, viaţa ar fi unidimensională şi precară; în fine, 
fără puterea binelui, fără posibilitatea ca e] să triumfe definitiv 
pretutindeni, inclusiv asupra „vrăjmaşului celui din urmă” — 
moartea! — viaţa ar fi stearpă. 

Calitățile intrinseci ale binelui determină sarcina vitală a omu- 
lui: sensul ei moral constă în slujirea Binelui pur, multilateral şi 
atotputernic. 

Pentru a fi demnă de obiectul său şi de omul însuşi, o aseme- 
nea slujire trebuie să fie voluntară, ceea ce nu este posibil fără tre- 
cerea ei prin filtrul conştiinţei umane. Faptul de a o ajuta în acest 
proces şi de a-i anticipa rezultatul fina! cade în sarcina filozofiei 
morale. Kant care a fundamentat-o ca știință s-a oprit la primul 
atribut de bază al binelui absolut şi anume la puritatea lui care 
solicită din partea omului o voinţă formal-necondiţionată sau 
autolegiuitoare, liberă de orice imixtiune empirică: binele pur tre- 
buie ales pentru el însuşi, orice altă motivaţie este nedemnă de el. 
Fără să repet afirmaţiile Kantiene valabile privind puritatea for- 
mală a voinţei bune, am abordat cu precădere cel de al doilea 
atribut de bază al binelui — atoateunitatea lui, trecînd direct, fără 
să-l despart de celelalte două atribute (aşa cum a procedat Kant în 
privinţa celui dintîi), la dezvoltarea conţinutului rațional-concep- 
tual al binelui atoateunitar pe baza datelor morale ale realităţii în 
care este cuprins. Se obţine astfel plenitudinea normelor morale 
pentru toate relaţiile practice principale ale vieţii individuale şi 
comunitare, evitîindu-se rezumarea la nişte momente dialectice 
ale ideii abstracte (ca la Hegel) sau complicarea empirică a 
faptelor reale (ca la Herbert Spencer). Numai datorită acestei 
plenitudini binele se adevereşte în conştiinţa noastră şi poate 
obține pentru noi puritatea şi puterea sa de neînvins. 


! 1 Corinteni, 15, 26. (N.-ed.) 


Introducere 


Filozofia morală ca ştiinţă autonomă 


I 


Obiectul propriu-zis al filozofiei morale îl constituie conceptul 
de bine. Obiectivul acestei discipline filozofice vizează clasifi- 
carea întregului conținut reflexiv al conceptului de bine pe care ni-l 
oferă raţiunea suscitată de experienţă şi. corelativ, răspunsul la 
întrebarea principială pentru noi privind conţinutul imperativ sau 
sensul vieţii noastre. 

Fără îndoială, animalele superioare sînt înzestrate cu capacitatea 
de evaluare rudimentară a lucrurilor în sens pozitiv sau negativ, 
care se corelează cu diversele senzaţii de plăcut sau neplăcut. dar 
şi cu o reprezentare mai complexă a obiectului dorit sau nedorit: în 
procesul unei asemenea evaluări omul depăşeşte limitele 
senzaţiilor singulare şi ale reprezentărilor particulare pentru a se 
ridica la noțiunea sau ideea generală raţională de bine şi rău. 

Mulţi contestă caracterul universal al acestei idei, dar numai 
dintr-o simplă neînțelegere. E drept, nu există mîrşăvie care să nu 
fi fost undeva şi cîndva luată drept bine; în același timp însă, nu 
există comunitate umană care să nu fi atribuit noţiunii sale de bine 
(oricare ar fi ea) semnificaţia de normă şi ideal! permanente şi 
universale. Un indian din tribul pieilor roşii care se simţea cu atit 
mai virtuos cu cît reuşea să scalpeze mai multe cranii vedea în 
aceasta binele şi vitejia nu numai pentru ziua respectivă, ci pentru 


! În aceste consideraţii preliminare servind drept introducere în 
subiect, folosesc în mod deliberat ideca de bine în starea ei nediferenţiată 
inițială, adică nu numai în sensul de demnitate a acţiunilor noastre, dar şi 
în acela de obiecte dorite întru posesie sau întrebuințare („tot bunul lui“ 
etc.). Uncle doctrine neagă de fapt tocmai această deosebire, şi eu nu pol 
s-o explicitez dintr-odată, înainte de a da o lămurire filozofică. (N. a.) 

întreaga viaţă şi nu numai pentru sine, ci pentru orice om cum- 
secade. Un eschimos care îşi percepe bunăstarea în rezervele cît 
mai mari de untură alterată provenită de la morse şi moruni con- 
(eră, fără îndoială, idealului său o semnificaţie general valabilă; el 
este sigur că ceea ce îi place lui este bine pentru toate timpurile şi 
toţi oamenii, inclusiv pentru lumea de apoi; dacă aude că nişte 
barbari consideră cu totul dezagreabilă această untură alterată, el 
nu crede că ei există sau le refuză atributul de oameni normali. La 
fel, atunci cînd faimosul hotentot afirma că e bine cînd e! fură mai 
multe vaci şi e rău cînd ele i se fură, nu adopta, desigur, acest prin- 
cipiu etic pentru el. subînţelegînd că pentru orice om binele constă 
în furtul izbutit al avuţiei altuia, iar răul în pierderea avuţiei proprii. 

Aşadar, chiar şi în cazul aplicării atît de imperfecte a ideii de 
bine se păstrează universalitatea ei formală. altfel zis, afirmarea ei 
ca normă constantă pentru toţi. deşi aici conţinutul acestei norme 
prezumtive (adică datele răspunsului la întrebarea: ce este binele?) 
nu corespunde pe deplin unei exigenţe formale avînd doar un ca- 
racter accidental, particular şi vulpar-material. Desigur, nici la cei 
mai înapoiaţi sălbatici reprezentările morale nu se rezumă la cranii 
scalpate ori la vaci furate: acelaşi irokez sau acelaşi hotentot sînt 
pudici în relaţiile sexuale, cunosc sentimentul de milă faţă de 
fiinţele apropiate, ştiu să se aplece în faţa superiorității altuia. Dar 
atita timp cît astfel de manifestări incipiente ale adevăratei moralităţi 
coexistă cu unele comandamente sălbatice și inumane sau chiar se 
situează pe planul al doilea, atîta timp cît ferocitatea este cotată mai 
sus decît pudoarea, iar rapacitatea mai sus decît compasiunea, 
ideea de bine, păstrînd universalitatea formei sale. este lipsită, tre- 
buie să recunoaştem, de conţinutul ei real corespunzător. 

Activitatea raţiunii care penerează ideile este inerentă omului 
aşa cum orice funcţie organică este increntă organismului. Nu se 
poate nega faptul că aparatul digestiv şi funcţionarea lui la animal 
îi sînt date din născare, dar nimeni nu înţelege acest lucru în sen- 
sul că animalul se naşte cu mîncarea în gură; în mod asemănător, 
omul se naște nu cu idei gata formate, ci cu facultatea formată de 
a le conştientiza. 

Dar aceeaşi conştiinţă raţională, graţie căreia omul se află 
mereu în posesia ideii generale de bine ca normă necondiționată, 
în dezvoltarea ei ulterioară conferă treptat acestei idei formale 

conţinutul potrivit, încercînd să instituie exigenţe şi idealuri 
morale care ar fi, în esenţa lor, universale şi necesare, ar exprima 
dezvoltarea proprie a ideii universale de bine şi nu s-ar reduce la 
aplicarea ei exterioară la motive materiale improprii. Ajuns la un 
anumit grad de claritate, disociere şi sistematicitate, acest proces 
al conștiinței umare prin care se elaborează conţinutul autentic al 
moralei devine filozofie morală sau etică avînd în diverse sisteme 
şi doctrine un grad diferit de completitudine şi coerenţă. 


lI 


Prin esența sa, filozofia morală este strîns legată de religie, iar 
prin modul de cunoastere — de filozofią teoretică. Nu putem 
explica anticipat în ce consta această legătură, dar de pe acum 
putem şi sîntem datori să arătăm în ce nu poate ea consta. Ea nu 
trebuie înfăţişată ca o dependență unilaterală a eticii de religia 
pozitivă sau de filozofia speculativă: o asemenea dependenţă ar 
priva sfera morală de conținutul propriu şi de semnificaţia ei 
autonomă. Teoria totalei dependențe a moralei şi a filozofiei 
morale de principii teoretice cu caracter poziliv-religios sau filo- 
zofic este larg răspîndită în diferite variante. Netemeinicia ei îmi 
este clară cu atît mai mult cu cît eu însumi, dacă nu am 
împărtăşit-o întru totul, am fost foarte aproape de ea. lată unele 
din raţiunile care m-au determinat să părăsesc acest punct de 
vedere; mă rezum la cele care pot fi înţelese înaintea expunerii 
filozofiei înseşi. 

„Numai adevărata religie — afirmă adversarii moralei indepen- 
dente — îi dă omului puterea de a înfăptui binele; dar întrucît toată 
valoarea binelui constă în înfăptuirea lui, etica, privită în afara 
religiei adevărate. îşi pierde orice semnificaţie. Nimeni nu pune la 
îndoială faptul că adevărata religie conferă adepților ei adevăraţi 
puterea de îndeplinire a binelui, dar că numai prin ea se obţine 
această putere şi că dincolo de ea înfăptuirea vreunui bine este 
imposibilă — o asemenea afirmaţie categorică, determinată, 
chipurile, de interesele supreme ale credinţei, contrazice direct, de 
fapt, învăţătura celui mai mare apărător al dreptului la credinţă — 
apostolul Pavel — care, după cum se ştie, recunoștea că şi păpînii 
pot înfăptui binele după legea naturală. „Căci — spune el — cînd 
păgînii care nu au lege, din fire fac ale legii, aceştia, neavînd legea, 

îşi sînc loru-şi lege. Ceea ce arată fapta legii scrisă în inimile lor, 
prin mărturia conştiinţei lor şi prin judecăţile lor, care îi învi- 
novăţesc sau îi apără.“! 

Pentru a dobiîndi, nu contează de unde, puterile întru 
îndeplinirea binelui, este necesar conceptul de bine; altminteri 
înfăptuirea lui nu va fi decît o acţiune mecanică. Opinia după care 
valoarea binelui constă numai în înfăptuirea lui este nedreaptă, 
căci importă şi modul de înfăptuire. Săvîrşirea automată, incon- 
ştientă a faptelor bune nu angajează demnitatea omului și deci nu 
expriină binele uman. Înfăptuirea lui este condiţionată în mod 
necesar de conştiinţă, iar conştiinţa binelui este posibilă şi în afara 
religiei adevărate — fapt dovedit atît de experienţa cotidiană cît şi 
de experienţa istorică pe care o confirmă mărturia reprodusă mai 
sus a apostolului Pavel, un mare apărător al credinţei.? 

Mai departe: de vreme ce credinţa ne cere să recunoaştem că 
puterile pentru înfăptuirea binelui ne sînt date de Dumnezeu, ar fi, 
dimpotrivă, un mare păcat să-i limităm modurile de transmitere a 
acestora. Şi întrucît experienţa în acord cu Sfînta Scriptură ne 
demonstrează că sursa puterilor morale nu se epuizează cu relipia 
pozitivă — sînt oameni care au conştiinţa binelui şi îl înfăptuiesc 
tără să adere la vreo religie —, nu rămîne decît să acceptăm acest 
adevăr şi din punct de vedere religios. adică să recunoaştem într-un 
anumit sens independenţa moralei în raport cu religia pozitivă şi 
cu filozofia morală. 


! Otan gar ethne ta me nomon ehonta physci ta tou nomou poie, outon 
nomon me chontes caulois nomos. oitinas endeiknuntai to ergon tou 
nomou grapton en tais kapdiais auton, smmarthyrouses tes syneideseos 
kai nxtaxy allelon ton logismon kateporounton e kai appologoumenon 
(Romani 2, 11-15). (N. a.) 

2 Cele spuse de apostol referitor la păgîni sînt valabile, fără îndoială, 
şi pentru acei oameni care, după apariţia creştinismului, nu l-au înţeles fie 

motiv că n-au auzit de el, fie pentru că le-a fost prezentat deformat. 

nfăptuind binele, ei de asemenea acţionează confonn legii naturale 
„scrise în inimile lor“. (N. a.) 

? Se înțelege că în acest caz se neagă dependenţa ca relaţie între două 
obiecte, în virtutea căreia unul este presupus de celălalt şi nu poate exista 
în afara lui. Etica nu se află într-o atare dependenţă generală de religia po- 
zitivă. Asta-i tot ceea ce afirm deocamdată, fără să anticipez răspunsul la 
chestiunea privind relaţia lor reală sau interdependenta lor in concreto. 

L.a o concluzie similară ne conduce şi cea de a treia conside- 
raţie. Oricît de mare ne-ar fi certitudinea în privinţa adevărului 
religiei noastre, nu avem voie să închidem ochii la faptul că există 
o mulţime de religii şi că fiecare din ele îşi atribuie în exclusivi- 
tate dreptul la adevăr. Or, acest fapt naşte în orice minte preocu- 
pată de adevăr nevoia de justificare obiectivă a credinţei noastre, 
adică înfăţişarea acelor temeiuri în favoarea ei care ar fi convin- 
gătoare nu numai pentru noi, ci şi pentru ceilalţi, iar în final — 
pentru toţi. Dar toate argumentele general valabile în favoarea 
adevărului religios se reduc la unul de bază — cel etic — care 
afirmă superioritatea morală a religiei noastre faţă de celelalte. 
Aşa se întîmplă şi în cazurile în care interesul moral este cu totul 
estompat de alte considerente. De pildă. în favoarea unei religii se 
poate invoca frumuseţea ritualului ei. Un asemenea argument nu 
trebuie subestimat: dacă trimişii cneazului Vladimir din Kiev! nu 
ar fi fost fascinaţi de frumuseţea ritualului grecesc din catedrala 
Sfînta Sofia, poate că Rusia nu ar fi acum ortodoxă. Dar oricît de 
însemnată ar fi latura estetică a religiei, se pune întrebarea: în ce 
ar putea consta propriu zis superioritatea valorii estetice a unui ri- 
tual faţă de altul? Nu este vorba, desigur, de o frumuseţe oarecare 
prin care se remarcă în genere ambianța şi formele lui. Frumuseţea 
ca atare a formei (adică expresia sensibilă desăviîrşită a oricărui 
Obiect) este proprie celor mai diferite fenomene: frumos este un 
balet, un spectacol cu artificii, frumoasă este o operă, frumos este 
un tablou care înfăţişează scene de război sau de dragoste. 
Introducerea în cultul religios a formelor de manifestare ale aces- 
tui gen de frumos, chiar şi într-un grad diminuat, este pe drept 
condamnată pe motivul că îi lezează adevărata demnitate. Aşadar, 
valoarea estetică a cultului nu rezidă în formele sensibile fru- 
moase, ci în punerea frumuseţii lor în serviciul exprimării mai 
clare și a întruchipării mai complete a conţinutului spiritual pro- 


Cît priveşte așa-zisa religie naturală sau rațională, acest concept s-a format 
pe terenul filozofici morale şi în afara eticii nu are nici un sens, ceea ce se 
va demonstra la locul potrivit; în momentul de faţă am în vedere doar acca 
opinie, destul de răspîndită la noi în ultima vreme, după care viaţa morală 
este în întregime detenninală de dogmele şi instituţiile religiei pozitive şi 
trebuie să le fie subordonată în mod necondiţionat. (N. a.) 

! Sub domnia lui s-a produs creștinarea Rusiei (în anul 988). (N. t.) 


INTRODUCERE 49 


priu religiei adevărate. În parte dogmatic, acest conţinut este 
preponderent de natură etică (în sens larg): sacralitatea lui 
Dumnezeu, iubirea Lui de oameni, gratitudinea oamenilor faţă de 
Tatăl Ceresc, fratemnitatea între oameni — iată esenţa ideală care, 
odată întruchipată în personaje şi evenimente ale istoriei sfinte, se 
întrupează din nou, prin prisma acestui mediu sacral-istoric, în 
datini, simboluri, nupăciuni şi cîntări bisericeşti. Dacă unii pot 
resimţi influenţa esenței spirituale doar prin concretizarea ei la 
nivelul cultului. alţii însă (şi odată cu dezvoltarea conştiinţei 
numărul acestora creşte) sînt în stare s-o aprehendeze în mod 
direct, ca doctrină; în acest caz latura morală a doctrinei religioase 
precumpăneşte din nou asupra celei dogmatice. Cu toată valabili- 
tatea lor lăuntrică. dogmele metafizice ale creştinismului de- 
păşesc, fără îndoială, nivelul raţiunii omului obişnuit şi de aceea 
ele nu pot servi şi nici nu au servit vreodată drept mijloace iniţiale 
pentru a convinge de adevărul credinţei noastre persoane care nu 
aderă la ea. Pentru a înţelege aceste dogme pe calea credinţei tre- 
buie să fii creştin. iar pentru a pătrunde sensul lor în sferele 
retlecţiei elevate ale rațiunii trebuie să fii un filozof care se 
reclamă de la Platon sau Schelling. Prin urmare, această cale nu 
poate fi considerată accesibilă oricui şi pentru a convinge pe cine- 
va care are o altă confesiune nu ne rămîne decît să-i arătăm supe- 
rioritatea laturii morale a religiei noastre!. Într-adevăr, pe terenul 
îndreptăţirii practic-morale a credinţei se duc dispute nu numai 
intre diteritele religii dar şi între ramiticaţiile uneia şi aceleiaşi 
religii. Astfel, romano-catolicii invocă în favoarea lor cu pre- 
dilecţie solidaritatea monolitică şi activitatea suţinută a clerului 
lor unit prin forţa moral-relipioasă a monarhiei papale, evi- 
dențiază influența morală de neînlocuit exercitată de clerul lor 
asupra maselor, rolul papei ca apărător universal al dreptăţii, ca 
judecător suprem şi pacificator, dar mai ales invocă numeroasele 
acte de caritate realizate în cadrul misiunilor lor în interior sau în 
exterior. La rîndu-le, protestanții, care s-au despărţit iniţial de bi- 


! Un critic, Dumnezeu să-l judece, a înţeles aceasta în sensul că aş fi 
afimnat că o adevărată religic este aceca la care aderă un număr mai mare 
de oameni buni. Să fi sugerat măcar, cu accastă ocazie, vreo metodă pen- 
tru O asemenea statistică morală! (N. a.) 

serica catolică tocmai pe terenul teologiei morale, găsesc princi- 
pula superioritate în elevația şi puritatea morală a învăţăturii lor 
care eliberează conştiinţa individuală de sub robia faptelor exte- 
rioare şi a tot felul de datini, în opinia lor, absurde, şi a practicilor 
abuzive. În fine, apologeţii şi polemiştii ortodocşi în lupta 
împotriva creștinismului occidental fac uz de arma învinuirilor de 
ordin moal: el reproşează catolicismului vanitatea şi setea de pu- 
tere, tentativa de a atribui superiorului ierarhic ceea ce aparţine 
atit lui Dumnezeu, cît şi cezarului; ei critică ierarhia catolică pen- 
tru fanatism, ataşament de lumesc, mercantilism, o fac respon- 
sabilă pentru păcatul general al persecuției ereticilor şi necredin- 
cioșilor şi apelează tot timpul (în consens cu protestanții) la cele 
trei capete de acuzare: inchiziţia, indulgenţele şi morala iezuită, 
adăugînd (independent de protestanți) acestui cap de acuzare şi 
păcatul fratricidului moral, care s-a exprimat prin legalizarea 
samavolnică (fără înştiinţarea bisericii răsăritene) a datinilor loca- 
le din Occident. Învinuiri morale mai puţin pregnante dar tot atît 
de grave aduc polemiştii noştri confesiunii protestante: îi 
reproșează individualismul care suprimă integritatea morală reală 
a bisericii, o acuză de distrugerea uniunii armonioase nu numai 
între trecutul şi prezentul bisericii istorice (prin negarea datinilor), 
ci şi între fața ei vizibilă şi cea invizibilă (prin renunţarea la 
rugăciunea pentru morţi) etc. 

Fără să fac incursiuni în domeniul teologiei şi fără să dau vreun 
verdict în privinţa temeiniciei şi utilității tuturor acestor polemici! 
vreau doar să atrag atenţia asupra faptului că fiecare participant la 
dispută nu contestă principiile morale ale adversarului său, ci 
încearcă să profite de pe urma lor. Astfel. atunci cînd catolicii se 
laudă cu actele de caritate prin care s-ar remarca biserica lor, 
adversarii lor aparţinînd bisericii protestante sau greco-ruse nu 
recurg la negarea caracterului benefic al carităţii, ci la afirmaţia că 
instituţiile catolice filantropice, servind scopurile politicii 
filocrate, se deformează, graţie imixtiunilor străine, și îşi pierd 
într-o măsură mai mare sau mai mică probitatea morală. În ripos- 
ta lor, catolicii nu vor susţine că filocraţia ca atare este bună şi că 


! Referitor la imputarea „fratricidului moral“ vezi articolul meu 
Evoluţia dogmelor bisericeşti în „Pravoslanoc obozrenic“, 1885. (N. a.) 

iubirea creștinească trebuie să fie subordonată politicii; din contra, 
ei vor contesta reproşul la adresa lor privind filocrația şi vor dove- 
di că puterea nu reprezintă pentru ei un scop. ci un mijloc de 
îndeplinire a datoriei morale. Tot astfel, atunci cînd ortodocşii, 
laolaltă cu catolicii, reproşează protestantismului absenţa filiaţiei 
spirituale, neglijarea datinilor strămoşeşti, nici un protestant de 
bun simţ nu va spune că datinile trebuiesc dispreţuite ci, din con- 
tra, va demonstra că protestantismul constituie tocmai o revenire 
la cele mai autentice şi venerabile tradiţii ale creştinismului, 
purificat de elemente străine şi nocive. 

Este limpede, aşadar, că cei doi adversari se află pe acelaşi 
teren moral (altfel nu ar fi fost posibilă disputa lor), au aceleaşi 
principii şi criterii morale indiscutabile, iar divergenţele vizează 
numai aplicarea lor. Neaparţinînd nici unui rit, aceste principii 
formează un fel de tribunal comun la care apelează toată lumea. 
Exponentul fiecărei părţi angajate în dispută spune, în esenţă, 
adversarului său următoare'e: „Eu aplic mai bine şi mai corect 
decît tine acele principii morale de care vrei şi tu să te ţii. şi de 
aceea trebuie să recunoşti dreptatea mea şi să renunţi la greşelile 
tale“. Aşadar, luate în sine, normele etice în egală măsură impli- 
cate în toate confesiunile, nu depind de deosebirile dintre acestea. 

Dar tot atît de independentă se dovedeşte a fi etica şi în raport 
cu diferenţele religioase de mai mare anvergură. Cind un misionar 
vrea să-l convingă pe un musulman sau pe un păgîn de superiori- 
tatea doctrinei morale creştine, el pleacă, desigur, de la supoziţia 
că normele morale ale conlocutorului său sînt (cel puţin într-o 
stare latentă, potenţială) identice cu propriile sale norme morale. 
De aici rezultă că normele comune creştinului şi păgînului (iar cel 
din urmă le are „scrise în inima lui'“!) sînt în genere independente 
de religia pozitivă. Mai mult, întrucît în controversele lor toate 
religiile pozitive, inclusiv cea absolut autentică, apelează la 
normele morale generale pentru confirmarea dreptunlor şi pre- 
tenţiilor lor, ele îşi recunosc subordonarea faţă de acestea, aşa cum 
în cazul procesului judiciar ambele părţi angajate, aceea care are 
dreptate şi aceea care nu o are, sînt în egală măsură supuse 
instanţei justiţiare, iar faptul că au apelat la ea denotă recunoaş- 
terea acestui gen de supunere. 


! Romani, 2, 15. (N. ed.) 

III 


Oare filozofia morală, avînd propriul său obiect (normele mo- 
rale), independent de religiiile pozitive (şi chiar, într-un anumit 
sens, determinat în raport cu acestea), fiind, deci, de sine 
stătătoare prin această latură obiectuulă sau reală, rămîne, sub 
rapot tortul —- cu ştiinţă — subordoniută filozofiei teoretice şi 
mai ales acelui capitol cure se ocupă de drepturile şi limitele fa- 
cultăţilor de cunoaştere? Trebuie spus că pomind la elaborarea 
filozofiei morale. raţiunea nu face altceva decît să dezvolte. pe 
terenul experienţei, ideea de bine (sau. similar, actul iniţial al 
conştinţei morale) care îi este inerentă, şi de aceea ea nu iese din 
limitele propriului său domeniu. Aici, dacă e să ne exprimăm 
şcolăreşte, întrebuinţarea raţiunii este imanentă şi, deci. nu 
depinde de soluționarea într-un fel sau altul a problemei privind 
cunoaşterea (transcendentă) a lucrurilor în sine. Vorbind mai sim- 
plu. în cadrul filozofiei morale noi investipăm, prin excelenţă, ati- 
tudinca noastră lăuntrică taţă de propriile noastre acţiuni, adică 
ceea ce este indiscutabil uccesibil cunoaşterii noastre — acţiunile 
fiind produse de noi înşine —, şi lăsăm la o parte o chestiune dis- 
cutabilă, anume dacă putem sau nu cunoaşte ceea ce se află în alte 
sfere ale existenţei. independente de noi. Cuprinsul ideutic al 
moralei se cunoaşte prin raţiunea care o produce (sub acest aspect) 
şi de aceea cunoaşterea în acest caz se suprapune cu obicctul său 
(adecvat), nelăsînd loc îndoielilor critice. Desfăşurarea şi rezul- 
tatele acestui proces mentul au propria lor responsabilitate şi nu 
implică nimic în afara condiţiilor psihologice şi logice penerule 
ale oricărui demers intelectual. Fără a avea pretenţia cunoaşterii 
teoretice a unor esențe metafizice, oricare ar fi ele, etica nu par- 
ticipă, ca atare, la disputa dintre filozofia dogmatică şi cea critică: 
prima afirmă realitatea şi, deci. posibilitatea unei astfel de 
cunoaşteri, cea de a doua, dimpotrivă, neagă posibilitatea acestei 
cunoașteri şi, corelativ, realitatea. 

In ciuda independenţei formale generale a eticii faţă de filo- 
zofia teoretică, există două chestiuni metafizice a căror so- 
luţioriare într-un anumit mod are, poate, o însemnătate vitală pen- 
tru însăşi existenţa moralei. 

Prima chestiune este următoarea. Punctul de plecare al oricărei 
gîndiri speculative îl constituie îndoiala asupra validității obiec- 

tive a cunoaşterii noastre, adică asupra faptului dacă lucrurile sînt 
într-adevăr aşa cum le cunoaştem. Această îndoială duce în mod 
consecvent la îndoiala asupra însăşi existenței cunoscutului, 
respectiv. a lumii şi a tot ce cuprinde ea. Lumea se compune din 
datele noastre senzoriale pe care raţiunea le unifică într-un tot 
coerent. Dar nu cumva aceste date sînt doar percepțiile noastre, iar 
coerenţa lucrurilor o datorăm gîndului nostru? Dacă însă e aşa, 
dacă întreapa lume nu este decît propria mea reprezentare, atunci 
toate fiinţele cu care mă aflu în relaţia practic-morală, toţi ceilalţi 
oameni (în afară de mine) care fac parte din această lume a 
reprezentării mele şi care constituie unul din obiectele cunoaşterii 
mele, se dovedesc şi ei a fi doar reprezentări ale mele. Or, tocmai 
prescripţiile morale (cel puţin în marea lor parte) determină ati- 
tudinea cuvenită faţă de alţi oameni, şi dacă presupunem că 
aceştia nu există, nu se vor transforma oare chiar prescripţiile 
morale în exigenţe irealizabile şi lipsite de obiect? Aşa s-ar întîm- 
pla dacă inexistenţa tuturor fiinţelor ar putea constitui obiectul 
cunoaşterii valide, a cărei certitudine (în domeniul său) să echi- 
valeze cu cea a prescripţiilor morale (în domeniul lor). Dacă, pe 
de o parte, conştiinţa, cu certitudinea inerentă ei, mă obligă la 
acţiuni morale asupra unor obiecte, şi, pe de altă parte, raţiunea 
teoretică demonstrează cu egală certitudine, în acelaşi timp, că 
aceste obiecte nu există defel, şi deci prescripţiile referitoare la ele 
sînt lipsite de sens —., cu alte cuvinte, dacă certitudinea practică 
ar fi subminată astfel de cea teoretică, Ja fel de puternică, şi ceri- 
tudinea prescripţiei ar fi suprimată de cunoaşterea sigură a neînde- 
plinirii ei —, situaţia ar părea atunci fără ieşire. În realitate însă, 
nu are loc şi nu este cu putinţă o asemenea confruntare între cele 
două certitudini egale. Îndoiala asupra existenţei autonome a 
fiinţelor exterioare nu este acelaşi lucru cu certitudinea privind 
inexistenţa lor şi nu se va transforma niciodată în aşa ceva. Chiar 
dacă ar fi să admitem ca fiind ceva pe deplin demonstrat faptul că 
simţurile şi raţiunea depun mărturie falsă în favoarea existenţei 
altor fiinţe, din caracterul mincinos al mărturiilor lor ar deriva în 
mod logic numai îndoiala asupra acestor afirmaţii şi în nici un caz 
certitudinea că afirmaţiile contrare ar fi adevărate. Chiar dacă s-ar 
dovedi realmente că un anumit martor depune mărturie falsă 
asupra unei fapte la săvîrşirea căreia el practic nici măcar n-a asis- 

tat, cine ar putea conchide de aici că fapta însăși nu a putut avea 
loc? Confirmarea ei poate fi făcută și de alți martori sau ea poate 
fi săvîrşită şi fără nici un martor, rămînînd totuşi o faptă. Simţurile 
şi raţiunea ne spun că în afară de noi există și alţi oameni; să pre- 
supunem însă că în urma cercetării s-a constatat că în această pri- 
vinţă ne înşelăm, că acest mod de cunoaştere poate garanta doar 
existența obiectelor în reprezentarea noastră şi nu existenţa lor 
autonomă de care, din acest motiv, începem să ne îndoim. Dar 
pentru a merge mai departe, înlocuind certitudinea anterioară 
asupra existenţei fiinţelor din exterior nu numai cu îndoiala dar şi cu 
certitudinea contrară în privinţa inexistenţei lor, trebuie să pre- 
supunem că ceea ce nu este cuprins în sensibilitatea şi rațiunea 
noastră cu adevărat, nu are nici o posibilitate de a exista. O aseme- 
nea presupunere însă este cu totul arbitrară, una pentru care nu dis- 
punem nu numai de temeiuri logice dar nici de vr :un motiv raţional. 

Dacă în atitudinea noastră critică faţă de existenţa altor fiinţe 
putem merge dincolo de îndoială, soarta prescriptiilor morale nu 
ne va îngrijora, deoarece este evident că îndoiala teoretică nu are 
puterea să submineze certitudinea practic-morală. În plus, trebuie 
să reținem că în filozofie îndoiala critică nu constituie punctul ter- 
minus, fiind rezolvată într-un fel sau altul: fie prin deosebirea 
kantiană între fenomen şi noumen (fenomen şi „lucru în sine“) în 
contextul căreia obiectele datoriei morale, private de existenţa 
proprie în calitate de fenomen, o recuperează cu prisosinţă în cali- 
tate de noumen; fie prin apariţia noilor martori ai existenţei exte- 
rioare, mai fideli decît senzațiile şi raţiunea (credința nemijlocită 
la Jacobi, voinţa la Schopenhauer, care se anunţă ca temei al exis- 
tenţei noastre, dar, prin analogie, şi al existenţei altuia); fie se 
găsesc noile demersuri ale unui alt tip de dogmatism speculativ 
mai profund, care reinstaurează semnificaţia obiectivă a întregii 
existenţe (în filozofia lui Schelling, Hegel etc.). 

Indiferent însă ce forţă şi importanţă ar avea îndoiala critică 
asupra existenţei fiinţelor exterioare, ea nu vizează decît o latură 
a sferei morale. Orice prescripţie etică atinge obiectul acţiunii 
(săvîrşite de alte persoane) prin aspectul de exterioritate; funda- 
mentul ei propriu se află totdeauna în interioritatea subiectului 
care acţionează şi nu este abordabil de nici o teorie, pozitivă sau 
negătivă, a lumii exterioare. Cît priveşte latura exterioară a pre- 

scriptiilor morale, care le leagă de obiect, ea ține de domeniul drep- 
tului şi nu de cel al moralei în sensul strict al termenului. Cu toate 
că, după cum se va demonstra la locul potrivit, dreptul depinde de 
morală şi nu poate fi despărţit de ea, aceasta nu ne împiedică să 
disociem în mod clar cele două sfere. Cînd una şi aceeaşi faptă, de 
pildă, uciderea, este condamnată la fel de către criminalist şi 
moralist, ei se situează de la început pe poziţii opuse şi, în con- 
secinţă, adoptă un demers diferit al gîndirii, în ciuda faptului că 
amîndoi emit judecăţi asupra aceluiaşi complex de momente psi- 
hologice finalizate în actul material al uciderii şi în ciuda coinci- 
denţei concluziilor lor. Pentru criminalist primează gravitatea fap- 
tului obiectiv al uciderii, adică a actului care încalcă dreptul altu- 
ia, şi îl califică pe făptaş drept membru anormal al societăţii. 
Pentru o deplină justificare a acestui calificativ devin importante 
și anumite momente psihologice intime şi, înainte de toate, exis- 
tenţa unei intenţii criminale, așa zisul animus! al crimei, iar apoi 
toate celelalte condiţii subiective ale acţiunii, dar numai în suînsă 
legătură cauzală cu uciderea săvîrşită. Oricine ar fi manifestat pe tot 
parcursul vieţii sale ura şi pofta de crimă, atîta timp cît această 
stare de spirit rămîne o simplă stare sufletească a subiectului fără 
să se materializeze în fapta reală a uciderii sau în tentativa de a o 
face sau în acte de vătămare etc., acest subiect, cu toată ura sa 
infernală, nu reprezintă un caz de competenţa criminalistului ca 
atare. Situaţia se inversează din punct de vedere moral: cea mai 
neînsemnată pornire de mînie şi ură chiar fără să fie tradusă în 
faptă, sau exprimată verbal, constituie prin sine însăşi un subiect 
de judecare şi judecată etică, iar fapta uciderii, dimpotrivă, nu 
prezintă deloc un interes în latura sa materială, ci doar ca expresie 
a sentimentului de ură de maximă intensitate, care este prin sine 
însuşi condamnabil indiferent de gravitatea lui. Din punct de 
vedere juridic, suprimarea vieţii constituie o încălcare a dreptului 
sau un prejudiciu adus în mod nelegal victimei şi ordinii publice, 
dar.din punct de vedere pur moral această faptă nu semnifică, prin 
ea însăși, o pierdere, ba poate fi chiar un cîştig pentru cel ucis, — 
uciderea este un prejudiciu incontestabil numai pentru ucigas —, 
avînd în vedere nu acţiunea, ci acea ultimă zvîcnire a urii te, ca 


! spirit (lat). (N. ed.) 

atare, este dăunătoare omului, lezîndu-i demnitatea în calitatea lui 
de fiinţă raţională. Desigur, uciderea este un rău (un păcat) mai 
mare decît o simplă izbucnire a urii şi din perspectiva eticului, dar 
numai întrucît în primul caz ura trebuie să fie de o intensitate mai 
mare decît în cel de al doilea, şi nu pentru că uciderea se situează în 
ordinea faptelor nocive, iar ura reprezintă un simplu simţămînt. 
Dacă cineva, pornind cu intenţia clară de a-şi înjunghia duşmanul, 
străpunge o păpuşă, din punct de vedere moral el poate fi declarat 
ucigaş în toată puterea cuvîntului, deşi nu a ucis pe nimeni şi nu a 
violat dreptul personal al nimănui: din punct de vedere juridic însă 
tocmai de aceea un asemenea delict asupra unui obiect impropriu 
pentru crimă nu are nici O tangenţă cu uciderea, gestul soldîndu-se 
cu o vătămare neînsemnată a avutului străin. 

Un idealism exacerbat care nu recunoaşte decît realitatea 
stărilor interioare ale subiectului nu neagă totuşi deosebirile lor 
calitative care exprimă grade diferite de activism ale eului. Deşi şi 
din acest punct de vedere faptele noastre, în ciuda caracterului 
fantomatic al obiectului lor, îşi păstrează de asemenea semnifi- 
caţia morală servind drept indicatori ai stărilor de spirit. Dacă, 
spre exemplu, sentimentul de ură sau de mînie indică, asemenea 
oricărei patimi, pasivitatea spiritului sau obedienţa lui faţă de 
exterioritatea efemeră, şi în acest sens este amorul, atunci devine 
Clar că gradul de amoralitate este aici direct proporţional cu gradul 
pasivităţii noastre. Cu cît patima este mai puternică cu atit mai 
mare este pasivitatea noastră indicată de ea. lată de ce minia 
împinsă pînă la omorul premeditat este mai amorală decît o iritare 
trecătoare care nu are nici o legătură cu efemeritatea teoretică a 
obiectelor. De altfel şi în viziunea idealismului subiectiv faptele 
rele sînt mai imorale decît afectele nocive care nu ajung să fie 
traduse în fapte. 

Se desprinde de aici o concluzie clară cu privire la problema în 
discuţie. Dacă întregul univers nu ar fi decît visul meu, acest fapt 
s-ar răsfrînge catastrofal doar asupra laturii obiective a eticii, 
asupra deschiderii ei spre exterior (în sens larg) şi nu asupra sfe- 
rei ei lăuntrice; el ar submina interesul meu juridic, politic, social, 
filantropic, dar ar lăsa neatinse interesul meu individual-moral şi 
obligaţiile mele faţă de mine însumi. Nu m-aş fi îngrijit de 
respectarea drepturilor altuia, dar aş fi continuat să veghez asupra 

propriei mele demnități. Neavînd o compasiune duioasă față de 
fantomele care mă înconjoară, m-aş abţine cu atît mai mult să 
nutresc pentru ele vreo pasiune dăunătoare sau ruşinoasă. Dacă 
ura faţă de omul viu este contrară demnității umane, cu atît este 
mai inadmisibilă ura fată de o fantomă; dacă e ruşinos să-ți fie 
frică de ceva existent, cu atît mai ruşinos este să te sperii de ceva 
inexistent; dacă tendinţa de înavuţire cu bunuri reale este conside- 
rată ruşinoasă şi contrară rațiunii, cu atît mai condamnabilă şi lip- 
sită de sens este aceeaşi tendinţă în raport cu nălucirile propriei 
tale imaginaţii. Şi dincolo de orice idealism oniric, sîntem pătrunşi 
de remuşcări la trezire atunci cînd într-un vis banal săvirşim O 
faptă imorală. Desigur, dacă visez că am ucis un om, la trezire mă 
ruşinez mai puţin de această faptă şi mai degrabă mă bucur că 
totul nu a fost decît un vis: dar de ura pe care am trăit-o în vis îmi 
este ruşine chiar în stare de veghe. 

Corelînd aceste consideraţii cu cele spuse mai sus, ajungem la 
următoarea concluzie generală. În cadrul filozofiei teoretice (mai 
precis, al criticii cunoaşterii), relativ la obiectele moralei poate fi 
pusă în discuţie doar îndoiala asupra existenţei lor reale şi în nici 
un caz certitudinea inexistenţei lor; o asemenea îndoială, care îşi 
găseşte rezolvarea într-un fel sau altul în cadrul aceleiaşi filozofii, 
nu poate prevala asupra certitudinii pe care o atestă conştiinţa 
morală, dar chiar dacă ar exista certitudinea în privinţa inexis- 
tenţei altor fiinţe (ca obiecte ale acţiunii morale), acest lucru ar 
avea importanţă numai pentru latura obiectivă a eticii, propria ei 
sferă rămînînd nealterată. Fapt care garantează îndeajuns autono- 
mia intrinsecă a filozofiei morale în raport cu critica cunoaşterii. 
Cel de al doilea aspect se referă la chestiunea metafizică a li- 
bertăţii de voinţă. 


IV 


Este larg răspîndită opinia potrivit căreia destinul conştiinţei 
morale depinde de modul de rezolvare a problemei referitoare la 
libertatea de voinţă. Chestiunea se rezumă la o alternativă: 
acţiunile noastre pot fi libere sau necesare. Apoi se afirmă că a 
doua soluţie proprie determinismului, care susţine că toate 
acţiunile şi stările noastre se petrec cu necesitate, ar face imposi- 

bilă moralitatea umană şi, în consecinţă, ar lipsi filozofia morală 
de orice sens. Dacă, se spune, omul nu este decît o rotiţă într-un 
mecanism universal, atunci despre ce fel de acţiuni morale mai 
poate fi vorba? Toată forţa unui atare argument se datorează însă 
identificării greşite a determinismului mecanicist cu determinis- 
mul în genere — 0 greşeală de care nici măcar Kant nu a fost 
scutit. Determinismul în genere susține doar faptul că tot ce se 
înfăptuieşte, — deci orice acţiune umană —, este determinat (de 
unde și denumirea doctrinei) de rațiuni suficiente: în lipsa lor 
acţiunea nu poate fi efectuată, iar în prezenţa lor ea se efectuează 
cu necesitate. Imuabilă în formula ei generală, această necesitate 
se diversifică însă în funcţie de domeniul de manifestare. În con- 
formitate cu cele trei tipuri principale de necesitate privind 
fenomenele şi acţiunile, distingem trei specii de determinism: 1) 
mecanic, care în absenţa celorlalte specii de determinism ar fi 
eliminat într-adevăr morala ca atare; 2) psihologic, care admite 
unele elemente ale moralității dar rămîne rezistent faţă de altele; 
3) ideatic-raţional, care acoperă întregul sistem de exigenţe 
morale în toată plenitudinea şi puterea lor. 

Incontestabil, necesitatea mecanică este proprie fenomenelor, 
dar afirmaţia cu privire la exclusivitatea ei derivă din spiritul 
metafizicii materialiste care tinde să reducă tot ceea ce există la 
o sumă de mişcări mecanice ale materiei. Ce pot avea însă în 
comun 0 asemenea viziune şi convingerea potrivit căreia toate 
acţiunile săvîrşite au raţiuni suficiente, care le determină în mod 
necesar? Pentru a concepe omul ca pe o rotiţă într-un mecanism 
universul, este nevoie să admitem cel puţin existenţa unui astfel 
de mecanism. În această privinţă filozofii determinişti sînt 
departe de a realiza un consens: mulţi dintre ei consideră că 
lumea materială este doar reprezentarea mentală a unor fiinţe 
înzestrate cu spirit, precizînd că nu aceste fiinţe sînt determinate 
în mod mecanic de lucrurile reale, ci lucrurile aparente se 
dovedesc a fi condiţionate de legile vieţii interioare a fiinţelor 
dintre care facem parte şi noi. 

Să părăsim Însă temporar acest punct de vedere metafizic şi să 
ne limităm la o experienţă comună: vom descoperi atunci un fapt 
incontestabil şi anume existenţa necesităţii psihologice chiar în 
lumea animalelor, care nu este reductibilă la nici un mecanism. 

Acţiunile animalelor! sînt determinate nu numai de stimuli exte- 
riori, Ci şi de interioritatea lor, nu numai de impactul lucrurilor, ci 
şi de mobiluri, adică de propriile lor reprezentări care, deşi sînt 
provocate de lucruri exterioare (0 ipoteză), se formează şi 
funcţionează în psihicul animalului numai conform cu natura sa. 
Desigur, nu este vorba aici de libertate, dar atunci cînd Kant 
încearcă să identifice necesitatea psihologică cu cea mecanică, 
greşeala lui iese la iveală şi mai pregnant datorită unei comparații 
uimitor de prost alese. După spusele lui, capacitatea de a se 
îndemna la acţiune prin propriile reprezentări nu „ar fi în fond cu 
nimic mai bună decit libertatea unui dispozitiv care învîrte o 
frigare, care şi el, dacă a fost odată întors, îşi execută mişcările de 
la sine.2 Nu încape îndoială că nu numai Kant, căruia îi repugna 
atît de mult orice soi de hilozoism (animarea materiei), dar şi un 
filozof al naturii cu cele mai poetice predispoziţii nu va atribui 
unui obiect precum respectivul dispozitiv, facultatea de a declanşa 
propriile sale mişcări, jar cînd spunem că se mişcă singur, 
înţelegem coar că el continuă singur să se miște prin forţa impul- 
sului primit anterior; cuvîntul „singur“ înseamnă aici „fără aju- 
torul unui alt motor din afară“ (echivalent cu expresia franceză 
„tout seul'3) şi nicidecum nu sugerează vreo implicare lăuntrică în 
mişcare a lucrului care se mişcă. Cînd spunem însă că un animal 


! Într-un anumit sens, se poate vorbi, desigur, şi despre plante, ba chiar 
despre diferite componente ale lumii anorganice, deoarece în natură nu 
există un mecanism pur sau un domeniu cu totul neînsuflețit, dar în aces- 
te consideraţii preliminare mă străduiesc să rămîn în limitele a ceea ce 
este indiscutabil şi pe înţelesul tuturor. Referitor la diferitele specii de 
cauzalitate sau la necesitate în contextul problemei libertăţii de voinţă, 
vezi în special Grundprobleme der Ethik şi Wille in der Natur de 
Schopenhauer. Esenţa raţionamentelor lui este reprodusă de mine în 
Critica principiilor abstracte, cap. X. (N. a.) 

2 1, Kant, Critica rațiunii practice, Editura ştiinţifică, Bucureşti, 1972, 
p. 186. (N. t) 

3 În limba polonă cuvîntul „sam“ şi-a păstrat doar sensul negativ — 
„unul fără alţii” (derivatul samotny înseamnă „singuratic“*). În limba rusă 
ca şi în limbile germanice cuvîntul se poate folosi în ambele sensuri şi 
dacă este întrebuințat în sens pozitiv (cauzalitatca lăuntrică) sensul ne- 
gativ se subînțelege, dar și invers. Astfel, cuvîntul „samoucica“ (autodi- 

se mişcă sinpur, avem în vedere tocmai implicarea lui „personală“ 
în efectuarea propriilor sale mişcări. Animalul fuge de duşman 
sau se năpusteşte asupra hranei nu pe motiv că astfel de mişcări 
i-au fost transmise din afară, ci pentru că în acea clipă el este 
cuprins de frică sau de dorinţa de a mînca. Desigur, asemenea stări 
psihice nu sînt expresii ale libertăţii de voinţă şi ele nu generează 
mişcările corpului, ci doar declanşează mecanismele existente 
care sînt adaptate la anumite mișcări; caracteristica fundamentală 
care nu permite reducerea vieţii la un mecanisn rezidă în aceea că 
pentru interacţiunea normală a organismului animal cu mediul 
exterior acesta din urmă trebuie să fie proiectat în animal sub 
forma unor motive care îi determină mişcările conform propriului 
său simţ al plăcutului sau neplăcutului. Prezenţa sau absenţa aces- 
tei facultăţi de simţire care este strîns legată de celelalte două — 
facultatea dorinţei şi cea a reprezentării — altfel spus, prezenţa sau 
absenţa vieţii psihice proprii constituie diferenţa cea mai 
substanţială posibilă, şi dacă recunoaştem că un animal are o viaţă 
psihică în timp ce un agregat mecanic este lipsit de ea, atunci nu mai 
avem dreptul să le identificăm, aşa cum procedează Kant. 

Viaţa psihică, aşa cum se manifestă ea la animale (şi continuă 
la om) se diferenţiază calitativ în funcţie de diferite specii şi 
genuri, ceea ce ne face să distingem, de exemplu, animale feroce 
şi blînde, curajoase sau fricoase etc. Deşi aceste calităţi nu sînt 


~e 


dact) desemnează un om care s-a instruit de unul singur, fără ajutorul 
cuiva și, deci, este cauza propriei lui formaţii (ambele sensuri sînt 
prezente, ca şi în cuvintele echivalente din limba germană: de exemplu, 
Selbsterziehung, sau englezescul self-help. Dar cînd spunem că dispozi- 
tivul sc mişcă singur (selbst, by itself alone) este prezent sensul negativ 
care sugerează că în momentul dat nimic din afară nu împinge acest 
obicct, fără însă a înțelege că el este cauza propriei sale mişcări; din con- 
tra, această cauză este conținută în întregime în impulsul interior care nu 
depinde de el. (N. a.) 

! Dreptul formal la îndoială în privinţa vieţii psihice a animalului se 
poate întemcia doar pe ceea ce m-ar îndreptăţi să mă îndoiesc de viaţa 
psihică a tuturor celorlalţi oameni în afară de mine (vezi mai sus). O 
rezolvare corectă a acestei îndoieli pur teoretice nu este posibilă în cadrul 
eticii şi nici nu o preocupă, constituind obiectivul gnoseologiei şi al 
metafizicii. (N. a.) 

percepute de animalele înseşi ca bune sau rele, oamenii le apreci- 
uză ca semne ale unei firi bune sau rele. Aşadar, avem deja de-a 
lace cu un anumit element moral, şi întrucît experienţa atestă posi- 
bilitatea de a dezvolta o fire bună şi de a atenua sau corija o fire 
rea, se prefigurează astfel domeniul filozofei morale şi obiectivul 
ci practic, în ciuda faptului că nu ne atlăm încă în sfera de acţiune 
a libertăţi de voinţă. Independența decisivă a eticii taţă de această 
problemă metafizică trebuie căutată, desigur, nu în domeniul vieţii 
psihice, comune omului şi animalului, ci în sfera moralității 
umane propriu-zise. 


V 


Aşa cum în lumea animală necesităţii mecanice i se adaugă 
necesitatea psihologică fără s-o suprime pe cea dintii dar şi fără să 
se reducă la eu, tot astfel, în cazul omului. celor două necesităţi li 
se adaugă necesitatea raţional-ideatică sau morală. Esenţa ei 
constă în aceea că motivul sau raţiunea suficientă a faptelor 
umane, dincolo de reprezentările particulare şi concrete care 
ucţionează asupra facultăţii de voinţă prin intermediul senzaţiei de 
plăcere sau de neplăcere, poate fi şi ideea raţională universală a 
binelui care acţionează asupra voinţei conştiente sub forma dato- 
riei absolute sau a imperativului categoric (în terminologia kanti- 
ună). Mai simplu spus. omul poate face un bine nu numai din 
iuţiuni mercantile, ba chiar în detrimentul lor, de dragul ideii 
inseşi de bine. din simplul respect faţă de datorie sau de legea 
morală, lată punctul culminant al moralității care este însă perfect 
compatibil cu determinismul şi nu reclamă aşa-zisa libertate de 
voinţă. Cei care se opun acestui punct de vedere ar trebui mai întîi 
să elimine din mintea şi limba omului termenul de ..necesitate 
morală“, căci el este o contradictio in adjecto, din moment ce 
morala este posibilă numai în condiţiile unei opţiuni libere. 
Totuşi, ideea exprimată prin acest termen este nu numai pe înţele- 
sul oricui, dar derivă din fondul problemei. In principiu, necesi- 
tatea înseamnă o dependenţă totală a acţiunii (în sensul larg, de 
efect) faţă de raţiunea care o produce, motiv pentru care o numim 
„suficientă“. Cînd aceasta din urmă se prezintă ca impuls fizic. ca 
pornire sufletească sau cu idee de bine, ni se revelează cores- 
punzător necesitatea mecanică, psihologică sau morală. Aşa cum 

au existat încercări deşarte de a reduce psihologia la mecanică, 
există în prezent tentativa la fel de zadamică de a reduce morala 
la psihologie. de a demonstra că adevăratele mobiluri ale 
acţiunilor umane ţin exclusiv de resortul afectelor psihologice şi 
nu de conştiinţa datoriei, că, în consecință, omul nu acţionează 
niciodată numai sub imboldul conştiinţei morale. Ceea ce este 
imposibil de dovedit, adevărat fiind doar faptul că ideea morală 
serveşte drept rațiune suficientă pentru acţiune numai în cazuri 
relativ rare. Acest lucru nu spune nimic, căci se ştie că plantele şi 
animalele reprezintă o cantitate neglijabilă în comparaţie cu lumea 
anorganică de pe întreg globul pămîntesc şi totuşi nimeni nu a 
ajuns la concluzia asupra inexistenţei lor. Necesitatea morală este 
şi ea doar o superbă floare ivită pe solul psihologic al umanităţii 
şi, deci, cu atît mai prețioasă pentru filozofie. 

Tot ceea ce este superior şi desăvîrşit presupune, prin însăşi 
existenţa sa, o anumită eliberare de inferior sau, mai exact, de 
dominarea lui totală. Capacitatea de a se angaja Într-o acţiune prin 
intermediul reprezentărilor sau motivelor echivalează cu elibera- 
rea de subordonarea totală faţă de impulsurile fizice: necesitatea 
psihologică este eliberarea de necesitatea mecanică. La fel, nece- 
sitatea morală, fără a înceta să fie o necesitate, este, în raport cu 
necesitatea psihologică inferioară, libertate. Omul capabil să se 
angajeze la o acţiune sub îndemnul ideii pure de bine sau al dato- 
tiei morale este liber în raport cu forţa copleşitoare a afectelor și 
poate lupta cu succes chiar împotriva celor mai putemice dintre 
ele. Această libertate rațională nu are însă nimic comun cu aşa- 
zisa libertate de voinţă al cărei sens exact rezidă în aceea că voinţa 
se determină prin sine însăşi sau, după expresia fericită a lui Duns 
Scott „nimic în afară de voinţa însăşi nu cauzează actul vrerii în 
voință" (nihil aliud a voluntate causat actum volendi in volu.atate). 
Nu spun că o asemenea libertate de voinţă nu ar exista, țin doar să 
subliniez ca ea lipseşte în acţiunile morale. În cadrul lor voinţa 
este supusă determinării, iar factorul determinant îl constituie 
ideea de bine sau legea morală, universală şi necesară, care nu 
depinde de voinţă nici prin conţinutul său şi nici prin originea sa. 
Dar poate însuşi actul de acceptare sau neacceptare a legii morale 
ca temei al voinţei depinde numai de aceasta din urmă, motiv pen- 
tru care una şi aceeași idee de bine este acceptată ca mobil sufi- 

cient al acţiunii de unele persoane, iar de altele nu este. Trebuie 
precizat, în primul rînd, că una şi aceeași idee are pentru persoane 
diferite grade diferite de claritate și plenitudine — fapt care 
explică în parte diferenţa în ordinea acţiunii pe care o generează; 
în al doilea rînd, această diferență se datorează sensibilităţii 
inepale a persoanelor respective la o motivaţie morală în genere. 
Orice cauzalitate sau necesitate reclamă însă o receptivitate spe- 
cială a obiectelor date la impulsuri sau îndemnuri de un anumit 
gen. O lovitură a tacului care pune în mişcare bila de biliard nu 
produce nici un efect asupra razei de soare; otava faţă de care cer- 
bul resimte o atracţie irezistibilă nu constituie, de regulă, un sti- 
mulent pentru apetitul unei pisici. Dară insensibilitatea razei de 
soare la loviturile tacului sau repulsia unui camivor faţă de hrana 
vegetală sînt considerate manifestări ale voinţei libere, atunci tre- 
buie să socotim drept arbitrare şi faptele bune sau rele ale omului 
— ceea ce ar antrena doar o confuzie terminologică inutilă. 
Pentru ca ideea de bine sub formă de datorie să capete forţa 
rațiunii suficiente sau a motivului, este nevoie de întrunirea a doi 
factori: claritatea şi plenitudinea suficientă a acestei idei în 
conștiință şi dezvoltarea suficientă a sensibilităţii morale a subiec- 
tului. Contrar opiniilor exprimate în cadrul unor doctrine etice 
unilaterale, este evident că numai prezenţa unuia dintre aceşti doi 
factori nu conduce la declanşarea acţiunii morale. Să ilustrăm cu 
un exemplu biblic: deşi străbunul Avraam avea o sensibilitate 
morală superioară, hotărîrea lui de a-şi sacrifica fiul! se datora 
insuficientei sale înţelegeri a ceea ce cuprinde ideea de bine; el 
sesiza perfèct forma imperativă a legii morale, ca expresie a 
voinţei supféme, şi o accepta în mod necondiţionat, dar îi lipsea 
conceptul da, bine sau ceea ce poate fi obiect al voinţei lui 
Dumnezeu. {W o dovadă clară a faptului că filozofia morală poate 
fi utilă și pénjru cei preadrepţi. Însuşi textul biblic estimează 
decizia lui Avraam sub două raporturi diferite: 1) sub raportul spi- 
ritului religios de abnegaţie nemărginită care i-a adus străbunului 
şi descendenților săi o înaltă binecuvîntare şi 2) sub raportul re- 
prezentării indiferentismului principial al voinţei lui Dumnezeu 
— 9 reprezentare atît de greşită şi de periculoasă încît a fost 
nevoie de intervenţia Celui de Sus pentru a împiedica îndeplinirea 


! Facerea, 22, 1-13. (N. ed.) 

deciziei luate (aici nu este cazul să mă refer la legătura istorică a 
evenimentului descris cu obscuritatea păgînă şi nici la legăturile 
lui tainice cu lumina creştină). În contrast cu Avraam, prorocul 
Varlaam, avînd un suflet pervertit dar şi deplina cunoaștere a dato- 
riei, preferă prescriptiilor voinţei supreme darurile regale pentru a 
se hotărî să arunce blestemul asupra poporului lui Dumnezeu. 

Dacă motivul moral este deficitar în raport cu unul sau altul din 
cei doi factori menţionaţi, el nici nu funcţionează: dacă însă este 
suficient în ambele sensuri, el funcţionează în mod imperios ca 
orice altă cauză. Să presupunem că accept să îndeplinesc legea 
morală fără nici o ingerinţă din afară, numai de dragul ei şi din 
respect pentru ea, dar această capacitate de a respecta legea 
morală atît de dezinteresat şi mai presus de orice constituie o vir- 
tute a mea şi nu are nimic arbitrar, iar activitatea care rezultă, 
avînd un caracter liber şi raţional, se supune total necesităţii 
morale şi nu poate fi nicidecum arbitrară sau întîmplătoare. Ea 
este liberă în mod relativ, adică este eliberată de necesitatea infe- 
rioară — mecanică şi psihologică — nu însă şi de necesitatea inte- 
rioară supremă a Binelui absolut. Morala şi filozofia morală se 
bazează integral pe libertatea raţională sau pe necesitatea morală 
şi exclud din sfera lor libertatea iraţională, necondiționată sau 
liberul arbitru. 

Pentru ca ideea de bine să poată determina cu deplină necesi- 
tate interioară opțiunea conştientă a omului în favoarea <a, pentru 
ca această opțiune să fie suficient de motivată, este necesar ca 
ideea de bine să tie dezvoltată în mod adecvat şi să se înfiiţişeze 
voinţei cu tot arsenalul ei — sarcină ce-i revine. în fapt, filozofiei 
morale. Aşadar, nu numai că etica este compatibilă cu determi- 
nismul, dar chiar condiţionează, prin ea însăşi, relevarea supe- 
rioară a necesităţii. Cînd un om cu un profil moral elevat îşi subor- 
donează pe deplin conştient voinţa ideii de bine pe care o cunoaşte 
sub toate aspectele şi asupra căreia a meditat pînă la capăt, devine 
clar pentru oricine că într-o atare subordonare faţă de legea morală 
nu există nimic arbitrar, ea fiind perfect necesară. 

Şi totuşi libertatea necondiționată a opțiunii există, dar ea tre- 
buie căutată nu în autodeterminarea morală şi nici în acte ale 
rațiunii practice, aşa cum a făcut-o Kant, ci exact la polul opus al 
interiorităţii. Deocamdată pot explica parţial despre ce este vorba 
doar printr-o singură sugestie. După cum s-a remarcat, binele nu 


INTRODUCERE 65 


poate fi un obiect nemijlocit al opțiunii arbitrare. Propria lui supe- 
rioritate, întrunind condiţiile de cunoaştere corespunzătoare şi de 
sensibilitate din partea subiectului, reprezintă o rațiune suficientă 
pentru a fi preferat unui principiu opus, arbitrariul fiind exclus cu 
desăvîrşire. Opţiunea mea pentru bine se datorează nu vrerii mele, 
ci faptului că el este pozitiv şi că eu sînt în stare să-l apreciez la 
justa lui valoare. Dar cum se explică gestul opus — atunci cînd 
resping binele şi aleg răul? Oare numai pentru că nu ştiu ce este 
răul şi că din greşeală îl confund cu binele — aşa cum susţine 
cunoscuta doctrină etică? Este imposibil de dovedit că dintot- 
deauna se întîmplă astfel. Dacă cunoaşterea suficientă a binelui 
dublată de sensibilitatea suficient de dezvoltată determină cu 
necesitate voinţa noastră morală, mai rămîne încă o întrebare: 
receptivitatea mai mare la rău decît la bine este doar un fapt al 
naturii sau depinde şi de voinţă care, în lipsa unor temeiuri 
raţionale ce ar îndruma-0 spre rău (căci este potrivnic raţiunii să 
te supui răului şi nu binelui), poate, într-adevăr, să fie propria 
cauză finală a autodeterminării sale? Întrucît din partea fiinţei 
raţionale nu există nici un motiv obiectiv pentru îmbrăţişarea 
răului ca atare, voinţa poate opta pentru el numai în mod arbitrar, 
bineînţeles, în condiţiile unei atitudini pe deplin conştiente, căci în 
cazul unei stări semiconştiente opţiunea se datorează unei judecăţi 
eronate. Binele mă determină să optez în favoarea lui prin însăşi 
nelimitarea existenței sale şi graţie conţinutului său pozitiv; 
această opţiune este aşadar, determinată în mod infinit şi se 
efectuează cu necesitate absolută excluzînd orice arbitrariu; în 
cazul opțiunii în favoarea răului, dimpotrivă, nu există nici O 
rațiune şi necesitate cu putere de determinare, şi deci totul este 
absolut arbitrar. Întrebarea se pune tocmai astfel: poate o fiinţă 
raţională, cunoscînd binele în toate panticularităţile sale, să fie atît 
de insensibilă faţă de el încît să-l respingă în mod necondiţionat şi 
irevocabil, şi să accepte răul? O asemenea insensibilitate faţă de 
binele perfect cunoscut ar avea într-adevăr ceva irațional şi numai 
un atare act irațional ar corespunde noțiunii corect definite de li- 
bertate necondiționată a voinţei sau de arbitrar. Nu avem dreptul 
să negăm a priori posibilitatea unui asemenea act. Căutarea argu- 
mentelor pozitive „pro“ sau „contra“ poate fi întreprinsă numai în 
tenebrele metafizicii. În orice caz, înainte de a ne întreba dacă 
există o asemenea fiinţă care, cunoscînd ce este binele, îl respinge 

şi îi preferă răul, trebuie să ne lămurim noi înşine asupra cuprin- 
sului ideii de bine şi a implicaţiilor sale. Este tocmai sarcina filo- 
zofiei morale care din acest punct de vedere se implică în proble- 
ma metafizică a libertăţii de voinţă (în cazul dezbaterii ei perti- 
nente), dar nu-i este subordonată nicidecum!. Înainte de orice 
metafizică, putem şi trebuie să ştim ce anume consideră raţiunea 
noastră drept bine în natura omului şi cum dezvoltă şi amplifică ea 
acest bine natural conferindu-i valoarea de perfecţiune morală 
integrală. 


! Analizei speciale a chestiunii privind libertatea de voinţă îi voi con- 
sacra o mare parte din filozofia mea teoretică (proiectul une: lucrări de 
filozofia moralei a rămas neîmplinit — N, ed.). Deucamdată este sufi- 
cicnt să arătăm că filozofia morală, ca doctrină a binelui, are propriul său 
conținut, deoarece binele rămîne ca atare indiferent dacă îl abordăm ca 
obiect al opțiunii libere sau ca motiv detemninînd în mod imperios 
acţiunile fiinţei raţionale şi morale. În capitolele următoare ale cărţii de 
faţă, prin libertate umană, libertate a persoanei voi subînțelege mercu fio 
Jibertatea morală care este un fapt etic, fie libertatea civică înţeleasă ca un 
postulat etic, fără să mai revin la libertatea necondiționată de opțiune care 
este o chestiune pur metafizică. (N. a.) 

Orice doctrină etică, indiferent de forța ei persuasivă lăuntrică 
sau de prestigiul exterior, ar rămîne fragilă şi sterilă dacă nu şi-ar 
găsi un reazem solid în însăşi natura morală a omului. Dincolo de 
deosebirile de grad în ceea ce priveşte dezvoltarea spirituală a 
omenirii din trecut şi din prezent, dincolo de devierile indivi- 
duale şi de influenţa crescîndă a rasei, climei şi condiţiilor istori- 
ce, există totuşi o bază ireductibilă a moralității general-umane pe 
care trebuie să se înalțe orice edificiu semnificativ din domeniul 
eticii. Recunoaşterea acestui adevăr nu depinde în nici un fel de 
viziunea metafizică sau ştiinţifică asupra originii omului. Produs 
al unui şir întreg de modificări intervenite în organismul animal 
sau operă nemijlocită a unui act creator suprem, natura umană 
există cu toate trăsăturile ei distincte printre care un loc însemnat 
îl deţin cele morale. 

Caracterul specific al psihicului uman este recunoscut şi de 
celebrul reprezentant al transformismului! în perspectiva ştiinţelor 
naturii. „În această privinţă, deosebirea (dintre om şi toate cele- 
lake animale) se dovedeşte a fi, neîndoielnic, foarte mare — 
spune Ch. Darwin — chiar comparînd psihicul celui mai sălbatic 
om Care nu ştie să numere decît pînă la patru şi nu foloseşte 
noţiuni abstracte pentru desemnarea obiectelor şi afectelor cu psi- 
hicul maimuţei superior organizate. Deosebirea ar fi rămas însă 
tot atît de mare chiar dacă am fi reuşit să înnobilăm şi să civilizăm 
unele specii de maimuțe în aceeaşi măsură în care s-a reuşit acest 
lucru cu cîinele în raport cu strămoşii lui — lupu! şi șacalul. 
Băştinaşii din Ţara de Foc aparţin rasei celei mai puțin dezvoltate 


! Denumirea veche a evoluţionismului. (N. ed.) 

şi totuşi trei dintre ei, care se aflau împreună cu mine pe corabia 
Beagle, nu încetau să mă uimească cît de mult ajunseseră să 
semene cu englezii prin structura lor psihică şi printr-o serie de 
aptitudini spirituale după cîţiva ani petrecuţi în Anglia unde 
învăţaseră puţin limba engleză.“! 

Mai departe Darwin declară că împărtășește fără rezerve opinia 
unor scriitori conform căreia cea mai mare deosebire între om şi 
celelalte animale rezidă în simţul moral? care, din punctul lui de 
vedere, este înnăscut şi nu dobiîndit?. 

Animat de intenţia (în anumite limite legitimă) de a umple o 
distanţă „enormă“, după aprecierea lui, cu verigi intermediare, 
Darwin comite o greşeală esenţială. Moralităţii primare de ansam- 
blu a omului el îi atribuie un caracter social apropiind-o astfel de 
instinctele sociale ale animalelor. După el, morala individuală sau 
personală nu are decît o importanţă secundară, fiind un produs 
tîrziu al dezvoltării istorice. Pentru sălbatici, afirmă el, există 
numai acele virtuţi care sînt trebuincioase comunităţii lori. O 
asemenea opinie poate fi respinsă totuşi prin invocarea unui fapt 
simplu şi îndeobşte cunoscut. 

Există un simţ lipsit de orice trebuinţă socială pe care nu-l 
posedă animalele superior organizate, dar care se manifestă clar la 
cele mai subdezvoltate specii umane. În virtutea acestui simţ. un 
om, oricît de sălbatic şi neevoluat ar fi, se rușinează, adică so- 
Coteşte mşinos şi ascunde acel act fiziologic care nu numai că îi 
satisface propria pornire şi nevoie. dar în plus este util şi necesar 
pentru perpetuarea speciei. Direct legată de acest lucru este şi 
dorinţa de a-şi ascunde goliciunea, fapt ce a stimulat invenţia 
veşmintului chiar şi la acei sălbatici care, dacă e să judecăm după 
climă şi simplitatea modului lor de trai, nici nu au nevoie de el. 

Acest act moral îl deosebeşte în mod tranşant pe om de celelalte 
animale la care nu găsim nici umbră de ceva asemănător. Însuşi 
Darwin care încerca să ne convingă asupra religiozităţii cîinilor nu-şi 
propunea să caute la vreun animal semne de pudoare. Într-adevăr, nici 


! Originea omului și selecţia sexuală. Începutul cap. Il (în versiunca 
germană a lui V. Karus). (N. a.) 

2 Ibidem, începutul cap. II. (N. a.) 

3 Ibidem, obiecţia la adresa lui Mille. (N. a.) 

* Ch, Darwin, op. cit. (despre virtuţi sociale). (N. a.) 

animalele domestice superior înzestrate şi îndelung drssate nu 
constituie o excepţie, nemaivorbind de specii aflate pe o treaptă 
inferioară a evoluţiei. Renumit prin noblețea sa, calul i-a oferit 
profetului biblic o imagine potrivită pentru a caracteriza tinerii de- 
pravaţi din rîndurile aristocraţizi decăzute din lerusalim!; dîrzul 
dulău este proslăvit din vechime şi pe drept ca un reprezentant tipic 
al nerușinării fără margini, iar la o făptură mai dezvoltată (printre 
animalele sălbatice) — maimuța — cinismul neîngrădit se manifestă 
cu O deosebită pregnanță tocmai datorită asemănării ei fizice cu 
omul, a minţii ei extrem de mobile şi a temperamentului nestăpînit. 

Lipsiţi de posibilitatea confirmării pudorii la animale, natu- 
raliştii de o anume orientare se văd constrînşi a o contesta şi la om. 
Nedescoperind animale pudice, Darwin vorbeşte despre popoarele 
primitive lipsite de pudoare?. De la cel care a făcut ocolul lumii pe 
corabia Beagle era de aşteptat să aducă nişte dovezi pozitive şi 
certe, demne de un martor ocular. În locul lor el se limitează la 
observaţii sumare şi nefondate care nu conving pe nimeni. Nu 
numai nişte sălbatici dar chiar şi popoare cu un orizont cultural 
încă din vremurile biblice şi homerice pot apărea în ochii noştri 
drept impudice pe singurul motiv că simţul pudorii pe care cu si- 
guranţă îl aveau nu se exprima totdeauna la fel şi nu reacţiona la 
aceleaşi împrejurări de viaţă la care sîntem noi sensibili. De altfel, 
în această privinţă nu este nevoie să evocăm vremuri apuse şi 
locuri îndepărtate, căci oamenii din jurul nostru care aparţin altor 
straturi sociale socotesc adesea permis ceea ce pe noi ne face să ne 
ruşinăm, dar nimeni n-ar înJrăzni să afirme că le lipseşte simțul 
pudorii. Cu atît mai puţin sîntem îndreptăţiţi a trage concluzii ge- 
nerale pe baza acelor cazuri de obtuzitate morală, cunoscute din 
cronicile judiciare. Printre oameni se nasc uneori monstri fără cap; 
şi totuşi această parte a corpului rămîne un atribut esenţial al omului. 


! Teremia, 5, 8. (N. ed.) 

2 Cînd este vorba despre sălbatici, chiar savanții serioşi manifestă une- 
ori o superficialitate de neînțeles. O mostră curioasă am întîlnit recent in 
scrierile antropologului Broca care afirmă că băştinaşii insulelor 
Andaman umblă goi, căci, explică el, nu poate trece drept haină un brîu 
îngust cu o bucată de piele legată de el. Cred că am avea ma. multe 
motive să nu atribuim semnificaţia esenţială de veşmînt smuxinpt...., 
curopean. (N. a.) 

În favoarea tezei sale privind absenţa la om a unui simţ origi- 
nar al pudorii, Darwin invocă obiceiurile religioase ale stră- 
moşilor, în particular, cultul falusului. Acest fapt esenţial vine mai 
curînd s-o contrazică. Evident, necuviinţa deliberată, tensionată şi 
ridicată la rang de principiu religios, presupune existenţa senti- 
mentului de ruşine. Acest lucru seamănă cu sacrificiul de copii 
adus zeilor, sacrificare care nu atestă lipsa sentimentului de 
dragoste şi de milă la părinţii lor; sensul principal al acestor jertfe 
constă tocmai în sacrificarea copiilor iubiţi: dacă ceea ce se sacri- 
fica nu ar fi fost scump pentru cel care sacrifica, jertfa nu ar mai 
fi avut nici o valoare, adică nu ar fi fost o jertfă. (Abia mai tîrziu, 
O dată cu slăbirea sentimentului religios, această condiţie esenţială 
a oricărei jertfiri nu a mai fost respectată, fiind substituită prin 
diferite simboluri). In lipsa sentimentului de ruşine şi de milă nu 
se poate întemeia nici o religie, fie şi cea mai rudimentară. Dacă 
religia autentică implică natura morală a omului, religia falsă, la 
rîndu-i, o presupune tocmai prin faptul de a-i cere să fie distor- 
sionată. Cu o asemenea distorsiune reală şi amoralitate pozitivă 
erau alimentate şi întreţinute acele puteri demonice care constitu- 
iau obiectul cultelor singeroase 'şi desfrînate ale păgînismului 
arhaic. Oare aceste religii revendicau doar o simplă şi firească 
împlinire a unui atare act fiziologic? Nicidecum! Aici avem de-a 
face cu un desfrîu potenţial, cu violarea tuturor limitelor impuse 
de natură, de socictate şi de conştiinţa morală. Caracterul religios 
al unor asemenea frenezii atestă importanţa excepţională a 
chestiunii în discuţie, căci dacă totul s-ar limita la 0 necuviinţă 
firească, atunci de unde această tensiune, această perversitate şi 
acest misticism? Desigur, Darwin n-ar fi fost nevoit să recurgă la 
atît de nereuşite dovezi indirecte în sprijinul teoriei sale, dacă ar fi 
putut invoca fapte reale care să ateste măcar rudimente ale pudorii 
la animale. Astfel de fapte nu există şi de aceea pudoarea rămîne, 
fără îndoială, chiar şi din punct de vedere empiric, un atribut dis- 
tinct al omului oarecum exterior lui. 


II 


De fapt, simţul pudorii (în sens radical) îl deosebeşte pe om de 
natura inferioară, întrucît nici un alt animal nu-l posedă, iar la om 
el apare din vremuri imemorabile şi continuă să se dezvolte. 

Prin însuşi conţinutul său, acest fenomen are o semnificaţie şi 
mai profundă. Simţul pudorii nu este numai o trăsătură a speciei, 
una care îl detaşează pe om (văzut din afară) de restul lumii ani- 
male; în acest caz, însuşi omul se desprinde de întreaga natură 
materială — nu numai de cea exterioară ci şi de a sa proprie. 
Rușinîndu-se de propriile sale porniri naturale şi de funcţiile pro- 
priului său organism, omul dovedeşte că nu este numai această 
fiinţă materială naturală, ci şi altceva de ordin superior. Cel care 
se ruşinează se desprinde în chiar actul psihic al ruşinii de obiec- 
tul ei: natura materială însă nu se schimbă, şi nu-şi poate fi sieşi 
exterioară — aşadar atunci cînd mă ruşinez de propria mea natură 
materială dovedesc astfel că nu sînt identic cu ea. Tocmai în acel 
moment cînd omul se află sub incidenţa procesului natural. şi se 
confundă cu el, se evidenţiază brusc particularitatea lui distinctivă 
şi autonomia lui interioară, izvorînd amîndouă din simţul ruşinii 
prin intermediul căruia omul se raportează la viaţa materială ca la 
ceva străin care nu trebuie să-l stăpînească. 

De aceea chiar în cazul existenţei unor dovezi de pudoare sexu- 
ală la animale, ele nu ar fi însemnat decît anticiparea primelor 
semne ale naturii umane, căci oricum este limpede că, ruşinîndu-se 
de natura sa animală, o ființă dovedeşte astfel că este şi altceva decît 
animal. Nimeni dintre cei care au crezut că măgarul lui Varlaam 
vorbeşte nu a contestat, din acest motiv, faptul că darul vorbirii 
raţionale îl deosebeşte pe om de celelalte animale. O importanţă şi 
mai radicală în acest sens o are pudoarea sexuală la om. 

Acest fapt fundamental al antropologiei şi istoriei care a trecut 
neobservat sau a fost omis în mod intenţionat în cartea corifeului 
ştiinţei moderne, fusese remarcat de o manieră inspirată cu trei mii 
de ani în urmă într-o carte de un prestigiu şi mai mare: „Atunci li 
s-au deschis ochii la amîndoi (în momentul păcătuirii) şi au cunos- 
cut că erau goi și au cusut frunze de smochin şi şi-au făcut aco- 
perăminte. lar cînd au auzit glasul Domnului Dumnezeu... s-au 
ascuns Adam şi femeia lui de fața Domnului Dumnezeu printre 
pomii raiului. Şi a strigat Domnul Dumnezeu pe Adam, şi i-a zis: 
«Adame, unde eşti?» Răspuns-a: «Am auzit glasul Tău în rai şi m-am 
temut căci sînt gol şi m-am ascuns». Şi i-a zis Dumnezeu: «Cine ţi-a 
spus că eşti gol?»“! În momentul căderii în păcat, din străfundurile 


1 Facerea, 3, 7-11. (N. ed.) 

sufletului omului răsună glasul suprem care întreabă: unde eşti? 
unde este demnitatea ta? Omule, tu, care eşti stăpînul naturii şi 
întruchiparea lui Dumnezeu, mai exişti încă? Şi răspunsul nu 
întîrzie: am auzit glasul Domnului, m-am speriat de starea mea 
neliniştită şi de dezvăluirea naturii mele inferioare: îmi este 
rușine, deci exist nu numai fizic, ci şi moral; mă ruşinez de ani- 
malitatea mea, deci mai exist şi ca om. 

Prin lucrarea asupra fiinţei sale şi prin punerea ei la încercare, 
omul dobîndeşte conştiinţa morală de sine. Doctrina materialistă ar 
încerca în zadar să dea un răspuns satisfăcător, din punctul ei de 
vedere. la întrebarea pusă omului atit de demult : cine ţi-a spus că 
eşti gol? 

Semnificaţia primordială şi autonomă a simțului pudorii ar fi 
anulată dacă s-ar păsi o legătură între acest fapt moral şi vreun 
folos material pentru individ sau specie în lupta pentru existenţă. În 
aces" caz pudoarea ar putea fi interpretată ca una din manifestările 
instinctului de autoconservare animală — individuală sau colec- 
tivă. Dar tocmai o asemenca legătură este cu neputinţă de găsit. 

Atitudinea de ruşine faţă de actele sexuale poate părea utilă 
pentru individ sau specie, deoarece pune la adăpost această 
funcţie importantă a organismului de eventualele excese. Supuse 
instinctelor, animalele nu cunosc nici un fel de exces care ar fi 
dăunătoare autoconservării lor ; omul însă poate fi predispus la ele 
datorită caracterului pronunţat al conştiinţei individuale şi voinţei 
sale puternice; pentru a le contracara pe cele mai nocive, la om se 
dezvoltă, pe bazele comune ale selecţiei naturale, o frînă utilă — 
simţul pudorii. Raționamentul de mai sus nu este decît în aparenţă 
fundamentat. El conţine o contradicție internă. Dacă şi cel mai 
important şi putemic instinct de autoconservare la om se 
dovedeşte a fi neputincios în lupta contra exceselor nocive, de 
unde atîta forţă la noul instinct derivat, cel al pudorii? Or, dacă 
semnalele instinctive ale simțului pudorii nu au o putere suficientă 
asupra omului (cum şi este de fapt), asta înseamnă că acest simţ 
este lipsit de orice utilitate specială şi nu poate fi explicat din 
punct de vedere utilitar-materialist. În loc să se contrapună exce- 
selor şi încălcării normelor fireşti, el devine un prilej în plus de 
încălcare a lor, altfel spus, complică inutil lucrurile. La aceasta se 
mai adaugă un alt argument care subminează şi el viziunea utili- 

taristă asupra simțului pudorii. Se ştie că acest simţ se manifestă 
în gradul cel mai înalt înainte de declanşarea actului sexual; glasul 
raţiunii este mai articulat şi mai sesizabil la virginibus puerisque!, 
prin urmare dacă ar fi avut o eficienţă practică, el ar fi făcut 
imposibil actul însuşi pe care era menit să-l protejeze de excese. 
De unde rezultă că dacă simţul pudorii ar fi avut o semnificaţie 
practică, el nu ar fi fost numai inutil, dar şi păgubitor atît pentru 
individ, cît şi pentru specia umană. De vreme ce glasul raţiunii nu 
are într-adevăr nici o utilitate practică chiar și în momentul cul- 
minant al manifestării sale, la ce eficienţă ulterioară ne mai putem 
aştepta din partea lui? Cînd se manifestă ruşinea, excesele încă nu 
au loc, iar cînd se manifestă excesele, nu mai funcţionează 
ruşinea. Un om normal este şi aşa destul de ferit de excesele 
nocive prin simpla senzaţie a nevoii satisfăcute, iar un om anor- 
mal sau cu instincte degenerate nu se remarcă mai deloc prin 
simţul pudorii. Aşadar, din punct de vedere utilitar, acolo unde 
ruşinea ar putea fi utilă, ea lipseşte, iar acolo unde este prezentă, 
nu este nevoie de ea. 

În realitate, simţul pudorii este stîmit nu de exerciţiul excesiv 
al funcţiei organice respective, ci de simpla ei dezvăluire: însuşi 
fenomenul natural este perceput ca ruşinos. În acest caz posibila 
manifestare a instinctului de autoconservare capătă o semnificaţie 
cu totul aparte. Aici se pune sub protecţie nu starea de satisfacţie 
organică a subiectului, ci demnitatea lui supremă de om, sau — 
mai corect — ea nu este pusă la adăpost ci dă dovadă că se mai 
păstrează încă în adîncul fiinţei umane. Orice manifestare puter- 
nică a vieţii materiale organice provoacă o reacţie din partea spiri- 
tului care reaminteşte conştiinţei individuale că omul nu este doar 
un fapt al naturii şi nu trebuie să fie o unealtă pasivă în realizarea 
scopurilor ei vitale. Dar ea nu este decît o reamintire a cărei valo- 
rificare sau nevalcrificare depinde de voinţa personală. După cum 
s-a spus, un atare simţ moral nu are o acţiune reală directă şi, dacă 
îndemnurile lui rămîn fără ecou, ruşinea însăşi se diminuează 
treptat pînă la dispariția totală. 

Devine astfel evident că informaţiile privind lipsa de pudoare la 
unii indivizi sau la unele triburi întregi, chiar dacă ar fi exacte, au 


! Fete şi băieţi (lat.). (N. t) 

o altă semnificaţie decît aceea care li se atribuie. Neruşinarea evi- 
dentă a unor persoane, ca şi presupusa indecenţă a unor popoare 
întregi, semnifică doar faptul că în astfel de cazuri particulare 
spiritualitatea omului, care-l situează deasupra naturii materiale, 
nu s-a relevat încă sau este deja pierdută, că acea persoană sau 
acel grup de oameni fie că nu au depăşit încă starea de animalitate, 
fie că au revenit din nou la ea. Dar această stare animalică 
moştenită sau dobîndită a unor oameni poate oare anula sau slăbi 
însemnătatea demnităţii umane exprimate în mod vădit la marea 
majoritate a oamenilor prin simţul pudorii — simţ cu desăviîrşire 
necunoscut nici unui animal? Faptul că pruncii sau muţii sînt, 
aidoma animalelor, fiinţe necuvîntătoare, nu diminuează defel 
importanţa limbii ca expresie a raţionalităţii specifice, pur umane 
care nu este proprie celorlalte vieţuitoare. 


INI 


Independent de orice opinie privind originea empirică a 
simțului de ruşine la om, acest simţ are o importanţă principială 
prin aceea că determină atitudinea etică a omului faţă de natura 
materială. Omul se ruşinează de faptul că ea a pus stăpînire pe el 
(mai ales în privința manifestării ei de bază) şi. prin aceasta, 
devine conştient de propria lui independenţă şi demnitate supremă 
în raport cu ea, în virtutea cărora el trebuie să fie cel care s-o 
stăpînească şi nu invers. 

Pe lîngă acest principal simţ moral, în natura omului există un 
altul din care izvorăşte o atitudine etică nu faţă de principiul mate- 
rial inferior al vieţii din fiecare om, ci faţă de ceilalţi oameni şi 
fiinţe vii asemănătoare — am în vedere sentimentul de milă!. În 
principiu, datorită acestui simţ un subiect resimte în mod adecvat 
suferinţa. sau nevoia altuia, o împărtăşeşte, manifestîndu-şi astfel 
într-o măsură sau alta solidaritatea cu ceilalţi. Nici un gînditor sau 
savant de marcă nu neagă caracterul primordial, înnăscut al aces- 
tui sentiment moral din simplul motiv că, spre deosebire de simțul 
pudorii, el este propriu (într-o formă incipientă) mai multor specii 


1 Întrebuinţez cel mai simplu cuvînt, deşi în literatură acelaşi 
lucru este desemnat prin termenul de „simpatie“ sau de „compasiu- 
ne“. (N. a.) 

de animale! şi deci nu poate fi considerat din nici un punct de 
vedere drept un produs tîrziu al progresului uman. Aşadar, dacă 
omul lipsit de ruşine reprezintă un caz de revenire la o stare de ani- 
malitate, omul nemilos se situează şi mai jos de aceasta. 

Legătura strânsă între sentimentul milei şi instinctele sociale ale 
animalelor şi ale omului nu este pusă la îndoială dată fiind însăși 
esenţa acestui sentiment, şi totuşi el reprezintă, la bază, o stare 
morală individuală care nu se suprapune nici măcar cu relaţiile 
sociale ale animalelor. Dacă singurul motiv al simpatiei ar fi 
nevoia organismului social, atunci fiecare fiinţă ar trăi acest senti- 
ment numai faţă de cei care aparţin aceluiaşi întreg social. Aşa se 
întîmplă de obicei, dar nu totdeauna, mai ales în cazul animalelor 
superioare. Sînt îndeobşte cunoscute multiple cazuri de duioasă? 
dragoste a diferitelor animale (alt sălbatice cît şi domestice) faţă 
de alte specii, uneori aparţinînd unor grupuri zoologice foarte 
îndepărtate. De aceea pare extrem de bizară afirmaţia nefondată a lui 
Darwin după care sentimentul de simpatie la popoarele primitive s-ar 
extinde doar asupra membrilor aceleiaşi societăţi închise. Desigur, şi 
la popoarele civilizate majoritatea oamenilor îşi manifestă adevărata 
simpatie cu preferinţă faţă de membrii familiei sau ai cercului lor, 
dar la toate popoarele sentimentul moral individual poate depăşi — 
ceea ce se realizează din vechime — nu numai acest cadru restrîns, 
ci şi orice altă barieră empirică. A accepta fără rezerve ideea lui 
Darwin, chiar şi numai referitor la triburile primitive, înseamnă a 
admite că membrii lor nu se ridică nici măcar la acea înălţime morală 
care este accesibilă unor cîini, unor maimuțe sau chiar unor lei?. 


! Exemple abundente referitoare la acest subiect se găsesc în diferite 
lucrări de zoologie descriptivă (vezi mai ales Brehm Viaţa animalelor) şi 
în literatura axată pe problematica psihologiei animalelor, care în ultima 
vreme este amplu dezvoltată. (N. a.) 

2 În sens pur psihologic (dincolo de raporturile sexuale sau estetice), 
dragostea reprezintă un sentiment înrădăcinat şi constant de milă sau de 
simpatic. Cu mult înaintea lui Schopenhaucr, poporul rus a identificat în 
limba sa aceste noţiuni: „a avea milă“ este în viziunca lui identic cu „a 
iubi“. Nu era nevoie să ajungem chiar pînă aici, dar faptul că dragostea, 
ca un sentiment moral, se manifestă în plan subiectiv sub formă de milă 
nu poate suscita obiecții serioase. (N. a.) 

3 Se înțelege de la sino că astfel de cazuri pot fi constatate la animalele 

Sentimentul de simpatie este capabil de dezvoltare şi de ampli- 
ficare, baza lui primordială rămînînd însă identică pentru toate 
vieţuitoarele. În lumea animalelor ca şi în cea a oamenilor, prima 
treaptă a oricărei solidarităţi radicale o constituie dragostea părin- 
tească (mai ales cea maternă). Tocmai această rădăcină simplă 
Care generează un întreg complex de relaţii sociale interne şi 
externe dezvăluie cu toată claritatea faptul că sentimentul de milă 
reprezintă esenţa individual-psihologică a raportului etic. Căci nu 
există o altă stare sufletească prin care se poate manifesta solidari- 
tatea primordială a unei mame cu odraslele ei neputincioase, total 
dependente de ea. 


IV 


Sentimentul de ruşine şi sentimentul de milă inerente omului 
determină în mod decisiv atitudinea noastră etică pe de o parte, 
faţă de propria noastră natură materială, şi pe de altă parte, faţă de 
toate celelalte fiinţe vii. Atunci cînd omul este ruşinos şi milos el 
se comportă moral „faţă de sine şi de aproapele său“ (conform ter- 
minologiei tradiţionale); neruşinarea şi cruzimea, din contra, sub- 
minează radical caracterul moral al comportamentului său. În 
afară de aceste două sentimente de bază există la noi un al treilea 
sentiment, reductibil la cele menţionate dar în aceeaşi măsură pri- 
mordial, care determină atitudinea morală a omului nu faţă de 
stratul inferior al propriei sale naturi şi nici faţă de lumea seme- 
nilor săi, ci în raport cu ceva aparte avînd pentru el o valoare 
supremă — acel ceva faţă de care el, neputînd manifesta un senti- 
ment de rușine sau de milă, este obligat să nutrească venerație. 
Acest sentiment de venerație (de evlavie sau de pietate, pietas) sau 
de reverență (reverentia) faţă de principiul suprem stă la baza 
religiei şi a ordinii religioase în viaţă; abstras prin gîndirea filo- 
zofică din ipostazele sale istorice, el constituie aşa-zisa „religie 
naturală“), Caracterul primordial sau înnăscut al acestui sentiment 
nu poate fi contestat din aceleaşi raţiuni care fac imposibilă 
negarea, la modul serios, a caracterului nativ propriu sentimentu- 
lui nostru de milă sau de simpatie: aidoma celui din urmă, senti- 


sălbatice aflate în captivitate. De altfel, nu este exclus ca trezirea acestor 
sentimente de simpatie să aibă loc tocmai în starea de captivitate. (N, a.) 

mentul de venerație se regăseşte într-o formă rudimentară şi la ani- 
male. Ar fi absurd să căutăm la ele religia în accepțiunea noastră, 
dar acel sentiment elementar pe care religia s-a sprijinit dintot- 
deauna în sufletul omului — tocmai sentimentul de venerație 
evlavioasă faţă de ceva i pg — se naşte şi la alte creaturi fără să 
fie conştientizat de ele. In acest sens se poate accepta justeţea 
următoarelor consideraţii. 

„Sentimentul de devoțiune religioasă este extrem de complex, 
fiind compus din dragoste, supunere totală față de ceva suprem şi 
tainic, din puternicul sentiment de dependenţă, frică, reverență, 
gratitudine pentru bunurile din trecut, speranţă într-o bunăstare 
viitoare şi, poate, din multe alte elemente. Nici o fiinţă nu ar putea 
trăi o reverberaţie sufletească atît de complexă dacă facultăţile ei 
mentale şi morale nu ar fi atins un nivel relativ ridicat de dez- 
voltare. Şi totuşi observăm ceva asemănător cu această stare sufle- 
tească în dragostea cîinelui pentru stăpînul său, care se asociază'cu 
o totală supunere. cu o oarecare frică şi, poate, cu un alt gen de 
simţămînt. Toate gesturile unui cîine care, după o absentă relativ 
scurtă, se întoarce la stăpînul său (la fel ca şi cele ale maimuţei cînd 
se întoarce la paznicul îndrăgit), se deosebesc considerabil de com- 
portamentul faţă de semenii lor. În acest din urmă caz manifestarea 
de bucurie este mai diminuată şi în orice mişcare se resimte senti- 
mentul de epalitate.“! 

Reprezentantul transformismului naturalist recunoaște astfel că 
atitudinea cvasi-relipioasă a cîinelui sau a maimuţei faţă de o fiinţă 
superioară lor conţine, pe lîngă frică şi interes. un element moral care 
se deosebeşte fundamental de sentimentul de simpatie manifestat în 
raport cu semenii lor. Tocmai acest sentiment specific faţă de ceea 
ce este suprem îl numesc venerație şi dacă recunoaştem existenţa lui 
la cîini şi la maimuțe, cu atît ar părea mai ciudat să nu-l admitem la 
om şi să punem originea religiei exclusiv pe seama fricii şi interesu- 
lui. Nu se poate nega contribuţia acestor simţăminte inferioare la 
constituirea şi dezvoltarea religiei, dar substratul ei cel mai adînc îl 
formează totuşi un sentiment distinct, cu caracter moral şi religios, de 
dragoste evlavioasă a omului faţă de ceea ce îi este superior. 


! Darwin, [dem, finalul capitolului II. În pasajul de mai sus el se referă 
la aspectul intelectual al religiei recunoscînd existenţa cauzei invizibile 
sau a unor cauze generatoare de fenomene excepţionale. Ceea ce, după 
opinia lui, se întîmplă şi la animale. (N. a.) 

vV 


Principalele sentimente de rușine, de milă şi de venerație epu- 
izează sfera relațiilor morale posibile ale omului cu ceea ce îi este 
inferior, egal şi superior. Dominarea senzualităţii fizice, solidari- 
tatea cu fiinţele vii şi supunerea lăuntrică voluntară faţă de prin- 
cipiul suprauman — iată fundamentele perene, de nezdruncinat 
ale vieţii morale a umanităţii. În procesul istoric se schimbă 
gradul dominării, profunzimea şi amploarea solidarităţii, pleni- 
tudinea supunerii lăuntrice în direcţia unei mai mari perfecţiuni, 
dar principiul fiecăreia din cele trei sfere rămîne acelaşi. 

Toate celelalte fenomene ale vieţii morale, aşa-zisele virtuţi pot 
fi înfăţişate drept modificări ale acestor trei fundamente sau ca 
efect al conlucrării lor şi cu latura intelectuală a omului. De exem- 
plu, bărbăţia sau curajul nu este altceva decît o formă superficială, 
exterioară de manifestare a aceluiași principiu de sublimare, de 
dominare a laturii materiale, inferioare din natura noastră — prin- 
cipiu care se exprimă mai profund şi mai semnificativ prin senti- 
mentul ruşinii. în forma sa principală de trăire, ruşinea îl situează 
pe om deasupra instinctului animal de autoconservare a speciei, în 
timp ce bărbăţia îl situează deasupra unui alt instinct animal — cel 
al autoconservării personale. Aceste două variante ale aceluiaşi 
principiu moral se deosebesc însă nu numai după obiect şi sferă de 
aplicare, ci şi sub un alt aspect mai profund. Prin esenţa sa, senti- 
mentul de rușine implică o judecată de reprobare la adresa obiec- 
tului său: ceea ce mă face să mă ruşinez, se anunţă drept necuvi- 
incios, blamabil prin declanşarea însăşi a sentimentului meu de 
ruşine. Bărbăţia sau fapta curajoasă. din contra. poate exprima pur 
Și simplu o trăsătură de caracter a fiinţei respective şi nu implică 
în sine dezaprobarea a ceea ce i se opune. De aceea curajul este 
propriu şi animalelor, fără să aibă la ele o semnificaţie morală. La 
unele din ele funcţia dezvoltată și amplificată a nutriţiei şi 
procurării hranei se transformă într-un instinct prădalnic şi dis- 
tructiv care uneori prevalează asupra instinctului de autoconser- 
vare. Tocmai în această precumpănire a unui instinct natural 
asupra altuia rezidă curajul unui animal. Prezenţa sau absenţa lui 
nu reprezintă decît un fapt natural care nu implică nici o apreciere 
de sine. Nimănui nu-i trece prin cap să afirme că un iepure sau o 
găină se ruşinează de frica lor, aşa cum nu se ruşinează nici ani- 

malele curajoase cînd li se întîmplă să tragă cîte o spaimă, dar nici 
nu se mîndresc cu propriile lor fapte de curaj. Curajul ca atare are 
şi la om acelaşi caracter, dar în virtutea superiorității naturii noas- 
tre şi a participării reflexivităţii această calitate dobîndeşte un sens 
nou care o leagă de rădăcina moralității umane, cuprinsă în senti- 
mentul de ruşine. Bărbăţia este percepută de om nu numai ca o 
dominare a instinctului prădalnic, ci ca o facultate a spiritului de 
a se ridica deasupra instinctului de autoconservare; totodată, 
prezența acestei puteri spirituale se identifică cu virtutea, iar 
absenţa ei este sancţionată ca drept ceva rușinos. Astfel, înrudirea 
principală între simţul ruşinii şi curaj se relevă prin aceea că lipsa 
virtuţii din urmă se sancţionează după norma celei dintii: lipsa de 
curaj devine obiectul ruşinii — ceea ce nu se poate afirma cu 
aceeaşi vigoare în privinţa celorlalte virtuţi (caritate, simţ al 
dreptăţii, smerenie, evlavie etc.), absenţa cărora se condamnă de 
regulă sub alte forme. Şi atunci cînd apreciem simţămintele şi 
acţiunile altuia, răutatea, nedreptatea, aroganţa, necinstea ne apar 
mai curînd ostile şi revoltătoare decît ruşinoase. Calificativul de 
„ruşinos“ se aplică doar lașităţii şi lascivității, adică acelor vicii 
care subminează demnitatea personalităţii umane ca atare dar nu 
împiedică îndeplinirea obligaţiilor ei faţă de aproapele şi faţă de 
Dumnezeu. 

Aşadar, bărbăţia îşi dobîndeşte semnificaţia sa morală numai în 
măsura în care se corelează cu primul fundament al moralei 
umane — simţul ruşinii — la nivelul unei acţiuni comune de 
apărare a personalităţii umane de natura inferioară sau de pomirile. 
ei trupeşti instinctive. 

Dependenţa intrinsecă a celorlalte virtuţi umane de cele trei 
fundamente ale moralei, stabilite de noi, va fi demonstrată la locul 
cuvenit. 


VI 


După cum am văzut, din cele trei fundamente ale vieţii morale 
primul (ruşinea) aparţine exclusiv omului, cel de al doilea (mila) 


i O crimă complexă cum ar fi, de pildă, trădarea, este considerată nu 
numai drept revoltătoare, dar şi rușinoasă pe motivul că în componenţa ei 
intră laşitatea care preferă ostilităţii făţişe înşelăciunea ascunsă. (N. a.) 

este în mare măsură propriu multor animale, iar cel de al treilea 
(evlavia sau veneraţia în faţa a ceva superior) se regăseşte în 
măsură mai slabă doar la anumite animale. Deşi germeni ai 
simțului moral (de ordinul al doilea şi al treilea) se observă şi-la 
animale, există o deosebire formală între aceştia şi simţurile 
respective la om. Animalele pot fi rele sau bune, dar conştiinţa lor 
nu deosebeşte răul de bine. La om acest discernământ nu numai că 
este realizat pe calea simțului specific al ruşinii dar, pomind de la 
baza primordială respectivă, această cunoaştere, amplificîndu-se 
şi cizelindu-şi forma concret-sensibilă, se extinde sub formă de 
conştiinţă asupra întregului domeniu al relaţiilor etice. Am arătat 
că în cadrul atitudinii morale a omului faţă de propriul eu sau faţă 
de firea sa, simţul ruşinii (avînd iniţial un caracter propriu-zis 
sexual) îşi păstrează identitatea formală indiferent de faptul dacă 
se opune instinctului animal de autoconservare individuală sau 
generică: ataşamentul laş faţă de viaţa trecătoare este tot ati. de 
rușinos ca şi capitularea faţă de raporturile sexuale. O dată cu tre- 
cerea la altă sferă de relaţii, de la atitudinea faţă de sine însuşi în 
calitate de individ sau reprezentant al speciei umane la atitudinea 
faţă de semeni şi Dumnezeu — relaţii incomparabil mai com- 
plexe. diverse şi labile în realitatea lor —, autoaprecierea morală 
încetează a fi exprimată printr-o simplă formă ds senzaţie și tra- 
versează în mod inevitabil cîmpul gîndirii abstracte, prezentîndu-se 
în final sub o formă nouă — aceea de conştiinţă. Ambele feno- 
mene rămîn însă identice M esenţa lor'. Ruşinea şi conştiinţa 
„vorbesc“ limbi diferite și în împrejurări diferite, dar sensul 
„spuselor“ lor este unul și acelaşi: asta nu este de bine, nu se 
cuvine, nu este demn. 

Un atare sens este cuprins deja în simţul rușinii, iar conştiinţa 
adaugă o explicaţie analitică: procedind nedemn şi necuvincios, 
eşti vinovat de a fi comis un rău, un păcat, o crimă. 

Numai glasul conştiinţei care determină caracterul bun sau rău 
al relaţiilor noastre cu semenii sau cu Dumnezeu le conferă aces- 
tora semnificaţia lor morală, pe care altfel nu ar fi avut-o, iar 


1 Înseşi expresiile „ruşine“ şi „mustrare de conştiinţă“ so 
întrebuințează adesca ca sinonime. În principiu, este imposibil a trasa 
între ele o linie de demarcaţie. (N. a) 

întrucît conştiinţa însăşi nu este altceva decît un simt dezvoltat al 
ruşinii, întreaga viaţă morală a omului, în cele trei compartimente 
ale ei, apare astfel crescută dintr-o singură rădăcină de natură pur 
umană, care este în fond străină regnului animal. 

Din moment ce simţul ruşinii constituie baza primordială a 
conştiinţei, ar fi, desigur. inutil să căutăm la animale, lipsite de 
acest simf elementar. forma lui mai complexă care ţine de nivelul 
conştiinţei. Cînd: expresia de fisticeală de pe chipul unui animal 
care s-a făcut vinovat este considerată drept mărturie a conştiinţei 
lui, se comite o greşeală iscată din confundarea a două fenomene, 
deşi diferenţa lor esenţială o cunoaştem din propria noastră expe- 
rienţă. Stării morale de nelinişte sau de remuşcare îi corespunde, 
pe plan mental. conştiinţa greşelii comise sau a eşecului. respec- 
tiv a actului practic lipsit de sens şi neprofitabil — de unde 
nemulţumirea noastră de sine. Aceste două fenomene se aseamănă 
din punct de vedere formal şi se exteriorizează prin aceeaşi expre- 
sie de fisticeală (fenomenul fiziologic de congestionare a feţei). 
Esenţa lor este însă atît de diferită încît ele nu numai că se mani- 
festă în mod separat, dar se şi exclud în ciuda unor cazuri de 
COexistenţă. Atunci cînd, de exemplu, primarul din „Revizorul“ 
este furios pe sine că nu el este cel care să-l fi păcălit pe Hlestakov 
ci invers. sau cind un trişor compromis îşi blestemă zilele că nu a 
fost suficient de abil în măsluirea cărţilor, este evident că o aseme- 
nea autocondamnare nu numai că nu are nimic comun cu mustrarea 
de conştiinţă, dar arată făţiş o lipsă cronică de scrupule. 
Autocondamnarea mentală este proprie şi animalelor superioare: 
dacă însă un cîine binecrescut îşi dă seama de „pafele“ făcute încît 
încearcă cu iscusinţă să le mascheze, asta, desigur, pledează în 
favoarea inteligenţei lui. dar nu are nici o legătură cu conştiinţa în 
sens moral. 


vu 


Doctrina etică superioară se constituie exclusiv prin dez- 
voltarea corectă şi deplină a datelor primare menţionate privind 
morala umană, pentru că exigenţele comune implicate în ele acope- 
ră întreaga sferă de raporturi existenţiale posibile ate omului. Dar 
tocmai suprapunerea acestor exigenţe nu ne permite să ne oprim 
la o simplă constatare a existenţei lor, ca date ale naturii noastre, 
impunînd în continuare un demers de explicitare şi justificare a lor. 

Morala primară naturală pe care am abordat-o nu este altceva 
decît o reacţie a naturii noastre spirituale împotriva suprimării şi 
absorbirii cu care ne ameninţă forţe inferioare de tipul lubricităţii, 
egoismului şi pomirilor necontrolabile. Capacitatea de a reacţiona 
astfel îl face pe om o fiinţă morală, dar forţa şi raza de acţiune 
indecise ale acestei capacităţi o fac incapabilă să instituie prin sine 
însăşi ordinea morală în sînul umanităţii. Toate manifestările reale 
ale naturii noastre morale comportă, ca atare, un caracter particu- 
lar şi incidental. Omul este mai mult sau mai puţin ruşinos. milos 
și religios; aici norma universală nu a devenit încă un fapt şi însuși 
glasul conştiinţei, rostindu-se mai mult sau mai puțin răspicat şi 
insistent, poate (ca fapt) să se impună doar în măsura în care se 
face auzit în fiecare caz în parte. 

Totuşi raţiunea omului. la fel de înnăscută ca şi simţul lui 
moral. revendică de la început şi în sfera morală dimensiunea uni- 
versalităţii şi necesităţii. Conștiinţa judicioasă nu se mulţumeşte 
cu existenţa întîmplătoare a calităţilor relativ bune din care nu se 
poate deduce nici o regulă generală: chiar şi în cea mai elementară 
distingere a binelui de rău este angajată ideea nelimitată de bine şi 
de bun care poartă în sine norma necorliționată a vieţii şi acti- 
vităţii. În calitate de postulat. această idee de bine sau de bun este 
inerentă raţiunii umane, dar numai printr-o lucrare complexă a 
gîndului se defineşte şi se dezvoltă conţinutul ei real. 

Urmează o trecere inevitabilă de la datele primare ale moralei 
la principiile pe care raţiunea le deduce pe baza lor şi care ocupă 
alternativ prim-planul diferitelor doctrine etice. 


Capitolul II 
Principiul ascezei în morală 


I 


Simțul moral fundamenta! al ruşinii cuprinde în sine atitudinea 
negativă a omului faţă de natura lui animalică acaparatoare. Chiar 
şi pe cele mai joase trepte de dezvoltare spiritul uman se opune 
celor mai putemice manifestări ale acestei naturi prin conștiința 
demnității sale: îmi este ruşine să fiu subjugat de pomiri trupeşti, 
să fiu aidoma unui animal, latura inferioară a fiinţei mele nu tre- 
buie să precumpănească deoarece în ea sălăşluieşte ceva ruşinos şi 
păcătos. Prin actul raţiunii o asemenea autoafirmare a demnităţii 
morale — semiconştiente şi labile la nivelul simțului elementar al 
ruşinii — se ridică la rang de principiu al ascezei. 

În cadrul ascetismului obiectul negării nu este acela al naturii 
materiale în genere. Din nici un punct de vedere nu se poate afir- 
ma cu temei că această natură care poate fi contemplată ori în 
esenţa ei, ori în latura ei fenomenală, reprezintă un rău. Se 
avansează opinia destul de răspîndită după care aşa-zisele doctrine 
„orientale“ promovează în mod excesiv asceza şi tocmai din acest 
motiv se caracterizează prin identificarea principiului răului cu 
materia lumii fizice (spre deosebire de adevăratul creştinism care 
plasează sursa răului în domeniul moralității). Strict vorbind însă, 
în nici un sistem filozofico-religios din Orient nu se poate găsi o 
asemenea identificare a răului cu natura materială. Astfel, este 
suficient să amintim că în India, o ţară Clasică a ascezei, există trei 
sisteme mai semnificative: Vedănta! ortodoxă-brahmanică, 
Sâmkhya independentă şi, în fine, Budismul. 


1 Deşi în formula sa actuală Vedânta a fost elaborată abia în preajma 
dispariţiei Budismului din India (VII-XII), ideile ei principale se 
regăseau deja în vechile Upanişade. (N. a.) 

Conform doctrinei Vedânta, răul se reduce la mistificarea 
conștiinței care ia obiectele drept esențe disparate şi izolate de 
suflet, iar sufletul este considerat O esenţă separată de existenţa 
unică absolută. Cauza acestei mistificări se află în însuși spiritul 
unic primordial (Paramătman) care, nu se știe de ce, într-un 
moment de întunecare sau de ignoranță (avidyă) şi-a închipuit că 
este posibil şi altceva, pe care l-a dorit și în consecinţă a suferit o 
dedublare iluzorie — de unde s-ar fi născut întreaga lume. Această 
lume nu există În mod separat (ca un altceva decît lumea unică), 
ea este doar în mod eronat considerată astfel, ceea ce constituie o 
mistificare şi un rău. Cînd un drumeţ, trecînd prin pădure, con- 
fundă o ramură căzută cu un şarpe sau, din contra, ia un șarpe 
drept craca unui pom, nimic nu este fals sau rău nici în imaginea 
ramurii şi nici în imaginea şarpelui luate în sine: răul constă numai 
în aceea că un lucru este luat drept altul şi ambe.e sînt considerate 
drept ceva exterior. Similară acestei situaţii este şi mistificarea 
universală care nu subminează însă unitatea absolută. Cei ignoranţi 
cred că faptele lor rele sînt ceva deosebit şi se situează dincolo de 
adevărul unic. Dar o faptă rea ca şi răufăcătorul însuşi, inclusiv 
reprezentarea falsă a realităţii lor, fac parte integrantă din sufletul 
primordial unic aflat într-o stare de ignoranță parțială!. Identitatea 
lui de sine se restituie prin meditaţia asceţilor înţelepţi, prin cei 
care, supcimindu-şi trupul, s-au debarasat de iluzia unei existenţe 
aparte şi au realizat că totul este unul, Evident, în cadrul acestui 
sistem, răul nu ţine de natura materială pentru simplul motiv că 
existența ei nu este recunoscută. Prezenţa ei este acceptată în 
cealaltă învățătură de bază a Indiei — Sâmkhya, subintitulată 
independentă sau ateistă. Spiritului pur (Burușa) care există prin 
mulţimea de indivizi singulari i se opune aici materia primordială 
sau natura (Prakrti). Dar natura nu este prin ea însăşi ceva rău sau 
necuvenit: răul (şi numai în sens relativ) rezidă în relaţia existentă 
între ea şi spirit. Relaţia între aceste două principii trebuie să fie 
trecătoare: natura trebuie să reprezinte pentru spirit un mijloc tem- 


! În unele cărți această parte de necunoaştere este exprimată în limba- 
jul cifrelor: ca constituie 1/4 (după alţii — 1/3) din totalul absolutului. 
Probabil, pentru a se menţine neschimbată această proporţie, nașterea 
ignoranţilor este contrabalansată de revelațiile înțelepților. (N. a.) 

porar şi nu un scop. Un vlăguit care vede (spiritul) trebuic să pro- 
fite de un voinic orb (natura) ca să ajungă în cîrca lui la destinaţia 
călătoriei sale, moment după care urmează obligatoriu despărțirea 
lor. Scopul spiritului constă în cunoaşterea de sine şi anume a ceea 
ce îl deosebeşte de natură. Înainte însă ca spiritul să cunoască 
această deosebire. trebuie s-o cunoască natura însăși şi numai ast- 
fel se condiţionează relaţia lor necesară. Natura este o dansatoare, 
spiritul un spectator. După spectacol urmează despărțirea. 
Luptîndu-se cu pornirile naturale, ascetul nu este decît un om 
rezonabil care se abţine de la o folosire abuzivă a mijloacelor după 
ce scopul a fost atins. În timp ce brahmanismul ortodox afirmă că 
nu există decît unicul indivizibil (principiul advaiti — al nede- 
dublării sau indivizibilităţii), filozofia Sămkhya, deși recunoaşte 
acest altceva, adică natura, o consideră străină şi inutilă spiritului 
chiar şi după cunoaşterea ei. Budismul depăşeşte acest dualism 
printr-o nepăsare generalizată: atît spiritul cît şi natura — şi unicul 
altceva — îşi pierd în egală măsură esenţialitatea: „totul este un 
vid“, nu există nici un obiect al dorinţei. înclinația spiritului de a 
se contopi în absolut este tot atît de absurdă ca şi înclinația către 
plăcerile trupeşti. În acest context asceza este asimilată unei sim- 
ple stări de nedoninţă. 

Trecînd de la doctrinele indiene la viziunea egipteană despre 
lume, vom descoperi în gnosticismul şcolii lui Valentinos! — ca 
ultimă expresie a acestei concepţii de maximă elocvenţă şi origi- 
nalitate — ideea componenţei eterogene a lumii naturale. Ea a fost 
creată de principiul răului (Diavolul), de un Demiurg nici bun nici 
rău (pe deasupra inconştient) şi, în fine, gînditorii-poeţi ai acestei 
doctrine àu regăsit în lumea naturală o emanaţie a Înţelepciunii 
celeste pogorîte din sferele înalte: astfel lumina vizibilă a lumii 
noastre era pentru ei un surfs al Sophiei care reamintea aureola 


1 Este vorba de ua dintre şcolile de bază ale gnosticismului — curent 
filozofico-religios influent din epoca antichităţii tîrzii şi a evului mediu, 
care încearcă să sintetizeze credinţele orientale, creştinismul, iudaismul şi 
filozofia greacă. Concepţia întemeietorului școlii — Valentinos — este 
cunoscută din expunerea ci de către lrineus din Lyon într-un trata! special 
Contestarea învățăturii care se autoproclamă în mod fals drept o 
cunoștință întemeiată. V. Soloviov era un profund cunoscător ai £n.iu- 
cismului, autorul studiilor: Valentinos şi Valentiniana (N. ed.) 

stranie a Pleromei părăsite (plenitudinea existenţei absolute). 
Aşadar, şi în acest caz, materialitatea în sine nu constituie un rău 
(lumina este şi ea materială dar exprimă principiul binelui); mate- 
ria este un rău doar ca emanaţie a Diavolului. adică în măsura în 
care manifestă sau exprimă prin formele sale exterioare însuşirea 
lăuntrică a răului, în măsura în care este beznă, dezordine, des- 
trucţie, moarte, într-un cuvînt — haos. 

În cadrul sistemului de tip iranian, cu dualismul mai pronunţat al 
maniheismului!, natura materială este tot atît de puţin identificată cu 
răul ca şi în gnoza egipteană. Lumea naturală poartă în sine forţe pri- 
mare senine care izvorăsc din împărăţia dumnezeirii preabune: 
această stihie paşnică se manifestă nu numai prin fenomene de lumi- 
nă dar există într-o stare latentă şi în lumea vegetală şi animală. Mani- 
heiştii nu-şi reprezintă zeitatea supremă altfel decît în chip de lumină. 

concluzie, nici un „sistem“ oriental nu admite identificarea răului 
cu natura materială ca atare; dacă vom înlocui însă această identificare 
absurdă cu afirmaţia după care răul există în lumea matenală și în 
natura omului, la acest adevăr vor adera toate teoriile pătrunzătoare — 
atît occidentale cît şi orientale. Un asemenea adevăr nu depinde de nici 
un concept metafizic al materiei şi naturii: datorită apartenenţei noas- 
tre la natura materială noi, prin propria noastră experienţă, putem şti ce 
există şi ce nu există în ea vis-à-vis de exigenţele spiritului nostru. 


II 


În pofida cunoscutei declaraţii a lui Plotin, un om normal de 
cea mai înaltă ţinută spirituală nu se ruşinează nicidecum că este 
o fiinţă corporală sau materială; nimănui nu-i este rușine să aibă 
un corp de o anumită înălțime, cu o anumită înfăţişare, greutate și 
culoare. Altfel spus, nu ne rușinăm de asemănarea noastră cu o 
piatră, cu un copac sau cu o bucată de metal. Numai asemănarea 
cu fiinţe apropiate nouă aparținînd regnului natural limitrof, adică 
asemănarea cu animalele superioare ne declanșează simţul ruşinii 
și împotrivirea interioară care arată că tocmai atunci cînd ne aflăm 


i Religia, apărută în Persia în secolul al IIl-lca, întemeiată de Mani 
(216-277). La baza maniheismului stă dualismul zoroastric, acceptarea a 
două principii substanţiale de existenţă — conflictul între Lumină şi 
Întuneric. (N. ed.) 

într-un contact strîns cu viaţa materială a lumii şi ne putem real- 
mente uni cu ea, trebuie să ne desprindem de ea şi să ne ridicăm 
mai presus de ea. Simţul ruşinii nu este trezit nici de acea latură a 
existenţei noastre corporale care nu are legătură cu spiritul (ca în 
cazul însuşirilor materiale comune cu obiecte neînsufleţite, 
menţionate mai sus) şi nici de acea parte a organismului viu, cum 
ar fi capul, faţa, mîinile, care constituie cu precădere mijloace de 
expresie a vieţii raţionale specific umane. Obiectul ruşinii se 
dovedeşte a fi numai acea sferă a existenţei noastre materiale care, 
deşi direct legată de spirit şi putîndu-l impulsiona din interior, nu 
numai Că este inaptă de a exprima şi servi viaţa spirituală, ci, dim- 
potrivă, devine un mijloc cu ajutorul căruia procesul vieţii pur ani- 
malice tinde să acapareze şi să subordoneze spiritul uman, să-l 
absoarbă în sfera ei. Tocmai o asemenea acaparare din partea vieţii 
materiale. care încearcă să transforme fiinţa raţională a omului în- 
tr-o unealtă pasivă sau într-un apendice inutil al procesului fizic, 
generează din partea spiritului o rezistenţă exprimată în mod ne- 
mijlocit prin ruşine. În acest context afirmarea raţională a unei 
norme morale declanşează o reacţie psihologică sub formă de frică, 
în eventualitatea încălcării ei, şi de mîhnire — în cazul încălcării ei 
efective. Această normă deductibilă logic din actul ruşinii prescrie 
într-o formulă de maximă generalitate necesitatea subordonărnii 
vieții animale a omului de către viaţa lui spirituală. Teza are o 
validitate apodictică deoarece conchide corect asupra unui fapt pe 
baza legii logice a identităţii. Cînd omul se ruşinează de faptul că 
nu este decît un animal, el demonstrează astfel că nu este numai un 
animal dar şi altceva şi încă ceva superior acestuia, pentru că dacă 
i-ar fi egal sau inferior. ruşinea nu ar avea nici un sens. Chiar şi sub 
raport exclusiv formal el nu se poate îndoi că o conştiinţă lucidă 
este mai presus de o senzaţie obscură, un principiu raţional este 
mai demn decît un instinct orb, iar stăpînirea de sine în plan inte- 
lectual este mai valoroasă decît uitarea de sine într-un proces fizic, 
Dacă totuşi omul îmbină în sine două elemente diferite, aflate într-un 
raport de la superior la inferior, subordonarea celui din urmă faţă 
de cel dintîi este de la sine înţeleasă. Reacţia de ruşine, nefiind 
dependentă de particularităţile individuale, de etnie etc., revendicarea 
cuprinsă în ea are un caracter universal, ceea ce, prin conjuncţie cu 
necesitatea logică a revendicării respective, conferă ruşinii semnifi- 
caţia deplină de principiu moral. 

II 


Omul, ca şi animalul, este antrenat în viaţa universului. 
Diferenţa esenţială rezidă doar în modul de participare al 
fiecăruia. În calitate de făptură însufleţită, animalul participă şi el 
pe plan psihologic, interiorizat, la procesele naturale care îl aca- 
parează: în cadrul lor el deosebeşte ce îi este plăcut sau neplăcut, 
intuieşte ce este util sau nociv pentru autoconservarea lui (indi- 
viduală sau ca specie); toate aceste reacţii însă nu privesc decît 
mediul lui înconjurător nemijlocit şi se petrec într-un timp dat. iar 
procesul universal, luat în totalitatea lui, nici că există pentru 
fiinţa animalului: el nu ştie nimic despre fundamentele şi finali- 
tatea acestui proces la care participă în mod pasiv sau instrumen- 
tal. Omul, în schimb, îşi evaluează propria sa participare la proce- 
sul universal nu numai în raport cu fenomenele date care îl stimu- 
lează pe plan psihologic, dar şi conform principiului general al 
oricărei activităţi, călăuzit de ideea asupra unei existente demne 
sau nedemne, asupra binelui şi a răului — idee care ea însăşi 
devine un fundament sau motiv al activităţii umane. O atare înaltă 
conştiinţă sau evaluare a propriei acţiuni îl pune pe om în relaţie 
cu întregul proces“universal, rezervîndu-i un rol de participant 
activ la realizarea scopului lui; călăuzindu-se în toate acţiunile 
sale după ideea de bine, omul participă la viaţa comună numai în 
măsura în care scopul urmărit de ea este binele. Întrucît însă prac- 
tic conştiinţa superioară se dezvoltă pe terenul naturii materiale şi 
se formează, ca să spunem aşa, pe seama ei, se trezeşte în om o 
reacţie firească de împotrivire la acest subsuat inferior sau la 
această fiinţă animalică. Se conturează astfel cele două tendinţe 
opuse reprezentate prin spirit şi, respectiv, prin trup!. Spiritul, aşa 
cum se înfăţişează el nemijlocit conştiinţei noastre actuale, con- 
stituie doar un proces distinct al vieţii noastre care se finalizează 
prin traducerea ideii raţionale de bine în întregul existenţei noas- 
tre. La fel. trupul cu care avem de-a face în experienţa noastră 
interioară nu este un simpiu organism fizic şi nici propriu-zis o 


1 Acest fapt al experienţei noastre imanente nu depinde nici în 
perimetrul realităţii lui psihologice şi nici în semnificaţia lui etică de con- 
cepţiile metafizice, oricare ar fi ele, privind esența spiritului și a materiei. 
(N. a.) 


PRINCIPIUL ASCEZEI ÎN MORALĂ 91 


fiinţă animalică: el este doar o mişcare declanșată în această ființă 
şi opusă conştiinţei superioare, o mişcare ce tinde să acapareze şi 
să scufunde germenii vieţii spirituale într-un proces material. 

În acest caz natura materială se arată într-adevăr a fi un rău, 
căci încearcă să distrugă ceea ce este demn de o existență avînd 
posibilitatea apariţiei unui cuprins mai bun, diferit de viaţa mate- 
rială. Nu natura materială ca atare a omului a căpătat în termi- 
nologia biblică denumirea de trup. În limbajul biblic, prin ter- 
menul de trup nu este desemnată natura materială ca atare a omu- 
lui, ci impactul ei distructiv asupra spiritului. 

Noţiunea de trupesc nu trebuie confundată cu noţiunea de cor- 
poral. Din punctul de vedere al ascezei, trupul este un „hram al 
duhului“, trupurile pot fi „duhovniceşti“, „slăvite“, „cereşti“, deşi 
„carnea şi sîngele nu pot să moștenească Împărăţia lui 
Dumnezeu“!. — Trupul reprezintă o animalitate excitată care îşi 
încalcă: limitele şi încetează a servi drept materie sau bază 
potenţială a vieţii spirituale — aşa cum în fond trebuie să fie viaţa 
animală din punct de vedere atît fizic cît şi psihic. 

Pe primele trepte ale dezvoltării sale, omul este o fiinţă spiri- 
tuală mai degrabă potenţial decît în fapt, dar tocmai această 
potenţialitate a vieţii superioare care se exprimă prin conștiința de 
sine şi prin stăpînirea de sine, opuse naturii oarbe și necontrolate, 
este ameninţată de senzualitatea excesivă a trupului. Ieşind din 
starea şa pasivă, încercînd să devină pe plan psihologic autonom 
și neîngrădit, trupul (materia) tinde astfel să atragă forţa spirituală 
de partea lui, s-o antreneze în procesul său cu scopul de a se revi- 
gora pe seama ei asimilînd-o. Lucrul devine posibil deoarece, în 
ciuda faptului că existenţa spirituală, prin esenţa sa ideală, nu este 


! În Sfinta Script ară cuvîntul „trup“ se întrebuințează uncori în sensul 
larg al existenţei materiale în genere. De pildă, „Cuvîntul S-a făcut trup" 
(loan, 1, 14), adică un fenomen material, ceea ce nu împiedică Cuvintul 
acesta întrupat să fie Dumnezeu-om pur spiritual şi neprihănit. De regulă 
însă, termenii „trup“ şi „trupesc™ sînt utilizaţi în Scriptură în accepţiunca 
peiorativă de natură materială care nu se raportează în mod corespunzător 
la spirit, i se împotriveşie şi îi exclude din sfera sa. În această accepţiune 
cuvîntul „trup“ apare deopotrivă în Noul şi în Vechiul Testament. De 
pildă, „Nu va rămîne Duhul Meu pururea în oamenii aceştia, pentru că 
sînt numai trup“ (Facerea, 6, 3). (N. a.) 

omogenă cu existenţa materială, spiritul său, mai exact, viaţa spi- 
ritului reprezintă, prin manifestările sale concrete la omul real, ca 
forță întruchipată, doar transformările existenţei materiale, adică 
ale fiinţei animalice. Din acest punct de vedere real, ele constitu- 
ie două genuri de energie reciproc convertibile, aşa cum o mişcare 
mecanică se transformă în căldură şi invers. Puterea trupului 
(adică a fiinţei animalice în autonomia ei) rezidă exclusiv în 
slăbiciunea spiritului; el trăieşte pe seama morţii acestuia din 
urmă. lată de ce pentru a se conserva şi fortifica, spiritul, la rîndu-i. 
reclamă diminuarea puterii trupului și trecerea lui în regim de 
simplă potenţialitate. În aceasta constă sensul real al normei 
morale sau al tezei enunțate mai sus, care preconizează subor- 
donarea trupului de către spirit. Ea constituie totodată temeiul 
oricărei practici privind asceza morală autentică. 


IV 


Exigenţa morală a subordonării trupului de către spirit se con- 
fruntă cu tendinţa opusă a trupului de a-şi subordona spiritul, ceea 
ce duce la dublarea principiului ascezei: el cere, în primul rînd, 
prezervarea vieţii spirituale de tentativele dominatoare ale trupu- 
lui şi, în al doilea rînd, cucerirea trupului, limitarea vieţii animali- 
ce la rolul de materie potenţială a spiritului. În virtutea legăturii 
lăuntrice indestructibile şi a interacțiunii permanente a acestor 
două dimensiuni ale existenţei umane ca un proces unitar, aceste 
două exigențe — autoconservarea spiritului față de trup şi 
realizarea lui prin intermediul acestuia — nu pot fi îndeplinite în 
separaţia lor completă, trecerea unuia într-altul fiind inevitabilă: 
în fapt, spiritul poate fi apărat de acapararea lui de către trup 
numai pe seama acestuia şi, prin urmare, realizîndu-se parţial prin 
el; totodată, afirmarea spiritului este posibilă numai printr-o 
acţiune continuă de autoapărare împotriva atentatelor repetate din 
partea trupului la autonomia lui. 

Tot acest proces cuprinde trei momente: 1) autodiferențierea 
lăuntrică a spiritului în raport cu trupul; 2) apărarea reală de către 
spirit a propriei sale independenţe și 3) dobîndirea unei pre- 
dominări a spiritului asupra riaturii sau suprimarea principiului 
trupesc nefast ca atare. Primul moment care defineşte omul prin 
distanţarea lui de animal reprezintă un dat al sentimentului de 

ruşine; cel de al treilea moment care decurge din perfecțiunea 
spirituală pe cale de a fi atinsă nu poate constitui obiectul nemij- 
locit al normei sau prescripţiei morale in actu: nici măcar unui 
om predispus la perfecţiune morală, dar încă imperfect, nu i se 
poate pretinde pe tonul unui imperativ categoric: fii numaidecit 
nemuritor sau nepieritor! Prin urmare, rămîne în competenţa 
eticii doar cel de al doilea moment şi principiul nostru moral 
capătă următoarea formulă provizorie: subordonează-ți trupul 
spiritului atît cît este necesar pentru demnitatea și independenţa 
acestuia din urmă. Aspirînd în final la poziția de stăpin deplin pe 
forțele fizice ale naturii tale individuale şi generale, urmăreşte 
îndeaproape şi în mod obligatoriu cel puţin să nu devii robul 
materiei potrivnice sau victima haosului. 

Trupul este o existenţă lipsită de autocontrol şi total extraver- 
tă — goliciunea, foamea, insaţietatea —, existenţă care se 
risipeşte în exterior şi sfîrşeşte printr-o descompunere reală; 
contrar trupului spiritul este o existenţă determinată din interior, 
introvertită, capabilă de autocontrol şi cu propria sa forţă de 
acţiune asupra exteriorului. fără a se pierde şi finaliza în el. 
Deci, autoconservarea spiritului înseamnă înainte de toate 
păstrarea stăpinirii lui de sine, ceea ce este prioritar în orice gen 
de asceză. 

Întrucît corpul uman (în structura anatomică şi în funcțiunea 
lui fiziologică) nu are o semnificaţie morală de sine stătătoare, 
dar poate servi drept expresie şi unealtă atît a trupului cît şi a 
spiritului, confruntarea morală între aceste două laturi ale fiinţei 
noastre are loc şi în perimetrul corpului sau al vieţii organice — 
o luptă pentru puterea asupra corpului. 


V 


Sarcina morală în sfera vieții corporale constă în a preîntîmpi- 
na Supunerea noastră pasivă mai ales faţă de cele două funcțiuni 
de bază ale organismului nostru — nutriția şi procreaţia. 

Este însă importantă — ca exerciţiu preliminar, fără să aibă, 
de altfel, un caracter moral autonom — extinderea puterii spiri- 
tului şi asupra acelor funcțiuni ale organismului nostru animal 
care nu au o legătură directă cu „plăcerile trupeşti“' cum ar fi, de 

pildă, respiraţia şi somnul!. Respirația este o condiţie de bază a 
vieţii şi un mod constant de comunicare a corpului nostru cu 
mediul înconjurător. Pentru dominarea corpului de către spirit este 
cît se poate de dorit ca această funcţie de buză să fie dirijată sau 
„controlată“ de voinţa omului. Înțelegerea acestui fapt a dus din 
timpuri străvechi şi pretutindeni la apariţia diverselor procedee 
ascetice de respiraţie. Practica şi teoria unor asemenea exerciţii la 
regăsim la schimnicii indieni, la vrăjitorii mai vechi şi mai noi, la 
călugării din Athos şi din alte mănăstiri de acelaşi regim, la 
Swedenborg, iar în zilele noastre — la Thomas Lack-Harris şi 
Lawrence Allifante. Detaliile cu iz mistic ale acestui fenomen nefi- 
ind de resortul filozofiei morale, mă lumitez la observaţii de ordin 
general. Un anumit control al voinţei asupra respirației se impune prin 
simpla bunăcreşiere. Asceza îndeamnă să mergem mai departe pe 
această cale. Printr-un exerciţiu bine dozat se evită uşor respiraţia pe 
gură în stare de veghe ca şi în timpul somnului. Următorul pas îl con- 
stituie formarea deprinderii de a-ţi reţine respiraţia un timp mai mult 
sau mai puţin îndelungat?. Stăpânirea obținută asupra acestei funcțiuni 
organice fortifică. incontestabil, spiritul şi îi oferă un punct rezistent 
de sprijin pentru viitoarele lui succese pe linia ascezei. 

Fiind un repaus în activitatea creierului şi a sistemului nervos 
— instrumente directe ale spiritului —, somnul marchează 
slăbirea legăturii între viaţă spirituală şi cea corporală. Este 
important ca în acest moment spiritului să nu-i revină doar un rol 
pasiv: dacă somnul este provocat de cauze fizice, spiritul trebuie 
să fie capabil, din rațiuni proprii, să împiedice adormirea sau să 
întrerupă somnul deja în curs. Însăși dificultatea întreprinderii 
unei asemenea acţiuni, neîndoielnic posibile, sugerează impor- 
tanța ei. Capacitatea de a birui somnul şi de a provoca în mod 
deliberat deşteptarea constituie o exigenţă indispensabilă a igienei 
spirituale. De altfel, spre deosebire de respirație şi de celelalte 
funcţii organice neutre din punct de vedere moral, somnul are o 
latură care îl apropie de nutriţie şi de procreaţie: ca şi în cazul 


1 Mă refer la un somn normal; despre varianta lui patologică vezi mai 
jos. (N. a.) 

2 Aşa-zisa „respirație pe nări“ precum şi retinerea totală a respirației s-a 
pracuicat şi se practică chiar şi acum în unele locuri de către asceiii 
ortodocși ca una din condiţiile așa-numitei „acţiuni înțelepte“. (N. a.) 

acestor două funcţii, abuzul de somn poate fi în avantajul trupului 
şi în detrimentul vieţii spiritului. Însăşi predispoziția excesivă 
pentru un somn prelungit indică din capul locului precumpănirea 
principiului material, pasiv: cedarea în faţa ei şi practicarea 
abuzivă a somnului slăbesc într-adevăr spiritul şi întăresc încli- 
naţiile trupeşti. Motiv pentru care lupta cu somnul în unele vari- 
ante ale ascezei, cum ar fi, de pildă. inonahismul creştin, joacă un 
rol considerabil. Desigur, slăbirea legăturii dintre viaţa corporală 
și cea spirituală (mai corect, dintre resortul conştient şi cel instinc- 
tiv al vieţii) în timpul somnului este posibilă în ambele sensuri: 
trebuie făcută o distincţie între cei somnolenţi şi cei care visează, 
dar se poate considera. ca o regulă generală, că o deosebită capaci- 
tate de a visa visuri consistente şi profetice denotă forţa spiritului, 
obținută prin practicarea ascezei (Şi deci prin lupta cu plăcerea tru- 
pească pe care o dă somnul). 


VI 


La animale precumpănirea materiei asupra formei se produce 
datorită excesului de hrană, ceea ce se poate ilustra concret în 
cazul omizilor (la speciile inferioare) şi al porcilor îngrăşaţi (la 
speciile superioare). La om aceeaşi cauză (surplusul de hrană) 
duce la preponderența vieţii animalice sau trupeşti în raport cu 
spiritul. Din acest motiv abstinenţa în materie de mîncare şi 
băutură — postul — a constituit dintotdeauna şi pretutindeni una 
din exigenţele de bază a moralității. Abstinenţa priveşte atît canti- 
tatea — şi aici nu există o normă generală — cît şi calitatea. În 
ceea ce priveşte calitatea, a existat dintotdeauna și pretutindeni 
interdicţia de a consuma produsele de provenienţă animală, în 
speţă cele din carne (de animale cu sînge cald). Aceasta se explică 
prin faptul că, fiind asimilată mai uşor şi În întregime, carnea 
sporeşte în mai mare măsură energia vieţii trupeşti!. Fără îndoială, 


1 Mai există un motiv de abţinere de la consumul cămii şi, în genere al 
produselor de proveniență animală, motiv care are, de asemenea, un ca- 
racter moral, dar de data aceasta de nuanţă altruistă. Este vorba de extin- 
derea poruncii de caritate sau de milă asupra animalelor. Acest moment 
predomină în etica budistă, în timp ce etica creştin-ecleziastică adoptă 
asceza, (N. a.) 


96 BINELE ȘI NATURA UMANĂ 


abținerea de la consumul de carne poate fi socotită o normă uni- 
versală. Toate obiecțiile la adresa acestei norme rămîn neînte- 
meiate și au fost de mult respinse atît de către moralişti cît şi de 
către savanţi. Cîndva consumul cămii de om, crudă sau friptă, era 
considerat drept ceva normal.! Din punctul de vedere al ascezei, 
abținerea de la came (Și în genere de la produsele de provenienţă 
animală) este de două ori folositoare: în primul rînd, în acest fel se 
diminuează energia vieţii trupeşti şi, în al doilea rînd, prin exer- 
ciţiul voinţei în lupta cu nevoia de acest gen de hrană, întreţinută 
de obiectul moştenit, sporeşte energia spirituală. 

În ceea ce priveşte băutura, bunul simţ elementar interzice con- 
sumul băuturilor alcoolice, care duce la pierderea uzului raţiunii. 
Desigur, exigenţele principiului ascetic sînt mult mai mari. În 
genere, vinul ridică tonusul sistemului nervos şi, prin intermediul 
acestuia, al vieţii psihice: la nivelul inferior de dezvoltare spiritua- 
lă la care sufletul este încă supus înclinațiilor trupeşti, tot ceea ce 
declanşează şi sporeşte energia nervoasă rămîne în folosul acestui 
element trupesc predominant şi este deci în detrimentul spiritului: 
în consecinţă, se impune o totală abţinere de la „vin şi sichera.“? 
Dar pe treptele mai înalte ale vieţii morale care au fost atinse şi în 
lumea păgînă, de pildă de Socrate (vezi Banchetul lui Platon), 
energia organismului serveşte nevoile mai degrabă spirituale decît 
pe cele trupeşti şi intensificarea activităţii nervoase (desigur, în 
limitele impuse de conservarea sănătăţii) întărește acţiunea spiri- 
tului, putînd fi deci, într-o anumită măsură, nu numai inofensivă 


! Conform învăţăturii biblice, hrana omului normal (din Eden) era 
compusă exclusiv din fructe şi plante în stare naturală. Această regulă se 
respectă şi acum în cadrul postului sever atît în Ọricnt cù şi în Occident 
(trapiştii)” Între această limită maximă şi postul catolic uşor suportabil de 
către mireni există o gamă întreagă de grade de severitate care au o justi- 
ficare naturală (de pildă, diferenţierea între animalele cu sînge cald sau 
rece, motiv pentru care peştele este acceptat ca mîncare de post), dar nu 
au un caracter de obligativitate generală, principială. (N. a.) 

* Trapişti — ordin monastic, înfiinţat în 1636 pe teritoriul departa- 
mentului Ome (Franţa) în vecinătate cu Mortagne. Denumirea ordinului 
este preluată de la numele uccătoarei (Trappe) spre valea din partea locu- 
lui. Ordinul se remarca prin regulile sale ascetic severe. (N. ed.) 

2 Leviticul, 10, 9. Sichera — un gen de băutură alcoolică. (N. ed.) 

dar chiar de-a dreptul benefică. În acest caz regula nestrămutată şi 
universală rămîne una singură: a păstra conştiinţa trează şi spiritul 
lucid .! 

În lupta spiritului cu trupul pe plan fiziologic funcţia sexuală 
joacă un rol decisiv. Desigur, o faptă reprobabilă din punct de 
vedere moral (un păcat trupesc) trebuie văzută nu în actul fizic al 
procreerii (Şi al conceperii) care, dimpotrivă, constituie într-un fel 
O ispăşire a păcatului, ci exclusiv în dorinţa nemăsurată şi oarbă 
(pornirea trupească — concupiscentia) de împerechere (reală sau 
imaginară) exterioară, animalică, cu o altă persoană, împerechere 
care devine un scop în sine, un obiect independent de plăcere. 
Predominanţa trupului asupra spiritului se manifestă cel mai preg- 
nant şi durabil în împerecherea trupească a două persoane. Nu 
întîmplător tocmai de acest act este nemijlocit legat simţul pu- 
dorii. A-i escamota sau denatura mărturia după multe milenii de 
dezvoltare interioară şi exterioară, a proclama, de pe culmea inte- 
lectului rafinat, drept pozitiv ceea ce un primitiv, prin simţirea sa 
elementară, apreciase drept negativ, constituie o mare ruşine pen- 
tru omenire şi o dovadă a imoralităţii noastre. Nevoia reală sau 
presupusă de acest act pentru alte scopuri nu poate servi drept 
rațiune suficientă în evaluarea propriei lui calităţi constante. 
Administrarea unei doze de otravă poate fi necesară în combaterea 
unei maladii, dar în perspectiva igienei însăşi această necesitate 
constituie o anomalie. 

Problema morală legată de funcţia sexuală implică înainte de 
toate atitudinea noastră intimă faţă de ea sau aprecierea ei sub 
raport esenţial. Ce atitudine trebuie să adoptăm în forul nostru 
interior, conform normei absolute şi din punctul de vedere al unui 
„trebuie“ necondiţionat, faţă de acest fapt — una de aprobare sau 
de condamnare? Ce cale trebuie să urmăm în considerarea acestui 
fapt: calea afirmării şi amplificării, sau calea nepării, a limitării şi 





! Întrucît la nivelul moral actual al omenirii predominanţa pormirilor 
trupeşti constituie o regulă, iar predominanţa impulsurilor spirituale o 
cxcepţie şi încă destul de instabilă, propovăduirea în favoarea cumpătării 
şi lupta împotriva ameţelii artificial provocate pot fi duse fără nici un 
impediment practic, sub semnul cxigenţei abţinerii de la băuturi alcoolice 
şi de la orice gen de substanţe excitante. Această chestiune depăşeşte însă 
aspectul moral, avînd o semnificaţie pedagogică şi profilactică, (N. a.) 

în cele din urmă a suprimării lui? În fiecare caz concret simţul 
pudorii şi glasul conştiinţei ne conduc femm şi fără echivo. la cel 
de al doilea răspuns şi filozofiei morale nu-i rămîne decît să-i con- 
fere forma unei norme rațional-universale. Pentru om condiţia tru- 
pească a procreerii constituie un rău, ea exprimă precumpănirea 
procesului material, irațional faţă de stăpînirea de sine a spiritului, 
contravine demnităţii umane şi aduce cu sine stingerea iubirii şi 
pieirea vieţii omeneşti. Atitudinea noastră morală faţă de acest act 
trebuie să fie net negativă: trebuie să luptăm pentru limitarea şi 
suprimarea lui — chestiunea cînd şi cum se va înfăptui această 
suprimare la nivelul întregii umanităţi sau măcar în cazul nostru. 
nu mai ţine de domeniul eticii. Nu stă în puterea noastră transfor- 
marea totală, cu semnificaţie de eveniment, a vieţii noastre 
trupeşti în viaţă spirituală. deoarece ea este legată de condiţiile 
generale ale procesului istoric şi cosmic. Din acest motiv o 
asemenea transformare nu poate deveni obiectul exipenţei morale, 
al unei reguli sau prescripţii. Pentru noi este obligatorie şi sen.ni- 
ficativă sub aspect moral atitudinea lăuntrică faţă de o atare mani- 
festare organică a vieţii trupeşti — atitudine care se traduce în 
dezaprobarea acesteia ca un rău, în hotărîrea noastră de a nu-i ceda 
şi în respectarea acestei hotărîri în limitele puterilor noastre. Din 
acest unghi de vedere, putem judeca, desigur, şi faptele noastre 
exterioare, dar numai întrucît ne este cunoscută relaţia lor cu 
resorturile morale interioare; nu ne putem pronunţa asupra fap- 
telor altora, din aceeaşi categorie, rezervîndu-ne doar dreptul la 
judecarea regulilor lor. În principiu, afirmarea relaţiilor sexuale 
constituie un rău pentru om în orice împrejurare. O condamnare 
fără rezerve merită resemnarea definitivă a omuiui în faţa morții, 
resemnare care se susţine prin şi alterează cu procreerea fizică. 
Este un punct de vedere pozitiv-creştin privind rezolvarea acestei 
chestiuni de maximă importanţă, care respectă spiritul şi nu litera 
lui şi, în consecință, nu admite nici ọ exclusivitate exterioară. 
„Cine poate înţelege să înteleagă.“! Căsătoria este acceptată şi 
consfinţită, procreaţia este blagoslovită, iar celibatul proslăvit ca 
„viaţă îngerească“2. Dar chiar epitetul „îngeresc“ sugerează într-un 
fel Oa treia cale, supremă, a vieţii, cea dumnezeiască. Căci prin me- 
nirea sa, omul este mai presus decît îngerul. 


1 Matei, 19, 12. (N. ed.) 
2 1 Corinteni, 7; | Timotei, 2, 15; Luca, 20, 32-34. (N. ed.) 

Dacă Înţelepciunea supremă, cu deprinderea ei dintotdeauna de 
n extrage din rău un bine şi mai mare, se foloseşte de păcatele 
noastre trupeşti în scopul perfecţionării umanităţii prin interme- 
diul generaţiilor ce vor veni, aceasta, desigur, îi sporeşte gloria, iar 
nouă ne aduce o consolare dar nu şi o justificare. Căci Ea pro- 
cedează aşa cu orice fel de rău, ceca ce nu şterge diferenţa între 
tău şi bine şi nu ne scutește de obligaţia promovării binelui. 
Opinia după care propovăduirea (fie ea chiar şi cea mai energică 
şi eficientă) abstinenţei de la actul sexual ar putea opri înainte de 
vreme înmulţirea fizică a omenirii, ameninţată astfel cu pieirea, este 
atît de aberantă încît avem toate motivele să ne îndoim de since- 
ritatea ei. Este greu de crezut că cineva s-ar putea teme în mod 
serios de pericolul care ar ameninţa umanitatea tocmai în această 
privinţă. Atîta timp cît pentru regenerarea speciei umane este 
necesară succesiunea generaţiilor, nu va slăbi la oameni dorinţa de 
a O realiza. În orice caz tocmai acel moment (Chiar dacă va veni 
— per impossibile — mîine), cînd toţi oamenii îşi vor învinge 
definitiv apetitul sexual şi vor deveni cu desăvirșire neprihăniţi, 
va marca sfîrşitul procesului istoric şi începutul „vieţii viitoare“ 
pentru întreaga omenire: prin urmare, însăşi teza întreruperii „pre- 
mature“ a procreerii sub impactul propovăduirii castităţii este o 
pură aberaţie inventată de ipocriţi: cine s-a gîndit vreodată că, 
dînd curs atracției sexuale, asigură astfel viitorul omenirii!? 


VII 


Deşi prin natura lor regulile moralei ascetice (ca reguli ale 
voinţei) ce reglementează viaţa corporală — stăpîneşte-ţi respi- 
ratia şi somnul, limitează-ţi hrana şi abţine-te de la pomirile 
trupeşti — au În orice caz un caracter moral-psihologic intrinsec, 
dar prin obiectul lor, ele se raportează în mod diferit la latura psi- 
hologică a vieţii corporale. Obiectul primei reguli şi parţial al celei 
de a doua, referitoare la respiraţie şi somn, îl constituie nişte 
funcţii pur fiziologice care, luate în sine, nu prezintă pentru spirit 


! Aici este vorba nu de căsătorie în sensul ei spiritual superior şi care 
nu are nici o legătură cu păcatul trupesc şi cu procrecrea, ci de prototipul 
desăvirşit al comuniunii fiinţelor. „Taina aceasta mare este; iar eu zic în 
Hristos şi în Biserică". (Efeseni, $, 32) (N. 2.) 

nici un pericol nemijlocit: spiritul este interesat doar să le dirijeze 
cu scopul întăririi propriilor sale forţe pentru a face faţă viitoarelor 
confruntări şi mai grave. Nutriţia, dar mai ales procreaţia şi regu- 
lile ascetice corespunzătoare, au o proprietate aparte. Sentimentul 
pozitiv de plăcere legat de aceste funcţii poate deveni un scop 
pentru voinţă şi un mijloc de constrîngere a puterilor spirituale 
avînd drept consecinţă antrenarea într-un curent ul vieţii vrupeşti. 
Cea din urmă funcţie este absolut incompatibilă (în condiţii 
obținute) cu menţinerea stăpînirii de sine a spiritului. Pe de altă 
parte. dacă respiraţia şi somnul sînt numai procese ale organismu- 
lui nostru, nutriția şi procreaţia au o legătură cu anumite obiecte 
exterioare care pe lîngă existenţa obiectivă şi relaţiile lor cu fiinţa 
noastră pot avea statutul de reprezentări subiective şi pun 
stăpînire, în această calitate. pe imaginaţia şi aspiraţia noastră, 
acaparînd sfera spiritului. De aici necesitatea luptei cu păcatele 
trupeşti interioare care sînt mai ruşinoase decit cele exterioare: un 
gurmand care salivează numai la gîndul unor mîncăruri rafinate 
este lipsit în mai mare măsură de demnitate umană decît un ins 
care în mod curent abuzează de mîncare fără ca această slăbiciune 
să-l pună pe gînduri. 

Sub acest raport, atitudinea ascetică faţă de funcţiile nutriţiei și 
procreaţiei ţine de resortul psihologic (şi nu de cel fiziologic) al 
luptei spiritului cu trupul. Ea vizează nu funcţiile organismului, ci 
stările de spirit — lăcomia. beţia. voluptutea. Astfel de afecte 
păcătoase care pot degenera în patimi şi vicii se aliniază altor 
porniri rele cum ar fi, de pildă, mînia, invidia, cupiditatea etc. 
Datorită obiectului său (atitudinea faţă de aproapele) aceste din 
urmă patimi — nu numai ruşinoase, ci şi rele — sînt judecate din 
punctul de vedere al moralei altruiste şi nu al celei ascetice. Există 
însă anumite reguli generale de luptă moral-psihologică interioară 
împotriva pomirilor păcătoase ca atare, independent dacă ele se 
manifestă la ceilalţi oameni sau ţin de propria noastră natură fizică. 

Procesul lăuntric în urma căruia o pornire nefastă pune 
stăpînire pe eul nostru cuprinde trei momente. La început se 
formează în minte imaginea obiectului sau acţiunii care cores- 
punde uneia dintre înclinațiile rele ale firii noastre. Imaginea 
generează în spirit o anumită idee legată de ea. În acest prim 
moment, o asemenea idee poate fi aneantizată printr-un simplu act 

de voință; este suficient ca spiritul să manifeste fermitate şi opaci- 
tate faţă de elementele eterogene!. În caz contrar, ideea se va dez- 
volta într-un scenariu imaginar de diverse inspiraţii: fie voluptuos, 
de răzbunare crudă, sau impregnat de vanitate etc.2 Acest scenariu 
începe să obsedeze mintea şi ea nu i se poate sustrage recurgeînd la 
puterea voinţei, ci orientîndu-şi activitatea în direcţia opusă — de 
pildă, spre meditaţia asupra morţii. Dacă însă mintea în acest al 
doilea moment. în loc să se abată de la priveliştea păcatului, 
zăboveşte asupra ei şi, ca să spunem aşa, o aprobă, atunci vine în 
mod inevitabil cel de al treilea moment cînd nu numai mintea pe 
ascuns îndemnată de pornirea vicioasă, dar şi spiritul în ansamblul 
lui, se abandonează gîndului păcătos şi se desfată împreună cu el. 
Eliberarea din această captivitate nu mai vine de la actul volitiv de 
respingere și nici de la detumarea minţii cu ajutorul meditaţiei: se 
cere făptuirea morală concretă, în stare să restabilească echilibrul 
interior al personalităţii umane în totalitatea ei. Altminteri, victoria 


! La scriitorii Bisericii” această regulă figurează ca porunca „de a zdro- 
bi de piatră pruncii babilonieni” conform sensului alegoric al versetului 
psalmic: Fiica Babilonului ticăloasă! Fericit este çel ce va apuca şi va lovi 
pruncii tăi de piată (Psalmii, 136). (Babilonul simbolizează împărăţia 
păcatului; pruncul babilonian — păcatul în faza sa incipientă, născut în 
gînd; piatra — tăria credinţei). (N. a.) 

*, Vezi, Avgustinus Endiratio, Patrologia Latina 31, (N. ed.) 

2 În tinereţe, cînd imaginaţia este vic iar mintea încă necoaptă, dez- 
voltarea acestui gînd rău se produce extrem de rapid şi, împinsă pînă la 
absurd, provoacă o puternică reacţie morală. Să presupunem că v-aţi gîn- 
dit la un individ care vă este ostil şi că acest gînd este însoţit de un resen- 
timent de mînie sau de revoltă. Dacă nu veţi zdrobi imediat de piatră acest 
prunc babilonian, imaginaţia, stăpînită de pomiri rele, nu va întirzia să 
creeze O suită de scene vii. Iată, v-aţi întîlnit cu inamicul şi l-aţi pus într-o 
situaţie jenantă. Toată nimicnicia lui este demascată, Sînteji dispus să vă 
arătaţi mărinimos, dar patima dezlănţuită o ia înainte. Deocamdată vă 
purtaţi încă în limitele decenţei, Se compun discursuri subtil ironice, dar 
curînd cle devin mai mult ironice decît subtile; se aud „cuvinte jigni- 
toare“, apoi urmează şi „gesturile jignitoare“. Loviturile de pumn de o 
forță diavolească vă aduc victoria: inamicul e la pămînt, e mort, iar dum- 
neavoastră dansaţi, aidoma unui canibal, pe cadavrul lui. Mai mult nici că 
se poate şi nu rămîne decît să ne crucim şi să ne scîrbim. (N. a.) 

pornirii păcătoase asupra spiritului va degenera în patimă şi viciu. 
Omul îşi pierde de îndată libertatea sa raţională, iar prescripţiile 
morale îşi pierd puterea asupra lui. 

Etica este igiena şi nu terapia vieţii spirituale. 


VIII 


Predominarea spiritului asupra trupului este necesară con- 
servării demnităţii morale a omului. Principiul adevăratei asceze 
echivalează cu principiul autoconservării spirituale. Autocon- 
servarea interioară a unui om a cărui spiritualitate (înzestrată cu 
rațiune şi voinţă) este totuşi limitată sau relativă, nu constituie 
însă un bine necondiționat sau scopul suprem și ultim al vieţii. 

nrobirea omului de către pornirile carnale (în sens larg — de 
către tot ceea ce contravine raţiunii). care îl tran<formă într-un ani- 
mal de cea mai joasă speţă, reprezintă, neîndoielnic, un rău. În 
acest sens, nimeni nu poate avea obiecţii serioase împotriva 
ascezei, adică nu se poate împotrivi abstinenţei ridicate la rang de 
principiu. Oricine va fi de acord că incapacitatea de a rezista 
instinctelor animalice denotă o neputinţă a spiritului, ceea ce pen- 
tru om este rușinos şi deci rău. Prin urmare, capacitatea de rezis- 
tenţă sau de abstinenţă este un bine și trebuie acceptată ca normă 
din care pot fi deduse anumite reguli de conduită, In acest punct 
(ca şi în celelalte) filozofia morală nu face altceva decît să 
expliciteze şi să dezvolte ceea ce se afirmă în conştiinţa umană 
comună. [Independent de orice principiu, lăcomia, beţia, desfrîul 
provoacă în mod firesc repulsie şi dispreţ, iar abţinerea de la ast- 
fel de vicii se bucură de preţuire, este adică recunoscută ca fiind 
un bine. Luat în sine, acest bine nu este însă necondiţionat, căci 
puterea spiritului asupra trupului. dobîndită printr-o abstinenţă 
rezonabilă, sau vigoarea voinţei pot fi puse în slujba unor scopuri 
amorale. O voinţă putemică poate fi rea. Omul poate reprima 
natura sa inferioară din vanitate sau pentru a se mîndri cu forţa lui 
superioară: o asemenea victorie a spiritului nu este un bine. E şi 
mai rău dacă stăpînirea de sine a spiritului şi concentrarea puterii 
voinţei sînt utilizate pentru a aduce prejudicii celor din jur, chiar 
dacă nu se urmăresc interese josnice. Au putut trece şi mai trec 
drept asceţi adevăraţi nu numai oamenii predispuşi la mîndrie, 
ipocrizie şi vanitate, dar şi egoiştii de-a dreptul haini, perfizi şi 

neîndurători. Un asemenea ascet este mult mai păcătos sub raport 
moral decît un simplu beţivan, un lacom sau un desfrînat nelipsit 
de omenie. Aşadar. asceza în sine nu reprezintă încă un bine şi 
deci nu poate servi drept principiu moral suprem sau necon- 
diţionat. Adevăratul ascet (în sens moral) obţine puterea asupra 
trupului nu pentru consolidarea forţelor formale ale spiritului, ci 
întru slujirea mai bună a binelui. Evident că asceza care eliberează 
spiritul de patimile (trupeşti) ruşinoase numai pentru a-l lega şi 
mai strâns de pasiunile (spirituale) rele. este falsă şi amorală!; pro- 
totipul ei, după concepţia creştină, trebuie considerat diavolul care 
nu mănîncă, nu doarme, nu bea şi cultivă celibatul. Din momert 
ce moralitatea unui ascet păcătos şi nemilos nu poate fi acceptată, 
înseamnă că sensul moral al principiului ascezei este și el 
condiţionat şi anume de uniunea lui cu principiul altruismului, 
izvorît din milă. Să examinăm şi acest al doilea principiu moral. 


! Dacă reprimarea trupului este acceptată ca scop în sine şi nu ca 
unealtă a binclui sau răului, apare un gen special de falsă asceză cînd 
trupul se identif.că cu corpul şi orice suferință corporală este apreciată 
drept virtute. De altfel, autoflagelarea, deşi nu urmăreşte de la început un 
scop rău, poate uşor evolua ulterior spre rău fie transfonnîndu-se într-o 
lentă sinucidere, fie convertindu-se într-un soi aparte de volupiale. Ar fi 
însă imprudent să condamnăm pe acest temei toate cazurile de autoflage.- 
lare. Este vorba de faptul că oamenii cu o natură fizică deosebit de puter- 
nică pot avea nevoie de mijloace dure pentru înfrînarea ci. Iată de ce nu 
trcbuie înfierate fără discemămînt „legarea de stilp“, verigile şi alte 
mijloace asemănătoare de luptă cu trupul, care au fost utilizate iv cpyoca 
eroică a ascezei. (N. a.) 


Capitolul IH 
Milă şi altruism 


I 


Mult timp s-a crezut, iar mulți încep să creadă din nou că supre- 
ma virtute sau sfințenie constă în asceză, în „mortificarea cărnii“, 
în reprimarea pomirilor şi afectelor fireşti, în abstinenţă şi impa- 
sibilitate. Fără îndoială, un atare ideal, după cum am văzut, 
conţine un dram de adevăr, deoarece este clar că în om latura 
superioară sau spirituală trebuie să o domine pe cea inferioară sau 
materială, şi toate actele volitive îndreptate spre realizarea acestui 
scop constituie o primă condiţie a oricărei moralităţi. Dar prima 
condiție nu trebuie transformată într-un scop final. Omul trebuie să-şi 
consolideze spiritul şi să-i supună trupul nu pentru că în aceasta ar 
consta scopul vieţii lui, ci pentru că abia după ce se va elibera de 
sclavia pomirilor carnale, oarbe şi rele, el devine apt de a sluji cum 
se cuvine adevărul şi binele, atingînd perfecțiunea sa pozitivă 

© Normele de abstinenţă consolidează puterile spiritului celui 

cure le respectă, dar pentru ca un spirit puternic să aibă o semnifi- 
caţie morală (să fie bun, nu rău) se cere conjugarea efortului de 
stăpînire a propriului său corp cu atitudinea pozitivă, binevoitoare 
faţă de ceilalţi. Istoria a demonstrat că fără această condiţie domi- 
naţia principiului ascetic duce, chiar şi pe terenul religiei adevărate, 
la consecinţe dintre cele mai cumplite. În evul mediu slujitorii bi- 
sericii care schingiuiau şi îi ardeau pe rug pe eretici, evrei, vraci şi 
vrăjitoare, erau în majoritatea lor asceţi desăvirşiţi, dar spiritul lor 
dezvoltat unilateral, lipsit de compasiune, îi transforma în întru- 
chiparea diavolului. Asemenea roade amare ale ascetismului me- 
dieval justifică pe deplin reacţia împotriva lui — şi a dus, în dome- 
niul filozofiei morale, la dominaţia principiului altruist. 

Acest principiu se înrădăcinează adînc în natura noastră tocmai 
sub forma sentimentului de milă, comun omului şi celorlalte fiinţe 

vii. Dacă ruşinea îl detaşează pe om de restul naturii şi îl opune 
celorlalte animale, sentimentul de milă, dimpotrivă, îl ataşează de 
întreaga lume a fiinţelor vii şi anume din două motive: în primul 
rînd, pentru că acest sentiment aparţine deopotrivă omului şi tutu- 
ror celorlalte vieţuitoare şi, în al doilea rînd, pentru că toate fiinţele 
vii pot şi trebuie să devină pentru om obiectul acestui sentiment. 


II 


Faptul că atitudinea noastră morală faţă de alţii îşi are rădăcina 
firească în milă sau în compasiune, şi nu într-un sentiment gene- 
ral de solidaritate sau de participare, constituie un adevăr care nu 
este legat de nici un sistem metafizic (de exemplu, de învăţătura 
budistă sau de „filozofia voinţei“ a lui Schopenhauer) şi nu 
depinde cîtuşi de puţin de viziunea pesimistă asupra lumii şi vieţii. 
După cum se ştie, Schopenhauer identifică esenţa lumii cu voinţa, 
iar aceasta din urmă desemnează, în fond, o stare de insatisfacţie 
(căci satisfacția exclude dorinţa); de aici rezultă că insatisfacţia 
sau suferinţa sînt determinările pozitive şi principale ale oricărei 
existenţe (din interiorul ei), iar relaţia morală intimă (solidari- 
tatea) între fiinţe se manifestă prin compasiune. Lăsînd însă la o 
parte această metafizică îndoielnică (Şi tot atît de îndoielnicul cal- 
cul făcut de Hartmann! care încearcă să demonstreze că omenirea 
cunoaşte mult mai multe suferinţe decît plăceri), descoperim, de 
fapt, că baza atitudinii morale faţă de alte fiinţe o poate constitui 
din principiu numai mila sau compasiunea şi nicidecum partici- 
parea la bucurie sau la desfătare. 

Desigur, desfătările, plăcerile şi bucuriile omeneşti pot fi nevi- 
novate şi binefăcătoare. În acest caz ele au un caracter moral pozi- 
tiv, în schimb, în alte cazuri ele pot avea şi au de multe ori un 
caracter imoral. Un om rău şi răzbunător îşi găseşte satisfacția în 
a-i chinui şi insulta pe cei apropiaţi, desfătîndu-se pe seama 
umilirii lor şi bucurîndu-se de răul pricinuit; un om senzual vede 
în desfrîu principala bucurie a vieţii; un om crud 0 găseşte în 
omortîrea animalelor, dacă nu a oamenilor, iar un beţiv este fericit 
atunci cînd atinge starea de ameţeală etc. În toate aceste cazuri 


1 Eduard von Hartmann (1842-1906). (N. t.) 

plăcerea nu poate fi separată de faptele rele care o generează, iar 
uneori această plăcere conferă un caracter imoral unor acţiuni 
care, luate în sine, sînt lipsite de orice determinaţie morală. Astfel, 
cînd un soldat în timpul războiului ucide la ordinul superiorului un 
inamic, fiind îndemnat exclusiv de „datoria serviciului militar“, 
nu-l putem, desigur, învinui de cruzime morală indiferent de ati- 
tudinea noastră generală faţă de război; este însă cu totul altceva 
dacă acestui soldat îi face plăcere să ucidă şi îi produce desfătare 
străpungerea unui om cu baioneta. În cazurile mai simple lucrurile 
sînt şi mai clare: astfel, caracterul imoral al beţiei nu constă, 
fireşte, în actul exterior de consum al băuturilor alcoolice. ci 
exclusiv în plăcerea interioară pe care omul o păseşte în starea de 
ameţeală artificial provocată. 

Dacă o anumită plăcere este prin ea însăşi imorală. atunci şi 
participarea la ea (bucuria, desfătarea împărtășite) a unei alte per- 
soane devine la fel de imorală. Căci pânticiparea la plăcerea altu- 
ia implică aprobarea ei: aşa, de pildă, bucurîndu-mă de plăcerea 
preferată a unui beţiv, dovedesc că aprob beţia; împărntăşind cu 
cineva plăcerea produsă de răzbunarea urmărită, ajung să aprob 
răzbunarea. Întrucît însă această plăcere conţine în sine un rău, cel 
care o împărtăşeşte aprobă acel rău şi deci cade el însuşi sub inci- 
denţa imoralităţii. Aşa cum complicitatea la crimă este calificată 
şi ea drept crimă, tot astfel participarea la o desfătare sau bucurie 
vicioasă trebuie să fie şi ea calificată drept vicivasă. Într-adevăr, 
participarea la o desfătare vicioasă, trădează pe lîngă aprobare şi 
prezenţa unei înclinații păcătoase identice la cel care ia parte la ea: 
numai un beţiv se bucură de beţia altuia, numai un om rău se 
delectează cu răzbunarea altuia. Prin urmare, participarea la 
plăcere sau bucurie poate fi bună sau rea, în funcție de obiect, de 
unde rezultă că, din moment ce poate fi şi imorală, participarea în 
sine nu constituie nicidecum baza relaţiilor morale. 

Nu se poate spune același lucru privitor la suferinţă şi compa- 
siune. Suferinţa se defineşte ca o stare în care voinţa celui ce 
suferă nu este angajată în mod direct şi pozitiv. Cînd se vorbeşte 
de „suferinţă voită” se are în vedere faptul că obiectul voinţei îi 
constituie nu suferinţa ca atare, ci motivul care o provoacă, sau 
acel bine care se obţine prin suferinţă. Mucenicul consimte să în- 
dure chinurile nu de dragul lor, ci pentru că în condiţiile date ele 

îi sînt dictate de credinţă şi constituie calea către suprema glorie şi 
către impărăţia Cerului. Pe de altă parte, suferințele pot fi meritate 
atunci cînd sînt cauzate de fapte rele, dar suferinţa însăşi se deli- 
mitează de Cauza ei, nu cuprinde în sine o vină morală. ci, dim- 
potrivă, este percepută ca demascare şi ispăşire a ei. Deşi beţia 
este un păcat, nici un abstinent nu va considera drept condamna- 
bilă durerea de cap care îi urmează. De aceea nici participarea la 
suferinţa altuia (chiar şi meritată) — compasiunea sau mila — nu 
va avea niciodată nimic imoral, Manifestînd compasiune pentru 
cel ce suferă eu nu aprob defel cauza „rea“ a suferinţei lui!. Păre- 
rea de rău pe care o manifestăm faţă de suferințele unui criminal nu 
constituie, desigur, o aprobare sau o justificare a crimei. Din contra, 
cu cît mila stîrnită de consecinţele repretabile ale păcatelor cuiva 
este mai mare, cu atît condamnarea lor este mai severă. 

Participarea la plăcerea altuia este de regulă interesată; chiar şi 
în cazul unui bătrîn care se molipseşte de veselia unui copil, ca- 
racterul altruist al unui asemenea sentiment este îndoielnic. 
Oricum, bătrînul respectiv are plăcerea de a-şi evoca propria sa 
copilărie senină. Dimpotrivă, orice sentiment profund de milă, 
trezit de suferinţa altuia — morală sau fizică — este dureros pen- 
tru cel care îl trăieşte şi deci contravine egoismului său, ceea ce 
reiese deja din faptul că adevărata compasiune pentru ceilalţi tul- 
bură bucuria noastră intimă, ne întunecă dispoziţia de veselie, 
adică se dovedeşte a fi incompatibilă cu starea de satisfacţie ego- 
istă. Aşadar, compasiunea sau mila autentică nu poate avea o 
motivaţie meschină şi se prezintă ca un sentiment pur altruist, în 
contrast cu participarea la bucurie sau la desfătare, care este o 
stare diiuză şi eterogenă (în sens moral). 


! Un exemplu aparent contrar ni-l oferă acele cazuri cînd cineva 
compătimeşte un îns mîhnit de nereuşita faptei sale rele. În realitate com- 
pasiunea, fiind generată exclusiv de milă, nu are nici aici vreo legătură cu 
cauza rea a mîhnirii, nu implică deloc aprobarea ei, şi deci își păstrează 
puritatea şi bunătatea. Dacă, atunci cînd îl compătimesc pe ucigaşul care 
a dat greș, eu regret însuşi faptul ratării, în acest caz devine imorală nu 
mila mea faţă de răufăcător, ci, dimpotrivă, atitudinea mea nemiloasă faţă 
de victima lui. În genere, cînd un grup de indivizi se solidarizează în 
vederea unci acţiuni răufăcătoare, sancţiunea morală nu vizează solidari- 
tatea lor ci motivul ei reprobabil. (N. a.) 

II 


Mai există un motiv care explică de ce participarea la bucuria 
sau plăcerea altuia nu poate avea, ca atare, importanţa majoră pe 
care o are pentru etică sentimentul milei sau al compasiunii. 
Rațiunea preconizează constituirea moralității numai pe baza 
acelor sentimente care conţin permanent în ele însele îndemnuri la 
o anumită acţiune, care ulterior vor fi generalizate sub formă de 
regulă sau de principiu moral. Or, plăcerea sau bucuria marchează 
sfîrşitul acţiunii, atingerea scopului ei, iar participarea la plăcerea 
altuia, ca şi senzaţia propriei plăceri, nu constituie nicidecum 
îndemn şi temei ca acţiunea să fie continuată. Mila, din contra, 
urmărind să izbăvească o altă fiinţă de suferinţă şi să-i sară în aju- 
tor, ne îndeamnă în mod direct la acţiune. O asemenea acţiune 
poate avea un caracter pur interior, ca atunci cînd mila manifes- 
tată faţă de inamic mă reţine să-l jignesc sau să-i fac vreun rău, dar 
şi în acest caz este vorba de acţiune şi nu de o stare pasivă, pro- 
prie bucuriei sau plăcerii. Bineînţeles, eu pot fi mulţumit de fap- 
tul că nu i-am pricinuit aproapelui nici un rău, dar această mul- 
țumire vine numai în urma actului volitiv finalizat. La fel, cînd 
este vorba de un ajutor efectiv pentru cel ce suferă şi are nevoie de 
el, plăcerea sau bucuria (trăită deopotrivă de ambele persoane) 
apare drept consecinţa ultimă la capătul acţiunii altruiste și nu 
constituie temeiul din care ea derivă. Bunăoară, dacă văd un 
suferind care are nevoie de ajutorul meu sau dacă aflu despre el, 
una din două; sau suferinţa lui mă face şi pe mine să sufăr într-o 
măsură mai mare sau mai mică, îmi inspiră milă — şi atunci acest 
sentiment este suficient pentru a declanşa în mod direct o acţiune 
de ajutor efectiv; sau, în caz contrar, dacă suferindul nu-mi inspiră 
nici O milă sau aceasta nu este suficient de intensă pentru a mă 
îndemna la acţiune, atunci cu atît mai puţin intensă va fi repre- 
zentarea plăcerii produsă de eventuala mea acţiune. Este clar că 
anticiparea mentală, abstractă şi convenţională, a stării sufleteşti 
viitoare nu poate avea în nici un caz un efect mai puternic decît 
contemplarea nemijlocită sau reprezentarea concretă a stărilor fi- 
zice şi sufleteşti reale care reclamă acţiunea directă. Aşadar, 
temeiul real (causa efficiens) al oricărei fapte altruiste îl constitu- 
ie perceperea sau reprezentarea suferinţei altuia care se manifestă 
în prezent, şi nu gîndul la acea plăcere care s-ar fi produs în viitor 
ca urmare a ajutorului acordat. Desigur, cînd cineva s-a hotărît, de 

milă, să ajute un suferind, el poate anticipa mental (dacă are timp), 
mai ales prin evocarea experienţelor anterioare, şi bucuria pe care 
o va aduce suferindului şi sie însuşi, dar ar fi împotriva logicii şi 
experienţei psihologice să considerăm această anticipare mentală 
implicată sau asociată ulterior, drept temeiul real al deciziei luate. 

Prin urmare, dacă, pe de o parte, participarea la plăcerile şi 
bucuriile adevărate ale altor fiinţe, care au atins gradul de satis- 
facţie deplină, nu poate cuprinde, prin însăşi definiţia sa, temeiuri 
şi norme ale acţiunii, iar, pe de altă parte. reprezentarea con- 
venţională a eventualelor plăceri produse de presupusa înlăturare 
a suferinţei poate doar indirect şi nesemnificativ să întregească 
sentimentul real de compasiune sau de milă care îndeamnă la acte 
de binefacere. rezultă de aici că numai acest sentiment are sem- 
nificaţia de temei autentic al faptelor altruiste. 

Cel care împărtăşeşte suferinţele altora participă, desigur, şi la 
bucuriile şi plăcerile altora atunci cînd ele au un caracter benefic 
şi nevinovat. Dar această consecinţă firească a atitudinii morale 
faţă de alţii nu poate fi socotită drept temei al moralei. Adevăratul 
bine poate fi considerat numai ceea ce este bine prin sine Însuşi şi 
deci îşi păstrează în toate cazurile calitatea benefică fără să se 
transforme vreodată într-un rău; drept urmare, baza autentică a 
moralei (ca şi a binelui) în sfera relaţiilor o constituie numai acel 
dat din care se deduce norma generală şi necondiționată de regle- 
mentare a acestor relaţii. Sub forma acestui dat se prezintă tocmai 
mila faţă de semenii noştri, deoarece însuşirea de a fi milos faţă de 
toate fiinţele în suferinţă întruneşte aprobarea fără nici o rezervă 
şi în toate împrejurările, astfel încît ea poate fi ridicată la rang de 
regulă care nu necesită nici o restricţie de vreme ce participarea la 
plăcerile şi bucuriile altora întruneşte aprobarea doar în mod 
condiţionat şi restrictiv; şi în astfel de cazuri însă participarea nu 
implică, după cum s-a văzut. nici o regulă de acţiune. 


IV 


Că o fiinţă. depăşind parcă limitele individualităţii sale, este în sta- 
re să fie îndurerată de suferinţa altuia, resimţind-o ca pe a sa proprie 
— acest fapt incontestabil şi atît de frecvent poate părea, dintr-un alt 
unphi de vedere, enigmatic şi misterios. Exact aşa îl tratează acel filozof 
care consideră compasiunea drept temei unic al moralei în ansamblul ei. 

„Cum este posibil — se întreabă el — ca o suferinţă care nu-mi 
aparţine şi nu mă copleşeşte, să se transforme totuşi atît de nemij- 
locit, ca şi cum ar fi vorba de suferinţa mea proprie, într-un mobil 
care să mă determine să acţionez?“' — „Aceasta presupune — 
continuă el — o anumită identificare cu celălalt şi deci ştergerea 
graniţelor între eul meu şi non-eu, numai în aceste împrejurări 
situaţia, nevoia şi suferinţa altuia devin în mod nemijlocit (?) ale 
mele; atunci nu-l mai percep. aşa cum îmi este el dat prin 
reprezentarea empirică, drept ceva străin, indiferent mie (?), cu 
desăvîrşire (?) distinct de mine; în cazul compasiunii, din contra, 
sufăr şi eu alături de el, de această fiinţă străină. în pofida faptu- 
lui că pielea lui nu acoperă nervii mei. Numai prin această identi- 
ficare suferinţa şi nevoia altuia pot deveni pentru mine un motiv 
identic cu cel care este legat de propria mea suferință. Misteriosul 
fenomen reprezintă o adevărată enigmă pentru etică, deoarece 
rațiunea nu-l poate conştientiza în mod direct(?!), iar temeiurile 
lui nu pot fi dezvăluite pe calea experienţei. Şi totuşi el se produce 
în mod curent, fiecare a trecut prin el şi l-a observat la alţii. Acest 
mister se petrece în fiecare zi şi sub ochii noștri în cazuri concrete, 
atunci cînd în mod spontan şi fără prea multe vorbe omul îl ajută 
pe celălalt, apără uneori cu riscul propriei sale vieţi pe cineva pe 
care îl vede pentru prima dată. În acel moment el nu se gindeşte 
decît la pericolul în care se află celălalt şi la nevoia lui de apărare; 
acest mister se manifestă şi la scară mai mare, atunci cînd un popor 
întreg îşi sacrifică bunăstarea şi viaţa pentru apărarea şi eliberarea 
unui alt popor înrobit. Condiţia necesară ca astfel de acţiuni să 
merite o aprobare morală necondiționată o constituie tocmai 
prezenţa acestui act miraculos de compasiune sau de identificare 
lăuntrică a sinelui cu celălalt fără nici un motiv de altă natură.“! 

O asemenea reflecţie asupra caracterului misterios al compasi- 
unii se remarcă mai degrabă prin elocinţă literară decît prin vala- 
bilitate filozofică. Misterul ţine aici nu de faptul însuși, ci de 
descrierea lui incorectă în care termenii extremi sînt puşi într-o 
puternică lumină contrastantă, iar tranziţia de la unul la celălalt şi 
relaţiile reale dintre aceştia sìnt atît de disimulate de parcă n-ar fi 


! Schopenhauer, Die beiden Grundprobleme der Ethik, Leipzig, 1860, 
p. 230. (N. a.) 

existat niciodată. În domeniul său, Schopenhauer recurge la 
demersul retoric al contrastului sau al antitezei tot atit de abuziv 
ca şi Victor Hugo pe tărîmul său. Lucrurile sînt prezentate ca și 
cum o fiinţă dată, separată în mod absolut de cealaltă fiinţă, se 
identifică deodată (în mod nemijlocit) cu aceasta din urmă într-un 
sentiment de compasiune. Asta ar fi, într-âdevăr, din cale-afară de 
misterios. Dar în realitate nu există nici separaţia absolută şi nici 
identificarea nemijlocită despre care vorbeşte Schopenhauer. 
Pentru a înţelege o relaţie trebuie s-o abordăm iniţial în forma ei 
primară şi elementară de manifestare. Este cazul instinctului 
matem la animale. Cînd o căţea îşi apără puii sau suferă din cauza 
morţii lor — în ce constă tot acest mister de care vorbeşte 
Schopenhauer? Oare mama se raportează la puii săi ca la „ceva 
străin, indiferent şi absolut distinct?“ Din prima clipă a existat 
între ea şi ei o legătură reală directă, fizică și organică; indepen- 
dent de orice metafizică, ea apare clară şi incontestabilă la cea mai 
simplă abordare empirică. O anumită perioadă de timp aceşti pui 
au fost o parte constitutivă a propriului ei corp, sistemul nervos al 
mamei şi al puilor era acoperit de una şi aceeaşi piele, şi zămis- 
lirea lor a marcat doar o anumită schimbare în propriul ei orga- 
nism fiind resimţită imediat ca durere.! O dată cu aducerea lor pe 
lume, această legătură reală şi organică slăbeşte, se întinde, dacă se 
poate spune aşa, dar nu se rupe definitiv şi nu se substituie printr-o 
„separare absolută“. Motiv pentru care participarea mamei la su- 
ferinţele puilor ei rămîne, în fond, tot atît de naturală ca şi senzaţia 
noastră de durere cînd ne tăiem la un deget sau ne scrîntim un 
picior. Desigur, şi acest fenomen poate părea misterios dar nu în 
sensul vizat de filozoful compasiunii. De altfel toate celelalte 
forme mai complexe de manifestare a acestui sentiment au o bază 
comună. În genere, tot ceea ce există şi, mai ales, toate fiinţele vii 
sînt legate între ele datorită existenţei şi originii lor comune: totul 
face parte şi se originează în aceeaşi mamă-natură şi nicăieri, în 


! În afară de mamele din specia umană, nausea a conceptu (repulsia 
faţă de concepţie , N. ed.), se observă şi la uncle animale. Simţul matern, 
constituit pe baza legăturii organice, poate fi ulterior indus în eroare, ca, 
de altfel și toate celelalte simţuri, fiind transferat asupra unor pui străini, 
strecuraji pe furiş. (N. a.) 

nici O privinţă, nu există acea „separare absolută“ la care se referă 
filozoful. Legătura organică şi firească între toate fiinţele, ca părţi 
ale întregului, este un dat al experienţei și nu doar o idee specula- 
tivă. Iată de ce şi expresia psihologică a acestei legături — com- 
pasiunea sau mila ca stări lăuntrice de participare la suferinţa altu- 
ia — este perfect inteligibilă şi din punct de vedere empiric, ca 
formă de manifestare a solidarității între toate cîte există. Această 
solidaritate a fiecăruia cu celălalt corespunde sensului evident al 
universului; este în acord perfect cu raţiunea sau este pe deplin 
rațională. Instrăinarea reciprocă a fiinţelor este, din contra, lipsită 
de sens, iraţională, iar individuaţia lor subiectivă contrazice indi- 
vizibilitatea obiectivă. Tocmai acest fenomen al egoismului fun- 
ciar, şi nu acţiunea reciprocă între părţile naturii unitare, ne apare 
realmente extrem de misterios şi enigmatic — un fenomen pe care 
rațiunea nu-l poate conştientiza în mod direct. şi ale cărui temeiuri 
nu pot f? dezvăluite pe calea experienţei. 

Dacă între fiinţe nu există şi nu poate exista o izolare absolută 
(pe care o impune egoismul, dar rămîne nerealizată practic), nici 
legătura lor reciprocă exprimată pe plan psihologic prin sentimen- 
tul de compasiune sau de milă nu reprezintă cîtuşi de puţin acea 
„identificare directă” despre care vorbeşte autorul Lumii ca voinţă 
şi reprezentare. Cînd mi se face milă de prietenul meu care are o 
durere de cap, acest sentiment nu se transformă, de regulă, într-o 
durere de cap; nu numai că eu însumi nu mă identific direct cu el, 
dar şi stările noastre rămîn neidentice, şi eu disting capul meu 
sănătos de capul lui cuprins de durere. La fel cum după ştiinţa 
mea, nu s-a întîmplat niciodată ca un om milos, care se aruncă în 
apă pentru a salva pe cel care se îneacă, să se fi identificat în acel 
moment cu cel aflat în pericol sau viceversa. Chiar şi o găină — 
fiinţă evident mai degrabă viscerală decît raţională — se distinge 
totuşi clar de puii ei, motiv pentru care adoptă faţă de ei un anume 
comportament, ceea ce ar fi imposibil dacă în compasiunea ei 
maternă s-ar fi şters „graniţele între eu şi non-eu“. Dacă ar fi aşa, 
atunci o găină flămîndă, nediferenţiindu-se de puii săi şi atribuin- 
du-le propria ei senzaţie de foame s-ar apuca să-i hrănească, chiar 
dacă ei ar fi sătui, murind ea însăşi de foame, iar în caz contrar şi-ar 
atribui sieşi senzaţia de foame, îndopîndu-se în locul lor. În reali- 
tate, în toate cazurile concrete de manifestare a milei, graniţa între 

o fiinţă miloasă şi fiinţele pe care le compătimeşte nu se şterge 
deloc, ci doar se arată mai puţin fermă şi impenetrabilă decît şi-au 
închipuit-o filozofii de catedră în reflecţiile lor speculative. 

Ştergerea graniţelor între eu şi non-eu sau identificarea nemij- 
locită nų exprimă o realitate, ci reprezintă doar o figură retorică. 
Aidoma vibraţiei egale a corzilor consonante, relaţia de compasi- 
une a fiinţelor vii, departe de a fi o simplă identificare, reprezintă 
un acord între cele ce au o natură identică. Şi sub acest raport, 
principalul fenomen moral de compasiune sau de milă corespunde 
pe deplin naturii reale a lucrurilor sau sensului lumii, a cărei co- 
nexiune neîntreruptă nu echivalează cu unitatea unui vid, ci 
cuprinde întreaga paletă de diferenţe. 


V 


În calitate de temei moral, sentimentul de milă nu cunoaşte în 
manifestarea lui limite exterioare. La om el se amplifică din ce în 
ce mai mult pe măsură ce depăşeşte sfera restrînsă de manifestare 
a dragostei materne, atît de putemică încă la animalele superioare, 
Şi trece de la familie la gintă şi trib, la societatea civilă, la întregul 
popor, la umanitate în ansamblu, cuprinzînd în fine totalitatea vie- 
ţuitoarelor din univers. Că în unele cazuri spectacolul suferinţei 
sau sărăciei ne poate trezi un sentiment eficient de milă nu numai 
pentru orice om (fie el de alt neam sau de altă credinţă) dar şi pen- 
tru orice animal — acest fapt este frecvent şi nu se pune la 
îndoială. Mai rar întîlnim o inimă atît de sensibilă încît să fie capa- 
bilă, fără nici un motiv vizibil, să cuprindă deodată în sentimentul 
putemic de milă întreaga lume a vieţuitoarelor. Este greu să sus- 
pectăm de retorică artificială sau de patos fals următoarea de- 
scriere naivă a milei universale ca stare de fapt, prea puţin asemă- 
nătoare cu aşa-zisa „suferinţă universală“ (Weltschmerz): „A fost 
intrebat: ce este o inimă miloasă? A răspuns: este inima omului 
care se înduioşează pentru toate creaturile — oameni, păsări, ani- 
male, demoni şi pentru orice făptură. La amintirea şi la vederea lor 
ochii omului se umplu de lacrimi. Din cauza milei putemice de 
care este cuprinsă inima omului şi a suferinţei mari, el are o strîn- 
gere de inimă şi nu poate suporta, vedea sau auzi de privaţiuni şi 
de tristeţe, oricît de neînsemnate ar fi ele, de care suferă o făptură 
sau alta. De aceea se roagă el cu lacrimi în ochi şi pentru necu- 

vîntătoare, și pentru duşmanii adevărului, şi pentru cei care îi 
fac rău zi de zi, ceas de ceas, ca să trăiască şi să fie ieitaţi. Şi 
pentru existenţa reptilelor se roagă el cu marea jale ce i-a cuprins 
irezistibil inima înainte de a se asemui prin aceasta cu 
Dumnezeu.“ 

Această descriere a celui mai putemic impuls altruist nu are 
nimic comun nici cu „identificarea nemijlocită“ şi nici cu „şterge- 
rea graniţelor între eu şi non-eu'“: ea se deosebeşte de raţiona- 
mentele lui Schopenhauer aşa cum adevărul vieţii se deosebeşte 
de elovinţa literară. Cuvintele scriitorului creştin arată, de aseme- 
nea, că nu avem nevoie, aşa cum credea Schopenhauer în mod 
eronat, să apelăm la budism sau la drame indiene ca să ne însușim 
rvgăciunea: „Fie ca toate fiinţele vii să se izbăvească de 
suferinţă.“ 


IV 


La nivelul conştiinţei comune oamenii recunosc fără ezitare că 
mila este un bine; cel care o manifestă se cheamă om bun; cu cît 
acest sentiment este trăit mai profund și aria lui de manifestare este 
mai amplă, cu atît omul respectiv este considerat mai bun; cel fără 
milă, din contra, se numeşte om rău. De aici nu rezultă însă că 
„stările simpatetice'* sau compasiunea ar putea acoperi intreaga 
morală sau esenţa onicărui bine, aşa cum se crede azi destul de des. 

„Compuasiunea nemărginită faţă de toate fiinţele vii — remarcă 
Schopenhauer — prezintă cea mai sigură şi deplină garanţie a 
comportamentului moral şi nu are nevoie de nici o cazuistică. Cel 
care O trăiește din plin cu siguranţă nu va mai jigni pe nimeni şi 
nu va pricinui nimănui vreo suferinţă, iar acţiunile lui vor purta 
pecetea adevărului şi bunătăţii. Din contra, dacă cineva ar încerca 
să spună: «Acest om este virtuos, dar nu cunoaşte mila» sau 
«Acest om nedrept şi rău are însă darul compasiunii», dintr-odată 
ar ieşi la iveală o contradicţie.“! Afirmațiile de mai sus comportă 
un anumit adevăr numai cu amendări considerabile. Fără îndoială, 
mila sau compasiunea constituie temeiul real al moralei, dar 
eroarea evidentă a lui Schopenhauer constă în aceea că face din 


! Die beide Grundprubleme der Ethik, ediţia a doua, p. 23. (N. a.) 

acest sentiment singurul temei al moralei în ansamblul ei!. În 
realitate, mila nu este decît unul din cele trei temeiuri ale moralei 
şi are o anumită sferă de manifestare care cuprinde atitudinea 
cuvenită fată de celelalte fiinţe din jurul nostru. Mila este singurul 
şi adevăratul temei al altruismului, dar el nu se suprapune cu 
morala, fiind doar una din părţile ei constitutive. E drept, „com- 
pasiunea nemărginită faţă de toate fiinţele vii prezintă cea mai 
sigură şi deplină garanţie“, dar nu a comportamentului moral în 
genere, aşa cum eronat afirmă Shopenhauer, ci a modului moral 
de acţiune în raport cu celelalte fiinţe care fac obiectul compasiu- 
nii. Or, acest sentiment cu toată importanța lui. nu epuizează 
întreaga sferă a moralei. Dincolo de relaţiile cu semenii săi, omul 
se raportează la propria sa natură materială precum şi la principi- 
ile supreme ale oricărei existenţe. Astfel de raporturi reclamă, de 
asemenea, o anumită determinare morală menită să distingă, în 
cadrul lor, binele de rău. Cel care încearcă din plin sentimentul de 
milă nu va mai jigni. desigur, pe nimeni şi nu va mai pricinui 
nimănui vreo suferinţă. Altfel spus. el nu poate jigni pe altul, dar 
se poate jigni pe sine însuşi în cazul în care se va deda patimilor 
trupeşti care îi înjosesc demnitatea. Căci nici cea mai miloasă 
inimă nu exclude la omul respectiv înclinația către desfrîu sau alte 
vicii primare care, deşi compatibile cu compasiunea, contravin 
moralei, ceea ce denotă nesuprapunerea acestor două noţiuni. 
Schopenhauer are dreptate că este greşit să afirmăm: „Acest om 
nedrept şi rău are însă darul compasiunii“, dar în mod bizar scri- 
itorul nostru a ignorat cazul cînd se poate afirma şi chiar sîntem 
destui de des nevoiţi să spunem: „Acest om senzual şi dezordonat 
— desfrînat, lacom, beţiv — este însă milos“. De asemenea, ni se 
întîmplă frecvent să auzim vorbindu-se în felul unnător: „Deşi 
omul ăsta duce o viaţă demnă de un apostol, se poartă nemilos cu 
semenii săi“. Prin urmare, virtutea abstinenţei nu implică neapărat 
mila, iar pe de altă parte. dezvoltarea excesivă a sentimentelor 
simpatetice — milă, caritate — exclude doar săvîşirea faptelor 
rele din categoria mai restrînsă a celor de cruzime feroce, care 


! Sînt obligat să atrag atenția asupra acestei erori grave a filozofului la 
modă cu atît mai mult cu cît eu însumi i-am căzut victimă în timpul cla- 
borării tezei mele de doctorat Critica principiilor abstracte. (N. a.) 

aduc în mod direct prejudicii altora. dar nu împiedică defel 
săvîrşirea unor acte ruşinoase care nici din punct de vedere altru- 
ist nu pot fi calificate drept neutre sub raport moral. Un beţiv sau 
un desfrînat, nelipsit de blîndeţe, chiar dacă are milă faţă de 
semenii săi şi nu-şi propune niciodată să le facă rău, aduce fără 
îndoială, prin comportarea sa desfrînată, prejudicii nu numai sieși, 
dar şi familiei sale pe care o poate împinge, chiar fără să vrea, la 
pierzanie. Dacă mila nu stăvileşte o asemenea comportare, atunci, 
pentru a o contracara, trebuie să mai existe şi un alt temei în natu- 
ra noastră morală: el se află tocmai în simţul ruşinii din care:se 
dezvoltă principiile. ascetismului!, în acelaşi mod în care normele 
altruismului derivă din milă. 


VII 


Adevărata esenţă a milei sau compasiunii rezidă nu în identifi- 
carea mea cu celălalt, ci în recunoașterea semnificației lui proprii 
a dreptului lui la existenţă şi eventual la bunăstare. Cînd un om 
sau un animal îmi stîmeşte milă, nu mă confund cu el şi nu-l iau 
drept persoana mea sau invers, ci pur şi simplu văd în faţa mea o 
fiinţă vie, înrudită cu mine, care, ca şi mine, vrea să trăiască şi să 
. se bucure de bunurile vieţii. Considerînd că am tot dreptul să mi 
se împlinească vrerea, recunosc totodată acelaşi drept şi celuilalt; 
reacţia mea dureroasă la orice încălcare a dreptului meu sau la in- 
sulta adusă persoanei mele este aceeaşi ca în cazul încălcării drep- 
tului celuilalt și a insultei aduse persoanei lui: compătimindu-mă 
pe mine, îl compătimesc şi pe celălalt, La vederea unui suferind 
nu mă identific nicidecum cu el şi nici nu-l confund cu mine, ci 
încerc doar să mă închipui în Jocul lui şi, considerîndu-l de aceeaşi 
specie cu mine, să asemui situaţia lui cu situaţia mea, sau. cum s-ar 
spune, să „intru în pielea lui“. Această asemuire (şi nu identifi- 
care), realizată spontan şi instantaneu în sentimentul milei atinge, 
prin rațiune, nivelul unei idei clare și distincte. 


! Este curios că Schopenhauer însuşi recunoștea şi chiar supralicita 
importanţa oricărui gen de asceză, dar din motive necunoscute o excludea 
cu totul din doctrina morală. O dovadă în plus de gîndire incoerentă, pro- 
prie celebrului scriitor. (N. a.) 

Astfel, conţinutul mental (ideea) al milei sau al compasiunii 
considerată în universalitatea sa şi independent de stările sufleteşti 
subiective prin care se manifestă (în perspectiva logică şi nu în cea 
psihologică) se prezintă sub formă de adevăr şi dreptate. Adevărul 
vizează asemuirea mea cu celelalte fiinţe, iar dreptatea îmi cere să 
adopt faţă de ele o atitudine similară cu cea pe care o am faţă de 
mine. Această afirmaţie, de Ja sine înţeleasă, devine şi mai clară 
prin verificarea ei pe un caz contrar. Cînd mă port nemilos sau 
indiferent cu celelalte fiinţe, îmi permit să le jianesc şi nu mă simt 
dator să le ajut: cînd le consider doar mijloace pentru propriile 
mele scopuri, atunci ele îmi apar altfel decît sînt în realitate: fiinţa 
nu mai este decît un lucru, ce e viu devine mort, ce e însufleţit se 
transformă în neînsufleţit, ce e înrudit, în străin, iar ceea ce îmi 
seamănă devine total distinct. O asemenea atitudine. prin care un 
obiect dat este luat altceva decît este în realitate. contrazice în mod 
direct adevărul. iar faptele generate de această atitudine vor fi 
nedrepte. Deci. o atitudine opusă care se manifestă pe plan subiec- 
tiv prin sentimentul lăuntric de compasiune sau milă exprimă, 
obiectiv vorbind, un adevăr. iar faptele generate de ea vor fi drepte. 
Este îndeobşte recunoscut că măsurarea cu etaloane diferite con- 
stituie o expresie elementară a nedreptăţii. De exemplu. atunci 
cînd sînt nemilos faţă de ceilalţi, adică mă port cu ei ca şi cum ar 
fi lucruri neînsufleţite, lipsite de orice drept. iar pe mine însumi 
mă tratez ca pe o persoană vie, bucurîndu-se de toate drepturile, 
aplic. evident, unităţi de măsură diferite şi astfel contrazic în mod 
flagrant adevărul şi dreptatea. Şi invers, atunci cînd îmi este milă 
de ceilalţi la fel ca şi de mine, aplic aceeaşi unitate de măsură şi, 
deci, mă comport în conformitate cu adevărul şi dreptatea. 

Ca trăsătură de caracter şi principiu de comportament, neîn- 
durarea poartă numele de egoism. Cel puţin în relaţiile interumane 
egoismul nu se manifestă în mod consecvent şi în formă pură, dar 
pentru înţelegerea esenței generale a tuturor expresiilor sale tre- 
buie să-l caracterizăm ca principiu pur și absolut. Iată cuprinsul 
lui. Între eul meu şi ceilalţi se produce în acest caz un hiatus, se 
instituie opoziţia absolută. Eu întruchipez totul pentru mine și aşa 
trebuie să mă perceapă şi ceilalţi, dar ei ca atare nu reprezintă pen- 
tru mine decît un mijloc; viaţa şi bunăstarea mea constituie un 
scop absolut, în timp ce viaţa şi bunăstarea celorlalți contează doar 

ca o unealtă pentru realizarea scopului meu, ca un mediu necesar 
autoafirmării mele. Eu reprezint centrul lumii, iar lumea întreagă nu 
este decît un mediu. Deşi acest punct de vedere este exprimat destul 
de rar, el e, incontestabil, înrădăcinat, cu unele limitări, în firea noas- 
tră. În realitate, nu prea poţi găsi egoişti în toată puterea cuvîntului: 
orice om manifestă cît de cît milă fată de cineva şi îl asemuie cu sine. 
Îngrădit fiind însă într-o sferă mai restrinsă, eqoismul se manifestă 
cu putere sporită în sferele mai largi. Cel care nu se comportă ca un 
egoist faţă de ai săi. integrîndu-şi familia în Eul său, își opune cu o 
şi mai mare înverșunare Eul, — astfel amplificat, tuturor străinilor; 
cel care se identifică (de regulă, în mod superficial) cu întregul său 
popor. devine un şi mai necruţător egoist în raport cu oameni de alt 
neam etc. Fără îndoială, lărgirea sferei de manifestare a solidarităţii 
lăunuice sau uansferurea egoismului de la persoană şi familie, la 
popor şi stat are o mare însemnătate morală î;. viața umanităţii, 
deoarece în cadrul sferei respective jubirea de sine este limitată, 
întrecută şi chiar eliminată de relaţii de omenie de natură morală. 
Prin aceasta însă nu se înlătură din umanitate principiul însuși al ego- 
imului care preconizează opoziţia netă între cul meu lăolaltă cu tot 
ceea ce îmi aparţine şi celălalt, instituind astfel o prăpastie de netre- 
cut. În esenţa sa acest principiu este fuls, pentru că în realitate nu 
există şi nu poate exista o asemenea opoziţie sau prăpastie. În acest 
Context devine clar că exclusivismul, egoismul, neîndurarea sînt în 
fond identice cu neadevărul, Înainte de toate, egoismul este ireal, 
fantasmagoric, fiindcă afirmă ceea ce nu există şi nu este posibil. A 
se considera pe sine (într-un sens mai restrîns sau mai larg) drept 
unicul centru al.universului este tot atît de aberant ca şi a se lua pe 
sine drept o bancă de sticlă sau constelația Ursa Mare!. 


! Teza asupra realităţii lumii exterioare şi a calităţii funciare a fiinţelor 
de a fi însufleţite este demonstrată teoretic în cadrul metafizicii. Filozofia 
morală vizează doar conştientizarea generală a acestui adevăr pe care-l 
respectă în mod involuntar pînă şi cel mai înveterat egoist. Cînd are 
nevoie, pentru propriile sale interese, de ajutorul cuiva (care nu-i este 
supus), cl se raportează la persoana respectivă, în pofida principiului său 
de bază, ca la o fiinţă reală, de sine stătătoare şi investită cu toate drep- 
turile, încercînd să o atragă de partea lui de dragul propriilor sale interese. 

acest fcl, egoismul se contrazice pe sine şi, în orice caz, constituie un 
fals punct de vedere. (N. a.) 

În timp ce egoismul este sancţionat de rațiune ca o afirmare 
aberantă a inexistentului şi imposibilului, principiul opus al altru- 
ismului care se întemeiază psihologic pe sentimentul milei este pe 
deplin confirmat de rațiune şi de conştiinţă. În virtutea acestui 
principiu. o persoană recunoaşte că şi celelalte fiinţe vii reprezintă 
şi ele centre relative ale existenţei şi ale forţelor vitale. În acest caz 
se afirmă adevărul, se recunoaşte ceea ce există. Pe baza acestui 
adevăr. relevat în sufletul fiecăruia de sentimentul milei faţă de 
celelalte fiinţe înrudite şi asemănătoare cu el, raţiunea deduce un 
principiu sau o normă de comportament faţă de toate celelalte 
fiinţe: poartă-te cu alţii aşa cum vrei să se poarte ei cu tine, 


VIII 


Norma generală (sau principiul) a altruismului! se divide în 
mod firesc în două reguli particulare. Divizarea se observă deja în 
cadrul sentimentului altruist de bază -— acela al milei. Atunci cînd 
într-adevăr mi-e milă de cineva, în primul rînd nu-i voi pricinui o 
suferinţă sau un rău, nu-l voi ofensa şi, în al doilea rînd, îl voi 
apăra în caz ca i se aduce vreo ofensă. De unde cele două reguli 
— una negativă, cealaltă pozitivă — ale altruismului: 1) ce ție nu-ți 
place, altuia nu face; 2) fă altuia tot ceea ce vrei tu însuţi să-ţi facă 
alţii. Aceste două reguli, frecvent asociate, pot fi exprimate mai 


1 Acest termen, pus în circulaţie do întemeietorul pozitivismului, 
Auguste Comte, exprimă cu exactitate antiteza logică a egoismului şi din 
acest motiv răspunde necesităţilor reale ale limbajului filozofic (altruism 
de la latinescul alter = altul; egoism de la ego = cu). La noi adversarii 
înverşunaţi ai neologismelor ar trebui să fie consecvenţi şi, revol'indu-sc 
împotriva cuvîntului altruism, să elimine şi cuvîntul egoism. În locul lor 
ci ar putea utiliza prictenism şi, respectiv, euism: cel din urmă se pare că 
a şi fost folosit. Dacă ar fi fost vorba de concepte strict psihologice, atunci 
ar putea fi acceptate expresii ca iubire de sine şi amicijie; pentru de- 
semnarea principiilor etice însă, asemenea cuvinte care implică sensul de 
iubire nu sînt potrivite, căci nu avem de-a face cu sentimente ci cu norme 
de conduită. Un om sc poate iubi pe sine mult mai mul: decît pe ceilalţi 
şi totuşi poate fi în stare din principiu să slujească binele altuia ca pe pro- 
pria sa cauză. Un asemenea om este cu siguranţă un altruist, dar ce nume 
i-am putea da după terminologia propusă mai sus: un autoiubii:* sau 
amicoiubitor? Ambele denumiri sînt la fel de ridicole. (N. a.) 

concis şi mai simplu în felul următor: nu face rău nimănui și, pe 
cît îți stă în putință, dă o mină de ajutor (Neminen laede, imo 
omnes, Quantum potes, juva)!. 

particular, prima regulă se numeşte dreptate, cea de a doua 
— caritate. Disjuncţia nu este însă suficient de corectă deoarece şi 
cea de a doua regulă se bazează pe dreptate: dacă doresc ca alţii să 
mă ajute la nevoie, dreptatea cere ca şi eu să le vin lor în ajutor. 
Pe de altă parte, nu vreau să ofensez pe alţii pentru că îi consider, 
ca şi pe mine, fiinţe expuse suferinţei. De aceea mă voi strădui, 
desigur în limitele puterilor mele, să-i izbăvesc de suferinţă: nu-i 
ofensez întrucît mi-e milă de ei şi. drept urmare, le voi veni în aju- 
tor. Caritatea presupune dreptate, iar dreptatea reclamă caritate: 
ele nu sînt altceva decît două laturi sau două forme de manifestare 
ale aceluiaşi fenomen?. 

Aceste două laturi sau grade ale altruismului sînt distincte. dar 
între ele nu există şi nu poate exista un raport de opoziţie sau de 
contradicţie. Refuzul de a-i ajuta pe ceilalţi înseamnă implicit a-i 
ofensa: un om drept în toate va îndeplini negreşit şi obligaţiile de 
caritate, iar cel cu adevărat caritabil nu poate fi în acelaşi timp: 
nedrept. Indivizibilitatea acestor două reguli (în ciuda distincţiei 
dintre ele) este foarte importantă ca bază a legăturii intrinseci între 
drept şi morală, între politică şi viaţa spirituală a societăţii. 

Norma generală a altruismului — poartă-te cu ceilalţi așa cum 
vrei să se poarte ei cu tine — nu presupune defel egalitatea tutu- 
ror subiecţilor sub raport material sau spiritual. Nu există în lume 
o asemenea egalitate şi ar fi absurd s-o pretindem. Este vorba nu 
de egalitate, ci de dreptul egal la existenţă și la dezvoltarea facul- 
tăţilor pozitive. Un papuaş sălbatic are acelaşi drept la existenţă şi 
la perfecţionare în mediul său, pe care îl aveau Francisc de Assisi 
sau Goethe în mediul lor. În toate cazurile acest drept trebuie să 
fie respectat: uciderea unui sălbatic este un păcat la fel de mare ca 
și uciderea unui geniu sau a unui sfînt, dar de aici nu rezultă că ei 
sînt de aceeași valoare în alte privinţe şi că noi trebuie să avem, 


1 Definiţia altruismului, invocată de Soloviov, aparţine lui 
Schopenhauer. (N. ed.) 

2 În limba ebraică adjectivul fedek înseamnă „drept“, iar substantivul 
derivat fedakà înseamnă „binefacere“. (N. a.) 

dincolo de acest drept universal, aceeaşi atitudine faţă de ei. Nu 
există egalitate materială şi deci egalitate reală în drepturi (în sen- 
sul exercitării egale a drepturilor şi a activităţii) nu numai între 
persoane diferite, dar şi în privinţa uneia şi aceleiaşi persoane. La 
vîrste şi stări diferite drepturile şi obligaţiile curente şi speciale nu 
rămîn aceleaşi: în copilărie ele sînt altele decît la maturitate, în caz 
de boală mentală ele sînt altele decît în caz de sănătate deplină. 
Principalele drepturi general-umane precum şi valoarea morală 
intrinsecă a omului rămîn însă constante şi ele nu sînt suprimate 
nici de inegalitatea şi infinita diferenţiere a persoanelor, etniilor şi 
claselor. În cadrul tuturor acestor deosebiri trebuie să se menţină 
un dat necondiţionat şi unic: însemnătatea fiecărui om ca scop în 
sine, ceea ce exclude posibilitatea folosirii lui doar ca mijloc în 
atingerea scopurilor altuia. 

Exigenţele logice ale altruismului sînt atotcuprinzătoare şi 
raţiunea nu cunoaște părtiniri şi bariere: în această privință el se 
acoperă cu sentimentul care constituie baza psihologică a altruis- 
mului, După cum s-a văzut, mila este la fel de universală şi 
nepărtinitoare, prin ea omul atinge „asemănarea cu Dumnezeu“, 
deoarece compătimirea umană se revarsă în egală măsură și fără 
discriminare asupra tuturor: asupra celor buni ca şi asupra „adver- 
sarilor adevărului“, asupra demonilor şi chiar asupra „făpturilor 
tîrîtoare“. 


Capitolul 1V 
Principiul religios în morală 


I j: 


Deşi în sfera regulilor morale de dreptate şi caritate, bazate, 
psihologic, pe sentimentui milei, sînt încorporate toate fiinţele, 
conţinutul acestor reguli nu acoperă toate relaţiile morale, şi nici 
măcar pe cele interumane. Înainte de orice se pune întrebarea: care 
trebuie să fie atitudinea normală a minorilor deja capabili să 
înțeleapă obligaţiile lor morale faţă de părinți? Evident, avem de-a 
face cu un caz special care nu poate fi redus la dreptate şi omenie 
sau dedus din milă. În mod inconştient copilul recunoaște superi- 
oritatea părinţilor, dependenţa lui de ei şi nutrește un soi de vene- 
jaţie care determină obligaţia zilnică de supunere. Toate acestea 
depăşesc obişnuitul altruism a cărui esență logică constă în a-l 
considera pe celălalt asemănător şi egal cu mine, acordîndu-i 
aceeaşi semnificaţie pe care mi-o acord şi mie. Atitudinea morală 
a copiilor faţă de părinţi nu numai că nu se sprijină pe egalitate, ci, 
din contra, este determinată tocmai de ceea ce îi face inegali, Nici 
baza psihologică a atitudinii morale nu o constituie în acest caz 
sentimentul de compătimire faţă de suferinţa altuia (mila), căci 
copilul îşi percepe părinţii nu ca pe nişte oameni care au nevoie de 
ajutorul cuiva, ci ca pe o forţă care îl poate ajuta la nevoie. 

O asemenea atitudine nu contrazice, evident, dreptatea, dar are 
şi O semnificaţie specială. Conform principiului general de drep- 
tate, trebuie să ne purtăm cu alţii aşa cum am deri să se poarte ei 
cu noi înşine. În mod logic, acest principiu se poate extinde şi 
asupra atitudinii morale a copiilor față de părinţi: nutrind dragoste 
pentru mamă sau pentru tată, copilul doreşte, desigur, să 
primească la rîndu-i dragostea lor. Dar între aceste două forme de 
dragoste — dragostea copilului faţă de părinţi şi dragostea pe care 
el o aşteaptă din partea lor — există o deosebire substanţială care 

nu decurge din principiul general: în prima atitudine predomină 
sentimentul de venerație faţă de cineva superior şi datoria de a i se 
supune, fără ca din partea părinţilor copilul să revendice aceeaşi 
venerație şi supunere. Evident, se poate merge cu raţionamentul 
abstract pînă la afirmaţia că la o vîrstă conştientă copiii îşi 
venerează şi ascultă părinţii din dorinţa de a se asigura de aceeaşi 
atitudine din partea viitorilor lor copii. În acest fel însă se sta- 
bileşte doar o relaţie abstractă între conceptul general de dreptate 
şi dragostea filială, dar nu se dezvăluie motivul dragostei în 
particularităţile ei. Dincolo de orice problematizare privind viitorii 
copii, sentimentul moral al copilului prezent faţă de părinţii săi îşi 
găseşte pe deplin raţiunea suficientă în relaţia reală dintre el şi 
părinţi, şi anume în dependenţa lui totală faţă de ei, resimţiţi ca 
Providenţă. De aici decurge recunoaşterea inevitabilă a superio- 
rităţii lor şi deci datoria supunerii. Astfel, dragostea filială capătă 
un caracter excepţional de venerație sau de pietate (pietas erga 
parentes) prin care sînt depășite graniţele generale ale altruismu- 
lui obişnuit. 

Se poate constata că dragostea sau mila părintească (îndeosebi 
cea maternă). reprezentînd o primă manifestare radicală a atitu- 
dinii altruiste, implică şi ea inegalitatea dar în sens invers. 
Aceasta inegalitate nu are însă aici o prea mare importanţă. 
Compătimindu-şi copiii neajutoraţi şi manifestînd grijă faţă de 
ei. părinţii cunosc din propria lor experienţă suferinţa pricinuită 
de foame, de frig etc., care le provoacă mila. În fond, se recurge la 
o comparaţie sau egalizare între stările proprii şi stările ase- 
mănătoare trăite de altul. Copilul, dimpotrivă, este total lipsit de 
privilegiul experienţei personale datorat vîrstei mature, care-i 
trezeşte sentimentul de venerație sau de pietate față de părinți, 
determinîndu-l să vadă în ei fiinţe superioare. Părinților le e milă 
de copii ca de nişte fiinţe asemănătoare şi cungenere, deși inegale, 
fic şi într-un mod neesențial, în timp ce sentimentul specific al 
copiilor faţă de părinţi este în esenţă determinat de superioritatea 
ucestora şi deci direct bazat pe inegalitate. 

La o observare mai atentă a copilului care încearcă să-şi apere 
mama de o jignire reală sau imaginară este lesne de remarcat fap- 
tul că în reacţia lui predomină mînia sau indignarea la adresa ofen- 
satorului unei fiinţe sfinte. El nu compătimeşte atît persoana jig- 

nită cît se supără pe cel care o jigneşte. Sentimentele acestui copil se 
aseamănă substanţial cu acelea care animă o mulţime cînd îşi apără 
idolul. „Mare este Artemida efesenilor!“! 

Toate expresiile milei şi deci ale altruismului sînt determinate în 
mod esenţial de egalitate, cazul inegalităţii fiind cu totul 
întîmplător şi tranzitoriu. Compătimind pe altcineva, mă asemui 
lui, mă închipui în locul lui, intru, cum se spune, în pielea lui: toate 
acestea presupun din capul locului recunoaşterea lui ca fiindu-mi 
egal şi congener. Considerînd pe altul drept egalul său. cel care 
compătimeşte compară stările lui cu ale sale şi pe baza similitudinii 
constatate deduce obligaţia morală de ajutorare şi compasiune. 

Non ignara mali miseris succurere discor?. Pentru a resimţi 
milă faţă de cineva e nevoie să-l consider drept egalul meu, în 
timp ce presupusa inegalitate esenţială sau eterogenitate, străină 
de ideea unor stări egale, subminează din rădăcini acest sentiment 
şi orice atitudine altruistă. Un indian „de două ori născut“ este 
nemilos faţă de sudri şi de paria; bazîndu-şi atitudinea pe faptul 
inegalităţii şi deci al imposibilității de a acorda acestora aceleaşi 
drepturi cu ale sale, el nu este capabil să se pună în locul lor şi să 
se asemuie lor — de unde şi neputinţa de a-i compătimi. Aici. ca 
şi în cazul atitudinii plantatorilor albi faţă de negri sau a foştilor 
stăpîni de iobagi de la noi faţă de „fiii lui Ham“3, se caută o justi- 
ficare a cruzimii practicate prin ideea de inegalitate esenţială sau 
prin ideea de origine diferită. 

În cazul dat acceptarea inegalităţii are o semnificaţie pur nega- 
tivă care duce la ruperea legăturilor dintre oameni, penerînd şi jus- 
tificînd orice atitudine imorală. Cu totul alt caracter are inegali- 
tatea pozitivă care determină dragostea filială sau veneraţia. 
inegalitatea dintre brahman şi paria sau dintre plantator şi negru 
anulează solidaritatea sentimentelor şi comunitatea lor de interese; 
superioritatea părinţilor faţă de copii, dimpotrivă, condiționează 
solidaritatea lor, serveşte drept bază relaţiilor morale de un gen 


! Faptele Apostolilor, 19, 28 şi 34. (N. ed.) 

2 „Ştiu ce e răul şi-nvăţ să dau cu însămi sărmanilor sprijin“. (Replica 
Didonei din Eneida lui Virgiliu) (N. a.) 

3 Facerea, 10, 6-20. (N. ed.) 

aparte. Aici se află rădăcina firească a moralei religioase care 
reprezintă un domeniu deosebit de important al naturii spirituale a 
omului, independent de religiile pozitive şi de sistemele filozofice. 


II 


O dată cu apariţia, în secolul trecut, a cărţii lui De Brosse 
despre „zeii-fetişuri“ a început să prindă rădăcini opinia care a 
căpătat, mai ales în ultima vreme, o largă audienţă sub impactul 
filozofiei pozitiviste a lui Auguste Comte. Potrivit acestei opinii, 
religia s-a născut sub formă de fetișism — de divinizare a unor 
obiecte materiale (parţial naturale — pietre, copaci. parţial chiar 
confecţionate) care au fost remarcate sau alese la întîmplare. Fără 
îndoială, rudimente sau reziduuri ale unui astfel de cult al 
obiectelor se pot regăsi oricînd în orice religie, dar proclamarea 
acestui fetişism (care, de altfel, poate avea un sens mai adînc, intu- 
it de însuși întemeietorul pozitivismului în a doua perioadă a 
activităţii sale) drept forma primordială a religiei, contravine nu 
numai mărturiilor istorice şi datelor privind credinţa sălbaticilor, 
dar reprezintă şi o contradicţie în termeni. 

[nainte ca omul să investească o piatră, o bucată de lemn sau o 
cochilie cu virtute divină, cu semnificaţia de fiinţă supremă atot- 
puternică, era nevoie de conceptul acesteia, închegat în conştiinţa 
lui. Pot să confund o frînghie cu un şarpe numai dacă am în pre- 
alabil reprezentarea şarpelui. Cum se constituie conceptul de 
divinitate? Prin natura lor concret-sensibilă, obiectele materiale 
care joacă rol de fetiş sau de idol nu au nici un atribut al divinității 
şi deci pe baza lor nu se poate forma un astfel de concept. Între- 
barea rămîne fără răspuns şi dacă invocăm caracterul lui înnăscut. 
Intr-un anumit sens, tot ceea ce se petrece în forul interior al omu- 
lui este dat de la naştere şi nu încape îndoială că prin natura sa 
omul este capabil să-şi formeze conceptul de fiinţă supremă, căci 
altfel nici nu l-ar fi avut. Întrebarea se referă însă nu la această 
capacitate ci la utilizarea ei iniţială care ar trebui să aibă o rațiune 
suficientă nemijlocită. Pentru a trece efectiv în planul conştiinţei 
reale, orice concept, chiar dacă potenţial este inerent (deci înnăscut) 
raţiunii umane, reclamă un set de impresii sau percepții care să-l 
scoată din starea potenţială şi să-i confere o formă concretă, vie, 
urmînd să fie supus unui proces intelectual de dezvoltare, adîn- 

cire, ramificare şi purificare. Impresiile furnizate de o bucată de 
lemn sau de un idol cioplit rudimentar.nu constituie însă o rațiune 
suficientă pentru declanşarea procesului mental de formare a con- 
ceptului de fiinţă supremă sau pentru a-i servi drept punct de ple- 
care. În această privinţă mai propice par a fi impresiile produse de 
soare şi lună, de cerul înstelat, de furtuni, mări, rîuri etc. Dar 
înainte să-și îndrepte atenţia asupra fenomenelor respective şi să 
le evalueze importanţa, conştiinţa era deja în posesia unor impre- 
sii nemijlocite mai puternice și mai în măsură să dea naştere con- 
ceptului de fiinţă supremă. Formarea iniţială a oricărei noţiuni tre- 
buie urmărită în conştiinţa copilului şi nu în aceea a omului matur. 
Or, copilul simte mult mai puternic dependenţa sa de mamă (iar 
ulterior de tată) care îl hrănește şi ocroteşre decît de soarele. fur- 
tuna sau rîul care asigură fertilitatea cîmpurilor ţării sale. Primele 
impresii despre părinţi oferă o rațiune suficientă pentru a-i forma 
în conştiinţă conceptul de fiinţă supremă şi sentimentele de 
dragoste pioasă şi de frică trăită în faţa unei forţe nemăsurate, care 
sint legate de acest concept şi care constituie baza atitudinii reli- 
gioase. De fapt, este absolut limpede că pînă la o anumită vîrstă 
copiii nu dau nici o atenţie fenomenelor majore ale naturii: soarele 
nu este cu nimic mai deosebit decit o lampă și tunetul din cer nu-l 
impresionează mai mult decit zgomotul produs de vesela din 
bucătărie. După cum îmi amintesc, prima impresie despre cerul 
înstelat am avut-o la vîrsta de şase ani, dar ea mi s-a întipărit în 
minte graţie unui eveniment ieşit din comun (cometa din 1859), în 
timp ce ainintirile clare şi coerente despre viaţa mea în familie 
datează de la virsta de patru ani. Nici în viaţă şi nici în literatură 
nu am întîlnit dovezi care ar contrazice acest curs al evoluţiei 
copilului: cred că am fi de-a dreptul șocați dacă în prezenţa noas- 
tră un copil de trei ani ar manifesta un interes deosebit pentru 
fenomenele cereşti. 

La copil ideea de Divinitate se întrupează iniţial în imaginea 
vie a părinților, şi nu se prezintă sub formă de fetişuri întîm- 
plătoare şi de idoli artizanal confecţionaţi sau de fenomene natu- 
rale sublime şi amenințătoare. Ceea ce atestă, contrar opiniti do- 
minante, importanţa mare (fără să fie excepţională) pe care o are 
în religie. de la începuturile ei, elementul moral. Iniţial. în ideea 
de divinitate precumpăneşte semnificaţia de Providenţă. 

Le început Providența se arată în chip de mamă. În contextul 
relaţiilor matrimoniale dezordonate, specifice fazelor inferioare 
ale dezvoltării sociale, predomină rolul mamei şi cultul mater- 
nităţii. Diferitele popoare, ca şi orice om în parte, au trecut prin 
epoca matriarhatului (sau ginecocrației), ale cărei urme se 
păstrează pînă azi în documente istorice, în obiceiuri, precum şi în 
modul de viaţă actual al unor triburi!. O dată însă cu instaurarea 
orînduirii gentilice bazate pe patriarhat, rolul de Providenţă al 
mamei se menţine doar atîta timp cît copilul depinde de ea ca fiind 
doica şi prima lui educatoare. In acest sens ea rămîne pentru el 
unica fiinţă supremă. Ajuns la vîrsta vieţii conştiente, copilul începe 
să-şi dea seama că mama însăşi este dependentă de cealaltă ființă 
supremă — de tatăl lui care este capul familiei şi, ca atare, adevărata 
Providenţă asupra căruia îşi transferă veneraţia religioasă. 


III 


Apărută spontan în societatea primitivă, atitudinea religioasă a 
copiilor faţă de părinţi ca faţă de Providența reală se manifestă 
atunci cînd ei devin oameni maturi, iar părinţii se află în pragul 
morţii. În evoluţia relaţiilor sociale şi a relaţiilor moral-religioase 
ale umanităţii, cultul strămoşilor morţi joacă incontestabil un rol 
primordial. Marea naţiune chineză practică şi astăzi religia stră- 
moşilor pe care s-a întemeiat întreaga structură socială, statală şi 
familială a Imperiului de Mijlcc. Intr-o formă sau alta cultul 
morţilor s-a păstrat la mai toate celelalte popoare de pe glob — fie 
ele barbare sau civilizate. inclusiv la parizienii de azi. Deși ati- 
tudinea faţă de părinţii aflaţi în viaţă constituie primul temei al 
religiei, aceasta nu-şi poate păstra un caracter pur religios din 
cauza intimităţii şi comunicării: zilnice. În plus, pe măsură ce 
copilul creşte, deprinde de la tatăl său raportarea la strămoși ca la 
un obiect al cultului religios consacrat. Astfel atitudinea religioasă 
fată de părinţii aflaţi în viaţă este absorbită în mod firesc de cultul 
părinţilor morţi, înălţaţi deasupra celor din jur și învestiţi cu o 
măreție miraculoasă. Părintele în viaţă poate doar aspira la 


! Această temă, abordată în prezent în literatura de specialitate, era 
iniţial de competenţa arheologiei clasice (Bachofen, Das Mutterrecht), iar 
apoi s-a transferat în domeniul sociologiei şi ctnografiei comparate. (N. a.) 

învestitura de zeu, deţinînd deocamdată funcţia de mediator şi de 
preot al adevăratului zeu care este strămoșul lui. Moartea, şi nu 
frica, fumizează umanităţii primii ei zei. Sentimentul de depen- 
denţă şi conceptul de Providenţă transferate de la mamă la tată, se 
asociază cu chipul strămoşului din clipa în care copilul descoperă 
că şi părinţii lui, de care depinde el, se află într-o dependenţă și 
mai mare faţă de cei morţi, a căror putere nu este condiţionată de 
existenţa lor corporală. Aşadar, conceptul de Providenţă se 
extinde asupra lor cu urmările de rigoare în planul obligaţiilor 
morale ale omului — veneraţia, slujirea şi supunerea. Pentru a te 
supune Voinţei celor morţi trebuie s-o cunoşti. Uneori ea este 
comunicată prin fantomele lor care apar în vis sau aievea, alteori 
prin practica ghicitului. Între această putere divină supremă şi sim- 
plii muritori se interpun iniţial părinţii în viaţă sau cîte o căpetenie 
de trib, iar mai tîrziu, o dată cu dezvoltarea relaţiilor sociale. cate- 
goria specială a preoţilor, ghicitorilor, vrăjitorilor şi profeților. 

Numai într-o viziune subiectivă mizantropică sentimentele fili- 
ale, chiar şi la oamenii comunei primitive, pot fi reduse la o sin- 
gură stare, aceea de frică, din care sînt excluse momentele de gra- 
titudine şi de recunoaștere dezinteresată a superiorității. Dacă 
asemenea elemente ale moralei sînt evidente în relaţiile unui cîine 
cu stăpînul său pe care îl consideră Providenţă. cu atît mai preg- 
nant se manifestă ele în sentimentul omului faţă de Providența 
lui, întruchipată iniţial în părinţi. Cînd se produce transferul 
veneraţiei asupra strămoşilor, cultul lor implică, evident, şi ele- 
mente morale de dragoste filială, care se distinge în acest caz cu 
claritate de obişnuitul altruism dobîndind un caracter predomi- 
nant religios. 

n celebra teorie al cărei exponent este Herbert Spencer, religia 
e dedusă în ansamblul ei din cultul strămoşilor. Deşi această 
teorie este valabilă doar parţial, ea se dovedeşte mai corectă şi mai 
completă decit teoria fetişismului originar sau acele ipoteze care 
reduc totul la divinizarea soarelui, a furtunii şi a celorlalte feno- 
mene ale naturii. Obiectul religiei l-au constituit dintotdeauna 
fiinţele antropomorfe sau duhurile. Cu greu ne-am putea îndoi de 
faptul că prototipul duhurilor era sufletul strămoşilor (duhurile de 
orice fel poartă în Letonia şi Polonia un nume generic de dziady : 
la noi cuvîntul dedi desemnează pe muma pădurii, spiritele care 

stăpînesc apele şi casele oamenilor; Metamorfozele lui Ovidiu, în 
mare măsură inspirate din legendele grecilor şi romanilor, sînt 
pline de exemple de transformare a celor morţi sau muribunzi în 
duhuri şi zeități zoomorfice sau fitomorfice). Incontestabil, cea 
mai răspîndită formă de fetişism — închinarea la pietre — este 
legată de cultul morţilor. La lopari!, buriaţi? şi alte populaţii se 
păstrează uneori chiar numele propriu al acelor strămoşi sau 
vrăjitori care. după moarte, s-au prefăcut în pietre sacre. Această 
prefacere nu trebuie înţeleasă ad literam, în sensul că spiritul mor- 
tului s-ar fi transformat într-o piatră, deci într-un obiect neînsu- 
etit: din contra, el îşi păstrează şi chiar măreşte puterea deţinută 
în timpul vieţii. La lopari, de pildă, vrăjitorii metamorfozaţi în 
pietre prevestesc şi stîrnesc în toate ţinuturile furtuna şi vremea 
rea. Piatra este doar un lăcaş vizibil al duhului, sau unealta lui. La 
semiţi pietrele sacre se şi numeau bet-elem sau bet-ileami („casele 
Domnului“). Acelaşi lucru trebuie spus şi referitor la copacii sacri. 
După cum se ştie. la popoarele din Africa precum și la alte 
popoare, vrăjitorilor li se atribuie. ca semn distinctiv, puterea 
asupra fenomenelor meteorologice, puterea de a aduce vremea rea 
sau bună. În reprezentările acestor popoare o asemenea putere este 
deţinută într-o măsură mult mai mare şi în mod nemijlocit de către 
duhurile vrăjitorilor morţi, ai căror urmaşi vii nu sînt decît simpli 
mediatori şi descîntători. Se pune însă întrebarea: prin ce se 
deosebeşte acest duh putemic al vrăjitorului mort, capabil să 
dezlănţuie după voia sa o furtună, de un Zeu al tunetului? Sau: 
există oare vreun motiv plauzibil pentru căutarea unei noi versiu- 
ni asupra originii lui Zeus-tată! şi a lui Percunas-strămoşul 5? 
Neavînd intenţia de a descrie şi explica aici evoluţia istorică a 
relipiei, nu voi încerca să răspund nici la întrebarea privind măsura 
în care se poate stabili o lepătură genetică între cultul morţilor şi 
mitologia solară. selenară şi astrală. Voi invoca doar, în scop 
explicativ, cîteva fapte. În Egipt zeul soarelui — Osiris — domnea 
peste împărăţia invizibilă a morilor. Zeița lunii — Hecate — din 


! Populaţie din nordul Norvegiei, Suedici şi Finlandei, care din punct 
de vedere religios este împărţită în ortodocşi şi luterani. (N. t.) 

2 Populaţie din Mongolia şi China de credinţă lamaistă. (N. £) 

5 Zeul tunetului în mitologia lituaniană şi letonă. (N. ed.) 

mitologia clasică făcea parte dintre zeii infernului. Conform 
credinţe: străvechi, păstrate în cadrul maniheismului, luna 
reprezenta pentru sufletele celor morţi un fel de popas. Ţin să 
remarc în acest context că finalul procesului teogonic se înscrie pe 
linia începutului său, iar conştiinţa religioasă superioară nu 
reprezintă altceva decît adîncirea şi dezvoltarea conţinutului pe 
care îl rezăsim în formele ei iniţiale. Religia unei familii din 
comuna primitivă se bazează pe imaginea tatălui sau a strămoşului 
mai apropiat — mai întîi în viaţă, apoi mort. Acest părinte al său, 
individualizat, constituie pentru familie principiul suprem, sursa 
vieţii şi bunăstării, obiectul *eneraţiei, pratitudinii şi supunerii, pe 
scurt — Providența ei. În cadrul dezvoltării istorice naturale apar 
zeitățile gintei, tribului, ale seminţiei pînă cînd, în fine, conştiinţa 
religioasă a umanităţii unite în spirit, dacă nu şi în faptă, ajunge la 
ideea Tatălui ceresc universal cu Providența Lui atotcuprinzătoare. 


IV 


Dezvoltarea ideii religioase vizează amploarea ei, proprietăţile 
reprezentărilor mentale şi ale prescripţiilor practice legate de ea, 
şi nu conţinutul ei moral: atitudinea fundamentală a omului faţă de 
ceea ce, în opinia sa, se situează deasupra lui şi îi apare drept 
Providenţă. In toate formele conştiinţei religioase şi pe toate 
treptele dezvoltării ei, această atitudine rămîne neschimbată. Se 
diferenţiază în mod considerabil imaginea copilului despre 
părinţii săi, reprezentările membrilor unui trib despre duhul 
strămoşului lor fondator, imaginea unor popoare despre zeii lor şi, 
în sfîrşit, conceptul general uman despre unicul şi preabunul Tată 
al tuturor vieţuitoarelor. La fel de distincte sînt şi formele cultu- 
lui. Relaţia reală între tată şi copii se stabileşte fără nici un fel de 
prescripții sau medieri speciale, în schimb, relaţia cu spiritul 
invizibil al strămoșului trebuie menţinută cu ajutorul unor anu- 
mite ritualuri: întrucît strămoșul nu împarte cu oamenii hrana 
acestora, ci se hrăneşte cu emanaţii ale sîngelui, întreţinerea lui 
are nevoie de jertfe. Fireşte, jertfele familiei aduse duhului tribu- 
lui se deosebesc de cele aduse de popor zeilor naţionali: zeul răz- 
boiului pretinde mai mult şi altceva decît duhul protector al cămi- 
nului familial, iar Tatăl atoatecuprinzător şi omniprezent al Uni- 
versului, în loc de jertfe, cere exclusiv supunerea În cuget şi în adevăr. 

Totuşi atitudinea filială faţă de fiinţa supremă rămîne în esenţa sa 
identică în toate aceste situaţii diferite. În planul credinței: reli- 
gioase, canibalul cel mai feroce se aseamănă cu omul cel mai 
evlavios prin aceea că şi unul şi celălalt nu vor altceva decît să 
îndeplinească voința tatălui. Atitudinea filială identică, totdeauna 
egală cu sine însâşi, reprezintă principiul pietismului autentic care 
lcagă religia cu morala, şi nu are importanţă dacă îl numim prin- 
cipiul religios al moralei sau principiul moral al religiei!. 

Poate fi acest principiu declarat normă morală general-obliga- 
torie alături de ascetism şi altruism? După cît se pare, atitudinea 
filială faţă de voinţa supremă depinde de încrederea în ea, dar 
această încredere nu poate fi cerută de la un om care nu o are: de 
unde nu e, nici Dumnezeu nu cere. Aici există însă o neînțelegere. 
Acceptarea instanţei supreme nu depinde de nici un fel de 
reprezentări mentale şi, deci, de nici o credinţă pozitivă, dar sub 
forma sa generală această recunoaştere devine obligatorie pentru 
orice fiinţă morală și rațională. Căci urmărind scopul vieţii pro- 
prii, această fiinţă se convinge pe parcurs că atingerea lui sau 
implinirea definitivă a voinţei sale depăşeşte puterile omeneşti. 
Prin urmare, orice fiinţă raţională recunoaște dependenţa sa de o 
forţă invizibilă şi necunoscută. Este cu neputinţă să contestăm o 
asemenea dependenţă. Se pune doar întrebarea: are sau nu are un 
sens acel ceva de care depind? Dacă nu, atunci și existenţa mea, 
dependentă de ceva ce nu are un sens, îşi pierde rostul. Or, în acest 
caz este de prisos să vorbim de principii şi scopuri de natură 
moral-raţională, deoarece ele pot avea o semnificaţie numai 
datorită certitudinii în privinţa sensului existenței mele, a carac- 
terului raţional al conexiunii universale, sau numai cu condiţia ca 
În univers sensul să prevaleze asupra nonsensului. Dacă mersul 
general al fenomenelor universale este lipsit de finalitate, într-o 
situaţie identică se va afla şi acea parte a procesului care se com- 
pune din faptele umane, reglementate de norme morale. Dar și 
acestea din urmă îşi pierd orice rațiune de a fi dacă nu duc nicăieri 


! Întrebuinţez aici termenul de pietism în sensul direct şi general al 
cuvîntului care desemnează sentimentul de pietate (pietas) ridicat la rang 
de principiu. De regulă, prin pietism (într-un sens istoric mai special) se 
subînțelege o anume orientare în viaţa religioasă a protestanților. (N. a.) 

şi nu se justifică în nici un fel. De vreme ce natura mea spirituală 
superioară este un fenomen pur întîmplător. asceza la care îmi 
supun trupul va duce mai curînd la distrugerea lui decît la 
întărirea spiritului meu. Ce rost ar mai avea atunci să respect 
normele de abstinenţă şi să mă lipsesc de plăcerile reale în 
numele unei iluzii deşarte? La fel, dacă din lipsa unei rînduieli 
morale raţionale în lume, actele noastre orientate spre binele 
celor apropiaţi, în loc de folos, le-ar aduce numai pagubă, prin- 
cipiul altruismului se anulează prin propria sa contradicţie: de 
pildă, dacă admitem, pe urmele lui Schopenhauer, că esenţa lumii 
o constituie voinţa oarbă și iraţională, şi că orice existenţă este 
identică în fond cu suferinţa, atunci pentru ce m-aş mai strădui să- 
i ajut pe cei apropiaţi să rămînă în viaţă. respectiv să le prelungesc 
suferința? In cazul acceptării acestui punct de vedere, ar fi mai 
logic să depunem toate eforturile pentru a omori din milă un număr 
cît mai mare de fiinţe vii. 

Eu pot săvîrşi binele în mod conştient şi raţional numai în 
măsura în care cred în el, în semnificaţia lui obiectivă, de sine 
stătătoare în lume; altfel spus, dacă cred în existenţa ordinii 
morale, în Providenţă — în Dumnezeu. Această credinţă este 
anterioară oricărei concepţii religioase pozitive şi oricărui 
ansamblu de repuli; ea precede, de asemenea, teoriile metafizice 
Şi, în acest sens, constituie ceea ce se numeşte religia naturală. 


v 


Religia naturală reprezintă o instanță care sancţionează în mod 
raţional toate prescripţiile morale. Să presupunem că raţiunea ne 
spune clar că este bine să subordonăm trupul spiritului, să ne 
ajutăm aproapele, să recunoaştem drepturile celorlalţi ca pe ale 
noastre. Dar pentru a asculta glasul raţiunii trebuie să credem în 
ea, să fim convinşi că binele care ni se cere nu este o iluzie subiec- 
tivă, ci are un temei real sau exprimă un adevăr: „Mare este 
adevărul şi mai putemic decît orice!“ A nu avea o asemenea cre- 
dinţă înseamnă a nu crede în sensul propriei noastre vieţi şi a 
renunța la demnitatea fiinţei raţionale. 

Absența religiei naturale este adesea aparentă. Respingerea 
uneia dintre formele dominante ale conştiinţei religioase, circum- 
scrise în timp şi spaţiu, se confundă uşor cu negarea totală. 

Astfel, păgînii din imperiul Roman îi considerau pe creştini atei 
(atheoi), şi din punctul lot de vedere aveau dreptate, întrucît toate 
zeitățile lor erau repudiate de creştinism. Dar pe lîngă această 
împrejurare, există, desigur, şi cazuri reale de necredinţă în 
Dumnezeu sau de negare din principiu a oricărei instanţe supre- 
me — a binelui, raţiunii adevărului. O asemenea negare, echiva- 
lentă cu negarea moralei în genere, nu poate sluji drept argument 
împotriva obligativităţii generale a principiului moral-religios, 
tot aşa cum existenţa oamenilor lipsiţi de ruşine, înrobiţi trupului, 
sau lipsiţi de milă, nu pledează contra caracterului obligatoriu al 
abstinenţei şi carităţii. 

Morala religioasă, ca şi morala în genere, nu vine să confirme 
ceea ce există, ea prescrie ceea ce trebuie să fie. Independent de 
credinţă sau necredinţă, oricare ar fi ele, fiecare om în calitatea lui 
de fiinţă raţională trebuie să recunoască faptul că viaţa omenirii în 
general, şi viaţa individului în particular, are sens şi deci totul 
depinde de principiul raţional suprem care, prin puterea sa, între- 
ține şi împlineşte acest sens. Or, prin recunoașterea acestui fapt 
individul trebuie să se situeze, în raport cu principiul suprem al 
vieţii, pe poziţiile unui fiu, adică să se încredinţeze cu devoțiune 
Providenţei lui şi să-şi subordoneze toate faptele „voinţei Tatălui 
meu“!, transmisă prin glasul raţiunii şi al conştiinţei. 

Aşa cum reprezentările mentale asupra părinţilor şi relaţiilor 
practice exterioare cu ci se modifică la copii în funcţie de vîrstă, 
dragostea filială rămîuînd neschimbată, tot astfel reprezentările 
teologice şi modalităţile de venerație a Tatălui ceresc se 
preschimbă, diversificîndu-se, pe măsura dezvoltării spirituale a 
umanităţii, în timp ce atitudinea moral-religioasă — supunerea 
benevolă a propriei voințe faţă de imperativele principiului 
suprem — trebuie să rămînă dintotdeauna şi pretutindeni identică 
în mod necondiţionat. 


VI 


În cadrul moralei, normele superioare nu anulează în genere 
normele inferioare, ci le presupun şi le înglobează. S-ar părea că 
acest adevăr simplu şi clar este de la sine înţeles şi, totuși, mulţi 


! Matei, 7, 21. (N. ed.) 

nu l-au înţeles şi persistă în interpretarea lui greşită. Aşa, de pildă, 
potrivit învăţăturii unor secte creştine mai vechi şi mai noi, norma 
celibatului abrogă cea de-a şaptea poruncă, considerînd-o infe- 
rioară şi, în consecință, sectanţii respectivi, negînd căsătoria, 
admit cu dragă inimă orice fel de desfrîu. Este limpede că ei sînt 
pe un drum greşit. În mod similar, mulţi cred că norma superioară 
care le prescrie să aibă milă de toate fiintele vii. îi absolvă de. 
obligaţia mai simplă de a le fi milă de rudele lor şi de cei apropiaţi 
lor, deşi pare de necontestat apartenenţa acestora la aceeaşi cate- 
gorie de fiinţe vii. 

O asemenea neînțelegere este şi mai frecventă în domeniul 
moralei religioase. Pe treptele superioare atinse de conştiinţa 
religioasă în dezvoltarea sa nu se suprimă cerinţe le care erau fn 
vigoare pe treptele ei inferioare: ele doar se subordonează, su- 
ferind astfel o modificare. Desigur, omul care are o anumită re- 
prezentare asupra Tatălui Ceresc nu poate să se raporteze la tatăl 
lui pămîntean aidoma unui copil pentru cure acesta din urmă 
reprezintă unica fiinţă supremă; dar de aici nu rezultă că prima 
şi a doua poruncă o suprimă pe cea de-a cincea. În prezent, noi 
nu mai putem nutri faţă de strămoşii noştri o venerație religioasă 
de aceeaşi intensitate cu aceea de care se bucurau ci în epoca 
vieţii tribale, dar aceasta nu anulează obligația noastră faţă de 
cei dispăruţi. Chiar dacă sîntem conştienţi de dependenţa noas- 
tră faţă de Tatăl unic al universului, această dependenţă nu este 
totuşi directă; existenţa noastră este incontestabil mai direct 
determinată de ereditate şi de mediul înconjurător. Ereditatea ne 
vine de la străbuni, iar mediul este format şi el tot de ei. Voința 
supremă determină, prin mijlocirea strămoşilor. existenţa noas- 
tră şi, admirîndu-le faptele, nu putem rămîne indiferenți faţă de 
mijloacele lor de realizare. Ştiu cá dacă m-aş fi născut printre 
canibali, aş fi fost şi eu un canibal; tocmai de aceea nu pot să nu 
am un “sentiment de recunoştinţă şi de venerație fală de acei 
oameni care, prin truda şi dăruirea lor, au scos poporul meu din 
starea de sălbăticie şi l-au ridicat la nivelul de cultură la care se 
află în prezent. Este opera Providenţei prin intermediul oame- 
nilor devotați trup şi suflet cauzei ei. Dacă pentru mine este 
important şi de mare preţ faptul că patriei mele, de care este atît 

de legată propria mea existenţă, i-a fost dat să devină o ţară 
creștină şi europeană, atunci este firesc să cinstesc memoria 
cneazului dia Kiev care a creştinat Rusia, şi pe aceea a titanului 
nordic care a spart cu lovituri puternice cercul închis mongolo- 
moscovit şi a introdus Rusie în familia popoarelor civilizate; 
cinstesc memoria celor care ne-au propulsat, în diferite domenii 
ale vieţii şi ale spiritului, pe un drum deschis de aceşti doi înte- 
meietori ai Rusiei.! Uneori se afirmă că personalitatea ca atare 
n-ar avea în istorie nici o însemnătate şi că ceea ce au făcut 
aceşti oameni putea fi înfăptuit şi de alţii. Desigur, abstract 
vorbind, noi am fi putut avea şi alţi părinţi, dar un asemenea 
gînd van despre eventualii alţi părinţi nu anulează obligaţiile 
noastre fată de cei reali. 

Oamenii providenţiali care ne-au iniţiat în religia superioară 
şi în Civilizaţia umană nu au fost primii creatori ai acestor 
bunuri. Ei ne-au transmis ceea ce au moştenit din istoria univer- 
sală anterioară de la geniile şi eroii de care trebuie să ne amintim 
şi noi cu recunoştinţă. Datoria noastră este de a reconstitui şirul 
întreg al strămoşilor noştri spirituali prin a căror mijlocire 
Providența a promovat umanitatea pe calea perfecțiunii. 
Cinstirea evluvioasă a memoriei strămoşilor ne oblipă la slujirea 
lor neostenită. Pentru a înţelege esenţa ac“stei slujiri, determi- 
nată de esenţa existenţei universale, este nevoie de filozofia teo- 
retică şi de estetică. Aici am putut indica doar temeiul moral şi 
principiul care determină actul veneraţiei strămoșilor, însoţit de 
admiraţie şi recunoştinţă. 

Un atare cult al strămoşilor omului în cuget şi adevăr nu mini- 
malizează credinţa în unicul Ta.ă Ceresc, ci, din contra, îi imprimă 
un caracter determinat şi realist. Acest „vas ales"? este venerat şi 
pentru conţinutul lui, aşezat de El; prin intermediul acestor ima- 
gini vizibile se ajunge la cunoaşterea şi proslăvirca Dumnezeului 
invizibil însuşi. Omul, în care anumite imagini care redau acţiu- 
nea providenţială din istorie nu trezesc sentimente de gratitudine, 
venerație şi admiraţie, se va dovedi cu atît mai puţin sensibil în 


! Este vorba de cneazul Vladimir I (?--1015$) şi de țarul Petru cel Mare 
(1672-1725). (N. 4.) 
2 Faptele Apostolilor 9, 15. (N. ed.) 

faţa ideii pure de Providenţă. Atitudinea religioasă adevărată faţă 
de Suprem este inaccesibilă celui care n-a trăit sentimentele expri- 
mate de poet: 

Cînd aburul atîtor crime 

Sminteşte gloata desfrînată 

Şi geniul răului exultă 

Că se mînjeşte cu noroi 

Numele marilor bărbaţi, 

Genunchii simt că se înmoaie 

Şi capul cum mi se apleacă. 

Stăpînitoare umbre chem 

$ scrierile lor citesc. 

n umbra templului mirific 

Prin fumul tămîierii groase 

Slovele lor învăţ s-ascult. 

Surdină pun mulţimii guralive 

Gîndului nobil dăruire 

Şi ampla respiraţie învăţ 

De la înaintașii cei puternici.! 


' Este un sonet al lui A. Fet cuprins în Luminile serii — carte pe care 
poetul a dăruit-o lui Soloviov cu dedicaţia: „Ziditorului drag al acestui 
volum, Vladimir Sergheevici Soloviov“. (N. ed.) 


Capitolul V 
Despre virtuți 


I 


Fiecare dintre temeiurile morale preconizate de mine — rușinea, 
mila şi sentimentul religios — poate fi abordat sub trei aspecte: ca vir- 
tute, ca regulă de acţiune şi ca o condiţie a unei anume stări de bine. 

Astfel, în ceea ce priveşte ruşinea distingem. înainte de toate, 
oameni ruşinoşi şi neruşinaţi prin firea lor: primii se bucură de 
aprobare, iar ceilalţi sînt blamaţi. Prin urmare, facultatea de a fi 
ruşinos este considerată o calitate pozitivă sau o virtute care ţine 
de firea omului. În felul acesta însă ea este abstrasă din cazuri par- 
ticulare şi ridicată la rang de normă sau regulă generală de acţiune 
(Şi. în consecinţă, la rang de temei pentru evaluarea acţiunilor), 
indiferent dacă un om sau altul posedă sau nu o asemenea virtute. 
Dacă ruşinea nu reprezintă ceva care într-un caz este un lucru bun, 
iar în alt caz este un lucru rău (ca de pildă, o voce răsunătoare care 
este bună într-o adunare populară şi nu este bună într-o cameră 
unde doarme un bolnav) — dacă ruşinea în sine reprezintă binele, 
atunci raţiunea ne obligă să ne comportăm în toate împrejurările 
în spiritul ei şi anume să ne abţinem de la orice faptă ruşinoasă — 
semn de dominare a substratului inferior din firea noastră — şi să 
acţionăm în sens invers. Prin respectarea acestei reguli. comporta- 
mentul asigură stăpînirea constantă de sine, libertatea spiritului şi 
puterea lui asupra existenţei materiale — o stare care ne oferă 
maximă satisfacţie şi care constituie binele moral. | 

În chip asemănător, înclinația spre milă sau compasiune (în 
contrast cu egoismul, cruzimea şi răutatea) este, înainte de toate, 
o trăsătură de caracter pozitivă sau o virtute; atestată sau aprobată 
ca atare, această înclinaţie fumizează o normă de comportament 
altruist, dirijat de dreptate şi caritate. Un atare comportament con- 
duce la binele moral al unei adevărate solidarităţii sociale sau la 
solidaritatea cu ceilalţi şi, în final, cu toate fiinţele vii. 

La fel, prin calitatea lui de temei natural al virtuţii numite 
pietate, sentimentul de recunoştinţă față de acel suprem de care 
depindem, oferă o repulă raţională de conduită religioasă, con- 
ducîndu-ne la binele moral al solidarităţii cu cauzele primordiale 
şi cu purtătorii existenţei: cu strămoşii, în genere cu cei care au 
murit şi cu toată lumea invizibi:ă care, din acest punct de vedere, 
ne determină viaţa. 

Legătura intrinsecă trainică între virtutea dată, regulile de 
acțiune deduse pe baza ei şi binele moral, rezultat de aici. ne 
scuteşte de abordarea unei probleme etice particulare concomitent 
prin prisma celor trei aspecte. Este suficient să ne limităm la una 
dintre virtuţi, căci ea le implică în mod logic pe celelalte două, şi 
din acest motiv stricta lor delimitare este imposibilă. Într-adevăr, 
nu putem refuza calitatea de virtuos unui om care se comportă tot- 
deauna în spiritul virtuţii, chiar dacă această calitate nu-i stă în 
fire, se manifestă destul de palid, sau chiar contrar. Pe de altă 
parte, binele moral pe care îl disting de virtute. reprezintă, de 
asemenea, o virtute dar nu în starea ei originară ci în cea dobindită 
— ca normă de acţiune, devenită a doua natură, 


II 


A fi virtuos înseamnă a fi cum se cuvine. Altfel spus, virtutea 
este atitudinea normală sau cuvenită a omului faţă de orice (căci 
nu se poate concepe o calitate sau o proprietate nerelaţională). 
Atitudinea cuvenită nu se manifestă în mod identic. Noi încadrăm 
în mod necesar tot ceea ce se află în afara noastră în trei categorii: 
inferior (în esenţă). egal cu noi (congener) şi suprem. Evident, a 
patra categorie nu există. De aici decurge în mod logic triplul carac- 
ter al atitudinii cuvenite sau morale, fiindcă este clar că nu am adop- 
ta o atitudine cuvenită dacă ne-am raporta la inferior (să zicem la 
pomirile firii noastre) ca la ceva suprem (să zicem, prescripţiile 
voinţei divine); tot astfel, nu ne-am purta cum se cuvine, dacă ne-am 
raporta la semenul nostru (la om) fie ca la o fiinţă inferioară (ca la un 
lucru neînsufleţit), fie ca la o fiinţă supremă (ca la o divinitate). 

Aşadar, nu avem de-a face cu un singur tip, ci cu trei tipuri de 
atitudine cuvenită, respectiv morală, sau trei specii de virtute care 
corespund celor trei sfere în care se divide ansamblul obiectelor 
intrînd cu necesitate în relaţie cu noi. Cu necesitate, pentru că 

omul nu se consideră nici o fiinţă întru totul dominantă sau 
supremă, nici întru totul supusă sau inferioară şi, în fine, nici o 
fiinţă unică în genul ei; omul se percepe ca o fiinţă medie şi tot- 
odată ca una printre multe altele de acelaşi rang. De aici se deduce 
în mod logic triplul caracter al raporturilor morale. În virtutea 
acestui caracter, una şi aceeași calitate sau manifestare poate avea 
o semnificaţie diferită şi chiar opusă în funcţie de sfera obiectelor 
la care se referă. Astfel, autodesconsiderarea sau recunoaşterea 
propriei nimicnicii în raport cu lucruri vrednice de respect se 
numeşte smerenie şi constituie o virtute, dar cînd aceeaşi calitate 
se manifestă în raport cu lucruri nedemne, ea se numeşte înjosire 
şi devine o faptă imorală. Tot astfel, entuzismul declanşat de prin- 
cipii şi idealuri înalte este fără îndoială o virtute, dacă însă el se 
leagă de lucruri nesemnificative, devine o slăbiciune ridicolă, iar 
cînd se asociază cu lucruri de nimic, se transformă într-o manie 
penibilă. Aşadar, trebuie să operăm o distincţie între virtuţi în sens 
propriu, care rămîn egale în toate situaţiile, exprimînd în fond o 
calitate bine determinată şi corespunzătoare însuşi sensului uneia 
dintre cele trei sfere posibile ale relaţiilor existenţiale, şi calităţile 
voinţei, modurile de acţiune care nu cuprind în sine o determinare 
morală proprie şi nu implică o concordanţă constantă cu o anumită 
sferă a celor ce se cuvin, şi de aceea se pot înfăţişa deopotrivă ca 
virtute, stare indefinită sau chiar ca viciu. Trebuie precizat însă că 
schimbarea semnificației lor morale nu este întotdeauna urmată de 
modificarea corespunzătoare a denumirii, conferite trăsăturii psi- 
hologice în cauză. 

Devine astfel limpede că dacă cele trei sentimente morale de 
bază — ruşinea, mila şi evlavia — chiar nu se dezvăluie într-o 
experienţă psihologică, argumentele logice sînt suficiente pentru a 
demonstra necesitatea departajării întregului complex de relaţii 
morale în cele tei sfere, sau pentru a accepta ideea că cele trei 
specii de virtute exprimă atitudinea cuvenită a omului faţă de ceea 
ce îi este inferior, egal sau suprem. 


III 


Lăsînd la o parte temciurile morale preconizate de noi — 
ruşinea, mila şi atitudinea evlavioasă faţă de suprem —, dacă am 
purcede la o inventariere a tuturor celorlalte calităţi care din 

vechime şi în vremurile mai noi sînt considerate drept virtuţi, nu 
am găsi nici una care, prin ea însăși, să merite această denumire. 
Fiecare dintre aceste calităţi diferite este socotită de drept virtute 
numai în cazul în care se conformează acelor norme concrete ale 
atitudinii cuvenite exprimate prin cele trei tipuri de date morale 
principale, indicate de noi. Aşa, de pildă, abstinenţa sau cum- 
pătarea capătă demnitatea de virtute doar atunci cînd se raportează 
Ja situaţii şi acţiuni nușinoase pe care încearcă să le diminueze sau 
să le înlăture. Virtutea nu cere ca noi să fim în genere cumpătaţi 
în toate, ci numai în raport cu ceva ce este mai prejos de demni- 
tatea noastră umană şi ar fi ruşine să-l tolerăm fără nici o îm- 
potrivire. Dar dacă cineva este cumpătat în căutarea adevărului 
sau îşi .„drămuiește“ bunăvoința faţă de aproapele său, nimeni nu-l 
va socoti un om virtuos, ba, dimpotrivă, îl vom condamna pentru 
lipsă de generozitate. De aici rezultă că în sine şi la obiîrşia ei 
cumpătarea nu este o virtute: cumpătarea devine sau nu o virtute 
în funcţie de modul ei cuvenit sau nu de manitestare în raport cu 
unul sau altul dintre obiecte. La fel curajul sau bărbăția este o vir- 
tute numai în măsura în care exprimă ceea ce este cuvenit şi 
anume — stăpînirea fermă de către fiinţa umană raţională a naturii 
sale materiale inferioare, ascendentul spiritului asupra instinctului 
animalic de autoconservare!. De curaj dă dovadă cel care nu se 
teme de calamităţi incidentale, îşi păstrează sîngele rece în faţa 
primejdiilor exterioare şi îşi sacrifică viaţa şi bunăstarea materială 
în numele unor bunuri mai de preţ şi mai demne. Dar nici cea mai 
nesăbuită săvîrşire a nelegiuirilor, cea mai curajoasă ofensă şi cea 
mai neînfricată protanare a unui lucru sfînt nu merită numele de 
virtute, aşa după cum frica de păcat sau de Dumnezeu nu poate fi 
numită laşitate ruşinoasă. Deci şi în acest caz calitatea de a fi vir- 
tuos sau vicios depinde de adecvarea atitudinii la obiect şi nu de 
calitatea psihologică a unor stări de emoție şi voinţă. 

Cea de a treia aşa-zisă virtute cardinală? — înțelepciunea — 
care constă în capacitatea de alegere a celor mai bune metode şi 


! Despre virtute, vezi mai sus, în capitolul I. (N. a.) 

2 O dată cu apariţia scolasticii, denumirea de virtuţi cardinale sau filo- 
zofice (spre deosebire de cele trei virtuţi teologale: credinţa, speranţa 
şi iubirea) a fost atribuită celor patru virtuţi pe care le defineşte Platon în 

mijloace pentru realizarea scopurilor propuse şi în abilitatea 
folosirii lor în mod corespunzător capătă semnificaţia de virtute 
datorită exclusiv caracterului nobil al acestor scopuri şi nu pur şi 
simplu graţie capacităţii formale pentru cea mai raţională acţiune. 
În calitate de virtute, înţelepciunea reprezintă aptitudinea de a 
realiza cel mai bine cele mai bune scopuri, sau iscusinţa în a 
atribui în chipul cel mai raţional propriile puteri spirituale unor 
scopuri care merită cu prisosinţă aceasta. Neîndeplinind această 
din urmă condiţie. înţelepciunea unui om rămîne înţelepciune fără 
să devină virtute. „Şarpele“ biblic şi-a justificat, desigur, faima de 
a fi cel mai înţelept printre animalele pămîntene, datorită pri- 
ceperii sale într-ale sufletului uman şi prin iscusinţa cu care a 
profitat de această pricepere în realizarea scopului său; dar întrucît 
scopul era ignobil, toată această superbă înțelepciune. în loc să fie 
socotită drept virtute, a fost blestemată ca sursă a răului, iar cel 
mai înţelept dintre animale a devenit simbol al gîndirii imorale, o 
tîrîtoare care îşi alepe de preferinţă scopuri josnice și nedemne. 
Nici în traiul cotidian nu se acordă calitatea de virtute acelei 
înţelepciuni de viaţă care nu trece dincolo de o înţelegere a 
slăbiciunilor omeneşti şi de priceperea în aranjarea propriilor 
afaceri, urmărind scopuri egoiste. 

Noţiunea de dreptate (cea de a patra virtute fundamentală) are 
patru accepţiuni diferite. În sensul cel mai larg, dreptatea este 
sinonimă cu ceea ce este imperativ, corect. normal şi just în 
genere — nu numai în perimetrul moralei (refentor la voinţă şi 
acţiune), ci şi în domeniul intelectului (referitor la cunoaştere şi 
gîndire). De exemplu: „Judecaţi corect sau cette solution (d'un 
probleme mathématique ou métaphysique) est juste“! — în 
această accepţiune noţiunea de dreptate. apropiindu-se de cea a 
valabilităţii. este mai largă decît noţiunea de virtute şi ţine mai 
degrabă de competenţa filozofiei teoretice decît de cea a filozofiei 
morale. Într-o accepţiune mai riguros delimitată, dreptatea 


Politica: abstinenta, bărbăţia, înţelepciunca şi dreptatea. De altfel, denu- 
mirile acestor virtuţi le preiau în semnificaţia lor generală, independent 
de accepţia particulară pe care o pot avea ele în doctrina lui Platon, (N. a.) 

1! Această soluţie (a unci probleme matematice sau metafizice) este 
justă (îr.). (N. ed.) 

(aequitas)! corespunde principiului de bază al altruismului care 
impune recunoașterea în egală măsură de partea fiecăruia a drep- 
tului la viaţă şi bunăstare. Şi în această accepţiune dreptatea con- 
tinuă să fie nu un gen aparte de virtute, ci o expresie logic-obiec- 
tivă a acelui principiu moral care, pe plan subiectiv-psihologic, se 
exprimă în sentimentul fundamental de milă (de compasiune sau 
simpatie). În cea de a treia accepţiune, noțiunea de dreptate este 
utilizată atunci cînd se stabilesc grade diferite de altruism (sau de 
atitudine morală faţă de fiinţe egale în drepturi cu noi): primul 
grad, cel negativ („să nu jigneşti pe nimeni“) îşi păstrează denu- 
mirea de dreptate în sens propriu (justiţie), cel de al doilea. pozi- 
tiv, cu trimitere la imperativul: „ajută-i pe toţi“, capătă semnifi- 
caţia de caritate (caritas, charité). După cum s-a arătat în capitolul 
III, această diferenţiere are un caracter convenţional şi, în orice 
caz, nu prezintă un motiv suficient pentru promovarea dreptăţii la 
rang de virtute de un tip special, căci nimeni nu o va recunoaşte la 
un om care, neaducînd în mod direct prejudicii semenilor săi prin 
acte de violenţă, refuză totodată categoric să dea o mînă de ajutor 
oricui are nevoie, sau să uşureze suferinţa cuiva. Întrucît abţinerea 
de la ofensă şi ajutor are la bază aceeaşi motivaţie morală. adică 
recunoașterea drepturilor celorlalţi la viaţă şi bunăstare, şi întrucît 
nu există nici un motiv moral care să oblige pe cineva să se 
oprească aici, la jumătate de măsură, şi să se limiteze la latura 
negativă a acestui imperativ, devine clar că o asemenea oprire şi 
limitare nu concordă cu nici o virtute aparte, ci doar exprimă 
gradul mai mic de manifestare al virtuţii generale numite altruism 
(sentimente simputetice). Trebuie precizat, în acelaşi timp, că nu 
există o unitate de măsură general obligatorie şi constantă pentru 
a stabili gradul mai mic sau mai mare, pentru că evaluarea depinde 
de fiecare dată de condiţiile concrete. La un anumit nivel de dez- 
voltare a conştiinţei sociale, refuzul de a ajuta fie şi pe un om cu 
totul străin sau pe un inamic, se sancţionează de către conştiinţa 
morală ca o ofensă directă, ceca ce este perfect logic, căci dacă 
sînt obligat să-l ajut pe aproapele meu, refuzul de a face acest 
lucru îi aduce prejudicii. Dar şi la nivele inferioare de dezvoltare 
a conştiinţei morale, refuzul unui ajutor este echivalent, în anu- 


! Echitate (lat.). (N. ed.) 

mite limite, cu o insultă sau cu o crimă (de pildă, în cadrul fami- 
liei, tribului, al oștirii). La popoarele barbare care îşi permit orice 
faţă de duşman, încît însăşi noțiunea de ofensă nu este folosită, un 
călător paşnic sau un oaspete se bucură de dreptul la cel mai efi- 
cient ajutor şi la cele mai generoase daruri. Dacă însă dreptatea 
prescrie acte de binefacere sau reclamă caritate (la barbari doar în 
mod selectiv, iar la popoarele civilizate în totalitate), devine clar că 
o asemenea dreptate nu constituie un gen aparte de virtute, izolată 
de caritate, ci exprimă doar principiul moral al altmismului cu 
gradele şi formele lui diferite de manifestare, care însă implică tot- 
deauna ideea da dreptate. 

Există, în fine, cea de a patra accepţiune a acestei noțiuni. 
Plecînd de la presupoziţia după care Jegile (statului, ale bisericii) 
exprimă în mod obiectiv adevărul, respectarea lor neabătută se 
impune ca obligaţie morală necondiționată, iar predispoziția către 
stricta legalitate este apreciată ca virtute şi asimilată dreptăţii. O 
asemenea interpretare este valabilă doar în limitele presupoziţiei 
de mai sus: ea este aplicabilă în întregime numai legilor care 
emană de la perfecțiunea divină şi, deci, exprimă adevărul 
suprem. În ceea ce priveşte celelalte legi, valabilitatea interpretării 
respective depinde de acordul lor cu acest adevăr, deoarece se 
cuvine a-l asculta pe Dumnezeu mai mult decît pe oameni, 
Aşadar, dreptatea în sens de aspirație la legalitate nu constituie, 
prin ea însăşi, o virtute şi poate deveni ca atare numai în funcţie 
de proprietăţile şi de proveniența legilor care cer să fie respectate, 
Căci sursa legilor umane este neclară. Firul diafan al adevărului 
moral abia se întrevede în această sursă de sub alte elemente pur 
istorice sedimentate care nu exprimă decît un raport de forţe şi de 
interese la un moment dat. Motiv pentru care dreptatea, în calitate 
de virtute, rareori se suprapune cu legalitatea sau cu adevărul 
juridic, ba uneori i se opune în mod direct — fapt de care îşi dau 
seama juriştii înşişi: summus jus-summa injuria!. Dar recu- 
noaşterea deplină a deosebirii şi a eventualei confruntări între 
adevărul trăit şi lege nu îi împiedică pe mulţi să creadă că un atare 
conflict se rezolvă dintotdeauna în favoarea legalităţii şi, prin 
urmare, dreptatea trebuie să fie subordonată legii chiar şi atunci 


! Expresia lui Cicero: dreptul suprem — nedreptatea supremă. (N. ed.) 

cînd aceasta nu este dreaptă. În sprijinul unei asemenea opinii se 
invocă autoritatea şi exemplul evlaviosului Socrate care considera 
inadmisibilă fuga sa care l-ar fi salvat de la sentinţa legală, deşi 
nedreaptă, pronunţată de judecătorii atenieni împotriva lui. În 
realitate, acest celebru exemplu sugerează cu totul altceva. 

După cum reiese din scrierile lui Xenofon şi Platon, la decizia 
luată de Socrate au concurat două mobiluri. În primul rînd, el era 
de părere că, fiind un bătrîn de şaptezeci de ani, salvarea prin fugă 
a cîtorva ani de viaţă, puţini la număr, ar însemna o laşitate 
infamantă mai ales pentru cel care credea în nemurirea sufletului 
şi care propovăduia că înţelepciunea autentică se aseamănă cu o 
moarte lentă (pentru lume materială); în al doilea rînd, Socrate 
considera că în numele evlaviei filiale cetăţeanul trebuie să-şi sa- 
crifice confortul moral personal legilor patriei chiar dacă ele sînt 
nedrepte. Aşadar. el s-a condus după mobilurile morale ale 
ascezei şi evlaviei, şi în nici un caz n-a avut în vedere valabilitatea 
necondiționată a legalităţii pe care, de altfel, nu a recunoscut-o 
niciodată. În plus, în exemplul invocat era vorba nu de con- 
fruntarea între două tipuri de obligaţii, ci doar de un conflict între 
dreptul personal şi datoria civică; în acest caz se poate admite, în 
principiu, că dreptul este acela care trebuie să cedeze. Nimeni nu 
este obligat să-şi apere viaţa fizică — este doar un drept pe care 
avem voie să-l jertfim, uneori chiar întru lauda noastră. Altfel se 
prezintă lucrurile cînd datoria civică de supunere în faţa legilor nu 
se confruntă cu dreptul personal, ci cu obligaţia morală. Este cele- 
bru cazul, devenit clasic, al Antigonei care a fost nevoită să aleagă 
între obligaţia moral-religioasă de a-şi înmormiînta fratele după 
datină şi datoria civică de a respecta verdictul de natură diabolică, 
dar emis de puterea legislativă a cetăţii, care interzicea o înmor- 
mîntare de acest gen. Aici intră în joc o regulă; se cuvine a-l ascul- 
ta pe Dumnezeu mai mult decît pe oameni, şi devine clar că drep- 
tatea în sensul legalității sau legităţii formal-juridice a faptelor nu 
este o virtute prin sine însăşi, ci poate deveni sau nu o virtute, în 
funcţie de situaţie. De aceea se bucură de aprobare deopotrivă ero- 
ismul lui Socrate care a cedat în faţa unei legi nedrepte şi eroismul 
Antigonei care a încălcat această lege — aprobare care în ambele 
cazuri nu se datorează jertfirii vieţii, ci chestiunii de fond: Socrate 
a cedat dreptul său la viaţă în numele ideilor superioare de dem- 

nitate umană şi datorie patriotică, iar Antigona a apărat dreptul 
altuia. Ea şi-a îndeplinit obligaţia, pentru că fratele ei avea drep- 
tul Jui la înmormîntare, iar ei îi revenea obligaţia s-o facă, în timp 
ce Socrate nu era obligat defel să evadeze din închisoare. În prin- 
Cipiu, dragostea pentru patrie (pietas erga patriam) ca şi dragostea 
pentru părinţi (pietas erga parentes)! ne poate cere să jertfim drep- 
tul nostru, dar în nici un caz dreptul altuia. Să presupunem. de 
pildă, că, dintr-o evlavie împinsă pînă la abnegaţie, fiul nu-şi 
împiedică tatăl în intenţia de a-l omorî. Demnitatea morală a unui 
asemenea eroism este discutabilă, dar nimănui nu-i va trece prir 
cap să-l justifice sau să-l considere erou pe acelaşi fiu în cazul în 
care acesta se va simţi obligat, din supunere faţă de tatăl său, să-şi 
omoare fratele sau sora, Aceeaşi sentinţă este valabilă şi pentru 
legile inumane şi nedrepte, de unde rezultă că dreptatea în sensul 
supunerii în faţa legilor ca atare conform devizei: fiat justitia, 
pereat mundus?; nu este prin sine însăşi o virtute. 


IV 


Cele trei virtuţi (credinţă, speranţă, iubire)? numite teologale şi 
omologate ca atare în etica patristică şi scolastică, au şi ele dem- 
nitate morală numai în funcţie de împrejurări concrete. Nici în 
opinia teologilor. nu orice credinţă este virtute. Ea nu are calitatea 
de virtute atunci cînd obiectul ei este inexistent sau nedemn, pre- 
cum şi în cazul în care credinţa se raportează nedemn la un obiect 
demn. Astfel, în prima situaţie credinţa nestrămutată în piatra filo- 
Zotală, adică în existenţa unei substanţe capabile să prefacă în aur 
orice metal. are ca obiect un lucru inexistent în natură, şi de aceea 
o asemenea credinţă este apreciată mai curînd drept autoamăgire 
decît virtute. În cel de al doilea caz, cînd, de pildă, cineva, igno- 
rînd existenţa dovedită prin fapte a forţei răului, face din această 
forţă obiect de credinţă în sensul devoţiunii faţă de ea mergînd 
pînă la pactul prin care îşi vinde sufletul necuratului etc., — o ast- 
fel de credinţă, deşi are un suport real, este identificată pe drept cu 


! Dragostea de patrie. Dragostea părintească (lat.).(N.ed.) 

2 Să se facă dreptate chiar cu preţul pieirii lumii (lat.).(N. ed.) 

3 Din cunoscuta epistolă a apostolului Pavel, în care de altfel lipseşte 
termenul de „virtute“. (N. a.) 

o decădere morală gravă datorită caracterului nedemn şi rău al 
obiectului ei. În fine, în cel de al treilea caz, credinţa demonilor 
înşişi — apostolul Jacob spune că și ei cred în Dumnezeu şi se 
cutremură! — nu este recunoscută drept virtute pe motiv că, deşi are 
un suport real şi cu siguranță absolut demn, „credincioșii“ respectivi 
se raportează la el într-un mod nedemn (spaimă în loc de bucurie, 
aversiune în loc de atracţie). Aşadar, are valoare de virtute numai 
acea credinţă în ființa supremă care se raportează la ea cu demnitate, 
şi anume, cu o nestingherită evlavie filială. Or, o asemenea credință 
se acoperă total cu sentimentul religios, pe care l-am relevat ca fiind 
unul dintre cele trei temeiuri primordiale ale moralității. 

Acelaşi lucru se poate afirma. în fond, şi în privinţa celei de a 
dovă virtuţi teologale — speranţa. Despre ea nu se vorbeşte atunci 
cînd cineva se bizuie pe propria sa forţă sau înţelepciune. nici cînd 
îşi pune nădejdea în „cei putemici, în fiii oamenilor“? sau chiar în 
Dumnezeu, dar numai pentru a obţine anumite bunuri materiale. 
Speranţa este considerată virtute doar dacă se leapă de Dumnezeu 
ca izvor al binelui adevărat ce va să vină; prin urmare, avem de-a 
face cu aceeaşi atitudine religioasă primordială dar modificată de 
viziunea viitorului şi de sentimentul de aşteptare. 

În sfîrşit, cea de a treia virtute teologală — iubirea — are sem- 
nificaţie morală numai în funcţie de anumite determinări concrete. 
Iubirea ca atare nu este o virtute, căci altminteri ar fi fost virtuoşi 
fără deosebire toți oamenii care nutresc în mod sigur acest senti- 
ment pentru ceva, fără de care nu pot trăi. Nu se atribuie calitatea 
de virtute iubirii de sine şi de ceea ce ţine de persoana respectivă, 
nici iubirii pătimaşe pentru plăcerile fireşti şi nefireşti. pentru 
băutură, vînătoarea cu hăitaşi sau pentru întreceri hipice. 

Il faut en ce bas monde aimer beaucoup de choses? ne îndeam- 
nă un poet modern. O asemenea „iubire“ a fost de mult respinsă 
de apostolul iubirii: 

„Nu iubiţi lumea, nici cele ce sînt în lume.'“ 

Este primul element negativ din porunca iubirii care nu trebuie 
uitat, cum se întîmplă de obicei. Prin el se exprimă principiul de 


! Iacob, 2, 19. (N.a.) 

2 Psalmii, 146, 3 (N. ed.) 

> Strofa din sonctul lui A. de Musset A. M. Victor Hugo. (N. ed.) 
4 1 loan, 2, 15. (N. a.) 

bază al ascezei: a te apăra împotriva pornirilor primare şi a li te 
opune hotărît. Căci după cum reiese clar din context, prin lumea 
pe care nu trebuie s-o iubim apostolul nu înţelege nicidecum 
mulţimea semenilor noştri sau lumea creată întru proslăvirea lui 
Dumnezeu, ci acel substrat tenebros şi irațional al naturii materiale 
care iese din starea sa normală, pasivă şi latentă, şi invadează în 
mod abuziv spiritul uman. Aici se spune direct că totul în lume este 
pofta trupului!, adică pornirile senzualităţii nemăsurate, pofta 
ochilor — lăcomia şi trufia vieții — vanitatea şi setea de putere. 

La prescripţia cu caracter negativ — nu iubiţi lumea — morala 
biblică adaupă încă două. de natură pozitivă: Să iubeşti pe Dom- 
nul, Dumnezeul tău, cu toată inima ta, cu tot sufletul tău şi cu tot 
cugetul tău şi Să iubeşti pe aproapele tău ca pe tine însuţi. Aceste 
două genuri de iubire se deosebesc pe bună dreptate, deoarece par- 
ticularităţile obiectului ei determină în mod obligatoriu şi specifi- 
cul atitudinii cuvenite faţă de el. Dragostea faţă de aproapele este 
determinată de milă. iar dragostea față de Dumnezeu este 
condiţionată de evlavie. Practic, a-ţi iubi aproapele ca pe tine 
însuţi înseamnă a-l compătimi la fel ca pe tine însuţi, iar a-l iubi 
pe Dumnezeu cu tot sufletul tău înseamnă devoţiunea totală faţă 
de El, unirea voinţei tale cu a Lui, altfel spus, desăvîrşirea senti- 
mentului şi atitudinii filiale sau religioase. 

Porunca iubirii nu este deci condiţionată de o anume virtute, ci 
reprezintă expresia finală a tuturor prescripţiilor morale care 
vizează cele trei sfere principale de relaţii cu existenţa inferioară, 
superioară şi epulă (omogenă). 


V 


După ce am demonstrat că atît cele patru virtuți „cardinale“ cît 
şi cele trei virtuţi „teologale" se reduc într-un fel sau altul la cele 
trei temeiuri primordiale ale moralității, stabilite de noi, şi că ele 
nu reprezintă surse autonome pentru actele morale, am putea, 
apelînd la bunăvoința şi perspicacitatea cititorului, să utilizăm în 
continuare acelaşi demers în analiza celorlalte aşa-zise virtuţi. Nu 
există o listă a virtuţilor. iar prin operarea unor distincţii scolastice 


' 1 Ioan, 2, 16. (N. ed.) 

se poate ajunge la un număr indefinit al acestora. Doar ca o com- 
pletare la cele prezentate mai sus, aş vrea să spun cîteva cuvinte 
despre cele cinci virtuţi care comportă un anumit interes într-o 
privinţă sau alta. Este vorba de mărinimie, dezinteres material, 
generozitate, toleranţă și sinceritate. 

După opinia noastră, un om mărinimos este acela care conside- 
ră ruşinos sau mai prejos de demnitatea lui să insiste asupra drep- 
turilor sale materiale în detrimentul altuia sau să-şi pună voinţa în 
slujba unor interese cotidiene meschine (de exemplu, în slujba 
vanităţii) — motiv pentru care le sacrifică, fără efort, din raţiuni 
superioare. De asemenea, numim mărinimos pe cel care suportă 
netulburat necazurile vieţii pentru că socotește nedemn ca liniştea 
spiritului său să depindă de incidente materiale. Înseşi cuvintele 
subliniate arată că o atare virtute nu reprezintă decît o expresie sau 
O formă de manifestare a celui dintîi temei moral. şi anume autoafir- 
marea spiritului uman în lupta cu substratul material primar al exis- 
tenţei noastre. Aici totul se bazează pe sentimentul demnităţii 
umane care se exprimă iniţial prin simţul elementar al ruşinii. 

Dezinteresul material rezidă în eliberarea spiritului de ata- 
şamentul fată de un gen aparte de bunuri, şi anume de cele patri- 
moniale. Este o expresie particulară a sentimentului de demnitate 
umană faţă de care viciile ce i se opun — cum ar fi, de pildă. 
Zgîrcenia şi lăcomia — sînt apreciate ca fiind rușinoase. 

Prin manifestările ei exterioare, generozitatea se suprapune cu 
mărinimia şi dezinteresul, dar are o bază altruistă. Omul înzestrat 
cu virtutea penerozităţii este acela care, din spirit de dreptate şi din 
iubire pentru oameni, îşi împarte bunurile cu ceilalţi: dar el 
încetează să fie virtuos dacă face acest lucru din lăudăroşenie sau 
din trufie. Un asemenea om însă poate fi legat, chiar pînă la 
zpîrcenie, de bunurile pe care le împarte, şi atunci nu-l mai putem 
numi, strict vorbind, un om dezinteresat; se cuvine a spune doar 
că virtutea altruistă a generozităţii învinge în el viciul lăcomiei. 

Toleranţa (ca virtute) nu este altceva decit o latură pasivă a 
acelui resort sufletesc ale cărui manifestări active se numesc 
mărinimie sau tărie spirituală. Aici toată deosebirea se reduce la 
nuanţe subiective care nu permit delimitări stricte. Cînd privim pe 
cineva care îndură calm nenorocirile şi chinurile, spunem despre 
el că este mărinimos ori răbdător, ori curajos, sau îl considerăm un 

model de impasibilitate (ataraxia) etc. Discuţia asupra vala- 
bilităţii relative a unor asemenea calificative prezintă mai 
degrabă un interes lexical şi nu de ordin etic. Pe de altă parte, uni- 
tatea indiciilor exterioare poate masca şi aici (ca şi în cazul gene- 
rozităţii) o diferenţă esenţială de conţinut etic. Suferințele fizice 
şi sufleteşti pot fi îndurate cu răbdare fie din cauza reacției slabe 
a Sistemului nervos sau a debilităţii mintale şi temperamentului 
apatic — şi atunci nu poate fi vorba de virtute; fie datorită puterii 
lăuntrice a spiritului care nu cedează în faţa acţiunilor exterioare 
— şi atunci avem de-a face cu o virtute de natura ascezei care se 
identifică, potrivit clasificării noastre. cu primul temei moral; fie 
din pricina blîndeţii şi dragostei faţă de aproapele (caritas) care 
refuză să răsplătească răul cu rău şi obida cu Obidă — iar în acest 
caz este vorba de o virtute altruistă, reductibilă la cel de al doilea 
temei moral — mila — care se extinde chiar asupra duşmanului 
şi ofensatorului; fie, în sfîrşit, răbdarea izvorăşte din supunerea 
faţă de voinţa supremă de care depinde tot ceea ce se săvîrşeşte 
— şi atunci ne găsim în faţa unei virtuţi religioase — pietatea — 
reductibilă la cel de al treilea temei moral. 

O variantă aparte a răbdării o reprezintă acea calitate căreia în 
limba rusă i se spune în mod greșit, din punct de vedere grama- 
tical, terpimosti ! (passivum pro activo). Termenul se folosește 
atunci cînd este vorba de acceptarea libertăţii altuia, chiar dacă nu 
se exclude faptul că ea poate genera greşeli de ordin teoretic şi 
practic. O asemenea atitudine sau trăsătură nu este, prin ea însăşi, 
nici virtute şi nici viciu; ea poate fi şi una şi alta în diferite cazuri, 
în funcţie de obiect (de pildă, nu trebuie tolerat răul făcut cu mare 
satisfacţie de către un om puternic unui om slab: o asemenea „to- 
leranţă“ faţă de răufăcător devine imorală, pierzîndu-şi demni- 
tatea de virtute), dar factorul hotărîtor rămîne motivaţia interioară 
care, în cazul de faţă, se prezintă sub formă de mărinimie sau 
laşitate, de respect faţă de drepturile celorlalţi sau nepăsare faţă 
de bunăstarea lor, de convingere adîncă în forţa victorioasă a 
adevărului suprem sau de indiferenţă faţă de el. 


1 Soloviov are în vedere diferenţa între terpimosti (răbdare, îndurare) 
şi terpimosti (toleranţă). (N. ed.) 

VI 


Printre virtuțile derivate sau secundare, pe prim plan se situează 
sinceritatea atît datorită caracterului ei specific uman (în sens 
strict, ea este proprie numai fiinţelor cuvîntătoare!), cît şi graţie 
însemnătăţii ei pentru moralitatea socială. Totuşi această virtute 
continuă să fie obiect de dispută între moraliştii de diverse orientări. 

Cuvîntul este o unealtă a raţiunii cu ajutorul căruia ea exprimă 
ceea ce este, ceea ce poate fi şi ceea ce ar trebui să fie — un adevăr 
real, formal şi ideal. Omul intră în posesia acestei unelte datorită 
naturii sale superioare, şi de aceea atunci cînd o foloseşte abuziv, 
exprimând un neadevăr de dragul unor scopuri materiale înguste, 
el săvîrşeşte, prin aceasta, ceva potrivnic demnităţii umane, ceva 
supărător. Totodată, cuvîntul este o expresie a solidarităţii umane 
şi un mijloc de comunicare interumană, evident cu condiţia ca el 
să fie purtător al adevărului. lată de ce aturci cînd cineva se 
foloseşte de cuvinte pentru a exprima un neadevăr în scopuri ego- 
iste (şi nu numai în scopuri individuale, ci şi comunitare ca, de 
pildă, cele ţinînd de familie, de castă, de partid), el încalcă drep- 
turile celorlalţi (deoarece cuvîntul este un bun comun) şi aduce 
prejudicii vieţii obşteşti. Întrucît minciuna este o faptă ruşinoasă 
pentru mincinos şi totodată insultătoare şi nocivă pentru cei 
minţiţi, exigenţa sincerităţii are o dublă motivaţie morală: în 
primul rînd, ea se întemeiază pe demnitatea umană a individului 
însuşi şi, în al doilea rînd, pe dreptate, adică pe recunoaşterea 
dreptului celorlalţi de a nu fi minţiţi de mine, din moment ce nici 
eu nu doresc să fiu minţit de alţii. 

Toate aceste consideraţii sînt în mod inevitabil deduse din 
rațiune şi nu cuprind nici un fel de ambiguităţi. Filozofia de cate- 
dră însă, făcînd abstracţie de fondul problemei, creează în mod 
artificial divergențe și confuzii prin îndepărtarea exigenţei de sin- 
ceritate de temeiurile ei morale şi prin transformarea ei într-o vir- 
tute aparte, căreia îi atribuie, în separaţia ei, o semnificaţie abso- 
lută. Dacă atunci cînd se conferă regulii „să nu minţi“ o valabili- 
tate absolută, ce nu admite cu nici un chip existenţa unor excepții, 
prin minciună s-ar înţelege opusul adevărului în sensul lui deplin 


! Animalele pot fi naive sau şirete, dar numai omul poate fi sincer sau 
prefăcut. (N. a.) 

— nu numai real şi formal dar şi preponderent ideal sau pur moral 
(adevăr a ceea ce s-ar cuveni), acest lucru ar fi corect şi nu s-ar ivi 
nici un dubiu, căci este limpede că adevărul încetează să fie 
adevăr dacă, fie şi într-un singur caz, te poţi abate de la el. Aici nu 
s-ar crea nici o problemă, cel puţin pentru oamenii care acceptă că 
A =A şi 2x 2 = 4. În realitate însă, filozofii care insistă prea mult 
asupra funcţionării fără excepţii a regulii „să nu minţi“, ei înşişi se 
atlă în fals, limitînd în mod arbitrar semnificația adevărului (în 
fiecare caz în parte) la o singură latură şi anume la cea reală sau 
mai exact, la cea factuală, luată izolat. Prin adoptarea acestui 
punct de vedere, se ajunge la o dilemă absurdă care poate fi ilus- 
trată cu un exemplu uzitat şi foarte clar: cînd cineva, neavînd alte 
mijloace de a împiedica pe un ucigaş să-şi prindă victima, o 
adăposteşte în casa lui. şi la întrebarea ucigaşului dacă victima se 
află la el în casă îi răspunde cu un „nu“, iar pentru a fi şi mai 
convingător îi arată o altă încăpere, „ducîndu-l de nas“, atunci ne 
găsim în faţa altemativei: minţind astfel, el s-a purtat fie conform 
datoriei morale, fie împotriva ei. În primul caz pare că este permis 
a se încălca porunca morală „să nu minți“, ceea ce lipseşte morala 
de semnificaţia ei necondiționată şi lasă deschisă o portiţă pentru 
justificarea răului de orice fel; în cel de al doilea caz. dacă omul 
respectiv a păcătuit prin minciună, reiese că datoria morală a sin- 
cerităţii îl obligă să devină în fapt un complice activ la crima 
ucigaşului, ceea ce contravine deopotrivă raţiunii şi simțului 
moral. Într-o asemenea abordare nu există cale de mijloc, căci este 
de la sine înţeles că refuzînd să răspundă sau dînd un răspuns 
evaziv, respectivul om ar întări bănuiala ucipaşului şi i-ar decon- 
spira total victima. 

După cum se ştie, filozofii de talia lui Kant şi Fiechte cure 
pledează pentru caracterul formal şi absolut al prescripţiilor mo- 
rale, consideră că nici în asemenea împrejurări minciuna nu este 
permisă, cel întrebat ar fi trebuit deci să-şi îndeplinească datoria 
de a fi sincer fără să se pîndească la consecinţele de care, în opi- 
nia lor, el nu e răspunzător. Alţi moralişti care reduc întreaga mo- 
ralitate la sentimentul de simpatie sau la principiul altru:smului 
socotesc că minciuna este permisă şi chiar obligatorie în s.umele 
salvării şi binelui celor apropiaţi. Este un principiu excesiv de larg 
şi indefinit care lasă deschisă calea abuzurilor de tot felul. 

Cum se rezolvă totuşi această problemă: era obligat bietul om 
să mintă sau nu? Cînd ambii termeni ai unei dileme conduc, 
fiecare, la aberaţii, înseamnă că ceva este în neregulă în însăşi for- 
mularea ei. In chestiunea de faţă această neregulă constă în sensul 
echivoc al cuvîntului „minciună (mincinos, a minţi)“ care, în con- 
t2xtul dat, se întrebuinţează ca şi cum ar avea un singur înțeles sau 
că prin acesta s-ar subînţelege şi celălalt sens, ceea ce nu se întîm- 
plă niciodată. Așadar, în interiorul raţionamentului Însuşi acest 
cuvînt-cheie este întrebuințat într-un sens fals şi, în consecinţă, nu 
ne putem aştepta decît la concluzii false. 

Să mai zăbovim asupra acestei chestiuni. ÎI rugăm pe cititor să 
nu ne reproşeze maniera oarecum pedantă a abordării ei: însăşi 
chestiunea este rodul pedantismului şcolăresc al moraliştilor de 
extracţie speculativă. 

Conform definiţiei formale, minciuna este o contradicţie între 
ceea ce se exprimă! despre un fapt şi ceea ce este faptul în reali- 
tate, inclusiv modul lui de existenţă. Dar o asemenea definiţie for- 
mală a minciunii nu are o tangenţă directă cu moralitatea. 
Exprimarea care contrazice realitatea poate fi uneori doar greșită, 
şi în acest caz falsul ei efectiv se limitează numai la sfera obiec- 
tuală (sau fenomenală) fără să atingă cît de cît dimensiunea 
morală a subiectului. Aici nu este vorba în nici un caz de minciu- 
nă în sens moral, căci nu se pune semnul egalităţii între greşeală 
şi fals. Începînd cu un caz-limită, se poate demonstra că nu avem 
de-a face cu încălcarea adevărului atunci cînd, fiind distrat, omul 
fabulează sau, ca într-o celebră anecdotă, cînd un neamt 
amestecînd cuvintele nemţeşti cu cele englezeşti, afirmă că el a 
devenit o ceaşcă de ceai (7 became a cup oftea)?. Pe lîngă greşelile 
de limbă mai există însă şi gînduri greşite sau neînţelegeri. Mulţi 
au afirmat (afirmă şi azi), verbal sau în scris, lucruri care sînt la 


! Evident, această definiţie generală cuprinde deopotrivă afirmaţia şi 
negația, fapt care m-a determinat să folosesc un cuvînt mai puţin uzat — 
iziavknie (exprimare) care cuprinde ambele sensuri. Cuvintele judecată 
şi propoziţie comportă unele nuanţe care, în contextul dat, sînt incomode. 
(N. a.) 

2 Confuzie între cuvîntul german bekommen (a primi) şi cel englezesc 
to become (a deveni). (N. t.) 

fel de greşite (în sens obiectual) ca şi transformarea omului într-o 
ceaşcă de ceai. Dar au făcut-o şi o fac în mod conştient, vrînd să 
spună exact ceea ce au spus, şi dacă ei confundă, fără s-o ştie, 
minciuna cu adevărul, nimeni nu-i poate considera mincinoşi şi în 
eroarea lor nu se va găsi nimic imoral. Prin urmare, nici con- 
tradicţia între cuvinte şi realitate şi nici contradicţia între gînduri 
şi realitate nu reprezintă o minciună în sens moral. Poate ea consta 
în contradicţia între voinţă şi realitatea ca atare, adică în simpla 
intenţie de a minţi? Dar o atare intenţie nici nu există. Oamenii 
(cel puţin cei care dau dovadă de responsabilitate morală) recurg 
la minciună pentru un anumit scop sau dintr-un motiv anume: unii 
din vanitate, pentru a atrage atenţia asupra lor; alţii, de dragul 
intereselor materiale înşelînd pentru propriul lor folos. Aceste 
două genuri de minciună, dintre care una se numeşte lăudăroşenie, 
iar cealaltă înşelătorie, pot fi analizate prin prisma moralității şi 
blamate din perspectiva ei ca fiind penibile pentru mincinos, iar, 
pentru ceilalţi, nocive şi insultătoare. Dincolo de minciuna care 
frizează lăudăroşenia, şi minciuna din arsenalul înşelătoriei, există 
însă un gen mai rafinat de minciună care nu urmăreşte vreun scop 
josnic, şi este totuşi condamnată din punct de vedere moral, ca 
fiind aducătoare de prejudicii aproapelui: este vorba de minciuna 
izvorîtă din dispreţ faţă de umanitate, exprimată gradual de la ati- 
tudinea „nu mă priveşte“ pînă la mistificările de natură politică, 
religioasă şi literară. În sensul strict al cuvîntului, o asemenea 
minciună nu are în ea nimic ruşinos (bineînţeles, în acele cazuri în 
care mistificarea nu urmăreşte un interes material), dar ea este 
imorală din perspectiva altruismului, căci violează drepturile celor 
înşelaţi. Evident, mistificatorul însuşi nu ar fi dorit să fie înşelat şi 
ar fi socotit mistificarea împotrivă-i drept o ofensă adusă dreptu- 
lui său uman. De aici datoria lui de a respecta acelaşi drept şi în 
privinţa celorlalţi. 

Exemplul cu omul care păcăleşte pe ucigaş pentru a împiedica 
săvîrşirea crimei nu se încadrează în primele categorii de minciu- 
nă imorală (lăudăroşenie și înşelătorie interesată). Dar poate el 
ține de categoria mistificărilor imorale care aduc prejudicii aproa- 
pelui? Nu cumva prin persoana ucigaşului este dispreţuită întrea- 
ga umanitate, căci doar şi el este om şi nu trebuie privat de nici un 
drept uman? Numai că printre aceste drepturi umane nu figurează 

Şi dreptul de a mă face complicele lui la crimă; or, tocmai o 
asemenea complicitate şi numai ea singură este vizată de între- 
barea: unde se află victima lui? Este oare permis unui moralist să 
recurgă cu bună ştiinţă la o ficţiune. mai ales cînd este vorba de 
viaţa unui om? Or, tocmai o asemenea ficţiune premeditată pare a 
fi prezumția că ucigaşul, punînd întrebarea respectivă, se gîndeşte 
întrucîtva la adevăr, este interesat să-l afle şi deci are şi el, ca orice 
om, dreptul la un răspuns sincer din partea celor care sînt în po- 
sesia lui. În realitate însă lucrurile stau cu totul altfel. Întrebarea 
ucigaşului nu reprezintă un act izolat, de sine stătător, care să-i 
exprime curiozitatea de a afla unde se ascunde victima. Intrebarea 
se înscrie perfect într-un şir de fapte care în totalitatea lor constitu- 
ie un atentat la viaţa cuiva, şi un răspuns sincer n-ar însemna 
îndeplinirea datoriei generale de a spune adevărul, ci doar o com- 
plicitate criminală, grație căreia atentatul la viaţă s-ar finaliza, 
Referitor la sinceritate trebuie spus că ea ne obligă să pre- 
zentăm orice fapt așa cum este el, în integralitatea lui reală şi cu 
sensul lui imanent. Dar cuvintele şi acţiunile ucigașului din exem- 
plul nostru se corelează şi îşi dobîndesc sensul real numai datorită 
uneltirii lui criminale, şi de aceea numai prin prisma acestei 
uneltiri pot fi evaluate corect atît cuvintele şi acţiunile lui, cît şi 
reacţia la ele a unei persoane. Întrucît uneltirea criminală ne este 
cunoscută, nu avem nici argumentul teoretic şi nici dreptul moral 
să despărțim întrebarea acestui om (şi, implicit. răspunsul la ea) de 
referentul ei real. Din acest punct de vedere, singurul valabil, 
întrebarea ucigaşului se rezumă la un apel: ajută-mă să săvirșesc 
omorul, iar răspunsul exact la întrebare, făcînd abstracţie de sen- 
Sul ei real şi atribuindu-i, în ciuda evidenţei, valoare de adevăr. ar 
fi de-a dreptul fals din punct de vedere teoretic, iar în fapt ar 
însemna Împlinirea acestei revendicări criminale. În schimb, 
îndrumarea ucigaşului pe o pistă falsă ar reprezenta singurul mod 
posibil de a refuza complicitatea, ceea ce ar ţine de datoria morală 
nu numai faţă de victima a cărei viaţă ar fi astfel salvată, dar şi faţă 
de răufăcător căruia i s-ar oferi cu acest prilej un răgaz pentru a se 
răzgîndi să-şi pună în practică intenţia criminală. Şi totuşi se poate 
vorbi aici despre violarea dreptului la adevăr : ar fi o greşeală prea 
grosolană să confundăm revendicarea complicităţii criminale cu 
dreptul de a afla adevărul de la cel care îl cunoaşte. Tot atit de 

greşit ar fi să insistăm asupra faptului că omul care în virtutea 
datoriei morale a împiedicat crima, folosind ultima şansă posibilă, 
a recurs totuşi la minciună şi deci a procedat rău: ar însemna să 
confundăm sensul formal al cuvîntului „minciună“ cu sensul lui 
moral, ignorînd diferenţa lor esenţială, semnalată mai sus. 

Pentru adepţii rigorismului pseudomoral mai rămîne un refugiu 
iluzoriu pe tărîmul religios: deşi prin îndreptarea ucigașului pe o 
pistă greşită nu se încalcă nici un drept uman, nu cumva acest 
lucru lezează dreptul divin? Dacă există porunca „să nu minţi“, 
dată de sus, noi sîntem obligaţi, fără îndoială, s-o îndeplinim, 
lăsîndu-L pe Dumnezeu să-şi asume consecinţele. Adevărul este 
că în Sfînta Scriptură! nu există nici o poruncă abstract formulată 
prin care să fie interzisă minciuna în genere sau în sensul ei for- 
mal; în schimb, figurează explicit porunca „să-ţi pui sufletul pen- 
tru prietenii tăi“? (nu să te sacrifici doar pentru sensul formal al 
cuvintelor) şi cerința ca ea să fie îndeplinită. Nu se poate oare găsi 
(din punct de vedere mistic) un mod de îndeplinire a poruncii fun- 
dumentale a iubirii fără a recurge însă la o minciună formală? Nu 
ar fi oare cu putinţă ca după predarea victimei în mîinile 
ucigașului să ne rugăm la Dumnezeu ca El să preîntîmpine crima 
printr-un miracol? Deşi sînt cunoscute cazuri cînd prin rugăciune 
s-a obținut, contrar tuturor aşteptărilor omeneşti posibile, efectul 
dorit, lucrul s-a petrecut într-o Situaţie disperată, cînd erau epui- 
zate toate mijloacele pămîntene. A-I cere însă lui Dumnezeu o 
minune cînd poţi singur să previi nenorocirea, apelînd la cel mai 
simplu şi inofensiv mijloc, ar însemna să comiţi cel mai mare 
păcat. Este altceva cînd singurul mijloc uman posibil are un ca- 
racter imoral, dar invocarea în acest caz a caracterului imoral al 
minciunii formale ca atare ar însemna să anticipăm tocmai ceea ce 
trebuia demonstrat şi ceea ce nu poate fi demonstrat în mod logic, 
deoarece o atare presupunere se bazează pe aceeaşi confuzie a 
celor două noţiuni cu totul distincte: falsul şi minciuna. În exem- 


1 Porunca „să nu mărturiseşti strimb împotriva aproapelui tău” 
(Ieşirea, 20, 16), adică să nu cloveteşti, nu priveşte chestiunea discutată 
deoarece ea interzice nu minciuna în genere, ci doar un anumit tip de min- 
ciună, de natură morală. (N, a.) 

2 Ioan 15,13; Matei 10,39; 16, 25; loan 12,25. (N.ed.) 

plul nostru răspunsul la întrebarea ucigaşului este, fără îndoială, 
fals, dar pe nedrept sancţionat ca minciună, căci falsitatea formală 
a cuvintelor cuiva nu are, ca atare, legătură cu morala şi nu poate 
fi condamnată din punctul ei de vedere. În schimb, minciuna este 
pasibilă de o asemenea sancţiune, fiind expresia unei intenţii 
imorale, şi tocmai în aceasta constă deosebirea între minciună şi O 
simplă falsitate. Or, în exemplul nostru nu există nici un fel de 
intenţie imorală şi deci nu se poate găsi vreo urmă de minciună. 

Argumentaţia noastră dezvoltată poate fi rezumată într-un 
raţionament concis de felul: afirmaţia falsă sub raport formal, care 
contrazice faptul reflectat nu este neapărat un fals în sens moral 
sau o minciună ieşită la iveală, ci devine ca atare numai atunci 
cînd izvorăşte dintr-o rea voinţă care falsifică în mod intenţionat 
cuvintele în propriul avantaj. La rîndul ei, reaua voinţă intră în 
contradicţie nu cu un fapt oarecare, ci cu ceea ce s-ar cuveni, cu 
imperativul moral, iar acesta, definindu-se în mod riguros prin 
raportare la ceea ce este interior, egal şi superior nouă, se reduce 
la cele trei exigenţe: subordonarea naturii inferioare spiritului, 
respectarea drepturilor semenilor noştri şi devoţiunea totală faţă 
de Principiul Suprem al lumii. Orice manifestare a voinţei noastre 
poate fi rea sau imorală numai dacă este încălcată una din aceste 
trei obligaţii: cînd voinţa afirmă sau tolerează ceva ruşinos (în 
primul caz), ofensator (în al doilea caz) sau păcătos (în al treilea 
caz). Or, voinţa omului care fereşte victima de ucigaş nu încalcă 
nici una dintre aceste trei obligaţii: ea nu întreprinde nimic 
ruşinos, nimic ofensator, nimic păcătos. Prin urmare, nu există 
aici nici un fals, nu- are loc nici o abatere de la vreo poruncă şi, 
preîntîmpinîndu-se un rău. nu se concede nici o excepţie de la 
regula morală: pe baza acestor argumente respingem încercarea de 
a pune, în ciuda evidenţei, cazul de faţă sub incidenţa respectivei 
reguli morale. 

Unul din oponenții angajaţi în disputa relatată afirmă: întrucît 
avem de-a face cu o minciună, folosirea unui mijloc rău, chiar şi 
pentru salvarea aproapelui, este interzisă. Celălalt îi răspunde: 
deşi s-a apelat la minciună, folosirea unui mijloc rău este permis, 
întrucît obligaţia de a salva viaţa altuia este mai importantă decît 
obligaţia de a spune adevărul. Ambele concluzii sînt false şi ca 
atare respinse de cea de a treia concluzie cu adevărat corectă: dat 

fiind că aici nu e vorba de o minciună (în sens moral), folosirea 
acestui mijloc inofensiv necesar pentru preîntîmpinarea crimei 
este absolut obligatorie. 


VII 


Aşadar, instituirea sincerităţii într-o virtute formală aparte 
conţine în sine 0 contradicţie şi nu este acceptată de rațiune. 
Aidoma celorlalte „virtuți“, sinceritatea, prin ea însăşi, nu are O 
calitate morală, dar o poate obţine numai dacă este pusă în acord 
cu normele morale fundamentale. În afara relaţiei cu acestea, sin- 
ceritatea aparentă poate deveni sursă de minciună, adică de 
aprecieri falşe. Ea poate să se exercite doar potrivit unei singure 
exigente — aceea ca spusele noastre să reflecte fidel realitatea 
exterioară a unor fapte, ceea ce ar duce, evident, la aberaţii. Din 
acest punct de vedere, un preot care dezvăluie în public exact ceea 
ce i se spune la spovedanie ar putea fi considerat sincer. O since- 
ritate autentică reclamă însă concordanța cuvintelor noastre cu 
adevărul lăuntric sau cu semnificaţia situaţiei date pe care o 
evaluăm conform normelor morale. 

Analiza așa-numitelor virtuţi a arătat că semnificaţia lor morală 
este determinată exclusiv de cele trei norme ale necesităţii morale. 
Normele înseşi. la rîndu-le, deşi se sprijină pe sentimente primare 
corespunzătoare (ruşine, milă şi evlavie) ca pe rădăcina lor psiho- 
logică, nu sînt definitiv fundate pe aspectul lor fenomenal, ci se 
dezvoltă în mod logic din conceptul de imperativ moral sau 
adevăr (în sens larg). Adevărul cere să ne raportăm la natura infe- 
rioară în mod corespunzător, subordonînd-o scopurilor raţionale; 
dacă, din contra. noi ne supunem ei, asta înseamnă că nu o per- 


! Situarea lui Kant pe poziţiile rigorismului în abordarea problemei în 
discuţie contrazice, în fond, propriul lui principiu conform căruia o faptă 
trebuie să aibă o anumită demnitate morală pentru a fi ridicată Ja rang de 
regulă universală. Este clar că deturmînd atenţia ucigașului de la ascunză- 
toarca victimei, eu primesc dezlegarea de la raţiunea şi conştiinţa mea să 
promovez modul meu de acţiune la rang de regulă universală: toţi şi din- 
totdeauna trebuie să ascundă victima de ucigaşul ei şi, punîndu-mă în 
locul ucigaşului, cu, în calitate de fiinţă morală, nu pot să doresc altceva 
decît să fiu oprit, prin acelaşi mijloc, de la săvîrşirea crimei. (N. a.) 

cepem exact cum este ea în realitate. ci o considerăm de ordin 
superior. Procedînd astfel. deformăm ordinea firească a lucrurilor, 
denaturăm adevărul, ne raportăm în mod necuvenit, imoral la 
sfera inferioară în cauză. La fel, adevărul ne obligă să ne raportăm 
la semenii noștri cum se cuvine, să recunoaştem drepturile lor 
egale cu ale noastre. să ne transpune în situaţia lor. Atunci însă 
cînd noi ne considerăm persoane cu drepturi depline, iar pe alţii îi 
tratăm ca pe nişte larve găunoase, ne abatem, evident, de la adevăr 
şi nu ne comportăm cum se cuvine. În fine, dacă sîntem conştienţi 
de existenţa principiului universal suprem, adevărul cere să ne 
raportăm la el ca la ceva superior pentru care nutrim 0 devoțiune 
religioasă. Orice altă atitudine contravine ordinii fireşti a 
lucrurilor şi deci nu corespunde imperativului moral. 

Desigur, formarea unei asemenea concepţii asupra adevărului 
si imperativului moral a devenit posibilă numai datorită faptului 
că în natura omului sînt înrădăcinate sentimentele ruşinii. milei şi 
evlaviei, cure în mod nemijlocit determină atitudinea lui corectă 
faţă de cele trei sfere constitutive ale condiţiei lui de viaţă. După 
ce însă raţiunea a relevat conţinutul etic cuprins în aceste date na- 
turale şi l-a ridicat la rang de imperativ, el devine un principiu 
autonom al comportamentului moral, independent de temeiurile 
sale psihologice. Ne putem închipui un om nu prea ruşinos din 
fire, dar care s-a convins pe calea raţiunii că e de datoria lui să 
opună rezistenţă tendinţelor acaparatoare ale naturii inferioare şi 
respectă cu conştiinciozitate această datorie. Moralitatea unui ast- 
fel de om este, de fapt. superioară moralității aceluia care, deşi 
mai ruşinos din fire. nu posedă o rațiune în stare să contracareze 
pornirile pătimaşe care îi înăbuşă sentimenul ruşinii. Acelaşi lucru 
se poate afirma privitor la mila ca înclinaţie naturală (la care se 
referă Kant) şi la sentimentul firesc al religiozităţii. Fără 
conştiinţa datoriei toate aceste înclinații ale firii spre acte morale 
rămîn instabile și nu joacă un rol decisiv în confruntarea cu mobi- 
lurile opuse. 

Deţine oare această forţă decisivă conştiinţa datoriei sau a 
adevărului? Dacă sentimentul natural de evlavie este fragil, 
evlavia izvorîtă din conştiinţa datoriei se întîlneşte extrem de rar. 
Se dovedeşte astfel că noţiunii de datorie îi lipsesc practic 
atributele universalităţii şi necesităţii. Obiectivul vital al filozofiei 

morale ca şi exigenţa formală a raţiunii nu se împacă cu o atare 
situaţie, ceea ce dă naştere unei noi probleme a raţiunii, aceea de 
a găsi un principiu practic care, fiind deopotrivă o expresie a 
imperativului şi a ceea ce este dorit ca atare de către oricine, ar 
putea, prin el însuşi, să determine în mod necesar comportamen- 
tul uman, independent de înclinațiile fireşti ale sufletului şi de 
gradul dezvoltării spirituale. Un principiu în egală măsură valabil 
şi inteligibil pentru toţi. 

Cînd raţiunea abordează exclusiv sau cu preponderență acest 
aspect al chestiunii. prin bine se subînţelege bunul suprem (sum- 
mum bonum) şi întrebarea se formulează în felul următor : există 
oare, şi ducă există. în ce constă bunul suprem, acel criteriu unic 
şi necondiţionat al dorinței în genere, care subordonează toate 
celelalte bunuri? 


Capitolul VI 


Principii aparente ale filozofiei practice 
(Critica diferitelor variante ale eudemonismului 
abstract) 


I 


Rațiunea defineşte binele moral ca adevăr (în sens larg) sau ca 
atitudine cuvenită faţă de orice existent. Avînd un caracter intrin- 
sec atotcuprinzător şi necesar din punct de vedere logic. această 
idee a binelui se dovedeşte a fi lipsită practic de universalitate şi 
necesitate. Ca normă ideală a voinţei, binele nu se suprapune în 
mod practic cu bunul în calitatea lui de obiect al dorinţei reale. 
Binele este un imperativ, dar 1) nu toţi doresc ceea ce trebuie; 2) 
printre doritorii de bine există şi unii care nu sînt capabili să-şi 
înfrîneze, de dragul lui, pornirile rele ale firii şi. în fine, 3) există 
un număr resuîns de oameni care, reuşind în forul lor interior să 
obțină victoria binelui asupra răului, — oameni virtuoşi, evlavioşi 
sau sfinţi —, rămîn neputincioşi cînd este vorba să opună binele 
lor răului, sub puterea căruia zace lumea întreagă!. Dar cîtă vreme 
binele nu este deloc dorit de cineva, el nu constituie un bun pen- 
tru el; cîtă vreme binele, deşi recunoscut de rațiune ca obiect al 
dorinţei, nu are impact asupra voinţei, el se menţine doar în plan 
mental şi nu devine realitate; în fine, binele care prin impactul 
voinţei individului respectiv îl face mai bun, dar nu îi dă şi puterea 
să instituie în lume ordinea cuvenită — este un bine incomplet. 

Această triplă necoincidenţă a binelui (moral) cu bunul (real) 
pare să releve contradicţia internă a ideii de bine. Însăşi definiţia 
binelui ca imperativ cuprinde, pe lîngă conţinutul lui ideal, şi exi- 
genţa depăşirii caracterului abstract al cuprinsului moral prin tra- 
ducerea sa în practică: un imperativ reclamă realizarea sa în fapt. 
Binele neputincios încetează să fie bine, şi în nici un caz nu poate 
fi considerată normală o situaţie în care doar o parte din omenire 


! 1 loan, 5, 19. (N. ed.) 

doreşte ceea ce se cuvine, în care prea puțini sînt indivizii trăind 
conform unui „trebuie“ şi nimeni nu este capabil să aducă lumea 
la starea cerută. În mod abstract binele şi bunul ar trebui să se 
suprapună: bunul ar trebui să fie o consecinţă directă, universală 
şi necesară, a binelui şi să reprezinte dorinţa şi realitatea: necon- 
diţionate ale binelui. În realitate, însă, ele nu se suprapun:bunul, 
desprins de bine, se identifică cu bunăstarea. Neajunsul real al 
ideii de bine ne constrînge să apelăm la principiul bunăstării care, 
probabil, posedă. ca mobil al acţiunii, acea universalitate şi nece- 
sitate efectivă de care sînt private imperativele morale. Căci orice 
scop al acţiunii. propus de un individ, conţine neapărat în sine, 
direct sau indirect, un indiciu că atingerea acestui scop îi aduce o 
satisfacţie sau îi măreşte bunăstarea, în timp ce foarte rar se în(îm- 
plă ca scopul unei acţiuni să indice direct sau măcar tangenţial 
prezenţa binelui moral. S-ar părea că orice dorinţă tinde către satis- 
facţie, respectiv către bunăstare: ar fi un nonsens să doreşti cu tot 
dinadinsul ceva ce ar aduce insatisfacţie sau chiar o înrăutăţire a 
stării. Dacă binele moral trebuie mai întîi dorit pentru a fi ulterior 
realizat, asta înseamnă că principiul etic este condiţionat de ideea 
practică (în sens restrîns) de bun real sau de bunăstare care, de alt- 
fel, este considerat drept principiul suprem al activităţii umane. 

Principiul eudemonist (de la grecescul eudaimonia = stare de 
fericire sau bunăstare) comportă în mod vădit avantajul de a nu 
implica întrebarea de ce? Te poţi întreba: de ce trebuie să aspir la 
binele moral, dacă această aspirație contrazice înclinațiile mele 
fireşti şi nu-mi aduce decît suferinţă? Dar nu poţi să te întrebi: de 
ce trebuie să-mi mai doresc bunăstarea, pentru că această dorinţă 
stă oricum în firea mea şi este indisolubil legată de existenţa mea 
în expresia ei nemijlocită: exist ca un om care, de regulă, doreşte 
ceea ce îl satisface şi îi produce o plăcere. Fiecare vede bunăstarea 
lui în ceea ce îi produce în mod direct o plăcere sau promisiunea 
acesteia, adică slujeşte drept mijloc de a obţine asemenea stări 
plăcute. Bunăstarea se defineşte astfel în modul cel mai direct prin 
noţiunea de plăcere (de la grecescul .„hedone“ se originează teoria 
hedonismului). 


II 


Cînd un „trebuie“ se substituie printr-un „e de dorit“, țelul vieţii 
sau binele suprem se reduce la plăcere. În ciuda aparenţei de clari- 

tate, simplitate și realitate, această noţiune întîmpină greutăţi 
insurmontabile tocmai în realizarea sa practică. Din faptul curent 
că oricine doreşte ceea ce îi face plăcere. nu se poate deduce nici 
o regulă generală de acţiune. Motivul stă în caracterul formal- 
logic sau abstract al universalităţii noţiunii de plăcere, care nu 
exprimă nici un fel de unitate reală. Afirmația după care scopul 
final al tuturor faptelor îl constituie (direct sau tangenţial) 
plăcerea, adică satisfacția trăită de agentul acţiunii, este tot atît de 
incontestabilă, pe cît este de nesemnificativă, ca de pildă, afir- 
maţia că toate faptele sfirşesc într-un fel sau altul, sau toate 
acţiunile au o anumită finalitate. Într-o realitate dată este imposi- 
bil să găsim o plăcere universală: există doar o mulțime indefinită 
şi variată de plăceri complet disparate. Unul își găseşte suprema 
plăcere în a consuma votcă, altul caută „fericirea nenumită şi nemă- 
surată“ , dar şi acesta din urmă, cînd suferă de foame şi de sete, uită 
de fericirile nemaipomenite şi mai mult ca orice doreşte să aibă ce 
mînca şi ce bea. Pe de altă parte, se poate întîmpla ca la un moment 
dat tot ceea ce Înainte producea plăcere sau părea plăcut. să în- 
ceteze să mai fie astfel, şi chiar viaţa să-şi piardă orice valoare. 
În realitate, ideea de plăcere trimite la noianul de necuprins al 
pornirilor ocazionale, variabile în funcţie de individualitatea ca- 
racterelor şi a gusturilor, de gradul dezvoltării oamenilor. de vîr- 
sta şi poziția lor precum şi de anumite stări efemere. Prin ce 
anume formulă se poate exprima plăcerea în calitatea ei de prin- 
cipiu practic? Nu cumva prin una de felul: „să acţioneze fiecare în 


ege PU. 


bilită şi aplicată cu un succes relativ în lumea animalelor, este im- 
proprie pentru practica umană din două motive: 1) prezenţa la om 
a unor înclinații perverse a căror finalizare, deşi produce un efect 
de plăcere, atrage totuşi după sine o prăbuşire sigură — ceea ce 
nimeni, cu siguranţă, nu doreşte; 2) prezenţa raţiunii umane care 
compară diferite porniri (fireşti) şi plăceri şi le evaluează în raport 
cu urmările lor ulterioare. De altfel, de o asemenea evaluare, în 
forma ei elementară. sînt capabile şi animalele care acţionează sau 
se abtin de la acţiune nu numai în virtutea unor dorinţe de plăcere 
dar şi ţinînd cont de urmările plăcute sau neplăcute ce decurg 
dintr-un anumit tip de comportament. La animale evaluarea nu 

depăşeşte însă simpla asociaţie ca, de pildă, între reprezentarea 
unei bucăţi de carne şterpelite şi apercepţia durerii provocate de 
lovirea cu cravaşa etc. Caracterul mai abstract al gîndirii îi permite 
omului, pe lîngă judecăţile elementare, să compare motivele ime- 
diate ale plăcerii cu urmările lor mai îndepărtate. Tocmai pe 
această cale Hegesias din Cyrene, unul dintre cei mai temerari 
exponenţi ai hedonismului pur în filozofia antică, a ajuns la con- 
cluzia că pentru plăcere viaţa nu merită trăită în genere, deoarece 
năzuinţa de desfătare fie este zădămicită, şi atunci provoacă 
durere, fie se dovedește în final iluzorie, căci după o stare de efe- 
meră satisfacţie urmează în mod inevitabil plictiseala şi o nouă 
goană după himere. Dacă este imposibil să obținem o adevărată 
plăcere, trebuie să ne ferim. în schimb, de neplăceri. lucru pentru 
care există un singur remediu — moartea. Motiv pentru care 
Hepesias a fost supranumit cel care îndeamnă la moarte 
(peisithanatos)!. Dincolo de asemenea concluzii tranşante, însăşi 
analiza noţiunii de „plăcere“ relevă inconsistenţa ei ca principiu. 


UI 


O simplă năzuinţă către plăcere nu se poate constitui într-un 
principiu de acţiune. întrucît, luată în sine, ea este nedeterminată 
şi nefundată. iar conţinutul ei real dar extrem de firav ţine de 
obiectele ocazionale care o provoacă. În cadrul diversităţii nelimi- 
tate a stărilor de plăcere elementul general şi necesar constă doar 
în aceea că atingerea oricărui scop sau obținerea obiectului dorit 
sînt percepute şi anticipate în mod obligatoriu ca plăcere, ca 
dorință satisfacută sau potolită. - Dar acest adevăr psihologic 
extrem de elementar nu conţine în sine o sugestie cu privire la 
configuraţia obiectului dorit sau la modul de a-l obține: ambele 
rămîn indistincte, empiric variabile şi întimplătoare, ceea ce 
înseamnă că de pe poziţiile hedonismului nu se poate ajunge la o 
definiţie concretă a bunului suprem care să subsumeze toate cele- 
lalte determinări şi deci nu se poate stabili nici un principiu sau 
regulă de acţiune. Lucrurile devin şi mai clare dacă vom aborda nu 
noțiunea generală de plăcere ca dorinţă satisfăcută, ci ipostazele ei 


! Hegesias din Cyrene descria suferințele vieţii cu atîta forţă de expre- 
sic încît autorităţile i-au interzis predicile asupra sinuciderii. (N. ed.) 

concrete, respectiv diferitele senzații de agreabil. Fiind doar con- 
secințele finalizării scopului şi nu scopul însuşi, astfel de ipostaze 
nu sînt, de regulă, dorite prin ele însele. Dorinţa are ca obiect anu- 
mite realităţi şi nu senzațiile plăcute provocate de ele: pentru un 
om înfometat şi însetat pîinea şi apa sînt obiecte rîvnite de el în 
mod direct şi nu servesc drept mijloc pentru obţinerea unei 
senzaţii gustative plăcute. Desigur. fiecare ştie din experienţă cît 
de plăcut este să mânînci cînd ţi-e foame, dar un prunc doreşte să 
sugă înainte de orice experienţă; chiar şi mai tîrziu, ajuns la O anu- 
mită vîrstă, el începe să dorească intens acele obiecte despre care 
nu ştie în ce fel pot fi ele plăcute. Este inutil să invocăm 
fenomenul „eredității“, căci am fi nevoiţi, coborînd pe treptele 
„Înrudirii“, să ajungem la stadiul de molecule chimice despre care 
nimeni nu ar îndrăzni să afirme că au tendinţa de a se combina 
într-un anumit mod numai în virtutea amintirii plăcute pe care o 
păstrează despre combinaţiile asemănătoare anterioare. Să reamin- 
tim încă o împrejurare care nu permite identificarea binelui cu 
actul plăcerii. Toată lumea ştie din experienţă că intensitatea 
dorinţei de a poseda unele obiecte sau de a trăi anumite stări nu 
corespunde întotdeauna gradului de plăcere al senzaţiei provocate 
de ele. Astfel, atracţia erotică faţă de o anumită persoană de sex 
opus tace ca actul posesiunii să fie dorit ca supremă plăcere, 
excluzînd dorinţa de a poseda orice altă persoană. Or, plăcerea 
reală produsă de acest act infinit de mult dorit pare să nu aibă 
nimic din adevărata infinitate, fiind aproape egală cu plăcerea 
produsă de orice altă satisfacere a instinctelor respective. În 
genere, dorinţa unor obiecte sau cunoaşterea semnificației lor ca 
bunuri sînt determinate nu de stările subiective de plăcere 
obţinută, ci de raporturile obiective între astfel de obiecte şi natu- 
ra noastră corporalii.şi spirituală. Totodată, sursele şi însuşirile 
acestor raporturi nu sînt, în marea lor parte, conştientizate de noi 
suficient de clar, ele manifestîndu-se exclusiv sub forma unor 
instincte oarbe. 

Chiar dacă plăcerea nu constituie esenţa bunului sau rîvnitului 
ca atare, ea rămîne, în orice caz, indiciul lui constant. Oricare ar 
fi motivaţia principală a dorinţei unor obiecte sau stări, este 
incontestabil că bunul obținut sau dorinţa împlinită sînt însoţite 
întotdeauna de senzaţia de plăcere care, fiind indestructibil legată 

de bunul. real în genere şi rezulđînd din ele în mod necesar, poate 
servi astfel şi la definirea bunului suprem — cel puţin ca principiu 
practic. 

Din acest punct de vedere. bunul suprem este acea stare care 
comportă cele mai multe satisfacţii rezultînd atît direct din 
însumarea senzaţiilor plăcute, cît şi indirect din reducerea stărilor 
neplăcute. Altfel spus. bunăstarea supremă constă în posesia 
acelor bunuri care în ansamblul lor sau prin efectul lor final pro- 
duc maximum de desfătare şi un minimum de suferință’. În acest 
caz principiul activ constă nu în simpla aspirație la o plăcere ime- 
diată, ci în bunul simț care evaluează diversele plăceri şi le reţine 
numai pe acelea care sînt mai stabile şi mai ferite de suferinţă. 
Norocos sau fericit nu este omul care cunoaşte pe moment o in- 
tensă desfătare, ci acela în viaţa căruia există un ascendent per- 
manent al stărilor plăcute asupra suferințelor — acela care în final se 
desfată mai mult decît suferă. „Un om dotat cu înţelepciune — spune 
Aristotel — urmăreşte absenţa durerii şi nu plăcerea“ (Ho phronimos 
to alypon diokei ou to hedy)?. Este o concepţie a eudemonismului în 
sens propriu sau a eudemonismului cumpătat. Adeptul unei aseme- 
nea teorii nu „se va afunda în mlaștină plăcerilor senzuale“ care dis- 
trug sufletul şi corpul: el îşi va găsi propria sa stare de bine cu 
precădere în acele desfătări superioare, estetice şi intelectuale, care 
au cea mai mare trăinicie şi implică minimum de suferinţă. 


IV 


În ciuda „rezonabilităţii“ sale relative, eudemonismul cum- 
pătat, ca şi celelalte variante ale sale, este sortit să nu fie decît un 
principiu aparent. Atunci cînd bunul se defineşte prin bunăstare, 
totul constă în realizarea şi posesia lui sigură, dar nici una. nici 
alta nu pot fi garantate de cumpătare. 


1 Dincolo de orice pesimism intransigent, izbăvirea de suferinţă are, 
gin punct de vedere eudemunist, o mai mare importanţă decît actul pozi- 
tiv al plăcerii. Suferințele provocate de inhibiţia instinctului sexual puter- 
nic pronunţat, care adesca împinge la sinucidere, sînt incomparabil mai 
profunde decît plăcerea satisfacerii care poate fi considerată drept bunul 
suprem doar în măsura în care izbăveşte de acele mari suferinţe. (N. a.) 

2 Aristotel, Etica nicomabhică, 1152, c. 15-16, trad. roam., Editura 
ştiinţifică şi enciclopedică, Bucureşti, 1988. (N. 1.) 

Viaţa şi soarta noastră depind de cauze şi oameni de acţiune 
care sfidează deciziile şi măsurile înţelepciunii noastre de viaţă. 
De multe ori un egoist rezonabil nu face altceva decît să piardă 
ocazia unor plăceri reale, fie şi efemere, fără să ajungă prin aceas- 
ta la o bunăstare trainică. Precaritatea tuturor bunurilor este cu atît 
mai iminentă cu cît omul, spre deosebire de animal, o cunoaște 
anticipat: năruirea inevitabilă în viitor a fericirii de orice natură 
întunecă şi clipele de reală desfătare. Dar şi în acele cazuri rare 
cînd modul de viaţă înţelept asigură superioritatea numerică a 
stărilor senine faţă de cele grave și chinuitoare, victoria eude- 
monismului rămîne aparentă, căci el se bazează pe excluderea 
arbitrară din calcul a laturii calitative, proprie stărilor noastre 
sufleteşti (nu am în vedere sensul moral al termenului de „cali- 
tate“ care este încă discutabil, ci exclusiv dimensiunea lui psiho- 
logică sau, mai exact, psihofizică — gradul de intensitate al 
senzaţiilor de plăcere). Nu încape îndoială că cele mai intense şi 
captivante desfătăti nu sînt sugerate de bunul simţ: ele se leagă de 
patimi neînfrînate. Chiar dacă şi în accst caz plăcerea împlinită 
este adesea disproporţionată în comparaţie cu puterea dorinţei, 
totuşi ea este incomparabil mai tensionată decît acele senzaţii pe 
care ni le procură un mod de viaţă cumpătat. Cînd cumpătarea ne 
previne asupra caracterului funest al patimilor putem invoca, fără 
să contestăm acest adevăr, un altul: 


Însă tot ce-ameninţă pieirea 
Înimei, în tăinuire 
Desfătîndu-ne neînţeles.! 


În faţa acestui adevăr eudemonismul rămîne fără replică. Ce 
motiv aş avea să renunţ la .„destătările inefubile“ în favoarea unei 
fericiri monotone? E drept că patimile duc la pieire, dar oare 
cumpătarea ne salvează de la ea? Puteţi să-mi arătaţi omul care 
numai prin comportarea lui cumsecade a triumfat asupra morţii? 

Glasul patimilor poate fi neadevărat doar în raport cu ceva 
suprem, El amuţeşte în faţa tunetelor cereşti, dar nu-l pot acoperi 
discursurile: anemice ale cumpătării. Satisfacerea patimilor 
dăunătoare nu poate constitui, desigur, bunul suprem, dar din per- 
spectiva eudemonismului ea poate avea un avantaj incontestabil 


! A. S. Puşkin, Micile tragedii, Bucureşti, E.L.U. 1964, p. 123. (N. t.) 

faţă de plăcerile nevinovate ale unei bune comportări care însă nu 
ne izbăvește de pieire. Să admitem că plăcerile intelectuale şi 
estetice sînt nu numai nevinovate ci şi sublime, în schimb ele nu 
au semnificaţia de bun suprem datorită limitelor legate de 
calităţile lor sus menţionate. 

|. Asemenea plăceri „spirituale“ sînt accesibile în fapt numai 
oamenilor care au atins un anumit grad de rafinament în dez- 
voltarea lor intelectuală şi estetică — adică unui număr restrîns, în 
timp ce bunul suprem trebuie să fie universal. Nici un progres al 
instituţiilor democratice nu-l va înzestra pe măgar cu facultatea de 
a trăi plăcerea audierii simfoniilor lui Beethoven şi nu va face ca 
porcul. care nici gustul portocalelor nu-l cunoaşte, să se delecteze 
cu sonetele lui Dante şi Petrarca sau cu poemele lui Shelley. 

2. Nici pentru indivizii care au acces la desfătări intelectuale şi 
estetice ele nu sînt îndestulătoare, deoarece anpajează doar anu- 
mite facultăţi şi puteri sufleteşti şi, prin urmare, nu sînt în stare să 
dea vieţii întregul ei cuprins. În acest caz se satisface, într-o 
măsură mai mare sau mai mică, numai dimensiunea teoretică şi 
contemplativă a omului, dar viaţa activă practică rămîne complet 
debusolată. Obiecte ale contemplaţiei pure, bunurile intelectuale 
şi estetice nu influențează interesele vitale. 


Le contemplăm doar frumuseţea 
Aştrilor de pecer, dar nu-i rivnini 


De aceea voinţa practică a oamenilor care, prin prisma eude- 
monismului, consideră arta şi ştiinţa mai presus de orice (respec- 
tiv destătarea produsă de ele), rămîne principial nedeterminată şi 
acaparată nestingherit de patimile oarbe, ceea ce demonstrează 
caracterul nefundat al eudemonismului cumpătat ca principiu diri- 
puitor al vieţii. 

3. Această inconsistenţă se manifestă şi prin neputinţa eude- 
monismului de a înfrunta scepticismul teoretic care subminează 
valoarea obiectelor înseşi ale activităţii intelectuale şi artistice. Să 
presupunem că trăiesc o adevărată destătare contemplîni frumo- 
sul şi cercetînd adevărul, dar raţiunea mea — adevărata instanță 
supremă în ochii eudemonismului „cumpătat“ — îmi spune că 
frumosul este o simplă himeră a subiectivităţii mele, iar acovărul 


1 J. W. Goethe, Trost in Tränen (Consolare în lacrimi). (N. ed.) 

rămîne inaccesibil cunoaşterii umane. În consecinţă, desfătarea 
mea este compromisă, iar pentru cel cu o gîndire consecventă ea 
devine cu totul de neconceput. Dar şi fără o atare consecvență este 
Clar că desfătarea cu un obiect al cărui caracter înşelător este 
dinainte ştiut, nu poate fi promovată în mod raţional la rangul de 
bun suprem. 

4. Să admitem însă că epicureanul nostru nu împărtăşeşte un 
asemenea scepticism şi se desfată spontan în actul creator de idei 
și imagini, fără să se preocupe de semnificaţia finală a produselor 
lui. Pentru el aceste „bunuri spirituale“ pot părea eteme, dar pro- 
pria lui capacitate de desfătare este, în orice caz, lipsită de o 
asemenea dimensiune, fiind doar ceva mai durabilă decît o simplă 
desfătare cu plăceri senzuale. 

Or, tocmai durabilitatea sau trăinicia plăcerilor constituie 
revendicarea principală a eudemonismului cumpătat, presupusa 
lui superioritate faţă de simpla dorință a plăcerii imediate. 
Desigur, dacă plăcerile noastre ar avea caracterul unor obiecte 
reale care ar putea fi acumulate ca orice avuţie, atunci un eude- 
monist cumpătat căzut în decrepitudine ar putea totuşi să se con- 
sidere mai bogat decît un desfrînat care şi-a irosit viaţa înainte de 
vreme. Întrucît însă desfătările trăite nu sînt, de fapt. decît 
amintiri, epicureanul nostru înţelept, dacă rămîne un eudemonist 
consecvent, va regreta, probabil, faptul că de dragul unor amintiri 
palide ale plăcerilor nevinovate, intelectuale şi estetice, a pierdut 
ocazia desfătărilor cu mult mai intense care, pentru că nu le-a trăit, 
continuă şi în această clipă să-i stîrnească o dorinţă dureroasă şi 
irealizabilă. Aparentul ascendent al eudemonismului cumpătat 
asupra irosirii banale a vieţii se bazează doar pe confuzia logică 
nepermisă a două puncte de vedere. Una din două: ori ne referim 
la prezentul desfătării şi atunci trebuie să renunţăm la cumpătarea 
care nu este străină nici animalelor, ori ne gîndim la consecințele 
pe care le pot avea faptele noastre în viitor şi atunci se pune între- 
barea: care moment al viitorului trebuie luat în seamă? Evident, ar 
avea sens să luăm în consideraţie numai momentul final care 
exprimă bilanţul întregii vieţi, în pragul morţii însă tot calculul 
eudemonist se reduce la zero şi orice presupusă superioritate a 
desfătărilor ponderate faţă de cele necontrolate (din punct de 
vedere eudemonist) se anulează definitiv. Dat fiind că toate 

desfătările trăite în trecut încetează să fie desfătări — lucru 
dinainte ştiut —, noţiunea de „sumă a desfătărilor“ îşi pierde sen- 
sul real: suma zerourilor este egală cu valoarea unui singur zero. 


V 


Dacă posesia bunurilor exterioare — atît sub aspectul de 
plăcere a clipei prezente. cît şi sub acela de fericire mai trainică, 
aflată sub protecţia aparentă a prudenţei — se dovedeşte iluzorie 
şi insignifiantă, nu cumva adevărata bunăstare sau bunul suprem 
constă în eliberarea omului de acele aspirații şi ataşamente exte- 
rioare care. înrobindu-l, îl fac nefericit? Toate bunurile exterioare 
ori nu merită să fie dorite, ori îl fac pe om de două ori nefericit pe 
motiv că, înainte de a-şi dovedi caracterul lor eminamente nesatis- 
făcător. aceste bunuri iluzorii, tributare cauzelor exterioare ce nu 
depind de el. îi sînt refuzate. Nimeni nu este absolvit de nenoro- 
cire şi deci nimeni nu poate fi fericit atît timp cît voinţa lui este 
legată de obiectele a căror posesie este întîmplătoare. În condiţiile 
în care adevărata bunăstare este identificată cu o stare constantă 
de mulţumire, nu poate fi fericit decît acela care îşi găseşte satis- 
facţia în ceea ce nu i se poate lua, adică în sine însuşi. 

Lăsaţi omul să se elibereze de gîndul la posesia obiectelor 
exterioare şi întîmplătoare, şi îl veţi vedea într-o permanentă 
stare de mulţumire şi fericire. Cînd omul nu depinde de nici un 
lucru:din afară şi este pe deplin stăpîn pe sine, el are în posesia 
lui totul ba chiar şi ceva pe deasupra. Dacă nu sînt legat de do- 
tinţa pentru un anumit lucru, îl stăpînesc într-o măsură mult mai 
mare decît cel care îl posedă ca obiect dorit; dacă puterea îmi este 
indiferentă. sînt mai suveran decît posesorul ei care a rîvnit-o. 
Inditerenţa mea faţă de întreaga lume mă situează mai presus de 
cel Atotputernic. 

Expresie a imperativului necondiţionat, principiul aurarhiei 
(autarcheia) are, de fapt, o putere negativă şi condiţionată. Mai 
întîi, acţiunea lui este condiţionată tocmai de acele bunuri exte- 
rioare pe care le neagă, Cîtă vreme omul rămîne robul lor, elibe- 
rarea de un asemenea ataşament este profitabilă pentru conştiinţa 
lui superioară şi pentru conţinutul activităţii lui. La fel, cîtă vreme 
omul este sensibilizat la suferinţele trecătoare ale vieţii din exte- 
rior, biruirea lor şi rezistenţa la orice nenorocire îi pot da un sen- 

timent de supremă satisfacţie. Dar din clipa în care omul depăşeşte 
ataşamentul faţă de bunurile exterioare şi încetează să-i fie teamă 
de nenorocirea exterioară, ce conţinut pozitiv mai poate avea viaţa 
lui? Oare se rezumă el numai la sentimentul de bucurie provocată 
de această victorie? în aceste condiţii însă principiul autarhiei se 
transformă într-o autosuficiență găunoasă şi în loc de măreție 
frizează ridicolul. Acest rezultat nesatisfăcător face inutilă insis- 
tenţa asupra faptului că nu oricine are forţa necesară a spiritului 
pentru realizarea lui deplină şi nici posesorul ei nu o păstrează tot- 
deauna pînă la capăt. Ceea ce demonstrează caracterul aparent al 
principiului de autarhie căruia îi lipseşte forţa proprie suficientă 
pentru a-l traduce în practică. Eliberarea din robia bunurilor infe- 
rioare şi ocazionale poate fi doar o condiţie de a obţine bunul 
suprem şi nu este bunul suprem însuşi: lăcaşul din care au fost 
aruncaţi toţi idolii nu devine, prin acest gest, lăcaşul sfînt al 
Domnului — ci doar un loc pustiu.’ 


VI 


Personalitatea umană nu-şi găseşte deplina satisfacţie sau 
bunăstare nici în obținerea bunurilor exterioare ale vieţii şi nici în 
propria sa interioritate (în forma vidă a conștiinței de sine). 
Singura ieşire din acest impas pare a fi sugerată de ideea după care 
omul nu este numai un individ izolat dar şi o parte integrantă a 
umanităţii: el îşi găseşte adevărata bunăstare şi interesul pozitiv al 
vieţii atunci cînd se pune în slujba cauzei obşteşti şi a folosului 
comun. 

Este vorba de principiul utilirarismului, aflat în vădită cores- 
pondenţă cu principiul moral al altruismului, care cere să trăim 
pentru alţii, să-i ajutăm pe toţi în limitele posibilităţilor noastre şi 
să slujim binele altuia ca pe propriul nostru bine. Contorm chiar 


! Prin aplicarea sa practică, principiul autarhiei se suprapune parţial cu 
principiul ascezei, dar deosebirea esenţială între ele rezidă în punctul lor 
de plecare sau în motivaţia iniţială: ascetismul este asimilat aspiraţiei 
spiritului de a domina trupul conform atitudinii cuvenite a omului faţă do 
ceea ce este inferior lui, în timp ce imperativul autarhiei izvorăşte din 
năzuinţa către bunăstare — motiv pentru care denumirea corectă a prin- 
cipiului autarhici ar fi ascetism eudemonist. (N. a.) 

intenției exponenţilor utilitarismului, în aplicarea ei practică, doc- 
trina lor ar trebui să se suprapună cu morala altruistă sau cu 
comandamentele de dreptate şi de caritate. „Sînt nevoit — scrie, 
de pildă, Mill — să repet din nou acel adevăr al utilitarism pe care 
adversarii lui îl recunosc destul de rar şi anume că fericirea (bappi- 
ness), instituită într-o unitate de măsură utilitară a comportamen- 
tului corect, nu reprezintă o fericire personală a protagonistului 
(luat izolat), ci fericirea tuturor celor de care se leagă activitatea 
lui. Conform exigenţelor utilitarismului, el trebuie să fie tot atit de 
imparţial faţă de propria sa fericire ca şi faţă de fericirea celorlalţi 
— un fel de spectator dezinteresat şi binevoitor. Etica utilitaris- 
mului îşi găseşte deplina expresie a spiritului său în regula de aur 
al lui lisus din Nazaret. Poartă-te cu alţii aşa cum ai vrea să se 
poarte şi alţii cu tine, şi iubeşte-ţi aproapele ca pe tine însuţi — 
iată perfecțiunea ideală a moralei utilitare“ (J. S. Mill, Uulitansm, 
London. 1874, pp. 24-25). 

Deosebirea între principiul utilitar şi cel altruist, care îi scapă 
lui Mill, constă în aceea că prescripţia altruismului de a trăi pen- 
tru alţii exprimă atitudinea cuvenită a omului faţă de semeni sau 
reprezintă o datorie morală în numele ideii pure de bine, în timp 
ce conform doctrinei utilitarismului, slujirea cauzei generale şi 
epala considerare a intereselor proprii şi a intereselor celorlalţi se 
impun omului, în cele din urmă, numai prin ideea că o asemenea 
atitudine i-ar fi lui însuşi mai folositoare şi mai profitabilă. De 
unde concluzia că actele morale nu ar avea nevoie de un principiu 
special. autonom, care s-ar opune egoismului, ele fiind tocmai 
consecinţele acestui egoism corect înţeles. Dată fiind existenţa 
egoismului la oricine, morala utilitarismului este universal vala- 
bilă, ceea ce. după opinia adepților săi, constituie avantajul ei faţă 
de morala altruismului pur, indiferent dacă acesta din urmă este 
afirmat în virtutea unui simplu sentiment de simpatie sau în 
numele datoriei pure. De aici derivă un alt avantaj al utilitarismu- 
lui: după cum afirmă partizanii lui, un asemenea principiu cores- 
punde pe deplin genezei istorice reale a sentimentelor şi ideilor 
morale, care ar fi în întregime rezultatul considerentelor din ce în 
ce mai adîncite şi mai ramificate privind folosul personal, astfel 
încît şi cel mai dezvoltat sistem de norme morale ne apare doar sub 
aspectul unor porniri primare ale iubirii de sine, supuse unei trans- 

formări dintre cele mai complicate. Chiar dacă o asemenea afir- 
maţie ar fi justă, avantajul utilitarismului invocat rămîne totuşi 
iluzoriu. Din faptul că stejarul creşte din ghindă, iar ghinda ser- 
veşte drept hrană porcilor. nu putem trage concluzia că şi stejarul 
ar putea deveni hrană pentru porci. La fel, dacă admitem că învăţătura 
superioară a moralei este genetic legată de egoism, adică îşi are 
originea în el trecînd apoi printr-o suită de modificări, nu avem 
dreptul să conchidem că în prezent această morală superioară, în 
forma ei perfectă, poate să se sprijine de asemenea pe egoism sau 
să le fie şi epoiştilor de folos. Aceasta vine în contradicţie cu o expe- 
rienţă curentă: majoritatea oamenilor — de azi şi dintotdeauna — 
socotesc că este mai util să separi folosul personal de folosul ge- 
neral. Pe de altă parte, chiar prezumția importanţei principale a 
egoismului ca unica bază a oricărei acţiuni contravine adevărului. 

Concepţia conform căreia morala se originează din egoismul 
individual este infirmată de simplul fapt că de la început rolul 
dominant în viaţa fiinţelor îl joacă nu autoafirmarea individuală, 
ci autoafirmarea speciei, care pentru unii indivizi este egală cu 
sacrificiul de sine. Ce folos şi satisfacţie ar avea o pasăre pentru 
egoismul ei atunci cînd şi-ar pune în joc viaţa pentru propriii săi 
pui, sau o albină care ar muri pentru regina stupului?! Precum- 
pănirea certă a mobilurilor individuale asupra celor generale şi 
posibilitatea de manifestare consecventă din principiu a egoismu- 
lui apar în cadrul umanităţii pe o anumită treaptă de dezvoltare a 
conştiinţei individuale, şi de aceea utilitarismul care impune per- 
sonalităţii umane un regim de autolimitare şi de sacrificiu de sine 
nu în numele unor principii ce depăşesc puterile ei, ci exclusiv în 
ideea propriului ei egoism corect înţeles, poate avea sens doar ca 
îndreptar al acţiunilor practice. destinat unor indivizi aparţinînd 
unei atari stări date a umanităţii. Aici utilitarismul trebuie abordat 
numai sub acest raport, mai ales că problemele legate de originea 
empirică a unor sentimente şi noţiuni nu constituie în mod direct 
obiectul filozofiei morale. 


! Caracteristicile iniţiale ale sacrificiului de sine sau „lupta pentru 
viaţa altora“ (struggle for life of others) sînt abordate mai ales în lucrarea 
lui Henry Drummond Ascent of Man. Faptul că sacrificiul de sine al unui 
individ este determinat de solidaritatea speciei nu îndreptățește asimilarea 
lui egoismului. (N. a.) 

VII 


„Fiecare îşi vede de interesul lui, dar folosul fiecăruia constă în 
slujirea interesului general; deci fiecare trebuie să slujească folo- 
sul general“. Din acest raţionament al utilitarismului pur valabilă 
este doar concluzia, dar bazele ei reale nu sînt conţinute în pre- 
mise care rămîn în sine false, ca şi relaţia dintre ele. 

Nu este adevărat că fiecare urmăreşte folosul personal, căci o 
seamă de oameni îşi doresc doar ceea ce le procură o plăcere ime- 
diută, pe care o găsesc în îndeletniciri inutile sau de-a dreptul 
nocive. cum ar fi beţia, jocul de cărţi, pornografia etc. Desigur, 
propovăduirea binelui general poate fi adresată şi unor astfel de 
indivizi, dar atunci ea trebuie să se bazeze pe altceva decît pro- 
priile lor dorinţe. 

Mai departe. Chiar şi acei oameni care recunosc avantajul 
utilității sau satisfacţiei durabile faţă de plăcerile efemere, nu 
caută folosul urmînd sfaturile utilitarismului. Un avar își dă per- 
fect seama că toate plăcerile efemere sînt deşertăciuni în com- 
paraţie cu bunurile adevărate şi durabile pe care le ascunde într-o 
ladă ferecată, şi nici un argument al utilitariştilor nu-l va convinge 
să o golească în scopuri filantropice. Sau poate l-ar fi convins 
spunîndu-i că este în propriul lui interes să țină seama de folosul 
semenilor săi? Or, el procedează exact în conformitate cu această 
cerinţă. Într-adevăr, să presupunem că el şi-a agonisit averea prin 
împrumutul banilor cu camătă; asta înseamnă că a făcut servicii 
semenilor săi ajutîndu-i la nevoie prin acest împrumut. El şi-a pus 
capitalul în joc şi în schimb a obţinut un anumit profit, iar semenii 
săi au suportat o anumită pierdere, în schimb s-au folosit de un 
capital străin într-un moment cînd nu aveau propriul lor capital. 
Afacerea era În avantajul ambelor părţi şi fiecare evalua nepărti- 
nitor atît propriul său interes cît şi interesul celuilalt. De ce totuşi 
nici Mill şi nici unul din adepţii săi nu vor să vadă în comportarea 
respectivului cămătar cumsecade o veritabilă mostră de morală 
utilitară”? Nu cumva pentru că acest cămătar nu s-a folosit de banii 
adunaţi? Răspunsul afirmativ nu este corect, deoarece el i-a folosit 
la maximum, descoperind suprema satisfacţie în sentimentul de 
posesiune şi în conştiinţa puterii sale (vezi Cavalerul avar de 
Puşkin). Totodată, cu cît sporeşte avuţia acumulată, cu atît mai 
mare este utilitatea ei pentru ceilalți. Aşadar, și sub acest aspect 
folosul personal se dovedeşte a fi echilibrat cu folosul celuilalt. 

Faptul că utilitariştii nu vor să recunoască în actele cămătarului 
cumsecade o formă de manifestare a activităţii umane normale se 
explică numai prin aceea că exigenţele lor ţintesc mult mai de- 
pane decît spre un simplu acord între folosul personal și folosul 
altuia: ei cer ca omul să-şi sacrifice folosul personal în favoarea 
binelui general şi în această renunțare să-şi găsească adevăratul 
folos. O asemenea cerinţă, aflindu-se în contradicție directă cu 
sensul noţiunii de „folos personal“, se sprijină pe anumite 
supoziţii metafizice cu totul străine doctrinei utilitarismului pur, 
fără de care însă cerința rămîne total arbitrară. 

Cazurile reale de sacrificiu de sine se datorează fie |) unei 
porniri spontane atunci cînd, de exemplu. cineva, fără să stea pe 
gînduri şi cu riscul vieţii, salvează un om de la moarte: fie 2) com- 
pasiunii ca trăsătură dominantă şi constantă de caracter, de pildă 
la acei oameni care au înclinația lăuntrică de a se dedica unor 
suferinzi: fie 3) conștiinței superioare a datoriei morale: sau, în 
sfîrşit, 4) extazului religios inspirat de o anumită idee. Toate aces- 
te motive sînt absolut independente de raţiunile utilului. Oamenii 
asupra voinţei cărora astfel de mobiluri (luate separat sau în totali- 
tatea lor) exercită o influenţă destul de puternică, se vor jertfi pen- 
tru binele altuia fără să aibă nevoie de vreo motivaţie de alt gen. 

__ Există însă o mulţime de oameni lipsiţi de bunătate înnăscută, 
de înflăcărare morală sau religioasă, de o conștiință clară a dato- 
riei şi de receptivitate la plasul conştiinţei. Utilitarismul ar fi tre- 
buit să-şi exercite puterea tocmai asupra acestei categorii de 
oameni, convingîndu-i că adevăratul lor folos constă în slujireu 
binelui general pînă la sacrificiul de sine. Aşa ceva este însă evi- 
dent imposibil, deoarece aceşti indivizi se remarcă tocmai prin 
faptul că socotesc obţinerea propriei lor bunăstări mai folositoare 
lor decît slujirea binelui general. 

Spre deosebire de plăcere, utilul se identifică cu satisfacția 
durabilă sau garantată, şi nu ar avea nici un sens să demonstrăm 


! Mai cxistă și un al cincilea mobil posibil, al transcendenței, care 
corespunde dorinței de a obține fericirea veşnică în paradis. În ciuda ca. 
racterului său utilitar mai abstract, un asemenea motiv este legat tot de 
supoziţii de altă natură pe care doctrina contemporană a utilului le res- 
pinge din principiu. (N. a.) 

unui materialist pragmatic că prin sacrificiul vieţii pentru 
aproapele său ori în numele unei idei, el şi-ar asigura o satis- 
facere durabilă a propriilor sale interese, evident, de natură 
materială. 

Este clar că legătura pe care o stabileşte utilitarismul între 
folosul dorit de orice om pentru sine şi cel proclamat drept sin- 
gurul folos adevărat sau autentic se datorează unui sofism lipsit 
de fineţe, care se bazează pe dubla semnificaţie a cuvîntului 
„folos“. La început se ia drept axiomă afirmaţia că oricine îşi 
doreşte ceea ce îi duce satisfacţie, apoi se desemnează întreaga 
diversitate de obiecte şi moduri de satisfacere prin denumirea 
generală de „folos“: în continuare, acestui termen i se atribuie un 
înţeles nou de bine general, desemnat şi el prin cuvîntul folos. şi 
pe baza acestei identități terminologice, care ascunde două sen- 
suri diferite şi chiar opuse, se construieşte următorul raţiona- 
ment: întrucît fiecare urmăreşte folosul său, iar acesta constă în 
binele general sau în bunăstarea maximă a tuturor, decurge de 
aici că fiecare trebuie să dorească şi să slujească acest bine ge- 
neral. În realitate însă, folosul dorit de fiecare pentru sine nu se 
corelează în mod necesar cu bunăstarea generală, iar acel folos 
care rezidă în bunăstarea generală nu se suprapune cu cel dorit 
de fiecare; printr-o simplă substituire de sensuri nu poţi obliga 
pe cineva să-şi dorească contrariul sau să-şi caute folosul acolo 
unde ştie că nu-l găsește. 

Diversele reformulări ale tezei utilitariste nu o fac mai 
convingătoare. Astfel, pornind de la înţelegerea folosului ca o 
satisfacţie durabilă, s-ar putea afirma că fericirea personală nu 
aduce o asemenea satisfacţie, întrucît ea este legată de obiecte 
întîmplătoare şi trecătoare. în timp ce binele general al umani- 
tăţii. care vizează toate generaţiile viitoare. este un obiectiv peren 
şi deci slujirea lui poate procura o satisfacţie trainică. Din mo- 
ment ce argumentul respectiv se adresează „oricui“, el poate fi 
contracarat de oricine în felul următor: „Dacă de pe urma fericinii 
mele personale nu obţin o satisfacţie durabilă, preocuparea pen- 
tru fericirea umanităţii viitoare nu-mi procură nici un fel de satis- 
facţie, deoarece nu mă poate satisface acel bine care, în ideea că 
va fi realizat cîndva, oricum nu esteal meu, pe motiv că în 

momentul realizării lui eu nu voi fi, probabil, în viaţă. Prin 
urmare, dacă propria mea bunăstare nu-mi este de folos, lucrul 
este cu atît mai valabil în cazul binelui general: ce folos poate 
avea pentru mine ceva de care (lucru dinainte ştiut) nu mă voi 
folosi niciodată?" 

Adevărul spre care tinde utilitarismul prin exponenţii săi 
redutabili este cuprins în ideea solidarității întregii umanităţi, 
graţie căreia bunăstarea individuală a fiecărui om se corelează 
cu bunăstarea generală. Această idee nu s-a născut însă pe 
tărîmul utilitarismului şi nu se încadrează, ca principiu practic, 
în modul de gîndire propriu utilitarismului şi, în genere, eude- 
monismului. Se poate chiar accepta fără rezerve adevărul soli- 
darităţii generale şi consecinţele care derivă din el în mod firesc. 
fără să deducem însă de aici vreo regulă morală de comporta- 
ment. Aşa, de pildă, un bogătaş desfrînat care trăieşte numai 
pentru propria lui plăcere şi nici măcar nu-şi propune să facă 
ceva pentru binele semenilor săi, poate demonstra, nu fără temei, 
că în virtutea ordinii fireşti a lucrurilor bogăţia lui pompoasă 
contribuie la dezvoltarea industriei şi comerţului, a ştiinţei şi 
artei, şi asigură un cîştig unui mare număr de oameni nevoiaşi, 

Solidaritatea universală, ca lege naturală, există şi se manifestă 
prin intermediul indivizilor, independent de voinţa şi com- 
portarea lor, şi dacă, urmărind numai propriul meu interes, con- 
tribui la interesul general, ce altceva mi s-ar putea cere din punc- 
tul de vedere al utilitarismului? Pe de altă parte însă, solidaritatea 
universală nu este deloc sinonimă cu bunăstarea generală. Din 
solidaritatea intrinsecă umanităţii nu reiese în mod necondiţionat 
că ea trebuie să fie fericită: umanitatea se solidarizează şi în cazul 
calamităţilor şi morţii. În consecinţă, chiar dacă mi-am însuşit 
ideea solidarităţii universale ca un principiu călăuzitor al com- 
portamentului meu şi sînt deci în stare să-mi sacrific interesele 
personale în numele binelui general, ce folos îmi va aduce sacri- 
ficiul meu mie şi umanităţii de vreme ce ea este sortită pieirii şi 
„binele“ ei nu este decît o înşelătorie? Aşadar, chiar dacă ar fi 
posibilă corelarea lăuntrică a ideii de solidaritate universală, în 
calitatea ei de regulă practică, cu principiul utilitarismului. ea 
s-ar dovedi absolut inutilă pentru el. 

Utilitarismul constituie o formă superioară a eudemonismu- 
lui, şi netemeinicia acestei doctrine compromite întreaga filo- 
zofie practică ce ridică binele în sens de bunăstare sau de satis- 
facţie egoistă la rang de principiu suprem. Caracterul real al uni- 
versalităţii şi obligativitatea acestui principiu potrivit căruia 
toată lumea își doreşte neapărat bunăstarea, se dovedesc a fi cu 
totul aparente, căci, în primul rînd, denumirea generică de bun 
sau de bunăstare vizează în fapt o mulţime infinită de obiecte 
eterogene, lipsite de orice coeziune lăuntrică, iar, în al doilea 
rînd, aspiraţia generală la propria bunăstare (indiferent de 
accepțiunea acestui termen) oricum nu conţine în sine garanţii şi 
condiţii pentru realizarea acestui scop. Aşadar, principiul stării 
de bine nu depăşeşte semnificaţia de postulat şi deci nu are nici 
un avantaj faţă de principiul binelui moral al cărui unic neajuns 
constă tocmai în aceea că şi el rămîne un simplu postulat, 
neavînd o forță proprie pentru a se impune. Dimpotrivă, afectat 
de acelaşi neajuns, principiul moral are faţă de principiul eude- 
monist avantajul demnităţii imanente, al universalităţii şi nece- 
sităţii ideale, deoarece binele moral care se bazează pe raţiunea 
universală şi conştiinţa morală, iar nu pe bunul plac, se prezintă 
în mod necesar ca fiind unul şi acelaşi pentru toţi, în timp ce prin 
bunăstare fiecare are dreptul să înţeleagă ce vrea. 

Aşadar, dispunem deocamdată numai de cele două postulate: 
postulatul raţional al datoriei şi postulatul natural al stării de 
bine; 1) Toţi oamenii trebuie să fie buni şi 2) Toţi oamenii vor 
să fie fericiţi. Ambele postulate își au temeiul firesc în fiinţa 
omului, dar nici unul nu cuprinde în sine raţiuni suficiente sau 
condiţiile realizării lor. Totodată între ele nu există nici O 
legătură, de multe ori se contrazic şi încercarea utilitarismului de 
a le pune de acord este sub orice critică. 

Aceste postulate nu sînt egale sub raportul demnităţii şi, 
dacă pentru constituirea principiului filozofiei practice ar tre- 
bui să alegem între ideea binelui moral insuficient de vigu- 
roasă, în schimb clară şi sublimă, şi ideea meschină de 
bunăstare, tot atît de neputincioasă şi, pe deasupra, nebuloasă 
şi indefinită, argumentele raţionale ar pleda în favoarea celei 
dintii. 

Înainte de a sancţiona însă o asemenea alegere nedorită, vom 
purcede la o scrutare mai adîncă a fundamentului moral general, 
propriu naturii umane, fundament pe care l-am abordat pînă 
acum prin prisma evoluţiei distincte a celor trei forme particu- 
lare de manifestare. 


Partea a doua 


BINELE DE LA DUMNEZEU 


Capitolul VII 
Unitatea fundamentelor morale 


| 


Cînd un om se poartă rău, ca în cazul ofensei aduse (direct sau 
indirect) aproapelui său prin refuzul de a-l ajuta la nevoie, el în- 
cearcă în cele din urmă un sentiment de rușine. Iată adevăratul sub- 
strat sufletesc al bunătăţii umane şi marca omului ca fiinţă morală. 

Ce trăire are loc într-o asemenea împrejurare? În primul rînd, 
încercăm faţă de cel ofensat o milă pe care nu o aveam înainte — 
fapt care atestă, printre altele, că natura noastră sufletească poate 
avea mobiluri mai profunde şi totodată mai puternice decît reali- 
tatea motivelor materiale; o reflecţie pur mentală este în stare să 
provoace un sentiment care să nu fi fost stîrnit de impresii exte- 
rioare şi o nenorocire invizibilă a altuia se dovedeşte a fi mai reală 
decît cea vizibilă. 

În al doilea rînd, acestui sentiment simplu (deşi devenit subtil 
prin lipsa obiectului vizibil) de milă i se adaugă o nuanţă nouă (şi 
mai sublimată), întrucît nu numai compătimim pe cel (sau pe cei) 
de care nu ne fusese milă, dar ne pare rău că n-am manifestat-o şi 
repretăm că am fost nemiloşi: sentimentul de milă faţă de cel ofen- 
sat se extinde și asupra persoanei noastre în calitate de ofensatori. 

Aceste două momente de ordin psihologic nu epuizează însă în 
întregime cazul. Sentimentul în discuţie îşi dobîndeşte întreaga 
tensiune sufletească şi semnificaţia morală graţie unui al treilea 
moment care rezidă în aceea că, pe lîngă reacţia firească a senti- 
mentului pomenit de milă. gîndul la fapta noastră nemiloasă 
stîmeşte în noi o şi mai puternică reacţie a unui alt sentiment — 
acela al ruşinii — care, poate, nu are nici o legătură cu cazul 
respectiv: nu numai regretăm de a fi comis o faptă de cruzime dar 
ne şi ruşinăm de ea, deşi ea nu avea în sine ceva în mod special 
ruşinos. Importanţa acestui moment este atît de mare încît întrea- 

ga stare sufletească se află sub zodia lui şi aşa se explică de ce în 
loc de a spune „mă mustră conştiinţa“ folosim expresia „mi-e 
ruşine“. J'ai honte, ich schăme mich, I am ashamed. În limbile 
arhaice echivalentele cuvîntului „conştiinţă“ în sens moral nu se 
întrebuinţau în vorbirea curentă, fiind înlocuite cu sinonimele 
cuvîntului „ruşine“ — fapt ce confirmă înrădăcinarea conştiinţei 
tocmai în sentimentul de ruşine. Ce semnificaţie are acest lucru? 


II 


Dacă gîndul la încălcarea oricărei reguli morale provoacă, pe 
lîngă reacţia adecvată din partea elementului moral afectat, şi un 
sentiment de ruşine ale cărui exigenţe specifice (atitudinea omu- 
lui faţă de natura sa inferioară sau faţă de trup) nu sînt însă 
încălcate de fapta respectivă, neavînd în sine nimic susceptibil a 
declanşa ruşinea sau sentimentul de superioritate umană faţă de 
natura materială — atunci este limpede că departajarea celor trei 
temeiuri primordiale ale fiinţei morale a omului nu trebuie să 
ajungă la separarea lor, deoarece la o anumită profunzime aceste 
trei rădăcini se unesc şi ordinea morală în totalitatea normelor ei 
nu este în esenţă decît dedublarea unuia şi aceluiaşi principiu ori- 
entat spre una sau alta din direcţiile posibile. Legat în cel mai înalt 
grad de realitatea actelor vieţii sexuale, sentimentul ruşinii depă- 
șeşte sfera vieţii materiale şi, ca dezaprobare formală, însoţeşte 
orice încălcare a normei morale, indiferent de domeniul relaţiilor 
vizate. După ştiinţa mea, în toate limbile cuvintele care corespund 
cuvîntului rusesc „stîd“ se remarcă invariabil prin două particu- 
larităţi: 1) prin legătura cu obiecte din sfera sexuală (aidos, aidoia, 
pudor-pudenda, honte, parties honteuses, Scham — Shamtheile) 
şi 2) prin folosirea acestor cuvinte în toate cazurile de încălcare 
reprobabilă a exigenţelor morale în genere. Pentru a nega sem- 
nificaţia specific sexuală a ruşinii (ori caracterul specific ruşinos 
al relaţiilor sexuale) sau a o limita numai Ja această singură sem- 
nificaţie, ar trebui, mai întîi, să renunţăm la acest cuvînt conside- 
rîndu-l întîmplător şi lipsit de sens. 

Sensul moral-general al ruşinii se constituie exclusiv prin dez- 
voltarea lăuntrică a manifestării ei iniţiale specifice faţă de actele 
vieţii sexuale. 

Pentru animale esența vieții, obiectivul ei principal constă, fără 
îndoială, în perpetuarea pe calea reproducerii a noilor exemplare 
avînd forma specifică de existență organică pe care o întru- 
chipează. Afirm că aceasta este esenţa vieţii pentru animale, ci nu 
numai în ele, deoarece nevoia primordială şi unică în felul ei de 
reproducere este trăită şi resimţită de ele, deşi, cu siguranţă în mod 
inconştient. Dacă te uiţi la un cfine care aşteaptă o bucată gus- 
toasă, ai impresia ca poziţia lui, expresia ochilor, întreaga lui fiinţă 
demonstrează că centrul existenţei lui subiective este plasat în 
stomac. Dar şi cel mai mîncăcios cîine uită cu desăvîrşire de 
hrană, cînd se află sub imperiul necesităţii sexuale, iar dacă este 
vorba de femelă, aceasta cedează de bună voie hrana puilor ei, ba 
chiar îşi sacrifică viaţa pentru ei. În acest caz fiecare animal parcă 
recunoaşte cinstit că viaţa lui singulară în sine n-are nici o impor- 
tanţă, că principalul constă numai în conservarea tipului respectiv 
de viaţă organică, perpetuată printr-un şir infinit de exemplare 
sortite dispariţiei. O atare reprezentare a infinitului este singura 
accesibilă animalului. Dar de aici reiese marea însemnătate a pro- 
creerii şi în viaţa omului. Dacă în principiu omul depăşeşte 
condiţia de animal, atunci desprinderea de regnul animal și iden- 
tificarea lui lăuntrică în calitate de om trebuie să înceapă tocmai 
în acest domeniu originar — punct central al vieţii organice. 
Oricare alt punct este relativ superficial. Numai aici exemplarul 
animal resimte infinitatea vieţii de specie, se consideră pe sine 
(aşa cum şi este în fapt) doar ca o apariţie finită, un mijloc al pro- 
cesului generic, și se dăruiește fără luptă şi amînare. infinităţii 
speciei care absoarbe în întregime existenţa individuală; tot aici, 
in acest centru vital, omul îşi dă seama de deficienta unei aseme- 
nea infinităţi generice în care animalul îşi atinge apogeul. Esenţa 
generică îşi revendică drepturile şi în ceea ce priveşte omul, încer- 
cînd astfel să se eternizeze prin intermediul lui. La o asemenea 
revendicare fiinţa lui lăuntrică răspunde în felul următor: „Nu mă 
identific cu tine, sînt mai presus de tine, nu sînt genul, deşi mă trag 
din el — nu sînt genus, ci sînt genius !. Vreau şi pot să fii: infinit 


1 Spirit (lat.). (N, ed.) 

şi nemuritor nu numai prin tine, ci prin mine însumi. Tu mă atragi 
în hăul infinitului tău rău şi vid pentru a mă absorbi şi nimici, dar 
eu caut acel infinit autentic şi plin pe care aş putea să-l împart şi 
cu tine. Ceea ce în mine ţine de tine, tinde să se amestece cu tine 
şi să mă antreneze pe mine însumi în hăul tău deasupra căruia mă 
ridicasem, dar fiinţa mea care nu ţine de tine, se ruşinează de un 
asemenea amestec şi i se împotriveşte. Ea doreşte acea unire au- 
tentică şi singură demnă de ea, în care se eternizează ambele părţi 
unificate.“ 

Prin simţul pudorii omul recunoaşte ca ruşinoasă şi deci rea, 
necuviincioasă nu o abatere întîmplătoare şi particulară de la o 
normă morală, ci însăşi esenţa acelei legi naturale căreia i se 
supune întreaga lume organică. Prin aceasta se determină însem- 
nătatea covîrşitoare a simțului pudorii ca bază a moralității, deopo- 
trivă materiale şi formale. Aici contează nu atît capacitatea omu- 
lui de a se rușina în genere, cît obiectul ruşinii lui. Dată fiind lipsa 
acestei capacităţi la animale, omul ar putea fi definit drept un ani- 
mal care se rușinează. Această definiţie, deşi mai corectă decît 
multe altele, nu l-ar caracteriza totuşi pe om ca purtător al unei lumi 
aparte sau al unei noi ordini universale. Dar faptul că omul se ruşinează 
cel mai mult şi înainte de toate tocmai de esenţa însăși a vieţii 
animalice sau de maifestarea radicală a existenţei naturale, îl atestă 
nemijlocit drept o fiinţă supraanimală şi supranaturală. Aşadar, 
prin simţul pudorii omul devine om în deplinul sens al cuvîntului. 


IV 


În actul sexual se întrupează infinitul procesului natural, şi 
omul, rușinîndu-se de acest act, respinge tocmai acest infinit ca 
nedemn de el. Pentru om este nedemn să fie doar un mijloc sau o 
unealtă a procesului natural prin care forța oarbă a vieţii se 
eternizează pe seama indivizilor care se nasc şi pier prin succe- 
siunea generaţiilor. În calitate de ființă morală, omul nu vrea să se 
supună acestei lepi naturale de înlocuire a generaţiilor și de 
moarte veșnică. Nevrînd să fie nici înlocuitor şi nici înlocuit, el 
resimte, la început mai vag, atît nevoia cît şi capacitatea de a 
cuprinde în sine întreaga plinătate a vieții veșnice. Ea este din 
capul locului cuprinsă în el la modul ideal prin însuşi actul 
conştiinţei umane, dar aceasta nu este totul, căci el trebuie să 

transpună idealul în realitate, altminteri ideea rămîne de domeniul 
fanteziei, iar conştiinţa superioară de sine va degenera în infa- 
tuare. Forfa vieţii veşnice există în fapt: natura are viaţă veşnică şi 
radiază o frumuseţe nepieritoare, dar această natură este indife- 
rentă tocmai faţă de indivizii izolaţi care prin succesiunea lor îi 
întreţin veşnicia. În şirul fiinţelor apare la un moment dat una care 
nu acceptă un rol pasiv; considerînd slujirea impusă a naturii drept 
ruşinoasă, iar recompensa acesteia, sub forma morţii personale şi 
a nemuririi genului, drept inechitabilă, această fiinţă nu mai vrea 
să fie un simplu instrument şi aspiră la o viaţă veşnică. Pentru 
aceasta ea nu are nevoie să creeze din nimic o forţă vitală nouă, ci 
doar să pună stăpînire pe cea oferită de natură şi să se folosească 
de ea cît mai bine. 

Îi numim geniali pe acei oameni care îşi consumă întreaga lor 
energie creatoare nu numai pentru cauza exterioară a procreerii 
trupeşti, ci şi pentru cauza interioară a creaţiei spirituale într-un 
domeniu sau altul. Omul genial este acela care etemizează nu 
numai viaţa generică, ci şi propria lui fiinţă, reţinut fiind în memo- 
ria posterităţii chiar dacă nu are propriii săi urmaşi. O asemenea 
imortalizare, în cazul în care am fi considerat-o definitivă, este 
însă cu certitudine iluzorie, deoarece ea se realizează pe acelaşi 
teren al succesiunii generaţiilor, astfel încît nici cel care este 
reţinut în memorie şi nici cei care îl ţin minte nu au o viaţă auten- 
tică. Semnificaţia curentă a termenului de genialitate conţine doar 
aluzia la opera autentică. Adevăratul genius care ne este propriu şi 
Care glăsuieşte mai tare în sentimentul de pudoare nu cere din 
partea noastră aptitudini deosebite pentru arte şi științe, prin care 
se obţine un renume pentru posteritate. El cere însă mult mai mult: 
deşi situat deasupra genului întreg de care este legat, adevăratul 
genius se adresează nu numai celor aleşi, ci tuturor şi fiecăruia în 
parte, avertizîndu-i pe toţi şi pe fiecare în parte de acel proces al 
infinitului rău prin care natura pămînteană clădeşte veşnic, dar 
zadarnic, viaţa pe oseminte. 


v 


Obiectul sentimentului de pudoare îl constituie nu actul exteri- 
or de unire animalică a două ființe umane, ci sensul universal al 
acestui act. Acest sens se exprimă cu prioritate, dar nu total, prin 

aceea că într-o astfel de unire omul se supune pomirii oarbe a unei 
forțe primare. Dacă ea l-ar atrage ca atare pe om pe calea cea 
bună, atunci el ar fi trebuit să se împace cu natura obscură a 
pomirii în speranţa că ulterior îi va pătrunde raţiunea şi va adera 
în mod liber la ceea ce anterior fusese silit să se supună. Adevărata 
forţă a sentimentului de pudoare constă însă în faptul că ne 
ruşinăm nu numai de supunerea în genere faţă de natură, ci şi de 
supunerea în speţă faţă de cauza ei cu desăvirşire rea. Căci calea 
pe care ne antrenează instinctul sexual și asupra căreia ne aver- 
tizează simţul pudorii este din start ruşinoasă, iar în final se arată 
şi nemiloasă şi păcătoasă — dovadă clară a conexiunii inteme 
între cele trei norme morale, implicate în cea dintîi. Abstinenţa 
sexuală constituie nu numai o cerinţă ascetică, ci şi o exigentă 
altruistă şi religioasă. 

Legea procreerii animale de care ne ruşinăm constă în substi- 
tuirca generaţiilor anterioare prin generaţiile ulterioare, şi este 
direct opusă principiului solidarităţii general-umane. Consu- 
mîndu-ne toată forța vitală pentru nașterea şi creşterea copiilor, ne 
lepădăm de părinţii care se văd condamnaţi la moarte. Nu sîntem 
în stare a crea ceva pe cont propriu: tot ceea ce lăsăm viitorului, 
împrumutăm din trecut, şi prin noi urmaşii trăiesc pe seama 
strămoşilor, pin moartea lor. Aşa procedează natura, insensibilă 
și nemiloasă, şi noi, evident, nu sîntem răspunzători pentru aceas- 
ta, dar participarea noastră personală la 0 asemenea acţiune a 
naturii insensibile şi nemiloase constituie deja vina noastră, e 
drept involuntară, pe care o resimţim anticipat şi vag în sentimen- 
tul de pudoare. Vina noastră este cu atît mai mare cu cît partici- 
parea la acţiunea nemiloasă a naturii, prin care generaţiile vechi 
sînt substituite prin cele noi, vizează în mod direct proprii noştri 
părinţi şi strămoşi, cărora le sîntem îndatoraţi în mod deosebit şi 
în gradul cel mai înalt. Prin urmare, această acţiune se dovedeşte 
potrivnică nu numai milei ci şi sentimentului de venerație. 


VI 


Ne aflăm în fața unei mari contradicții, a unei antinomii 
insurmontabile pe care trebuie cel puţin să o identificăm, chiar 
dacă nu am fi sperat s-o şi rezolvăm. Procreaţia este un bine 
pentru mamă care, după spusele apostolului, se mîntuieşte prin 

ea!: este, desigur, un bine pentru tată care participă la acest act 
mîntuitor şi, în fine, pentru cel căruia i-a fost dăruită viaţa. 
Totodată, în procreaţie există, fără îndoială, şi un rău, dar nu unul 
întîmplător şi exterior, întrupat în nenorociri de tot felul pe care o 
dată cu viaţa le moşteneşte cel născut, ci un rău moral esenţial care 
rezidă în actul sexual însuşi prin care consimţim noi înşine la afir- 
marea unei căi obscure a naturii, rușinoase pentru noi datorită 
obscurităţii ei, nemiloase faţă de generaţia destinată dispariţiei şi 
păcătoase prih faptul că din această generaţie fac parte părinţii 
noștri. Dar acest rău pe care îl reprezintă calea naturală pentru om 
poate fi îndreptat numai de el însuşi, şi ceea ce nu a reuşit să facă 
omul de astăzi poate fi făcut de omul viitorului. care, născut pe 
aceeaşi cale a naturii animale, poate să renunţe la ea şi să schimbe 
legea vieţii. Iată rezolvarea contradicţiei: răul procreaţiei poate fi 
suprimat de procreaţia însăşi care în felul acesta se transformă în 
bine. Dar această mîntuire prin procreaţie rămîne Huzorie dacă cei 
născuţi vor face ceea ce au făcut şi părinţii lor, adică vor păcătui 
şi vor muri. Se ştie prea bine că tot farmecul copiilor de o extra- 
ordinară umanitate este strîns legat de speranţa că ei vor fi mai 
buni decît noi — şi nu cu o treaptă, două ci în fond — că vor avea 
o altă viaţă şi că prin ei se va găsi o adevărată mîntuire atît pentru 
noi cît şi pentru strămoşii noştri. Este necesar ca dragostea omu- 
lui faţă de copii să aibă ceva în plus în comparaţie cu ataşamentul 
găinii faţă de puii ei, şi acest ceva constă tocmai în sensul raţional 
al dragostei. Dar ce sens raţional ar avea să-ţi consacri viaţa cu 
admiraţie şi duioşie unui nemernic viitor, condamnîndu-l pe cel 
prezent? Dacă viitorul întruchipat de copii se deosebeşte de 
prezent doar prin ordinea cronologică, atunci în ce constă 
farmecul deosebit al copiilor? Dacă din acest grăunte va creşte o 
buruiană sau o plantă otrăvitoare, ce aş putea admira la el? 
Adevărul este că noi, ca şi copiii, dispunem de posibilitatea de a 
alege în viaţă un drum mai bun care să ne situeze mai presus de 
natura cu înclinația ei obscură şi neputincioasă, pentru a revela în 
noi şi pentru noi deplinătatea forţei şi luminii. Numai că la copii 
această posibilitate este mai mare, pentru că, spre deosebire de 


l „Dar ea sc va mîntui prin naştere de fii, dacă va stărui cu înţelepciu- 
nc în credinţă, în iubire şi în sfințenie.“ (1 Timotei 2, 15) (N. ed.) 

noi, ei îşi păstrează integritatea nerisipită în torentul vieţii deşarte 
şi rele. Aceste fiinţe nu şi-au vîndut încă sufletul şi spiritul genuin 
forțelor răului. Unanim recunoscut este faptul că farmecul 
deosebit al copiilor constă în inocenţa lor, dar manifestările aces- 
tei inocenţe nu ne-ar stîrni bucurie şi admiraţie, dacă am fi con- 
vinşi Că această calitate se va pierde. Gîndul că îngerii contemplă 
nemijlocit chipul Tatălui Ceresc n-ar avea nimic dinu-o consolare 
şi povăţuire, dacă ar fi însoţit de convingerea că aceşti îngeri vor 
orbi inevitabil la vederea Lui. 

Dacă farmecul moral aparte al copiilor (pe care se bazează şi 
frumuseţea lor) depinde de şansa mai mare în alegerea unui alt 
drum în viaţă, atunci poate ar trebui noi înşine, înainte de a le da 
naştere și de dragul acestei şanse, să ne schimbăm realmente 
Cursul vieţii noastre rele? Dată fiind neputinţa noastră de a face 
acest lucru, procreaţia poate fi pentru noi un bine şi o mîntuire: dar 
pe ce bază am putea dinainte decide ce anume nu sîntem în stare 
să facem? Să fie oare convingerea neputinței noastre garanţia 
forţei viitoare a celor cărora le vom transmite viaţa noastră? 


VII 


Sentimentul de pudoare nu se referă la un act fiziologic izolut, 
şi deci neutru, nici la dragostea trupească în genere care nu este 
neapărat ruşinoasă şi poate constitui o foarte mare binefacere: 
glasul pudorii, care avertizează iar apoi condamnă, vizează doar 
acea pomire a naturii animale care, prin esenţa sa, reprezintă pen- 
tru Om calea cea rea, deşi într-o stare dată a vieţii umane acest rău 
poate fi mai mic, un rău necesar, respectiv — un bine relativ. 

Nu există binele adevărat şi necondiţionat pe această cale care 
începe, cel puţin pentru om, cu un exces. Dragostea trupească a 
omului are o latură pozitivă pe care, pentru claritate şi concizie. O 
voi numi „îndrăgostire““. Desigur, acest fenomen este analog 
pornirii sexuale a animalelor şi se produce pe aceeaşi bază; cert 
este însă că el nu poate fi redus la o asemenea pornire, dacă în 
genere nu vrem să confundăm omul cu animalul. Indrăgostirea se 
deosebeşte esenţial de atracţia sexuală a animalelor prin caracterul 
ei individual şi suprageneric: îndrăgostitul are relaţii cu o anumită 
persoană şi caută să eternizeze nu specia, ci tocmai această per- 
soană şi, laolaltă cu ea, pe sine însuşi. Spre deosebire de alte 

forme de iubire — părintească, frăţească, filială etc. — 
îndrăgostirea se remarcă prin unitatea indisolubilă între latura 
fizică şi cea spirituală; ea antrenează, de regulă, întreaga fiinţă a 
omului. Pentru un îndrăgostit aspectele fizice şi psihice ale fiinţei 
iubite, deşi în chip diferit, prezintă totuşi în egală măsură interes, 
importanţă şi sînt la fel de preţioase: îndrăgostitul se ataşează de 
ele cu aceeâşi intensitate a sentimentului. Ce semnificaţie morală 
are acest fapt? La vîrsta înfloririi tuturor puterilor omului se 
descoperă în el o nouă forţă fizic-spirituală care îl umple de extaz 
şi de aspirații eroice; vocea supremă îi spune că nu degeaba i-a 
fost dată această forță, destinată unor fapte mari, că acea uniune 
autentică şi eternă cu o altă persoană, la care îl obligă patosul 
dragostei lui. poate recupera imaginea omului perfect şi declanşa 
acelaşi proces în întreaga umanitate. Desigur, extazul dragostei nu 
adresează aceleaşi cuvinte tuturor îndrăgostiţilor, dar sensul a 
ceea ce spune el este identic şi reprezintă acelaşi lucru ca şi simţul 
pudorii. privit însă în latura lui pozitivă. Pudoarea îl abate pe om 
de la calea animală necuvenită, patosul dragostei îi arată drumul 
cel bun şi țelul suprem al surplusului de forţă pozitivă ce emană 
din acest patos. Cheltuirea acestei forţe pentru actul animalic al 
procreaţiei este însă zadarnică, întrucît la om, ca şi la animale, 
aceasta nu cere deloc aşa ceva, realizîndu-se cu succes prin sim- 
pla exercitare a funcţiei organice în absenţa oricărui patos sublim 
al dragostei individualizate. Cînd pentru obţinerea rezultatului b 
este suficientă o simplă acţiune c, şi totuşi se utilizează o operaţie 
complexă a + c, este clar că toată forţa lui a se pierde inutil. 


VIII 


Sentimentul ruşinii serveşte drept bază naturală a principiului 
de asceză. dar conţinutul acestui sentiment nu se reduce la regulile 
negative de abstinenţă. În afară de principiul formal al datoriei, 
inerent ruşinii, care ne interzice să săvirşim fapte ruşinoase sau 
nedemne şi ne sancţionează atunci cînd le săvîrşim, sentimentul 
de ruşine are şi o latură pozitivă (legată de sfera sexuală a 
„îndrăgostirii““) ce relevă acel bun al vieţii care se conservă prin 
abstinenţă şi este periclitat sau ameninţat să dispară atunci cînd ne 
abținem de la „treburi trupeşti“. Prin sentimentul de ruşine, 
pornirilor trupeşti de factură animalică li se împotrivesc nu numai 

măreţia formală a demnităţii umane sau facultăţile raţiunii speci- 
fic umane de nemărginită comprehensiune şi aspirație, dar şi 
integritatea vitală esenţială a omului. care în starea respectivă este 
latentă dar nicidecum suprimată. 

Aici am ajuns la hotarele metafizicii, dar fără să le transgresăm 
sau să părăsim tărimul filozofiei morale, putem și sîntem obligaţi 
să indicăm însă acea latură pozitivă a sentimentului moral de bază, 
incontestabilă din punct de vedere logic şi factual. În forma sa pri- 
mară, ruşinea nu ar avea un caracter vital aparte şi nu s-ar prezen- 
ta ca un sentiment spiritual organic, circumscris, dacă ar exprima 
numai Superioritatea formală a raţiunii umane în raport cu 
pornirea iraţională a naturii animalice; păşind pe calea asupra 
căreia a fost prevenit de sentimentul ruşinii. omul pierde nu 
această superioritate a facultăţilor sale mentale. ci altceva. legat în 
mod esenţial şi real de obiectul nemijlocit al ruşinii: nu degeaba 
pudoarea mai este desemnată şi prin neprihănire. 

Omul este privat de integritatea fiinţei şi vieţii sale şi încearcă, 
nădăjduieşte şi visează s-o recupereze prin dragostea adevărată 
neprihănită faţă de o persoană de sex opus. Asemenea năzuinţe, 
speranţe şi visuri se prăbuşesc în urma actului unirii exterioare, 
iluzorii şi efemere, prin care natura, înăbuşind vocea rațiunii, se 
substituie integrităţii dorite. În locul comuniunii spirituale şi 
trupeşti a două fiinţe umane se produce un simplu contact epider- 
mic şi o combinare de secreţii organice; această unire superficială, 
în ciuda organicităţii actului, nu duce decît la confirmarea, adîn- 
cirea şi permanentizarea procesului real de scindare sau de fă- 
rîmiţare gravă a fiinţei umane. După divizarea principală în cele 
două sexe sau semidivizarea lor, urmează succedarea generaţiilor, 
determinată de unirea exterioară a acestor sexe, care se substituie 
unul altuia, ceea ce, chiar şi în condiţiile coexistenţei lor, dice la 
apariţia unei mulţimi de indivizi înstrăinaţi unul de altul şi ostili în 
relaţiile lor nemijlocite. Integritatea sau solidaritatea omului este 
subminată în adîncime, în întinderea şi perspectiva ei. Această 
tendinţă de fărimiţare — o forță centrifugă á naturii — deşi se 
materializează parțial pretutindeni, nu poate ajunge niciodată la 
deplina ei realizare. În forul interior al omului, unde această forţă 
este resimţită ca ceva necuvenit sau un păcat, ea este puternic con- 
tracarată de integritatea imanentă a fiinţei umane: în primul rînd, 

prin sentimentul principal de ruşine sau neprihănire, care se 
îimpotriveşte tendinţelor de fragmentare şi amalgamare, manifes- 
tate de natură în sfera senzualităţii efective; în al doilea rînd, prin 
forma pozitivă a ruşinii, respectiv prin patosul iubirii neprihănite 
care nu recunoaşte nici diviziunea după sex, nici unirea superfi- 
cială și înşelătoare a acestora; în al treilea rînd, forța centrifugă a 
naturii, manifestîndu-se sub forma egoismului individual şi a 
antagonismului general, întîmpină în viaţa socială a omului, acum 
multiplicat, o rezistenţă din partea aceleiaşi integrităţi umane care, în 
cazul de faţă, se prezintă ca solidaritate interioară a indivizilor dezbi- 
naţi din exterior, sesizabilă în plan psihic prin sentimentul milei. 


LX 


Forţa centrifugă a naturii, îndreptată împotriva integrităţii şi 
gata să destrame unitatea vieţii psiho-fizice şi sociale a omului, 
acţionează în acelaşi sens şi contra legăturii lui cu principiul abso- 
lut al existenţei sale. Aşa cum omului îi este propriu un materia- 
lism spontan — înclinația servilă de a se abandona cu o plăcere 
înjositoare pomirilor animalice —, un egoism firesc — tendinţa 
de a se izola de restul lumii şi de a considera tot ceea ce ţine de 
propria persoană mai presus de orice —, tot astfel există la el şi un 
ateism spontan (mă refer la ateismul practic şi nu la cel teoretic 
care are uneori un caracter pur cerebral şi nu este în sens moral 
decît o rătăcire inofensivă a minţi) -— un ateism practic, aşadar, 
sau o încercare semeaţă de a renunţa la perfecțiunea absolută şi de 
a se considera pe sine ca principiu absolut. independent al vieţii 
sale. Acestui cel mai important gen de forţă cenuifugă (căci aici 
are loc îndepărtarea de centrul absolut al universului) răpind omu- 
lui nu numai posibilitatea dar şi dorinţa unei existenţe totale 
(deoarece omul poate deveni totul numai prin unirea interioară cu 
ceea ce este în fondul lui totul însuşi), i se opune în modul cel mai 
hotărît integritatea noastră intimă, exprimată prin sentimentul reli- 
gios de evlavie care ne oferă o mărturie directă şi ineluctabilă 
asupra dependenţei noastre personale şi generale de principiul su- 
prem sub diferitele lui manifestări, începînd cu proprii noştri 
părinţi şi sfirşind cu Providența universală a Tatălui Ceresc. 
Acestei atitudini (moral-religioase) de o importanţă excepţională 
îi corespunde modificarea specială, produsă prin conştientizarea a 

ceea ce nu se cuvine atunci cînd este provocată de încălcarea dato- 
riei religioase; în acest caz nu mai vorbim de „ruşine“, ci de 
„frică“. Spiritul omului reacţionează aici cu o deosebită forţă de 
concentrare și încordare prin sentimentul „fricii lui Dumnezeu“ 
care, în cazul încălcării Voinţei Supreme, fie şi în mod voluntar, 
poate atinge gradul de oroare (horror sacrilegii)’ atît de cunoscut 
celor din vechime. 

Horror sacrilegii (în accepțiunea anticilor) dispare o dată cu 
dezvoltarea spirituală a omului, dar frica de Dumnezeu se păs- 
trează ca o latură negativă şi necesară a evlaviei sub specia „ruşi- 
nii religioase“. A trăi în frica lui Dumnezeu nu înseamnă, desigur, 
a se teme de Et. frica de Dumnezeu reflectă teama noastră de a-l 
contrazice sau de a avea o atitudine necuviincioasă fată de El. Este 
un sentiment al nepotrivirii noastre reale cu Binele absolut sau cu 
perfecțiunea, în timp ce prin sentimentul pozitiv al evlaviei sau al 
veneraţiei omul afirmă relaţia sa cuvenită sau necesară cu principiul 
suprem, şi anume, năzuinţa de a contribui la perfecțiunea acestuia, 
conservînd şi realizînd totodată integritatea propriei sale fiinţe. 


X 


Înțelegerea sentimentului de ruşine înrădăcinat în sfera 
relațiilor sexuale, ca o manifestare, în cazul dat, a integrității 
fiinţei umane, ne face să nu fim surprinşi de pătrunderea lui în alte 
domenii ale moralității. 

In genere, trebuie să delimităm fiinţa imanentă a moralității de 
principiul ei formal, respectiv legea morală, şi de manifestările ei 
concrete. Fiinţa ca atare a moralei este unică şi reprezintă tocmai 
integritatea omului, sădită în natura lui ca normă; ea se înfăp- 
tuieşte în viaţă şi în istorie ca operă morală prin lupta cu forţele 
centrifuge şi fracţionare ale existenţei. Tot atît de unic, luat în 
sine, este şi principiul formal sau legea acestei opere în expresia 
ei pur raţională de imperativ: trebuie să respecţi în toate îm- 
prejurările norma existenţei umane, să protejezi integritatea fiinţei 
umane; sau în formă negativă: nu trebuie să accepţi nimic din ceea 
ce ar contrazice această normă Sau ar leza integritatea respectivă. 
Dar în concordanţă cu relaţiile reale, concrete ale omului cu exis- 


1 Oroare de sacrilegiu (lat.). (N. ed.) 

tenţa, fiinţa unică a moralei şi legea ei unică se manifestă în mod 
diferit. Modalităţile sînt indefinite ca număr, dar, după cum se ştie, 
logica şi experienţa ne obligă deopotrivă să distingem, din totali- 
tatea lor cele trei compartimente principale de relaţii, susceptibile 
de evaluare morală în funcţie de legătura lor cu lumea inferioară 
nouă, Cu cea a semenilor noştri sau cu lumea superioară nouă. 

Rădăcinile oricărei realităţi se ascund în bezna pămîntului; nici 
moralitatea nu aparţine vreunui univers în care copacii cresc cu 
rădăcinile în sus. Şi rădăcinile moralei se ascund în sfera infe- 
rioară. ea înălţindu-se în întregime din sentimentul ruşinii. În 
cadrul Îui, şi esenţa lăuntrică, şi manifestarea reală, şi principiul 
formal sau legea ordinii morale sînt contopite aidoma unei plante 
într-un grăunte şi se deosebesc numai în planul gîndirii reflexive. 
Indivizibile în sentimentul de ruşine apar şi fiinţa morală a omu- 
lui. apărîndu-şi integritatea și configurația deosebită în relaţia 
dată (neprihănire). şi imperativul moral care ne interzice să cedăm 
în faţa puternicelor tentative din partea naturii inferioare dojenin- 
du-ne pentru concesiile făcute. Asemenea porunci şi mustrări ale 
sentimentului de ruşine au nu numai o semnificaţie negativ-pro- 
tectoare, ci şi o finalitate pozitivă. Trebuie să ne apărăm intepri- 
tatea potenţială pentru a avea posibilitatea realizării ei în fapt, 
pentru a, edifica efectiv un om integru, uzînd de mijloace mai 
bune şi mai sipure decît cele oferite de natură. „Asta nu“ — ne 
spune simţul ruşinii promiţînd un altceva adevărat şi cuvenit, 
pentru care merită să renunţăm la calea trupească. Această cale, 
condamnată de sentimentul ruşinii, duce la o fărîmiţare psiho- 
fizică, deopotrivă spirituală şi trupească, împotriva căreia integri- 
tatea omului reacționează, de asemenea, prin dubla sa natură — 
spirituală şi psiho-fizică. 

Dar realizarea unei asemenea integrităţi depline căreia 
neprihănirea fi marchează doar începutul, reclamă plinătatea 
condiţiilor care cuprind întreaga viaţă a omului. Înfăptuirea se 
complică, tronează dar nu încetează datorită înmulţirii omului, a 
divizării fiinţei lui unice într-un mare număr de exemplare. Graţie 
acestui factor care a determinat apariţia societăţii umane, integri- 
tatea reală a omului, pe lingă neprihănirea care o apără de 
fărîmiţarea naturală, a început să se manifeste şi sub forma soli- 
darităţii sociale, restituind, prin sentimentul de milă, unitatea 

morală a omului divizat deja din punct de vedere fizic. Aici se dis- 
tinge mai clar specificul elementelor morale, contopite în senti- 
mentul primordial de pudoare. Sentimentul de milă exprimă soli- 
daritatea interioară a fiinţelor vii, dar nu i se suprapune, păstrîndu-şi 
relieful psihologic, spre deosebire de sentimentul spontan de 
ruşine. Strîns legat de` baza sa psiho-fizică. elementul formal- 
moral al ruşinii se detaşează, în noile condiţii, ca un sentiment mai 
elevat, mai abstract care se numeşte conştiinţă morală (în sensul 
strict al expresiei)!/ Transformării ihstinctului trupesc în egoism îi 
corespunde transformarea ruşinii în conștiință morală. Dar şi cu 
acest prilej se relevă impoitanţa primordială a sentimentului de 
ruşine, căci, după cum am arătat, se poate spune „mi-e ruşine“ în 
loc de „mă mustră conştiinţa“ chiar şi în cazurile în care este 
vorba de fapte pur egoiste fără nici o legătură cu sfera relaţiilor 
sexuale. Moralitatea este una singură, iar manifestarea el integrală 
prin sentimentul de ruşine, provocat de „treburile trupeşti“, este 
implicit şi reacţia Împotriva consecinţelor lor nocive, printre 
altele, împotriva egoismului omului „multiplicat“. Dar o aseme- 
nea reacţie specitică şi bine determinată împotriva acestui gen de 
rău se exprimă în plan psihologic prin milă. iar sub raport formal- 
moral — prin conştiinţă morală, respectiv. „ruşine socială“. 

Nici puritatea morală a neprihănirii pe care o apără sentimentul 
de ruşine. nici plenitudinea morală a solidarităţii care ne îndeam- 
nă să compătimim toate fiinţele în egală măsură nu ne fac însă 
destul de puternici pentru a transpune în realitate ceea ce reclamă 
o dragoste neprihănită și o milă atotcuprinzătoare. Și totuși 
conştiinţa morală ne spune clar: „eşti dator, deci poţi“. 

Omul se ruşineuză de calea pornirilor trupeşti. fiindcă ele duc 
la fărîmiţarea, diseminarea forţei vitale după care urmează 
moortea şi descompunerea. Dacă, într-adevăr, el o resimte ca ruși- 


! În dicționarele ruso-române termenul sovesti este tradus de regulă 
prin conştiinţă, ceea ce este adecvat doar în cazurile expresiilor de felul: 
„conştiinţă curată“, „mustrări de conştiinţă“, Am preferat să-l redăm 
prin sintagma „conştiinţă morală“ pentru a marca deosebirea de 
„conştiinţă“ care în limba rusă arc un alt echivalent, exprimat prin 
cuvîntul soznanie. Distincția se impune mai ales în cazurile în care i se 
neagă omului această însușire: în limba română expresia „nu are 
conştiinţă“ are o altă semnificaţie.(N,1.) 

noasă, necuviincioasă, înseamnă că trebuie să-şi aleagă o cale 
opusă, una care să-i asigure integritatea şi să-l mobilizeze în vede- 
rea nemuririi şi veşniciei. Mai mult. Dacă, într-adevăr îi este milă 
de toţi semenii săi, atunci alegerea acestui drum va avea drept 
scop asigurarea nemuririi şi veşniciei pentru toţi. Conştiinţa 
morală spune că el trebuie şi deci poate să procedeze astfel. 

Cu toate acestea, este evident că o atare sarcină — asigurarea 
nemuririi şi a unei vieţi veșnice pentru toţi — depăşeşte de departe 
puterile omului. Să-l despartă oare un zid impenetrabil de ceea ce 
este mai presus decît el? In fiinţa sa interioară normală. omul re- 
acţionează la neputinta umană prin sentimentul religios tot atît de 
clar, cum reacţionează la pornirile trupeşti prin sentimentul de ru- 
şine sau la egoism prin sentimentul de milă. Aceeaşi conştiinţă 
morală sub noua ei înfăţişare — frica lui Dumnezeu — îi spune 
omului: toată puterea şi datoria ta rezidă în Dumnezeu: eşti dator 
şi deci poţi să I te dăruieşti Lui, şi prin El poţi să obţii desăvirşirea 
integrității tale: să satisfaci pe deplin şi iubirea neprihănită şi mila 
tu. să dobindeşti pentru tine şi pentru toţi o viaţă veşnică. Nepu- 
tina ta este în fond aceeaşi anomalie pe care o vezi în neruşinare 
şi nemilostenie; o atare anomalie rezultă din separarea ta de prin- 
cipiul necondiţionat al datoriei şi al atotputemiciei, şi prin unirea 
cu El trebuie să poţi ajunge la îndreptarea acestei anomalii.| 

Principiul suprem de care ne leagă sentimentul religios nu sim- 
bolizează numai o perfecţiune ideală. In formă de idee. perfec- 
țiunea este accesibilă chiar omului. dar el nu este în stare-s-o trans- 
pună în realitate. să facă din binele său un bun adevărat. Aici tre- 
buie căutată adînca înrădăcinare a dependenţei omului de cel care 
întruchipează perfecțiunea absolută, şi care se identifică în mod 
indivizibil şi permanent! cu Binele. Bunul și Fericirea. Unirea cu 
el prin puritatea și plenitudinea aspirațiilor noastre de bine ne 
oferă, pe măsura lor. puterea de înfăptuire a integrităţii potenţiale, 
proprii fiinţei noastre general-umane. 

lată de ce orice faptă rea. fie ea săvîrşită chiar numa: cu gîndul, 
face să ne fie atit de ruşine, să avem atîtea mustrări de conştiinţă. 





Da. ————_ 


! În rugăciune, neputinţele omeneşti sînt puse pe acelaşi plan cu 
păcatele şi nclcgiuirile. „Doamne, leapădă-ne de păcatele noastre“; 
„Stăpîne, iartă nelegiuirile noastre“; „Sfinte, vino şi tămăduicşte 
neputințele noastre“ Neputinţele se opun cu osebire sfințeniei. (N. a.) 

Şi nu am în vedere încălcarea unui principiu abstract sau a unei 
reguli arbitrare, ci doar un pas greşit care să ducă la o întirziere, 
pentru noi şi ceilalţi, în înaintarea pe singurul drum drept spre sin- 
gurul scop demn şi preţios — acela al restaurării vieţii veşnice 
pentru toţi. 

Sentimentul ruşinii, conştiinţa morală și frica lui Dumnezeu nu 
sînt altceva decît expresii negative ale condiţiilor necesare pentru 
înfăptuirea operei divin-umane, pe cît de reală. pe atit de sublimă. 


XI 


În esenţa sa, binele moral reprezintă modul de realizare a 
bunului autentic sau a fericirii care îi aduce omului o satisfacţie 
durabilă şi deplină. În acest sens bunul (sau fericirea) constituie 
doar o altă faţetă a binelui sau un alt punct de vedere asupra lui, 

tre aceste două noţiuni există conexiune şi noncontradicţie. si- 
milare cu cele între cauză şi efect, mijloc şi scop etc. Binele tre- 
buie să tie dorit pentru el însuşi, dar această voinţă pură nu este 
cîtuşi de puţin alterată de conştiinţa noastră că binele însuși devine 
cu necesitate şi un bun pentru cel care îi îndeplineşte condiţiile. Pe 
de altă parte, este firesc ca fiecare să-şi dorească bunuri de orice 
fel, dar aceasta nu ne împiedică să fim conştienţi şi să ţinem cont 
de datul experienţei care ne arată că orice bun, spre a nu fi aparent 
sau iluzoriu, trebuie să fie condiţionat de îndeplinirea cerinţelor 
morale. proprii binelui. 

Dacă legea bunului sau a eudemonismului autentic este deter- 
minată de binele moral, atunci orice contradicţie între etica dato- 
rici pure şi cudemonism în genere este exclusă. Bunăvoinţa tre- 
buje să fie autolegiferută (autonomă), dar nici opusul ei — voinţa 
cteronomă — nu constă, desigur, în acceptarea faptului că un 
comportament cuviincios conduce la o adevărată bunăstare. Afir- 
maţia prin care bunul apare determinat de binele moral şi subor- 
donat acestuia este în perfectă concordanţă cu autolegiferurea 
morală; dimpotrivă, eteronomia constă în separarea eudemonis- 
mului de datoria morală, în subordonarea dorinţei unei legi care 
nu ține de domeniul moralității. Aşadar, contradicţia principală 
din domeniul eticii vizează nu eudemonismul în genere, ci exclu- 
siv varianta lui abstractă, mai exact, aceea care separă şi în- 
depărtează bunul şi bunăstarea de condiţiile lor reale pur morale, 
fără de care nu este posibil decit un bun aparent sau iluzoriu. 

De ce totuşi întîlnim atîtea cazuri cînd îndeplinirea datoriei nu 
aduce o deplină satisfacţie? Pentru a dovedi că nu intenţionez să 
eludez această obiecţie, o voi întări afirmînd că virtutea umană nu 
a oferit niciodată o satisfacţie deplină. Dar a fost oare vreodată 
deplină această virtute, şi oare cine dintre cei născuţi „nici de 
pofta tmupească“, „nici de pofta bărbătească“ (ek thelematos 
sarkos şi ek thelematos andros!) a reuşit să-şi îndeplinească vreo- 
dată datoria pînă la capăt? Este clar că binele în toată plenitudinea 
sa nu-poate fi realizat de o persoană singulară, şi tot atît de clar 
este faptul că o fiinţă supraumană, capabilă să realizeze binele 
deplin, va găsi în această acţiune şi o satisfacţie la fel de deplină. 
De aici rezultă. de asemenea, că autonomia (autolepgiferarea) 
voinţei, respectiv facultatea de a dori numai binele pur ca atare 
(fără a se urmări un alt interes) ba chiar binele întreg, nu repre- 
zintă decît o însuşire formală şi subiectivă a omului. cure pentru a 
se realiza în mod obiectiv mai trebuie să fie capabilă de înfăp- 
tuirea binelui întreg şi. prin aceasta, oferindu-i omului o satisfacţie 
deplină. Aluninteri, virtutea are doar un caracter negativ şi ciuntit 
care nu decurge din esenţa principiului moral. Cînd, de pildă, 
acest principiu impune dominarea spiritului asupra trupului, O 
asemenea cerinţă, luată în sine, nu implică nici un fel de limitare 
a acestei dominiri din exterior. În acest caz, prin normă înţelegem 
supremaţia necondiționată şi totală a spiritului faţă de trup. de- 
plina şi reala lui autonomie grație căreia el nu trebuie să se supună 
unei legi străine. a vieţii trupeşti — legea morţii şi descompunerii. 
Prin urmare, în această sferă exclusiv viaţa veşnică constituie 
binele desăvîrşit şi numai ea echivalează cu bunăstarea desă- 
VÎrşită. Aşadar, morala care nu duce la nemurirea reală nu este, 
strict vorbind. autonomă, deoarece se supune în mod vădit unei 
legi eterogene a vieţii materiale. La fel. în sfera altruismului prin- 
cipiul moral care prescrie să-i ajutăm pe toţi, nu limitează defel 
acest ajutor. În acest caz, binele deplin cere, evident. garantarea 
posesiunii depline usupra tuturor bunurilor sau a stării de fericire 
absolută pentru toţi semenii, şi dacă altruismul nostru nu 
îndeplineşte această condiţie, motivul insuficienţei binelui stă 
totuşi nu în legea morală care preconizează împlinirea lui 


! loan, 1, 13. (N. ed.) 

maximă, ci în legea ererogenă care ţine de existenţa materială 
limitată. În consecinţă, aflat sub incidenţa.acestei legi improprii, 
altruismul nu mai poate fi considerat o morală autonomă în sensul 
strict al cuvîntului, el dovedindu-se a fi în esenţa sa eteronom. 


XII 


Binele poate fi astfel asociat cu insatisfacţia sau cu lipsa 
bunului numai atunci cînd el este însuşi incomplet sau cînd legea 
morală nu este respectată pînă la capăt, cedînd pe parcurs locul 
unei legi eterogene. În schimb, binele desăvîrşit, adică nesupus 
unei legi improprii. aduce o satisfacţie desăvirşită. Altfel spus, 
ceea ce separă între ele binele şi bunul nu ţine de esenţa lăuntrică 
a cerinţelor lor, ci de obstacolele exterioare în calea îndeplinirii 
lor. Principiul morul realizat în mod consecvent şi definitiv, 
respectiv datoria îndeplinită întocmai duce cu necesitate la un bun 
suprem sau produce o stare de fericire; între eudemonism şi 
morala pură nu există prin urmare decit o contradicţie 
întîmplătoare, determinată de imperfecţiunea empirică a binelui 
uman Sau de înțelegerea preşită atît a binelui cît şi a bunului. In 
primul caz, nesuprapunereu între bine şi bun (necazurile celor 
drepţi“)! atestă doar caracterul neîndestulător, neîmplinit, 
nedesăvirșit al stării morale date, iar în cel de al doilea caz. al 
înţelegerii greşite, interesul moral lipseşte cu desiivîrşire. şi este 
totuna dacă noțiunea de bine, eronat interpretată, se suprapune sau 
nu cu noţiunea, tot atît de eronat interpretată, de bun. Aşa, de 
pildă, cînd cineva se roagă cu rîvnă lui Dumnezeu să găsească pe 
stradă un portmoneu cu bani sau să cîştige la loterie, zădărnicia 
rugăciunii nu are nici o legătură cu neconcordanţa între virtute 
(religioasă) şi eudemonie sau între bine şi bun, deoarece se pleacă 
de la o înţelegere greşită a ambelor noţiuni: rugăciunea, ca mijloc 
de atingere a unui scop egoist şi meschin, potrivnică demnităţii 
omului şi a lui Dumnezeu, nu constituie un bine adevărat, iar 
obținerea banilor nemeritaţi nu echivalează cu obținerea unui bun 
Sau a unei stări de bine. Pe de altă parte, cînd omul întreprinde 
acţiuni cu caracter filantropic dar nu din milă şi respect faţă de 
principiul altruist, ci exclusiv în vederea obţinerii unei distincţii 


! Psalmii, 34, 17. (N. ed.) 

(medalii) pe care în final o şi dobîndeşte, o atare suprapunere între 
binele greşit înţeles şi bunăstarea greşit înţeleasă are pentru etică 
tot atît de miză importanţă ca şi nesuprapunerea lor în primul caz: 
nu este nevoie să demonstrăm că acest pen de filantropie, utilă în 
formele ei sociale practice, nu este o virtute şi că medalia nu este 
decît un bun iluzoriu. Este clar că adevăratul bun izvorăşte numai 
din fapte şi sentimente nobile, înzestrate cu demnitate morală şi 
aflate în consens cu binele, iar adevăratul bine. la rîndu-i. nu poate 
duce în final la o nenorocire, adică la rău. Într-adevăr, este semni- 
ficativ faptul că noţiunea de „rău“ se opune în egală măsură 
noţiunilor de virtute şi de stare de bine: se consideră la fel de rele 
şi nenorocirea şi actele de violenţă, ceea ce atestă o strînsă 
înrudire între bine şi bun care, de altfel, în limba comună se con- 
fundă şi se substituie reciproc în mod frecvent. 

Ajungem astfel la concluzia că dezacordul între bine şi bun 
(bunăstare) este doar un fenomen condiţionat, iar fiinţa necon- 
diţionată a binelui conţine în sine plenitudinea bunului. 

Problema iniţială privind sensul vieţii nu-şi păseşte deci o 
soluţie definitivă nici în orizontul sentimentelor bune, proprii 
naturii umane, nici pe baza unor principii de comportament cuvi- 
incios, pe care raţiunea le deduce din conștiința morală a acestor 
sentimente. Sentimentul și raţiunea ne obligă deopotrivă să trecem 
de la sentimentele şi principiile morale care .eprezintă un bine re- 
lutiv, fără să aducă însă o deplină satisfacție, la Binele însuşi în 
fiinţa lui necondiționată care nu este tributară nici unei întîmplări 
şi limitări exterioare şi, de aceea, oferă adevărata satisfacţie şi îi 
dă vieţii sensul ei plin şi adevărat. 


XIII 


Fuptul că binele moral trebuie în cele din urmă resimţit ca un 
bun suprem, respectiv, ca plenitudine a satisfacţiei sau ca fericire, 
era recunoscut dz însuşi severul predicator al imperativului cate- 
goric. Dar calea pe care el intenţiona să ajunpă la unitatea celor 
două noţiuni principale nu atinge nici pe departe scopul propus. 

Marele filozof german care a definit în mod impecabil esenţa 
formală a moralității ca un act necondiţionat şi autonom (sau 
autolepiferat) de voinţă pură, nu a scăpat nici în domeniu! etici da 
idealismul subiectiv unilateral care îi limitează întreaga filuc fie. 

Pe acest teren este posibilă numai o sinteză iluzorie între bine şi 
bun, şi O tot atît de iluzorie înfăptuire a ordinii morale perfecte. 

Fără îndoială, subiectivismul în sens grosier, elementar este 
eliminat prin însăşi noţiunea de voință pură, eliberată de influ- 
enţa diverselor motive empirice accidentale şi determinată exclu- 
siv de un „trebuie“ necondiţionat (das Sollen), respectiv de 
norma universală şi necesară a rațiunii practice, în virtutea căreia 
activitatea noastră (Şi oricare acţiune) este dirijată numai de acea 
regulă morală pe care o recunoaştem, fără nici o obiecţie, ca lege 
universală necondiționată şi deci în acelaşi mod aplicabilă nouă 
şi celorlalți. 

Formula luată în sine (sub raport logic) este perfect obiectivă, 
dar în ce constă forţa ei reală? Promovînd cerința ordinii morale 
în forma ei necondiționată. Kant nu garantează decît posibilitatea 
împlinirii ei: eşti dator. deci poţi. O posibilitate ce nu conţine însă 
garanţia transformării ei în realitate, și în consecinţă ordinea 
morală perfectă poate în genere să rămînă nerealizată. Din acest 
unghi de vedere nu se întrezăreşte nici temeiul lăuntric şi primor- 
dial al cerinţei morale însăşi. Pentru ca voinţa noastră să fie pură 
sau autonomă (formal), ea trebuie să fie determinată exclusiv de 
respectul nostru faţă de datoria morală — lucru tot atît de limpede 
ca şi faptul că A = A. Dar de ce este nevoie de ucest A? Pe ce 
temei se cere neapărat o voinţă „pură“? Dacă vreau să extrag din 
apă hidrogen pur, trebuie, desigur, să elimin din ea oxigenul, dar 
dacă vreau să beau sau să mă spăl. atunci am nevoie nu de hidro- 
gen pur, ci de combinația lui chimică cu oxigenul (H,O) care se 
numeşte apă. 

Incontestabil, Kant merită să fie numit un Lavoisier al filozofiei 
morale. Descompunerea, operată de el, în cadrul moralității, în 
elemente autonome și eteronome, precum şi definiţia legii morale 
constituie una din marile izbînzi ale geniului uman. Chestiunea nu 
comportă însă în exclusivitate un interes teoretico-știinţific. 
Rațiunea practică este concepută de Kant ca un principiu necon- 
diţionat al comportamentului uman real: în această privinţă afir- 
maţiile lui ne sugerează comparaţia cu chimistul care ar pretinde 
sau ar considera chiar posibil ca oamenii să folosească hidrogenul 
pur în locul apei. 

Kant propune conceptul de conştiinţă morală! ca pe un sprijin 
real al viziunii sale etice. Evident. conştiinţa morală este mai mult 
decît o cerinţă oarecare, avînd şi valoare de fapt. Dar în ciuda ve- 
neraţiei sincere a filozofului faţă de această dovadă a naturii noas- 
tre superioare, ea nu-i este de nici un folos. În primul rînd, vocea 
conştiinţei morale nu spune întocmai ceea ce, după ideea lui Kant, 
ar fi trebuit să spună şi, în al doilea rînd, semnificaţia obiectivă a 
acesti voci rămîne oricum discutabilă din punctul de vedere al 
filozofului nostru. 

După cum se ştie, Kant consideră ca străine sau eterogene faţă 
de adevărata moralitate nu numai motivele bazate pe calcule mes- 
chine, îndemnîndu-ne la fapte bune în profitul nostru (aici are per- 
fectă dreptate). dar şi toate celelalte motive în afară de respectul 
faţă de legea morală. Astfel, în viziunea lui, omul care îşi ajută 
aproapele la necaz pur şi simplu din milă nu-şi manifestă „voinţa 
pură“, şi acţiunea lui este lipsită de demnitate morală. Din punctul 
de vedere al chimiei sale morale, el are dreptate. dar chestiunea se 
complică prin aceea că instanţa supremă — conştiinţa morală — la 
care apelează el însuşi nu se conformează acestui punct de vedere. 
Numai în glumă (cum a şi făcut-o Schiller în celebra sa epigramă) 
ne putem imagina un om a cărui conştiinţă morală i-ar fi reproșat 
mila faţă de apropiaţi şi ajutorul oferit acestora din toată inima: 


Stă-n obiceiul meu aproapelui să binefăptuiesc, 

Dar, vai, aşa obişnuit, nefericirea 

Că-i port o dragoste duioasă deopotrivă 

Ce-i de făcut? Fii binefăcător mîpat de ură, de răutate 
Şi căpăta-va astfel fapta ta obştească recunoașterea 
morală. 


Conştiinţa morală reală ne obligă la o atitudine cuvenită în orice 
împrejurare, iar faptul că ea îmbracă forma abstractă a unor prin- 
cipii generale sau reacţionează direct la nivelul simţurilor, ori — 
şi mai bine — prin îmbinarea ambelor ipostaze, ţine de problema 
treptelor şi formelor dezvoltării morale. Problemă în sine foarte 


! I. Kant, Critica raţiunii practice, Editura ştiinţifică, Bucureşti, 1972, 
pp. 178-197. (N. t.) 

importantă, dar care nu priveşte conştiinţa morală şi de aceea nu 
are o însemnătate decisivă în aprecierea acţiunilor umane sub 
raportul esenței lor morale. 

Dincolo de dezacordul între cerinţele eticii lui Kant şi ceea ce 
ne mărturiseşte conştiinţa morală pe care o invocă, ne întrebăm ce 
semnificaţie poate avea pentru „idealismul transcendental“ însăşi 
realitatea conştiinţei morale? Atestînd realitatea ordinii morale, 
conştiinţa morală umple sufletul lui Kant cu un sentiment de vene- 
raţie, dar ştim că acelaşi sentiment i-l stirea şi priveliştea cerului 
înstelat. Ce înseamnă însă pentru Kant cerul înstelat? Poate pen- 
tru autorul /storiei naturale a cerului ! el a însemnat cît de cît o 
realitate, dar autorul Criticii raţiunii pure a destrămat seductia 
unui realism naiv. Cerul înstelat ca şi universul întreg nu este 
altceva decît o reprezentare, un fenomen în conştiinţa noastră. În 
configurația lui reală acest fenomen, deşi se produce în noi prin 
acţiunea a ceva necunoscut şi independent de noi. nu are nimic 
comun cu anumite esențe într-adevăr misterioase şi nu exprimă 
deloc existenţa autentică a lucrurilor: fenomenul se datorează în 
întregime formelor sensibilităţii noastre şi facultăţii de imaginație 
care se manifestă conform categoriilor raţiunii noastre. Obiectul 
adevărat ul veneraţiei lui Kant faţă de măreţia cerului înstelut nu 
putea fi altul decît măreţia intelectului uman sau, mai exact, a 
activităţii intelectuale care ordonează universul pentru a-l supune 
ulterior cunoaşterii. 

„Idealismul' kantian a deposedat însă de realitate nu numai 
lumea vizibilă, ci şi universul sufletesc. În critica psihologiei 
raţionale se demonstrează că sufletul nu are propria lui viaţă, că, 
în fapt, există doar un ansamblu complex sau o suită de fenomene 
ale simțului intern care nu au o valoare de realitate mai mare decit 
fenomenele aşa-zisei lumi exterioare. Conexiunea fenomenelor 
interne (ca şi a celor externe) nici nu este pusă pe seama faptului 
că ele sînt trăite de om în momentul acţiunilor şi suferințelor sale; 
conexiunea sau unitatea vieţii sufleteşti depinde întrutotul de legi 
şi interrelaţii generale care determină o anumită ordine sau un 
mecanism funcţional al fenomenelor psihice. 


1 Opera fundamentală a lui Kant din perioada lui precritică. (N. a.) 

Şi dacă în acest mecanism vom descoperi un resort important, 
numit conştiinţă morală, el ne va scoate tot atît de puţin, în ciuda 
panticularităţii sale, din perimetrul reprezentărilor subiective ca şi 
inelul lui Saturn, unic în felul lui, pe care-l contemplăm prin telescop. 


XIV 


Incomodat de subiectivismul său în sfera moralității, dar tot pe 
atît de mîndru de el în teorie, Kant înţelegea bine că existenţa 
conștiinței luată în sine nu-l absolvă încă de acest subiectivism. 
Dacă conştiinţa morală se reduce la un fenomen psihic. atunci în 
ce constă puterea ei imperativă? Dacă însă ea reprezintă ceva mai 
mult, înseamnă că baza legii morale se află nu numai în noi, ci și 
în afara noastră; altfel spus. această lege necondiționată presupune 
existenţa unui lepislator absolut. 

Lipsit totodată de optimism moral (în ciuda influenței lui 
Rousseau). Kant vedea clar prăpastia între ceea ce preconizează 
legea morală necondiționată şi ceea ce există în realitate; el era 
conştient de faptul că această prăpastie nu poate fi „astupată”, căci 
binele nu are şansa să triumfe pe deplin, iar idealul nu poate fi 
realizat definitiv în condiţiile existenţei empirice dute sau ale 
vieţii trecătoare. De aici şi „postularea“ nemuririi sufletului — a 
acelui suflet a cărui existenţă a nepat-o în Critica raţiunii pure. 

Astfel, în ciuda criticii sale, Kant a vrut să-l găsească pe 
Dumnezeu dincolo de cerul înstelat de deasupra noastră. iar sufle- 
tul nemuritor după chipul şi asemănarea lui Dumnezeu — dinco- 
lo de vocea conştiinţei morale. 

Toate acestea sînt numite de el postulate ale rațiunii practice şi 
obiecte ale credinţei raţionale !. Nici vorbă aici de credinţă. 
deoarece ea nu poate fi un rezultat al deducţiei: raționalitatea, de 
asemenea, este prezentă într-o măsură cu totul nesemnificativă, 
căci toate judecă;ile sînt prinse într-un cerc vicios: Dumnezeu şi 
sufletul nemuritor se deduc din moralitate, iar existenţa moralității 
însăşi este determinată de Dumnezeu şi de sufletul nemuritor. 

In viziunea lui Kant cele două idei metafizice, luate separat, nu 
au nici O validitate, dar întrucît semnificaţia reală a legii morale 


' Ne limităm la aceste două categorii, întrucît problema privind liber- 
tatea voinţei sc înscrie în altă ordine de idei. (N. a.) 

reclamă existenţa lui Dumnezeu şi a sufletului nemuritor, aceste 
idei cer să fie recunoscute drept adevăruri valide. Orice sceptic 
sau „filozof critic“ are însă toate drepturile să întoarcă această 
teorie împotriva lui Kant: întrucît pentru determinarea moralității 
pure este nevoie de existenţa lui Dumnezeu și a sufletului nemu- 
ritor, iar validitatea acestor idei nu poate fi dovedită, reiese că şi 
moralitatea pură, determinată de ele, rămîne doar o ipoteză lipsită 
de validitate. 

Dacă legea morală are, într-adevăr, o semnificaţie ne- 
condiţionată, atunci ea trebuie să se sprijine pe sine însăşi, şi nu 
are nici un sens s-o corelăm cu acele „postulate“ al căror obiect a 
fost atît de sistematic defăimat în Critica raţiunii pure; dacă însă 
legea morală are nevoie de fundamente pentru a căpăta o forţă 
reală, aceste fundamente trebuie. în orice caz, să aibă propria lor 
validitate: legea nu poate fi fundată pe ceva care, la rîndu-i. îşi are 
temeiul în ea. 

Kant nu a greşit susţinînd că moralitatea este, într-adevăr, 
autolepiuitoure, şi această victorie a rațiunii, legată de numele lui, 
va fi reţinută de umanitate. Dar autolepiuirea moralității se explică 
tocmai prin faptul că esenţa ei nu reprezintă o simplă formulă 
abstractă, suspendată în aer, ci întrunește în sine toate condițiile 
existenţei sale. Existenţa lui Dumnezeu şi a sutletului nemuritor, 
pe care viaţa morală le implică cu necesitate, constituie nu o 
cerinţă impusă moralității din afară, ci propriul ei temei lăuntric. 
Departe de a fi postulate ale legii morale, Dumnezeu și sufletul 
reprezintă puterile generatoare nemijlocite ale realităţii morale. 

Faptul că pentru noi binele nu se înfăptuieşte definitiv și pe 
plan universal, iar virtutea nu este totdeauna reulă şi niciodată (în 
viaţa noastră cotidiană) nu este pe deplin reală, nu poate, evident, 
tăpădui un alt tapt şi anume acela că binele există totuşi şi că în 
principiu coeficientul lui este în creştere. Nu în sensul că unii indi- 
vizi devin mai virtuoşi sau că ar creşte numărul oamenilor vir- 
tuoşi, ci în sensul propresului privind nivelul mediu al cerinţelor 
morale realizabile şi general-obligatorii. Este o realitate istorică 
pe care nici un om de bună credinţă n-o poate tăgădui. Care sînt 
cauzele creşterii binelui în cadrul umanităţii, considerată o comu- 
nitate integrală, independent de starea morală a fiecărui individ în 
parte? Creşterea unui organism fizic se datorează, după cum este 

ştiut, unui surplus de hrană procurată din mediul lui natural real, 
preexistent acestui organism. La fel, dezvoltarea morală, inexpli- 
cabilă logic prin cea fizică (o asemenea explicaţie ar fi aberantă, 
căci s-ar reduce în final la deducerea a ceea ce este mai mare din 
ceva ce este mai mic sau chiar din nimic), se poate explica şi ea 
numai prin surplusul hranei, respectiv prin influenţa pozitivă a 
mediului moral sau spiritual existent. Și întrucît dincolo de dez- 
voltarea morală fluctuantă şi în mare parte îndoielnică a indi- 
vizilor izolaţi care se explică prin influenţa educativă a mediului 
social, există o neîndoielnică şi constantă dezvoltare spirituală a 
umanității sau a mediului social (şi în aceasta constă tot sensul 
istoriei), pentru elucidarea acestui proces trebuie în mod lopic să 
acceptăm existenţa mediului suprauman care dă hrana spirituală 
Vieţii comunitare a omenirii şi prin surplusul acestei hrane asigură 
progresul ei moral. Şi dacă existenţa Binelui supruuman este 
acceptată din necesitate, nu există nici un motiv să nesocotim 
impactul spiritual pe care-l are acest Bine asupra vieţii morale per- 
sonale a omului. Evident, această acţiune supremă se extinde 
asupra tuturor celor care sînt în stare să reacționeze la ea; totodată, 
acţiunea mediului social trebuie înţeleasă nu ca o sursă, ci cu una 
din condiţiile necesare vieţii morale a fiecărui om. Mai mult: de 
vreme ce viaţa morală (atît comunitară, cît şi personală) este con- 
cepută ca interacţiune a omului (şi a umanităţii) cu Binele suprau- 
man desăvîrşit, ea este exclusă, în fond, din sfera fenomenelor 
materiale efemere şi, în consecinţă, sufletul singular ca şi cel uni- 
versal se declară nemuritor. Totodată, nemurirea nu implică deloc 
substanţialitatea sufletelor ca atare. Orice suflet poate ti conceput 
nu ca O substanţă autonomă şi separată, ci ca una din relaţiile inde- 
structibile constante şi deci nepieritoare pe care le întreţine 
Dumnezeu cu un substrat general al vieţii universale a cărui defi- 
niţie proximă nu intră în sarcina filozofiei morale. Deocamdată 
(adică pînă la cercetarea teoretică a problemelor metatizice) nu 
ştim nimic despre substanţialitatea sufletului şi a lui Dumnezeu, 
dar sîntem siguri de un lucru: dacă trăieşte Dumnezeu — trăieşte 
şi sufletul meu. Renunţarea la acest principiu fundamental ar 
echivala cu renunțarea la înţelegerea şi autoafirmarea noastră ca 
fiinţe morale, respectiv cu negarea sensului însuşi al existenţei 
noastre. 


Capitolul VIII 
Principiul necondiţionat al moralității 


I 


Nici bunătatea înnăscută, nici conştiinţa datoriei nu sînt sufi- 
ciente pentru înfăptuirea binelui. Dar în fiinţa noastră morală 
există, într-adevăr, germenul a ceva ce o depăşeşte. 

Chiar conţinutul primelor două temeiuri morale — nişinea şi 
mila — nu se epuizează nici prin starea psihică dată a unui indi- 
vid sau a altuia, nici prin cerința raţională generală a unui tre- 
buie". Cînd omul se ruşinează de anumite pomiri sau fapte gene- 
rate de natura lui materială, el nu îşi exprimă numai opinia per- 
sonală sau dispoziţia mentală de moment, ci mai cunoaşte efectiv 
şi o realitate independentă de opinii şi stări ocazionale — reali- 
tatea fiinţei spirituale şi supramateriale a omului. Prin sentimentul 
de ruşine noi respingem realmente pomirile materiale principale 
ca fiindu-ne ostile şi străine. Evident, ceca ce este respins şi cel ce 
respinge nu reprezintă unul şi acelaşi lucru: omul care se ru- 
şinează de o faptă materială nu poate fi, el însuşi. confundat cu un 
simplu fapt material, Ce este însă un fapt material care se ru- 
şinează de sine. se respinge şi se judecă pe sine. considerîndu-se 
nedemn? Nu cumva este o aberaţie, o mostră de imposibilitate din 
punct de vedere logic? 

Aşadar, sentimentul ruşinii din care izvorăşte atitudinea noas- 
tră cuvenită faţă de natura materială depăşeşte condiţia unui sim- 
plu fenomen psihic: prin el se revelează cu certitudine un adevăr 
general, şi anume acela că omul adăposteşte fn sine o fiinţă spiri- 
tuală supramaterială. În sentimentul de ruşine şi în morala ascetică 
bazată pe el fiinţa spirituală a omului se prezintă nu numai ca 
posibilă sau ca ọ cerinţă abstractă, ci tocmai ca o realitate 
înfăptuită într-o oarecare măsură. Au existat şi există într-adevăr 
oameni care demonstrează supremaţia spiritului asupra naturii 

materiale, iar dacă numărul lor este relativ mic, aceasta denotă 
doar faptul că cerința morală nu şi-a atins înfăptuirea completă şi 
definitivă, şi nicidecum că ea nu s-ar înfăptui deloc, rămînînd la 
stadiul de enunţ. Se poate spune că acestui principiu moral îi 
lipseşte nu realitatea ca atare, ci realitatea perfectă sau, ceea ce 
este acelaşi lucru, o perfecţiune reală. 

Tot astfel, sentimentul de milă sau de compasiune în care se 
înrădăcinează atitudinea cuvenită a omului faţă de semenii săi 
exprimă nu numai o stare sufletească a persoanei date, ci şi un 
anume adevăr obiectiv general privind unitatea întru Ninţare sau 
solidaritatea tuturor fiinţelor. Intr-adevăr, dacă viaţa tuturor oame- 
nilor nu ar fi lepată de această unitate fundamentală, dacă ei ar fi 
străini şi exteriori unii faţă de alţii. atunci nici un individ nu s-ar 
putea pune efectiv în locul altuia, n-ar putea să-şi asume stările 
altuia şi să le trăiască împreună cu ceilalți, compătimirea fiind o 
stare reală, nu numai o intenţie abstractă. Relaţia simpatetică din- 
tre fiinţe care se manifestă prin sentimentul fundamental al milei 
şi se amplifică în moralitatea altruistă nu este numai O cerinţă, ci 
Şi începutul realizării ei efective, ceea ce se demonstrează şi prin 
sclidaritatea reală, istoriceşte crescîndă a oamenilor în con- 
vieţuirea lor; deficienţa acestei moralităţi constă şi ea numai în 
aceea că nu ajunge la o împlinire integrală. Aşa după cum senti- 
mentul ruşinii care, deşi nu ne oferă o noţiune teoretică a princi- 
piului spiritual din om, ne dovedeşte cu certitudine existenţa aces- 
tui principiu, tot astfel sentimentul milei, fără să ne comunice ceva 
anume despre esenţa metafizică a unităţii universale, ne demon- 
strează totuşi în fapt existenţa unei legături înrădăcinate, apriorice 
între indivizi dezbinaţi în viaţa empirică şi totuşi înclinați vin ce 
în ce mai mult spre comuniune în cadrul aceleiaşi realităţi. 


Il 


Încă din cele două sfere morale, reţinute sub denumirea de 
ruşine şi milă, binele se relevă deja ca adevăr şi se materializează 
în realitate, dar numai în forma sa imperfectă. În cea de a treia 
sferă a relaţiilor morale, determinată de sentimentul religios sau 
de venerație, adevăratul obiect al acestui sentiment se revelează ca 
binele suprem sau desăvîrşit care nu se află doar pe cale de a fi 
realizat. ci este deja realizat definitiv şi necondiţionat ca viaţă 
veşnică. 

Substratul religiei nu-l constituie doar conștiința dependenţei 
noastre de o forță incomensurabilă ce ne depăşeşte; în forma ei 
pură, starea religioasă se reduce în final la senzaţia de bucurie că 
există o fiinţă infinit mai bună decît noi înşine şi că viaţa, destinul 
precum și tot ceea ce există depind nu de ceva iremediabil absurd, 
ci tocmai de această fiinţă, de Binele real şi desăvîrşit, unic şi 
atoatecuprinzător. 

În trăirea religioasă autentică ne este dată realitatea trăitului, 
noi simţim efectiv prezenţa lui Dumnezeu şi înrîurirea Lui asupra 
noastră. În faţa realităţii trăite orice obiecţie de factură abstractă 
devine neputincioasă. Cînd omul se ruşinează de pornirile sale 
animalice este oare posibil să-i demonstrezi că nu depăşeşte 
condiţia unui animal? În însuși actul ruşinii el îşi dă seama şi se 
arată practic a fi mai presus de animal. Cînd suferinţa altuia 
provoacă în noi, prin sentimentul de milă, o stare similară şi ne 
obligă să-l percepem ca pe o fiinţă identică nouă, ce forţă de 
convingere pot avea oonsideraţiile teoretice înfăţişîndu-l pe 
aproapele pentru care suferim drept reprezentarea noastră care. 
poate, nici nu are propriul ei referent? Dacă simt o legătură 
lăuntrică între mine şi celălalt, acest simţămînt demonstrează că 
celălalt este tot atît de real ca şi mine. Concluzia este valabilă nu 
numai în cazul compasiunii sau al milei, ci şi referitor la senti- 
mentul religios, diferenţa constînd doar în aceea că obiectul celui 
din urmă este perceput nu drept ceva egal cu noi, ci total superior, 
atotcuprinzător şi desăvîrşit. Dacă nu pot accepta ideea că însăşi 
fiinţa care provoacă în mine sentimentul viu al compasiunii nu 
trăieşte şi nu suferă, cu atît mai inadmisibilă pure presupunerea că 
acel principiu superior care ne inspiră sentimentul de venerație. 
umplîndu-ne sufletul de o fericire extraordinară, nu ar exista defel. 
Nu ne putem îndoi de existenţa reală a ceva care acționează asupra 
noastră în mod evident şi a cărui acţiune este înregistrată în actul 
însuşi al simţirii noastre. Faptul că nu încerc întotdeauna această 
senzaţie, iar unii indivizi n-o încearcă mai deloc, prejudiciază tot 
atit de puţin realitatea senzaţiei mele şi a obiectului ei, pe cît 
dăunează soarelui şi văzului faptul că noaptea nu văd lumina zilei 
şi că orbii din naştere nu au văzut-o niciodată chiar şi ziua. În 
afară de aceasta, mulţi dintre contemporanii noştri (şi toţi oamenii 
în trecut) au idei greşite despre soare, atribuindu-i dimensiuni 


PRINCIPIUL NECONDIȚIONAT Al. MORALITĂȚII 209 


mici şi o mişcare de rotaţie în jurul Pămîntului. Dar din această 
cauză nici existenţa soarelui şi nici certitudinea mea asupra ei nu 
se schimbă cu nimic. La fel, toate contradicţiile şi erorile teologi- 
ce legate de religie nu se răsfrîng asupra obiectului ei real. Sis- 
temele teologice ca şi cele astronomice sînt opere ale intelectului 
uman şi depind de gradul de dezvoltare precum şi de cantitatea de 
cunoştinţe ştiintifice acumulate, O teologie pertinentă ca şi o 
astronomie validă este importantă şi necesară dar nu constituie o 
chestiune de primă necesitate. Epiciclurile astronomilor din 
Alexandria şi dublarea sistemului solar preconizată de teoria lui 
Tycho Brahe nu au împiedicat pe nimeni să se folosească de lumi- 
na şi Căldura soarelui, iar erorile acelor astronomi, ulterior 
dezvăluite, nu au făcut practic pe nimeni să se îndoiască de exis- 
tenja reală a soarelui şi a planetelor. În mod similar, chiar cea mai 
eronată şi aberantă doctrină teologică nu poate împiedica pe 
nimeni să-l simtă pe Dumnezeu şi să facă pe cineva să se 
îndoiască de realitatea obiectului simţirii lui. 

Îndoieli de ordin teoretic. abstract au apărut şi apar ñu numai cu 
privire la existenţa lui Dumnezeu, ci şi referitor la oricare altă 
existenţă. Numai cei lipsiţi de gîndire filozofică pot crede că exis- 
tenţa lumii fizice sau chiar a semenilor noștri reprezintă de la sine 
o evidenţă pentru intelect. În realitate, îndoiala asupra existenţei 
lor constituie baza primordială a oricărei filozofii speculative 
demnă de acest nume. Astfel de îndoieli teoretice se risipesc într-un 
fel sau altul în cadrul diferitelor teorii gnoseolopice şi metafizice. 
Oricît de incitante şi importante ar fi asemenea teorii. filozofia 
morală le depășește în ceea ce privește însemnătatea nemijlocită 
pentru viaţă şi activitate. Obiectul ei se compune din date cuprinse 
în natura spirituală și din adevăruri practice diriguitoare deduse 
din ele în mod logic. 

Concordanţa semnalată între cecitatea spirituală şi cea fizică 
este susţinută şi de următoarea împrejurare. Se ştie că orbii din 
naștere pot fi nu numai perfect sănătoşi în alte privinţe, dar au faţă 
de văzători şi un avantaj direct care constă în dezvoltarea mai 
accentuată a altor simţuri, cum ar fi, de pildă, auzul sau simţul tac- 
til. Tot astfel. oamenii lipsiţi de sensibilitate pentru lumina dum- 
nezeiască pot fi, sub raport practic şi teoretic, nu numai absolut 
normali, dar, de regulă, se dovedesc chiar mai capabili decît alţii 

pentru diverse îndeletniciri şi pentru ştiinţă. Se înţelege că un om 
care are o înclinaţie specială către centrul absolut al vieţii, nu 
poate să-şi concentreze atenţia în aceeaşi măsură asupra obiectelor 
de relativă importanţă. De aceea nu trebuie să ne mire faptul că o 
mare parte a eforturilor şi succeselor în rezolvarea problemelor 
lumeşti ale umanităţii aparţine oamenilor care nu au acces la lumi- 
na supremă, Dar dincolo de firescul unei asemenea „diviziuni a 
muncii“, găsim aici o explicaţie teleologică a ateismului care este 
de neconceput fără un scop pozitiv, independent de existenţa 
cauzelor speciale negative care-l generează în fiecare caz în parte. 
Cînd este nevoie de acţiuni de anvergură istorică, cînd este nevoie 
de solidarizarea reală a umanităţii, cînd într-o epocă dată se cere 
ca oamenii să inventeze şi construiască maşini, canalul de Suez, 
să exploreze ţinuturi necunoscute etc., atunci pentru realizarea 
tuturor acestor obiective este de asemenea nevoie ca un număr de 
oameni să nu fie mistici şi nici chiar credincioşi cu adevărat. Este 
de la sine înţeles că voinţa supremă nu face dinadins pe nimeni 
ateist în vederea scopurilor sale istorice. dar dacă printr-un lanţ 
complicat de cauze, acceptat de omul însuşi prin decizia sa finală 
şi liber asumată, s-a ajuns, într-o Situaţie dată, la o cecitate spiri- 
tuală, Providenţei îi revine sarcina să îndrepte şi acest „rău“ în aşa 
manieră încît să aibă şi el un „dram de bine“ pentru justificarea 
obiectivă a neadevărului subiectiv. 


II 


Realitatea dumnezeirii nu se deduce pe baza trăirii religioase, 
ci reprezintă conținutul ei: este exact ceea ce se resimte. Dacă 
eliminaţi din trăirea religioasă această realitate resimţită a prin- 
cipiului suprem. nu mai rămîne nimic din ea. Trăirea însăşi va dis- 
părea. Ea există însă şi deci există şi datul ei. respectiv ceea ce este 
resimţit. Dacă Dumnezeu este în noi, înseamnă că El există. 

Oricît de complexă ar fi trăirea comuniunii noastre cu 
Dumnezeu, ea nu se transformă niciodată în conştiinţa unei sim- 
ple şi neutre identități sau contopiri: trăirea comuniunii este întot- 
deauna însoţită de intuiţia că dumnezeirea cate lucrează şi se 
deschide în noi şi cu care ne unim este ceva diferit şi independent 
de noi şi, înainte de toate, este mai mare şi mai presus decît noi. 
Aşadar Dumnezeu subzistă prin sine însuşi. Logic vorbind, obiec- 

tul-percepţiei este anterior oricărui dat al actului de percepţie: reali- 
tatea obiectului este independentă de acţiunea lui, oricare ar fi ea. 
Cînd spunem: nu-L ai pe Dumnezeu în tine, oricine îşi dă seama că 
în cazul de faţă nu se neagă existenţa Lui, ci se recunoaşte preca- 
ritatea morală a acelui om în care nu s-a găsit loc pentru Dumnezeu 
şi care nu vibrează la acţiunile Lui. Această concluzie ar fi rămas 
intactă chiar dacă am fi descoperit o asemenea absenţă a dum- 
nezeirii în sufletul tuturor oamenilor. 

Aşa cum din sentimentul meu de compasiune faţă de alt om nu 
decurge nicidecum că aș fi identic cu acel altul (unul și același 
subiect), ci doar apartenenţa comună la aceeași specie şi solidari- 
tatea mea cu el, tot astfel şi în cazul sentimentului religios nu se 
poate deduce că noi şi El sîntem identici din faptul că ÎI simţim în 
El, „căci al Lui neam şi sîntem'!. Totodată, această relaţie este de 
ordin filial şi nu frater, pentru că la baza solidarităţii stă depen- 
denţa şi nu egalitatea. Dar dependenţa nu comportă un caracter 
exterior şi otazionul. ci esenţial şi inerent. Într-un sentiment reli- 
gios autentic, dumnezeirea se prezintă drept împlinirea tuturor 
condiţiilor vieţii noastre şi se identifică cu acel fără de care viaţa ar 
f: lipsită de sens şi chiar imposibilă: acel ceva este un început prim, 
un mediu adevărat şi un scop final al existenţei. Întrucît Dumnezeu 
cuprinde în sine totul, nu mai putem introduce un conţinut nou — 
nu putem face perfecțiunea mai perfectă, În schimb putem să ne-o 
însuşim treptat apropiindu-ne de ea tot mai mult. Prin urmare, ne 
raportăm la dumnezeire la fel cum se raportează forma la conţinut, 

intînd în analiza cuprinsului sentimentului religios ca trăire 
vie a realităţii dumnezeirii, descoperim tripla noastră atitudine faţă 
de această realitate perfectă, faţă de Binele absolut sau Bunul 
suprem: 1) Ne dăm seama de deosebirea dintre noi și El, iar întrucît 
El simbolizează perfecțiunea, această deosebire se reduce la 
atribute negative cum ar fi imperfecţiunea, neputinţa, răutatea, 
suferința. Sub acest raport, noi reprezentăm opusul divinității, 
alter-ego-ul ei negativ. este vorba de elemente primare, inferioare 
din care este creat omul (hyle sau causa materialis) şi ceea ce în 
Biblie se numeşte „ţărînă din pămînt? (afar gaadan!â); 2) Nefiind 
decît un ansamblu de tot felul de imperfecţiuni posibile, noi 


! Faptele Apostolilor, 17, 28. (N. ed.) 
2 Facerea, 2, 7 (N. ed.) 

înţelegem perfecțiunea ca existenţă autentică şi la nivelul acesta ne 
unim cu El în mod ideal şi ni-L închipuim a fi în noi; această idee 
a uniunii universale în calitatea ei de principiu generator al vieţii 
noatre (eidos, causa fonmalis), se exprimă în limbajul biblic prin 
sintagma „chipul lui Dumnezeu“ în noi (mai exact, reflexia — 
jalam, de la ţel = umbră); 3) Dar perfecțiunea ideală s-a realizat în 
Dumnezeu pe deplin. şi noi. însuşindu-ne dumnezeirea ca idee sau 
închipuindu-ne că se află în noi. nu ne mulţumim cu aceasta, ci 
vrem, după pilda lui Dumnezeu, să fim cu adevărat perfecţi. 
Întrucît însă viaţa noastră reală reprezintă contrariul, ne străduim 
s-o schimbăm. să o desăviîrşim, să apropiem realitatea ei urîtă de 
idealul absolut. Aşadar situîndu-ne în starea noastră dată (sau 
moştenită) la polul opus faţă de Dumnezeu, noi ne asemuim cu El 
în ceea ce priveşte aspiraţia noastră iar scopul vieţii noastre, acel 
ceva pentru care trăim (ou heneka, causa finalis)!, îl constituie 
tocmai această „asemănare cu Dumnezeu“ (d mut). 

Atitudinea religioasă implică în mod necesar discemămînt şi 
comparaţie. Avem O atitudine religioasă faţă de principiul suprem 
numai atunci cînd îl percepem ca atare, sau îi recunoaştem supe- 
rioritatea față de noi, şi deci faptul că nu sîntem demni de el. Nu 
am putea însă să ne dăm seama de lipsa noastră de demnitate sau 
de perfecţiune, dacă nu am avea ideea a ceea ce constituie con- 
trariul, adică perfecțiunea. Mai mult, dacă această conştiinţă a 
imperfecţiunii noastre şi a perfecțiunii dumnezeirii este activă, ea 
nu se mulţumeşte cu constatarea acestei opoziții şi îndeamnă la 
suprimarea ei prin transformarea realităţii noastre conform idealu- 
lui suprem. adică după chipul și asemănarea lui Dumnezeu. Prin 
urmare, atitudinea relipioasă în ansamblul ei se compune din cele 
trei categorii ale moralității: 1) imperfecţiunea (în noi), 2) per- 
fecţiunea (în Dumnezeu) şi 3) perfecționarea ca scop al vieţii 
noastre (sau punerea de acord a primei categorii cu cea de a doua). 


IV 


Analiza logică a atitudinii religioase în tripla ei componenţă se 
justifică pe deplin atit din punct de vedere psihologic, cît şi din cel 
al moralei formale. 


1 Scop (gr.), cauza finală (lat.) (N. £) 

Sub raport psihologic, ca stare subiectivă, atitudinea religioasă 
de bază se manifestă în sentimentul de venerație, sau, mai exact, 
în iubirea evlavioasă!. Acest sentiment conţine cu necesitate: 1) con- 
damnarea de sine a celui care îl nutreşte sau dezaprobarea propriei 
sale existenţe reale; 2) percepţia pozitivă a idealului suprem drept 
realitate de alt ordin sau drept ceva cu existenţă autentică; din 
punct de vedere psihologic, este imposibil să venerăm ceva despre 
care ştim dinainte că este o ficţiune sau propria noastră fantasmă; 
3) năzuinţa către schimbarea efectivă a vieţii şi a propriei perso- 
nalităţi în sensul apropierii de perfecțiunea supremă; fără o aseme- 
nea năzuinţă sentimentul religios se transformă într-o idee 
abstractă. Dimpotrivă, năzuinţa sinceră spre dumnezeire mar- 
chează începutul unirii noastre cu El. Fără să ne confundăm cu 
Dumnezeu în iubirea evlavioasă, simţim legătura lăuntrică cu El. 
Senzaţia interiorizată a realităţii dumnezeirii ne uneşte din capul 
locului cu această realitate supremă şi ne face să percepem (din 
interioritatea subiectivă) începutul unirii depline a întregului 
univers cu Dumnezeu. De unde şi acea stare de elan şi beatitudine 
inerente dispoziţiei religioase autentice pe care apostolul o 
numeşte „bucuria Duhului Sfînt“ şi „arvuna Duhului, în inimile 
noastre“2, Este un duh profetic care anticipează plenitudinea iden- 
tificării şi unirii noastre cu Dumnezeu: unire neîncheiată încă dar 
începută, şi noi presimţim bucuria pe care o naşte împlinirea ei. 

Din punctul de vedere al moralei formale, conştientizarea (în 
cadrul sentimentului religios) idealului suprem ca existenţă reală 
şi a neconcordanţei noastre cu el ne obligă la o perfecţiune reală. 
Ceea ce ne trezeşte un sentiment de venerație îşi afirmă, tocmai 
prin aceasta, dreptul la devotamentul nostru şi, în cazul în care ne 
dăm seama de superioritatea reală şi necondiționată a dumnezeirii 
faţă de noi, devotamentul nostru trebuie să fie real şi nelimitat, 
instituindu-se într-o regulă de viaţă necondiționată. 

Sentimentul religios exprimat la modul imperativ (imperativul 
categoric) ne spune nu numai dorește-ţi perfecțiunea, dar şi fii per- 


1 Acest substrat subiceliv al religici este exprimat în limba germană 
mai bine decît în alte limbi prin cuvintele Ehrfurcht, ehrfurchtsvolle 
Liebe (vencrajie, iubire veneratoare). El poate fi numit chiar amor ascen- 
dens (iubire înălțătoare — lat). Vezi finalul cărții, (N. a.) 

2 1 Tesaloniceni, 1, 6; 2 Corinteni, 1, 22. (N. ed). 

fect. Ceea ce înseamnă nu numai să fii binevoitor, cinstit, cuviin- 
cios şi virtuos, ci şi sănătos, nemuritor şi ferit de disoluţie. Ba mai 
mult: să faci în aşa fel ca toţi apropiații tăi, deveniți perfecţi pe 
plan moral, să fie totodată sănătoşi, nemuritori. la adăpost de 
descompunere trupească. Într-adevăr, perfecțiunea autentică a 
fiecărui om trebuie să-l îmbrăţişeze integral, să se extindă asupra 
întregii lui exigenţe din care fac parte şi celelalte fiinţe. Dacă în 
afară de perfecţionarea lor morală nu dorim să le facem şi 
sănătoase, nemuritoare și rezistente la descompunere, înseamnă că 
nu ne e milă de ele. că nu sîntem perfecţi pe dinăuntru; dacă însă 
dorim acest lucru şi nu putem să-l facem, înseamnă că sîntem 
neputincioşi, altfel spus, perfecțiunea noastră lăuntrică este neîn- 
destulătoare pentru a fi exteriorizată deci ea nu este decît o per- 
fecţiune subiectivă, realizată pe jumătate sau — ceea ce este 
acelaşi lucru — este imperfecţiune. În amt:le cazuri noi nu 
îndeplinim imperativul: fiţi perfecţi. 

Dar ce înseamnă în fond acest imperativ? Este cu totul evident 
că printr-un singur act de voinţă, oricît de pură şi de puternică ar 
fi ea, nu numai că nu putem reînvia un mort. dar nici măcar, în 
ciuda pretențiilor doctrinei „vindecării mentale“ (mental healing) 
nu ne putem lecui, pe noi sau pe aproapele nostru, de durerea de 
dinţi sau de gută. 

Este, așadar, clar că nu actele singulare de voinţă constituie 
viza imperativului „fiţi perfecţi“, ci scopul vieţii. Un simplu act de 
voinţă pură este necesar pentru asumarea acestui scop, dar nu este 
și suficient pentru îndeplinirea lui. Este nevoie de acel proces de 
perfecţionare care duce inevitabil la perfecţiune, aşa încît impera- 
tivul „fiţi perfecţi“ să însemne dt fapt: deveniți perfecţi. 


vV 


Identică plenititudinii binelui sau unității binelui cu bunul, per- 
fectiunea se exprimă în trei moduri: 1) în Dumnezeu — ca reali- 
tate necondiționată, eternă; 2) în conştiinţa umană — ca realitate 
potențială — care cuprinde în sine plenitudinea absolută a exis- 
tenţei sub formă de idee, şi în voinţa umană care şi-o propune ca 
ideal şi normă; în fine, 3) ca realizare reală a perfecțiunii sau ca 
proces istoric de perfecționare. 

De pe poziţiile moralismului abstract! se pune, în acest context, 
O întrebare: de ce este nevoie de cel de al treilea mod de exprimare 
a perfecțiunii, realizabile efectiv; de ce este nevoie de opera 
istorică avînd obiectivele ei politice şi culturale? De ce să ne mai 
facem griji, de vreme ce dispunem de lumina adevărului şi de 
voinţa pură? 

Scopul operei istorice constă însă tocmai în îndreptăţirea 
deplină a binelui, dat în conştiinţa noastră autentică şi în voinţa 
noastră mai bună; întregul proces istoric creează condiţiile reale în 
care binele poate deveni într-adevăr un patrimoniu universal şi 
fără de care acest bine este irealizabil. Dezvoltarea istorică — 
inclusiv a lumii fizice — constituie în ansamblul ei o cale nece- 
sare spre perfecţiune. Mă îndoiesc că cineva ar încerca să demon- 
streze că o moluscă sau un burete sînt în stare să cunoască 
adevărul şi să pună de acord, în mod liber, voinţa sa cu binele 
absolut. Era nevoie deci de cristalizarea în lume a formelor orga- 
nice din ce în ce mai complexe şi mai suple pînă la apariţia acelei 
forme în care s-au putut manifesta conştiinţa şi năzuinţa către per- 
fecţiune. Dar această conştiinţă şi năzuinţă nu reprezintă decît 
promisiunea perfecţionării, şi dacă omul doreşte în mod conştient 
ceea ce nu posedă, reiese clar că voinţa şi conştiinţa lui marchează 
doar începutul şi în nici un caz bilanţul vieţii şi activităţii sale. 
Deși o cantitate infimă de protoplasmă vie a cărei apariţie cerea, 
de asemenea, angajarea unui efort creator susţinut conţinea posi- 
bilitatea organismului uman, transformarea ei în realitate a nece- 
sitat un proces biologic îndelungat şi extrem de complex. Dar aşa 
cum nici un dram de substanţă organică şi nici un corp viu, insu- 
ficient de organizat, cum at fi, de pildă, buretele. polipul. sau cara- 
catiţa, nu pot prin ele însele da naştere omului, deşi îl conţin 
potenţial, tot astfel o mulţime dezorganizată de sălbatici sau chiar 
state barbare subdezvoltate nu pot da naștere împărăției Domnu- 
lui, adică nu pot oferi imaginea perfectă a comuniunii umane şi 
universale a vieţii, cu toate că posibilitatea îndepărtată a unei 
asemenea comuniuni e conținută încă în sentimentele şi gîndurile 
acestor sălbatici şi barbari. 


l 'Termenul „moralism abstract” a fost introdus în contextul polemirii 
cu concepția lui Lev Tolstoi. (N. ed.) 

Aşa cum în natură pentru manifestarea reală a spiritului uman 
este necesară apariţia unui organism fizic dintre cele mai 
perfecţionate, tot astfel pentru adevărata apariţie a Sfîntului Duh 
în om sau a Împărăției Domnului este necesară o organizare 
socială superioară făurită tocmai pe parcursul istoriei universale. 
Aşa cum cel mai simplu element al procesului istoric — omul sin- 
gular — este în mai mare măsură câpabil de acţiune conştientă şi 
liberă decît cel mai simplu element al procesului biologic — celu- 
la organică —, tot astfel însăşi făurirea unui corpus comunitar unie 
versal are un caracter mai conştient şi mai volitiv, în comparaţie cu 
procesele organice care au determinat apariţia fiinţei noastre fi- 
zice. E drept că în acest caz nu este vorba de o opoziţie absolută, 
deoarece, pe de o parte, germenii de conştiinţă şi de voinţă sînt 
inerenţi tuturor fiinţelor vii, chiar dacă nu au un rol decisiv în pro- 
cesul general de perfecţionare a formelor organice iar, pe de altă 
parte, mersul şi rezultatul final al istoriei universe nu coincid cu 
activitatea conştientă şi finalizată a personalităţilor istorice. În tot 
cazul, la un anumit nivel de dezvoltare intelectuală şi morală a 
omului se pune cu necesitate problema privind modul în care tre- 
buie să se raporteze la obiectivele istorice. 

Spre deosebire de procesul cosmic, sensul procesului istoric 
rezidă în aceea că el se realizează prin activitatea tot mai susținută 
a unor personalităţi. Şi nu este oare ciudat să se afirme tocmai în 
zilele noastre. cînd acest caracter al istoriei este destul de lămurit. 
că omul trebuie să renunţe la orice acţiune istorică și că starea per- 
fectă a umanităţii şi a universului întreg va fi atinsă de la sine? 
Acest „de la sine“ nu desemnează aici, desigur. un joc al forţelor 
fizice oarbe care nicidecum nu intenţionează şi nici nu pot să 
creeze, prin ele însele, Împărăţia lui Dumnezeu: expresia „de la 
sine" ne trimite la lucrarea nemijlocită a lui Dumnezeu. Dar atunci 
cum se poate explica faptul că pînă acum Dumnezeu nu a acţionat 
în mod nemijlocit? Dacă pentru înfăptuirea vieţii perfecte sau a 
Împărăției Domnului era nevoie numai de Dumnezeu şi de 
sufletul omenesc care să perceapă (potenţial), Împărăţia lui Dum- 
nezeu ar fi fost instaurată o dată cu apariţia primului om. De ce 
totuşi a fost nevoie de secole şi milenii întregi ale istoriei 
umane? Dar dacă acest proces era necesar datorită faptului că 
Împărăţia lui Dumnezeu putea să se reveleze tot atît de puţin în 

mediul canibalilor ca şi în cel al animalelor sălbatice, dacă era 
necesar ca umanitatea dintr-o stare animalică și haotică să ajungă 
la o anumită organizare şi unitate, atunci este clar ca lumina zilei 
că un atare proces nu s-a încheiat încă şi că acţiunea istorică era 
tot atît de imperioasă ieri pe cît este azi şi va fi mîine — pînă la 
crearea condiţiilor pentru realizarea deplină a Împărăției lui 
Dumnezeu. 


VI 


Procesul istoric este o trecere îndelungată şi anevoioasă de la 
umanitatea-fiară la dumnezeu-umanitate, Cine ar putea afirma în 
mod serios că a fost făcut deja ultimul pas, că umanitatea s-a 
debarasat de chipul şi asemănarea cu fiara, înlocuindu-le cu chi- 
pul şi asemănarea lui Dumnezeu. că nu mai există nici un obiec- 
tiv istoric care să ceară acţiunea concertată a unor grupuri sociale 
şi că nu ne rămîne decît să recunoaştem acest fapt, să certificăm 
acest adevăr şi după aceea să stăm liniștiți? Şi totuşi, în pofida ca- 
racterului aberant al unei asemenea viziuni exprimate tranşant şi 
simplu, ea predomină în propovăduirea larg răspîndită a dezagre- 
gării sociale şi a quietismului individual — propovăduire care se 
erijează în principiul moral necondiționat’. 

Principiul moral necondiţionat nu poate fi o înşelătorie. Dar nu 
este oare o înşelătorie cînd un om Își disimulează neputinţa de a 
transpune în viaţă idealul perfecțiunii universale, afirmînd inutili- 
tatea unei asemenea transpuneri? Este o vădită înşelătorie. Şi iată 
adevărul pe care ni-l transmit conştiinţa morală şi raţiunea prin 
sentimentul religios: 

Practic, eu, de unul singur, nu pot realiza ceea ce trebuie, nu pot 
face în genere mai nimic. Dar, slavă Domnului, nu sînt singur, iar 
singurătatea mea neputincioasă nu este decît o stare subiectivă care 
depinde numai de mine. În gîndurile şi actele mele volitive mă pot 
izola de restul lumii, dar această izolare nu este decit iluzorie. 
Dincolo de aceste gînduri false şi de această voinţă rea, nu există 
nimic izolat, totul este indisolubil legat din interior şi din extenor. 


1 Soloviov se referă la concepţia religioasă a lui L. Tolstoi şi a dis- 
cipolilor săi. (N. ed.) 

Nu sînt singur. Împreună cu mine există Dumnezeu atoate- 
cuprinzător şi lumea, adică ceea ce este cuprins de Dumnezeu, 
Existenţa lor condiţionează şi interacţiunea pozitivă, căci din 
însuşi conceptul dumnezeirii rezultă că ceea ce stimeşte în 
Dumnezeu o atitudine strict negativă sau ceea ce El în mod sigur 
nu voiește nu are şanse de existenţă. Dar lumea există şi deci 
există în ea o acţiune pozitivă a dumnezeirii. Lumea nu poate con- 
stitui însă scopul acestei acţiuni din cauza imperfecţiunii ei. 
Neputînd fi un scop, lumea trebuie să devină un mijloc. Ea 
reprezintă un ansamblu de condiţii indispensabile pentru 
înfăptuirea împărăției scopurilor. Tot ceea ce în lume este sensi- 
bilizat la perfecţiune va intra cu drepturi depline în această 
împărăție, restul va servi ca material şi instrument pentru făurirea 
ei. Orice fiinţă există numai graţie binecuvîntării lui Dumnezeu, 
dar El binecuvîntează în două feluri: binele ca instrument şi binele 
ca scop şi odihnă (șabbat). Fiecare pas în facerea lumii primeşte 
binecuvîntarea de sus, dar în Logosul lui Dumnezeu binecu- 
vîntarea simplă se distinge de cea întărită; tot ceea ce a creat El în 
cele şase zile este aprecia: ca un bine (tob, kala) şi numai crearea 
omului din ultima zi este considerată de El binele foarte (tob 
meod, kala, lian). Într-o altă sfîntă carte se spune, de asemenea. că 
Înţelepciunea lui Dumnezeu! s-a ocupat de toate creaturile, dar 
bucuria cea mare a avut-o de la fiii omului. Conştiinţa și voinţa lor 
implică posibilitatea de a stabili o atitudine personală faţă de 
Dumnezeu şi deci de a deveni scopul Lui direct sau locuitor cu 
drepturi depline al împărăției scopurilor. Realizarea de către toţi a 
acestei posibilităţi este însăși istoria universală. Omul care par- 
ticipă la ea cu propria sa experienţă şi prin interacţiune cu ceilalţi 
ajunge la perfecțiunea reală care, în calitate de comuniune 
deplină, conştientă şi liberă cu Dumnezeirea, este ceea ce doreşte 
în final Dumnezeu şi anume — un bine necondiţionat. Libertatea 
interioară, respectiv alegerea preferenţială, benevolă şi conştientă 
a binelui este în toate cazurile o condiţie fundamentală a acestei 
perfecţiuni sau a unui bine deplin (tob meod). 

Dumnezeu îl preţuieşte pe om nu ca instrument pasiv al voinţei 
Sale — asemenea instrumente se găsesc la tot pasul şi în lumea 
fizică —, ci ca pe un aliat de bună voie şi un coparticipant la opera 


1 Pilda, 3, 19-20, (N. ed.) 

Lui universală. Această coparticipare a omului este implicată în 
însuşi scopul lucrării lui Dumnezeu în lume, căci dacă scopul ar fi 
fost gîndit fără activitatea omului, el ar fi fost atins de mult, deoa- 
rece Dumnezeu nu poate fi supus perfecțiunii, El întrupînd pleni- 
tudinea veşnică şi constantă a tuturor bunurilor. În contrast cu ființa 
absolută care nu are cum fi concepută ca făcînd progrese pe calea 
binelui şi a desăvîrşirii, omul este incapabil să obțină perfecțiunea 
dintr-odată, fără să parcurgă etapele ei succesive. Doar este vorba 
nu de un lucru pe care un om îl poate dărui altui om, ci de o stare 
interioară care se dobîndeşte numai prin experienţă personală. Fără 
îndoială, omul primeşte de la Dumnezeu orice conţinut pozitiv al 
vieţii şi mai ales perfecțiunea, dar pentru a fi apt s-o primească, pen- 
tru a deveni o formă sensibilă a conţinutului dumnezeiesc (or, toc- 
mai în aceasta constă desăvîrşirea omului) este necesar ca omul, 
prin intermediul experienţei practice, să se debaraseze, purificîn- 
du-se, de tot ceea ce este incompatibil cu starea lui perfectă. Pentru 
întreaga umanitate acest lucru este realizabil în procesul istoric prin 
care astfel se realizează voinţa lui Dumnezeu în lume. 

O asemenea voinţă se arată şi omului izolat, dar, evident. la lumi- 
na adevărului şi nu a minciunii lui, iar adevărul omului constă în a fi 
împreună cu toţii, renunţînd la izolarea sa de întregul comunitar. 


VII 


Datoria morală a religiei ne obligă să ne unim voinţa noastră cu 
voința lui Dumnezeu. Întrucît însă voinţa lui Dumnezeu este 
atotcuprinzătoare, noi, unindu-ne cu ea sau punîndu-ne efectiv de 
acord cu ea, obținem astfel o regulă necondiționată şi generală de 
acţiune. Conceptul de Dumnezeu, dedus de rațiune din datele expe- 
rienţei religioase, este atît de clar și neechivoc încît oricînd putem 
şti, dacă dorim, ce vrea Dumnezeu de la noi. În primul rând, El vrea 
ca noi să fim dupi chipul și asemănarea Lui. Noi trebuie să exteri- 
orizăm înrudirea noastră Jăuntrică cu dumnezeirea, să dăm dovadă 
de capacitatea şi decizia de a ajunge în mod liber la perfecţiune. Sub 
formă de regulă, aceasta se poate formula în felul următor: poartă-l 
în tine pe Dumnezeu. 

Cine are în el pe Dumnezeu se raportează la tot după gîndul Lui 
sau „prin prisma absolutului“, Aşadar raportează-te Ja tot, aşa cum 
o face Dumnezeu. 

Dar atitudinea lui Dumnezeu faţă de toate nu este una indife- 
rentă. Dumnezeu se situează dincolo de contradicţia dintre bine și 
Tău, ceea ce nu înseamnă însă o indiferenţă. Obiectele 
neînsufleţite sînt indiferente în raport cu binele şi răul, dar această 
atitudine inferioară nu poate fi atribuită dumnezeirii. Dacă, potri- 
vit cuvîntului evanghelic, Dumnezeu face să răsară soarele peste 
cei răi şi peste cei buni, tocmai lumina unică este aceea care face 
vizibilă diferenţa între diversele persoane şi acţiuni, şi dacă, după 
acelaşi cuvînt, Dumnezeu trimite ploaia peste cei drepţi şi peste 
cei nedrepţi, apa unică, binecuvîntată de Dumnezeu, dă din 
seminţele diferite şi de pe solurile diferite roade diferite!. 

Nu se poute afirma nici că Dumnezeu favorizează răul, nici că 
îl neagă în mod necondiţionat, pentru că, în primul caz răul s-ar fi 
identificat cu binele. iar în al doilea caz nu ar fi existat deloc — 
ceea ce nu este adevărat. Dumnezeu neagă răul ca fiind ceva finit 
sau existent şi tocmai această nepaţie îl face să piară, dar El accep- 
tă răul ca o condiţie maximă a libertăţii, adică o condiţie a unui 
bine mai mare. Dumnezeu admite rău din două motive: negarea 
sau suprimarea lui directă ar însemna încălcarea libertăţii umane, 
respectiv prezenţa unui rău şi mai mare, căci prin aceasta existenţa 
binelui desăvîrşit (liber asumat) în lume ar deveni imposibilă; 
datorită Înţelepciunii Sale, Dumnezeu are posibilitatea să extragă 
din rău un bun mai mare sau perfecțiunea absolută — fapt ce 
explică în fond existenţa răului?. Aşadar răul este un instrument şi 
ar fi nedrept să-l negăm în mod absolut. Faţă de el noi trebuie să 
adoptăm, de asemenea, o atitudine după pilda lui Dumnezeu, adică 
să rămînem, fără să manifestăm indiferenţă, mai presus de opo- 
ziţia cu el şi să-l acceptăm — cînd nu este pricinuit de noi — ca 
instrument al perfecţionării, dată fiind convertirea lui posibilă 
într-un bine mai mare. În tot ceea ce există trebuie să recunoaştem 
posibilitatea (potenţialul) binelui şi să contribuim la transformarea 
ei în realitate. Posibilitatea nemijlocită a binelui perfect este 
prezentă la fiinţele raţionale şi libere dintre care facem parte şi 
noi. Acordîndu-ne însemnătatea necondiționată datorită conștiin- 


1 Matei, 5, 45, (N. ed.) 

2 Aici sînt nevoit, evident, să mă limitez la o consideraţie gencralogică. 
Solujionarea efectivă a problemci este posibilă numai pe baza cercetării 
metafizice privind esenţa dumnezeirii şi originea răului în lume. (N. a.) 

fei idealul absolut (chipul lui Dumnezeu) care ne este inerentă şi 
datorită năzuinței către înfăptuirea lui deplină (asemănarea cu 
Dumnezeu), noi trebuie să le recunoaştem de drept aceeași 
însemnătate şi tuturor celorlalţi şi să privim obligaţia de a ne per- 
fecţiona nu numai ca pe un scop al vieţii personale, ci şi ca pe o 
parte integrantă a operei istorice universale. Aşadar putem da 
principiului moral necondiţionat următoarea definiţie exhaustivă: 

În consens deplin şi lăuntric cu Voința Supremă şi recunoscînd 
importanţa necondiționată sau valoarea tuturor celorlalți, întrucît 
şi ei poartă în sine chipul şi asemănarea Domnului, participă cit 
mai activ la cauza personală şi generală a perfecţionării întru re- 
velaţia definitivă a Împărăției Iui Dumnezeu în lume. 


VIII 


Din analiza care ne-a condus la principiul moral necondiţionat 
reiese clar că în cadrul lui se îmbină şi se realizează toate prin- 
cipiile morale pozitive. Totodată el oferă satisfacţie deplină nevoii 
fireşti de fericire în sensul posibilei posesiuni a bunului suprem. 

Obligîndu-l pe om să-şi asume rolul de prieten şi sprijinitor al 
lui Dumnezeu, principiul moral necondiţionat nu anulează exi- 
genţele particulare ale moralității. ci. dimpotrivă, le afirmă şi le 
conferă un spor de claritate şi o maximă consacrăre, 

În raport cu baza religioasă a moralității, el se relevă, înainte de 
toate, ca nemijlocita ei dezvoltare şi ca expresia ei definitivă. În 
acest sens, exigenţa supremă implică îndatoririle de ordin inferior. 
Aşa cum un sugar nu poate deveni în fond prieten şi sprijinitor al 
tatălui său, tot astfel un om nematurizat din punct de vedere spi- 
ritual se confruntă cu un obstacol interior care îl împiedică să intre 
cu Dumnezeu într-o relaţie de solidaritate nemijlocită şi liber 
asumată. În ambele cazuri sînt necesare, de la început şi în egală 
măsură, îndrumarea autoritară şi educaţia. Prin aceusta se justifică 
existenţa instituţiilor religioase de tip exterior cum ar fi jertfele, 
ierarhiile etc. Independent de semnificaţia lor mistică profundă 
care le transformă într-un liant existent între cer şi pămînt, ele au, 
incontestabil, o însemnătate pedagogică primordială pentru 
omenire. Nu a existat şi nu era cu putinţă o vreme cînd oamenii ar 
fi fost egali între ei din punct de vedere spiritual. Folosindu-se de 
această inegalitate inevitabilă, Providența a desemnat totdeauna 

pe cei mai buni şi aleşi drept dascăli spirituali ai mulţimii. 
Bineînţeles, este vorba de o inegalitate relativă — dascălii sălbati- 
cilor erau semisălbatici — şi de aceea caracterul instituţiilor reli- 
gioase înseşi se modifică, perfecţionîndu-se în concordanţă cu 
mersul general al istoriei. Dar atîta timp cît mersul istoric va con- 
tinua, nu va exista om care să considere inutilă pentru el şi pentru 
ceilalţi orice mijlocire cu ajutorul instituţiilor religioase a legăturii 
lui cu lucrarea lui Dumnezeu care este deja înfăptuită în istorie. Şi 
chiar dacă s-ar găsi un asemenea om, el nu ar nega importanţa 
„exteriorităţii“ religioase. De altfel, el nu ar fi perceput-o numai 
sub acest aspect, deoarece ar fi pătruns în plenitudinea sensului 
implicat în această exterioritate şi în legătura ei reală cu viitoarea 
lui realizare. Cel care a depăşit vîrsta de elev şi a atins culmile cul- 
turii nu are, evident, motive sa mai frecventeze şcoala, dar este şi 
mai puţin îndreptăţit să-i nege importanţa şi să-i convingă pe elevi 
că toţi profesorii lor sînt nişte leneşi şi mincinoşi. iar ei sînt oameni 
perfecţi, că instituţiile de învăţămînt constituie rădăcina oricărui 
rău şi trebuie rase de pe suprafaţa pămîntului. 

Adevăratul „prieten al lui Dumnezeu“ înţelege şi preţuiește 
toate manifestările divinității şi în lumea fizică — cu atît mai mult 
în istoria umană. Dacă el se situează pe o treaptă superioară a ierar- 
hiei dumnezeu-umane, nu se va apuca, desigur, să năruie treptele 
mai de jos pe care stau fraţii lui şi care îl susţin pe el însuşi. 

Sentimentul religios înălţat pînă la principiul necondiţionat şi 
atotcuprinzător al vieţii ridică la aceeaşi înălţime şi celelalte două 
sentimente morale cu îndatoririle ce derivă din ele: sentimentul de 
milă care determină atitudinea cuvenită faţă de semenii noştri şi 
sentimentul de ruşine pe care se bazează atitudinea noastră cuve- 
nită fată de natura materială inferioară. 


IX 


Mila pe care o încercăm faţă de semenul nostru capătă o altă 
semnificaţie atunci cînd îl privim pe acesta ca pe o fiinţă creată 
după chipul şi asemănarea lui Dumnezeu. Recunoaştem aici dem- 
nitatea necondiționată a acestei fiinţe, recunoaştem că ea 
reprezintă pentru Dumnezeu un scop şi deci pentru noi cu atît mai 
mult trebuie să reprezinte un scop; recunoaştem că Dumnezeu nu 
O foloseşte numai ca instrument în lucrarea Lui şi cu atît mai puţin 
avem noi dreptul s-o folosim în acest fel: noi respectăm această 

ființă, pentru că Dumnezeu o respectă sau, mai exact, trebuie să 
ținem cont de ea, pentru că aşa procedează Dumnezeu. Spontană 
în alte împrejurări, mila nu dispare nici la acest nivel superior; 
dimpotrivă, ea devine mai accentuată şi mai profundă. La această 
fiinţă îmi stîrnesc mila nu numai suferinţele ei, ci şi cauzele aces- 
tora; regret faptul că viaţa ei este atît de departe de demnitatea 
esenţială şi de perfecțiunea posibilă. Creşte şi îndatorirea care 
derivă din sentimentul altruist; nu ne mai putem limita la abţinerea 
de la fapte care i-ar aduce aproapelui prejudicii şi nu ne mai 
mulţumim cu a-i întinde o mînă de ajutor la necaz, ci ne simţim 
obligaţi să contribuim la desăvîrşirea lui întru realizarea în el a 
chipului şi asemănării lui Dumnezeu, drept pe care i-l recu- 
noaştem şi lui. Întrucît nici un om nu poate de unul singur să reali- 
zeze în el şi nici în altcineva acea plenitudine infinită a per- 
fecţiunii. năzuinţă care ne apropie de Dumnezeu, altruismul aflat 
pe o treaptă superioară a sentimentului religios ne obligă să par- 
ticipăm activ la procesul general istoric care creează condiţiile 
pentru apariţia Împărăției lui Dumnezeu inclusiv la acele structuri 
comunitare (mai ales de tip statal care le cuprind pe toate cele- 
laite), prin intermediul cărora acest proces se înfăptuieşte după 
voinţa Providenţei. Nu oricine are vocaţia carierei politice sau a 
funcţionarului de stat în sens restrîns, dar fiecare este obligat să 
servească, la locul lui, sccpul — bunăstarea generală — în slujba 
căruia trebuie să fie și Statul însuşi. 

După cum în domeniul religios principiul necondiţionat ne 
inculcă o atitudine pozitivă faţă de instituţiile și datinile bisericeşti 
în calitatea lor de mijloace educative care ajută omenirea să-şi 
atingă scopul perfecțiunii superioare, tot astfel în stera relaţiilor 
umane, direcționate de milă și altruism, acelaşi principiu moral 
necondiţionat ne impune să slujim activ acele organisme comu- 
nitare (de genul statului) prin care Providența protejează omenirea 
de dezapregare materială, îi asigură unitatea şi face posibilă 
desăvîrşirea ei reală. Ştim bine că numai cu sprijinul pe care-l 
oferă omenirii formele istorice ale religiei putem ajunge cu 
adevărat la acea comuniune liberă şi perfectă cu Dumnezeirea, ale 
cărei chezăşie şi putinţă sînt cuprinse în sentimentul nostru reli- 
gios. Ştim la fel de bine că fără forţa socială, concertată şi organi- 
zată pe care o reprezintă statul nu putem oferi tuturor semenilor 
acel ajutor efectiv la care ne îndeamnă insistent atît simplul senti- 

ment moral de milă faţă de necazurile lor, cît şi principiul religios 
suprem de respectare a demnităţii lor necondiţionăte care cere să 
fie realizată. 

ambele cazuri, corelînd supunerea noastră în faţa formelor 
bisericeşti şi statale ale vieţii sociale cu principiul necondiţionat al 
moralei, recunoaștem caracterul condiţionat al unei asemenea 
supuneri tocmai pentru că ea este determinată şi dependentă de 
acest sens suprem al vieţii. Instituţiile menite să slujească Binele 
pot să se abată, într-o măsură mai mare sau mai mică, de la 
menirea lor, ba chiar s-o abandoneze: în acest caz, omul fidel 
Binelui nu trebuie să renunţe la aceste instituţii din cauza 
abuzurilor comise — ceea ce ar fi nedrept — şi nici să se lase sub- 
jugat orbeşte de ele şi în bine şi în rău — ceea ce ar fi reprobabil 
şi nedemn: datoria lui va consta în a-şi da silinţa să le îndrepte şi 
să le repună pe făgaşul lor normal. Dacă ştim de ce şi pentru ce 
trebuie să ne supunem unei anumite instituţii, ne dăm seama, 
implicit, atît de modalitatea cît şi de măsura supunerii noastre: ea 
nu va fi niciodată nelimitată, necontrolată şi înrobitoare; niciodată 
nu ne vom transforma în uneltele docile şi inconştiente ale forțelor 
exterioare şi niciodată nu vom substitui dumnezeirii biserica, iar 
omenirii statul. Nu vom confunda formele şi uneltele contingente 
ale cauzei providenţiale în istorie cu esenţa şi scopul acestei 
cauze. Prin subordonarea neputinței personale forțelor istorice, 
noi ne raportăm la ele, în conştiinţa noastră superioară, după pilda 
lui Dumnezeu, le folosim ca instrumente şi condiţii ale binelui 
desăvîrşit, şi. prin aceasta, nu numai că nu renunţăm la demnitatea 
noastră umană, ci, dimpotrivă, o afirmăm şi o transpunem în viaţă 
în dimensiunea ei necondiționată. 

Dacă. folosindu-mă de forţa şi mişcarea brațelor mele pentru a 
salva pe cineva de la înec sau pentru a oferi hrană unui flămînd, 
nu diminuez, ci, din contra, sporesc demnitatea mea morală. 
atunci de ce folosirea forţelor materiale şi spirituale ale statului în 
numele binelui pentru popoare întregi sau pentru umanitate în 
ansamblul ei ar duce la diminuarea şi nu la sporirea moralității 
noastre? Un astfel de dispreţ total faţă de forţa materială aduce a 
dualism, ceea ce contravine deopotrivă raţiunii şi moralității. Este 
ruşinos să te supui forţelor elementare, dar ar fi injust şi nociv să 
negi dreptul lor la existenţă. În orice caz, principiul necondiţionat 
al moralității se extinde şi asupra materiei. 

X 


Sentimentul ruşinii este singurul care atestă autonomia ființei 
noastre şi îi protejează integritatea împotriva imixtiunii destruc- 
tive a forţelor străine ei. Pe treptele inferioare ale dezvoltării do- 
minate de senzualitate, neprihănirea trupească are o importanță 
deosebită, sentimentul de pudoare fiind legat inițial tocmai de 
această latură a vieții. Pe măsura dezvoltării sentimentelor şi 
relațiilor morale, înțelegerea de către om a demnității sale capătă 
multiple dimensiuni: de acum el se ruşinează nu numai de conce- 
siile făcute naturii materiale inferioare, ci şi de orice atitudine 
necuvenită faţă de oameni şi zei. După cum am mai constatat, 
instinctul necontrolat al ruşinii se transformă în glasul limpede al 
conştiinţei morale care îl dojeneşte pe om nu numai pentru 
păcatele trupeşti, ci şi pentru orice neadevăr — pentru toate senti- 
mentele şi faptele nedrepte şi neîndurătoare. Totodată se dezvoltă 
un sentiment aparte de frică a lui Dumnezeu care ne. reţine de la 
orice conflict cu ceea ce reprezintă pentru noi sfinţenia lui 
Dumnezeu. O dată ce relaţia omului cu dumnezeirea atinge 
nivelul superior al conştiinţei absolute, sentimentul care protejea- 
ză integritatea umană se situează şi el pe o nouă şi ultimă treaptă. 
Aici îşi află protecţia demnitatea absolută. şi nu relativă a omului 
— perfecțiunea lui ideală a cărei realizare reprezintă un imperativ. 
De pe această înălţime glasul dezaprobator al ruşinii, al conştiinţei 
morale şi al fricii de Dumnezeu devine în om conştiinţa nemijlo- 
cită şi pozitivă a îndumnezeirii sale cu conştiinţa prezenţei lui 
Dumnezeu în sufletul omului. Această conştiinţă nu-i mai 
reproşează omului acţiunile sale rele şi dăunătoare, ci faptul că 
simte şi acţionează ca o ființă imperfectă, în vreme ce datoria lui 
constă în a deveni un om desăvirşit. In locul daimonului care îl 
reținea pe Socrate de la fapte necuviincioase noi auzim glasul 
dumnezeiesc: „Fiţi, dar, voi desăvîrşiţi precum Tatăl vostru Cel 
Ceresc desăvîrşit este“! 

Dar pentru ca desăvîrşirea să fie realizată pe deplin, ea trebuie 
să cuprindă şi sfera vieţii materiale. Prin prisma principiului 
necondiţionat, morala material-ascetică capătă şi ea o nouă sem- 
nificaţie. Nu ne mai abţinem, în acest caz, de la păcatele trupeşti 


! Matei, 5, 48; (N. ed.) 

numai din instinctul de autoconservare a spiritului şi nici pentru 
consolidarea puterilor noastre interioare, ci în vederea trupului 
nostru însuşi ca punct terminus al procesului dumnezeu uman, 
destinat a deveni templu al lui Dumnezeu.! 


1! Romani, 8, 9, 11; 1 Corinteni, 3, 16; 2 Timotei, 1, 14. (N. ed.) 


Capitolul IX 
Realitatea ordinii morale 


I 


Principiul moral necondiționat, logic deductibil din sentimentul 
religios, nu reprezintă numai plenitudinea binelui (sau atitudinea 
cuvenită în totalitatea obiectelor şi manifestărilor ei) sub formă de 
idee sau de imperativ, dar mai şi descoperă în cuprinsul lui forţele 
reale care înfăptuiesc acest imperativ. instituie o ordine morală 
perfectă, respectiv Împărăţia lui Dumnezeu în care se împlineşte 
semnificaţia necondiționată a oricărei fiinţe. Numai în virtutea 
acestui principiu suprem binele moral ne poate produce o satis- 
facţie deplină şi definitivă sau devine pentru noi un bun autentic 
Şi sursa unei nemărginite stări de graţie. 

Noi percepem realitatea lui Dumnezeu nu ca pe o divinitate 
nedeterminată — duimonion ti —, ci în propria Lui însușire, aceea 
de a fi total desăvîrşit sau absolut. De asemenea, regăsim propriul 
nostru suflet în experienţa interioară nu ca pe ceva distinct de 
faptele materiale, ci ca pe o forţă pozitivă care luptă cu succes 
împotriva proceselor materiale. În experienţa ascezei fiziologice 
se află temeiuri nu numai pentru adevărul privitor la nemurirea 
sufletului (Kant nu a depăşit acest punct în postulatele sale), ci şi 
pentru învierea mult rîvnită a trupului. deoarece, după cum ştim 
deja din propria noastră experienţă preliminară și din cea embri- 
onară, materia învinsă de spirit nu se distruge, ci se eternizează ca 
imagine de natură spirituală şi ca instrument al actului spiritual. 

Din experienţă nu putem şti ce este materia ca atare, ea consti- 
tuind un obiect de cercetare metafizică. Dar atît experienţa indi- 
viduală imediat trăită cît şi experienţa generală din domeniul 
ştiinţific şi istoric demonstrează indubitabil că. în ciuda incomen- 
surabilităţii calitative a fenomenelor psihice şi fizice din punctul 
de vedere al cognoscibilităţii lor — căci fenomenele psihice le 

cunoaştem nemijlocit prin simţul intem, iar cele fizice prin inter- 
mediul simţurilor exteme — nu există o separație între existenţa 
reală a naturii spirituale şi cea a naturii materiale, ele fiind strîns 
legate şi aflîndu-se într-o continuă interacţiune. Tocmai datorită 
acestui fapt procesul desăvîrșirii universale în dimensiunea ei dum- 
nezeu-umană se prezintă cu necesitate ca dumnezeu-materială. 

Treptele principale şi concrete ale acestui proces, oglindite în 
experienţa noastră, poartă denumirea tradiţională şi semnificativă 
de împărăţii!. Semnificativă, pentru că ea se potriveşte doar 
treptei finale superioare care. de regulă, nu era luată în calcul. 
Mineralele, plantele. animalele şi omul cu dubla lui dimensiune, 
naturală şi spirituală, reprezintă formele tipice de existenţă din 
perspectiva procesului ascendent al desăvirşirii universale. În 
funcţie de poziţia adoptată, numărul acestor forme sau trepte 
poate fi mărit sau, dimpotrivă, redus la patru, trei sau chiar două. 
Astfel, plantele şi animalele pot fi unite într-o singură lume, cea 
organică; întregul domeniu al existenţei fizice — organice şi anor- 
ganice — poate fi, la rîndu-i, cuprins într-o singură noţiune, aceeu 
de natură — operaţie în urma căreia ar rămîne doar o triplă divi- 
ziune: Împărăţia lui Dumnezeu, regnul uman şi cel natural; în fine, 
se poate comprima totul în opoziţia dintre Împărăţia lui 
Dumnezeu şi lumea păniintească. 

Fără să contestăm cîtuşi de puţin posibilitatea unor diviziuni, 
trebuie să recunoaştem că cele cinci universuri menţionate 
reprezintă O linie ascendentă bine determinată şi caracteristică în 
cure se înscrie exigenţa din punctul de vedere al sensului moral ce 
se realizează în procesul material al dumnezeirii. 

Pietrele şi metalele se disting de orice altceva prin suficiența lor 
excesivă şi prin conservatism: dacă totul ar depinde de ele, naturu 
nu S-ar mai trezi din somnul ei letargic; în schimb, în absenţa lor 
dezvoltarea ei continuă nu ar avea un teren şi un sprijin solid. 
Încremenite în visările lor, plantele se întorc instinctiv spre 
lumină, căldură şi umiditate. Animalele caută, prin intermediul 


l În limba rusă cuvîntul jarstvo (împărăție) se poate echivala şi cu 
românescul regn. Astfel autorul cărţii înşiră într-o următoare frază cele 
patru regnuri (farstva): mineral, vegetal, animal, uman, adăugîndu-le, ca 
al cincilea, Împărăţia lui Dumnezeu. (N. t) 

senzaţiilor şi al mișcărilor lor nestingherite, să satisfacă din plin 
nevoile simţurilor: saţietatea, satisfacția sexuală şi bucuria de a 
trăi (jocurile și cîntecele lor). Pe lîngă toate acestea, umanitatea în 
starea ei naturală aspiră în mod conştient şi cu ajutorul ştiinţelor, 
artelor şi instituţiilor sociale la îmbunătățirea vieţii sale, reuşeşte 
s-o perfecţioneze în diferite privinţe şi. în fine, se ridică pînă la 
ideea perfecţionării necondiționate. Umanitatea considerată în 
latura ei spirituală sau ca o creaţie a lui Dumnezeu nu doar 
înțelege cu mintea, dar şi primeşte cu inima şi fapta această 
desăvîrşire necondiționată ca pe un principiu real a ceea ce trebuie 
să fie în toate şi se străduieşte să-l realizeze pînă la capăt, adică să-l 
transpună în viaţa întregului univers. 

Evident, regnul anterior serveşte drept materie nemijlocită pen- 
tru cel ulterior. Substanțele anorganice alimentează viaţa plan- 
telor, animalele trăiesc pe seama regnului vegetal. oamenii pe 
seama animalelor, iar Împărăţia lui Dumnezeu este alcătuită din 
oameni. Dacă vom privi orice organism din punctul de vedere al 
componenţei lui materiale, nu găsim nimic în afara elementelor 
substanţei anorganice, dar această substanţă încetează să fie ca 
atare, întrucît se inserează într-un scenariu special al vieţii orga- 
nice care se foloseşte de însuşirile fizice şi chimice ale substanţei 
precum şi de legile ce o guvernează, dar nu derivă din ele. La fel, 
viaţa omului se compune în latura ei materială din procese ale 
vieţii animalice, dar acestea nu mai contează prin ele însele ca în 
lumea animalelor, ci servesc drept mijloacele şi instrumentele 
unor scopuri şi obiective noi care decurg din scenuriul superior al 
vieţii raţionale umane. De regulă, animalul urmăreşte să-şi satis- 
facă pe deplin nevoia de hrană şi instinctul sexual; omului care se 
mulţumeşte doar cu atit i se zice pe drept „vită“, nu numai pentru 
a-l certa, ci mai ales pentru a sugera că a coborit la o treaptă infe- 
rioară de existenţă. Aşa cum un organism viu este compus din 
substanţe chimice care încetează să existe ca atare, tot astfel 
umanitatea este compusă din animale care nu-şi mai păstrează 
identitatea de animale. La fel, Împărăţia Domnului este alcătuită 
din oameni care nu sînt numai Oameni, din moment ce fac parte 
din scenariul nou, superior al unei existenţe în care obiectivele pur 
umane nu mai sînt decît mijloace şi instrumente în slujba unui alt 
scop final. 

ii 


Piatra există, planta există şi trăieşte, animalul mai este în plus 
conștient de stările de fapt ale vieţii lui, omul pătrunde sensul vieţii 
prin intermediul ideilor, fiii lui Dumnezeu transpun în viaţă acest 
sens, instituie ordinea morală în mod definitiv. 

Despre existenţa pietrei aflăm din senzațiile pe care le produce ea 
asupra noastră. După cum s-a constatat mai demult, cel care neagă 
acest adevăr poate să se convingă uşor că greşeşie. lovindu-se cu capul 
de o piatră!. Piatra întruchipează în mod exemplar categoria exis- 
tenţei în sine şi, spre deosebire de conceptul abstract hegelian de 
existenţă, nu manifestă nici o înclinaţie de a se transforma în opusul 
său2: piatra este ceea ce este şi a servit dintotdeauna drept simbol al 
existenţei imuabile. Piatra doar există, e2 nu trăieşte şi nu moare: 
bucăţile desprinse din ea nu se deosebesc calitativ de întregul ei. 
Planta nu numai există, ci şi trăieşte, şi acest lucru e dovedit clar 
prin moartea ei. Viaţa nu implică neapărat moartea, în timp ce 


' După cum remarcă pe bună dreptate Kant, un asemenca argument nu 
este suficient pentru filozofia teoretică. În contextul preocupărilor noastre 
gnoseologice vom reveni asupra problemei privind existenţa lucrurilor, dar 
în cadrul filozofici morale ne putem limita la argumentul vizat, deoarece el 
este pe drept cuvint convingător. (N. a.) 

2 După cum se ştie, conform dialecticii lui Hegel existenţa pură se trans- 
formă în neantul pur. În replică la o critică savantă trebuie să cvidenţiez fap- 
tul că, socotind piatra drept întruchipare exemplară şi simbol al unci exis- 
tente imuabile, nu am identificat-o cu categoria de existenţă şi nu neg 
însuşirile fizice şi chimice ale oricărei pictre reale. De exemplu, porcul este 
îndeobşte considerat ca o întruchipare tipică şi un simbol a ceca ce din punct 
de vedere moral este calificat drept porcos, dar prin aceasta nu se neagă fap- 
tul că porcul real, pe lingă detenninarea de a fi porcos, mai arc şi patru 
picioare, doi ochi, două urechi etc. (N. a) 

3 Aici piatra este apreciată drept cel mai caracteristic şi concret model al 
corpurilor anorganice în genere. Un asemenea corp, luat în sine, nu are viaţă 
propric şi reală, ceea ce totuşi nu lămureşte încă nici problema vicţii naturii 
în genere, nici problema caracterului însufleţit al unor entităţi naturale com- 
plexe, cum ar fi, de pildă, marca, rîurile, munţii, pădurile. Toate aceste pro- 
bleme tin de metafizică. De altfel, unele corpuri anorganice, de genul 
pietrelor, neavînd viaţă propric, pot promova acţiunile vii localizate ale unor 
spirite, Din această categorie fac parte pietrele sfinte, așa-zisele beteli sau 
betili (lăcaşurile Domnului), asociate cu apariţiile şi acţiunile îngerilor sau 
cu puterile lui Dumnezeu, care par să fi locuit în aceste pietre, (N. a.) 

moartea presupune viața. Între copacul viu şi lemn, între o floare 
înflorită şi una ofilită există o deosebire esenţială şi bine determi- 
nată, fără echivalent în regnul mineral. 

Aşa cum plantei nu i se poate tăgădui viaţa, tot astfel animalu- 
lui nu i se poate tăgădui conştiinţa, cu excepţia cazurilor cînd se 
recurge la o terminologie arbitrară şi artificială care nu este obli- 
gatorie pentru nimeni. Conform semnificației sale uzuale, cuvîn- 
tul conştiinţă desemnează o anumită îmbinare mentală corectă sau 
o corelare interioară a vieţii psihice. proprii unei fiinţe, cu mediul 
ei înconjurător. Evident, o asemenea corelare există şi la animale. 
Așa cum viaţa regnului vegetal este concret atestată prin deose- 
birea dintre plantele vii şi cele moarte, tot astfel conştiinţa ani- 
malelor (cel puţin la cele superioare, reprezentative pentru între- 
gul regn) este demonstrată în mod concret prin deosebirea dintre 
un animal adormit şi unul treaz, căci animalul treaz participă activ 
la viaţa din jurul său, în timp ce comunicarea ei directă cu psihicul 
unui animal adormit este întreruptă!. Animalul are nu numai 
senzaţii şi reprezentări, ci şi capacitatea de a le asocia în mod 
corect; deși în viaţa lui predomină impresiile şi nevoile imediate, 
el reţine în memorie stările sale trecute şi le presimte pe cele 
viitoare — altfel nu ar fi posibile educarea şi dresarea animalelor. 
Nimeni nu S-ar încumeta să conteste memoria unui Cîine sau a 
unui cal. Or, a ţine aminte și a fi conştient este unul şi acelaşi 
lucru, iar tăgăduirea memoriei animalelor constituie la unii filo- 
zofi o aberaţie a minţii omeneşti. 

Pentru înlăturarea acestei erori grosolane este de ajuns să 
invocăm un singur exemplu din anatomia comparată. Neparea 
conştiinţei la animale reduce viaţa acestora la impulsurile necon- 
trolate ale instinctului. Dar cun. s-ar putea atunci explica de pe 
această poziţie dezvoltarea treptată la animalele superioare a ence- 
falului care dirijează activitatea lor psihică conştientă? Cum ar 


1 În timpul somnului canalele obişnuite de comunicare între psihicul 
unui animal şi mediul înconjurător dat sînt blocate. Prin aceasta nu se 
exclude însă nicidecum existenţa unui alt mediu şi a unor noi moduri de 
interacţiune psihică, nu se exclude adică existenţa unei alte zone de 
conştiinţă. În cazul acesta însă trecerca periodică a vieţii psihice “lintr-o 
zonă a conştiinţei în alta ar demonstra şi mai clar caracterul conștient al 
acestei vieţi în genere. (N. a.) 

putea să apară şi să se dezvolte acest organ, dacă animalele nu ar 
avea funcţiile respective? Se ştie că viaţa inconştientă, instinctua- 
lă nu are nevoie de encefal, ceea ce se evidenţiază prin faptul că 
acest fel de viaţă nu numai că este anterioară apariţiei lui, dar şi că 
ea îşi atinge dezvoltarea supremă tocmai la animalele lipsite de un 
asemenea organ. Preponderenţa la albine şi furnici a instinctelor 
sociale de rapacitate şi de construcţie nu este legată de encefalul 
pe care. strict vorbind. ele nu-l au, ci de sistemul nervos simpatic 
foarte dezvoltat. 

Omul se deosebeşte de animale nu prin conștiința pe care o au 
Şi ele, ci prin capacitatea raţiunii de a însuşi noţiuni și idei cu ca- 
racter general. Despre conștiința animalelor aduc mărturie în mod 
direct mişcările coordonate, mimica şi limbajul diferitelor 
strigăte; dovada radicală a raţiunii omului stă în cuvîntul care 
exprimă nu numai stările date ale conştiinţei, ci şi sensul general. 
Pe bună dreptate, înţelepciunea străveche definea omul nu ca pe o 
fiinţă purtătoare de conştiinţă — ceea ce ar fi prea puţin — ci ca 
pe o fiinţă cuvintătoare sau raţională. 

Inrădăcinarea în însăşi natura raţiunii şi cuvîntului, capacitatea 
de însuşire a adevărului unitar şi atotunificator se manifestă sub 
multiple forme la diferite popoare, îndepărtate unul de altul, edi- 
ficînd treptat pe temelia vieţii animalice repnul uman. Esenţa 
ultimă a acestui regn constă în imperativul ideal al ordinii morale 
desăvîrşite, adică în imperativul Împărăției lui Dumnezeu. Spiritul 
uman s-a apropiat de ideea Împărăției lui Dumnezeu şi de idealul 
Dumnezeu-omului pe două căi: pe calea harului profetic al 
evreilor şi pe cale gîndirii filozofice a grecilori. Paralel cu acest 
dublu proces interior şi, fireşte, mai domol decit el, a avut loc pro- 
cesul exterior al unificării cultural-istorice propri celor mai 
importante popoare din Răsărit şi Apus, săvîrşit în cadrul 
Imperiului roman. În Grecia şi Roma umanitatea (naturală sau 
păgînă) şi-a atins limita, a ajuns adică la afirmarea semnificației 
sale divine necondiționate: la greci ea şi-a găsit expresia într-o 
formă frumoasă, sensibilă şi în ideea speculativă; la romani — în 


1 Cele două căi — biblică şi filozofică — s-au suprapus în gîndirea lui 
Filon — un evreu din Alexandria — care din acest punct de vedere este 
ultimul şi cel mai însemnat gînditor al lumii antice. (N. a) 

rațiune practică, în voinţă sau în putere. S-a născut ideea omului 
absolut sau a omului-dumnezeu. Prin esenţa sa, însă, această idee 
nu putea să rămînă abstractă sau pur speculativă, cerînd să fie 
întruchipată. Or, pentru om este la fel de imposibil să se prefacă 
în zeu precum este pentru animal să ajungă prin propriile sale pu- 
teri la demnitatea umană, să devină o fiinţă cuvîntătoare şi ra- 
ţională. Rămînînd pe acelaşi plan de dezvoltare și în cadrul 
aceluiaşi regn, natura animală a reuşit să evolueze doar pînă la 
maimuţă, iar cea umană a atins punctul culminant în persoana 
împăratului roman. Aşa cum maimuța precede apariţia omului, 
împăratul divinizat precede apariţia dumnezu-omului. 


III 


În timp ce lumea păgînă îşi contemplă prăbuşirea spirituală în 
persoana falsului om-dumnezeu — a împăratului care încerca 
zadamic să se dea drept divinitate, unele minţi filozofice şi suflete 
credincioase aşteptau întruparea Cuvîntului lui Dumnezeu sau 
venirea lui Mesia, Fiul Domnului şi Marele Adevăr. Omul-dum- 
nezeu, fie şi în persoana unui stăpînitor al lumii, nu era decit o 
curată înşelăciune, în timp ce Dumnezeu-Omul se putea revela şi 
prin persoana unui rabin pribeag. 

Existenţa istorică a lui Hristos şi realitatea caracterului Lui, aşa 
cum ni-L înfăţişează Evangheliile, nu pot suscita îndoieli serioase. 
Era imposibil şi nici nu exista cineva care să-L fi putut născoci; 
această figură, incontestabil istorică, reprezintă imaginea omului 
perfect dar a omului necuvîntător: m-am făcut zeu dar cuvîntător; 
sînt născut şi trimis de Dumnezeu, şi înaintea facerii lumii eram 
una cu El’. Rațiunea ne obligă să dăm crezare acestei mărturii, 
căci revelaţia istorică a lui Hristos este strîns legată de întreaga 
evoluţie a universului, iar O dată cu negarea acestei revelații s-ar 
pierde sensul şi finalitatea întregului edificiu al lumii. 

Referitor la apariţia din sînul lumii anorganice a primelor 
forme vegetale care ulterior s-au dezvoltat într-o lume luxuriantă 
de arbori şi de flori, ar fi cu totul absurd să afirmăm că aceste 
forme S-au născut din nimic şi tot atît de absurdă, e drept mai 
voalată, ar fi fost presupoziţia după care ele s-ar fi ivit din combi- 


! Joan, 10, 22-38. (N. ed.) 

naţii întîmplătoare de substanţe anorganice. Viaţa reprezintă un 
conţinut pozitiv nou şi are ceva în plus faţă de materia neînsu- 
flețită. Or, a deriva ceea ce este mai mare din ceva mai inic 
înseamnă a afirma cu totul aberant că nimicul poate produce ceva. 
Chiar dacă fenomenele vieţii vegetale se alătură necontenit 
fenomenelor lumii anorganice, manifestările în cele două regnuri 
sînt esenţial diferite şi această diferenţă devine mai clară şi mai 
tranşantă pe măsura dezvoltării unui regn nou. O situaţie similară 
regăsim şi în relaţia dintre regnul vegetal şi cel animal: deşi ele 
par a se naşte din aceeaşi rădăcină, iar formele primare ale 
fiinţelor aparţinînd regnurilor respective sînt atît de asemănătoare 
încît în biologie s-a introdus un capitol întreg consacrat zoofiteloi, 
Sub identitatea lor fenomenală aparentă se ascunde o diferenţă 
tipologică esenţială şi primordială care, ulterior, se va manifesta în 
cele două planuri sau direcţii divergente ale existenţei — cel ve- 
getal şi cel animal. Şi în acest caz, ceea ce este nou şi ascendent 
în tipul animal comparativ cu tipul vegetal nu poate fi redus, fără 
să comitem o greşeală evidentă, la ceea ce este „mai puţin“, adică 
la trăsăturile lor comune, căci asta ar însemna să punem un semn 
de egalitate între „a + b" şi „a“ sau între ceva şi nimic. În mod 
similar, în ciuda înrudirii şi a legăturii materiale (în plan fenome- 
nal) între lumea omului şi regnul animal, particularitatea esenţială 
a celei dintii — evident, manifestată mai pregnant la un Platon sau 
Goethe decît la un papuaş sau eschimos — aşadar care reprezintă 
un conţinut pozitiv nou, un plus de existenţă, nu poate deriva din 
tipul animal anterior. Un canibal, luat în sine, nu depăşeşte cu 
mult o maimuţă, dar aceasta se explică prin faptul că el nu 
reprezintă încă un tip uman pe deplin format — un neîntrerupt şir 
de generații, supuse perfecționării, duce de la acest canibal la 
Platon şi Goethe, pe cînd o maimuţă, cîtă vreme rămîne ea însăși, 
nu evoluează în mod esenţial. De strămoşii noştri semisălbatici 
sîntem legaţi prin memoria istorică sau prin unitatea conştiinţei 
comunitare ce lipseşte animalelor: ele nu posedă decît o conştiinţă 
individuală şi o legătură fiziologică genetică; aceasta se exprimă 
prin ereditate, dar rămîne neconştientizată. De aceea perfec- 
ționarea speciilor animale (conform evoluţionismului), deşi se 
produce într-un fel cu concursul animalelor înseşi, rămîne pentru 
ele, prin rezultatele şi scopurile ei, un fapt exterior şi străin. În 

schimb, perfecţionarea umanităţii se datorează aceloraşi însuşiri 
ale raţiunii şi voinţei pe care le au şi sălbaticii, ce-i drept, într-o 
stare incipientă. Dar aşa cum aceste facultăţi superioare nu pot fi 
deduse din natura animală — căci anume graţie acestora se ex- 
plică apariţia unei lumi distincte a omului — tot astfel facultăţile 
omului divin care nu are doar disponibilităţile perfecţionării, ci 
este deja desăvirșit — e un Dumnezeu-om — nu pot fi deduse din 
însuşirile şi din stările omului natural. Deci, Împărăţia Domnului 
nu poate fi concepută ca simplu rezultat al dezvoltării neîntrerupte 
a lumii pur umane: Dumnezeu-omul nu poate fi conceput ca 
omul-dumnezeu, deşi în cadrul umanităţii în starea ei naturală au 
putut exista şi au existat semne de anticipare a vieţii supreme 
viitoare, Dar aşa cum crinul-de-mare pare la prima vedere un 
nufăr, deşi este, neîndoielnic, un animal, tot astfel purtătorii 
iniţiali ai Împărăției lui Dumnezeu nu se deosebeau probabil cu 
nimic de oamenii din lumea noastră, deşi întruchipau un principiu 
dinamic al noului mod de existenţă. 

Din faptul că formele sau tipurile superioare de existenţă apar 
sau se dezvăluie în urma celor inferioare nu reiese că ele sînt pro- 
duse ale acestora din urmă. Ordinea esenței nu este aceeaşi cu 
ordinea fenomenului. Din punct de vedere metafizic, formele şi 
stările superioare, pozitive şi împlinite ale existenţei le preced pe 
cele inferioare, deşi apar şi se dezvăluie mai tîrziu. Prin aceasta 
nu se neagă evoluţia care este o realitate incontestabilă, dar a 
afirma că ea conduce la crearea formelor superioare exclusiv pe 
baza celor inferioare, adică din nimic, înseamnă a substitui un 
fapt real printr-o aberaţie logică. Evoluţia formelor inferioare de 
existenţă nu poate produce prin sine însăşi pe cele superioare, 
dar ea creează condiţiile materiale sau mediul corespunzător 
pentru manifestarea sau relevarea tipului superior. Astfel, 
fiecare apariţie 2 unui tip nou de existenţă constituie, într-un 
anumit sens, o nouă creaţie, dar de aşa manieră încît i s-ar potrivi 
cel mai puţin denumirea de creaţie ex nihilo, deoarece în primul 
rînd, baza materială pentru apariţia unui tip nou o constituie 
tipul vechi, iar în al doilea rînd, conţinutul pozitiv propriu noului 
tip nu apare din neant: existînd dintotdeauna, el se înscrie (la un 
anumit punct al procesului) într-o altă sferă de existenţă — într-o 
lume a fenomenelor. Condiţiile fenomenului îşi au originea în 

evoluţia firească a naturii, iar ceea ce ni se arată nouă este de la 
Dumnezeul. 


IV 


Corelaţia tipurilor principale de existenţă (care constituie şi 
principalele trepte ale procesului universal) nu se reduce la acel 
moment negativ în virtutea căruia ele, avînd propria lor individu- 
alitate, nu sînt reductibile unul la altul: între aceste tipuri există o 
legătură directă care conferă întregului proces unitatea pozitivă. O 
atare unitate — a cărei esenţă imanentă nu o putem aborda aici — 
are o triplă deschidere: în primul rînd, prin aceea că fiecare tip nou 
reprezintă o nouă condiţie necesară pentru atingerea scopului su- 
prem şi final — apariţia reală în lume a ordinii morale desăvirşite, 
a Împărăției lui Dumnezeu sau „libertatea măririi fiilor lui Dumne- 
zeu'2. Pentru ca o fiinţă să fie capabilă de realizarea scopului său 
suprem sau de dezvăluirea propriei sale semnificaţii, ea trebuie mai 
întîi să existe, să fie vie, conștientă, raţională şi, în fine. deja 
desăvirșită. Noţiunile negative de felul: non-existenţă, neînsufle- 
tire, inconştienţă şi iraţionalitate sînt, din punct de vedere logic, 
incompatibile cu noţiunea de desăvîrșire. Tocmai prin realizarea 
concretă a fiecărui grad pozitiv de existenţă se formează regnurile 
universului, astfel încît tipurile inferioare se înscriu şi ele în 
ordinea morală jucînd rolul condiţiilor necesare pentru înfăptuirea 
ei. Dar conexiunea universală nu se reduce la această relaţie instru- 
mentală, clar sesizabilă într-o experienţă: înseşi tipurile inferioare 
gravitează în jurul celor superioare, tind să le atingă, considerîndu-le 
drept ţinta şi limita lor, ceea ce, de asemenea, atestă caracterul teleo- 
logic al întregului proces (cea mai grăitoare manifestare a acestei 
tendinţe o constituie cazul menţionat al maimuţei antropoide). În 
sfîrşit, conexiunea pozitivă a regnurilor treptat instituite rezidă în 
aceea că fiecare tip înglobează sau implică (cu cît apare mai tîrziu, 
cu atît mai din plin) tipurile inferioare, astfel încît procesul univer- 
sal se înfăţişează nu numai în dimensiunea dezvoltării şi 


! Atitudinea iniţială a lui Dumnezeu faţă de natură se manifestă din- 
colo de limitele procesului universal şi constituie un obiect pur metafizic 
la care nu ne vom referi aici nici în treacăt. (N. a.) 

2? Romani, 8, 19-21. (N. ed.) 

perfecţionării dar şi ca un proces de concentrare a universului. 
Plantele înglobează, sub raport fiziologic, mediul înconjurător 
(substanţe anorganice şi impactul fizic care le asigură hrană şi 
creştere), animalele, în afară de faptul că se hrănesc cu plante, 
îngiobează pe plan psihic (în conştiinţa lor) un cerc mai larg de fe- 
nomene care intră în raport cu ele prin senzaţii; omul, în plus, 
cuprinde cu raţiunea sfere de existenţă mai îndepărtate şi neînre- 
gistrabile direct de senzațiile lui: la un nivel superior de dezvoltare 
el poate să cuprindă totul într-o singură noţiune sau să înţeleagă 
sensul universal; în fine, Dumnezeu-omul sau Logosul este capa- 
bil nu numai de gîndire abstractă, dar şi de realizare practică a sen- 
sului universal sau a ordinii morale desăvirşite, îmbrăţişînd şi 
corelînd totul prin puterea personală şi vie a iubirii. Sarcina 
supremă a omului ca atare (a omului pur) precum şi a sferei pur 
umane de existenţă constă în a concentra universul într-o idee, iar 
sarcina Dumnezeu-omului şi a Împărăției lui Dumnezeu constă în 
a concentra universul în realitate. 

Aşa cum viaţa vegetală nu anulează lumea anorganică, ci o 
aşază la locul ei inferior subordonat, ceea ce se petrece şi pe 
treptele ulterioare ale procesului universal, tot astfel şi la capătul 
lui, Împărăţia lui Dumnezeu nu suprimă prin apariţia sa tipurile 
inferioare de existenţă, ci le aşază pe toate la locul cuvenit, dar nu 
în calitate de compartimente distincte ale existenţei, ci ca organe 
fizic-spirituale ale universului concentrat, indisolubil legate printr-o 
solidaritate interioară necondiționată şi prin interacţiunea lor. Iată 
de ce Împărăţia lui Dumnezeu este identică cu realitatea ordinii 
morale necondiționate sau — ceea ce este acelaşi lucru — cu în- 
vierea şi restaurarea generală (apokatastasis ton panton’). 


V 


Dumnezeu-omul care întemeiază Împărăția lui Dumnezeu poate 
fi pe bună dreptate desemnat prin conceptul de ideal — dar nu în 
accepțiunea lui exclusiv abstractă drept ceva ireal, ci numai în sen- 
sul În care se poate spune că omul real reprezintă un ideal pentru 
animalul sau planta reală — un ideal pentru pămîntul din care a 


1 Mîntuirea generală (gr.) (N. cd.) 

răsărit. Prin faptul că planta întruchipează o existență mai ideală (în 
sensul unei mai mari demnități ontologice), realitatea ei nu scade, 
ci, dimpotrivă, sporeşte ca plenitudine a vieții în comparație cu un 
bulgăre de pămînt; acelaşi lucru se poate afirma în privința raportu- 
lui dintre animal şi plantă, dintre omul natural şi animal şi dintre 
Dumnezeu-omul şi omul natural. În genere, elevării conținutului 
ideal îi corespunde direct proporţional creşterea forţei reale: o 
plantă are capacităţi reale (de pildă, asimilarea adecvată a sub- 
stanţei anorganice) de care un bulgăre de pămînt este cu desăvirşire 
lipsit, omul este cu mult mai înzestrat decît o maimuţă, iar Hristos 
deţine o putere incomparabil mai mare decît un împărat roman. 
Diferenţa între omul natural și omul spiritual constă nu în aceea 
că primul ar fi cu totul lipsit de elementul spiritual Superior, ci în fap- 
tul că acest element nu are propria lui putere de înfăptuire perfectă şi 
ca atare trebuie să fie îmbogăţit printr-un nou act creator sau printr-o 
acţiune care în teologie se numeşte har şi care conferă fiilor omului 
„putere ca să se facă fii ai lui Dumnezeu“. În doctrina teologilor 
ortodocşi se susţine. de asemenea, că harul nu suprimă natura în ge- 
neral şi nici natura morală a omului în particular. ci o transpune în 
fapt. Natura morală a omului este o condiţie necesară şi o premisă a 
dumnezeu-omenirii. Aşa cum nu orice substanţă, ci doar anumite 
combinaţii chimice pot reacţiona la impactul forței vitale şi intra în 
componenţa organismelor vegetale şi animale, tot astfel nu orice fiinţă 
vie, ci doar cele care au o natură morală sînt sensibilizate la acţiunea 
harului şi pot intra în Împărăţia lui Dumnezeu. De bună seamă, 
omul. prin însăşi esenţa sa, îşi dezvăluie elemente rudimentare ale 
vieţii spirituale prin sentimentele inerente ale ruşinii, milei şi 
evlavici, respectiv prin regulile de viaţă derivate din ele şi garantate 
de conştiinţa morală sau de conştiinţa datoriei. Acest bine natural al 
omului este imperfect şi în mod logic nu poate fi altfel, căci în caz 
contrar. ar trebui să admitem că infinitul poate rezulta din adiţionarea 
unor unităţi finite, necondiţionatul din condiţionat şi, în cele din 
urmă, ceva anumit din nimic. Dacă însă natura umană nu conţine şi 
deci nu poate crea pe cont propriu un infinit real sau atinge pleni- 
tudinea desăvîrşirii. ea implică în schimb, datorită raţiunii sale ine- 
rente sau sensului universal, posibilitatea acestui infinit moral şi 


—— 


l loan, 1, 12. (N. ed.) 

năzuinţa întru realizarea lui, adică deschiderea către dumnezeire. 
Aşa cum o fiinţă necuvîntătoare care tînjeşte după raţiunc nu este 
altceva decît un animal, iar o fiinţă cu rațiune încetează să fie un 
animal şi devine om, urmînd să formeze un regn nou care nu rezultă 
din simpla evoluţie liniară a formelor inferioare, tot astfel şi această 
nouă fiinţă raţională, incapabilă să-şi realizeze raţiunea pînă la capăt, 
O fiinţă imperfectă, aspirînd doar la desăviîrşire, rămîne un simplu 
om, în timp ce o fiinţă complet desăvîrşită depăşeşte condiţia omu- 
lui şi deschide irevocabil noua Împărăţie a lui Dumnezeu în care se 
înfăptuieşte Bineie absolut şi nu relativ, sau valoarea necondiționată 
a existenţei cu neputinţă de a fi dedusă din ceva relativ (căci este 
vorba de o diferenţă calitativă şi nu cantitativă, de grad). 
Deosebirea între Dumnezeu-omul şi simplul om constă nu în 
idealul construit pe plan mental, ci în idealul înfăptuit. Un fals ide- 
alism care consideră idealul ca fiind irealizabil şi care nici nu are 
nevoie de realizarea lui este o simplă pălăvrăgeală nedemnă de 
critică. Dar aici se iveşte o altă chestiune de care trebuie să ţinem 
cont. Acceptînd în genere semnificaţia reală. şi nu numai iinagi- 
nară a Dumnezeu-omului sau a omului desăvîrșit, se poate nega 
faptul istoric al apariţiei lui în trecut. O asemenea negaţie nu are 
însă nici un temei raţional, ba mai mult, ea deposedează mersul 
general al istoriei universale de orice sens. Dacă personajul 
istoric, cunoscut din cărţile Noului Testament. nu era Dumnezeu- 
omul sau, în terminologia kantiană, un „ideal“ realizat. atunci el 
nu ar fi putut fi decît un produs firesc al evoluţiei istorice; dar dacă 
este aşa, atunci de ce această evoluţie nu şi-a continuat pe mai 
departe cursul său şi de ce nu a produs ea alte persoane mai desă- 
vîrşite? De ce după lisus Hristos progresul se înregistrează în toate 
domeniile vieţii exceptind segmentul radical al puterii spirituale 
personale? Orice om care nu închide ochii dinadins trebuie să 
accepte că există o mare distanţă între tipul nobil de înţelepciune 
naturală, scrutătoare, eternizată de Xenofon în memoriile sale şi 
de Platon în dialogurile lui. şi acea imagine luminoasă a spiritua- 
lităţii triumfătoare care s-a păstrat în Evanghelii şi care l-a orbit pe 
Saul ca apoi să-l renască’. Doar pe Socrate îl despart de Hristos 
mai puţin de patru secole, şi dacă în acest interval scurt evoluţia 


! Faptele, 9, 1-19. 

istorică a putut spori atît de mult puterea spirituală a personalităţii 
umane, atunci cum se explică faptul că într-o perioadă mult mai 
îndelungată şi printr-o mişcare istorică accelerată evoluţia s-a 
dovedit neputincioasă nu numai în a mări corespunzător 
desăvîrşirea personală spirituală, dar nici cel puţin în a o menţine 
la acelaşi nivel? De ce, de pildă, Spinoza şi Kant care au trăit la 
şaisprezece şi, respectiv, şaptesprezece secole după Hristos şi care 
reprezintă tipuri foarte nobile de înţelepciune naturală pot fi com- 
paraţi cu Socrate, dar nimănui nu-i trece prin cap să-i compare cu 
Hristos? Oare numai din cauză că au activat în domenii diferite? 
Dar nici în cazul celebrilor militanţi pe tărîm religios, cum ar fi 
Mahomed, Savonarola, Luther, Calvin, Ignatio de Loyola!, Fox, 
Swedenborg — exponenţi puternici ai naturii umane —, nimeni nu 
ar îndrăzni, vorbind cinstit, să-i pună pe acelaşi plan cu Hristos. În 
fine. de ce personalităţile istorice care se apropie cel mai mult de 
idealul moral, cum a fost Sfîntul Francisc. îşi recunosc fără şovăire 
dependenţa faţă de Hristos ca faţă de o fiinţă supremă? 


VI 


Dacă L-am privi pe Hristos doar ca pe o treaptă relativă a 
desăvîrşirii morale, atunci ar fi cu totul inexplicabilă absenţa altor 
asemenea trepte pe parcursul celor aproape două milenii de dez- 
voltare spirituală a umanităţii. Dacă însă identificăm în El treapta 
necondiţionat supremă. deşi atinsă în mod natural, atunci, în 
primul rînd, El ar fi trebuit să apară la sfirşitul şi, în nici un caz, la 
mijlocul istoriei, iar în al doilea rînd, oricum El nu putea fi un sim- 
plu produs al evoluţiei istorice, deoarece diferenţa între per- 
fecţiunea absolută şi cea relativă nu este de ordin cantitativ, ci de 
natură calitativă şi esenţială; din punct de vedere logic este 
imposibil ca cea dintii să fie dedusă din cea de a doua. 








i Se ştie că Auguste Comte în scrisorile redactate cu puţin înainte de a 
muri îl considera pe Ignatio de Loyola mai presus de Hristos. Dar tocmai 
această apreciere, alături de alte opinii similare şi fapte corespunzătoare ale 
întemeietorului pozitivismului, obligă pe toţi criticii nepărtinitori să 
recunoască faptul că acest gînditor care a suferit în tinerețe timp de doi ani 
de o boală psihică avea în ultimii ani ai vieţii tulburări mentale. (N. a.) 

2 George Fox (1624-1691), întemeietorul sectei quakeri-lor din 
Anglia. (N. t.) 

Rațiunea istoriei în mersul ei real ne obligă astfel să re- 
cunoaştem în lisus Hristos nu ultimul cuvînt al regnului uman ci 
primul şi atoateunificatorul Cuvînt al Împărăției Domnului — nu 
om-dumnezeu ci Dumnezeu-om sau individualitate necondiționată, 
Din acest unghi de vedere, se înţelege de ce a apărut El Ja mijlocul 
istoriei şi nu la sfîrşitul ei. Întrucît finalitatea procesului universal 
rezidă în revelaţia Împărăției lui Dumnezeu sau a ordinii morale per- 
fecte, instituite de o nouă umanitate care s-a născut spiritualiceşte din 
Dumnezeu-omul. devine limpede că acestui eveniment universal tre- 
buie să-i precedă apariţia personificată a însuşi Dumnezeu-omului. 
Dacă prima jumătate a istoriei — aceea de dinaintea lui Hristos — a 
pregătit terenul sau condiţiile exterioare pentru naşterea Lui ca per- 
soană, cea de a doua jumătate pregăteşte condiţiile exterioare pentru 
revelaţia Lui universală sau pentru apariţia Împărăției lui Dumnezeu. 
Rămîne şi aici în vigoare legea generală a ordinii universale (validată 
din punct de vedere logic), după care tipul superior de existenţă nu 
se creează pe baza procesului anterior care poate doar determina 
desfăşurarea fenomenală a celui dintii. Împărăţia Domnului nu este 
produsul istoriei creştine, aşa cum nici Hristos nu a fost produsul 
istoriei evreilor şi a păgînilor; istoria a produs şi produce numai 
condiţiile necesare. naturale şi morale, pentru apariţia lui 
Dumnezeu-omului şi a dumnezeu-umanităţii. 


VII 


Prin cuvîntul şi viaţa sa eroică, începînd cu triumful asupra 
ispitelor răului moral şi culminînd cu învierea. cu alte cuvinte cu 
victoria asupra răului fizic — asupra legii morţii şi disoluţiei — 
adevăratul Dumnezeu-om a deschis oamenilor porţile Împărăției 
Domnului. Dar revelaţia nu se suprapune aici cuceririi acestei noi 
Împărăţii conform sensului şi legii ei. În realizarea semnificației 
necondiționate a fiecărui individ ordinea morală desăvîrşită porneşte 
de la libertatea morală a fiecăruia. Pentru un spirit finit însă, 
udevărata libertate se obține numai prin experienţă: de opţiune liber 
usumată se bucură doar cel care a cunoscut deopotrivă obiectul 
opțiunii şi opusul lui. Chiar dacă Hristos a învins definitiv răul în 
adevărata inimă a universului, adică în Sine, biruinţa răului în lumea 
înconjurătoare, respectiv în întreaga comunitate umană, impunea 

propria ei experienţă a răului, ceea ce a necesitat un nou proces de 
devoltare a lumii creştine botezate dar nu şi îmbrăcate în Hristos! 2. 

Temeiul real al ordinii morale desăviîrşite îl constituie univer- 
salitatea spiritului lui Hristos, capabil să cuprindă totul în sine și 
să regenereze totul, După recunoaşterea lui Hristos, esenţialul 
pentru omenire constă deci în stabilirea tuturor relaţiilor ei în spi- 
ritul Lui, creîndu-i prin aceasta posibilitatea de a se întrupa în 
toate. Căci o asemenea întrupare nu poate fi un simplu eveniment 
de ordin fizic. Aşa cum pentru întruparea individuală a Cuvîntului 
Domnului era nevoie de consimţămîntul voinţei feminine perso- 
nale — „fie Mie după cuvîntul Tău! — tot astfel pentru întru- 
parea universală a Spiritului lui Hristos sau pentru revelaţia 
Impărăţiei Domnului este nevoie de consensul voinţei colective a 
umanităţii privind reunirea a tot ce există cu Dumnezeu. Or, în 
primul rînd, pentru ca acest consens să fie absolut conştient, tre- 
buie să vedem în Hristos nu numai un principiu necondiţionat al 
binelui. ci şi plenitudinea acestuia, altfel spus, să identificăm ati- 
tudinca creştină (şi anticreştină) în toate laturile şi comparti- 
mentele vieţii umane; în al doilea rînd. pentru ca acest consens să 
fie liber asumat şi nu impus de o forţă supremă biruitoare, pentru 
ca el să fie cu adevărat un act moral sau o împlinire lăuntrică a 
adevărului, este nevoie. în ambele cazuri. de retragerea lui Hristos 
în lumea invizibilă şi de menţinerea îmfîuririi Sale vizibile asupra 
istoriei. O astfel de înrîurire se va resimţi numai atunci cînd întrea- 
ga umanitate, şi nu numai anumite persoane, va fi capabilă de o 
alegere conştientă şi liberă între binele necondiţionat şi opusul lui. 
Aşadar cerința morală necondiționată (rigi. dar, voi desăvirşiţi 
precum Tatăl vostru cel Ceresc desăvîrșit este“)' care priveşte pe 
fiecare om, dar împreună cu alţii (de aici fiţi şi nu fii), ne transferă 
— dacă este concepută şi recunoscută ca 0 cerinţă cu adevărat 
vitală — în mod inevitabil în condiţiile care determină existenţa 
curentă istorică a societăţii sau a omului comunitar. 


e d —— M 


' Un cititor cît de cît atent a observat că nu i-am dat nici cel mai 
neînsemnat prilej criticii serioase de a-mi atribui o identificare absurdă a 
Împărăției lui Dumnezeu cu creştinismul istoric sau cu vreo biserică exis- 
tentă (care anume?). O asemenea identificare ca şi aceea a unui nememic 
botezat cu un om al „spiritului” sau cu „fiul lui Dumnezeu” este exclusă 
din gîndul meu nu numai implicit, dar şi în mod expres. (N. a.) 

> Galateni, 3, 27. (N. ed.) 

3 Luca, 1, 38. (N. ed.) 

* Matei, 5, 48. (N.cd.) 


Partea a treia 


BINELE DE-A LUNGUL ISTORIEI 
UMANITĂŢII 


Capitolul X 
Personalitate şi societate 


I 


Se ştie că binele în sensul său deplin care include şi noțiunea de 
bun sau de satisfacţie se defineşte în cele din urmă prin ordinea 
morală reală ca expresie a relaţiei necondiționate, cuvenite şi 
dorite, a fiecărui individ cu totalitatea şi a totalităţii cu fiecare 
individ. Este ceea ce se numeşte Împărăţia lui Dumnezeu şi nu 
încape îndoială că din punctul de vedere al moralei numai 
realizarea acestei împărăţii ca bine suprem, ca bun şi stare de 
grație, constituie finalitatea vieţii și activităţii, oricare ar fi ele. 
Reflecţia lucidă şi realistă asupra acestui subiect relevă cu aceeaşi 
claritate faptul că ordinea morală sau Împărăţia Domnului consti- 
tuie o cauză pe cît de generală pe atît de personală, deoarece 
fiecare individ o doreşte pentru sine şi pentru toţi şi numai toţi lao- 
laltă o pot obţine. Deci, personalitatea nu poate fi opusă societăţii 
și nu se poate pune întrebarea care din ele reprezintă scopul sau 
care este doar mijlocul. O atare întrebare ar presupune existența 
persoanei singulare într-un univers izolat şi închis, pe cînd în rea- 
litate fiecare individ nu este altceva decît centrul unei mulţimi 
infinite de relaţii între el şi ceilalţi şi izolarea lui l-ar priva de 
conţinutul real al vieţii, l-ar transforma într-o pură posibilitate de 
existenţă. A crede că centrul existenţei unei persoane este real- 
mente detaşat de sfera generală de existenţă prin care el se pune în 
legătură cu celelalte centre nu este decît o iluzie maladivă a 
conştiinţei de sine. 

După cum se ştie, atunci cînd sub ochii unui cocoș se trage cu 
cretă o linie, el o percepe ca pe o barieră insurmontabilă. Evident, 
cocoşul nu-şi dă seama că efectul deprimant, de fatalitate al liniei 
de cretă, se datorează exclusiv faptului că el se lasă cu totul 
copleșit de această reprezentare surprinzătoare şi neobişnuită pen- 

tru el şi că deci nu se raportează la ea în mod liber. O asemenea 
eroare, destul de firească pentru cocoș, devine mai puţin firească 
pentru omul care gîndeşte raţional. Dar nici el nu înţelege adesea 
că limitele reale ale subiectivităţii lui capătă un caracter insur. 
montabil şi opac numai datorită concentrării atenţiei sale asupra 
lor şi că separarea fatală a „eului“ său de restul lumii există doar 
în reprezentarea lui. Omul este şi el victima autosugestionării care 
are, cu siguranţă, anumite repere obiective, la fel de convenţionale 
și uşor eliminabile însă ca şi linia trasă de cretă. 

Această autoînşelare în virtutea căreia un individ îşi consideră 
existenţa în totală izolare de restul lumii — izolare aparentă po 
care o ia drept bază reală şi chiar ca unic punct de pomire posibil 
pentru toate relaţiile lui — o asemenea autoînşelare a subiectivis- 
mului abstract are un efect devastator nu numai în domeniul 
metafizicii (care se vede desfiinţată din acest punct de vedere), ci 
şi în sfera vieţii morale şi politice. Şi cîte teorii confuze, cîte con- 
tradicţii ireconciliabile şi întrebări fatale nu apar din acest motiv! 
Or, toată această chestiune chipurile irezolvabilă şi fatală ar dis: 
părea de la sine dacă, fără să ne lăsăm copleșiți de nume sonore, 
am ţine cont de faptul că astfel de teorii elaborate şi întrebări 
iscate sînt la nivelul cocoşului hipnotizat. 


II 


Personalitatea umană şi deci fiecare om singular constituie 
posibilitatea de înfăptuire a realităţii nelimitate sau forma particu- 
lară a conţinutului infinit. Gîndirea omului are posibilitatea 
infinită de cunoaştere tot mai adecvată a sensului privind întreg 
universul iar voinţa lui cuprinde în sine o posibilitate similară de 
înfăptuire din ce în ce mai perfectă a acestui sens atoateunitar în 
contextul existenţial dat. Infinitatea personalităţii umane este 
axioma filozofiei morale. Iată însă — intervine un subiectivism 
abstract, trage sub privirile unui gînditor distrat linia lui de cretă, 
şi cea mai fertilă axiomă degenerează într-o aberaţie exasperantă 
Ca posibilitate infinită, personalitatea umană se detaşează de orice 
condiţie şi rezultat al înfăptuirii ei ce ţin de societate, ba chiar li se 
contrapune. Apare astfel o contradicţie ireconciliabilă şi o între» 
bare fatală“: care din cele două principii trebuie sacrificat? Pe de 
o parte, hipnotizatorii individualismului, promovînd ideea 

autarhiei personalităţii singulare care determină prin ea însăşi 
toate relaţiile ei, văd în raporturile sociale şi în organizarea comu- 
nitară doar o limită exterioară şi un factor arbitrar de stînjenire 
care trebuie cu orice preţ înlăturate; pe de altă parte însă, apar hip- 
notizatorii colectivismului care confundă umanitatea cu. masele 
sociale şi privesc individul ca pe un element neînsemnat şi tran- 
zitoriu al societăţii, unul lipsit de propriile sale drepturi şi care 
poate fi ignorat în numele așa-zisului interes general. Ce fel de 
societate este însă aceea care se compune din făpturi lipsite de 
drepturi. de personalitate şi de orice semnificaţie morală? Ar 
putea fi calificată această societate drept umană? În ce ar consta și 
de unde s-ar ivi demnitatea, valoarea ei intrinsecă şi pe ce forţe s-ar 
sprijini ea? Este limpede că o asemenea himeră regretabilă este pe 
cît de irealizabilă pe atît de indezirabilă. Dar nu cumva tot cu o 
asemenea himeră avem de-a face şi în cazul idealului opus — cel 
al personalităţii autarhice? Dacă încercaţi să privaţi personalitatea 
umană reală de tot ceea ce, într-un fel sau altul. este determinat de 
relaţiile ei sociale şi de instituţiile comunitare, obţineţi o specie 
animală reprezentînd doar o pură posibilitate sau o formă de om 
vidă, adică ceva inexistent. Cei care au avut ocazia să coboare în 
infern sau să se înalțe în cer, ca Dante şi Swedenbo:p. nu au găsit 
nici acolo indivizi izolaţi, ci nurnai cercuri şi grupuri sociale. 
Socialul nu constituie o condiţie exterioara a vieţii individuale, 
el se implică în însăşi definiția individului care, în esenţa sa, 
reprezintă o forţă de cunoaștere raţională şi de acţiune morală, 
ambele fiind de neconceput în afara existenţei sociale. Sub raport 
formal, cunoaşterea raţională este condiţionată de noțiuni generale 
care exprimă unitatea sensului în mulţimea insesizabilă de 
fenomene; dar unitatea reală şi obiectivă a noţiunilor (sensul gene- 
ral) se descoperă într-o comunicare lingvistică fără de care activi- 
tatea raţională, amînată şi fără şanse de realizare, se atrofiază în 
mod firesc iar ulterior capacitatea însăşi de înțelegere dispare sau 
se transformă în pură posibilitate. Raţiune reală. limba nu putea fi 
făurită de o personalitate singulară şi deci aceasta din urmă nu ar 
fi devenit o fiinţă cuvîntătoare, adică om. Sub raport material, 
cunoaşterea adevărului se bazează pe experienţa moştenită, comu- 
nitară şi cumulativă. Chiar dacă ar fi existat experienţa fiinşci sin- 
gulare absolut izoiate, ea ar fi fost, evident, cu totul insu:icies:tă 
pentru cunoașterea adevărului. În ceea ce priveşte definiţia nor.ă a 

personalităţii, deşi însăşi ideea de bine sau de evaluare morală nu 
derivă exclusiv, cum cred mulţi oameni, din relaţiile sociale, este 
totuşi prea evident că realizarea acestei idei sau dezvoltarea reală a 
moralei umane este posibilă pentru individ numai pe baza inte- 
racţiunii într-un mediu social. Sub acest raport esenţial, societatea nu 
este altceva decît conţinutul personalităţii realizabil în plan obiectiv. 

În realitate. cele două principii sau „isme“ abstracte nu se exclud 
şi nu se află într-o contradicţie ireconciliabilă: ele se prezintă ca doi 
termeni corelativi care se presupun reciproc cu necesitate logică şi 
istorică. Prin semnificaţia sa esenţială. societatea nu reprezintă pen- 
tru individ o limită exterioară. ci împlinirea lui interioară, iar în 
raport cu mulțimea persoanelor singulare ea nu reprezintă suma lor 
aritmetică sau un agregat mecanic, ci integritatea indivizibilă a vieţii 
comune, parţial înfăptuită în trecut şi consecventă prin tradiția 
socială existentă, parțial aflîndu-se în curs de înfăptuire prin insti- 
tuțiile sociale, în fine, cea care va să vină, perfectă. prefigurîndu-se 
în conştiinţa evoluată a idealului social, 

Acestor trei momente de bază ale vieţii individual-sociale — reli- 
gios, politic şi profetic — le corespund pe întregul parcurs al dez- 
voltării istorice trei principale trepte concrete, consecutive ale 
conştiinţei umane şi ale modului de viaţă 1) ginta care aparţine tre- 
cutului, dar se conservă într-o formă modificată în cadrul familiei: 2) 
statul naţional, predominant în prezent şi 3) comunicarea existenţială 
universală ca ideat al viitorului. 

Conţinutul esenţial al societăţii pe toate treptele menţionate îl con- 
stituie împlinirea morală sau realizarea personalităţii umane într-un 
cerc de existenţă dat, variabil doar ca mărime: pe prima treaptă 
acest cerc se limitează pentru fiecare la tribul lui; pe cea de a doua, 
la patria lui, şi doar pe cea de a treia treaptă personalitatea umană 
ajunsă deja la conştiinţa clară a infinitului său lăuntric se străduieşte 
să-l realizeze în mod corespunzător într-o societate desăvirşită, în 
condiţiile în care sînt înlăturate orice fel de limite privind nu numai 
conţinutul, ci şi amploarea interacțiunilor existenţiale. 


HI 


Ca personalitate, fiecare om în parte are posibilitatea de a se 
perfecționa sau de a realiza infinitul pozitiv, posibilitate ce rezidă 
în capacitatea de a înțelege totul cu rațiunea şi de a cuprinde totul 
cu inima sau de a fi o parte integrantă dinamică a întregului uni- 

tar. Acest dublu infinit — putere de reprezentare şi putere de aspi- 
raţie şi de acţiune, numită în Biblie (potrivit tălmăcirii părinţilor 
bisericii) chipul şi asemănarea lui Dumnezeu — este inerent 
fiecărui individ şi în aceasta constă, propriu-zis, semnificaţia 
necondiționată, demnitatea și valoarea personalităţii umane ca şi 
temeiul drepturilor ei inalienabile!. Evident, înfăptuirea unui 
asemenea infinit sau realizarea desăvîrşirii cere un efort comun, o 
conlucrare din partea tuturor şi nu poate fi atribuită individului 
izolat. De altfel, o persoană singulară care persistă în singurătatea 
şi limitarea ei se lipseşte în toate privinţele de plenitudinea reală 
şi ratează astfel şansa perfecţionării şi infinităţii. Pentru o per- 
soană ar fi imposibil, chiar din punct de vedere fizic, să se menţină 
în izolare. Intregul cuprins al vieţii comunitare se răfrînge, într-un 
fel sau altul, asupra persoanelor singulare care îl asimilează şi 
numai în şi prin ele acest cuprins devine definitiv realizat. Şi 
invers: tot conţinutul real al vieţii personale se datorează mediului 
social şi se află în funcţie de starea lui dată. În acest sens, se poate 
afirma că societatea constituie o personalitate amplificată şi între- 
pită iar personalitatea reprezintă o societate în forma sa condensată. 

Sarcina care stă în faţa universului nu constă în făurirea soli- 
darităţii între toţi şi fiecare — ea este în firea lucrurilor — ci în 
deplina ei conştientizare urmată de însuşirea ei spirituală de către 
toţi, în transformarea ei dintr-o sarcină metafizică şi fizică în 
sarcină moral-metafizică şi moral-fizică. Ca atare viaţa omului, 
deopotrivă în regiunile ei inferioare şi superioare, se şi prezintă ca 
o participare involuntară a omului la existenţa în continuă dez- 
voltare a umanităţii şi a universului întreg: demnitatea acestei vieţi 
şi sensul întregului univers reclamă doar ca această participare 
involuntară să devină voluntară, tot mai conştientă şi liberă deci 
cu adevărat personală; fiecare trebuie să înțeleagă şi să îndepli- 


! O atare semnificaţie a chipului şi asemănării lui Dumnezeu coincide, 
în fond, prin legătura lăuntrică şi prin distincţia relativă a celor doi ter- 
meni, cu semnificaţia menţionată în partea a doua. Într-adevăr, este clar 
că puterea infinită de reprezentare şi de înțelegere atotcuprinzătoare o 
poate oferi numai imaginca („schema“) desăvîrşirii, în timp ce năzuinţa 
permanentă către realizarea în fapt a desăvîrşirii marchează un început al 
asemănării noastre cu Dumnezeu cel viu care este desăvârşit nu numai în 
idee dar şi în realitatea la care noi aspirăm. (N. a.) 

nească într-o tot mai mare măsură cauza generală ca pe propria sa 
cauză. Numai astfel se realizează, evident, semnificaţia nemăr- 
ginită a personalităţii, transformîndu-se din posibilitate în realitate. 

Dar chiar această trecere — un fel de spiritualizare sau eticizare 
a solidarităţii naturale — constituie, de asemenea, o parte inte- 
grantă a cauzei generale a cărci îndeplinire reuşită depinde nu 
numai de condiţiile personale, ci şi de mersul general al istoriei 
universale sau de starea de fapt a mediului social la un anumit 
moment istoric dat. Prin urmare, perfecțiunea personală a fiecărui 
om este inseparabilă de desăvîrşirea generală iar moralitatea indi- 
vidului — inseparabilă de moralitatea generală. 


IV 


Moralitatea efectivă reprezintă interacţiunea necesară între o 
persoană singulară şi mediul ei (în sensul larg al termenului care 
cuprinde toate sferele — inferioare şi superioare — cu care omul 
se află în raporturi practice). Fără îndoială, demnitatea reală per- 
sonală a fiecărui om se exprimă şi se materializează în relaţiile lui 
cu mediul înconjurător. În cadrul vieţii individuale şi sociale se 
realizează treptat acele posibilităţi infinite care îşi au sediul în 
însăși natura fiecărui om. Experienţa istorică îl găseşte pe om deja 
format de un anumit mediu social, întreaga istorie nefiind altceva 
decît înălţarea şi amplificarea acestei vieţi bidimensionale — indi- 
viduală şi socială. Evident, cele trei trepte sau formaţiuni menţio- 
nate de mine — gentilică, statal-naţională şi universală — sînt 
legate printr-o mulţime de verigi intermediare; dincolo de această 
conexiune, forma superioară nu înlocuieşte şi nu o suprimă întru- 
totul pe cea inferioară, ci, înglobînd-o în sfera sa, o modifică şi o 
transformă dintr-un întreg de sine stătător într-o componentă sub- 
ordonată. Astfel, o dată cu apariţia statului, formațiunea gentilică 
devine o componentă subordonată şi distinctă a acestuia sub 
forma familiei în care legătura de sînge nu se suprimă, ci din punct 
de vedere moral mai degrabă se adinceşte iar modificarea inter- 
venită vizează doar semnificaţia sociologică și juridică, forma- 
țiunea gentilică nemaiavînd de acum înainte o putere autonomă și 
nici propria ei jurisdicție. 

În timpul trecerii de la formele inferioare la cele superioare ale 
vieţii comunitare, personalitatea umană, în virtutea potenţialului 

său de înţelegere şi de năzuinţă spre mai bine, se afirmă prin 
reprezentanţii ei aleşi ca un principiu de dezvoltare şi de progres 
(elementul dinamic al istoriei), în timp ce mediul social dat, ca 
realitate deja constituită în sfera sa şi pe treapta sa şi ca obiecti- 
vare definitiv realizată a conţinutului moral, reprezintă, în mod 
firesc, O latură conservatoare (elementul static al istoriei). Cînd 
unii indivizi mai dotați şi mai evoluaţi încep să simtă că mediul lor 
social nu acţionează în favoarea realizării şi împlinirii vieţii lor, ci 
constituie o limită exterioară şi un obstacol în calea aspirațiilor 
lor morale pozitive, ei devin exponenţii conştiinţei sociale supe- 
rioare care tinde să se materializeze în forme şi alcătuiri de viaţă 
corespunzătoare. 

Orice mediu social reprezintă o manifestare obiectivă sau 
întruchipare a moralității (a relaţiilor cuvenite) pe o anumită 
treaptă a dezvoltării umane. Dar în virtutea aspiraţiei sale la binele 
necondiţionat, personalitatea morală depăşeşte forma limitată 
existentă de întruchipare a conţinutului moral în societate şi 
adoptă o atitudine negativă — nu însă faţă de el ca atare, ci numai 
faţă de stadiul inferior al întruchipării sale. Evident, această con- 
fruntare nu dobîndeşte forma unei contradicții fundamentale între 
principiul personal şi cel social luate în sine, ci exclusiv între sta- 
diul anterior și cel ulterior al dezvoltării personale şi sociale. 


M 


Prima manifestare a semnificației morale şi a demnității omu- 
lui a avut loc în cadrul vieții gentilice!. Aici găsim germeni ai 
întruchipării sau structurării moralității în ansamblu: cea reli- 
gioasă, altruistă și ascetică. Altfel spus, ginta reprezintă realizarea 
demnității umane individuale în cercul de bază, cel mai restrîns al 
societății. Prima zondiție a demnității autentice a omului — senti- 
mentul de evlavie în fața fortelor supramateriale care fi sînt supe- 
rioare şi care îi călăuzesc viața — o constituie venerația 
strămoșilor sau a şefilor de trib decedați; a doua condiție a dem- 


1 Cuvîntul „gintă“ fl folosesc în sensul larg de grup do oameni care 
convicţuiesc într-un cerc închis, unitar şi sînt legaţi prin rudenie de sînge 
şi prin alianţă, indiferent de forma principală de manifestare a acestei 
legături de tip „pereche', de tip matriahal sau patriarhal. (N. a.) 

nității personale — recunoaşterea acesteia din partea celuilalt — 
o constituie solidaritatea relaţiilor între membii tribului realizată 
prin dragoste şi prin conciliere; în fine, cea de a treia condiţie (iar 
din alt punct de vedere — prima) a demnităţii umane — eliberarea 
de sub dominaţia pornirilor trupeşti — se asigură, în acest caz, 
prin limitarea obligatorie şi prin reglementarea relaţiilor sexuale 
în diferite forme de căsătorie precum şi prin anumite norme 
restrictive de convietuire gentilică, impunînd acea rușinare despre 
care vorbeşte un vechi cronicar, 

Aşadar în acest prim cerc al vieţii umane demnitatea morală a 
individului se realizează sub toate raporturile şi prin societate. 
Prin ce s-ar putea manifesta în acest caz şi de unde s-ar ivi con- 
tradicţia de principiu şi conflictul între individ şi societate? 
Relaţiile lor sînt directe şi lipsite de asperităţi. Legea socială nu 
este străină omului, nu este impusă din afară şi împotriva firii lui: 
ea nu face decît să confere o anumită formă obiectivă şi constantă 
motivaţiei interioare a moralității individuale. Astfel, sentimentul 
religios, propriu omului (sesizabil în forma lui rudimentară şi la 
unele animale), îl îndeamnă la o atitudine reverenţioasă faţă de 
cauzele şi condiţiile secrete ale existenţei lui, iar cultul gentilic al 
strămoşilor nu face altceva decît să confere acestei atitudini. o 
expresie concretă. La fel, sentimentul de milă nutrit de om îl pre- 
dispune la o comportare dreaptă şi umană faţă de părinţi iar legea 
socială doar fixează acest altruism personal în forme determinate, 
oferindu-i mijloacele de realizare sigură (de pildă, apărarea mem- 
brilor neputincioşi ai tribului împotriva agresiunii vreunui străin; 
apărarea de care nu este în stare omul singur este asigurată de 
întregul trib şi de uniunea tribală); în fine, sentimentul ruşinii, 
inerent personalităţii umane, se concretizează în comandamentele 
sociale cu caracter restrictiv. Cum se poate delimita în acest caz 
moralitatea personală de cea socială, dacă prima este principiul 
interior al celei de a doua, iar cea de a doua este realizarea obiec- 
tivă a celei dintîi? Din moment ce regulile de convieţuire — ve- 
neraţia strămoşilor comuni, întrajutorarea rudelor, limitarea sen- 
zualităţii prin căsătorie — au un caracter şi un izvor moral, reiese 
limpede că respectarea acestor reguli societale este în favoarea şi 
nu în detrimentul personalităţii umane. Cu cît un membru al tribu- 
lui se conformează practic sensului ordinii instituite în cadrul 

tribului care reclamă evlavia faţă de cei invizibili, solidaritatea cu 
apropiații şi moderaţia în patimile trupești, cu atît devine el mai 
moral şi, în consecinţă, creşte în demnitatea personală şi semnifi- 
caţia lui intrinsecă: înălțarea personalității umane înseamnă sub- 
ordonarea ei faţă de societate. Pe de altă parte, cu cît această sub- 
ordonare este mai relaxată, respectiv cu cît un individ urmează de 
sine stătător impulsurile interioare ale naturii sale morale în con- 
sens cu exigenţele moralei sociale, cu atît este el mai apt să devină 
un feazem Sigur şi trainic pentru societate; deci, independenţa 
individului reprezintă temeiul forței comunităţii. Altfel spus, 
există un raport direct (şi nu în sens invers) între însemnătatea 
reală a individului şi puterea reală a societăţii. 

Aşadar prin ce s-ar putea exprima practic în cadrul vieţii comu- 
nitare revolta unui individ împotriva societăţii şi ridicarea lui dea- 
supra acesteia? Oare prin aceea că un fals militant pentru drep- 
turile individului recurge la profanarea mormintelor strămoşilor 
săi, la jignirea tatălui său, la dezonorarea mamei sale. la uciderea 
fraţilor săi şi la căsătoria cu una din surorile sale? Este însă la fel 
de clar că asemenea fapte se situează şi mai jos de nivelul inferi- 
or de dezvoltare socială şi că realizarea în fapt a demnităţii indi- 
viduale necondiționate este imposibilă prin simpla renegare a 
orînduirii sociale date. 


VI 


Conţinutul moral al vieţii gentilice este etern, dar forma limi- 
tată a orînduirii pentilice se destramă în mod inevitabil în proce- 
sul istoric cu participarea activă a personalităţii umane. Desigur, 
amplificarea iniţială a vieţii elementare este determinată de proce- 
sul natural al procreaţiei. Chiar în cadrul aceleiaşi ginţi, pe lîngă 
membrii legaţi prin rudenia de gradul întîi, convieţuiesc şi rude 
îndepărtate iar îndatoririle morale se extind şi asupra lor. Mai tîr- 
ziu, aidoma diviziunii progresive a unei celule organice vii, are 
loc diviziunea celulei sociale: o gintă se desface în mai multe 
familii care îşi păstrează însă legătura de rudenie şi memoria 
originii lor comune; din mai multe ramuri înrudite se formează o 
nouă comunitate — cea tribală. Aşa, de pildă, tribul nord-ameri- 
can de piei roşii Seneka, studiat şi descris de cunoscutul sociolog 

Morgan!, era alcătuit din opt ginţi de sine stătătoare care au rezul- 
tat, evident, din dezmembrarea uneia şi aceleiaşi ginţi, motiv pen- 
tru care mențineau o anumită legătură între ele. Fiecare gintă se 
întemeia pe rudenia de sînge, şi căsătoriile din interiorul ginţii 
erau interzise ca incestuoase. O asemenea gintă se bucura de o 
autonomie care era însă oarecum limitată de puterea comună a 
întregului trib, respectiv de sfatul tribal din care făceau parte 
reprezentanţii celor opt ginţi. Pe lîngă structura militară şi politică, 
unitatea tribului se exprima prin comunitatea limbii şi prin 
sărbătorile religioase comune. Em gintă şi trib existau grupuri 
intermediare cărora Morgan le-a dat denumirea, devenită clasică, 
de fratrie. Astfel, tribul Seneka se împărțea în două fratrii cu un 
număr egal de ginţi: prima fratrie includea ginţile purtînd numele 
Lup. Urs. Broască ţestoasă, Castor; cea de a doua fratrie, ginţile 
numite Ren, Culic, Barză şi Şoim. În interiorul fiecărei fratrii 
ginţile se considerau frați. iar în raport cu ginţile din cealaltă 
fratrie se considerau veri. Nu încape îndoială că ginta stră- 
moşească din care provenea tribul Seneka s-a divizat iniţial în 
două ginţi noi iar fiecare din ele s-a împărţit ulterior în patru, suc- 
cesiunea împărţirii întipărindu-se în memoria colectivă. 

Nu există nici un motiv ca acţiunea de solidarizare socială a 
unui grup întreg de ginţi să se oprească la nivelul tribului. 
Procesul de lărgire a orizontului moral, pe de o parte, şi resimţirea 
avantajelor de pe urma acţiunii în comun, pe de altă parte, îndem- 
na o serie de triburi să se unească, la început temporar, iar mai 
tîrziu pentru totdeauna, Astfel tribul Seneka, alături de multe alte 
triburi, face parte din uniunea tribală comună a Irokezilor. De 
regulă, asemenea alianţe au la bază un strămoş comun, dar această 
condiţie nu este indispensabilă. În majoritatea cazurilor un număr 
de triburi care s-au îndepărtat demult de strămoșul lor comun şi 
S-au dezvoltat de sine stătător, în afara oricărei legături între ele 
încheie în urma unor relaţii noi o alianţă pe baza unui tratat în ve- 
derea apărării reciproce şi a acţiunilor comune. În acest caz trata- 
tul are o însemnătate mult mai mare decît rudenia de sînge care 
poate lipsi cu desăviîrşire. 


1 Morgan L. H. League of the Ho-de-no-sau-nee, or Iroquois. 
Rochester; New York, 1851. (N, ed.) 

Uniunea triburilor, în speţă a acelora care au atins un anumit 
grad de organizare şi ocupă un anumit teritoriu, marchează tre- 
cerea la o formă statală şi constituie germenele naţiunii. Irokezii, 
ca şi majoritatea altor triburi de piei roşii care au rămas să 
locuiască în preeriile şi pădurile virgine din America de Nord, nu 
au depăşit acest stadiu incipient de stat şi de naţiune, dar alţi 
reprezentanţi ai aceleiaşi rase care au emigrat spre sud au trecut 
destul de repede de la alianţa de tip militar a triburilor la o orîn- 
duire statală stabilă. Aztecii din Mexic. incaşii din Peru au creat 
adevărate state naţionale, comparabile cu marile monarhii teocra- 
tice din Lumea Veche. Legătura internă esenţială dintre gintă — 
celulă primară de organizare socială — şi o structură politică de 
anvergură este clar exprimată prin cuvîntul patrie care aproape în 
toate limbile desemnează uniunea statal-naţională. Exprimînd o 
legătură de rudenie, termenul „patrie“ (Vaterland) nu sugerează 
prin aceasta că uniunea statală ar fi o gintă ramificată — ceea ce 
contravine adevărului —, ci faptul că principiul moral al noii mari 
alianţe trebuie să fie, în esenţa lui, identic cu cel al alianţei mici 
pe care o reprezintă ginta. In realitate, starele au rezultat din 
războaie şi tratate, dar formarea lor are drept scop instituirea — în 
sfera largă a relaţiilor între popoare — a acelei solidarităţi sau 
convieţuiri paşnice a oamenilor care exista încă din timpurile 
străvechi în interiorul unei seminţii. 

Procesul de formare a statelor și repercusiunile lui asupra vieţii 
exterioare a oamenilor nu intră în cîmpul preocupărilor noastre: pe 
noi ne interesează exclusiv situaţia morală a individului în raport 
cu acest nou mediu social. Atîta timp cît pe temeiul ginţii se 
supraetajau forme superioare doar în starea lor incipientă — 
triburi şi uniuni tribale —, situaţia individului răminea aceeaşi sau 
suferea, să zicem, schimbări cantitative: conştiinţa lui morală era 
mai larg satisfăcută şi găsea o împlinire mai completă graţie extin- 
derii sferei de interacţiune — atita tot Strămoşul-zeu al unei ginţi 
era considerat frate cu aceiaşi zei ai altor ginţi, realizîndu-se ast- 
fel recunoaşterea reciprocă a zeilor; religiile unor ginţi distincte se 
unificau şi căpătau parţial (în timpul ceremoniilor tribale peri- 
odice) o semnificaţie comunitară, dar modul de venerare a zeilor 
rămînea neschimbat. La fel, în condiţiile de formare a triburilor şi 
a uniunilor lor, exprimarea solidarităţii umane — apărarea seme- 

nilor şi obligaţia de a-i răzbuna în caz de ofensă — rămînea invi- 
olabilă. O modificare substanţială s-a produs o dată cu apariţia 
patriei şi a statului. Deşi religia unei etnii s-a născut pe baza dez- 
voltării cultului strămoşilor, originea ei este uitată de poporul 
însuşi, justiţia imparţială a statului este şi ea total diferită de 
vendetă. Asistăm nu doar la expansiunea vechii orînduiri (genti- 
lice), ci şi la crearea uneia noi. Şi tocmai în legătură cu apariţia 
acestei noi orînduiri statal-naţionale s-a putut produce şi s-a şi 
produs o confruntare morală de principiu între forţele sociale 
angajate în procesul dat — confruntare care la o privire superfi- 
cială poate fi confundată cu una între individ şi societate luate ca 
entităţi în sine. 


VII 


Celula socială primordială nu este desfiinţată nici de trib sau de 
uniunea tribală, dar nici de organizarea statal-naţională (patrie): 
ele îi schimbă doar semnificaţia. Această schimbare se poate 
exprima într-o formulă succintă dar absolut exactă: ordinea statală 
transformă ginta într-o familie. Într-adevăr, viaţa de familie în 
sensul strict al termenului nu a existat înainte de formarea statu- 
lui. Un simplu grup de oameni legaţi prin rudenie mai mult sau 
mai puţin îndepărtată care constituie forma de organizare socială 
din acele vremuri este esenţial diferit de familia adevărată, 
Particularitatea familiei constă în aceea că ea este o formă de viaţă 
privată opusă celei publice: „familia publică“ constituie o con- 
tradicţie în termeni. Dar această deosebire între public şi privat 
putea să apară numai o dată cu formarea şi dezvoltarea statului 
care exprimă (cu precădere) tocmai latura publică a convieţuirii, 
Atîta timp cît funcţiile juridice şi politice ale vieţii sociale nu erau 
delimitate de cele ale vieţii de zi cu zi, iar justiţia şi represiunea, 
războiului și pacea erau de competenţa unor grupuri organizate pe 
criteriul rudeniei de sînge, se înţelege că şi cele mai unite dintre 
ele nu aveau trăsăturile particulare ale familiei sau ale comunităţii 
cu caracter domestic; acest caracter nou li s-a imprimat numai O 
dată cu trecerea funcţiilor amintite în mîinile statului în calitatea 
lui de organism public distinct. 

Dar o atare transformare a fostei ginţi — a uniunii politico- 
domestice — într-o familie cu caracter exclusiv domestic și privat 

putea fi interpretată într-un dublu sens: ca purificare şi înălțare a 
legăturii de rudenie şi ca diminuare a rolului ei în exteriori. 
Întrucît obligaţiile unei persoane faţă de ginta sa au constituit timp 
îndelungat unica expresie a moralității ei, oamenii cu o fire mai 
conservatoare şi mai pasivă ar fi putut considera drept imorală 
supunerea ginţii faţă de organismul superior — patria sau statul. 
Pentru conștiința individuală se pune problema alegerii, inexis- 
tentă în trecut. între a trece de partea organizării sociale mai 
restrînse şi mai familiare, sau de partea celei mult mai largi şi mai 
străine. Oricare ar fi fost alegerea, făcută de un individ sau altul, 
este în orice caz clar că problema nu vizează relaţia dintre el şi 
societate şi nici pe aceea dintre cele două tipuri de legături sociale 
— de mdenie şi de etnie: este vorba de opţiunea fie pentru oprirea 
dezvoltării vieţii umane la stadiul de organizare gentilică. fie pen- 
tru progresul acesteia prin intermediul orînduirii statului. 

Dacă în climatul moral al uniunii tribale cu instituţiile ei per- 
sonalitatea umană putea să-şi realizeze demnitatea lăuntrică mai 
bine decît într-o stare de izolare proprie sălbăticiei. experienţa 
istorică arată că dezvoltarea şi desăvîrşirea ulterioară a omului 
reclamă condiţii de viaţă mai complexe, create exclusiv de statele 
constituite. Să-l lăsăm pe poetul debutant. cu imaginaţia lui Încă 
neexersată, să proslăvească viaţa semisălbutică a ţiganilor nomazi: 
valoarea incontestabilă a imaginaţiei lui constă în simplul fapt că 
fiul unei societăţi culte, Puşkin, a putut să creeze Țiganii ? lui. în 
timp ce ţiganii înşişi, cu toate avantajele lor aparente. nu şi-au 
creat un Puşkin al lor, 

Tot ceea ce constituie hrană pentru spiritualitatea noastră, ceea 
ce conferă frumuseţe şi demnitate vieţii noastre în domeniul 


1 Această dublă interpretare poate fi explicitată printr-un exemplu 
asemănător luat dintr-o sferă de relaţii cu totul dilemă. Chiar şi catolicii 
sinceri şi buni la suflet apreciază deposedarea papei de la Roma de pu- 
terea sa laică sau desfiinţarea statului religios în chip diferit şi chiar 
diametral opus: fie ca o condiţie prielnică ridicării autorităţii morale a 
papei, fie ca o regretabilă minimalizare a rolului său politic. (N, a.) 

2 Poemul Tiganii — un adevărat imn al libenăţii — a fost scris de 
Puşkin în timpul exilului său în Moldova (1824). (N. 4) 

3 De altfel același poct a dedicat cu „evlavie“ drama Boris Godunov 
„istoricului statului rus“, Nicolai Mihailovici Karamzin, (N. a.) 

religiei, ştiinţei şi artei, s-a obţinut graţie convieţuirii consolidate, 
asigurate de orînduirea statală, şi nu de gintă. De aceea oamenii 
care în timpul dominaţiei orînduirii gentilice susțineau patria în 
Curs de apariţie sau pe care o anticipau punîndu-i bazele — aceşti 
oameni, aşadar, erau purtătorii conştiinţei avansate și ai moralității 
elevate, personale şi comunitare, binefăcători ai omenirii şi eroi ai 
istoriei. Nu întîmplător cetăţile grecilor şi ale altor neamuri îi ve- 
nerau în semn de recunoştinţă ca pe eroii lor — eponimi. 

Progresul societăţii nu comportă un caracter impersonal, 
Conflictul între o personalitate întreprinzătoare şi mediul ei social 
nemijlocit a condus la întemeierea unei patrii mai extinse şi mai 
impunătoare. Resimţind constrînperile vieţii gentilice, purtătorii 
conştiinţei suprăgentilice sau, mai exact, ai aspiraţiei semi- 
conştiente la o moralitate şi un civism mai cuprinzătoare renunţau 
la acest mod de viaţă, formau în jurul lor o comunitate liberă, 
întemeiau oraşe şi state. În mod arbitrar critica pseudoştiinţifică s-a 
grăbit să transforme în mit pe fugara Didona care întemeiase 
Cartagina şi pe fraţii izgoniți — fondatorii Romei!. Dar şi epocile 
pe deplin istorice oferă destule exemple pentru a ne inculca o 
încredere legitimă în legendele străvechi. Fapta omenească ieşită 
din comun care sparge cadrele sociale existente pentru a face loc 
noilor edificii politice şi culturale superioare, este de o importanță 
prea mare pentru a nu fi întîlnită la toate vîrstele umanităţii”. 

i Didona, întemeietoarea legendară a cetăţii Cartagina, fiica unui rege 
tyriar;. Remus şi Romulus sînt fraţii germeni care apar în legenda înte- 
meierii Romei. (N. ed.) 

2 Absurditatea poziţiilor pe care de regulă se situcază critica istorică 
negativă scapă de oprobriul gencral numai datorită acelor „vremuri tene- 


broase“ în care se ascund obiectele exerciţiului său intelectual. Dacă am 


aplica demersurile şi raţionamentele ei preferate în cazul unui Mahomed 
sau Petru cel Mare, aceşti eroi istorici ar fi tot atît de minimalizaţi ca şi 
Didona sau Romulus. Cel care a citit minunata carte a lui R. Whateley 
despre Napoleon (Historical Doubts Relative to Napoleon Bonaparte — 
Îndoieli istorice asupra lui Napoleon Bonaparte) trebuie să fie de acord cu 
faptul că semnificația solară a acestui crou de mitologie este relevată con- 
form normelor riguroase ale şcolii critice şi cu o consecvență, claritate şi 
plenitudinc pe care nu le întîlnim în prea multe opere ale criticii negative, 
mai mult sau mai puțin cunoscute, scrise nu de dragul divertismentului, 
ci cu cele mai serioase intenţii. (N. a.) 

După cum demonstrează experienţa — deopotrivă cea istorică 
Şi cea natural-istorică —, nu este posibil ca o formaţiune închegată 
să se destrame sau să suporte o transformare esenţială (de pildă, 
integrarea într-un întreg mai cuprinzător) fără un aport din partea 
unităţilor ei primare constitutive. Unitatea ultimă a societăţii este 
personalitatea umană şi ea a fost dintotdeauna principiul dinamic 
al progresului istoric, respectiv al trecerii de la forme simple şi 
limitate de viaţă la formaţiuni sociale mai ample şi mai consistente. 


VIII 


O formaţiune socială restrînsă (să zicem, o gintă) îşi exercită 
drepturile asupra individului. deoarece numai în şi prin această 
formaţiune el a putut demara realizarea demnităţii sale lăuntrice. 
Drepturile societăţii asupra individului nu au cum să fie necon- 
(liționate, căci o tormaţiune dată nu reprezintă prin ea însăşi decît 
una din treptele succesive ale progresului istoric, pe cînd o per- 
sonalitate umană poate parcurge toate aceste trepte datorită pro- 
priei sale năzuinţe spre desăvîrşirea infinită care. evident, nu se 
consumă şi nu se satisface pe deplin în nici o orînduire socială 
limitată. Altfel spus, personalitatea umană, în virtutea ilimitării 
sale imanente, poate fi definitiv şi necondiţionat, total şi indivi- 
zibil solidară cu mediul social, dar nu în limitele date ale acestu- 
ia, ci numai în întregul lui nelimitat care se concretizează treptat 
pe măsura amplificării, înnobilăni şi perfecţionării formelor gene- 
rale prin interacţiunea lor cu persoanele singulare. Fapta curajoasă 
a unei persoane dă roade numai într-o societate dinamică. Omul nu 
numai Că nu este obligat, dar nici nu are dreptul să se dăruiască cu 
abnegaţie unei forme limitate şi statice de convieţuire, deoarece efec- 
tul acestei dăruiri s-ar întoarce împotriva demnităţii lui umane. 

Dacă însă un membru întreprinzător al ginţii este îndreptăţit din 
punct de vedere moral să se împotrivească în acest fe] conserva- 
torismului gentilic şi să sprijine formarea unui stat în virtutea 
căruia vechile structuri de sine stătătoare devin simple celule într-un 
nou întreg mai vast, înseamnă Că nici această orînduire statală nu 
are drepturi necondiționate asupra vechilor legături gentilice (de 
acum — exclusiv familiale). Reprezentînd o formă relativ 
avansată — în nici un caz absolută — de convieţuire umană, 
ordinea Statală nu are în raport cu structura gentilică decît un 

avantaj relativ. Ca simplă treaptă trecătoare a dezvoltării sociale, 
ginta cuprinde însă şi un element moral necondiţionat care îşi 
păstrează valabilitatea şi caracterul sacru în cadrul statului. Într-a- 
devăr, în moralitatea gontilică distingem clar două componente: 1) un 
element trecător, destinat eliminării, legat de imaginea gintei ca 
formă de convieţuire absolut independentă şi autolepiuitoare, aşa 
cum era ea la vremea ei şi a încetat să mai fie O dată cu apariţia 
statului: 2) îndatoririle fireşti ce decurg din rudenia de sînge de 
gradul întîi şi din traiul permanent în comun care își păstrează, 
evident, întreaga semnificaţie şi în condiţiile trecerii la o existenţă 
statală sau — similar — în condiţiile transformării ginţii în fami- 
lie. Învelişul dur al organizării gentilice s-a făcut ţăndări. dar 
nucleul moral al familiei s-a păstrat intact şi se va păstra astfel 
pînă la sfîrşitul istoriei. Cu toate acestea, în momentul încheierii 
procesului de trecere de la un mod de existenţă la altul. exponenţii 
regimului statal nou creat care îi descoperiseră în planul conştiinţei 
avantajul faţă de instituţia gentilică puteau lesne atribui noului 
regim o semnificaţie absolută improprie şi situa lepea statului mai 
presus de legea naturală. În conflictele iscate din acest motiv drep- 
tatea, din punct de vedere moral, nu mai este de partea reprezen- 
tanţilor orînduirii sociale noi, relativ superioare, ci a apărătorilor 
acelui necondiţionat din vechime care trebuie să rămînă sacru în 
orice orînduire socială. În acest caz, conservatorismul încetează a 
fi o inerție mecanică sau interesată şi devine conştiinţă pură a 
datoriei supreme; în aceste condiţii femeia — întruchipare a prin- 
cipiului de conservare — se transformă din bastion recunoscut al 
rutinei elementare în stindard al eroismului moral. Antigona lui 
Sofocle întruchipează acea valoare necondiționată care s-a păstrat 
din viaţa gentilică după transformarea ginţii în familie o dată cu 
apariţia orînduirii de stat, Antigona nici nu se gîndeşte la autono- 
mia politică a ginţii, la dreptul de vendetă etc., ea îşi apără numai 
dreptul necondiţionat de a-şi exercita obligaţia necondiționată de 
pietate şi de dragoste fraternă — obligaţia de a înmormînta cu cin- 
ste ruda sa apropiată care se poate aştepta la aceasta numai din 
partea ci. Antigona nu nutrește vreun sentiment de ură faţă de 
Orînduirea de stat sub raportul bazelor morale ale acesteia: ea are 
convingerea absolut îndreptăţită că, în afara acestor baze, 
restricţiile legii pozitive nu sînt necondiționate, fiind limitate de 

legea naturală care, consfințită de religie, asigură protecția înda- 
toririlor familiale chiar şi împotriva statului în cazul în care aces- 
ta îşi arogă în mod abuziv atribuţiile. Conflictul dintre Antigona şi 
Creon nu are nimic comun cu coliziunea dintre morala individuală 
şi morala socială: el rezidă în confruntarea forţei morale ca atare 
cu o forţă antimorală. Este inacceptabilă opinia curentă după care 
Antigona ar fi purtătoarea şi apărătoarea sentirhentului personal 
împotriva legii generale pe care o întruchipează Creon ca expo- 
nent al statului. Adevăratul sens al tragediei este altul. Atitudinea 
religioasă faţă de morţi constituie o îndatorire morală şi orice so- 
Cietate se bazează pe îndeplinirea ei, iar sentimentul personal 
exprimă doar aspectul subiectiv al situaţiei. Dacă însă şi în zilele 
noastre înmormântarea şi venerarea rudelor decedate nu se dato- 
rează numai sentimentului personal, cu atît mai mult se întîmpla 
astfel în timpurile străvechi. Sentimentul poate lipsi, dar înda- 
torirea rămîne. Antigona era ataşată sufletește de ambii ei fraţi, 
îndatorirea sacră însă o simţea faţă de cel care avea nevoie de spri- 
jinul ei religios. Model de personalitate morală, Antigona este 
totodată (şi tocmai de aceea) o exponentă a socialităţii autentice, 
bazată exclusiv pe îndeplinirea îndatoririlor. Fără să-și ascundă 
cîtuşi de puţin sentimentele, ea îşi motivează acţiunile nu prin 
suportul sentimental, ci prin datoria sacră care trebuie dusă pînă la 
capăt (phile met autou keisomai, philou meta osia panourgesasa)!: 
deși o astfel de datorie nu este, fireşte, de natură abstractă, expre- 
sie a ordinii reale eterne: 


Şi sfîntă vina-mi va fi fost! Că morţilor 
Mai lungă vreme fi-vom dragi ca celor vii; 
O veşnicie-oi sta-n pămînt! Ci tu, de vrei 
Şi-n râs poţi lua aceste rînduieli zeieşti!? 


Şi atunci cînd răspunde la întrebarea lui Creon: „Cum 
îndrăznit-ai legile să-mi calci?”'3, ea invocă nu sentimentul per- 
sonal, ci dreptul absolut al ordinii morale eterne care nu poate fi 
suprimată prin legile civice: 


1 Tragicii greci. Antologie, studiu introductiv şi comentarii de D. M. 
Pippidi, ESPLA, 1958, p. 434. (N. t.) 

2 Ibid, p. 434. (N. t.) 

3 Tbid, p. 451. (N. t) 

Nu Zevs mi-a dat atari porunci! Şi-atare legi 
Nu dat-a omului nici Nike — ea ce stă 

Cu zeii din Infern. Şi eu pînă-ntr-atit 

De tare-a ta poruncă n-o socot încît 

Pe om să-l vîrtoșească a-nfrunta pe zei! 

Că legile zeieşti nu-s scrise-n slove, nu-s 

Ci-s vechi de cînd nu şti-va nimeni și nicicînd.! 


Creon, la rîndul său, nu este nici pe departe un exponent al 
ordinii statale a cărei bază morală este identică cu cea a ginţii, cu 
singurul avantaj de a fi realizată mai complet. Creon este re- 
prezentantul unei ordini statale distorsionate sau arogante, care-l 
pune într-o poziţie falsă. Dar această distorsiune care nu ţine de 
esenţa şi finalitatea statului putea fi cauzată numu de patimile 
personale nocive ale exponenţilor lui, respectiv ale lui Creon. 
Deci am putea afirma cu aceeași îndreptăţire, contrazicînd opinia 
curentă, că Antigona este purtătoarea principiului de socialitate, 
iar Creon este purtătorul principiului de individualitate. Nici una 
din aceste afirmaţii nu pare însă a fi exactă şi completă. Este clar 
că în acest caz (Ca şi în altele) însăşi relația de opoziţie între per- 
sonalitate şi societate, între principiul de individualitate şi cel de 
socialitate nu corespunde situaţiei reale. Adevărata opoziţie şi 
confruntare nu are un substrat sociologic, ci unul pur moral: con- 
flictul are loc între bine şi rău care deopovivă se manifestă 
nedespărțit atît în sfera personală cit şi în cea socială. Cain I-a 
omorît pe Abel nu pentru că întruchipa principiul de individuali- 
tate, ostil legăturii de rudenie — căci altminteri toate „persona- 
lităţile““ evoluate ar fi trebuit neapărat să-şi omoare frații —. ci 
pentru că era exponentul răului care se poate manifesta în forme 
singulare şi comunitare, personale şi publice. La rîndu-i, Creon a 
interzis cetăţenilor să respecte anumite îndatoriri moral-religioase 
nu pentru că era şeful statului, ci pentru că era rău şi se subordona 
aceluiaşi principiu care îl călăuzise pe Cain înainte de apariţia 
oricărui stat. Desigur, orice lege reprezintă un act statal, dar ati- 
tudinea lui Creon este determinată nu de promulgarea de către el 
a legii, ci de caracterul ei imoral, or, vina pentru aceasta o poartă 


! Ibid, p. 439 (N. t) 

nu statul, ci netrebnicia personală a lui Creon, căci este puţin 
probabil să susțină cineva că funcţia obligatorie a statului constă ` 
tocmai în promulgarea unor legi imorale şi inumane. 

Aşadar Creon întruchipează principiul răului şi nu al statului: 
acest rău este înrădăcinat în voinţa lui personală, dar se manifestă 
în mod concret şi în viața socială (în exemplul nostru — sub 
(ormă de lege statală rea). La rîndu-i, Antigona care se sacrifică 
pentru a îndeplini îndatorirea moral-religioasă ce stă la baza con- 
vieţuirii este doar purtătoarea binelui care, de asemenea, îşi are 
sediul în voinţa personală, dar care se realizează în cadrul unei 
socialităţi autentice. 

În viaţa umanităţii orice confruntare se reduce în ultimă 
instanţă nu la conflicte sociale relative, ci la opoziţia absolută între 
bine şi răul care se autoafirmă. Dacă esenţa profundă a problemei 
rămîne astfel neschimbată, nu rezultă de aici că diferitele situaţii 
istorice în cure ea reapare ar fi lipsite — chiar din punct de vedere 
etic — de interes şi de semnificaţie proprie. Esenţa lăuntrică a 
binelui și răului se recunoaşte cu claritate numai în manifestările 
lor tipice. Răul care se dezvăluie prin deformarea ideii de stat sau 
prin situarea legii statului mai presus de legea morală este un rău 
de o natură cu totul specifică sau un rău de un grad mai înalt decît, 
să zicem, un simplu omor sau un fratricid. Dar tocmai datorită com- 
plexităţii şi supleţei sale, el este, din punct de vedere subiectiv, mai 
scuzabil sau mai puţin imputabil decît crimele odioase sus-menţio- 
nate. De aceea Creon, de pildă, deşi este mai rău în plan social. ca 
persoană trebuie considerat mai puţin culpabil decît Cain. 

Mai există un aspect important al acestei situaţii dramatice. În 
general comparativ cu ordinea gcntilică, ordinea de stat constituie 
o treaptă superioară în dezvoltarea istorică. Grecia a atins-o de 
timpuriu şi reprezentanţii ordinii noi păstrau vii în memorie 
începuturile ei şi momentele de luptă soldată cu victorie. Această 
victorie recentă a noului asupra vechiului, a superiorului asupra 
inferiorului nu era întîmplătoare: avînd în vedere avantajele 
ordinii statale unificatoare comparativ cu dezbinarea gentilică, tri- 
umful celei dintîi este considerat un fenomen progresist, necesar 
şi imperativ. De aici aplombul manifestat de Creon în primul act 
al tragediei. Legea rea promulgată de el care punea devotumeniul 
faţă de noua patrie mai presus de îndatoririle religioase iniţiale nu 

constituie doar un abuz de putere, ci şi o supralicitare a victoriei 
este vorba nu de victoria locală a tebanilor asupra argienilor, ci de 
victoria generală a ordinii de stat — a patriei şi polisului — asupra 
ginţii. De aceea Creon nu trebuie privit — şi anticii nu îl priveau 
— doar ca pe un tiran în sens de exponent al samavolniciei şi al 
puterii reale’, Legea promulgată de el urma să exprime voința 
comună a cetăţenilor. Prefaţa sumară semnată de Aristofan-gra- 
maticul, care, de regulă, însoţeşte şi precede textul dramei, începe 
în felul următor: Antigona care l-a înmormîntat pe Polynice, 
Încălcînd dispoziţia oraşului (Sau a statului) — para ten prostasis tes 
poleos. Sofocle însuşi pune pe Ismena să-şi justifice refuzul de a o 
ajuta pe Antigona. sub cuvînt că nu poate trece peste voinţa con- 
cetățenilor. Creon, de asemenea, acţionează nu în numele auto» 
craţiei. ci invocînd semnificaţia necondiționată a patriotismului; 


„Mă uit 
Cu scîrbă la un om ce mai presus și-a pus 
Prietenii decît el ţara-şi va fi pus?. 


Baza etico-religioasă a legii celei rele se află, desigur, în reaua 
voinţă a lui Creon, dar această voinţă nu exprimă doar arbitrariul 
personal absurd, ci și O idee, oricît de falsă ar fi ea, conform căreia 
puterea de stat cu legile ei este mai presus de legea morală. Creon 
o formuleuză cu toată claritatea: 


Dar cui cetăţii-i e cîrmaci să te supui 
Şi-n cele mici, şi-n tot ce fi-va drept şi-ncă 
Nedrept de-ar fi...2. 


În ciuda falsităţii sale crase, această idee a inspirat şi continuă 
să inspire pe cei care nu au scuza de care beneticia Creon entu- 
ziasmat de recentul progres materializat în victoria orînduirii de 
Stat asupra anarhiei gentilice şi tribale. Pe de altă parte, dacă în 


1! După cum se ştie, cuvîntul grecesc tyrannos nu a avut iniţial un sens 
peiorativ şi desemna orice tip de împărat: astfel în acceaşi trilogie a lui 
Sofocle prima dramă se numeşte Oidipous tyrannos ceca ce se traduce 
fâră echivoc Oedip rege; în acelaşi fel trebuie tradus acest cuvînt şi în 
Antigona cînd este vorba de Creon.(N.a.) 

2 [bid, p. 462. (N. L) 

3 Ibid, p. 462. (N. t) 

acele vremuri semiistorice împotriva acestei idei false nu s-au 
auzit, poate, din partea unor clarvăzători proteste atît de clare ca 
acelea rostite de Antigona lui Sofocle, în epoca dramaturgului 
minţile luminate își dădeau deja bine seama că progresul istoric, 
generator de noi forme de viaţă, nu poate avea în nici un caz supe- 
rioritate faţă de bazele originare ale oricărei socialităţi, că, deşi 
necesar şi important, el este totuşi un fenomen relativ, subordonat 
unui țel suprem şi că îşi pierde orice semnificaţie atunci cînd se 
opune binelui moral necondiţionat în numele căruia se produce 
intreaga evoluţie istorică. Şi oricît de mult i-am aprecia pe cei care 
exaltă progresul, cea mai înaltă demnitate a omului care se bucură 
de totala aprobare și consimţire constă nu în a repurta victorii 
vremelnice, ci în a păstra valorile eteme în egală măsură sacre 
pentru trecut şi viitor. 


Capitolul XI 


Dezvoltarea istorică a conştiinţei personal-sociale 
şi etapele ei principale 


l 


Fără îndoială, instituirea orînduirii de stat cu caracter naţional 
lărgeşte considerabil orizontul moral al personalităţii umane, sfera 
de manifestare a sentimentelor sale pozitive şi de exercitare a 
voinţei sale dinamice prin fapte morale. Reprezentările asupra 
dumnezeirii se peneralizează şi se înnobilează, religia cunoscînd o 
anumită dezvoltare. Altruismul sau solidaritatea morală cu alte 
fiinţe umane creşte nu numai cantitativ prin amplificare, dar şi sub 
raport calitativ prin înnobilare; el îşi pierde caracterul prepondă- 
rent de instinct natural şi se extinde asupra unor obiecte invizibile, 
ideale, cum ar fi de pildă patria sau statul. Deşi astfel de idei se 
concretizează în comunitatea de limbă, de forme de convieţuire şi 
în reprezentanţii respectivi ai puterii etc., oricine îşi dă seama că 
fondul problemei nu se epuizează prin aceste semne reale, că 
patria nu se desfiinţează o dată cu schimbarea unor cutume iar sta- 
tul nu dispare o dată cu dispariţia reprezentanţilor lui în funcţiune. 
Aşadar, natura spirituală şi semnificaţia ideală a unor instituţii, ca 
patria sau Statul, se păstrează în orice circumstanțe, şi atitudinea 
morală a individului faţă de ele, exprimată prin patriotism auten- 
tic şi Curaj Civic, are în acest sens (cînd celelalte condiţii sînt 
egale) un coeficient de moralitate mai ridicat decît simplelc senti- 
mente de rudenie de sînge. Pe de altă parte însă, se menţionează 
în mod curent faptul că prin lărgirea sferei de relaţii morale sau a 
mediului social, substratul individual al moralității pierde cores- 
punzător din vitalitate şi eficacitate, că intensitatea impulsurilor 
morale este invers proporţională cu sfera lor obicctuală, că nu se 
poate iubi patria tot atît de sincer şi direct precum îţi iubeşti pri- 
etenii sau membrii familiei şi că preocuparea pentru bunăstarea 

proprie nu poate fi niciodată egală cu preocuparea abstractă pen- 
tru bunăstarea statului, nemaivorbind de interesul faţă de bună- 
starea generală a omenirii, pur şi simplu negat ca o ficţiune. 

Făcînd temporar abstracţie de problema umanităţii, trebuie să 
recunoaştem că observaţia privitoare la relaţia invers pro- 
porţională între intensitatea şi extensia sentimentelor morale se 
întemeiază pe fapte, pentru evaluarea ci corectă impunîndu-se 
lotuşi trei precizări: 

1) Independent de atitudinea unor persoane luate separat faţă de 
întregul social, mai mult sau mai puţin extins, există o morală 
comunitară care priveşte aceste persoane în ansamblul lor, sub 
tormă de mulţime sau de popor. Pe lîngă mediile delincvente de 
care au început să se ocupe criminaliștii, pe lîngă o masă de 
oameni cu 0 conştiinţă subdezvoltată — un soi de turmă a cărei 
pondere nu este deloc neglijabilă —, există, de asemenea, şi mase 
de Oameni cu spirit eroic, şi aşa cum o mulţime mînată de instincte 
josnice, animalice, determină scăderea nivelului spiritual al indi- 
vizilor cuprinși în aceste conglomerate, tot astfel masele 
insuflețite de îndemnurile morale comunitare reuşesc să ridice şi 
nivelul acelora pentru care aceste îndemnuri în sine sînt neînsem- 
nate şi nesincere. Aspiraţia celor mai valoroşi oameni (în epoca 
gentilică) la o morală larg comunitară a determinat făurirea statu- 
lui sau a patriei, dar, O dată instituit, acest întreg social nou, real şi 
puternic în ciuda naturii sale ideale, exercită o influenţă directă 
asupra tuturor membrilor săi — atit asupra celor mai buni cît şi 
asupra celor mediocri, şi chiar asupra celor răi. 

2) Dincolo de morala comunitară. dacă la majoritatea oame- 
nilor luaţi fiecare separat sentimentul patriotic și atitudinea civică 
se manifestă mai rar, această latură cantitativă se compensează 
sub raport calitativ prin acele pilde înălţătoare, puţine la număr, de 
patriotism autenti: şi de eroism civic de neconceput în condiţiile 
comunei primitive, dar devenite posibile o dată cu apariţia patriei, 
a statului şi a naţiunii. 

3) În fine, indiferent cît de mare sau cît de mic este cîştigul 
moral obţinut prin amplificarea relaţiilor sociale în cadrul orîn- 
duirii naţional-statale, este vorba, oricum. de un cîştig, deoarece 
prin această extindere vechiul patrimoniu al moralei gentilice nu 
se suprimă, ci doar se modifică şi se purifică sub forma relaţiilor 


— 
Li 


268 BINELE DE-A LUNGUL ISTORIEI UMANITĂȚII 


şi virtuților familiale care nu sînt substituite. ci sînt completate de 
patriotism. Astfel, şi din punct de vedere individual, chiar dacă 
dragostea noastră pentru milioane de concetățeni nu poate egala 
puterea dragostei arătate cîtorva zeci de persoane în anturajul nos- 
tru, totuşi dragostea mai cuprinzătoare, deşi relativ slabă, nu o 
suprimă pe cea puternică, şi reprezintă un cîştig direct. In con- 
secinţă, din orice punct am privi, extinderea sferei vitale a oame- 
nilor de la limitele ginţii la graniţele statului sau patriei reprezintă 
un incontestabil progres moral care, dincolo de atitudinea omului 
faţă de zei şi faţă de apropiații săi, poate fi sesizat, după cum vom 
vedea imediat, în sfera relaţiilor lui cu natura materială inferioară. 


Il 


Principiul moral care cere supunerea omului faţă de ceea ce îi 
este superior şi solidarizarea cu cei apropiaţi îl obligă să stăpt- 
nească natura ca materie a raţiunii. Obiectul nemijlocit al stăpîni- 
rii îl constituie trupul fiecărui om. De aici izvorăşte morala asce- 
tică în sensul propriu al termenului. Dar viaţa materială a omului 
singular reprezintă doar o parte a vieţii materiale generale din 
preajma lui, şi nu există rațiune logică şi posibilitate practică pen- 
tru separarea ei de întregul social. Atita timp cît omul este copleşit 
de natura exterioară, cîtă vreme rătăceşte neputincios prin pă- 
durile virgine pline de fiare, fiind nevoit să se preocupe numai de 
supravieţuire, este îndoielnic că el s-ar putea gîndi la dominaţia 
spiritului asupra trupului, nemaivorbind de aplicarea acestui gînd 
în practică. Omul care flămînzeşte de nevoie nu posteşte din 
raţiuni ascetice. Îndurînd din prima zi a vieţii tot felul de privaţiuni 
şi trăind sub ameninţarea permanentă a unei morţi violente, omul 
sălbatic devine un ascet fără voie, în mod inconştient, şi perfor- 
manjele abstinenţei sale au o forță morală tot atît de neînsemnată ca 


şi suferinţele peştelui urmărit de ştiucă sau de rechin. 


Ascendentul forței morale a spiritului asupra trupului pre- 
supune prezenţa unui oarecare grad de apărare a omului faţă de 
acţiunile distructive ale naturii exterioare, dar asigurarea unei 
asemenea protecţii nu stă în puterea unui singur om; este nevoie 
de o colectivitate umană. Deși morala ascetică, în unele forme ale 
ei, tinde să se izoleze de relaţiile sociale, această tendinţă nu 
putea, evident, să apară decît în cadrul unei societăţi constituite. 

Att în India brahmană cît și în Egiptul creştin, asceţii-pustnici erau 
produsul mediului socio-cultural pe care îl depăşeau din punct de 
vedere spiritual, dar fără de care existenţa lor istorică şi materială nu 
ar fi fost posibilă. La vederea pustnicilor singuratici care de bună 
voie părăseau societatea şi se refugiau în deşert, fiarele se 
îmblînzeau, ceea ce nu se întîmpla în cazul întîlnirilor cu sălbaticii 
hoinari, forţat însinguraţi și care, nefiind la fel de puternici ca 
fiarele, semănau încă prea bine cu ele, dacă e să-i judecăm după 
starea lor psihică. Pentru dubla victorie — asupra fiarelor din preaj- 
mă şi asupra patimilor rele ale firii — era necesar un anumit grad 
de instruire, posibilă numai prin dezvoltarea vieţii sociale. Nici 
morala ascetică, aşadar, nu emană de la persoana singulară, luată- 
izolat, manifestarea ei fiind posibilă numai în cazul omului consi- 
derat ca fiinţă individual-socială. Bazele inteme ale binelui în om 
nu depind ca atare de formele de convieţuire, dar acestea din urmă 
constituie premisa realizării în fapt a bunelor intenţii. 

Pe prima treaptă a socialităţii — în cadrul vieţii gentilice — 
morala ascetică are un caracter exclusiv restrictiv: pe lîngă 
îngrădirile sus-menţionate ale vieţii sexuale prin căsătorie, apar 
interdicțiile privitoare la un anumit gen de hrană (interdicţia de a 
consuma camea animalelor care au funcția de totem pentru ginta 
respectivă. în calitatea lor de spirite ocrotitoare sau de întruchipări 
ale strămoșilor), precum şi limitarea consumului de carne dour în 
cadrul riturilor sacrificiale (astfel, mai ales la popoarele semite, car- 
nea animalelor domestice era iniţial consumată numai cu prilejul săr- 
bătorilor religioase; vezi Robertson Smith. The Religion of the Semites). 

În condiţiile vieţii gentilice însă, ascetismul, prin natura sa, nu 
poate merge mai departe de asemenea îngrădiri elementare, Atîta 
timp cît demnitatea personală se realizează numai prin legătura de 
rudenie sau, în orice caz, în contextul ei, nu poate fi vorba de idea- 
lul abstinenţei totale sau de lupta morală obligatorie împotriva 
patimilor care reprezintă dealtfel unicul temei al vieţii gentilice. Un 
membru virtuos al ginţii trebuie să se distingă prin spirit răzbunător 
și rapace, neavînd dreptul să viseze la neprihănirea absolută. 
Reprezentantul ideal al moralei gentilice este biblicul Iacob care 
a avut două soţii, cîteva concubine, doisprezece fii. sporind 
averea ginţii prin folosirea oricărui mijloc!. 


' Facerea, 31, 1 (N. ed.) 

C instituirea modului de viaţă în cadrul statului a avut o mare 
influenţă. deşi indirectă, şi asupra moralei ascetice (în sens larg), 
mai exact, asupra acelei laturi a principiului moral care are tan- 
genţă cu natura materială a omului şi a lumii şi vizează triumful 
deplin al raţiunii asupra forţelor elementare oarbe. Stăpînirea 
naturii de către om, cu totul irealizabilă pentru un sălbatic însin: 
gurat sau om-fiară şi abia în forme incipiente şi nesigure realizată 
în cadrul comunei primitive devine considerabilă şi stabilă, dar 
mai ales în continuă creştere în condiţiile existenţei civilizate în 
cadrul unor coaliţii politice bine organizate şi consolidate. 
Dezvoltarea spirituală a individului, „instruirea“ maselor în spiri- 
tul ascetismului militant şi cucerirea unor noi teritorii pentru 
umanitate erau condiţionate de despoţiile politico-teocratice care 
au unit oamenii în mari colectivităţi pentru un travaliu civilizato- 
riu în cele patru colţuri ale globului pămîntesc: între rîul Galben şi 
rîul Albastru, între Indus şi Gange, între Tigru şi Eufrat şi, în fine, 
pe valea Nilului. Aceste despoţii militaro-teocratice pe care ni le 
evocă, păstrînd proporţiile, coloniile militare ale lui Arakceevi 
sînt departe de a fi societăţi umane normale. dar însemnătatea lor 
istorică, în calitate de şcoală morală necesară pentru umanitatea 
primitivă, este recunoscută chiar şi de teoreticienii anarhismului 
absolut?. 

În general. pentru a se situa deasupra unei forme impuse de 
morală comunitară, umanitatea primitivă este obligată mai întii să 
şi-o însușească; pentru a depăşi desputismul, ea trebuie să treacă 
prin experienţa lui. În particular însă sînt prezente aiti trei con- 
siderente incontestabile: 1) Cu cît lupta iniţială cu o natură sălbati- 
că era mai grea, cu atît mai necesară s-a dovedit reunirea oume- 


.———— 


1 AL A, Arakceev (1769-1834) — general rus, demnitar inflvent în 
timpul domniei lui Alexandru I, întemeietor al coloniilor militare promo- 
tor al despotismului polițienesc. (N. t.) 

2 Mă refer îndeosebi la o carte interesantă a lui Levy Mecinikov: La 
civilisation cl les grands fleuves. Comentariul asupra ci este cuprins în 
articolul meu Din istoria filozofiei, publicat în revista Probleme de filo- 
zofie şi psihologie (1891). Un critic respectabil şi-a închipuit că, vorbind 
despre icocraţia militară ca de o şcoală istorică a ascetisrnului, eu aș fi 
avut în vedere intenţiile personale ale faraonilor egipteni şi ale regilor 
caldecni! (N. a.) 

nilor în colectivităţi mai mari şi totodată mai solidare; or, conju- 
garea mărimii considerabile a grupului social cu relaţiile strînse şi 
trainice între membrii lui este posibilă numai datorită unei disci- 
pline dintre cele mai severe, susținute de sancțiuni maxime de tip 
religios; în consecinţă, asemenea coaliţii politice care au cucerit 
pentru prima dată natura sălbatică şi au pus piatra de temelie a cul- 
turii umane trebuiau să aibă structura unor despoţii militaro-reli- 
pioase sau teocratice de natură coercitivă. O asemenea trudă civi- 
lizatoare, sub presiune morală şi materială, aceste „munci egip- 
tene“! n-au constituit, prin organizarea lor, doar o şcoală de soli- 
daritate umană pentru mase, ci pot fi calificate, sub raportul 
finalităţii şi al rezultatului concret. drept prima izbindă a, 
ascetismului colectiv în cadrul umanităţii, drept primul triumf al 
rațiunii asupra forţelor materiale oarbe. 2) Caracterul impus al 
acestui act colectiv de sacrificiu care nu ne îngăduie să-i atribuim 
o calitate ideală nu-l privează, totuşi. de semnificaţie morală, 
întrucît constrîngerea nu este de ordin material. ci se sprijină final- 
mente pe credinţa maselor în caracterul sacru al puterii care le 
oblipă să muncească; oricît de imperfectă ar fi această credinţă 
piin forma şi obiectul ei, a-i supune viaţa şi a îndura orice lipsuri 
şi orice muncă în numele ei este din capul locului o chestiune 
morală care nu numai prin rezultatul ei general istoric, dar şi prin 
înrîurirea psihologică asupra fiecărei persoane din cadrul mulţimii 
capătă caracterul de asceză autentică, deși imperfectă, adică 
trăsăturile unei victorii a spiritului asupra trupului. Dacă un număr 
mare de chinezi cred în mod sincer că divinul împărat este Fiul 
Cerului, dacă indienii credeau în mod serios că pteoţii au ieşit din 
capul lui Brahma, iar regii şi prinții din mîinile lui; dacă în 
reprezentările poporului asirian regele său era întruchiparea zeu- 
lui naţional Assur, iar faraonul pentru egipteni era o adevărată epi- 
fanie a supremului zeu al Soarelui, atunci supunerea totală faţă de 
un asemenea suveran era penuu aceste popoare o obligaţie moral- 
religioasă, iar lucrările efectuate din voia lor — un exerciţiu de 
asceză. Acest lucru nu era însă valabil şi pentru sclavi în sens pro- 
priu, adică pentru recrutaţii dintre prizonierii de alte neamuri 
cărora zeii noilor stăpîni le erau străini. Dar dincolo de îngustimea 


! Ieşirea, 1, 14. (N. ed.) 

criteriului de neam, orînduirea acestor uniuni politico-religioase 
primitive era imperfectă la rădăcina ei, manifestîndu-se prin aceea 
că înşişi zeii care acceptau jertfele omeneşti, aduse cu sau fără 
voie (la propriu şi la figurat), nu aveau demnitatea interioară 
necondiționată, reprezentînd doar forța nelimitată, nu şi infinitul 
adevărului. În faţa acestor zei, omului îi rămînea avantajul moral 
— acela de acţiune eroică, şi deci jertfindu-se zeilor şi reprezen- 
tanţilor lor pe pămînt, el nu obținea, prin aceasta, acea ordine 
Superioară pentru care merită să fie sacrificat inferiorul. Dacă sen- 
sul jertfei rezidă în progresul cultural, acest sens nu poate fi decit 
relativ, deoarece însuşi progresul este doar un mijloc, o cale, o 
direcţie şi nu un scop final necondiţionat. Or, personalitatea 
umană cuprinde în sine ceva necondiţionat care nu poate fi nici- 
odată doar un mijloc: este vorba de disponibilitatea pentru per- 
fecţionarea continuă prin receptarea şi asimilarea plenitudinii 
absolute a existenţei. Societatea în care nu se recunoaşte aceustă 
semnificaţie a personalităţii umane, în care acesteia i se atribuie 
doar valoarea relativă de mijloc al realizării scopurilor politice şi 
culturale, fie ele şi cele mai nobile, nu poate fi considerată o socie- 
tate umană ideală, ci doar un stadiu de tranziţie în dezvoltarea 
istorică. Aşa se prezintă mai ales acele despoţii militaro-teocratice 
de la care începe datarea istoriei universale. Dar 3) aceste torme 
primitive de uniune politico-religioasă nu numai că reclumau un 
progres continuu în virtutea imperfecţiunii lor, ci şi creau, prin 
natura lor, condiţiile exterioare necesare unui asemenea progres. 
Cîtă vreme fiecare membru al unci colectivităţi în cadrul orîn- 
duirii gentilice trebuia să recurgă (de nevoie şi din simţul datoriei) 
la jafuri, tîlhării şi omoruri, să se lupte cu fiarele, să crească ani- 
male domestice şi să procreeze nenumărați urmaşi, nu putea fi 
vorba, fireşte. de dezvoltare spirituală superioară a personalităţii 
umane. Ea a devenit realmente posibilă numai atunci cînd prin 
diviziunea forţată a muncii în cadrul marilor formaţiuni politico- 
religioase, peste masele de oameni condamnate la munca grea s-a 
format o clasă de oameni scutiţi de acest soi de muncă, înstăriți şi 
avînd la dispoziţie timp liber; lor li s-au alăturat soldaţii și preoţii, 
scribii şi ghicitorii de profesie şi în mediul lor au apărut primele 
semne ale conştiinţei superioare. Marele moment istoric este 
eternizat în Biblie prin legenda, plină de tîlc şi de măreție, care 

descrie cum cel mai destoinic reprezentant al ginţii, Avraam, 
împreună cu numeroșii membri ai neamului său îngenunchează 
înarmaţi în faţa preotului fără neam, în faţa Dumnezeului Celui 
Prea Înalt, Melhisedec, care îi întîmpină cu pîine şi vin — roade ale 
culturii sedentare — şi cu binecuvîntare întru Adevăr şi Pace! ?, 

timp ce munca grea efectuată în comun de masa poporului, 
se extindea treptat datorită faptelor de arme ale marilor cuceritori, 
asigurînd succesele exterioare ale culturii materiale, lucrarea inte- 
rioară a gîndirii reprezentanţilor paşnici şi liberi ai orînduirii 
naţional-teocratice propulsa conştiinţa umană spre idealul mai 
înalt al universalismului individual şi social. 


III 


Pentru prima dată în istoria universală conştiinţa de sine a 
omului s-a trezit în India, adică acolo unde somnul ei era cel mai 
bogat în visuri fantastice şi cumplite. Eterogenităţii 
precumpănitoare, proprii mitologiei indiene, îi corespundeau 
amal gamarea şi aglomerarea formelor religios-existenţiale şi reli- 
gios-politice precum şi a condiţiilor de viaţă, Nicăieri regimul 
teocratic nu a fost atît de complex şi apăsător, nicăleri nu a fost 
el legat de ierarhia atît de exclusivistă a castelor. Anume din 
India, şi nu din China sau Egipt, de la caldeeni sau fenicieni, sau 
de la lumea greco-romană ne-au parvenit acele noţiuni care 
exprimă diferenţierea tranşantă a claselor de oameni? şi negarea 
dusă la extrem a demnităţii umane. Dacă „paria“ erau privaţi de 
demnitatea umană la fel ca și cei situaţi în afara legii, oamenii 
care aparţineau castelor legiferate, inclusiv celor mai înalte din- 
tre ele, erau deposedaţi de orice libertate în virtutea unui sistem 
complicat de prescripţii şi ritualuri cu caracter religios şi laic. Cu 
cît însă sînt mai solide şi mai artificiale lanţurile create de spirit 
(din el şi pentru el), cu atît ele demonstrează forţa lui interioară 
şi faptul că nimic din exterior nu-l poate înlănţui şi descuraja în 


! Bineînţeles, vorbesc aici numai de sensul cultural-istoric al legendei 
fără să mă refer la semnificaţia ei tainică. (N. a.) 

2 Facerea, 14, 17-21. (N. ed.) 

3 Deşi cuvîntul casta este de limbă portugheză şi nu indiană, el s-a for- 
mat (în acest sens) pentru desemnarea anume a relaţiilor în India. (N. a.) 

mod definitiv. În coşmarul provocat de jertfe ritualice, de înda: 
toriri şi acte chinuitoare de vitejie, spiritul se trezeşte și Îşi 
spune; toate acestea nu sînt altceva decît născocirea mea pe 
care în somn am luat-o drept realitate; este de ajuns să mà 
trezesc pentru ca toate aceste spaime și suferinţe să dispară. Dwr 
atunci ce mai rămîne? Răspunsul foarte subtil și în acelaşi timp 
confuz, cricum semnificativ, îl găsim în religia trezirii. Este 
ctemizat momentul însuşi al reorientării personalităţii umane de 
la obiectele exterioare spre sine, actul recunoaşterii propriei 
infinităţi pur negative sau formale, vidate de orice conţinut. Omul 
îşi dă seama de nemărginirea, libertatea şi universalitatea xn 
numai datorită faptului că debordează orice determinare dată, 
orice legătură şi distincţie existente, şi simte în el ceva ce de- 
păşeşte cantitativ şi calitativ cutare castă, cutare naţiune, cutare 
cult, cutare drum al vieţii: pe scurt, simte că este mai presus dè 
toate acestea. Indiferent de determinarea obiectuală ce s-ar 
înfăţişa omului conştient de sine. el nu se va opri la ea. ştiind câ 
este propriul său produs şi ca atare nedemnă de el, motiv pentru 
care o va abandona şi, în consecinţă, se trezeşte în faţa unui vi 
total. Dar dacă în lumea obiectuală totul este negat şi nimic nu 
este demn de existenţă, rămîne totuşi în om însăşi forţa spirituală 
nepatoare, şi este semnificativ că budismul recunoaşte această 
forţă nu ca pe un atribut al personalității umane însingurute, ci 
sub forma personal-socială a așa-ziselor Tripitaka!, adică a 
„celor trei lucruri prețioase“ sau a „celor trei coşuri“, în care tre- 
buie să creadă orice budist. „Eu recunosc pe Buddha, respect 
învăţătura sau legea (Dharma), recunosc tagma discipolilor 
(Sâmgha)“. Aşadar chiar şi avînd conştiinţa infinitului său nega- 
tiv, personalitatea umană nu poate persista în separarea şi izo- 
larea sa şi prin intermediul doctrinei generale se simte atrasă 
irezistibil de organizarea socială. 

Totul este o înşelăciune în afara celor trei lucruri care merită să 
fie acceptate: 1) omul trezit pe plan spiritual; 2) cuvintele de 
trezire şi 3) frăţia celor treziţi. lată esenţa adevărată a budismului 


! Se are în vedere o culegere de texte budiste din perioada timpurie 
care se numeşte Tipitaka în limba pali, sau Tripitaka în sanscrită, avînd 
sensul de „trei coşuri“. (N. ed.) 

care pînă în prezent oferă hrană spirituală milioanelor de suflete 
din Asia îndepărtată!. Este prima treaptă conservată a universalis- 
mului uman, situat deasupra unei rînduieli naţional-politice exclu- 
siviste a religiei şi a societăţii. 

Născut în ţara castelor, budismul nu a repudiat nicidecum orga- 
nizarea societăţii după principiul castelor şi nu a aspirat defel la 
suprimarea ei; adepţii lui au încetat pur şi simplu să creadă în prin- 
cipiul acestei întocmiri, în inegalitatea ereditară necondiționată a 
claselor sociale. Apărut în mediul unui popor foarte izolat, budis- 
mul nu l-a renegat ci doar i-a reorientat conştiinţa spre noțiuni uni- 
versale, transnaţionale, motiv pentru care religia indiană. "pregătită 
de filozofia indiană şi respinsă spre sfîrşit în propria ei ţară, a putut 
să prindă rădăcini la multe alte popoare aparţinînd unor rase diferite 
şi avînd o altă educaţie istorică. 

Ideea infinitului negativ al spiritului uman a apărut în gîndirea 
filozofică înaintea budismului?, dar ea a căpătat prin el forţa 
întruchipării istorice în viaţa comunitară. Datorită universalismu- 
lui său practic-morul, izvorît din minte dar mai ales din suflet, 


1 Remarcăm în acest context faptul că, urmînd exemplul tendenţiosu- 
lui Schopenhauer, numărul budiştilor este, de regulă, excesiv supraeva- 
luat; se vorbeşte de 400, 600 şi chiar de 700 milioane de adepţi ai acestei 
religii. Aceste cifre ar fi exacte dacă China şi Japonia ar fi populate exclu- 
siv de budiști. În realitate, învăţătura lui Buddha sub diversele sale vari- 
ante constituic o religie a maselor numai în insula Ceylon, în Indochina, 
Nepal, Tibet, Mongolia şi a bureaţilor şi kalmicilor de la noi al căror 
număr total se ridică la cel mult 75 sau 80 de milioane de suflete. În ceea 
ce priveşte China şi Japonia, budismul reprezintă doar una din doctrinele 
admise la care oamenii instruiți aderă în măsură mai mare sau mai mică 
fără să renunţe însă la cultul lor naţional, tot astfel cum pe timpul lui 
Alexandru I mulţi ortodocşi erau membri ai lojei francmasonice. (N. a.) 

2 Referitor la vechimea filozofiei indiene multă vreme au circulat 
ipoteze dintre cele mai fantasmagorice care încep să cedeze locul unui 
studiu ştiinţific mai riguros. În mare măsură indienii şi-au format mai 
tîrziu patrimoniul lor de doctrine filozofice parţial sub influenţa nemij- 
Jocită a grecilor în perioada de după Alexandru Macedon, parţial, mai 
tirziu, în timpul arabilor care au propagat filozofia lui Aristotel 
deopotrivă în Orient şi Occident, Incontestabil însă este faptul că grecii, 
nemaivorbind de arabi, o dată ajunşi în India, au găsit acolo o filozofie 
originală autohtonă a „înţelepţilor goi“ (eymnosofiştii) — fenomen 

Buddha Sakya-Muni a creat pentru umanitate o formă inedită de 
convieţuire — frăţie de monahi săraci, proveniţi din orice castă și 
din orice seminţie: aşa-zişii „ascultători“ (sravaky) ai doctrinei 
autentice, adepţi ai căii perfecte. Aici pentru prima dată demni- 
tatea persoanei şi relaţia ei cu societatea erau finalmente determi- 
nate nu de moştenirea în tape a apartenenţei la un anume neam sau 
la o anume tormaţiune naţional-politică, ci de actul intim al 
optiunii pentru un anumit ideal spiritual. Ideile teoretice ale celui 
dintii Buddha autentic şi condiţiile de viaţă ale comunităţii lui 
monahale au suferit nenumărate modificări, dar esenţa morală a 
celor exprimate şi create a rămas pînă în prezent cristalizată în 
mod clar şi durabil în mînăstirile lamaiste din Tibet şi Mongolia. 

Această esenţă morală a budismului, înţeleasă ca o formulă per- 
sonal-comunitară, închegată destul de bine în decursul a mai bine 
de două mii de ani de existenţă istorică, constă în sentimentul de 
venerație faţă de întîiul Trezitor Trezit — strămoşul spiritual al 
tuturor celor treziţi ulterior, dascălul preafericit. Veneraţiei i se 
alătură cerința sfinţeniei sau a totalei absenţe de voinţă (asceză 
lăuntrică, spre deosebire de montificarea trupului, în care s-au 
exersat și se exersează „gymnosofiştii“ și care nu-l satisface pe 
Buddha Săkya-Muni) precum și porunca bunăvoinţei şi compasi- 
unii generale faţă de orice fiinţă, fără discriminare. Această din 
urmă latură, cea mai accesibilă şi mai atrăgătoare a budismului, 
denotă însă şi deficienţa lui. 


IV 


Prin ce se deosebeşte în fond, în viziunea budismului, un om 
treaz din punct de vedere spiritual de unul netreaz? Cel din urmă, 
sugestionat de iluzii senzoriale, ia distincţiile aparente şi efemere 
drept reale şi definitorii, și din această cauză unele lucruri le 


reprezentativ antic şi tradiţional. După aparenjele lor, aceşti adamiști 
indieni nu pot fi confundați cu adepţii budismului, fiind mai curînd expo- 
nenji ai misticismului ascetic — yoga care îl precede po Buddha. Mai 
vechi cra panteismul Upanișadelor. Precursorul direct al lui Sâkya- Muni 
considerat, nu fără temei, creatorul sistemului dualismului spiritualist 
(redat în Sâmgha-Kârikă), deși personalitatea şi numele acestui înțelept 
— Kapila — stau sub semnul întrebării. (N. a.) 

dorește, altele îi inspiră frică, de unele se simte ataşat, pe altele le 
respinge; pe unii îi iubeşte, pe alţii îi urăște. Trezit din aceste 
emoţii încercate în vis, el îşi dă seama că ele sînt lipsite de sub- 
stanţă şi de aceea se linişteşte; în lipsa a ceva ce ar merita efortul 
susţinut al voinţei sale, el se eliberează de orice dorinţă, preferinţă 
şi frică, şi astfel nu mai are nici un motiv de ceartă şi mînie, de 
vrajbă şi ură. Eliberat de asemenea patimi. el încearcă faţă de 
orice un sentiment egal de bunăvoință sau de milostenie. Dar de 
unde apare la el un atare sentiment? Convins că totul este un vid, 
că toate condiţiile obiective ale existenţei sînt efemere şi fără nici 
o valoare, înțeleptul trezit ar fi trebuit să se cufunde într-o stare de 
totală nepătimire, despovărată în egală măsură şi de ură și de 
milostenie: cele două simţăminte opuse presupun deopotrivă, în 
primul rînd, certitudinea în ceea ce priveşte existenţa fiinţelor vii, 
în al doilea rînd, configuraţia lor distinctă (de pildă, deosebirea 
între un profan suferind care îmi cere îndurarea şi Buddha-prea- 
seninul care nu are nevoie de ea) şi, în sfîrşit, îndurarea, nu mai 
puţin decît ura, îndemnînd la o anumită acţiune care depinde de 
calităţile obiectului şi de condiţiile date ale vieţii. Or, toate aces- 
tea nu sînt compatibile cu principiul de bază al vidului universal 
şi al indiferenţei. Concepţia morală a budismului reclamă o abne- 
gaţie participativă, şi această exigenţă este legată de Însuşi con- 
ceptul de Buddha: un Buddha desăviîrşit (aşa cum era Săkya-Muni 
din neamul Gautama) se deosebeşte de un Buddha nedesăvirşit 
sau Sihastru (Buddha-Prateka) tocmai prin aceea că nu se 
mulţumeşte să aibă conştiinţa proprie asupra vidului dezolant al 
lumii, ci este decis a scăpa de această suferinţă toate fiinţele vii. O 
asemenea decizie generală este precedată, în încarnările lui ante- 
rioare mai vechi, de anumite acte de sacrificiu de sine excesive 
care abundă în legendele budiste (de pildă, într-una din fazele pre- 
existenţei sale, Buddha s-ar fi lăsat sfişiat de un tigru ca să salveze 
o femeie sărmană cu copii). Prin astfel de acte eroice (spre deose- 
bire de ritualul sinuciderii gratuite la asceţii indieni din perioada 
pre-budistă) se obţine direct o stare de beatitudine supremă şi pen- 
tru oricine s-a „trezit“. Este edificatoare, în acest sens, povestea 
unui apostol budist — Arya-devah. La marginea unui oraş el a 
găsit un cîine rănit, năpădit de viermi. Pentru a salva cîinele fără 
să omoare viermii, Arya-devah i-a pus pe o bucată de carne tăiată 

din propriul său corp. În acea clipă oraşul, cîinele şi viermii au 
dispărut din faţa ochilor lui şi el s-a cufundat deodată în Nirvâna. 
O asemenea abnegaţie participativă, dictată de compasiunea pen- 
tru toate fiinţele vii, constituind o particularitate pregnantă a doc- 
trinei morale budiste, nu poate fi pusă în acord cu principiul de 
bază al budismului ca învățătură despre indiferenţă. Desigur, 
nutrind milă pentru toţi, de la Brahma şi Indra pînă la vierme, eu 
nu încalc principiul indiferenţei, dar în momentul în care senti- 
mentul compasiunii universale se transformă în acţiune concretă 
de salvare, trebuie să spunem „adio“ indiferenţei. Dacă în loc de 
cîine Arya-devah s-ar fi întîlnit cu un om suferind de iluzii şi de 
rătăcire, compasiunea faţă de această „fiinţă vie“ ar fi pretins nu o 
bucată de carne, ci cuvinte din adevărata învăţătură, pe cînd a te 
adresa unui vierme înfometat cu poveţe înțelepte ar fi fost tot atît 
de absurd ca şi a hrăni cu propria ta carne un om sătul, dar cu 
mintea rătăcită. Așadar, o compasiune egală faţă de toţi reclamă o 
atitudine activă inegală, şi chiar net diferențiată în raport cu unii 
sau alţii dintre ei. Această diferenţiere nu pare lipsită de temei nici 
în viziunea unui budist, deoarece şi el, desigur, va fi de acord că 
dacă Arya-devah nu ar fi deosebit viermele şi cîinele de om şi ar 
fi recomandat lighioanelor înfometate citirea unor cărţi care mîn- 
tuiesc sufletele, este îndoielnic că ar fi fost în stare să săvirşească 
un act de sacrificiu şi să merite Nirvâna. Prin urmare, pe lîngă 
compasiunea universală se impune un discernămint de judecată 
graţie căruia fiecare primeşte ceea ce i se cuvine: animalul o 
bucată de carne, fiinţa raţională — cuvîntul care trezeşte spiritul. 
Dar nici atît nu este suficient. Compasiunea universală mă obligă 
să doresc tuturor o bunăstare supremă şi definitivă care să nu con- 
stea în îndestulare, ci în izbăvirea totală de suferinţele pricinuite 
de existenţa limitată precum şi în necesitatea reîncarnărilor. O 
asemenea izbăvire — singurul bun veritabil — nu o poate obține 
viermele cîtă vreme rămîne doar vierme; ea este accesibilă numai 
fiinţei raţionale, înzestrate cu conștiința de sine. De aceea dacă 
trebuie să-mi extind compasiunea şi asupra unor creaturi infe- 
rioare, nu mă pot limita la simpla alinare a suferințelor lor 
prezente, ci trebuie să le ajut în atingerea scopului final constînd 
în regenerarea lor în forme superioare. Or, budismul contestă 
condiţiile obiective de existenţă ca fiind deşarte şi iluzorii, şi deci 

înălţarea fiinţelor pe scara reîncarnărilor depinde exclusiv de pro- 
priile lor acţiuni (legea karma): forma viermelui este fructul 
inevitabil al păcatelor anterioare, şi nici un ajutor din afară nu-l 
poate ridica la nivelul cîinelui sau elefantului. Chiar Buddha putea 
să influenţeze în mod direct numai fiinţele raţionale, conştiente; 
autoritatea lui se limita însă şi ea doar la faptul că predica lui le 
oferea posibilitatea de a accepta sau nu adevărul propovăduit: 
ceea ce înseamnă, în primul caz, izbăvirea de suferinţa întrupării, 
iar în al doilea caz, perpetuarea acestei suferinţe. Toată acţiunea 
mîntuitoare a „celor treziţi“ se reduce la un impuls dat semenilor 
lor adormiţi, după care unii reușesc să se trezească iar alţii nu fac 
decît să treacă de la visurile apăsătoare la altele şi mai chinu- 
itoare. 

Astfel, în ciuda autenticităţii sale intrinseci, principiul compa- 
Siunii participative faţă de toate fiinţele vii nu găseşte, din punctul 
de vedere a! budismului, o aplicare adevărată. Noi nu sîntem capa- 
bili să mîntuim cu adevărat creaturile inferioare, iar asupra 
fiinţelor raţionale acţiunea noastră de acest pen este extrem de 
limitată. În ciuda tuturor prescripţiilor şi legendelor, formula 
însăşi a credinţei (vezi mai sus) ne arată că budismul reduce sfera 
reală a relaţiilor morale şi a conexiunilor existenţiale la fraterni- 
tatea apropiaților săi „treziți“ care se susţin reciproc ducînd o viaţă 
paşnică, contemplativă — ultimul reziduu ai acţiunilor anterioare 
înainte de a trece în Nirvăna. 


V 


Semnificaţia universal-istorică a budismului constă în aceea că 
personalitatea umană pentru prima dată a fost preţuită nu ca un 
mernbru al ginţii, al castei sau al formaţiunii naţional-politice, ci 
ca purtătoarea unei, conștiințe superioare, ca fiinţa capabilă să se 
trezească din iluziile somnului existenţial şi să se elibereze de 
lanţul cauzalităţii. O astfel de fiinţă poate proveni din orice castă 
sau popor, şi în acest sens religia budistă marchează în istorie — 
după particularismul gentilic şi naţional-statal — apariţia unui sta- 
diu general-uman sau universal. Este limpede însă că universalis- 
mul budist are prin excelenţă un caracter abstract şi negativ. Se 
proclamă principiul indiferenţei, se contestă vechea semnificaţia a 
barierelor etnice şi de castă, noua comunitate religioasă cu inde 

oameni de toate culorile şi stările sociale, dar în final totul rămîne 
neschimbat; nu se pune la ordinea zilei şi nu se conştientizează 
defel sarcina reunificării părţilor disparate ale umanităţii şi cea u 
formării unei împărăţii de ordin superior, budismul ca expresie a 
universalismului ordinului monahal dovedindu-se astfel incapabil 
să depăşească acest moment. O dată cu trecerea de la organizarea 
gentilică la orînduirea statală, entităţile sociale anterioare — 
ginţile — se subsumează unui nou întreg de ordin superior — 
comunitatea structurată politic. Acest lucru este valabil şi pentru 
cel de al treilea stadiu de dezvoltare umană — planetară sau uni- 
versală — cînd statele şi popoarele ar trebui să facă parte inte» 
grantă dintr-un nou organism atotcuprinzător. Cu alte cuvinte, 
oricît de generoase ar fi principiile proclamate, în viaţa reală sem- 
nificaţia pozitivă o vor avea formațiunile naţional-politice consti- 
tuite, iar noţiunile de felul: „toţi oamenii“ şi mai ales „toate 
fiinţele vii“ vor rămîne doar nişte abstracții întruchipate în mod 
simbolic în imaginea mînăstirii retrase din viaţă. Complet străin 
de scopul reunificării reale a fiinţelor vii sau, cel puţin, a unor 
părţi disparate ale umanităţii, budismul demonstrează că nu este 
decît o primă treaptă a conştientizării vieţii general-umane, 
cadrul lui individul îşi manifestă semnificaţia infinită, 
deoarece eul necondiţionat nu acceptă nici un fel de îngrădiri, 
declarînd: „Eul nu este constrîns de nimic, a trecut prin toate, ştie 
că totul este un vid şi se situează deasupra tuturor condiţio- 
nărilor.“ Conform budismului, negarea existenţei prin cunoașterea 
ei reprezintă o caracteristică absolută a spiritului uman care-i con- 
feră superioritate nu numai faţă de toate creaturile pămiînteşti, ci şi 
faţă de toate zeitățile care au acest.statut prin originea lor, pe cînd 
un înţelept trezit devine zeu prin forţele lui proprii, prin propriul 
său act de conștiință şi prin voinţa lui: el este un prin sine-Zeu, un 
zeu ce s-a făcut pe sine. În conformitate cu aceasta, tot ceea ce este 
creat constituie un material pentru acele acte de conştiinţă şi 
voinţă prin intermediul cărora personalitatea umană trebuie să 
ajungă la autoîndumnezeire. Cei care au păşit pe calea ce duce 
spre acest scop alcătuiesc o societate normală sau o frăţie (ordinul 
monahal) care este menţionată în predicile credinţei budiste 
(credinţa în Sămpeha). Dar această societate are, evident, o exis- 
tenţă temporară cîtă vreme membrii ei nu ating o stare desăviîrşită: 
în Nirvăna trebuie să dispară complet orice fel de determinare, inclu- 

siv cea de ordin social. Întrucît caracterul necondiţionat al perso- 
nalităţii umane este interpretat în mod negativ, ca libertate absolută, 
ea nu reclamă nici un fel de împliniri şi orice relaţie cu ceilalţi nu 
reprezintă decît un fel de scară, care este înlăturată în momentul 
atingerii gradului suprem al indiferenţei absolute. Trebuie spus însă 
că în virtutea caracterului negativ al idealului budist nu numai socia- 
litatea, ci chiar şi moralitatea au doar o semnificaţie convenţională şi 
trecătoare. 

Sentimentul moral şi religios de venerație (pietas) nu are în bu- 
dism un obiect autentic şi etern. Un înţelept atotcunoscător şi abso- 
lut liber nu mai descoperă nici un obiect care să-i inspire venerație. 
Cînd Buddha din tribul Sâkya-Muni atinsese gradul suprem de 
înţelepciune, nu numai Indra cu ceata lui de zeități vedice, ci însuşi 
Dumnezeul suprem al preoţilor atotputernici — Brahma — a venit 
la el să asculte cu smerenie noua învăţătură şi, iluminîndu-se, l-a 
răsplătit pe dascăl cu onoruri dumnezeieşti. Cu toate acestea, 
Buddha este un om care a deveni) zeu sau a ajuns la o stare absolută 
prin propria sa forţă, şi acest obiectiv rămîne suprem pentru orice 
fiinţă. Din această pricină, deşi budiştii venerează pînă la idolatrie 
memoria şi relicvele dascălului lor, acest lucru se pune pe seama 
nedesăvfîrşirii adoratorilor înşişi. lar un budist desăvîrşit care a atins 
Nirvăna nu se mai deosebeşte cu nimic de însuşi Buddha și pierde 
orice obiect pentru sentimentul religios. In principiu (sub raport ideal), 
aici se suprimă orice posibilitate de atitudine religioasă, budismul în 
esenţa sa fiind nu numai o religie a negaţiei, ci şi a autonegaliei. 

În mod similar, componenta altruistă a moralității dispare şi ea pe 
treptele superioare ale adevăratei ascensiuni, căci în acest caz se 
recunoaşte inutilitatea oricărei diferențieri, inclusiv a aceleia în vir- 
tutea căreia anumite fenomene şi situaţii stîrnesc în noi un sentiment 
de milă. „Fii milostiv faţă de toate ființele“ — se spune în doctrina 
timpurie a sutrelor. „Nu există nici O fiinţă, şi orice sentiment este un 
rod al necunoașterii”' — se proclamă în metafizica superioară 
Abhidharma!. În fine, nici morala ascetică nu are în budism o jus- 
tificare pozitivă în ciuda mînăstirilor lui. Ele nu sînt decît nişte 


! Doctrina budistă în ansamblul ei se divide în trei părţi ale canonului 
sfint, de unde şi denumirea „Cele trei coşuri” (Tripitaka — în sanscrită); 
Siitra cuprinde o doctrină morală, Vinaya — regulamentul monahal şi 
Abhidharma — înţelepciunea transcendentală.(N.ed.) 

lăcașuri pentru contemplativii care au renunţat la deşertăciunea 
lumească şi aşteaptă să treacă în Nirvâna. Dar lupta cu trupul întru 
fortificarea spiritului şi spiritualizarea trupului — un astfel de 
ascetism pozitiv nu se înscrie în orizontul budismului. Spiritul nu 
este decît cunoaştere, iar trupul o fantomă, cunoscută ca atare, 
Moartea fizică a cărei privelişte l-a zguduit atît de puternic pe 
prinţul Siddărtha demonstrează doar că viaţa este o înşelăciune de 
care trebuie să ne eliberăm. dar nici unui budist nu-i trece prin 
minte ideea reînvierii. În absenţa scopului suprem al ascezei îşi 
pierd orice sens mijloacele lui de realizare. Din punctul de vedere 
al indiferenţei absolute, regulile ascezei ca şi cele de altă natură 
sînt lipsite de semnificaţie proprie şi chiar dacă se păstrează în 
practicile exterioare ale budismului, ele sînt utilizate ca demersuri 
pedagogice, destinate fiilor spirituali sau ca o simplă moştenire 
istorică a trahmanismului. Dar un budist desăvîrşit nu se va 
abtine, fireşte, de la o masă copioasă şi nu va face vreo deosebire 
între O mîncare din carne şi una vegetariană. Semnificativ este 
faptul că, potrivit legendei de a cărei autenticitate nu avem motive 
să ne îndoim. fondatorul însuşi al acestei religii care impune cu 
stricteţe un regim vegetarian a murit din pricina consumului 
imprudent de carne de porc. 


VI 


Ca orice doctrină negativă budismul este legat de ceea ce con- 
stituie obiectul negaţiei lui — de această lume materială, de 
această viață senzorială, aducătoare de moarte. El repetă neobosit 
că „Totul este un vid“ şi judecata lui bate pasul pe loc, deoarece 
vidul reprezintă pentru el totul. Singura lui cunoştinţă pozitivă se 
referă la obiectul neguţiei sale, iar ceea ce afirmă pozitiv, adică 
recunoaşte ca nefiind un vid, nu ajunge la nici o idee sau formulă 
pozitivă, rezumîndu-se la indicarea negativă a Nirvănei care este 
inactivitate, imobilitate, linişte, neant. Pentru budism sfera cu- 
noașterii cuprinde numai inferiorul şi vidul, excluzînd superiorul 
şi desăvîrşitul care constituie doar un imperativ: Nirvāna este un 
postulat şi nu ideea bunăstării absolute pe care am preluat-o de la 
greci şi nu de la indieni. 

Rațiunea umană, regăsindu-şi natura sa universală şi necon- 
diţionată prin negarea a tot ceea ce constituie parţialu! şi finitul, 

nu putea să se oprească după acest prim pas făcut: de la cunoaş- 
terea vidului lumii materiale ea trebuia să avanseze spre zone lip- 
site de acest vid şi în numele cărora să respingă realitatea iluzorie. 
Dacă în budismul indian personalitatea umană capătă semnificaţia 
sa necondiționată numai prin negarea existenţei nedemne, în con- 
cepţia greacă, promovată de Socrate şi ridicată la rang de teorie de 
către discipolul său cel mai de seamă, această necondiţionare se 
justifică prin afirmarea existenţei demne — a lumii ideilor şi a 
relaţiilor ideale. Un atare idealism înțelege la fel de bine ca şi bu- 
dismul că tot ceea ce este trecător reprezintă un vid, că realitatea 
materială dată nu este decît o iluzie a existenţei şi, în fond, un 
neant (to me on). În conştiinţa grecilor îşi găseşte un ecou puter- 
nic şi pesimismul existenţial al budiştilor: 


Acela ce-o viaţă prea lungă-şi rîvneșta 
Nevrînd nici s-audă de viaţa 

Ce-i omului dată-ndeobşte, din minte-şi 
leşit-a. Căci viaţa prea lungă 

Mai multe amaruri aduce, 

Decît bucurie. Pe aceasta 

Zadamic cînta-o-vor ochii cînd soarta 
Cea rea va fi vrut ca să treci de 

Hotarul firesc al trăirii!, 


Deşi aici apare în prim plan noţiunea tipic elenă de măsură, gîn- 
dul exprimat o devansează. Nu numai o viaţă marcată de excese, 
dar orice fel de viaţă nu produce decit suferință; 


Nimic nu-i mai bine decît ca pe lume 
Să nu fi venit niciodată. 

Ori dacă a zilei lumina-ai văzut-o, 
Să faci cît mai grabnic tu cale 
Întoarsă în beznă. Căci cînd tinereţea 
Cu veselul farmec al vieţii 

Cea fără necazuri se duse, cum oare 
Şi cine de greaua povară-a 

Durerii mai poate să scape? Ce rele 
Îi fi-vor cruţate? Dihonii, 








1 Sofocle, Oedip la Colonos, în volumul: Sofocle, Teatru, ELU, 
Bucureşti, 1969, (N. t) 

Zavistii şi lupte și-omoruril| 

Şi apoi cea din urmă, ce-i încă 

Mai grea băuîneţea, cu-a ei șubrezeală, 
Şi-a ei sihăstrie! Ah hîda-il 

Ea trage cu sine şirag de amaruril. 


Pentru conştiinţa greacă superioară era tot atît de limpede, ca şi 
pentru cea indiană, faptul că aspirînd orbește la o satisfacţie mate- 
rială, voinţa practică nu o poate obţine în nici o împrejurare exte- 
rioară şi deci din acest punct de vedere, bunul autentic rezidă nu în 
a te bucura într-un fel sau altul de viaţă, ci în renunţarea totală la ea. 


Atunci şi-o afla mîntuirea 

Cînd, fără ca ison să-i ţină cîntarea, 
De nuntă, ori liră, ori danţul 
Ursita-l va duce-n vecie la Hades?. 


Viziunea pesimistă în expresia ei poetică era atestată şi de filo- 
zofia greacă prin aforismele devenite locuri comune în orice doc- 
trină morală de sorginte idealistă şi spiritualistă: viaţa senzorială 
este o temniţă pentru spirit, corpul — un coşciug al sufletului, 
filozofia autentică este o moarte continuă etc. Însuşindu-şi toate 
aceste elemente de bază ale budismului. geniul grec nu s-a oprit 
însă la ele. Latura suprasenzorială a existenţei i-a dezvăluit 
conţinutul raţional şi în locul Nirvânei a apărut Cosmosul esen- 
telor eteme accesibile raţiunii, sub formă de idei (la platonicieni) 
şi de organism al raţiunii universale (la stoici). Personalitatea 
umană îşi afirmă semnificaţia ei necondiționată nu prin negarea a 
ceea ce este fals, ci prin angajarea raţiunii pe calea adevărului: 
exponentul unei asemenea conştiinţe universale superioare nu mai 
este monahul-înţelept care a rupt cu vidul realităţii, urmînd con- 
secvent principiul detaşării, ci gînditorul-înţelept care şi-a însuşit 
plenitudinea existenţei ideale în unitatea lăuntrică a diversităţii ei. 
Şi unul şi celălalt refuză să trăiască prin simţuri, dar cel din urmă 
trăieşte cu raţiunea în universul ideilor pure, adică în ceea ce este 
demn şi deci adevărat şi peren. Viziunea este marcată de dualism; 
tot ceea ce. există — în afara laturii materiale false faţă de care 
filozofii greci au aceeaşi atitudine negativă ca şi gymnosofiştii 


! Ibid. (N. t.) 
2 Ibid. (N. £) 

indieni — are şi o latură pozitivă adevărată, tot ceea ce constituie 
un fenomen iluzoriu pentru simţuri şi sensibilitate conţine în sine 
pentru gîndire o „pecete a ideii“, potrivit lui Platon sau „un sîm- 
bure de rațiune“, conform doctrinei stoicilor (logoi spermatikoi — 
„raţiuni seminale“) — de unde opoziţia în viaţa umană între ceea 
ce corespunde ideii şi este în acord cu raţiunea, şi ceea ce con- 
trazice normele ideale. Adevăratul înţelept nu mai este un sihastru 
sau un călugăr rătăcitor retras din viaţă care să-i convingă cu 
blîndeţe și pe ceilalţi să-l urmeze, ci un demascator neînfricat al 
neadevărului vieţii de toate zilele și al lipsei de judecată practică. 
De aceea şi sfîrşesc ei în moduri diferite: Budha Săkya-Muni 
moare împăcat după un ospăț cu discipolii săi, în timp ce Socrate, 
condamnat şi aruncat în temniţă de concetăţenii săi, este silit de ei 
să bea o cupă cu otravă. În ciuda acestui final tragic, conflictul 
între idealismul grec şi realitatea nedemnă nu declanşează o lupta 
aprigă. Reprezentant suprem al umanităţii în acest moment istoric, 
filozoful este conştient de valoarea sa necondiționată, întrucît 
trăieşte prin gîndirea abstractă în universul cu adevărat real al 
ideilor pure sau al raţiunii atotcuprinzătoare, dispreţuind existenţa 
neadevărată, iluzorie a lumii material-sensibile. Cînd acest dispreţ 
este sincer şi temerar, el este întîmpinat cu ură de mulţimea care 
trăiește în acest mediu inferior, şi idealismul său poate să-l coste 
chiar viaţa, ca în cazul lui Socrate. Şi totuşi atitudinea lui faţă de 
realitatea nedemnă nu depăşeşte un simplu dispreţ. Desigur, aces- 
ta are o altă natură decît disprețul profesat de budism. Buddha dis- 
preţuieşte lumea pentru vidul ei, dar caracterul indefinit al acestei 
atitudini o face să fie lipsită de orice venin: dacă totul este la fel 
de inutil, atunci nimeni nu este lezat în mod special, iar dacă 
realităţii imunde i se opune doar Nirvăna, atunci această realitate 
nu este ameninţată în nici un fel, căci Nirvăna este o stare abso- 
lută şi nu o normă în raport cu anumite stări relative. Idealistul are 
o asemenea normă dispreţuind şi condamnînd viaţa din jur nu pen- 
tru complicitatea ei cu vidul universal, ci pentru caracterul ei anor- 
mal, irațional şi neconcordant cu ideea. O asemenea dezaprobare 
nu mai este neutră, ea cuprinde o anumită revendicare și sfidare, 
ceea ce îi irită pe toţi ceilalţi care au în comun o anumită debili- 
tate practică şi le generează în mod obişnuit dușmănia, iar uneori 
se soldează cu persecuțiile şi cupa de otravă. 

Şi totuşi acest conflict stă sub semnul hazardului. Socrate a 
condamnat tot timpul regimul atenian, dar numai spre bătrînețe, la 
vîrsta de șaptezeci de ani, a fost persecutat, evident numai datorită 
schimbărilor survenite în situaţia politică. Caracterul lui era 
neadecvat numai pentru statul atenian, căci în Sparta, de pildă, 
domnea un regim mai drept. Principialul discipol al lui Socrate, 
Platon. a plecat mai tîrziu în Sicilia unde, cu sprijinul lui Dionisios 
din Siracuza, intenţiona să întemeieze un stat ideal în care filozo 
filor, în locul cupei cu otravă. li s-ar oferi frînele puterii. Platon nu 
a reuşit să-şi realizeze proiectul, dar a putut să se întoarcă la Atena 
şi Să ţină prelegeri la Academia sa. fără să fie în vreun fel împie- 
dicat, şi să trăiască în tihnă pînă la adinci bătrîneţi. Nici discipolul 
lui Socrate şi nici promotorii idealismului în genere nu au fost 
vreodată prigoniţi: nebucurîndu-se de dragoste, ei erau toleruţi. Expli- 
Caţia trebuie căutată în aceea că prin esenţa sa idealismul gravi- 
tează în jurul lumii abstracţiilor, şi opoziţia revelată de el între 
normal şi anormal, cuvenit şi necuvenit, în ciuda clarităţii ei rela» 
tive păstrează cu precădere un caracter speculativ, iar implicarea 
lui în realitatea detestată nu este suficientă pentru a pătrunde În 
chiar miezul ei. Într-adevăr, se ştie cît de superficiale sînt ide- 
alurile practice ale celui mai de seamă idealist, Platon, fiind mai 
mult apropiate de realitatea reprobabilă decît de existenţa auten- 
tică. Împărăţia ideilor se prezintă într-o unitate atotcuprinzătoare, 
necondiţionat-universală, lipsită de bariere, discordii și ură, iar 
statul pseudo-ideal al lui Platon. în ciuda unor idei îndrăzneţe şi a 
construcţiei sale elegante, este tributar acelei mărginiri de care 
omenirea s-a eliberat nu numai sub raport ideal, ci şi practic: 
această împărăție a filozofilor nu este altceva decît o comunitate 
locală restrînsă, populată de greci și întemeiată pe sclavie, pe 
războaie neîntrerupte şi pe relaţii sexuale care evocă grajdul în 
care se fac împerecherile. Reiese clar că obiectivul politic nu este 
intim legat de preocuparea principală a filozofului căruia, în fond, 
îi este egal în ce mod se vor orîndui oamenii pe pămînt, unde 
adevărul nu a existat şi nu va exista niciodată. Pentru el adevărate 
satisfacţie constă în contemplarea adevărului abstract, imuabil, 
atotcuprinzător, iar aspiraţia firească spre întruparea lui practică 
este contracarată suficient de putemic de cele două certitudini 
indisolubil legate de idealism: prima, în privinţa faptului că 

adevăiul ideal lasă pe suprafaţa existenţei numai reflexe sau urme 
și nu se poate întruchipa în ea în mod total; a doua, în aceea că pro- 
priul spirit al filozofului este legat de această realitate numai în 
mod ocazional şi exterior şi deci nu poate fi angajat în nici un fel. 

Aflîndu-se în pragul morţii, Socrate se bucura că va părăsi pen- 
tru totdeauna lumea existenţei false şi va trece în împărăţia exis- 
tenţei autentice. Evident, o asemenea stare sufletească exclude în 
cele din urmă orice angajare practică, o astfel de concepţie nu 
implică nici o obligaţie şi nici o dorinţă de a se consacra refacerii 
acestei vieţi, mântuirii acestei lumi. Ridicînd personalitatea umană 
Ja înălţimea absolutului, idealismul platonician, aidoma nihilis- 
mului budist, nu creează mediul social pe măsura semnificației ei 
absolute: atît ordinul monahal cît şi statul filozofilor nu reprezintă 
decît 0 tranzacţie temporară a înţeleptului cu o viaţă falsă: o 
adevărată satisfacţie el găseşte doar în indiferența pură a Nirvănei 
— în primul caz, şi în lumea pur mentală a ideilor — în cel de al 
doilea caz. Înseamnă oare că şi pentru idealism viaţa este lipsită 
de sens? În acest context se dezvăluie contradicţia internă a idea- 
lismului care nu permite conștiinței umane să rămînă pe această 
treaptă, luînd-o drept adevăr suprem. 


VII 


Dacă lumea noastră nu ar fi avut nici o tangenţă cu idealul sau 
cu adevărul, idealismul însuşi nu ar fi fost posibil. Exponentul 
nemijlocit al principiului ideal în această lume este, desigur. însuşi 
filozoful care contemplă o existenţă autentică. El însă nu a picat 
din cer, raţiunea lui reprezintă doar o treaptă superioară a raţiunii 
general-umane care se exprimă prin cuvînt — un fapt universal —, 
prin ideea reală sau prin raţiunea practică, ceea ce înţelesese foarte 
bine încă Heraclit preluat şi interpretat de Socrate şi Platon, de 
Aristotel şi de stoicul Zenon. Principiul suprem nu este însă pre- 
zent numai în lumea omului. Însuşi Socrate apela la raționalitatea 
formei şi mişcării fiinţelor vii ca şi la relaţia teleologică a feno- 
menelor în genere, ca la un argument preferat în favoarea statutului 
de principiu universal al raţiunii. Dar principiul ideal nu se supra- 
pune cu teleologia, el se extinde şi asupra întregii existenţe con- 
crete cu excepţia haosului nemărginit unde domneşte principiul 
opus (to apeiron, to meon). Unde există măsură, limită şi normă, 

acolo domnesc raţiunea şi ideea. În acest caz însă, opoziţia 
esenţială preconizată de idealism între lumea lucrurilor sensibile 
şi lumea ideilor abstracte se dovedeşte a fi relativă şi fluidă. De 
vreme ce în orice existenţă concretă este implicată o idee, putem 
vorbi doar de gradul diferit al implicării. Pe cît o plantă sau un ani- 
mal conţin în sine elemente inteligibile mai desluşite şi întreţin 
relaţii mai complexe şi mai profunde cu restul lumii decît o simplă 
piatră sau un alt fenomen natural, pe atît este mai pregnantă în 
organismele vegetale şi animale prezenţa ideii sau idealitatea 
aflată pe o treaptă superioară, decît la o piatră sau o băltoacă, 
Înaintînd pe aceeaşi cale, putem spune că orice om, ca fiinţă 
cuvîntătoare şi capabilă de gîndire raţională, reprezintă un nivel 
superior de idealitate în raport cu animalele, dar un om necultivat, 
înclinat spre patimi şi vicii rămîne tot atît de mult în urma unui 
filozof, cuvîntul căruia este expresia raţiunii nu numai sub rapor- 
tul organizării, ci şi al modului lui de întrebuințare efectivă. În 
fine, filozofii înşişi se deosebesc între ei după gradul de însuşire a 
adevărului suprem. Această gradualitate privind prezenţa raţio- 
valului în univers, de la piatră la „divinul“ Platon, nu este lipsită 
de un anumit sens şi nu se împotriveşte ideii: ierarhia respectivă 
ar fi fost un nonsens numai dacă raţiunea ar fi impus nediferen- 
țierea, iar „ideea“ ar fi însemnat uniformitate. Rațiunea însă con- 
Stituie relaţia universală, şi ideea întruchipează reunirea multiplu- 
lui (de pildă, ideea de organism care reunește multe părţi şi ele- 
mente subordonate aceleiaşi finalităţi; sau ideea de stat care unifi- 
că o multitudine de interese aspirînd la o bunăstare generală; ideea 
de ştiinţă în care o mulţime de cunoştinţe converg către un adevăr 
general). Din acest motiv realitatea noastră în care un număr 
infinit de lucruri şi fenomene se întîlnesc şi coexistă într-o ordine 
universală unitară trebuie considerată drept raţională şi în concor- 
danţă cu ideea. Critica acestei idei de către idealism este în- 
dreptăţită numai atunci cînd vizează nu natura generală a lumii şi 
diferenţa de grad ce decurge din această natură fără de care ar fi 
imposibilă unitatea supremă. ci ordinea ierarhică a treptelor ce nu 
ar corespunde demnităţii lor interioare. Ideea de om nu se de- 
gradează, ci, dimpotrivă, se exprimă prin aceea că, pe lîngă inte- 
lect, omul posedă o voinţă dinamică şi sensibilitate. Întrucît însă 
intelectul care contemplă adevărul universal este, în fond, mai 

presus de aspiraţiile şi senzațiile cantonate în particularităţile lor, 
el trebuie să le domine — şi invers: dacă aceste facultăţi inferioare 
prevalează în viaţa omului, ideea de om se degradează şi în inte- 
riorul lui se petrec lucruri anormale, lipsite de sens. La fel, dife- 
renţa între diversele stări sociale sau clase nu contrazice ideea de 
societate civilă, dacă relaţiile dintre aceste clase sînt determinate 
de calitatea lor intrinsecă. Atunci însă cînd un grup de oameni care 
sînt mai apți pentru munca administrativă decît pentru cunoaşterea 
şi înfăptuirea adevărului suprem cîştigă ponderea principală în 
societate şi preiau în mîinile lor toate treburile de conducere şi de 
educare a poporului, iar oamenii cu adevărat înţelepţi şi cu vocaţie 
pentru ştiinţă sînt nevoiţi să-şi cheltuiască forțele în muncă fizică, 
rînduiala statului respectiv va contrazice propria sa idee şi va 
pierde orice sens. Predominanţa în om a facultăţilor inferioare 
asupra raţiunii şi dominaţia în societate a clasei de producători ai 
bunurilor materiale asupra clasei intelectualilor sînt două cazuri 
ale aceleiaşi degradări şi ale aceluiaşi nonsens. Aşa le şi inter- 
pretează idealismul atunci cînd dezvăluie şi condamnă răul 
deopotrivă în structura sufletească şi socială a omului. Pentru o 
asemenea demascare Socrate a trebuit să moară, şi este bizar că 
nici acest moment tragic nu i-a făcut pe discipolii săi să 
recunoască faptul că dincolo de neadevărul moral şi politic mai 
există în lume un al treilea neadevăr semnificativ — cel fizic, mai 
exact, moartea. Cantonarea logic nejustificată în primele două 
anomalii — a sufletului rău şi a societăţii reprobabile —, graniţa 
artificial trasată în gîndire între viaţa moral-socială şi existenţa 
natural-organică constituie o trăsătură caracteristică pentru întrea- 
ga viziune idealistă în ipostaza ei de universalism mediat şi tran- 
zitoriu, ciuntit şi neexprimat pînă la capăt. 

Totodată, nu este oare limpede că supremaţia morţii în lumea 
celor vii este la fel de scanvaloasă şi duce la aceeaşi răsturnare a 
ordinii ierarhice ca şi predominanţa patimilor primare în sufletul 
fiinţei raţionale sau domnia plebei într-o societate uniană? De 
vreme ce nu se pune la îndoială faptul că structura internă adec- 
vată şi viaţa organismelor reflectă realizarea principiului ideal în 
natură într-o măsură mai mare şi într-un grad mai înalt decît ele- 
mentele nestăpînite ale substanţei anorganice, este clar că trium- 
ful acestora din urmă asupra vieţii, eliberarea lor de sub puterea ei 

şi dezagregarea ireversibilă de către ele a organismului contrazice 
ordinea ideală cuvenită şi deci reprezintă o anomalie sau un non- 
sens. Viaţa nu suprimă forţele inferioare ale substanţei, ci şi le 
subordonează, revigorîndu-le în acest mod. Fără doar şi poate, o 
asemenea subordonare a inferiorului faţă de superior constituie o 
normă şi deci răsturnarea acestui proces, secondată de distrugerea 
formei sunerioare de viaţă în manifestarea ei concretă, nu poate fi 
considerată drept normală şi justificată sau legiferată în numele 
rațiunii şi al ideii. Moartea reprezintă nu ideea, ci negația ei, ea nu 
este altceva decît revolta forţei oarbe împotriva raţiunii. De aceca 
bucuria lui Socrate în faţa morţii era, riguros vorbind, un semn de 
slăbiciune scuzabilă şi înduioşătoare la un bătrîn istovit de povara 
vieţii, şi nu o expresie a conştiinţei superioare. Pentru gînditorul 
preocupat de esenţa lucrurilor și nu de propriul său sentiment, 
această moarte trebuie să aducă în loc de bucurie o îndoită tristeţe: 
tristețea condamnării la moarte ca o nelegiuire socială, ca o victo- 
rie a ignoranţilor vicioși şi răi asupra unui înțelept şi drept; tristețea 
provocată de însuşi actul morţii ca o nelegiuire fizică, victoria puterii 
oarbe şi lipsite de suflet a unei substanţe otrăvitoare asupra unui corp 
viu, bine organizat în care se întrupa spiritul raţional. 

Universul întreg — nu numai sufletesc și politic, ci şi cel fizic 
— suferă de pe urmă normei încălcate; universul întreg are nevoie 
de ajutor, dar acesta nu-i poate veni din partea unui ascet lipsit de 
voinţă care a renunţat la viaţă şi s-a retras din mediul ei, nici din 
partea unui filozof cufundat în contemrlaţie, trăind în lumea 
ideilor — de acest ajutor este capabilă numai forța vie a persona- 
lităţii umane aflate în posesia propriei sale semnificaţii necon- 
diţionate, nu doar în forma negativă a potenţialităţii sau în idee, ci 
în realitatea pozitivă. Este vorba de omul desăvîrşit sau Dumne- 
zeu-omul care nu se retrage din lume nici în Nirvāna, nici în sfera 
ideilor, ci vine în lume pentru a o mîntui şi transforma în Împă- 
răția lui Dumnezeu, urmărind împlinirea omului desăvîrșii 
printr-o societate desăvirşită. 


VIII 


Semnificaţia morală necondiționată a personalităţii umane 
reclamă desăviîrşirea sau plenitudinea vieţii. O atare cerinţă nu 
poate fi împlinită nici prin simpla negare a nedesăvîrşirii (ca în 

cazul budismului), nici prin simpla implicare ideaiă în desăvirşire 
(ca în platonicism sau în idealism în genere), ea poate fi 
satisfăcută doar prin prezenţa şi împlinirea reală a desăvirșinii 
omului în ansamblu şi a întregului mediu vital care cuprinde în 
mod direct sau indirect tot ceea ce există. În aceasta constă 
adevăratul caracter al creştinismului şi deosebirea lui esenţială de 
budism şi platonicism. Făcînd provizoriu abstracţie de dimensi- 
unea metafizică a doctrinei creştine, mă voi referi doar la faptul că 
în afirmarea lui creştinismul (şi numai el) se sprijină pe ideea 
omului şi a societăţii cu adevărat desăviîrșite şi deci făgăduieşte să 
îndeplinească cerința infinităţii autentice înrădăcinată în 
conştiinţa noastră. Fără îndoială, pentru atingerea acestui scop 
este necesar, mai întîi, să încetăm a fi mulţumiţi de realitatea limi- 
tată şi nedemnă, dar este tot atît de sigur că renunţarea la ea nu 
constituie decît un prim pas şi că, oprindu-se la el. omul se va trezi 
în faţa unui vid. Acest prim pas pe care conștiința umană univer- 
sală trebuie să-l facă, dar pe care era obligată să-l şi depăşească, 
este budismul. Repudiind realitatea nevrednică, trebuia ca ea să 
fie înlocuită cu ceva demn de existenţă, dar pentru aceasta era 
nevoie să fie însuşită în prealabil ideea însăşi de existenţă demnă 
— acest al doilua pas este făcut de idealism. Şi din nou este evi- 
dent că nu te poţi opri nici aici, deoarece un adevăr care rămîne 
doar în planul gîndirii şi nu se înfăptuieşte în întreaga viaţă nu se 
suprapune cu cerința desăvîrşirii absolute. Cel de al treilea pas 
definitiv pe care îl putem face graţie creştinismului constă în 
realizarea concretă a vieţii demne în toate privinţele. 

Nirvăna budiştilor se află dincolo de orice şi constituie univer- 
salismul negativ, cosmosul ideal al platonismului reprezintă doar 
O latură abstractă sau inteligibilă a întregului — un universalism 
pe jumătate; numai Împărăţia lui Dumnezeu, revelată de creşti- 
nism, cuprinde cu adevărat totul şi constituie univeisalismul po- 
Zitiv, integral şi perfect. Este limpede că pe cele două trepte ale 
universalismului principiul absolut, parte constitutivă a spiritului 
uman, nu este realizat pînă la capăt şi din acest motiv rămîne ste- 
ril. Nirvāna se situează dincolo de orice orizont, lumea ideilor, 
aidoma bolții cereşti, acoperă întregul pămînt fără să-l atingă, şi 
numai principiul absolut, întruchipat în Soarele Adevărului, 
pătrunde în adîncul realităţii pămînteşti, creează în cadrul ei o 

viaţă nouă şi se înfăptuieşte ca o nouă rînduială a existenţei, ca 
Împărăţia Domnului atoateunitară — virtus ejus integra si versa 
fueri in terram!. Or, fără pămînt omul nu are nici cerul. 

După cum am constatat, promovîndu-şi consecvent teoria lor 
nu numai budismul dar și platonismul surpă, din neputinţa de a 
respecta principiul moral necondiţionat şi de a asigura pleni- 
tudinea vieţii sau perfecțiunea societăţii, temeiurile principale ale 
moralității ca atare. De unde să-şi procure un idealist consecvent 
obiectul demn de evlavie? Faţă de zeii populari el manifestă scep- 
ticism Sau, în cazul cel mai bun, o prudenţă rezonabilă. Esenţele 
ideale pe care le identifică cu adevărul absolut nu pot sluji drept 
obiect de venerație religioasă: nici pentru „trupul“ lui muritor care 
nu ştie nimic despre ele, nici pentru intelectul lui nemuritor care 
le ştie bine şi care în contemplarea lui nemijlocită ajunge la o 
totală identificare cu ele. Religia şi morala religioasă reprezintă 
tocmai acea legătură între superior şi inferior pe care idealismul. 
în virtutea dualismului său, o rupe. lăsînd de o parte un intelect 
descămat (şi steril), iar de cealaltă — un corp material lipsit com- 
plet de orice dumnezeire. Dar legătura întreruptă de idealism con- 
tinuă să subziste, pe ea bazîndu-se nu numai veneraţia ci şi mila. 
Faţă de ce şi de cine ar putea manifesta milă un idealist con- 
secvent? El acceptă doar două tipuri de existenţă — materială care 
este falsă şi ideală care este adevărată. După cum însă înainteu lui 
Platon ne-a învăţat Anaximandros din Milet, existenţa falsă tre- 
buie să sufere şi să piară pe drept, şi de aceea nu merită să fie 
regretată, iar ceea ce este autentic nu poate suferi şi deci nu 
stimeşte milă. lată de ce muribundul Socrate, părăsind lumea care 
nu merită a fi compătimită și trecînd în tărîmul unde lipseşte 
obiectul acestui sentiment, avea doar un singur sentiment: de 
bucurie. În fine, idealismul nu oferă temeiuri solide nici pentru 
morala ascetică, pentru că un idealist consecvent, după cum 
afirmă unul dintre cei mai de seamă discipoli ai lui Platon, Plotin, 
se ruşinează în principiu că are un corp, dar ruşinea lui nu are 
nici o semnificaţie morală. Dat fiindcă omul cît timp trăieşte 
pe pămînt nu poate fi imaterial, conform regulei incontestabile: 


1 Puterea lui se va păstra dacă se va transforma în pămînt (Tabula 
smaragdina). (N. a.) 

ad impossibilia nemo obligatur (nimănui nu i se cere imposi- 
bilul)!, ruşinea faţă de propria corporalitate fie obligă la sin- 
ucidere, fie nu obligă la nimic. 

Dacă ne raportăm la budism şi la platonicism nu ca la treptele 
succesive necesare ale conştiinţei universale, aşa cum erau în rea- 
litate, ci ca la ultimul cuvînt al adevărului universal, atunci se 
pune întrebarea; ce au oferit ele umanităţii şi cu ce moştenire 
ne-am ales noi de pe urma lor? În felul lor, ele nu numai că nu au 
oferit nimic, dar nici nu au făgăduit nimic. A existat dintotdeauna 
opoziţia între „„Nirvâna“ şi „Samsara“ — între vidul fericit pentru 
cei cu spiritul treaz şi vidul dureros pentru cei cu spiritul adormit; 
a existat, de asemenea, o lege nestrămutată a faptelor săvîrşite şi a 
stărilor pricinuite (karma) care prin şirul infinit de reîncarnări 
eliberează omul de vidul dureros şi îl conduce spre vidul fericit. 
Aşa cum a fost înaintea lui Buddha, aşa a rămas şi după el și va 
rămîne în vecii vecilor. Nimeni dintre adepţii budismului nu poate 
afirma cu mintea lucidă că Buddha ar fi modificat în vreun fel 
ordinea universală, că ar fi creat ceva nou sau că într-adevăr ar fi 
mîntuit pe careva. Nici în viitor nu este loc pentru vreo făgăduinţă. 
La fel se petrec în cele din urmă lucrurile și în cazul idealismului. 
Există o lume adevărată a ideilor abstracte şi o lume aparentă a 
fenomenelor concret-sensibile; ele nu comunică printr-o punte 
reală, şi prezenţa concomitentă în ambele lumi este exclusă. 
Această dedublare a fost și rămîne veşnică. Idealismul nu aduce 
concilierea în prezent şi nu o făpăduieşte nici pentru viitor?. ` 

Altfel se prezintă creştinismul care oferă şi făpăduieşte umani- 
tăţii ceva cu adevărat nou. El oferă imaginea vie a personalităţii 
care este desăvîrşită nu numai prin latura ei negativă — a non- 
voinţei sau prin cea intelectuală — a contemplaţiei ideale: 
desăvîrşirea ei este dusă pînă la capăt şi de aceea biruitoare în faţa 
morții, Creştinismul revelează umanităţii o personalitate absolut 


l O prevedere din Dreptul Roman. (N. ed.) 

2 O revelaţie momentană în gîndirea lui Platon privind ideea Erosului 
ca punte ce uneşte lumea adevărată cu realitatea materială a rămas fără 
consecinţe: într-o exprimare enigmatică, filozoful a sugerat ideea acestei 
punți, dar s-a dovedit incapabil să păşească pe ea şi să-i conducă pe alţii, 
(N. a). 

perfectă şi deci capabilă de înviere trupească: potrivit acestui prin- 
cipiu personificat, el făgăduieşte omenirii o societate perfectă. 
Întrucît însă o asemenea societate nu poate fi făurită din exterior 
şi în mod forţat (atunci ea nu ar fi perfectă), făgăduinţa creştinis- 
mului implică pentru umanitate şi pentru fiecare om în parte sarci- 
na de a veni În ajutorul acestei puteri personificate desăviîrşite care 
s-a revelat lumii pentru îndeplinirea operei de transformare a 
mediului universal, pentru întruchiparea generală în el a 
Împărăției lui Dumnezeu. Evident, adevărul definitiv sau univer- 
salismul necondiționat şi pozitiv nu poate fi exclusiv individual 
sau exclusiv social — el trebuie să exprime plenitudinea şi integri- 
tatea vieţii individual-sociale. Adevăratul creştinism constituie 
unitatea perfectă a celor trei temeiuri indisolubil legate între ele: 
1) evenimentul absolut — revelaţia personalității desăvîrşite a 
Dumnezeu-omului întruchipat de Hristos, înviat trupeşte; 2) 
făgăduinţa absolută a societății pe măsura personalităţii desăvîr- 
site, anume a Împărăției Domnului şi 3) sarcina absolută de a con- 
tribui la împlinirea făgăduinţei respective prin refacerea întregului 
nostru mediu individual şi social în spiritul lui Hristos. Eludarea 
sau neluarea în seamă a unuia din aceste trei temeiuri conduce la 
paralizarea şi distorsionarea întregii acţiuni. Iată de ce, deşi 
creştinismul reprezintă revelaţia necondiționată şi deplină a ade- 
vărului, dezvoltarea morală a umanităţii precum şi istoria ei exte- 
rioară nu s-au oprit după apariţia lui Hristos. Ceea ce s-a înfăptuit 
şi s-a făpăduit a fi înfăptuit se înscrie ferm în perspectiva veşniciei 
şi nu mai depinde de noi. Dar sarcina privind prezentul se află în 
mîinile noastre, căci noi înşine trebuie să acţionăm în vederea 
renaşterii morale a vieţii noastre. De această sarcină se leagă şi 
preocuparea specială a filozofiei morale de a defini şi clarifica, în 
contextul realităţii istorice, relaţiile cuvenite între toate elementele 
şi segmentele întregului individual-social în conformitate cu 
norma lui definitivă. 


Capitolul XII 
Subiectivismul abstract în morală 


I 


Pe treapta istorică atinsă de conștiința umană prin creştinisin 
viața morală se relevă ca o sarcină generală şi atotcuprinzătoare. 
Înainte de a vorbi despre condiţiile istorice care au impus-o, tre- 
buie să înlăturăm opinia care din principiu refuză să prezinte 
morala ca un obiectiv istoric sau ca operă a omului comunitar şi O 
reduce în întregime la mobilurile morale subiective ale per- 
soanelor singulare. În mod arbitrar, binele omenesc este pus în 
cadre foarte restrînse pe care nu le are în realitate şi nu le-a cunos- 
cut vreodată. Propriu-zis, morala nu a fost niciodată o chestiune 
ținînd de simţăminte sau de vreo regulă de comportament indivi- 
dual. În modul de viaţă al ginţii exigenţele morale de tipul vene- 
raţiei, milei şi ruşinii erau strîns legate de colipaţia membrilor ei 
faţă de uniunea gentilică respectivă; „eticul“ nu se despărțea de 
„social“, „individualul““ — de „comunitar“. Dacă însă morala se 
dovedea a fi de nivel inferior şi destul de limitată, aceasta nu 
datorită caracterului ei comunitar, ci doar nivelului general scăzut 
şi orizontului îngust de viaţă care reflecta treapta iniţială a dez- 
voltării istorice: această morală era inferioară şi limitată numai în 
raport cu progresul ei ulterior şi nu în comparaţie cu morala 
sălbaticilor care trăiau în copaci şi în peşteri. Şi în cadrul orîn- 
duirii statale, în ciuda închistării relative a vieţii în familie, morala 
se definea în genere prin relaţia indivizilor cu acel întreg — mai 
complex și mai amplu de pe acum — din care făceau parte. Era 
imposibil să fii moral în afara unei anumite relaţii concrete cu sta- 
tul, morala fiind, înainte de toate, o virtute civică, şi dacă virtus 
antiqua’ nu ne satisface pe deplin, cauza trebuie căutaiă, fără 


1 virtute veche (lat.). (N. ed.) 

îndoială, nu în caracterul ei civic ce-l depăşeşte pe cel familial, ci 
în decalajul enorm dintre civismul însuşi de atunci şi idealul social 
autentic, cel dintii fiind doar o expresie a tranziţiei de la barbarie 
la adevărata civilizaţie umană. Din moment ce la baza moralei se 
află slujirea curajoasă a întregului social (statul) care se menținea 
însă prin sclavie, prin războaie neîntrerupte etc., criticii noastre 
trebuie să-i supunem nu caracterul social al moralei, ci caracterul 
imoral al societăţii. La fel de îndreptăţită este şi critica noastră la 
adresa ierarhizării ecleziastice medievale a moralității, dar, evi- 
dent, ţinta ei nu o constituie structura bisericii ca atare, ci biserica 
în starea ei de atunci care era departe de o veritabilă organizare 
morală şi care alături de bine instituţionaliza, prin persecuțiile 
religioase şi prin tortură, un mare rău, încălcînd astfel principiul 
necondiţionat al moralei în propriul ei domeniu. 

„Evanghelie a Împărăției“, creştinismul aduce cu sine un ideal 
înălţător şi existenţa moralității absolute. Este oare necesar ca 
această moralitate să fie exclusiv subiectivă, să se reducă la stări 
interioare şi la actele singulare ale individului? Întrebarea este 
retorică, dar sinceritatea ne obligă să recunoaştem de la început ce 
este valabil în afirmaţiile partizanilor creştinismului pur subiectiv. 
Incontestabil, o stare morală perfectă sau absolută trebuie să fie pe 
deplin trăită, simțită şi conştientizată de o persoană singulară; 
această stare trebuie să fie actul interiorizat al persoanei înseşi şi 
să devină conţinutul vieţii sale. Dacă moralitatea perfectă ar fi 
considerată numai în acest sens subiectiv, discutabile ar rămîne 
doar denumirile. Este vorba însă de o altă chestiune şi anume: în 
ce mod devine această moralitate un bun al persoanelor singulare. 
prin lupta interioară a fiecăruia şi prin exteriorizarea rezultatelor 
ei, sau cu ajutorul unui anume proces social care să se desfăşoare 
nu numai în plan personal, ci şi în plan comunitar? Cei care 
pledează pentru prima soluţie, rezumînd totul la lucrarea inte- 
rioară individuală, nu contestă, fireşte, nici convieţuirea şi nici 
îmbunătăţirea morală a formelor ei, dar în viziunea lor totul nu 
este decît o simplă consecinţă inevitabilă a succeselor morale de 
ordin individual: precum este omul, așa-i şi societatea, şi pentru 
aducerea raiului pe pămînt ar fi de ajuns ca fiecare să înţeleagă, 
să-şi dezvăluie esenţa autentică, să trezească în sufletul său bunele 
sentimente. Fără îndoială, morala individuală și socială sînt de 
neconceput fără sentimente şi gînduri bune. Tot atît de neîndoiel- 

nic este şi faptul că dacă toţi oamenii ar fi fost buni, la fel de bună 
ar fi fost şi societatea. Dar a crede că virtutea reală a cîtorva 
oameni mai buni este suficientă pentru renașterea morală a tuturor 
celorlalţi este ca şi cum ne-am pomeni într-o lume în care pruncii 
ar fi aduşi de barză, iar cei săraci, în lipsă de pîine, s-ar hrăni cu 
cozonaci. Or, chestiunea are un dublu aspect, referindu-se nu 
numai la posibilitatea individului de a atinge desăvîrşirea.prin 
eforturile sale morale, ci şi la întrebarea dacă numai datorită aces- 
tor eforturi singulare ceilalți, moraliceşte inactivi, ar putea fi 
determinaţi să înceapă şi ei să acţioneze în acelaşi sens. 

Insuficienţa binelui subiectiv şi necesitatea întrupării lui comu- 
nitare sînt demonstrate în mod elocvent de întregul mers al istoriei 
umane. Mă voi limita la un singur exemplu explicativ. 


II 


În finalul Odiseii Homer povesteşte cu vădită compasiune cum 
acest personaj reprezentativ al elenismului, care a pus capăt vrajbei 
dintre zei şi oameni şi i-a lichidat pe rivalii săi, restaurează adevărul 
şi ordinea în familia sa. Cu ajutorul fiului său el îi pedepseşte pe 
servitorii care în timpul pribegiei sale de douăzeci de ani, cînd toată 
lumea îl socotea mort, nu s-au împotrivit peţitorilor Penelopei care 
se simțeau stăpîni în casa lui, trecînd de partea acestora. 


Şi-n urmă cînd ei casa o grijiră, 
Luînd pe slugi, le scoaseră din sală 
La mijloc între chioşc și-mprejurimea 
Frumoas-a curţii, le-au închis acolo 
În loc îngust, de n-aveau cum să scape. 
lar Telemah a început a zice: 

„Eu n-aş vrea să le dau o moarte bună 
Acestor ticăloase care mie 

Şi maicii mele ne-au adus atita 
Batjocură şi foc pe capul nostru 

Şi care se culcau cu peţitorii.“ 


Legă atunci de stîlpul mare-al bolţii 

O funie de vas cu bot albastru 

Şi-o trase-n sus, ca nu cumva să ajungă 
Pîn” la pămînt picioarele-atîrnate 

Cum sturzii laţi-în-aripi sau hulubii 
Se prind în cursă ce în tufiş s-ascunde 
Voind să intre-n cuibul lor, şi-acolo 
Găsesc odihna morţii, astfel ele 
Cu capete-atîmate-n şir stau toate 
Cu laţul de grumaz, ca s-aibă moartea 
Cea mai de plins; o leacă din picioare 
Se mai zbăteau şi-n clipă erau gata, 
L-au scos atunci din casă pe Melantiu 
Prin tindă şi prin curte şi-i tăiară 
Urechile și nasul şi-i stîrpiră 
Ruşinea şi la cîini o lepădară. 

(XXII, 559-586)! 

Ulise şi Telemah, departe de a fi nişte călăi, întruchipau, dim- 
potrivă, idealul suprem al epocii homerice. Profilul lor moral era 
ireproşabil, ei se remarcau prin evlavie, înţelepciune, simţul 
dreptăţii şi toate virtuțile proprii unui om de familie. În plus, în 
ciuda bărbăţiei şi rezistenţei sale fizice, Ulise avea un suflet 
extrem de sensibil şi plîngea cu orice prilej. Această particulari- 
tate remarcabilă a caracterului său se manifestă pe parcursul 
întregului poem. Întrucît nu am întîlnit în literatură lămuriri spe- 
ciale, referitoare la această trăsătură dominantă a eroului homeric, 
îmi îngădui să insist asupra unor detalii. Incă de la prima apariţie 
în Odiseea eroul ei este înfăţişat plîngînd: 

El sta pe mal jălind ca şi nainte 
Şi sfîşiindu-şi inima cu plînsul 
Cu gemet şi dureri. Căta cu ochii 
Înlăcrimaţi spre marea cea pustie. 
(V, 110-113) 


El povesteşte singur: 


Şezui acolo şapte ani de-a rîndul 
Şi straiele dumnezeiești ce-mi dase 
Calipso mi le tot udam cu plînsul. 

(VII, 333-335) 


1 Odissea, trad. rom. de G. Mumu, ESPLA, 1956. (N. t) 
2 Idem. 
3 Idem. 

El plîngea cu gîndul la patria îndepărtată şi la familia sa, chiar 
și cu ocazia evocării propriilor sale fapte de vitejie: 
Povăţuit de Muză cîntăreţul, 
Luîndu-şi lira din cuier, se puse 
Isprăvile vitejilor să cînte. 


Sfidarea lui Ulise şi Achil 


Povestea asta o cîntă slăvitul 
Măiestru cîntăreţ, iar el, Ulise, 
Cu-a lui vînjoase mîni luîndu-şi straiul 
Cel lung și porfiriu, pe cap şi-l trase 
Şi-acoperi aşa frumoasa-i faţă. 
Se ruşina de oameni, să nu-i vază 
Cum lacrimile-i picurau din gene. 
(VIOD, 102-104, 107, 120-126)! 
Şi mai departe: 
Aşa cînta măiestrul, iar Ulise 
S-a pus pe plîns și lacrimi de sub gene 
Pe-obraji îi picurau. Cum o femeie 
Cu braţele s-aruncă şi-şi tot plînge 
Bărbatul care cade-n faţa oastei 
A a cetăţii lui, cînd de pieire 
şi apără copiii şi orașul. 
(VOL, 711-717 
El plînge şi atunci cînd află de la Circe despre călătoria de alt- 
fel foarte reuşită, ce urma s-o facă pe lumea cealaltă: 
Aşa vorbi. Şi inima mi-o frînse 
Şezui în pat și mă pomii a plînge 
Şi silă mi-era mie de viaţă 
Şi de lumina soarelui. 
(X, 678-681) 


Nu este de mirare să-l găsim pe Ulise plingînd la vederea 


umbrei mamei sale (XI), dar pe el îl înduioşează şi umbra celui 
mai netrebnic şi depravat soldat din oastea sa: 


1 Idem. 
2 Idem. 
3 Idem. 


300 BINELE 'DE-A LUNGUL ISTORIEI UMANITĂŢII 


Necumpătatul la vin şi nenorocul 
M-au dat de mal. 
(XI, 81)! 

Era-ntre ei Elpenor, cel mai tînăr, 
Nici prea războinic, nici întreg la minte. 
El se răzni de soții lui și-n casa 
Cea sfînt-a Circei adormi deoparte 
Umblind după răcoare, căci fusese 
Îngreuiat de vin, trezit de larmă 
Şi vuietul tovarăşilor care 
Pomeau la drum, el se sculă deodată 
Uită s-o ia napoi pe scara naltă 
Şi apucînd pe-acoperişul casei, 
De sus căzu în cap și-și rupse gitul 
La-ncheieturi şi sufletu-i se duse 
Pe cealaltă lume. 

(X, 752-764R 


Mă prinse milă, lacrima-i zărindu-i. 
(XI, 74)? 
El plînge şi la vederea lui Agamemnon: 


Aşa schimbarăm noi cuvinte triste 
Şi stam mîhniţi, cu ochii plini de lacrimi. 
(XI, 109-110) 


Plînsul amar îl apucă şi cînd soseşte, în sfîrşit, în Ithaca sa 
natală, şi mai tare la prima întrevedere cu fiul său: 


Vărsa din ochi. Pe amîndoi nevoia 
Bocirii-i podidi, şi începură | 
A plînge-n hohot, mai duios și jalnic 
Ca pajura sau vulturul cu gheare 
Încovoiate, cînd le fură puii 
Nezburători, din cuibul lor, ţăranii 
Așa de trist plîngeau şi de sub gene 
Şiroaie le curgeau. Și-amurgul serii 
l-ar fi găsit jălind aşa-mpreună. 

(XVI, 265-273) 


1234.5 Idem. 

Lui Ulise i-au dat lacrimile și cînd şi-a văzut cîinele bătrîn 
Argus: 

Deoparte stînd, o lacrimă îşi șterse. 
(XVII, 406)! 

Plînge înainte de execuţia peţitorilor, îmbrăţişînd pe divinul 
Eumeus şi pe evlaviosul văcar Philoteus (XXI); plînge, de aseme- 
nea, şi după reprimarea bestială a celor douăsprezece slujnice 
împreună cu căprarul Melantiu: 

„iar el îndată 

Le cunoscu pe toate şi-l cuprinse 

Un dulce dor de plîns şi de suspinuri. 
(XXII, 616-618} 

Nu lipsesc lacrimile abundente nici în ultimele două cînturi ale 

lui Ulise: 
„Şi tot mai mult Ulise 
Se înduioşa și se pomi să plingă 
Şi tot plîngea mereu ţiind în braţe 
Pe scumpa şi cinstita lui soţie. 
(XXIII, 289-292): 

Şi mai departe: 

Dar cum Ulise îl văzu pe dînsul 
Îngheboșat de greul băuîneţii 

Şi cufundat în jale, stete-acolo 

Pe sub un păr înalt, din pleoape lacrimi 


Íi pi l 
pasasen (XXIV, 315-319)! 


Sub raportul sensibilităţii subiective personale Ulise nu era, 
fireşte, cu nimic mai prejos decît cel mai evoluat — din punct de 
vedere psihic şi nervos — om al zilelor noastre. În genere, toate 
sentimentele şi imboldurile noastre morale și sufleteşti sînt trăite 
Şi de eroii lui Homer. Ele se manifestau nu numai faţă de 
apropiații lor în sensul restrîns al cuvîntului, adică faţă de oamenii 
de care erau legaţi prin comunitatea de interese, ci şi faţă de străini 
din locuri depărtate, cum au fost, de pildă, pentru Ulise feacienii 
cu care el a stabilit relaţii extrem de călduroase. Şi dacă, cu toate 
acestea, cei mai buni eroi antici săvîrşeau cu conştiinţa împăcată 


12-34 Idem. 

fapte care pentru noi sînt astăzi inacceptabile din punct de vedere 
moral, aceasta nu se datora, desigur, unor deficienţe în planul pro- 
priei lor moralităţi subiective. În orice caz, aceşti oameni erau tot 
atît de capabili ca şi noi de sentimente umane pozitive atît faţă de 
cei apropiaţi cît şi faţă de străini. În ce constă diferenţa şi de unde 
provine această schimbare? De ce oamenii buni, înţelepţi şi sensi- 
bili din epoca homerică socoteau îngăduit şi demn de laudă să 
spînzure slujnicile uşuratice ca pe nişte iepuri şi să dea la cîini 
trupurile sfîrtecate ale servitorilor necinstiţi, în timp ce astăzi 
asemenea fapte pot fi săvîrşite numai de maniaci sau de criminali 
înnăscuţi? Judecînd abstract, am putea presupune că oamenii din 
epoca îndepărtată, deşi aveau sentimente şi impulsuri sufleteşti 
pozitive, nu cunoşteau principiile şi regulile, şi de aceea chiar la 
cel mai bun om, pe lîngă afecte morale de mare fineţe, se puteau 
manifesta fără oprelişte şi porniri bestiale tocmai din pricina ca- 
racterului factual al moralității lui, din lipsa unui criteriu de dis- 
cernămînt între cuvenit şi necuvenit, sau a conştiinţei clare asupra 
deosebirii dintre bine şi rău. În realitate însă concepţia antică nu 
ducea lipsă de asemenea criterii formale. 


Ca şi noi, oamenii din antichitate aveau nu numai însuşiri 
native bune şi rele, dar și capacitatea de a distinge, în principiu, 
binele de rău, recunoscînd totodată faptul că celui dintîi trebuie să 
i se acorde o prioritate necondiționată. Din poemele homerice 
amintite care ne uimesc prin barbaria morală se desprinde cu toată 
claritatea noţiunea de ideal moral, Desigur modul de a gîndi şi de 
a se exprima ale Penelopei şi ale lui Kant nu se suprapun total, şi 
totuşi în cuvintele soţiei lui Ulise, reproduse mai jos, întîlnim afir- 
marea fermă a binelui moral ca un principiu a ceea ce este veșnic, 
necesar şi universal. 

Că bietul om aşa puţin trăiește! 

Şi dacă-i rău și n-are-un pic de milă, 

Cît e-n viaţă-l blestemă cu toţii, 

Iar după moarte-i defăimat în lume, 

Dar dacă-i bun și făcător de bine 

Străinii-i poartă numele departe 

Și-l laudă mulţimea pretutindeni. 
(XIX, 433-439)! 


! Idem. 

UII 


Forma conştiinţei morale, respectiy obligativitatea necon- 
diţionată a binelui şi inadmisibilitatea necondiționată a răului era 
cristalizată în gîndirea anticilor la fel ca şi în gîndirea noastră. Este 
însă posibil ca o diferenţă importantă între ei şi noi în ceea ce 
priveşte evaluarea morală a aceloraşi fapte să țină de modificarea 
a însuşi conținutului idealului moral? Nu încape îndoială că 
datorită Evangheliei idealul nostru de virtute şi sfinţenie este mult 
mai înalt şi mai generos decît idealul homeric. Dar tot atît de neîn- 
doielnic este şi faptul că dacă acest ideal moral desăvîrşit este doar 
acceptat pe plan teoretic-speculativ, nu însă şi transpus în viaţă, el 
nu aduce nici o modificare nu numai în realitate, dar nici în 
conştiinţa morală reală a oamenilor şi nu perfecţionează etalonul 
practic de evaluare a faptelor lor şi ale celorlalți. 

Este oare nevoie să evocăm din nou cazul reprezentanţilor 
creştinismului medieval care, cu conştiinţa împăcată şi chiar în 
numele datoriei morale şi al dreptăţii, se purtau cu adversarii 
prezumtivi ai bisericii lor cu o cruzime şi mai mare decît se pur- 
tase Ulise cu duşmanii familiei sale, iar într-o perioadă mai 
apropiată de noi şi mai civilizată, plantatorii americani nu se aflau 
Şi ei, prin apartenenţa lor la confesiunea creştină, sub stindardul 
unui ideal moral incontestabil înalt? Şi totuşi ei nu numai că nu se 
purtau cu sclavii lor negri mai frumos decît păgînul Ulise cu servi- 
torii săi necinstiţi, dar considerau (ca şi el) că dreptatea este de 
partea lor. Prin urmare, nu numai faptele, ci şi conştiinţa lor prac- 
tică rămîneau neatinse de acel adevăr suprem pe care îl acceptau 
în mod teoretic. 

În studiile consacrate istoriei ținutului Tambov, I. I. Dubasov 
povesteşte despre isprăvile moşierului K. din Elatom care pros- 
pera în anii patruzeci ai secolului al XIX-lea. În urma anchetei 
penale întreprinse s-a constatat că la moşia lui, pe lîngă o mulţime 
de ţărani chinuiţi de moarte (mai ales copii), nu exista nici un 
iobag nebătut și nici o fată iobagă neviolată Mult mai importantă 
decît aceste „abuzuri“ este atitudinea opiniei publice faţă de ele. 
Cu ocazia percheziţiei generale din judeţul Elatom, nobilimea, în 
majoritatea cazurilor, era de părere că domnul K. este „un om cu 
adevărat nobil“, iar unii mai şi adăugau: „K. este un adevărat 
creştin şi îndeplineşte toate datinile creştine“. Mareşalul nobilimii 

scria guvernatorului: „Tot judeţul este îngrijorat din pricina 
neplăcerilor domnului K.“. Cazul a fost clasat prin suspendarea 
sancţiunii penale împotriva „creștinului adevărat“ şi nobilimea şi-a 
redobîndit liniştea (Studii monografice despre istoria ținutului 
Tambov). De aceeaşi compasiune se bucura în mediul său un alt 
moşier tambovian şi mai vestit — contele I. N. despre care însă 
şeful jandarmeriei fusese avertizat, nu fără temei, în felul următor: 
„Chiar şi animalele se ascund instinctiv la vederea lui I. N.“ 

Trei mii de ani despart eroii lui Homer de personajele lui 
Dubasov, fără însă ca în acest răstimp să se fi produs o modificare 
substanţială şi durabilă în viaţa şi conştiinţa morală a oamenilor 
aparţinînd categoriilor relativ nelibere ale populaţiei. Atitudinile 
inumane acceptate de grecii antici din epoca homerică erau con- 
siderate permise şi de proprietarii de sclavi americani şi de stăpînii 
de iobagi ruşi din prima jumătate a secolului al XIX-lea. Şi dacă 
în prezent astfel de atitudini ne revoltă, ridicarea exigenţelor etice 
nu s-a produs în decurs de trei milenii, ci în ultimele trei decenii 
(pentru noi şi americani, iar pentru Europa occidentală — cîteva 
decenii mai devreme). Ce anume s-a petrecut mai recent, ce a pu- 
tut aduce în acest scurt interval de timp o schimbare ce nu s-a pu- 
tut produce timp de multe secole de dezvoltare istorică? A apărul 
oare în zilele noastre o idee morală nouă, un nou ideal moral mai înalt? 

Nimic din toate acestea nu s-a întîmplat şi nici nu se putea 
întîmpla, deoarece un ideal mai înalt decît acela care s-a revelat 
acum optsprezece secole nu poate fi conceput. El era cunoscut de 
„adevărații creştini“ din statele americane şi din gubemiile ruseşti. 
Aceştia nu au mai cunoscut nici o idee nouă de acest fel, în schimb 
au trăit o nouă experienţă. Ceea ce ideea, limitată la sfera subiec- 
tivă a moralei individuale, nu reuşise în decurs de milenii. a reali- 
zat ea în cîţiva ani datontă transformării sale în putere publică şi 
cauză generală. În America, oarecum şi în Rusia, în condiţii 
istorice foarte diferite, întregul organism social era decis să pună 
capăt încălcării grosolane a adevărului creştin (dumnezeiesc şi 
uman) privitor la rînduielile sociale. În America acest obiectiv a 
fost atins cu preţul sîngelui vărsat, prin teribilul război civil, iar la 
noi — prin măsurile autoritare ale guvernului!. Numai graţie aces- 


! Referire la războiul de secesiune din SUA (1861-1865) şi la reforma 
agrară din Rusia, în 1861, (N. ed.) 

tei acţiuni cerinţele de bază ale dreptăţii şi omeniei (în parte supra- 
puse cu idealul suprem) au fost transferate din cadrul fluid şi 
stiîmt al sentimentului subiectiv.pe terenul larg şi solid al realităţii 
obiective, adică au fost transformate în lege generală şi obligato- 
rie a vieţii. Prin acest act din partea statului s-a putut ridica dintr-o 
dată nivelul conştiinţei noastre interioare, s-a înfăptuit ceea ce nu 
au izbutit, pe cont propriu, milenii în şir de propovăduire morală, 
Desigur, această mişcare socială şi acţiune guvernamentală ca 
atare au fost pregătite de propovăduiri anterioare, dar pentru 
majoritatea oamenilor, pentru întregul mediu social, ea şi-a 
căpătat forţa numai atunci cînd s-a concretizat în acţiuni între- 
prinse de autorităţi. Datorită constrîngerii exterioare, manifestarea 
instinctelor bestiale a devenit imposibilă, nemaifiind exercitate ele 
s-au atrofiat treptat, în cazul majorităţii oamenilor ele au dispărut 
şi nu s-au mai transmis generaţiilor ulterioare. În prezent, chiar şi 
cei care nu-şi ascund nostalgia iobăgiei manifestă în mod sincer 
rezerve faţă de abuzuri, în timp ce acum patruzeci de ani ele erau 
considerate compatibile cu „adevărata nobleţe“ şi chiar cu „ade- 
văratul creştinism“. Şi totuşi nu există nici un motiv să credem că 
părinţii de atunci erau, prin firea lor, mai răi decît fiii de astăzi. 

Să presupunem că eroii lui Dubasov pe care nobilimea din 
Tambov îi apăra din considerente de castă, se situau într-adevăr 
sub nivelul societăţii lor. Dar pe lîngă ei erau foarte mulţi oameni 
absolut corecţi şi lipsiţi de pomiri criminale care cu bună credinţă 
considerau că sînt îndreptăţiţi să se bucure de privilegiile 
moşiereşti, de pildă, să facă negoţ cu iobagi aşa cum fac negoţ cu 
vitele — cu ridicata şi cu amănuntul. Dacă astăzi asemenea lucruri 
au devenit deja imposibile chiar şi pentru nemernici, care rîvnesc 
totuşi la ele, în ce mod poate fi atribuită progresului moralității 
personale această afirmare obiectivă a binelui, această îmbunătă- 
tire reală a vieţii. 

Sub raportul bazelor subiective interioare, natura morală a 
omului rămîne imuabilă. E de presupus că şi proporţia numerică a 
oamenilor buni şi răi rămîne aceeaşi: este îndoielnic că cineva s-ar 
putea încumeta să afirme că în prezent numărul celor drepţi este 
mai mare decît era acum cîteva secole sau milenii. Este incon- 
testabil, în fine, şi faptul că cele mai înalte idei şi idealuri nu pro- 
duc, prin ele însele, nici o îmbunătăţire durabilă în viaţă şi în 
conştiinţa morală. Am invocat un fapt istoric indiscutabil şi de 


306 BINELE DE-A LUNGUL ISTORIEI UMANITĂŢII 


neclintit: crimele (şi mai mari) pe care le săvîrşea păpînul virtuos 
din epopeza lui Homer avînd consimţămîntul mediului său social 
aveau să fie săvîrşite şi peste mii de ani de către adepţii zeloși ai 
credinţei creştine — inchizitorii spanioli și creştinii-sclavagişti. Şi 
ei se bucurau de aprobarea mediului lor social, în ciuda faptului că 
între timp idealul moral individual fusese ridicat pe o treaptă supe- 
rioară. Astăzi însă, asemenea fapte pot fi săvîrşite numai de 
maniaci notorii şi de criminali de profesie. Acest progres subit a 
devenit posibil exclusiv datorită faptului că forţa socială organi- 
zată s-a inspirat din anumite exigenţe morale pe care le-a ridicat 
la rang de lege obiectivă a vieţii. 


IV 


Principiul binelui desăvîrşit care s-a revelat prin creştinism nu 
elimină ordinea obiectivă a comunităţii umane, ci se foloseşte de 
ea ca formă şi unealtă pentru transpunerea în practică a conţinutu- 
lui său moral necondiţionat. Acest principiu cere societăţii umane 
să devină o moralitate structurată. Experienţa arată cu deplină evi- 
denţă că atunci cînd un mediu social nu este structurat moral, are 
loc o scădere inevitabilă a îndatoririlor morale faţă de sine şi de 
alţii. lată de ce adevărata problemă priveşte nu atributul moralei 
de a fi obiectivă sau subiectivă, personală sau socială, ci în exclu- 
sivitate forţa (slabă sau putemică) şi nivelul ei de realizare. 
Indiferent de nivelul dezvoltării ei. conştiinţa morală aspiră în 
mod implacabil la înfăptuirea sa pe plan individual sau social şi 
nivelul ei superior de realizare se deosebeşte de cele inferioare nu 
prin permanentizarea caracterului ei subiectiv, respectiv neputinta 
realizării ei — ceea ce ar fi o superioritate îndoielnică — ci prin 
aceea că înfăptuirea ei trebuie să fie deplină și arotcuprinzătoare. 
De unde necesitatea unui proces incomparabil mai dificil, mai 
complex şi mai îndelungat decît în cazul înfăptuirilor ei comu- 
nitare din trecut. În viaţa gentilică nivelul binelui care putea fi 
atins se obținea fără dificultăţi şi oprelişti — fără nici o istorie, 
Ulterior, constituirea unei comunităţi naţionale cu o structură 
politică de anvergură, menită să lărgească sfera de manifestare a 
binelui şi să-i confere un grad mai înalt de realizare, va umple se- 
cole întregi de peripeții. Cu cît este însă mai mare sarcina noastră 
morală moştenită de la creștinism, reclamînd crearea mediului 

prielnic unei receptări adecvate, necondiționate şi universale a 
binelui! În accepțiunea sa pozitivă, binele cuprinde întregul com- 
plex de relaţii umane. Umanitatea renăscută din punct de vedere 
moral nu poate fi mai săracă în conţinut decît umanitatea naturală. 
Prin urmare, sarcina constă nu în anularea divizărilor sociale exis- 
tente, ci în stabilirea corelării lor cuvenite, bune, respectiv morale. 
Apariţia speciilor superioare de animale în urma proceselor cos- 
mice nu a dus la suprimarea formelor inferioare — a viermilor — 
ca nedemne prin ele însele, ci doar la renaşterea lor mai adecvată: 
o formă inferioară a încetat să fie baza unică şi actuală a vieţii, s-a 
retras în sine și a devenit o unealtă auxiliară, ascunsă din conside- 
rente estetice. Au fost conservate (atît material cît şi formal) şi alte 
structuri predominante la nivele inferioare, ca părţi și organe con- 
stitutive şi subsidiare ale întregului superior. În acelaşi mod se 
realizează umanitatea creştină — forma superioară a vieţii spiri- 
tuale comunitare — fără să distrupă vechile alcătuiri şi diviziuni, 
stabilind doar concordanța cuvenită între ele conform principiului 
moral necondiţionat. 

Exigenţa acestei concordanţe invalideuză orice reclamare justi- 
ficativă de la subiectivismul moral care se sprijină pe ideea de 
interes, greşit înţeles, al autonomiei voinţei. Voința morală de 
acţiune trebuie să fie determinată exclusiv prin sine însăşi. orice 
subordonare a ei unei prescripţii sau porunci, emise din afară, îi 
subminează autolegiuirea, motiv pentru care această. subordonare 
trebuie calificată drept nedemnă. În aceasta constă adevăratul sens 
al principiului autonomiei morale, dar atunci cînd este vorba de 
organizarea mediului social în conformitate cu principiul binelui 
necondiționat, o astfel de organizare este nu limitarea. ci 
împlinirea voinţei personale — adică exact ceea ce urmăreşte ea. 
În calitate de fiinţă morală, eu vreau ca pe pămînt să domnească 
binele, dar știu că nu pot să fac acest lucru de unul singur şi atunci 
descopăr o structură socială pe măsura scopului meu. Este 
limpede că o atare structură nu numai că nu mă limitează, ci, din 
contra, mă scoate din limitele mele individuale, lărgeşte şi inten- 
sifică voinţa morală. În virtutea caracterului moral al voinţei sale. 
fiecare om participă dinlăuntru la această structurare socială a 
moralității; se înţelege, limitările relative, exterioare ce pot 
decurge de aici sînt pentru unii indivizi rezultatul propriilor lor 

decizii şi deci nu pot submina în nici un fel autolegiuirea morală. 
Pentru un om cu disponibilităţi morale este important un singur 
lucru: subordonarea efectivă a comunităţii umane principiului 
moral necondiționat, îndeplinirea în societate a normelor binelui 
— adevărului şi carităţii — în toate acţiunile şi relaţiile interuma- 
ne, ridicarea mediului individual şi social la nivelul binelui orga- 
nizat. Este clar că individul, subordonîndu-se unui asemenea 
mediu care, la rîndu-i, se subordonează principiului binelui necon- 
diționat şi în fapt se pune în concordanţă cu acesta, nu poate 
pierde nimic. căci un mediu de acest gen este, prin definiţie, 
incompatibil cu orice fel de constrîngere arbitrară a drepturilor 
personale. nemaivorbind de oprimări şi persecuții brutale. Gradul 
de supunere a individului faţă de societate trebuie să corespundă 
gradului de supunere a societăţii însăşi faţă de binele moral, în caz 
contrar, mediul social nu are nici un drept asupra omului singular: 
drepturile mediului depind de satisfacția morală sau de împlinirea 
pe care o oferă fiecărui individ. Această latură a universalismului 
moral veritabil, analizat în capitolul de faţă, va fi explicitată şi 
dezvoltată în capitolul ce urmează. 
In ce priveşte autonomia voinţei rele, nici un fel de organizare 
a binelui nu-l opreşte pe răufăcătorul premeditat de la urmărirea şi 
ivîrşirea răului. Sub acest raport, instituţia binelui nu are de-a 
face decît cu limitele exterioare ale acţiunilor răufăcătoare care 
decurg cu necesitate din firea omului şi din sensul istoriei. Despre 
limitarea obiectivă a răului obiectiv. implicată cu necesitate de 
instituţia binelui dar în mare măsură neacoperită de ea, vom vorbi 
în capitolele următoare consacrate problemei dreptului penal şi 
relaţiei dintre dreptul juridic şi morală. 


Capitolul XIII 
Norma morală a socialității 


I 


Definiția pertinentă a societății ca moralitate structurată înlătură 
două concepții eronate, în prezent la modă: subiectivismul moral 
care privează voinţa morală de modalităţile reale ale înfăptuirii ei în 
viaţa comună şi realismul social conform căruia instituţiile şi intere- 
sele sociale în sine au în viaţă o importanţă decisivă. aşa încît prin- 
cipiile morale superioare se dovedesc a fi. în cazul cel mai bun. doar 
mijloace sau unelte de promovare a intereselor respective. Din acest 
punct de vedere, foarte frecvent astăzi, orice formă reală de sociali- 
tate cuprinde în fond tot ceea ce este autentic şi esențial, deşi nu 
lipsesc eforturile de a-i găsi o justificare morală şi de a o corela cu 
temeiurile şi normele morale. Dar căutarea însăşi a reperelor 
morale, proprii societăţii umane, arată că nu numai o formă anume 
de societate, dar nici comunitatea ca atare nu poate substitui defi- 
niţia superioară şi necondiționată a omului. Într-adevăr, dacă omul 
s-ar defini numai ca „animal social“ (zoon politikon)!, s-ar ajunge 
la restringerea conţinutului şi totodată la lărgirea sferei noţiunii de 
„om“, şi atunci am fi nevoiţi să includem în sfera noţiunii de uma- 
nitate şi unele specii de animale, de pildă, fumicile pentru care 
apartenența la comunitate constituie o determinare nu mai puţin 
esenţială decît în cazul omului. „Coloniile de furnici — spune sir 
John Lebbokk, cercetătorul cel mai profund al vieţii lor — nu sînt 
simple aglomerări de exemplare independente, cu atît mai puţin 
grupuri temporar constituite de felul stolurilor de păsări migratoare; 
ele reprezintă forme de convieţuire organizată în care, printr-un 
consens extraordinar, se munceşte pentru bunăstarea generală“2, În 
interiorul furnicarelor trăieşte uneori o populaţie atît de numeroasă 


! Definiţia aparţine lui Aristotel. (N. £) 
2 Fumici, albine şi viespi. Observaţii asupra comportamentului societar 

încît, după remarca aceluiaşi naturalist, dintre oraşele construite de 
om, poate numai Londra şi Beijineul să concureze cu ele!. Mult 
mai importante însă sînt cele trei particularităţi structurale ale fur- 
nicarului: ierarhia socială complexă, diferenţierea societăţilor de 
fumici după gradul lor de organizare — diferenţiere absolut iden- 
tică cu aceea care se relevă prin dezvoltarea treptată a formelor civi- 
lizaţiei umane, de la vînătoare la agricultură, ceea ce atestă for- 
marea colectivităţii de furnici după anumite legi sociologice 
comune şi respinge ideea apariţiei printr-o întîmplare de excepţie 
— şi. în fine, trăinicia şi stabilitatea remarcabile ale relaţiilor so- 
ciale, solidaritatea practică uimitoare a tuturor membrilor cetăţii 
fumicilor, atunci cînd este în joc bunăstarea generală. 

Referitor la primul punct. dacă ar fi să considerăm diviziunea 
muncii drept indiciu caracteristic al civilizaţiei, atinci ar fi imposi- 
bil să negăm existenţa civilizaţiei în lumea fumicilor unde divi- 
ziunea muncii este foarte strictă: există aici osiaşi foarte diîrzi. înar- 
maţi cu clești proeminenţi cu ajutorul cărora îşi decapitează 
duşmanii, dar nu sînt buni pentru nimic altceva; există lucrători 
harnici şi iscusiţi; apoi domnii cu trăsături diametral opuse care 
ajung să nu mai fie în stare nici să se hrănească nici să se miște fără 
să apeleze la serviciile celorlalţi: există, în sfîrşit. sclavii (pe caro 
nu trebuie să-i confundăm cu lucrătorii)” — ei sînt recrutaţi în tim- 
pul invaziilor şi aparţin unor alte specii de furmici. ceea ce nu-i 
împiedică să tie devotați noilor lor stăpîni. Dincolo de această 
diviziune a muncii, gradul înalt de civilizaţie al furnicilor este 
demonsuiat prin abundența animalelor domestice (a insectelor 
domesticite aparţinînd altor specii zoologice). „Se poate afirma pe 
drept — observă Lebbokk (bineînţeles, exageiînd puţin lucrurile) 
— că la fumicile noastre englezeşti diversitatea animalelor 
domesticite este mult mai mare decît la noi înşine“. Unele din 
aceste insecte domesticite, sîrguincios îngrijite de fumici, servesc 
drept hrană (mai ales păduchii ds plante — aphidae — pe care 


al himenopterelor de John Lebbokk, trad, de Averkiev, Fd. a V-a, 1884, 
p. 92. (N. a.) 

! Jbid. 

2 După cum se știe, fumica-lucrătoare (ca şi albina-lucrătoare) nu este 
de o specie diferită, ca se naşte din aceeaşi matcă, dar rămîne subdez- 
voltată sub raport sexual, (N. a.) 

? Ibid,, p. 73. 

Linné îi numeşte vaci de fumică [aphis formicarum vacca)), altele 
prestează diverse servicii ca, de pildă, gunoierii!, cele din a treia 
categorie, după opinia lui Lebbokk, sînt ţinute numai pentru 
amuzament? aidoma canarilor şi mopşilor. Entomologul Andre a 
prezentat o listă cu 584 specii de insecte frecvent întîlnite în 
coloniile furnicilor). 

În prezent. pentru multe fumicare dens populate principalul 
mijloc de existenţă îl constituie rezervele abundente de produse 
vegetale adunate de fumici; o mulţime de fumici lucrătoare des- 
fac iscusit şi metodic tulpina plantelor şi coada frunzelor de parcă 
le-ar secera; dar acest simulacru de agricultură nu este pentru ele 
nici Singurul, nici cel dintîi mod de existenţă. „La diferite specii 
de tumici — spune Lebbokk — găsim diferite condiţii de trai care 
corespund în mod curios stadiilor primare ale progresului uman. 
De pildă. unele specii. ca Formica fusca. trăiesc cu precădere din 
vînat; deşi parţial se hrănesc cu sucuri dulci secretate de păduchii 
de frunză. aceştia din urmă au rămas nedomesticiţi. E posibil ca 
aceste exemplare de furnici să păstreze deprinderile care crau 
cîndva comune pentru întreaga specie. Ele seamănă cu oamenii dc 
rasă inferioară care trăiesc cu precădere din vinat. Asemenea lor, 
furnicile hoinăresc prin păduri şi deșerturi, trăiesc în grupuri rela- 
tiv restrînse şi au instinctul pregar slab dezvoltat. Vînează solitar 
şi bătăliile lor seamănă cu duelul eroilor homerici. Speciile ca 
Lassius flavis se remarcă printr-un mod de convieţuire evident 
superior. ele manifestă o adevărată măiestrie mai ales în domeniul 
construcţiei: se poate spune că literalmente ele au domesticit anu- 
mite specii de păduchi de frunză și pot fi comparate cu triburile 
care trăiesc din produsele turmelor şi hergheliilor lor din epoca 
păstoritului. în planul progresului uman. Ele trăiesc în grupuri 
mult mai numeroase, acţiunile lor sînt mai coordonate și bătăliile, 
departe de a fi nişte simple dueluri, dau dovada capacităţii 
acţiunilor solidare. Aş putea prezice că ele vor nimici treptat 
speciile care trăiesc exclusiv din vînat, aşa cum sălbaticii erau 
nimiciţi de triburile mai dezvoltate. În stîrşit, popoareie de 


! Ibid., p. 74. 
2 Ibid., p. 76 
? Ibid., p. 73. 

agricultori pot fi comparate cu furnicile-secerătoare. Am avea de-a 
face, se pare, cu trei tipuri principale care prezintă o analogie 
curioasă cu cele trei faze din istoria dezvoltării umane: vînătoarea, 
păstoritul şi agricultura.“! 

Pe lîngă complexitatea structurii sociale şi dezvoltarea treptată 
în ordinea civilizaţiei, societăţile de furnici se remarcă, după cum 
s-a observat mai sus, şi prin stabilitatea extraordinară a relaţiilor 
colective. Autorul nostru aduce nenumărate dovezi de „consens 
suprem care domneşte între membrii aceleiaşi societăţi.“? 
Consensul este condiţionat exclusiv de bunăstarea generală. Nu 
numai pe baza unor observaţii, ci şi a multiplelor experimente. 
Lebbokk demonstrează că în toate cazurile cînd o furnică începe 
să întreprindă ceva folositor pentru întreaga colectivitate, dar nu 
are suficientă forţă pentru a căra, să zicem, o muscă sau un gîndac 
mort. ea cere întotdeauna ajutor şi îl primeşte; din contra, cînd o 
furnică se află în primejdie, dar această primejdie o priveşte numai 
pe ea, nu i se acordă, de regulă, nici un ajutor şi nici o compasi- 
une; de mai multe ori tenacele naturalist a adus fumici în stare de 
insensibilitate, administrîndu-le cloroform şi votcă: „concetățenii“ 
fie nu dădeau nici o atenţie celor nenorociţi, fie îi aruncau afară ca 
pe un leş. Dar compasiunea duioasă faţă de nenorocirea cuiva nu 
este legată de nici o funcţie socială şi, deci, ca atare nu este impli- 
cată în noţiunea de socialitate; în schimb, simţul datoriei civice şi 
devotamentul faţă de ordinea generală sînt atît de dezvoltate la 
furnici încît exclud certurile şi luptele interne: armata lor este des- 
tinată în exclusivitate războaielor exteme, și în cele mai evoluate 
convieţuiri, care au şi gunoieri şi un soi aparte de clovni „de 
curte“, nici un observator nu a putut descifra vreun indiciu al exis- 
tenţei vreunei poliţii sau jandarmerii instituţionalizate. 


II 


Pentru specia de animale în discuţie socialitatea este un indiciu 
cel puţin tot atît de esenţial ca şi la om. Dacă nu le considerăm 
totuşi egale nouă şi nu sîntem dispuşi să acordăm fiecăreia din 
nenumăratele fumici care mişună prin pădurile noastre toate drep- 


! Ibid., pp. 89-90. 
2 Ibid., p. 117 ş.a. 

turile omului şi cetăţeanului, lucrul se explică prin aceea că omul 
are în plus încă o particularitate esenţială nu numai condiţionată 
de socialitate, ci, din contra, determinînd ea însăşi o caracteristică 
specifică societăţii umane. Această particularitate constă în aceea 
că fiecare om este o fiinţă sau o persoană morală avînd o demni- 
tate necondiționată şi un drept necondiţionat la viaţa şi la dez- 
voltarea liberă a facultăţilor sale pozitive, independente de utili- 
tatea lor socială. De aici decurge în mod direct concluzia conform 
căreia nici un om, în nici o împrejurare și din nici un motiv, nu 
poate fi privit doar ca un mijloc pentru realizarea unor scopuri 
străine. El nu poate sluji drept instrument sau unealtă nici pentru 
bunăstarea unui alt om, nici pentru bunăstarea întregii clase şi 
nici, în fine, pentru bunăstarea generală care vizează majoritatea 
celorlalți oameni. O asemenea „bunăstare generală“ sau „folosul 
general“ are dreptul nu asupra omului ca individ, ci asupra activi- 
tăţii sau muncii lui în măsura în care această muncă, efectuată în 
folosul societăţii, asigură implicit existenţa demnă a celui care o 
desfăşoară. Dreptul persoanei ca atare, bazat pe demnitatea ei 
umană inalienabilă, pe infinitatea formulă a raţiunii în fiecare om, 
pe faptul că fiecare persoană reprezintă un unicat şi, deci, un scop 
în sine şi nu doar un mijloc sau o unealtă — așadar acest drept ul 
persoanei este necondiționat prin esența lui, în timp ce drepturile 
societăţii asupra persoanei sînt, dimpotrivă, condiţionate de 
recunoaşterea dreptului personal. Astfel societatea poate obliga la 
ceva individul numai trecînd prin actul propriei lui voințe, alt- 
minteri obligația face din om un lucru destinat întrebuinţării. 
Bineînţeles, de aici nu rezultă (cum crede. nu se ştie de ce. unul 
dintre criticii mei)! că pentru luarea unei măsuri cu caracter legis- 
lativ sau administrativ autorităţile trebuie să ceară consimţămîntul 
fiecărui individ. În mod logic, din principiul moral, în locul aces- 
tui aberant Jiberum veto?, derivă doar dreptul fiecărei persoane la 
schimbarea liberă a cetățeniei, a confesiunii, Altfel spus, nici un 
grup social sau o instituție nu are dreptul să reţină pe cineva în 
mod forţat printre membrii Săi. 


i Autorul se referă la articolul lui S. N. Cicerin Principiile eticii. (N. ed.) 
2 Vetoul liber (lat.) Dreptul de veto personal în cazul unei hotăriri luate 
de adunarea legislativă în cadrul Senatului Roman. (N. ed.) 

Demnitatea umană a fiecărei persoane sau proprietatea ei de a 
fi o fiinţă morală nu ţine defel de calităţile ei native şi nici de 
utilitatea ei: acestea îi pot determina poziţia socială, aprecierea 
ei relativă de către celelalte persoane, dar în nici un caz propria 
ei semnificaţie şi drepturile ei umane. Multe animale sînt mai 
virtuoase, prin firea lor, decît o seamă de oameni. Virtuţile ma- 
trimoniale ale porumbeilor şi berzelor, dragostea maternă a 
găinilor. blîndeţea căprioarelor. devotamentul cîinilor. bonomia 
focilor și delfinilor, hărnicia și curajul civic al furnicilor etc. — 
toate aceste calităţi minunate cu care sînt înzestrați fraţii noștri 
mai mici sînt departe de a fi precumpănitoare la majoritaten 
oamenilor. De ce totuşi nu i-a trecut nimănui prin gînd să-l 
deposedeze pe cel mai mizerabil om de drepturile umane şi să le 
acorde celui mai bun animal ca răsplată pentru virtutea lui? În 
ceea ce priveşte utilitatea, nu numai un cal sănătos este mai util 
decît mulţi cerşetori bolnavi, dar şi multe obiecte neînsutleţite 
ca, de pildă, o presă de imprimat sau un cazan cu aburi care au 
adus progresului istoric un folos incontestabil mai mare decit 
popoare întregi de sălbatici sau de barbari. Dacă Guttenberg şi 
Watt ar fi fost puşi per impossibile, pentru invențiile lor de mare 
însemnătate, în situaţia de a sacrifica cu bună ştiinţă măcar un 
singur sălbatic sau barbar, opera lor nu i-ar fi scutit de o con- 
damnare fermă pentru imoralitate, căci altminteri s-ar fi păşit pe 
terenul scopurilor care scuză mijloacele. 

Pentru a dobîndi semnificaţia de principiu moral. bunăstarea 
sau folosul comun trebuia să fie de ordin general în sens deplin, 
adică să nu vizeze doar majoritatea, ci pe toţi fără excepţie. Ceea 
ce constituie un bun pentru toţi este, prin aceasta, un bun şi pen- 
tru fiecare în parte: nimeni nu este ocolit şi deci atunci cînd 
fiecare persoană se pune în serviciul unei asemenea bunăstări 
sau unui asemenea scop, ea nu devine doar un mijloc sau o 
unealtă în slujba unui ţel exterior şi străin ei. O adevărată soci- 
etate care respectă dreptul necondiţionat al oricărui individ 
nu constituie pentru el o limită negativă, ci o împlinire pozi- 
tivă: individul care îi slujeşte cu abnegaţie nu-şi pierde, ci își 
realizează demnitatea şi semnificaţia sa necondiționată, 
deoarece demnitatea şi semnificaţia, luate în separaţia lor, nu 

sînt necondiționate şi infinite decit la nivelul posibilităţii, şi 
numai printr-o solidarizare lăuntrică a fiecăruia cu toţi ceilalţi 
capătă aceste determinări valoare de realitate!. 

Principiul demnităţii umane sau semnificaţia necondiționată a 
fiecărui individ în virtutea cărora societatea se defineşte printr-un 
consens lăuntric general, stabilit în mod liber — iată unica normă 
morală?. În sensul propriu al termenului, nu pot exista mai multe 
norme morale, așa cum nu pot exista mai multe tipuri de bunuri 
supreme sau de morulă. Este lesne de demonstrat că religia (în 
configuraţia sa istorică), familia şi proprietatea nu cuprind în ele 
însele norme morale în sensul propriu al cuvîntului. Ceva care 
prin sine însuşi poate fi sau nu moral primeşte una din aceste 
determinări de la altul şi nicidecum nu poate să se impună în 
genere ca normă morală. adică nu poate conferi altora un caracter 
pe care s-ar putea să nu-l aibă nici el. Este însă neîndoielnic că și 
religia poate avea un caracter moral sau imoral. În ce fel pot servi 
religii ca, de pildă. cuitul lui Moloh sau Astarte (ale căror remi- 
niscenţe şi analogii se pot întilni în unele locuri şi în prezent) drept 
normă morală a ceva. de vreme ce esenţa lor proprie contrazice în 
mod flagrant orice moralitate? De aceea, atunci cînd se pretinde 
că religia constituie baza morală normală a societăţii, trebuie mai 
întîi stabilit dacă religia respectivă are, ea însăşi. un caracter moral 
şi este conformă principiului moral: prin urmare, acesta din urmă 
rămîne baza ultimă şi criteriul final, şi nu religia în sine. Creştinis- 
mul reprezintă temeiul şi criteriul autentic al oricărei manifestări 
a binelui în lume numai datorită prezenţei în cuprinsul lui a prin- 
cipiului moral necondiţionat. Orice îndepărtare a comunităţii 
creştine de la exigenţele desăvîrşirii morale duce imediat la dis- 
pariţia semnificației necondiționate a creştinismului şi la transfor- 
marea lui într-a întîmplare istorică. 

Nu se poate nega, de asemenea, că faniilia considerată nu 
numai în exemplarele ei concrete, ci şi prin prisma structurii ei 
constituite, poate avea sau nu un caracter moral. Astfel, familia în 


! Vezi capitolul X Individ şi societate. (N. a.) 

2 Această teză se justifică logic în prima parte a filozofiei morale care, 
graţie lui Kant, a căpătat un caracter tot atît de riguros ştiinţific în sfera 
sa, precum în alt domeniu l-a dobîndit mecanica teorctică. (N. a.) 


316 BINELE DE-A LUNGUL ISTORIEI UMANITĂŢII 


Grecia antică — nu ne referim la familiile din epoca eroică, în 
cadrul cărora soţia îşi omora soţul şi era omorită de fiul ei sau fiul 
îşi ucidea tatăl şi se însura cu mama sal, ci la o familie obişnuită, 
normală a unui atenian instruit care pretindea existenţa instituţiei 
curtezanelor sau ceva şi mai rău, ça să o completeze — ei bine, 
această familie nu avea un caracter moral. Acest caracter nu-l avea 
(pînă la Islam) nici familia arabă, unită în felul ei, în care fetiţele 
nou-născute erau îngropate de vii dacă erau mai multe de una sau 
două; nu se poate vorbi nici de moralitatea familiei romane cu 
legăturile ei foarte trainice în care stăpînul casei avea dreptul de 
viaţă şi moarte asupra soţiei şi a copiilor săi. Aşadar neavînd un 
caracter moral intrinsec, familia trebuie să dobîndească şi ea un 
temei moral normal înainte de a-l conferi unei alte instanţe. 

In ceea ce priveşte proprietatea, a vedea în ea un temei moral al 
societăţii normale, deci a o considera, aşadar. sacră şi inviolabilă 
este imposibil nu numai din punct de vedere logic, dar, în opinia 
mea (Ca şi, presupun, în opinia conpenerilor mei). şi din punct de 
vedere psihologic; prima noastră trezire la viaţa conştientă şi la 
gîndirea lucidă s-a produs sub impactul desființării proprietăţii în 
cele două forme istorice şi radicale ale ei — sclavagismul în 
America şi iobăgia în Rusia. Desființarea era necesară şi s-a făcut 
în numele moralității sociale. Inviolabilitatea aparentă a fost în 
mod strălucit dezminţită printr-o reuşită acţiune de violare care a 
întrunit consimţământul general. Evident, proprietatea este ceva 
cure ure nevoie de justificare, reclamă pentru sine o normă morală 
şi un punct de sprijin pe care ea însăşi nu le conţine. 

Orice instituţie istorică — religioasă sau civică — reprezintă o 
realitate de natură eterogenă. Or, norma morală este totdeauna un 
principiu pur, străin de o asemenea realitate. Principiul care 
afirmă în mod necondiționat ceea ce trebuie să fie, este inviolabil 
în esenţa sa; el poate să nu fie acceptat şi respectat, dar faptul 
acesta se răsfrînge negativ nu asupra lui însuşi, ci asupra celui care 
nu-l acceptă şi nu-l respectă. Regula care spune: trebuie să 
respecţi demnitatea umană a fiecărui individ şi nu trebuie să 
priveşti pe altul ca pe un mijloc sau un instrument — nu depinde 
de nici un fapt, nu afirmă nici un fapt şi, de aceea, nu poate fi afec- 
tată de nici un fapt. 


1 Se are în vedere familia lui Agamemnon şi a lui Oedip. (N. ed.) 

Principiul dreptului necondiţionat al personalităţii umane nu 
depinde de nimeni şi de nimic, dar numai el poate condiţiona ca- 
racterul moral al societăţii şi al instituţiilor. În păgînismul antic şi 
în cel nou sînt cunoscute marile formaţiuni cultural-naţionale cu 
familii, religii şi proprietate extrem de stabile, dar în pofida aces- 
tui fapt, ele nu au avut şi nu au un caracter moral, specific soci- 
etăţii umane: în cazul cel mai bun, ele pot fi asemuite cu forma de 
convieţuire a insectelor înțelepte în care funcţionează un mecanism 
bine pus la punct, dar acest mecanism nu are la ce servi, căci însuşi 
binele lipseşte întrucît îi lipseşte suportul — anume personalitatea 
umană liberă. 


III 


O conştiinţă vagă şi deformată a ceea ce reprezintă esenţa 
morală şi norma autentică a societăţii umane există şi acolo unde, 
poate, principiul moral nu este practicat defel. In despoţiile orien- 
tale, de exemplu, om cu adevărat sau personalitate este considerat, 
pe drept, numai acela care se bucură de toate drepturile, dar 
această demnitate este atribuită unui singur om. Transformate 
într-un privilegiu excepţional şi bine determinat din exterior, dem- 
nitatea umană şi dreptul îşi pierd caracterul moral şi singurul lor 
purtător încetează să fie persoana; fiind imposibil ca o făptură 
concretă să întruchipeze principiul pur, ea se transformă în idol. 
Principiul moral cere din partea fiecăruia să respecte demnitatea 
umană în sine, adică s-o respecte în egală măsură la toţi ceilalți, 
Un individ se defineşte ca persoană numai dacă se raportează şi la 
ceilalţi ca la o persoană. Tiranul oriental însă nu-şi găseşte în lume 
egalul, ci numai obiecte lipsite de drepturi; neavînd posibilitatea 
de a stabili cu altcineva relaţii morale personale, el îşi pierde în 
mod inevitabil caracterul moral personal şi devine la rîndul său un 
obiect — e drept, cel mai preţios, divin, un obiect de adoraţie, 
adică un fetiş sau idol. 

În societăţile civile aparţinînd lumii clasice, deplinătatea drep- 
turilor ajunge fie privilegiul cîtorva (în aristocrații), fie privilegiul 
majorităţii (în democraţii). Această extindere a fost foarte impor- 
tantă, deoarece crea, deşi într-un cadru mai restrîns, posibilitatea 
unor relaţii morale de sine stătătoare între indivizi şi deci posibi- 
litatea formării conştiinţei de sine personale şi a transpunerii în 

fapt, în limitele societăţii respective, a ideii de egalitate sau de 
dreptate!. Dar în esenţa sa principiul moral este universal, pentru 
că presupune recunoaşterea demnităţii interioare necondiționate 
de partea omului ca atare, deci fără nici o îngrădire din afară. Or, 
în societăţile antice — obştea gentilică a spartanilor, democraţia 
ateniană sau simbioza originală a acestor două forme în senatus 
populusque romanus? — adevărata semnificaţie a omului este 
respectată doar în limitele propriei comunităţi civice. Prin urmare, 
aceste societăţi nu se întemeiau pe principiul moral şi pot fi con- 
siderate cel mult modele preliminare şi relative ale unei astfel de 
societăţi. 

Interesul nostru pentru această formă de viaţă nu are însă un 
caracter pur istoric: în fond, noi nu am depăşit-o încă. Într-adevăr, 
să ne amintim ce anume în lumea antică îngrădea principiul moral 
și îi împiedica transpunerea în viaţă. Au existat trei categorii de 
oameni total lipsiţi de drepturi și de orice responsabilitate care 
deci nu constituiau scopul unei acţiuni, nu erau cuprinși în proiec- 
tul bunăstării generale, ci, dimpotrivă, erau trataţi exclusiv ca 
instrumente sau ca impedimente materiale în realizarea acestei 
bunăstări. Din aceste categorii făceau parte: 1) duşmanii, adică, la 
început, tot soiul de venetici”, 2) sclavii şi, în fine, 3) criminalii, 
Dincolo de deosebirile particularizante, atitudinea legiferată față 
de aceste trei cateporii era, în fond, identică, adică în egală măsură 
imorală. Nu este nevoie să îngroşim aspectul monstruos al insti- 


! În despoțiile orientale nu putea fi vorba de egalitate în drepturi ci 
numai de egalitatea negativă a tuturor pe fundalul i:egalităţii generale. 
Or, distribuirea cgală a nedreptăţii nu o transformă în dreptate, Noţiunea 
de egalitate în sine (in abstractu) este exclusiv de natură matematică şi nu 
de extracţie etică, (N. a.) 

2 Senatul şi poporul roman (lat.) Formulă oficială a cxponentului pu- 
terii supreme de stat în republica romană. (N. ed.) 

3 Obicei străvechi, ospitalitatea faţă de străinii pașnici nu este totuşi un 
fenomen primordial. În Grecia fondatorul acestui obicei era considerat Zeus, 
dar el aparţinea de cea de a keia generație de zei, după Cronos și Uranus. 
Înainte de a deveni un oaspete în sensul de vizitator prictenos şi dezintere- 
sat, străinul fusese un oaspete în calitate de negustor, iar şi mai înainte, ci 
fusese privit numai în accepțiunea cuvîntului latin hostis (duşman). De alt- 
fel, şi în vremuri mai îndepărtate despre care vorbesc totuşi uncle legende 

tuției sclaviei care, după cum se ştie, a succedat după o simplă 
masacrare a prizonierilor; sclavii aveau asigurate mijloacele de 
trai şi se bucurau, în genere, de un tratament destul de omenos, dar 
toate acestea ţineau de întîmplare, fie ea şi frecventă, şi nu de 
obligaţie, deci nu aveau o semnificaţie morală; sclavii erau 
preţuiţi pentru utilitatea lor, dar aceasta nu are nimic comun cu 
recunoaşterea demnităţii lor umane. Spre deosebire de acest gen 
de obiecte utile a căror păstrare este dictată de bunul simţ, duşma- 
nii extemi Şi interni. consideraţi a priori obiecte nocive. erau con- 
damnaţi la o nimicire neîndurătoare, Pe timp de război, această 
neîndurare putea fi atenuată de respectul faţă de forţa inamicului 
şi de frica răzbunării, dar faţă de criminalii reali sau prezumtivi, 
lipsiţi de apărare, neîndurarea era nelimitată: în Atena cultă, 
infractorii de drept comun aflați sub arest erau mai întîi torturați şi 
apoi anchetați. 

Pentru lumea antică, războiul, sclavia, tortura erau fenomene 
fireşti în sensul că decurgeau în mod logic dintr-o viziune despre 
lume unanim acceptată şi erau determinate de starea generală a 
conştiinţei. Dacă semnificaţia, plenitudinea demnităţii şi drep- 
turilor omului ca persoană de sine stătătoare erau condiţionate 
exclusiv de apartenenţa lui la o anumită comunitate civică, atunci 
în mod firesc toţi cei care nu aveau aceeaşi apartenenţă (străinii 
sau cei ostili comunităţii respective) sau. deşi o aveau, îi încălcau 
legea şi îi puneau în pericol securitatea generală, erau, din acest 
motiv, privaţi de demnitatea umană şi de drepturi şi oricînd expuşi 
oricăror persecuții. La un moment dat însă, conştiinţa antică a 
suferit o anumită modificare. Dezvoltarea gîndirii etice (începînd 
cu sofiştii şi Socrate, trecînd apoi la stoicii greci şi romani), 
lucrările juriştilor romani precum şi natura însăşi a imperiului 
roman prin amploarea şi factura lui internaţională au lărgit vrînd- 


clasice, un oaspete cra primit cu şi mai mare bucurie decît în vremurile 
mai recente maicate de ospitalitate, dar numai ca o bucală delicioasă de 
friptură la un ospăț familial. Dincolo de aceste excentricităţi, atitudinea 
dominantă faţă de un străin, proprie societăţilor primitive, era identică, 
fără îndoială, cu aceca pe care o observa în mod constant sir John 
Lebbokk adresată unui intrus într-un fumicar, chiar dacă acesta aparţinea 
aceleiaşi specii: după ce era tras de antene și chinuit teribil, era ucis ori 
izgonit. (N. a.) 


320 BINELE DE-A LUNGUL ISTORIEI UMANITĂŢII 


nevrînd orizontul de viaţă şi gîndire — toate acestea au contribuit 
la demolarea hotarelor vechi şi la afirmarea în planul conştiinţei a 
principiului moral în perspectiva ilimitării şi universalizării lui 
formale, Totodată, dinspre Orient, propovăduirea moral-religioasă 
a profeților israeliți s-a finalizat în elaborarea unui ideal animat 
de demnitatea umană necondiționată. Şi, în timp ce un roman, 
vrînd să exprime gradul cel mai înalt al demnităţii umane, procla- 
ma Cu vocea unui actor declamînd pe scena oraşului etern, în loc 
de civis romanus (cetăţean roman), o expresie nouă: homo sum 
(sînt om), un alt roman dintr-o provincie orientală îndepărtată şi 
de pe o scenă'mai tragică întregea această afirmare a noului prin- 
cipiu prin simpla indicare a întruchipării lui în persoana reală: 
ecce homo (iată omul!). 

Părea că răsturnarea interioară, produsă graţie conjugării eveni- 
mentelor palestiniene cu teoriile grecilor şi romanilor, ar fi trebuit 
să inaugureze o nouă ordine a lucrurilor. Se aştepta chiar o com- 
pletă înnoire a lumii fizice. dar pînă acum nici măcar universul 
social-morul al păgînismului nu a suferit vreo modificare radicală 
şi definitivă. Nu ne vom mira şi nu ne vom tîngui cu acest prilej, 
dacă vom înțelege obiectul regenerării morale a umanităţii în toată 
amploarea lui. Că împlinirea lui, înainte de catastrofa finală, tre- 
buie să fie pregătită de un proces evolutiv reiese clar, în fond, din 
cuvintele profetice ale Evangheliei însăşi!. Un asemenea proces se 
află încă în curs de desfăşurare, şi este nedoielnic faptul că, 
începînd cu secolul al XV-lea şi, mai ales, la sfîrşitul secolului al 
XVIII-lea. mersul istoriei se remarcă prin accelerarea ritmului. Sub 
raportul practicii morale, este important să ne dăm seama cu cla- 
ritate ce şi cum a fost deja realizat, ce şi cum urmează să fie făcut. 


IV 


De cînd oamenii de etnii şi clase sociale diferite s-au unit în 
spirit prin adoraţia unui străin sămman din Galileea, pe care îl 
răstieniseră ca pe un tilhar în numele intereselor naţionale şi de 
castă, războaiele între popoare, inepalitatea claselor şi execuţia 
criminalilor şi-au pierdut motivaţia internă. Chiar dacă au trebuit 


! În pildele cu dospitul făinii, cu grâul şi neghina şi cu grăuntele de 
muştar. (N. a.) 

să treacă optsprezece secole pentru ca această schimbare să iasă 
cît de cît la iveală şi chiar dacă ivirea ei devine sesizabilă exact în 
momentul în care prima ei forţă motrice — credinţa creştină — 
slăbește și, poate, va dispărea din stratul de suprafaţă al 
conștiinței, această schimbare de atitudine faţă de tradiţiile soci- 
etăţii păgîne pătrunde totuşi adînc în sufletul umanităţii şi se re- 
simte tot mai pregnant în viaţa ei. Indiferent de ce ar gîndi indi- 
vizii izolaţi, umanitatea înaintată, ca întreg comunitar, a atins acel 
grad de maturitate morală, acea stare de conştiinţă și de simţire 
care fac să devină imposibil pentru ea ceea ce în lumea antică era 
firesc. Şi chiar pentru indivizii care nu au renunţat la uzul raţiunii. 
începe să se manifeste ca o forţă obligatorie, dacă nu sub forma 
credinţei religioase, măcar în calitate de convingere raţională. acel 
principiu moral care nu admite legiferarea crimelor colective. 
Insuşi faptul apropierii exterioare, al cunoaşterii şi comunicării 
între părţile îndepărtate ale omenirii desfiinţează în mare parte 
barierele şi înstrăinarea reciprocă, fireşti în condiţiile orizontului 
îngust al anticilor care îşi închipuiau că strîmtoarea Gibraltar 
marchează hotarul lumii, iar de-a lungul Niprului şi Donului ar 
trăi oameni cu cap de cîine. 

Deşi războaiele nu au fost încă eliminate, atitudinea faţă de ele 
s-a schimbat uimitor, mai ales în ultima vreme. Frica de război a 
devenit motivul preponderent al politicii internaţionale, şi nici un 
guvern nu are curajul să-şi recunoască intenţiile expansioniste. În 
sensul ei propriu sclavia a tost abolită în mod necondiţionat şi 
definitiv ca şi alte forme brutale de subordonare a individului care 
s-au păstrat pînă în secolul trecut, iar în unele locuri chiar pînă în 
a doua jumătate a secolului nostru: a mai rămas doar forma indi- 
rectă de sclavie economică, dar şi ea este pusă astăzi în chestiune. 
În fine, începînd cu secolul al XVIII-lea, atitudinea faţă de criminali 
se schimbă considerabil sub influenţa principiului moral creștin. 

Şi iată că tocmai'acest progres pe calea trasată acum nouăspre- 
zece secole, deşi întîrziat dar astăzi alert şi ferm, naşte temeri cu 
privire la temeliile morale ale societăţii! În realitate, principalul 
obstacol care întîrzie revoluţia morală radicală în conştiinţa socia- 
lă şi în viaţă îl constituie o falsă concepţie asupra acestor temelii. 
Numai prin ele însele, prin existenţa lor în fapt, religia, familia şi 
proprietatea nu pot servi, după cum se ştie, drept baze morale nor- 

male ale societăţii, şi sarcina constă nu în menţinerea cu orice prej 
a status-quo-ului acestor instituţii, ci în racordarea lor la nomia mo- 
rală unică în aşa fel încît să fie pătrunse total de principiul auten- 
tic unic. 

În esenţa sa, acest principiu este universal, singurul valabil pen- 
tru toţi. Ca atare, religia nu are neapărat caracter universal, toate 
credințele arhaice erau doar strict circumscrise în cadrul unei 
etnii. Creștinismul însă, ca întruchipare a idealului moral absolut, 
se dovedeşte, din momentul apariţiei lui, a fi tot atît de universal 
ca şi principiul moral, dar instituţiile istorice legate de el de-a lun- 
gul veacurilor nu şi-au păstrat universalitatea şi, tocmai din acest 
motiv, şi-au pierdut puritatea şi integritatea moraiă. Cită vreme ne 
promovăm cu prioritate religia în specificitatea ei confesională şi 
numai în a doua instanţă în ipostaza ei de creştinism universal, o 
privăm nu numai de logica ei raţională, ci şi de semnificaţia ei 
morală, transformind-o într-un obstacol în calea renașterii spiri- 
tuale a umanităţii. În afară de aceasta, universalitatea se exprimă 
nu numai prin absenţa barierelor exterioare, naționale, confesionale 
sau de altă natură, ci în şi mai mare măsură prin libertatea inte- 
rioară: pentru a fi cu adevărat universală, religia nu trebuie separa- 
tă de instruirea intelectuală, de ştiinţă, de progresul social şi politic. Re- 
lipia care se teme de toate acestea nu se va încrede, evident, nici în 
propriile ei forțe, va fi pătrunsă de un soi de scepticism şi, reven- 
dicîndu-şi dreptul la monopolul normei morale pentru societate, 
nu va Întruni cea mai elementară condiţie morală — sinceritatea. 

Semnificaţia pozitivă a familiei în virtutea căreia ea poate con- 
ştitui într-un anumit sens o normă morală a societăţii constă în 
următorul lucru. Pentru un om este imposibil, din punct de vedere 
fizic, să manifeste în viaţa lui zilnică o atitudine morală faţă de 
toți. Chiar şi acceptînd cu toată sinceritatea exigenţele necon- 
diţionate ale principiului moral, individul nu Ie poate respecta 
practic în raporturile sale cu toţi oamenii din simplul motiv că 
aceşti „toţi“ nu au pentru el o existenţă reală. El nu-şi poate arăta 
respectul faţă de demnitatea umană personificată de miliarde de 
oameni despre care nu are nici o idee şi pe care nu-i poate face in 
concreto scopul pozitiv al activităţii sale. Or, fără realizarea lui 
deplină prin relaţii individuale palpabile, principiul moral rămîne 
o abstracţie capabilă să instruiască conștiința, dar nu şi să 

regenereze viaţa omului. Soluţionarea acestei contradicții cere ca 
o înfăptuire totală a relaţiilor morale să aibă loc pentru fiecare om 
într-un anumit mediu restrîns care îl înconjoară în mod real şi con- 
stant. Tocmai sub acest aspect se prezintă familia, fidelă menirii 
sale; în cadrul ei fiecare membru constituie nu numai în intenţie, 
ci şi în fapt, scopul pentru toţi ceilalți, fiecăruia i se recunoaşte o 
semnificaţie necondiționată, fiecare este de neînlocuit. Din acest 
punct de vedere, familia reprezintă celula elementară, exemplară 
şi instructivă a fraternității universale sau-a societății umane, aşa 
cum ar trebui ea să fie. Pentru menţinerea acestei semnificaţii însă 
familia nu trebuie să se transforme într-un mediu de satisfacere 
reciprocă a egoismului, iar pentru fiecare membru al ei trebuie să 
se deschidă, de pe această treaptă, o cale ascendență de realizare 
posibilă a principiului moral în lume. Familia constituie fie 
împlinire totală a egoismului, fie germeneie reunirii universale. 
Menţinerea ei în primul sens nu înseamnă conservarea „temeliilor 
morale“ ale societăţii. 

genere, proprietatea nu are o semnificaţie morală. Nimeni nu 
are datoria să fie bogat, şi nimeni nu are datoria nici să 
îmbogăţească pe alţii. Egalitatea tuturor averilor este tot atît de 
imposibilă şi inutilă ca şi aceeaşi culoare sau desime a părului. 
Există însă o împrejurare în care starea materială a persoanei 
devine o problemă morală. Situaţia în care omul nu este capabil să 
se întreţină sau cînd pentru întreţinerea sa este nevoit să cheltu- 
iască atîta forţă şi timp, încît nu mai dispune de ele în suficientă 
măsură pentru a se preocupa de propria sa perfecționare umană, 
intelectuală şi morală, o astfel de situaţie contravine în mod direct 
demnităţii umane şi normei morale a societăţii; omul încetează să 
fie scop pentru sine şi pentru alţii, devenind un simplu mijloc de 
producţie economică alături de maşinile neînsufleţite. Întrucît însă 
principiul moral ne obligă în mod necondiţionat să respectăm 
demnitatea umană a fiecăruia în parte şi a tuturor în ansamblu, să-i 
privim pe toţi şi pe fiecare în parte ca pe un scop şi nu ca pe un 
simplu instrument, societatea care aspiră la normalitate din punct 
ce vedere moral nu poate rămîne indiferentă faţă de o asemenea 
situaţie a unuia dintre membrii săi. Îndatorirea ei nemijlocită 
constă în asigurarea unui minim de bunăstare pentru fiecare, 
ceea ce este necesar tocmai pentru susţinerea existenţei demne a 

_ omului. Cum să faci asta nu e o problemă care ţine de morală, ci 
de politica economică. În orice caz, asta trebuie făcut, deci poate 
fi făcut. 

Orice tip de societate şi, mai ales, acela care se reclamă de la 
creştinism își poate consolida existenţa și spori demnitatea numai 
conformîndu-se normei morale. Aceasta Înseamnă că este vorba 
nu de conservarea exterioară a unor instituţii care pot fi bune sau 
rele, ci de o strădanie tenace şi sinceră de a aduce îmbunătățiri 
esenţiale tuturor instituţiilor şi relaţiilor sociale care pot deveni 
bune prin subordonarea lor tot mai deplină idealului unic şi ne- 
condiţionat de liberă reunire a tuturor întru binele desăvirşit. 

Creștinismul a făcut din acest ideal un obiectiv practic pentru 
toți indivizii şi toate popoarele; el i-a garantat împlinirea prin 
bunăvoință şi i-a făgăduit sprijinul suprem întru realizare, un spri- 
jin despre care mărturisesc atît experienţele personale cît şi cele 
istorice. Dar prin caracterul moral (și deci liber asumat) al proiec- 
tului creştin, ajutorul pe care îl oferea omului Binele suprem nu 
putea consta în violentarea voinţei rele sau în suprimarea din afară 
a obstacolelor create de ea în calea înfăptuirii Împărăției 
Domnului. Prin indivizi şi popoare, umanitatea trebuie, ea sin- 
gură, să înlăture astfel de obstacole care apar nu numai ca urmare 
a voinţei rele persoale, ci şi ca efecte complexe ale releivoinţe 
colective. De unde încetineala reală a progresului în lumea creştină, 
pasivitatea aparentă şi caracterul stagnant al creştinismului. 


Capitolul XIV 
Problema națională din punct de vedere 
moral 


Dincolo de patimile şi viciile personale, sarcina transpunerii 
moralității desăvîrşite în viaţa umanităţii ca întreg comunitar 
se confruntă cu formele înrădăcinate ale răului colectiv care 
acţionează endemic. În ciuda unui progres indiscutabil, deşi 
încetinit, acest rău se manifestă astăzi, ca şi în antichitate. sub 
forma unei triple ostilităţi şi atitudini imorale: între diferite 
popoare, între societate şi criminal, între diferitele clase 
sociale. Este suficient să ascultăm ce spun francezii despre 
nemți, portughezii despre olandezi, chinezii despre englezi, 
americanii despre chinezi; este suficient să observăm ce simte 
şi gîndeşte publicul la procesele penale sau cum acţionează o 
gloată în timpul linșării negrilor din America şi al răfuielii 
nesăbuite cu vrăjitorii și cu hoţii de cai la noi în Rusia; este 
suficient, în sfîrşit, să asistăm la întruniri sau să urmărim în 
presă o polemică între muncitorii socialişti şi reprezentanţii 
burgheziei pentru a ne da seama de faptul că, dincolo de unele 
distorsiuni, ale voinţei individuale, trebuie să ţinem cont de 
gradul duşmăniei supraindividuale, comunitare în cele trei 
forme de manifestare ale ei şi de faptul că problemele de natură 
naţională, penală şi social-economică au, independent de 
interesele politicii externe şi interne, o însemnătate aparte şi 
pentru conştiinţa morală. În acest context soluţionarea pro- 
blemelor respective este cu atît mai urgentă cu cît nenorocirii 
maladiei morale ereditare i se adaugă astăzi un rău şi mai mare 
care constă în terapia absurdă prin susţinerea ideii de descom- 
punere tolerată a umanităţii în elemente singulare, pe de o 
parte, şi prin noile forme de violenţă socială, pe de altă parte. 

I 


În prezent, problema atitudinii omului față de popor generează 
în conștiința socială două concepții: naționalismul şi cos- 
mopolitismul. În domeniul sentimentelor şi gusturilor pot exista 
diverse nuanţe şi interferenţe, dar numai două puncte de vedere 
sînt clar conturate. Primul poate fi rezumat în următoarea formulă: 
trebuie să nutrim dragoste faţă de propriul nostru popor şi să con- 
tribuim prin toate mijloacele la bunăstarea lui, iar faţă de celelalte 
popoare avem dreptul să fim indiferenți; în cazul confruntării 
intereselor lor naționale cu ale noastre sîntem obligaţi să tratăm 
popoarele respective ca pe nişte duşmani. Esenţa punctului de 
vedere cosmopolit se exprimă în felul următor: poporul este un 
fenomen natural, lipsit de orice semnificație morală; noi avem 
obligaţie nu faţă de popor ca atare (al nostru sau altul), ci numai 
față de oamenii singulari, indiferent de apartenenţa lor la un 
popor sau altul. 

Este lesne de observat că nici unul dintre aceste puncte de 
vedere nu acordă importanţa cuvenită fenomenului de diferenţiere 
a popoarelor: primul conferă acestui fenomen însemnătate abso- 
lută care-i este improprie, iar cel de al doilea îl privează de orice 
relevanţă. De asemenea, este uşor de remarcat că fiecare viziune 
îşi găseşte justificarea numai prin latura negativă a punctului de 
vedere opus. 

Orice cosmopolit cu bun simţ reproşează partizanilor naţio- 
nalismului nu dragostea pentru propriul popor, ci numai faptul că 
socotesc permise, iar în unele cazuri obligatorii, ura şi disprețul 
faţă de străini. În mod asemănător cel mai înrăit naţionalist, dacă 
nu este lipsit de rațiune, îi combate pe cosmopoliţi nu pentru că 
aceştia ar cere instituirea dreptăţii în relaţiile cu străinii, ci pentru 
că manifestă indiferenţă faţă de propriul lor popor. Prin urmare, în 
cadrul fiecărei abordări detaşarea părţilor bune de cele rele este 
efectuată în mod involuntar chiar de către adversarii ei direcţi. În 
mod firesc se pune întrebarea dacă între cele două laturi există 
vreo legătură necesară, respectiv 1) dacă dragostea pentru pro- 
priul popor justifică recurgerea la orice mijloc în apărarea intere- 
selor sale şi legitimează atitudinea de indiferență şi duşmănie 
față de străini, şi 2) dacă atitudinea morală egală faţă de toţi 
oamenii naşte indiferența faţă de popor în genere şi faţă de pro- 
priul popor, în special. 

La prima întrebare răspunsul este uşor de dat prin lămurirea 
conţinutului conceptului de patriotism autentic sau de dragoste 
faţă de popor. Oricine trebuie să recunoască necesitatea unei 
asemenea lămuriri, căci oricine ştie că există un patriotism 
irațional care, în locul folosului dorit, aduce prejudicii popoarelor 
şi le împinge la pieire; patriotismul steril nu exprimă decît o pre- 
tenţie pur verbală şi, în fine, patriotismul de-a dreptul fals joacă 
rolul de paravan pentru ambiţii josnice şi egoiste. În ce constă 
atunci patriotismul autentic? 

O adevărată dragoste faţă de cineva se manifestă prin dorinţa şi 
stăruința de a oferi fiinţei îndrăgite toate bunurile posibile — nu 
numai de natură morală, ci şi materială. Cele din urmă însă trebuie 
să fie condiționate de cele dinţii, omului iubit îi doresc, printre 
altele, şi o bunăstare materială dar cu condiţia, fireşte, ca el s-o 
dobindească prin mijloace cinstite și s-o folosească cu bune 
intenţii. Dacă prietenul meu îndură sărăcia şi eu devin complicele 
lui în procurarea averii de către el prin potlogării, chiar dacă am 
asigurări că rămîne nepedepsit; sau dacă prietenul meu este scrii- 
tor şi eu îl sfătuiesc să-şi sporească notorietatea literară prin 
comiterea unui plagiat reuşit — oricine, pe bună dreptate, mă va 
socoti fie nebun, fie nememic, dar în nici un caz un bun prieten al 
prietenului meu. 

Este, deci, clar că bunurile pe care, din dragoste, le dorim 
apropiaților noştri se disting nu numai după trăsăturile lor exte- 
rioare, ci şi după semnificaţia lor lăuntrică pentru voinţă: bunurile 
spirituale a căror dobîndire exclude, prin definiţie, folosirea 
mijloacelor nedemne — nu se poate fura demnitatea morală, 
smulge de la cineva dreptatea sau impune cu forţa iubirea de 
oameni — sînt dorite în mod necondiţionat, din contra, bunurile 
materiale care orin natura lor admit şi mijloacele nedemne ale 
procurării lor sînt dorite cu condiţia nerecurgerii la asemenea 
mijloace, ceea ce presupune subordonarea scopurilor materiale 
celui de ordin moral. 

Pînă la o anumită limită, toţi împărtăşesc acest adevăr elemen- 
tar; toţi sînt de acord că nu este permis să faci avere prin crimă nici 
pentru tine, nici pentru prietenul tău, sau pentru familia ta $ a lui, 
nici chiar pentru uraşul tău sau pentru Întreaga regiune în ca:/ 
trăieşti. Dar acest adevăr clar ca lumina zilei se întunecă truse şi 

se disimulează de-a binelea cînd este vorba de poporul tău. Pentru 
presupusa lui bunăstare, pentru slujirea presupuselor lui interese 
totul devine dintr-o dată permis, scopul scuză mijloacele, negrul 
se face alb, minciuna este preferată adevărului şi violenţa este ridi- 
cată la rang de virtute. Tot ce ţine de popor devine un ţel necon- 
diţionat şi definitiv, bunul suprem şi criteriul binelui pentru activi- 
tatea umană. O asemenea înălţare necuvenită este însă doar 
aparentă şi, în fapt, duce la înjosirea poporului. Realizarea 
bunurilor supreme exclude utilizarea mijloacelor imorale şi dacă 
în slujirea propriului popor admitem şi Jegitimăm asemenea 
mijloace, fi limităm prin aceasta aria de interese la bunuri care pot 
fi obţinute pe căi ocolite şi necinstite. Este astfel, ofensat, înainte 
de toate, însuşi poporul pe care ne-am propus să-l slujim. În acest 
caz se produce o mutare a centrului de greutate al vieţii poporului 
din sfera superioară în sfera inferioară: sub pretextul slujirii 
poporului sînt servite de fapt numai interesele lui egoiste. 
Neîndreptăţirea morală a acestui gen de naționalism este 
dezvăluită şi de istorie care demonstrează destul de convingător că 
popoarele au ajuns la prosperitate şi glorie numai în cazul în care 
au slujit nu propriile lor interese considerate drept scop în şine, ci 
bunurile ideale supreme şi universale. Mai mult, istoria ne 
dovedeşte prin fapte caracterul nefondat al însăşi ideii după care 
naţiunile sau etniile ar fi purtătoarele originare şi definitive ale 
vieţii comunitare a umanităţii. 


II 


Divizarea neamului omenesc în anumite grupuri stabile avînd 
un anumit specific naţional nu constituie un fenomen omniprezent 
și primordial. Nemaivorbind de sălbatici şi barbari care pînă în 
prezent trăiesc în triburi, clanuri şi cete pribege, împărţirea umani- 
tăţii civilizate pe naţiuni nu a fost preponderentă nici în epoca de 
formare a statului, cînd „ginta“ a cedat definitiv locul „cetății“ sau 
„Patriei“. Aceasta se datorează faptului că patria şi națiunea, în 
ciuda legăturii lor strînse, nu se suprapun în întregime. În lumea 
antică nu găsim aproape deloc o clară diviziune a popoarelor: aici 
se întîlnesc fie comunităţi civile de sine stătătoare — grupuri mai 
puţin numeroase decît națiunea, unificate în baza.unui interes 
politic şi nu naţional ca în cazul cetăților din Fenicia, Grecia, Italia 

fie, dimpotrivă, formaţiuni mai mari decît națiunea, reunind 
într-un Stat mai multe popoare: aşa-zisele „monarhii mondiale“ de 
tip asiro-babilonian sau roman, forme rudimentare premergătoare 
comunităţii universale, în care deosebirile etnice erau de natură 
fizică, fără să aibă un rol formativ. În lumea antică, criteriul 
naţional ca principiu suprem al vieţii nu a avut nici locul şi nici 
timpul pentru a fi aplicat. Opoziția între „ai noştri“ şi „străini“ era 
pe atunci mult mai tranşantă şi neîndurătoare decît în timpul nos- 
tru, dar ea nu era determinată de criteriul naţional. In imperiul lui 
Darius şi Xerxes oamenii aparţinînd unor triburi şi ţinuturi diferite 
erau consideraţi ai casei, în egală măsură supuşi puterii comune şi 
legii supreme; străini sau duşmani erau, pentru ei, numai aceia 
care încă nu se supuseseră „marelui împărat“. Pe de altă parte, 
faptul că un atenian şi un spartan din Grecia vorbeau aceeaşi 
limbă. se închinau aceloraşi zei şi erau destul de conştienţi în pri- 
vinta demnităţii lor etnice nu i-a împiedicat de-a lungul istoriei să 
se raporteze unii la alţii ca niște străini şi chiar ca duşmani de 
moarte. Relaţii identice au existat şi între celelalte polisuri sau 
comunităţi civice din Grecia şi numai o singură dată în decursul 
întregului mileniu, cu ocazia invaziei perşilor, s-a manifestat la 
toţi grecii un puternic sentiment autentic de patriotism. Dar şi 
această suprapunere de sfere ale solidarităţii practice şi speciticu- 
lui naţional (de altfel şi atunci incompletă) s-a menţinut mai puţin 
de patruzeci ani, cedînd locul exterminării crunte şi îndelungate a 
grecilor de către greci în timpul războiului din Pelopones: consi- 
derată ca un lucru absolut normal, această stare de luptă sînge- 
roasă între micile comunităţi aparţinînd aceluiaşi popor s-a men- 
ţinut pînă cînd ele, toate, şi-au pierdut independenţa, dar nu în 
favoarea unităţii naţionale, ci numai pentru ca poporul grec, aflat 
sub stăpînire străină, să depăşească dezbinarea politică şi să-şi 
asume rolul de unificator cultural pentru întreaga lume de atunci. 
Opoziția între concetăţeni şi străini (adică locuitorii altui polis, 
chit că şi el era grecesc) îşi pierduse de-acum orice semnificaţie 
(în sensul principiului practic suprem), dar el nu a fost înlocuit cu 
opoziţia între naţiuni, între poporul propriu şi cel străin: persista 
opoziţia de mai largă cuprindere, aceea între elinism şi barbarie. 
n ce priveşte apartenenţa la elinism, hotărîtoare nu era nici origi- 
nea şi nici limba comună, ci exclusiv însuşirea culturii intelec- 

tuale-estetice superioare. Desigur, pînă şi cel mai revendicativ grec 
nu putea să privească pe Horaţiu, Virgiliu, Augustus sau Mecena ca 
pe nişte barbari. Înșişi fondatorii „imperiului mondial“ elen — 
împărații macedoneni, Filip şi Alexandru — nu erau greci în sens 
etnic. Tocmai datorită acestor doi străini, au trecut grecii direct de la 
un patriotism local, propriu obşti:or, la conştiinţa de sine universal- 
culturală, fără să mai revină vreodată la forma patriotismului 
naţional manifestat în timpul războaielor cu perșii. Cît priveşte 
Roma, toată istoria ei se prezintă ca o trecere neîntreruptă de la poli- 
tica cetăţii la politica monarhiei mondiale — ab urbe ad orbem — fă- 
ră să se oprească la un moment pur naţional. În timpul rezistenţei 
sale faţă de invazia punică, Roma nu era decît cel mai putemic oraş din 
Italia, iar cînd inamicul a fost doborft, ea a depăşit pe nesimţite gra- 
nițele etnice şi geografice ale latinităţii şi a căpătat conştiinţa puterii 
universal-istorice, anticipînd cu două secole avertismentul poetului: 

Asta ţi-i arta, a da tuturor legiuirile păcii 

A ocroti pe supuși şi-a înfrînge pe mîndri cu arma.! 

În curând cetăţenia romană a devenit accesibilă oricui şi formula 
„Roma aparține romanilor!“ şi-a pierdut puterea de seducţie pentru 
locuitorii celor două maluri ale Tibrului, căci de acum oraşul 
aparţinea lumii. 

În timp ce Alexandrii şi Cezarii desființau pe plan politic gra- 
nițele naţionale fragile din Est şi Vest, cosmopolitismul, ca princi- 
piu filozofic, a fost elaborat şi promovat de reprezentanţii celor 
două școli de notorietate — de cinicii pribegi şi de stoicii imper- 
turbabili. Ei pledau pentru supremaţia naturii și raţiunii, susțineau 
ideea esenței unice a tot ce există şi demonstrau inutilitatea oricăror 
graniţe şi diviziuni istorice artificiale. Conform doctrinei lor, omul 
prin firea sa, respectiv orice individ, posedă demnitatea şi menirea 
superioară care rezidă în eliberarea de ataşamente exterioare, de 
greşeli şi pasiuni — în curajul de neînvins al acelui bărbat care: 

„„„de s-ar surpa-n fârîme lumea 

neînfricoşat l-ar lovi ruina.2 
! Virgiliu, Eneida, ESPLA, 1956, p. 158 (N.L.) 

2 Si fractus illabatur orbis/Impavidum ferient ruinae. 
Horatius, Opera omnia, Editura Univers, 1980, p. 187. (N. £) 

Motiv pentru care orice departajare de natură civilă, naţională etc., 
impusă din exterior se proclama inevitabil convenţională şi 
aparentă. O asemenea viziune filozofică asupra raţiunii naturale şi 
deci universale, asupra virtuţii unice pentru toţi şi a egalităţii în 
drepturi era susținută şi de dreptul roman! prin prisma propriei 
sale concepții. Ca urmare a acestui efort intelectual conjugat, 
noțiunea de „roman“ s-a identificat cu conceptul de „universal“? 
nu numai în ceea ce priveşte sfera, ci şi conținutul lui intrinsec. 


UI 


În ajunul apariţiei creştinismului, conştiinţa naţională închegată 
în cadrul universului cultural antic se manifesta numai la poporul 
evreu. Ea era însă indisolubil legată de religie, de intuiţia propriei 
lui superiorităţi şi de premoniţia menirii lui universal-istorice. 
Conştiinţa naţională a evreilor nu-şi găsea însă o împlinire reală, 
nutrindu-se din speranţe şi aşteptări. Scurta perioadă de măreție a 
lui David și Solomon a fost idealizată şi transformată într-o epocă 
de aur, dar raţiunea istorică de a fi a poporului, care a creat prima 
filozofie a istoriei din lume (în cartea lui Daniel despre monarhi- 
ile mondiale şi împărăţia adevărului a Fiului Omului), nu i-a 
permis să se oprească la imaginea senină a trecutului şi l-a obligat 
să-şi proiecteze idealul în viitor. Avînd la origine unele trăsături 
cu semnificaţie universală, acest ideal, propulsat de profeţi inspi- 
raţi, s-a eliberat în mod decisiv de cadrele strimte ale specificului 
naţional: Isaia îl vestește pe Mesia‘, închipuit ca un steag care va 
strînge în jurul lui toate neamurile, iar autorul cărţii lui Daniel se 
situează categoric pe poziţia istoriei universale. 

Un aare universalism mesianic care exprima conștiința naţio- 
nală autentică a evreilor, ca o înzestrare ideală a spiritului popu- 


1! Confirmarea celor din urmă referiri se poate găsi în ultimul paragraf 
al capitolului Problema naţională. (N. a.) 

? Filozofia stoicilor, deşi a luat naştere în Grecia independent de 
Roma, s-a dezvoltat totuşi în epoca romană, s-a bucurat de o popularitate 
deosebită printre romani și și-a exercitat influența practică prin inter- 
mediul juriştilor romani. (N. a.) 

3 Danicl, 2, 37-45. (N. ed.) 

* Isaia, 11, 10. (N. ed.) 

lar, era totuşi apanajul clarvăzătorilor aleşi, iar atunci cînd în 
Galileea şi Ierusalim a fost ridicat steagul prorocit pentru toate 
neamurile, majoritatea iudeilor, a conducătorilor lor oficiali 
(sadukeii) şi o parte din dascălii neoficiali (fariseii) a continuat să 
susțină ideea exclusivităţii naţional-religioase, contrapusă în- 
făptuirii supreme a idealului prorocit. Confruntarea și sciziunea 
inevitabile între aceste două tendinţe, cele „două suflete“! ale 
poporului evreu, explică în suficientă măsură (din punct de vedere 
pur istoric) marea tragedie a Golpotei din care a luat naştere 
creştinismul. 

Ar fi însă o vădită greşeală să punem cosmopolitismul în relaţie 
cu creştinismul. Apostolii nu aveau nici un motiv să nege în predi- 
cile lor existenţa diferitelor neamuri. Între hotarele universului"? 
de atunci, diferenţierea neamurilor nu mai constituia o sursă de 
manifestări imorale precum ura reciprocă şi lupta crîncenă — 
războiul dintre popoare fusese abrogat prin „pacea romană“ (pax 
Romana). Lancea universalismului creştin era îndreptată împotri- 
va altor sciziuni mai adînci care nu şi-au pierdut valabilitatea reală 
în pofida ideilor propagate de proroci, filozofi şi jurişti. Rămîneau 
în vigoare deosebirile religioase — între păgînism şi iudaism; cul- 
turale — între elinism (din care făceau parte şi romanii instruiți) 
şi barbarie: în fine, cea mai malefică se dovedea sciziunea social- 
economică între oamenii liberi şi sclavi, care îşi păstra toată pu- 
terea în viaţa reală în ciuda condamnării ei teoretice de către 
stoici, Asemenea diferențieri se aflau în flagrantă contradicţie cu 
principiul moral, contradicţie de care nu-şi dădeau seama 
diversele etnii din vremea aceea (tot atît de inculpabile în impe- 
riul roman ca şi provinciile Bretania şi Gasconia din Franţa de 
astăzi). Intre iudei şi păgîni, greci şi barbari. oameni liberi şi 
sclavi era exclusă orice solidaritate, raporturile lor fiind conce- 
pute după modelul opoziţiei dintre fiinţele superioare şi fiinţele 
inferioare, cu privarea celor din urmă de demnitatea morală şi 


1 „Ah! Două suflete-mi sălăşluiesc în picpt/ Ce vor necontenit să se 
dezbine." (Goethe, Faust, Bucureşti, 1982, Editura Univers, Traducere, 
introducere, tabel cronologic, note şi comentarii de Ştefan Aug. Doinaş, 
p. 77.) (N. L) 

2 Oikoumene (adică ge) — denumire a Imperiului Roman în greacă. 
(N. a.) 

drepturile umane’. Iată de ce apostolul era nevoit să declare că 
Hristos nu este nici iudeu, nici păgîn, nici elin, nici scit, nici liber 
ori rob, ci „făptura cea nouă'? care însă nu este o simplă reducere 
a celor vechi la un numitor comun. Idealului stoic negativ al omu- 
lui, nepăsător în faţa sfîrşitului lumii, apostolul îi substituie idealul 
pozitiv al omului care compătimeșşte alături de toate făpturile?, îşi 
asumă suferinţele şi moartea în numele păcii încercate de Hristos 
— om al universului — şi, din această cauză împărtășeşte trium- 
ful Lui asupra morţii şi întru mîntuirea întregii lumi.! Datorită 
creştinismului, conştiinţa trece de la omul abstract în general, al 
filozofilor şi juriştilor, la omul concret ca personalitate deplină, 
înlăturînd astfel definitiv vechea ostilitate şi înstrăinare între 
diferitele categorii de oameni. Fiecare om, dacă primeşte în el 
chipul lui Hristos, cu alte cuvinte, dacă se va pătrunde de spiritul 
omului desăvîrşit, îşi va orienta după chipul Lui identificat cu 
nonna ideală viaţa și activitatea, implicîndu-se astfel în divin prin 
forţa prezenţei în sinea lui a Fiului lui Dumnezeu. Pentru un om 
astfel renăscut, individualitatea — ca şi naționalitatea, alături de 
alte particularităţi şi deosebiri — încetează a fi hotar şi devine 
baza reunirii pozitive cu umanitatea ca un întreg, sau cu biserica 
(în adevărata ei fiinţă) care împlineşte această reunire. Aşa cum 
(după cunoscuta pildă comentată de apostolul Pavel) specificul 
construcţiei şi funcţionării unui organ, să zicem al ochiului, dis- 
tingîndu-l de celelalte organe, nu îl separă totuşi de ele şi de 
întregul corp ci, dimpotrivă, constituie baza participării lui pozi- 
tive la viaţa corpului în ansamblu şi temeiul importanţei lui vitale 
pentru toate celelalte organe şi pentru organismul întreg, tot ast- 
fel şi în „trupul lui Hristos“ particularităţile individuale ale 


! Bincînţeles, vorbind de opoziţia între iudaism şi păgînism, nu mă 
refer la învăţătura lui Moise, a profeților și înțelepţilor — în principiu, toţi 
recunoşteau drepturile umane ale păgînilor —, ci numai la starea de spi- 
rit a mulţimii şi a căpeteniilor ei. (N. a.) 

2 Galateni, 6, 15; Coloseni, 3, 11. (N. ed.) 

Romani, 8, 18, 33. (N. cd.) 

4 Romani, 8, 17; Galateni, 6, 17; Filipeni, 3, 10. (N. ed.) 

5 „pînă ce va lua Hristos chip în voi“ — după expresia apostolului 
Pavel (Galateni, 4, 19). (N. a.) 

é 1 Corinteni, 12, 12-27. (N. ed.) 

fiecărui om nu îl separă de ceilalţi, ci îl unesc cu toţi ceilalți 
justificînd însemnătatea lui aparte pentru toţi şi servind drept bază 
pentru interacţiunea lui cu toţi ceilalți. Ceea ce este valabil şi pen- 
tru noțiunea de popor. Umanitatea în ansamblu (sau acea biserică 
în numele căreia predica apostolul) nu este un concept abstract, ci 
plenitudinea armonioasă a tuturor caracteristicilor pozitive, pro- 
prii făpturii noi sau reînviate, catre pe lîngă trăsăturile de persoană 
le include şi pe cele de popor. Organism desăvirşit, trupul lui 
Hristos nu poate fi compus din simple celule, el trebuie să aibă și 
organe mai mari, mai complexe care simbolizează aici în mod 
firesc diferite popoare. Deosebirea între caracterul unui popor și 
caracterul unei persoane nu este de ordin principal!: ea rezidă în 
amploarea şi longevitatea purtătorului său, şi în măsura în care 
creştinismul nu reclamă depersonalizarea, el nu poate accepta nici 
suprimarea caracteristicilor proprii poporului. Reînvierea sau 
reînnoirea spirituală pe care el o cere indivizilor şi popoarelor 
conduce nu la desfiinţarea trăsăturilor şi capacităţilor native, ci 
exclusiv la modificarea lor pe linia înnoirii conţinutului şi a ori- 
entării. Cu popoarele ce primesc creștinarea trebuie să se întîmplo 
exact ceea ce s-a petrecut cu Petru şi loan care, după renașterea lor 
spirituală prin Duhul lui Hristos, şi-au păstrat trăsăturile pozitive 
şi distincte de caracter, nu şi-au pierdut personalitatea, ba, din 
contra, şi-au potenţat-o. 


t Acest lucru devine cu atît mai clar cu cît singurul mod raţional de a 
explica din punct de vedere genetic caracterul constant al unui popor, de 
pildă, al evreilor care rezistă la orice influenţă exterioară, de climă, de 
istorie ctc., constă în identificarea în el a caracterului personal, propriu 
strămoşului acestei etnii. Autenticitatea portretizării biblice a lui lacov — 
strămoşul evreilor (precum şi a lui Ismail — strămoşul arabilor) irebuie 
să fic recunoscută de orice gînditor nepărtinitor, indiferent de opinia lui 
privind substratul real al acestor seminjii și al legendelor. Putem pre- 
supune chiar că omul cu numele Iacov cu toate faptele lui, relatate în 
Geneză, nici nu a existat, dar că a trebuit să existe la evrei, cel puţin ln 
principala lor spiță — ludeul — un strămoș comun, iar pomind do la ca- 
racterul dat al poporului iudeu trebuie să deducem că acest strămoş se 
remarca tocmai prin acele trăsături tipico pe care Biblia i le atribuie lui 
Iacov. Vezi S. M. Sotoviov, Consideraţii asupra vieţii istorice a popoare» 
lor (Opere, vol. I) precum şi lucrarea mea, Filozofia istoriei biblice. (N.a.) 

Asimilarea efectivă a religiei autentice ce include şi principiul 
necondiţionat trebuie să înlăture o sumedenie de lucruri din viaţa 
poporului (şi din cea personală), dar tot ceea ce este destinat 
suprimării nu ţine de particularităţile pozitive sau de caracter. 
Există o voinţă comunitară malefică, o orientare greşită în viaţa 
poporului, există păcate istorice care îi împovărează conştiinţa — 
de toate acestea el trebuie să se elibereze, dar în aşa fel încît să-şi 
întărească specificul, să lărgească aria de manifestare a caracteru- 
lui său pozitiv. 

Primii predicatori ai Evangheliei nu aveau motive să se ocupe 
de problema naţională, inexistentă în viața umanităţii, deoarece pe 
arena istorică de atunci nu apăruseră încă popoarele bine contu- 
rate, avînd o conştiinţă de sine clară. În Noul Testament găsim 
totuşi unele sugestii care atestă o atitudine pozitivă faţă de etnii, 
Prin cuvintele adresate unei samaritence — mintuire din iudei 
este! — şi prin apelul anterior către discipoli: „mergeţi către oile 
cele pierdute ale casei lui Israel'“2, Hristos exprimă dragostea faţă 
de poporul Său, iar ultima lui poruncă adresată apostolilor: „învă- 
ţaţi toate neamurile, botezîndu-le în numele Tatălui şi al Fiului şi 
al Sfîntului Duh“? sugerează faptul că şi dincolo de hotarele 
Israelului El întrezărea nu oameni izolaţi, ci etnii întregi.* De- 
venind apostolul neamurilor, Pavel nu s-a transformat însă într-un 
cosmopolit: despărțindu-se de majoritatea concetățenilor săi cu 
ocazia îndeplinirii celei mai importante misiuni religioase ale sale, 
el nu a devenit indiferent faţă de poporul său și nu a ignorat me- 
nirea lui specială: „Spun adevărul în Hristos, nu mint, martor fiin- 
du-mi conştiinţa mea în Duhul Sfînt că mare îmi-este întristarea şi 
necurmată durerea inimii. Căci aş fi dorit să fiu eu însumi anatema 
de la Hristos pentru fraţii mei, cei de neam cu mine, după trup care 
sînt israeliți, ale cărora sînt înfierea şi slava și legămintele şi 

! loan, 4, 22. (N. a.) 

2 Matei, 10, 6. (N. a.) 

3 Matei 28, 19. (N. a.) 

4 Ceea ce citim în Faptele apostolilor (1, 8): „Ci veţi lua putere venind 
Duhul Sfînt peste voi, şi Îmi veţi fi martori în Ierusalim, în toată Iudea şi 
în Samaria şi pînă la marginile pămîntului”, arată şi mai clar că 
Mîntuitorul lumii recunoaşte faptul că în lucrarea sa universală pornea de 
la un anumit reper local și naţional. (N. a.) 

Legea, şi închinarea şi făgăduinţele, al căror sînt părinţii şi din 
care după trup este Hristos... Fraţilor, bunăvoința inimii mele și 
rugăciunea mea către Dumnezeu, pentru Israel, este spre mîntuire!. 


IV 


Înainte de a trece la înfăptuirea idealului general-uman, 
națiunile au trebuit să se constituie și să se definească în propria 
lor autonomie. Să urmărim acest proces mai ales acolo unde a luat 
sfîrşit (în Europa occidentală). Succesorii apostolici cărora li s-a 
transmis misiunea de „învăţare a tuturor neamurilor“ au fost 
nevoiţi, de la început. să aibă de-a face cu popoare care nu de- 
păşiseră încă faza copilăriei şi aveau nevoie mai întîi de o educaţie 
elementară. Biserica le-a crescut cu conştiinciozitate şi dăruire şi. 
păstrîndu-şi ulterior tutela, le-a obligat să treacă printr-o şcoală 
bună, deşi întrucîtva unilaterală. Adolescenţa şi tinereţea istorică 
a popoarelor romano-germanice, petrecute sub tutela bisericii 
catolice — în aşa-zisul ev mediu — nu s-au încheiat nici pe 
departe aşa cum ar fi trebuit, pentru că puterile clericale nu au 
observat că pupilii lor ajunseseră la majorat şi, din slăbiciune 
omenească, încercau să menţină acelaşi gen de relaţii cu ei. 
Anomaliile şi distorsiunile generate de această împrejurare nu ţin 
de tema noastră. Pe noi ne interesează numai fenomenul care, 
repetîndu-se în evoluţia naţională a fiecărui popor european, 
indică indiscutabil, în ciuda unor condiţii diferite şi chiar opuse, 
existenţa unei legi istorice generale de natură etică. 

Datorită unor cauze de la sine înţelese, Italia a fost aceea care a 
ajuns la conştiinţa naţională înaintea tuturor celorlalte popoare 
europene. În prima jumătate a secolului al XII-lea, liga lombardă 
a marcat trezirea clară a spiritului naţional. Dar lupta extemă din 
acea vreme a constituit doar un impuls care a descătuşat ade- 
văratele forţe ale geniului italian. La începutul secolului următor, 
limba italiană recent formată exprima deja, prin vocea sfintului 
Francisc, sentimente şi gînduri cu semnificaţie universală, pe 
înţelesul budistului şi pe cel al creştinului: tot aici ia naştere pic- 
tura italiană (Cimabue), iar mai tîrziu, în pragul secolului al 
XIV-lea apare opera atotcuprinzătoare a lui Dante, care ar putea ea 


! Epistola către Romani, 9, 1-5;10, 1. (N. a.) 

singură să confere măreție întregii Italii. Începînd cu acest secol 
pînă în veacul al XVII-lea, Italia, sfîşiată de luptele interne între 
oraşe şi puterea judecătorească, între papă şi împărat, între fran- 
cezi şi spanioli, a creat tot ceea ce i-a asigurat prestigiul şi a făcut-o 
să fie preţuită pretutindeni. Toate aceste opere perene ale geniului 
filozofic, ştiinţific şi artistic au avut aceeași valoare și pentru cele- 
lalte popoare, pentru întreaga lume, ca și pentru italienii înşişi care 
se pot mîndri cu ele pe bună dreptate. Făuritorii adevăratei măreţii 
a Italiei erau, fără îndoială, patrioţi autentici, ei aveau cea mai 
mare consideraţie pentru patria lor, dar această atitudine nu ave 

nimic comun cu pretenţia deşartă care conduce la revendicări false 
şi imorale — ei materializau menirea înaltă a Italiei prin opere de 
reală valoare. Fără a socoti afirmarea propriei personalităţi şi a 
naţiunii lor ca fiind de ordinul adevărului şi frumosului, italienii 
se afirmau pur și simplu prin adevăr şi frumos; operele lor erau 
frumoase nu datorită proslăvirii Italiei, ci, invers, Italia îşi datora 
gloria faptului că aceste opere erau frumoase prin ele însele şi 
pentru toată lumea. În atare situaţie, patriotismul nu are nevoie de 
apărare şi justificare: el se justifică singur şi se manifestă în mod 
practic ca forţă creatoare şi nu ca reflecţie sterilă sau ca un gînd 
gratuit supărător. În această epocă de înflorire, tensiunii interne a 
creaţiei îi corespundea răspîndirea largă a elementului italian; 
influenţa sa culturală în Europa se localiza între Crimeea la est şi 
Scoţia la nord-vest. Primul printre europeni, italiunul Marco Polo 
ajunge în Monpolia şi în China. Un alt italian descoperă Lumea 
Nouă, iar al treilea, extinzînd teritoriul acestor descoperiri, îl 
denumeşte cu numele său.! În decurs de cîteva secole, influenţa 
literară a Italiei era preponderentă în toată Europa: italienii sînt 
imitaţi în epopee, lirică şi romane; Shakespeare împrumută de la 
ei subiecte şi forme pentru dramele şi comediile sale; ideile lui 
Giordano Bruno impulsionează gîndirea filozofică atît în Anglia 
cît şi în Germania; limba şi moda italiană domină în toate păturile 


! Amerigo Vespucci — navigator florentin (1454-1512), membru al 
expediției spaniole şi portugheze către meleagurile Americii de Sud. Primul 
care a presupus că este vorba de o parte a lumii necunoscută pînă acum, 
numind-o Lumea Nouă. Un alt italian — savantul şi cartograful Martin 
Waldseemüller — a numit-o „America' în cinstea lui Vespucci. (N. ed.) 

înalte ale societăţii. Cu toată această efervescenţă a creaţiei 
naționale şi a influenţei ei, italienii, desigur, nu erau preocupaţi 
să-şi păstreze Italia numai pentru ei înşişi (din contra, ea aparţinea 
oricui), ci doar să dobîndească în ochii celorlalţi însemnătate, 
respectiv valoare universală. Cu alte cuvinte, erau preocupaţi de 
acele idei obiective de frumos şi adevăr care, prin intermediul 
spiritului lor naţional, şi-au găsit noi expresii nobile. Ce fel de 
înţeles al noţiunii de popor decurge de aici în mod logic? Se poate 
oare afirma, bazîndu-ne pe istoria naţională a Italiei, că poporul 
este o entitate suficientă sieşi, că există în şi pentru sine, din 
moment ce, iată, acest popor glorios se dovedeşte a fi doar o 
formă specifică a conţinutului universal în care el trăieşte, din care 
se îndestulează şi pe care îl întruchipează pentru toţi şi nu numai 
pentru el singur. A 
În condiţii cu totul diferite s-a dezvoltat poporul spaniol. În 
decurs de şapte secole spaniolii au constituit flancul avansat din 
dreapta lumii creştine în luptă cu lumea musulmană, şi după ce 
flancul din stînga — Bizanțul — a fost doborit de adversari, spa- 
niolii au repurtat O victorie categorică şi definitivă pe flancul din 
dreapta. Această luptă îndîrjită şi încununată de succes constituie, 
pe bună dreptate, motiv de mîndrie naţională pentru spanioli. Unui 
popor creştin nu-i este îngăduit să-i urască şi dispreţuiască pe 
musulmani (Ca şi pe oricine altcineva) şi să încerce să-i extermine, 
dar în acea vreme apărarea Europei împotriva invaziei lor era o 
datorie creştinească indispensabilă. Căci în măsura în care creşti- 
nismul, cu toate denaturările sale istorice, conţine în sine un 
adevăr absolut căruia îi aparține viitorul, în aceeaşi măsură 
apărarea, fie și numai a hotarelor exterioare ale credinţei creştine 
şi a culturii împotriva violenţei distrugătoare a eterodocşilor înar- 
maji. constituie oricum un merit indiscutabil în faţa lumii întregi. 
Dacă Europa Occidentală ar fi avut aceeaşi soartă cu Asia de vest 
şi cu Peninsula balcanică, oare din punct de vedere strict cultural, 
dincolo de credinţele religioase, acest fapt ar fi contribuit la pro- 
gresul istoric?! Apărîndu-se de mauri spaniolii au slujit cu bună 


! Într-o anumită perioadă, cultura mauritană în Spania era în unele pri- 
vinţe superioară culturii creştine; istoria demonstrează însă cù de scurtă 
este viaţa oricărei culturi musulmane, şi felul cum a sfîrşit ea în evul mediu 

ştiinţă cauza generală; lor nici nu le-ar fi trecut prin minte să 
spună că Spania este a spaniolilor, ceea ce ar fi totuna cu a spune 
că Aragonul aparține aragonezilor, Castilia, castilienilor etc. Ei 
simțeau, realizau şi spuneau că Spania aparține lumii creştine în 
ansamblu, aşa cum şi creştinismul aparţine lumii întregi. În 
această privinţă spaniolii erau absolut sinceri, într-adevăr hotărîţi 
să-şi slujească religia ca un bun universal, şi li se poate reproşa 
doar o înţelegere eronată sau unilaterală a creştinismului. Deşi era 
în joc o cauză dreaptă şi generală, lupta neîntreruptă pe parcursul 
a şapte secole dusă cu arma în mînă! a determinat deopotrivă fer- 
mitatea şi unilateralitatea spiritului spaniol. Într-o măsură mai 
mare decît alte popoare, spaniolii au denaturat adevărul creștinis- 
mului în conştiinţa şi în actele lor practice, şi cu o şi mai mare vi- 
rulenţă decît alţii au instaurat violenţa în el. Potrivit mentalităţii 
generale a Evului Mediu, ei îşi bazau concepţia despre lume pe 
diferenţa dintre cele două săbii: sabia duhovnicească a monahilor 
de sub conducerea papei şi sabia laică a cavalerilor de sub con- 
ducerea unui rege. Pînă la dispariţia deosebirii esenţiale dintre ele, 


la Damasc, Bagdad şi Cairo s-ar fi repetat cu siguranţă şi în Occident: ar fi 
fost înlocuită cu o barbarie putemică de tip turcesc, Iar în cazul în care la 
Londra ar fi pus stăpînire basbuzucii, şi Saxonia s-ar fi aflat permanent sub 
ameninţarea invaziei kurzilor, ce s-ar mai fi ales din British Muscum şi din 
comerțul de carte din Leipzig? Aceasta este o observaţie ad hominem, Dacă 
însă vorbim serios şi recunoaştem că religia musulmană nu este lipsită de 
unele virtuți şi misiunea ei istorică în Asia şi Africa nu a fost dusă pînă la 
capăt, atunci trebuie să ne amintim că această religie care a renunţat în mod 
conştient la idealul moral absolut, respectiv la principiul Dumnezeu-omu- 
lui desăvârşit, nu are dreptul să domine asupra popoarelor creştine şi, în 
consecință, respingerea de către Europa a invaziei musulmanilor, fiind o 
necesitate istorică, constituie totodată şi un merit istoric al popoarelor 
creștine care participaseră la această luptă, (N. a.) 

! În principal dar nu şi exclusiv, deoarece au existat în Spania şi 
apărători spirituali adevăraţi ai creştinismului ca, de pildă, Raymundus 
Lullus care şi-a consacrat toată viaţa promovării religiei adevărate prin 
forţa convingerii raționale. Pentru aceasta el a elaborat, de la început, o 
metodă aparte care, în opinia lui, putea să confere dogmelor credinţei o 
evidenţă similară adevărurilor matematicii pure şi ale logicii formale; mai 
apoi el a devenit misionar şi a fost ucis pentr propovăduirea pașnică a 
Evangheliei în ținuturile barbarilor. (N. a.) 

la spanioli aceste două săbii erau într-o legătură mult mai strînsă 
decit la alte popoare. În fine, sabia duhovnicească, la fel de exte- 
rioară şi violentă, s-a dovedit cu mult mai cumplită şi mai puţin 
nobilă decît sabia laică. Faptul că în această privinţă elementul 
spaniol s-a remarcat în mod deosebit reiese clar din dubla insti- 
tuire a inchiziţiei de căre monahul Dominic în secolul al XIII-lea 
şi de regele Ferdinand în secolul al XV-lea!. Dacă lupta cavale- 
rilor spanioli împotriva cotropitorilor musulmani belicoşi se 
înscrie în meritul creştinismului şi pune bazele măreției Spaniei, 
acyiunile „sabiei duhovniceşti“ — împotriva maurilor şi 
moriscilor învinși precum şi împotriva evreilor neînarmaţi — 
erau, evident, potrivnice spiritului lui Hristos, o rușine pentru 
Spania şi prima cauză a decăderii ei. Fructele amare ale păcatului 
istoric nu s-au copt dintr-odată. Spania continua să aducă servicii 
cauzei penerale pe aceeaşi cale proprie de slujire exterioară a 
creştinismului, anume prin răspîndirea lui dincolo de ocean. 
Cavalerii şi piraţii spanioli ai mărilor au impus cultura creştină 
într-o bună parte din Lumea Nouă; ei au izbăvit o ţară întreagă 
(Mexic) de mîrşăviile şi ororile păgînismului satanic? care făceau 
să pălească ororile inchiziţiei (de altfel abrogată după scurt timp); 
au întemeiat în America Centrală şi de Sud o duzină de state noi 
care au început, e drept, timid, să participe la viaţa istorică gene- 
rală a umanităţii. În acelaşi timp, misionarii spanioli (printre care 
şi un adevărat sfint de talia iezuitului Francisc de Xavier) au fost 


! Ca o curioasă coincidenţă remarcăm faptul că şi în Orient, la Bizanţ, 
prima inchiziţie care se ocupa de problemele credinței a fost instituită 
încă din secolul al IV-lea de spaniolul Theodosie Cel Mare. Este curios, 
de asemenea, că secta albigenzilor, o primă țintă a inchiziţiei dominicanc, 
se originează direct din erezia maniheistă împotriva căreia, cu nouă se- 
cole în urmă, împăratul 'Theodosie a numit primii săi „inchizitori“. Cu 
puţin timp Înainte însă, rolul istoric regretabil al poporului spaniol în per- 
secuţiile religioase fusese prevestit de faptul că prima execuţie pentru 
chestiuni de credinţă (A creticilor priscilieni) a fost sugerată puterii laice 
de doi episcopi spanioli, ceea ce a stîmit, ca un fapt fără precedent, 
proteste în Italia (din partea sfîntului Ambrosio din Milano) şi în Franţa 
(din partea sfîntului Martin de la Tour). (N. a.) 

2 O relatare imparţială a faptelor referitoare la acest subiect găsim în 
cartea lui A. Reville despre religia mexicanilor şi peruanilor. (N. 2.) 

primii care au introdus Evanghelia în India şi Japonia. Dar Spania 
continua să-şi vadă adevărata menire în apărarea creștinismului 
(în accepțiunea adoptată de biserica lor catolică) de adversarii lui 
făţişi şi periculoşi. În secolul al XVI-lea, în locul musulmanilor, 
astfel de adversari au devenit protestanții. În prezent, Reforma ne 
apare ca un moment necesar în istoria creştinismului, dar pentru 
contemporanii acestei răsturnări o asemenea interpretare era inac- 
ceptabilă. Oamenii fie deveneau ei înşişi protestanți. fie vedeau în 
protestantism un atentat duşmănos, uneltit de diavol, la adresa 
adevărului creştin întruchipat în Biserică. Pentru Spania care şi-a 
legat toată istoria de ideea catolicismului nu exista o alternativă. 
Toate forţele celui mai puternic stat pe atunci au fost puse în joc 
pentru suprimarea noii mişcări religioase. Cauza era nedreaptă în 
principiu, revoltător de sîngeroasă ca execuţie, fatalmente sortită 
în final eşecului; nu se pune la îndoială vina morală a Spaniei care 
nu şi-a găsit alt erou naţional „creştin“ decît ducele de Alba — de 
circumstanţe atenuante pot beneficia numai spaniolii. Ei credeau 
sincer, deşi orbeşte, că susţin cauza binelui general, cel mai 
important şi scump pentru umanitate — o religie unitară pe care 
vor s-o răpească popoarelor renegaţii păcătoşi, posedaţi de duhul 
răului. În lupta împotriva protestantismului, spaniolii apărau un 
anumit principiu universal al tutelării din exterior, exercitate de 
instituţia divină asupra umanităţii. Acest universalism era fals şi 
superfluu, dar apărătorii lui credeau în el sincer și dezinteresat, se 
aie în slujba lui, depăşind egoismul naţional-politic şi personal. 

n acelaşi timp, în vederea luptei cu protestantismul pe tărîmul 
acţiunilor paşnice, Ignatio de Loyola întemeiază ordinul iezuiţilor 
despre care se poate crede orice, dar nu i se poate nega dimensiu- 
nea universalului. Aşadar, ridicînd la rang de idee naţională tupta 
cu protestantismul, spaniolii n-o separau de interesele bunei stări 
generale, aşa cum o înțelegeau ei. Lupta externă nereușită, dusă în 
numele catolicismului, a subminat statul spaniol dar nu a epuizat 
forțele spirituale ale naţiunii spaniole; energia morală declanșată 
de apărarea cauzei generale, fie şi greşit înțeleasă, şi-a păsit o altă 
formă mai reuşită de exprimare ideală. În secolele XVI şi XVII, 
Spania îşi aduce contribuţia sa naţională considerabilă la patrimo- 
niul universal al culturii superioare în domeniul artelor plastice, al 

poeziei şi al misticii contemplative. În toate aceste sfere geniul 
spaniol se apleca asupra unor subiecte care prezentau interes 
deopotrivă pentru acest popor şi pentru întreaga omenire. Operele 
lui — în ciuda caracterului lor naţional prin excelenţă care le-a 
fost imprimat în mod firesc, fără nici o premeditare de creatorii lor 
— au fost incontestabil de interes universal şi au alimentat gloria 
Spaniei în perioada în care forţele ei externe erau zdrobite şi arma- 
ta pe drept înfrîntă. Tocmai în secolele XVI şi XVII, în pofida 
ostilităţii care cuprinsese o jumătate de Europă faţă de apărătorii 
aprigi ai vechii religii, influenţa culturală spaniolă o concurează 
Cu succes pe cea a italienilor. 

Efervescenţa maximă a spiritului poporului englez poate fi pe 
scurt sugerată prin evocarea a cinci nume: Bacon. Shakespeare, 
Milton, Newton şi Penn. De numele lor se leagă tot ce este impor- 
tant şi preţios pentru întreaga umanitate, to' ce datorează ea 
Angliei, fără să aibă nimic comun cu pretenţiile şi revendicările 
unui naționalism exclusivist. Cei ce au creat măreţia Angliei nici 
măcar nu o aveau în vedere. Unul s-a preocupat de cunoaşterea 
autentică a naturii şi a omului, de elaborarea unei metode mai 
eficace şi de construcţia unui sistem al ştiinţelor, altul a căutat 
expresia artistică a sufletului uman, a pasiunilor, caracterelor şi 
destinului vieţii şi nu s-a jenat deloc să împrumute subiecte din li- 
teratura altor națiuni, să mute locul acţiunii în alte ţări. Liderii 
puritanismului care şi-a găsit profetul în persoana lui Milton s-au 
gîndit şi ei, înainte de toate, la rînduiala vieţii conform idealului 
biblic, în egală măsură obligatoriu, după convingerea lor, pentru 
toate popoarele. Aceşti englezi nu s-au sfiit să-şi însușească un 
ideal şi să-l implanteze dincolo de ocean — ideal care la originea 
lui era evreiesc şi german în formulă protestantă... Iar cel mai 
strălucit reprezentant al ştiinţei moderne a descoperit, graţie 
structurii engleze a gîndirii sale, adevărul universal despre lu- 
mea fizică, percepută ca un corp unitar, care cuprinde în sine prin- 
cipiul unificării sale, numit de autor „organ de simţ al lui 
Dumnezeu“, 

Larga deschidere a cîmpului experienței științifice, umanismul 
artistic profund, ideile înălțătoare de libertate religioasă şi civică 


1 Termenul introdus de I. Newton. (N. a.) 

și imaginea impunătoare asupra unităţii fizice a universalismului 
— iată ce a creat poporul englez prin eroii şi geniile lui. Pentru 
englezi era prea puţin să creadă că le aparţine numai Anglia; ei 
aveau dreptul să creadă că le aparţine întreaga lume, pentru că 
aparțineau ei înşişi întregii lumi. Propagarea în exterior a elemen- 
tului englez era pe măsura vinuţiloc conţinutului său imanent. 
Desigur, negustorii englezi urmăreau şi urmăresc propriile lor 
interese, dar nu orice fel de negustori ar fi reuşit să colonizeze 
America de Nord şi s-o transforme într-o nouă şi mare naţiune. 
Doar nu pieile roşii şi nici negrii, ci englezii şi ideile lor politice 
şi religioase (cu semnificaţie universală) au stat la baza formării 
Statelor Unite. De asemenea, nu orice fel de negustori ar fi fost în 
stare să cucerească definitiv India şi, în fine, să creeze Australia 
civilizată pe un teren sălbatici. 

În dezvoltarea naţională a Franţei punctul culminant (dacă nu 
prin conţinut, cel puţin prin tensiunea lăuntrică şi prin amploarea 
vieţii poporului) îl constituie acea epocă (a marii revoluţii şi a 
războaielor napoleoniene) în care s-a manifestat cel mai pregnant 
rolul istor:c universal al acestei țări. Desigur, drepturile omului şi 
ale cetăţeanului proclamate s-au dovedit a fi pe jumătate efemere: 
desigur, triada revoluţionară atotcuprinzătoare — liberté, egalité, 
fratemits — se întăptuia într-un mod destul de bizar. Oricum. 
entuziasmul faţă de aceste idei universale, truit de popor. demon- 
stra cu prisosinţă că naționalismul frust îi era cu desăvîrșire străin. 
Oare Franţa dorea să fie exclusiv a francezilor atunci cînd a 
încredinţat unui italian pe jumătate toate forţele sale pentru ca el 
să măture vechiul regim în toată Europa şi să instituie pretutindeni 
principiile universale de egalitate în drepturi civile, de liberiate 
religioasă şi politică? Franţa s-a evidenţiat întotdeauna şi în alte 
epoci printr-o receptivitate şi comunicabilitate de un tip aparte, 


! În prezent, indicnii instruiți la şcolile engleze încep să vorbească (în 
ziarele engleze şi locale, după acelaşi model englez) despre povara domi- 
nalici engleze şi despre necesitatea unificării şi eliberării naționale. De ce 
nu au făcut-o mai devreme? Faptul sc explică prin aceea că astfel de 
noțiuni ca naţionalitate, spirit popular, demnitatea poporului, patriotism, 
solidaritate, dezvoltare sînt preluate de la englezi, iar ei înşişi, îi. ciuda 
înţelepciunii lor ctrăvzclii, ne au putut ajunge la aceste idei în cecurs! 
unci istorii de două milenii şi jumătate. (N. a.) 

prin capacitatea şi năzuinţa ei de a conferi ideilor străine însuşite 
o formă proprie definitivă şi accesibilă şi de a le pune în circulaţie 
mondială. Această particularitate a Franţei, de a-şi transforma pro- 
pria istorie într-un rezumat elocvent al istoriei general-europene, 
este prea evidentă şi a fost prea des remarcată ca să fie nevoie de 
a insista asupra ei. 

După ce şi-a dovedit marea forță a spiritului său naţional cu 
prilejul Reformei. începînd cu prima jumătate a secolului al 
XVIII-lea pînă în prima jumătate a secolului al XIX-lea Germania 
şi-a dobîndit în domeniul culturii superioare — în sfera ştiinţelor 
şi artelor — întîietatea pe care o deținuse Italia la sfîrşitul Evului 
Mediu şi la începutul istoriei modeme. Universalitatea şi însem- 
nătatea Reformei. a creaţiei poetice a lui Goethe, a filozofiei lui 
Kant şi Hegel nu necesită demonstraţie şi explicaţie. Remarcăm 
doar faptul că perioada înfloririi spirituale maxime a forţelor 
naţionale în Germania, ca şi în Italia, a coincis cu perioada de slă- 
bire a puterii politice şi de fărîmiţare teritorială. 

ldealismul de largă respiraţie a spintului polonez, receptiv la 
influenţe străine îmbrăţişate cu entuziasm şi pasiune. constituie O 
trăsătură caracteristică prea evidentă. Din pricina universalismului 
lor, polonezii s-au expus acuzaţiei de „trădare a slavismului“ din 
partea naționaliștilor mărginiţi. Dar cel care cunoaşte corifeii gîndirii 
poloneze. cum ar fi Mizkiewicz, Krasiński, Towianski, Slowacki, 
ştie cît de viguros s-a manifestat în universalismul lor marea forță a 
geniului naţional. Cît priveşte tara noastră, s-a exprimat oare pînă 
acum spiritul poporului rus mai elocvent şi mai puternic decît în per- 
soana acelui ţar care, cu sceptrul în mînă, a pus capăt izolării noas- 
tre naţionale, şi a poetului înzestrat cu darul de a se „metamorfoza“ 
în geniile de aiurea, rămînînd pe de-a-ntregul un rus?! Aceste două 
nume, Petru Cel Mare şi Puşkin — sînt suficiente pentru a demon- 
stra că demnitatea spiritului nostru naţional se relevă prin comuni- 
carea deschisă cu întreaga umanitate şi nu înstrăinîndu-se de ea. 

Fără să trecem în revistă toate celelalte popoare, vom evoca aici 
Jocar Olanda şi Suedia. Pentru cea dintîi, înflorirea şi gloria 
naţională s-au datorat luptei ideologice întru credinţă împotriva 


1 Aprecierea aparține lui Dostoievski care, în momentele fericite ale 
creaţiei sale, avea și cl o putere atotcuprinzătoare. (N. a.) 

dominaţiei spaniole. După eliberarea sa, micul stat nu s-a izolat în 
autonomia lui scump plătită, ci s-a transformat într-un refugiu 
accesibil tuturor liber cugetătorilor din întreaga Europă. La rîndul 
ei, Suedia şi-a dovedit însemnătatea ei ca naţiune atunci cînd în 
timpul guvernării lui Gustav Adolf și-a pus forţele în slujba cauzei 
generale a libertăţii religioase, luptînd împotriva politicii de unifi- 
care forţată. 


V 


Istoria tuturor popoarelor — atît a celor vechi cît şi a celor 
modeme — care au influențat în mod direct destinul întregii 
umanităţi ne sugerează una şi aceeaşi idee. În epoca sa de glorie 
şi de măreție fiecare popor a socotit că semnificaţia şi specificul 
său se afirmă dincolo de limitele sale, la nivelul universulului, al 
supranaţionalului de a cărui existenţă nu se îndoia, punîndu-se în 
slujba lui şi realizîndu-l prin creaţia sa naţională ca sursă şi 
modalităţi de exprimare, dar pe deplin universală prin conţinut şi 
opere finalizate. Popoarele trăiesc şi muncesc nu pentru sine sau 
pentru interesele lor materiale, ci în numele ideii lor care cuprinde 
pentru ele un lucru de maximă importanţă, prin care ele pot con- 
tribui la satisfacerea nevoilor lumii întregi: prin urmare, popoarele 
trăiesc nu numai pentru sine, ci şi pentru toţi. Ceea ce constituie 
pentru un popor obiectul credinţei şi al muncii sale devotate este 
identificat necondiţionat, în viziunea lui, cu un bun care, de 
regulă, se dovedeşte a fi nu numai pentru poporul respectiv, ci 
pentru întreaga omenire. Unii exponenţi ai istoriei poporului pot 
înţelege cîteodată în mod greşit un aspect sau altul al ideii 
naţional-universale pe care o slujesc, şi în acest caz acţiunea lor 
este reprobabilă şi lipsită de șanse de reuşită. Filip al Il-lea şi 
ducele de Alba înțelegeau eronat ideea unităţii bisericeşti. 
Convenţia pariziană nu înţelegea nici ea mai bine ideea drepturilor 
omului, dar înţelegerea greşită trece, iar ideea — dacă este într-a- 
devăr înrădăcinată în sufletul poporului — rămîne şi iese la 
lumină prin întrupări noi, mai izbutite. 

Pe cît de universală este creaţia unui popor în operele lui con- 
crete, pe atît de universală este adevărata sa conştiinţă de sine. El 
nu se consideră pe sine ca ceva abstract, ca un subiect vid, separat 

de conţinutul şi sensul vieţii sale, ci îşi dobîndeşte propria sa 
conştiinţă tocmai prin acţiunile şi proiectele sale, în raport cu 
obiectul credinţei şi slujirii lui. 

Dacă însă poporul însuşi, după cum demonstrează istoria, nu se 
propune pe sine ca scop al vieţii sale sau nu confundă acest scop 
cu interesul material, rupt de idealul său superior, atunci nimeni 
dintre cei ce-şi iubesc poporul nu are dreptul să separe de poporul 
său sensul propriei vieţi şi să pună apărarea intereselor sale mate- 
riale mai presus de îndatoririle morale superioare. Şi dacă poporul 
însuşi, prin creaţie şi conştiinţă de sine autentice se afirmă pe plan 
universal, adică în ordinea a ceea ce prezintă însemnătate gene- 
rală, şi se simte solidar cu lumea întreagă, atunci cum ar putea un 
adevărat patriot să se desolidarizeze, de dragul unui eventual 
„avantaj“ pentru poporul său, de alte popoare. urînd şi dispreţuind 
pe străini? Din moment ce poporul însuşi concepe bunăstarea pro- 
prie inseparabil legată de bunăstarea general-umană, poate oare 
patriotismul să proclame bunul poporului său ca fiind ceva sepa- 
rat şi opus bunului celorlalți? Evident, în acest caz nu vom avea 
de-a face cu bunul moral ideal pe care îl doreşte poporului însuşi, 
iar patriotismul fals se va afla în contradicţie nu cu celelalte 
popoare, ci cu propriul popor în aspiraţiile lui cele mai nobile. Dar 
putem oare nega existenţa învrăjbirii și confruntării pe tărîn 
naţional? Ele există, aşa cum exista odinioară pretutindeni cani- 
balismul — sub forma unui act animalic, condamnat de conştiinţa 
umană avansată a înseşi popoarelor. Ridicat la rang de principiu 
abstract, acest act animalic reprezintă o povară în viaţa 
popoarelor, întunecîndu-le sensul şi lipsindu-le de însufleţire, căci 
sensul şi însufleţirea la nivel particular rezidă exclusiv în legătura 
Și consensul cu universalul. 

Împotriva unui patriotism sau naționalism fals care favorizează 
în popor precumpiănirea instinctelor bestiale asupra conştiinţei 
raţionale superioare se va ridica cu îndreptăţire cosmopolitismul, 
reclamînd aplicarea necondiționată a legii morale, indiferent de 
deosebirile naţionale. Dar tocmai acest principiu moral, dacă e să-l 
promovăm pînă la capăt, nu ne permite să ne mulțumim cu cerința 
negativă revendicată de cosmopolitism. 

Chiar dacă obiecul nemijlocit al relaţiei morale va fi o persoană 
singulară, se ştie că una din particularităţile ei esenţiale — dez- 

voltarea şi amplificarea individualităţii proprii — ţine de aparte- 
nenţa la un anumit popor (în sens pozitiv, prin caracter, tip şi 
energie creatoare). Este vorba nu numai de existenţa fizică, ci şi 
de determinarea psihică şi morală. Într-o anumită fază de dez- 
voltare la care a ajuns umanitatea, apartenenţa unei persoane la un 
anumit popor se fixează prin actul propriu al conştiinţei de sine şi 
al voinţei. Naţionalitatea se prezintă astfel ca o apartenenţă intrin- 
secă, indispensabilă a persoanei, de care se ataşează şi pe care o 
preţuieşte în gradul cel mai înalt. Cum este posibilă atunci o ati- 
tudine morală faţă de persoana respectivă fără recunoașterea exis- 
tenţei unei condiţii atît de importante pentru ea? Principiul moral 
nu îngăduie transformarea unei persoane reale, a unui om viu cu 
determinarea lui naţională, esenţială şi indispensabilă, într-un 
subiect vid şi abstract, despuindu-l în mod arbitrar de caracteristi- 
cile lui definitorii. Dacă trebuie să recunoaştem demnitatea per- 
sonală a cutărui sau cutărui om, această obligaţie se extinde asupra 
întregului conţinut pozitiv pe care el îl asociază demnităţii sale; şi 
dacă iubim omul, trebuie să iubim şi poporul lui pe care el îl 
iubeşte şi de care nu se separă. Idealul moral suprem ne cere să-i 
iubim pe toţi ca pe noi înşine, dar întrucît oamenii nu există în 
afara naţiunii lor (aşa cum nici națiunea nu există în afara oame- 
nilor) şi întrucît această relaţie, depăşind o simplă legătură fizică, 
a căpătat un caracter intrinsec moral, se impune o concluzie 
logică: trebuie să iubim toate naţiunile ca pe propria noastră 
naţiune. Conform acestui imperativ, patriotismul se afirmă ca un 
sentiment firesc şi fundamental, ca obligaţie directă a persoanei 
faţă de comunitatea căreia îi aparţine. Totodată acest sentiment se 
eliberează de trăsăturile animalice ale egoismului naţional, 
respectiv ale naţionalismului, devenind baza şi unitatea de măsură 
pentru atitudinea pozitivă faţă de toate celelalte popoare în con- 
sens cu principiu. moral atotcuprinzător şi necondiţionat. Impor- 
tanţa cerinţei de a manifesta dragoste faţă de celelalte popoare nu 
depinde nicidecum de problema metafizică a popoarelor ca ființe 
colective de sine stătătoare. Chiar dacă poporul ca atare nu ar fi 
existat decît prin purtătorii săi vizibili. singulari, el ar fi constituit 
oricum trăsătura lor pozitivă care poate fi îndrăgită şi prețuită tot 
atit de mult la străini ca şi la proprii compatrioți. Dacă o aseme- 
nea atitudine ne va deveni o regulă de comportament respectată, 

deosebirile naţionale se vor păstra şi chiar se vor accentua prin 
manifestările lor mai pregnante, dispărînd doar dezbinănle şi 
resentimentele care constituie un obstacol radical în calea orga- 
nizării morale a umanităţii. 

Cerinţa de a iubi o altă naţiune ca pe propria ta naţiune nu duce 
defel la nivelarea sentimentului în plan psihologic, ci presupune 
doar egalitatea în planul etic al atitudinii volitive: trebuie să 
doresc adevărata fericire tot atît de mult pentru celelalte naţiuni ca 
şi pentru propria mea naţiune: această „iubire binevoitoare“ este 
identică fie şi pentru motivul că adevărata fericire este unică și 
indivizibilă. Bineînţeles, o asemenea iubire etică depinde de înţe- 
legerea psihologică şi de aprobarea caracteristicilor particulare 
pozitive ale tuturor celorlalte naţiuni. Depăşind printr-un act de 
voinţă învrăjbirea naţională absurdă şi imundă, începem să 
cunoaştem şi să preţuim alte naţiuni care încep să ne placă. Dar 
această „iubire aprobatoare““ nu poate fi identică aceleia pe care o 
resimţim fată de propria noastră naţiune, aşa cum cea mai sinceră 
iubire faţă de aproape (conform poruncii evanghelice), egală din 
punct de vedere etic cu iubirea de sine, diferă de aceasta din urmă 
sub raport psihologic. Sinele unui anumit om şi al poporului Jui 
păstrează în permanenţă prioritatea în punctul de pornire, O dată 
cu înţelegerea acestui fapt se înlătură orice obiecţie gravă la 
adresa principiului nostru: iubeşte celelalte popoare ca pe pro- 
priul tău popor .! 


! Nu pot lua în serios spusele unui critic care afirmă că imposibilitatea 
unei iubiri cgale faţă de propriul popor şi faţă de celelalte popoare se 
explică prin aceca că în caz de război trebuie să lupţi împotriva străinilor 
pentru cauza poporului tău. Mi se pare a fi destul de clar că norma morală 
a relaţiilor interetnice trebuie să fie dedusă din altceva decît din situaţia 
de război. Altminteri și pentru relaţiile personale am fi nevoiţi să 
acceptăm drept normă fapte ca, de pildă, încălerarea sîngeroasă dintre un 
actor şi un funcţionar, de care s-au ocupat recent ziarele: (N. a.) 


Capitolul XV 


Problema dreptului penal din punct de vedere 
moral 


Dacă vom accepta principiul moral necondiţionat ca o normă a 
tuturor relaţiilor noastre, nu vom întîmpina obstacole serioase de 
natură internă în aplicarea lui nici în sfera moralei internaţionale, 
adică în rezolvarea problemei privind atitudinea noastră cuvenită 
faţă de străini ca atare. Întrucît caracterul oricărui popor sau al 
oricărui neam străin nu implică în principiu nici o limitare morală 
în virtutea căreia am putea considera a priori că un străin este mai 
rău decît oricare dintre conaţionalii noştri, nu există nici un temei 
moral pentru inegalitatea naţională. Cerinţa generală a altruismu- 
lui: iubeşte pe celălalt ca pe tine însuţi şi pe celălalt popor ca pe 
propriul tău popor, îşi păstrează aici toată vigoarea. Nu încape 
îndoială, fenomenul urii interetnice trebuie condamnat ca un act 
esențialmente anticreştin, contrazicînd în mod direct norma 
necondiţionată!. Atitudinea normală sau cuvenită faţă de celelalte 
popoare nu este altceva decît ceea ce impune în mod nemijlocit 
principiul moral necondiţionat, şi dacă promovarea lui întîmpină 
mari dificultăţi de ordin psihologic şi istoric, nu există în schimb 
nici un fel de oprelişti, complicaţii şi probleme de ordin intern. Ele 
apar atunci cînd în loc de conceptul, neutru din punct de vedere 
moral, de popor străin, sîntem nevoiţi să avem de-a face cu o defi- 
niţie a criminalităţii care, indiscutabil, ţine de resortul moralității. 

Deşi conţinutul şi sfera noţiunii respective diferă, cît priveşte 
detaliul, în funcţie de timp şi de loc, deşi ceea ce era considerat 
cîndva crimă nu mai este apreciat ca atare, iar criminalitatea ca 


1. Deşi, istoriceşte vorbind, războiul este legat de învrăjbirea interetnică, 
problematica lui nu se epuizează prin stabilirea acestei legături. În afara 
războaielor între popoare au fost, sînt şi vor fi războaiele civile de natură 
religioasă şi socială. De aceca chestiunea războiului cerc o abordare spe- 
cială şi îi vom consacra unul din capitolele care urmează. (N. 2.) 

faptă, odinioară imputată familiei şi neamului întreg al criminalu- 
lui, este, pe o anumită treaptă de dezvoltare spirituală, asumată 
exclusiv de persoana în cauză — toate aceste prefaceri istorice nu 
au schimbat esenţa fenomenului. Independent de existenţa crimi- 
nalilor imaginari de toate genurile şi prezenţi în toate tipurile de 
societate umană, au existat dintotdeauna şi vor exista pînă la 
sfîrşitul lumii criminali adevăraţi, adică oameni cu o voinţă atit de 
malefică încît o aplică direct în practică aducînd prejudicii seme- 
nilor lor, punînd în pericol viaţa întregului colectiv. Ce atitudine 
trebuie totuşi să adoptăm faţă de astfel de oameni cu reputaţie de 
răufăcăton? Este limpede că din perspectiva principiului moral 
necondiţionat, cerința altruismului care şi-a găsit expresia defini- 
torie în poruncile evanghelice ale iubirii se extinde şi asupra lor. 
Se pune însă o dublă întrebare: cum se poate împăca iubirea faţă 
de răufăcător cu iubirea faţă de victima lui; în ce fel ne putem 
manifesta practic iubirea faţă de un răufăcător sau criminal care, 
evident, se află într-o stare morală nefirească? Nimeni nu poate 
eluda o asemenea problemă de ordin moral; chiar dacă cineva 
întîmplător nu a avut de-a face personal cu crime sau criminali. el 
ştie totuşi, trăind în societate, că există un sistem complex de insti- 
tuţii — poliţia, tribunalul, penitenciarul — menite să contracareze 
criminalitatea şi, în orice caz, este obligat să-şi precizeze ati- 
tudinea morală faţă de atare instituţii, o atitudine care depinde de 
optica lui asupra criminalului şi a crimei. Ce atitudine morală tre- 
buie să adoptăm în acest caz? În abordarea unei probleme atît de 
importante vom începe cu cel mai simplu caz care generează toate 
complicațiile ulterioare posibile. 


I 


Cînd cineva ofensează pe altcineva, de pildă, unul mai putemic 
îl bate pe altul mai slab, martorul acestei scene — dacă își 
păstrează o atitudine morală — încearcă un dublu sentiment şi un 
dublu impuls pentru a acţiona. În primul rînd, el simte nevoia să-l] 
apere pe ofensat, iar, în al doilea rînd, să-l] descurajeze pe ofen- 
sator, atrăgîndu-i atenţia asupra faptei sale necugetate. Ambele 
porniri izvorăsc din aceeași exigență morală care rezidă în 
recunoaşterea dreptului celuilalt la viaţă şi în respectarea dem- 
nităţii lui, exigenţă care se sprijină, în plan psihologic, pe senti- 

mentul milei sau al compasiunii. Resimţim o anumită milă faţă de 
omul supus unei suferinţe fizice şi psihice; în ce priveşte suferinţa 
lui psihică, mai mult sau mai puţin conştientizată de el, aceasta se 
referă la faptul că în persoana lui este lezată demnitatea umană în 
genere. Dar o asemenea lezare din exterior a demnităţii umane 
este în cazul persoanei ofensate în mod obligatoriu corelată cu 
alterarea interioară a demnităţii ofensatorului: demnitatea amîn- 
durora se cere recuperată. Din punct de vedere psihologic, senti- 
mentul fată de ofensat se deosebeşte considerabil de sentimentul 
faţă de ofensator: cel dintii se identifică cu mila. în timp ce în cel 
de al doilea predomină revolta şi dezaprobarea morală; pentru ca 
o asemenea dezaprobare să dobîndească. un caracter moral, ea nu 
trebuie să se transforme într-o atitudine nedreaptă faţă de cel vino- 
vat prin nerecunoaşterea dreptului său, chiar dacă acest drept 
diferă material prin conţinut de dreptul celui ofensat. Cel din urmă 
are dreptul la ocrotirea noastră, pe cînd ofensatorul are dreptul să 
primească din partea noastră cuvinte moralizatoare. Întrucît însă 
este vorba de fiinţe raţionale, latura morală a celor două atitudini 
este identică: semnificaţia necondiționată sau demnitatea persona- 
lității umane pe care o recunoaştem la ceilalţi în aceeaşi măsură ca 
şi în cazul propriei noastre persoane. Totodată, dubla lezare — 
îndurată de cel ofensat şi activă la ofensator — a acestei demnități, 
cauzată de infracţiunea penală, ne provoacă o reacţie morală, în 
ambele cazuri identică în esenţă, în ciuda deosebirii şi chiar 
opoziţiei în ce priveşte manifestarea ei în plan psihologic. Desi- 
gur, atunci cînd ofensa provoacă, direct sau indirect, suferinţa 
fizică a celui ofensat, acesta trezeşte în mod nemijlocit un senti- 
ment de milă mai puternic, dar, în general vorbind, ofensatorul 
trebuie să fie compătimit în cel mai înalt grad din cauza pierderii 
de către el a demnităţii sale lăuntrice. Oricum, principiul moral ne 
obligă să recunoaştem dreptul amîndurora la ajutorul nostru întru 
recuperarea adevărului încălcat de ambele părţi. 

Dar tocmai această concluzie rezultată din principiu moral care 
impune (în cazul crimei, adică al ofensei aduse omului de către 
om) O atitudine morală faţă de ambele părţi implicate, nu este nici 
pe departe unanim acceptată şi trebuie s-o apărăm împotriva a 
două tipuri de adversari. Unii (opinia lor este preponderentă pînă 
acum) nu recunosc decît dreptul persoanei (respectiv al societăţii) 

vătămate la apărare şi răzbunare, iar cel care ofensează, respectiv 
criminalul (după stabilirea vinovăţiei lui) este, în opinia lor (cel 
puţin în fapt), lipsit de drepturi şi se prezintă ca un obiect pasiv de 
răzbunare, condamnat la o suprimare mai mult sau mai puţin 
totală. „După faptă şi răsplată“ — iată expresia populară nedi- 
simulată a acestui punct de vedere. Prin contrazicerea evidentă a 
principiului moral şi prin incompatibilitatea cu sentimentul de 
omenie relativ dezvoltat (care se exprimă, printre altele, tot în 
popor, cel puţin la ruşi. prin apelativul nenorociţi adresat crimi- 
nalilor) se explică şi se justifică, în perspectiva psihologică, viziu- 
nea situată la polul opus care are în ultima vreme o audienţă tot 
mai largă. Conform acesteia, ofensatorului i se recunoaşte numai 
dreptul la povăţuire şi nu se mai admit faţă de el acţiuni represive 
— ceea ce practic conduce la privarea persoanei sau societăţii 
ofensate de dreptul de apărare. securitatea lor fiind lăsată la lati- 
tudinea efectului benefic al povăţuirii, depinzînd în fond de ceva 
nesigur. neaflat în puterea cuiva şi faţă de care nimeni nu-şi asumă 
răspunderea. Să acordăm o atenţie sporită abordării acestor două 
doctrine alternative pe care le vom numi pe scurt — doctrina 
răzbunării şi doctrina povăţuinii. 


lI 

Doctrina răzbunării are de partea ei o explicație reală şi dovezi 
aparente — şi este foarte important ca aceste două aspecte să nu 
fie confundate. Un animal atacat de alt animal pentru pradă se 
apără din instinctul autoconservării cu dinţii şi cu ghearele, dacă 
le are puternice, sau se salvează prin fugă. Nimeni nu va căuta aici 
mobiluri de natură morală ca şi în cazul autoapărării fizice a unui 
om ale cărui mijloace naturale de apărare se prelungesc şi se 
înlocuiesc prin cele artificiale. Omul însă, fie şi semisălbatic, nu 
trăieşte, de regulă, de unul singur, el aparţine unui anumit grup 
social de tipul ginţii. clanului sau bandei. Iată de ce confruntarea 
lui cu un duşman nu se sfîrşeşte prin lupta corp la corp. Uciderea 
sau alt gen de daună adusă unui membru al grupului este resimţită 
de întregul grup şi naşte sentimentul răzbunării. Mila faţă de cel 
vătămat introduce un element de moralitate, dar aici predomină, 
incontestabil, instinctul de conservare al speciei ca la albine sau la 
alte animale sociabile: apărînd pe unul de-al lor, neamul sau cla- 

nul se apără pe sine; răzbunîndu-l, se răzbună pentru sine. Din 
aceleaşi raţiuni însă vătămătorul este şi el apărat de clanul din care 
face parte. Astfel, confruntările singulare degenerează într-un 
război între comunităţi. Poemele homerice ne-au păstrat vie evo- 
carea acestei faze în evoluţia relaţiilor sociale, imortalizînd 
războiul troian declanşat de jignirea adusă lui Menelaos de către 
Paris. Istoria arabilor dinainte de Mahomed a fost plină de aseme- 
nea războaie. Nu exista o delimitare strictă între noţiunile de crimă 
şi pedeapsă: vătămătorul era socotit un duşman care urmează să 
facă obiectul răzbunării şi nu un criminal care trebuie pedepsit. 
Dreptul penal care apare mult mai tîrziu era substituit în întregime 
prin cutuma îndeobşte recunoscută şi avînd un caracter obligato- 
riu a vendetei. Ea funcţionează, evident, în cazul ultrajului între 
membrii diferitelor neamuri şi clanuri. De altfel, pe această treaptă 
a convieţuirii nici nu exista un alt gen de ultraj. Legăturile în inte- 
riorul unui grup erau prea strînse, iar autoritatea puterii patriarhale 
prea impunătoare pentru ca o persoană particulară să îndrăznească 
a se ridica împotriva lor: ar fi fost la fel de imposibil ca şi lupta 
unei albine cu un stup întreg. Desigur, şi în comuna primitivă 
omul își păstra facultatea liberei acţiuni care se manifesta în cazuri 
izolate, dar aceste manifestări excepţionale erau suprimate tot prin 
acte excepţionale ale puterii patriarhale, fără a se recurge la 
măsuri generale. Situaţia se schimbă o dată cu trecerea la orîn- 
duirea de stat, respectiv atunci cînd mai multe neamuri şi triburi, 
din diferite considerente sau constrînse de împrejurări, rămîn con- 
stant unite în jurul unui conducător cu putere mai mult sau mai 
puţin instituţionalizată. O dată cu aceasta, se abrogă independenţa 
neamurilor şi a ramificaţiilor lor şi se anulează cutuma vendetei. 
Este destul de curios-că din antichitate pînă în zilele noastre 
filozofii şi juriştii şi-au construit teoriile apriorice asupra originii 
statului de parcă toate statele reale apăruseră în vremuri antedilu- 
viene. Motivul stă, desigur, în starea extrem de precară a ştiinţei 
istorice. Dar ceea ce îi era permis lui Hobbes și chiar lui Rousseau 
nu mai poate fi admis la gînditorii contemporani. Orînduirea 
gentilică prin care au trecut într-un fel sau altul toate popoarele, 
nu are în sine nimic enigmatic: ginta este o expresie directă şi 
firească a legăturii de sînge. Toată problema se reduce, prin 
urmare, la trecerea de la orînduirea gentilică la cea statală, şi chiar 

această tranziţie poate constitui obiectul constatăni istorice. Este 
suficient? să invocăm transformarea istorică a ginţilor şi triburilor 
disparate din Arabia de nord într-un stat musulman puternic. 
Caracterul lui teocratic nu constituie o excepţie, căci teocratice 
erau, Într-o măsură mai mare sau mai mică, toate celelalte mari 
state din vechime. Să ne amintim cum ia naştere în mod curent 
organizarea statală: un conducător — militar sau religios. dar fiind 
de cele mai multe ori şi una şi alta la un loc —, avînd prin virtuțile 
sale personale un ascendent asupra tuturor celorlalţi şi împins de 
conştiinţa propriei sale meniri istorice precum şi de mobiluri per- 
sonale, se înconjoară de reprezentanţii diferitelor ginţi sau ramuri 
şi formează un nucleu intergentilic în jurul căruia ulterior se uni- 
fică voluntar sau prin constrîngere ginţi şi triburi întregi care 
primesc de la puterea supremă recent constituită legile şi aparatul 
administrativ, pierzîndu-şi astfel, într-o măsură mai mare sau mai 
MICĂ, independenţa. Despre o adevărată organizare statală a unui 
grup social putem vorbi atunci cînd regăsim în componenţa lui un 
guvem ierarhic structurat cu o putere centrală supremă, o armată 
regulată, un buget bazat pe impozite şi sistem fiscal, în fine, un 
sistem de legi coercitive. Obştea musulmană din ultimii ani ai 
vieţii lui Mahomed avea toate trăsăturile menţionate. Semnificativ 
este faptul. că începuturile formării acestui stat confirmă într-o 
anumită măsură teoria contractului politic: principalii paşi făcuţi 
de profetul arab în această direcţie sînt marcați de contracte, de 
convenţii începînd cu aşa-zisul „jurămînt al femeilor“ pînă la 
ultimele condiţii prescrise de el la Mecca după victoria detinitivă 
asupra clanului Coreşiiţilor şi triburilor aliate acestuia. Este de 
remarcat, de asemenea, că în toate aceste contracte figurează, cu 
titlul de prevedere principală, abrogarea vendetei între ginţile şi 
clanurile constituite într-o nouă alianţă politică. 

Apare astfel pentru prima dată diferenţa între dreptul public şi 
cel privat: în cazul vendetei ca şi al celorlalte relaţii de bază, 
interesele grupului erau, de regulă, în directă concordanţă cu 
interesele persoanei particulare, mai alas datorită faptului că într-un 
trib sau clan, restrîns ca număr, toţi membrii sau cel puţin marea 
lor majoritate aveau posibilitatea să se cunoască personal, aşa că 
deviza „fiecare pentu toţi şi toţi pentru fiecare“ avea, în general 
vorbind, O valabilitate efectivă. Dar, întrucît în momentul formării 

unui stat societatea respectivă cuprinde sute de mii şi chiar milioane 
de oameni, între parte şi întreg nu se poate stabili o relaţie efectivă 
şi, în consecință, apare diferenţierea clară între interesele generale şi 
cele particulare ca şi între prevederile corespunzătoare din legislaţia 
juridică. Totodată, în acest stadiu de dezvoltare, sub incidenţa drep- 
tului privat (contrar concepției juridice de astăzi) se află infracțiuni 
ca amorul, jaful, vătămarea corporală gravă. Pe vremea comunei 
primitive se considera că toate aceste infracţiuni lezează în mod 
direct interesele obștei, şi neamul întreg se răzbuna împotriva 
vătămătorului şi a rudelor lui. O dată cu formarea unei coaliţii 
politice mai vaste, ginta a fost depasedată de dreptul şi obliaativi- 
tatea vendetei, dar aceasta nu a fost preluată (în accepțiunea şi 
amploarea sa de altă dată) de către stat. Noua putere centrală care 
emite legi şi asigură gestiunea nu are posibilitatea să cunoască dintr-o- 
dată şi în aşa măsură interesele tuturor supuşilor săi, încît să le apere 
ca pe propriile sale interese; şeful statului nu poate simți şi acţiona 
aidoma unui şef de trib. Această împrejurare explică de ce puterea de 
stat, apărînd interesele și avuţia persoanelor particulare, se limitează 
iniţial la măsuri minime: nu numai pentru vătămare sau pentru alt 
gen de violență, dar şi pentru uciderea unui om liber, ucigaşul sau 
familia lui plăteşte pe baza unei înţelegeri tacite (compositio) O 
amendă bănească destul de moderată. Astfel de amenzi (în funcţie de 
sexul persoanei şi de alte circumstanţe) sînt prevăzute cu duiumul în 
toate reglementările și codurile juridice vechi (ca de pildă, legile 
salice ale francilor sau codul nostru „Adevărul Rus“) care re- 
prezintă anume mărturii asupra vieţii statale a poporului respectiv 
la începuturile ei. Este remarcabilă această trecere nemijlocită şi 
rapidă de la vendeta necruțătoare care era însoţită adesea de 
războaie distrugătoare de lungă durată între triburi întregi la o 
simplă compensație bănească; din punctul de vedere invocat, un 
astfel de salt este cu totul de înţeles. 

În acest stadiu de dezvoltare a statului numai crimele politice! 
au, propriu-zis, un caracter penal, celelalte, inclusiv omorul, fiind 
considerate o simplă gîlceavă cu caracter particular. 


! Sfera acestei noțiuni variază în funcție de condiţiile istorice. În Evul 
Mediu cînd caracterul penal al unui simplu omor nu se cristalizase în con- 
ştiinţa juridică, falsificarea banilor atrage după sine condamnarea la moaste, 
fiind calificată drept crimă care aduce prejudicii întregii societăţi, iar prin 
subminarea privilegiului puterii de stat ea capătă caracter politic. (N. a.) 

O astfel de opoziţie elementară între dreptul public şi dreptul 
privat nu poate însă fi permanentizată. Amenda pentru orice 
ofensă adusă unei persoane particulare nu satisface partea 
vătămată (de pildă, familia celui ucis) şi nu îl reţine pe ofensator, 
mai ales dacă este bogat, de la săvîrşirea altor crime în viitor. 
astfel de împrejurări răzbunarea sîngeroasă a unor ofense indivi- 
duale, pe care statul a abrogat-o ca potrivnică propriei sale esențe, 
se reeditează practic şi îl ameninţă să-şi piardă raţiunea de a 
exista: dacă fiecare om este nevoit să-și răzbune singur ofensa ce 
i se aduce, atunci de ce mai trebuie el să suporte o povară impusă 
de noua ordine politică? Pentru justificarea îndatoririlor, impuse 
persoanelor particulare, statul trebuie în schimb să asigure pro- 
tecţia reală a intereselor acestora; pentru abrogarea definitivă a 
dreptului privat la vendetă statul trebuie, aşadar, s-o transforme 
într-un drept public şi să-şi asume îndeplinirea lui. Pe această 
nouă treaptă superioară se evidenţiază mai clar solidaritatea pu- 
terii de stat cu supușii săi, luaţi fiecare în parte, şi, în ciuda faptu- 
lui că se mai păstrează deosebirea între crimele de natură politică 
îndreptate împotriva puterii însăşi şi crimele care lezează intere- 
sele unor indivizi. ea nu ţine de esenţă ci de gradul de gravitate. 
Orice om liber devine cetăţean, adică membru al însuşi statului 
care îşi asumă sarcina de a-i asigura securitatea: orice subminare 
a acesteia este apreciată de puterea de stat ca un atentat la propriul 
său drept, ca un act ostil îndreptat împotriva întregului corp social, 
De acum înainte orice violare la adresa oricărei persoane şi avuţii 
se va considera nu ca o ofensă personală, ci ca o încălcare a legii 
de stat şi de aceea va fi sancționată chiar de către stat, lu fel ca şi 
crimele politice. 


III 


Aşadar doctrina juridică a răzbunării își are temeiul în faptul că 
sancţiunile penale, practicate şi astăzi, reprezintă o transformare 
istorică a principiului străvechi de vendetă. În vremurile 
îndepărtate, cel ofensat era răzbunat de o comunitate socială mai 
restrînsă numită gintă, apoi în răzbunare s-a angajat o comunitate 
mai vastă şi mai complexă, numită stat; înainte ofensatorul îşi 
pierdea toate drepturile de om în ochii membrilor ginţii de care 
aparținea cel ofensat, astăzi el a devenit un subiect fără drepturi şi 

sancţionat de către stat care se răzbună pentru încălcarea legilor 
sale. În principal, deosebirea constă în aceea că în cadrul vieţii 
gentilice însuşi actul răzbunării era simplu — cu prima ocazie 
vătămătorul era omorît ca un cîine —, dar consecinţele erau 
foarte grave prin declanșarea unor războaie interminabile între 
triburi; în condiţiile orînduirii de stat, dimpotrivă, actul răz- 
bunării pe care şi-l asumă autorităţile se produce treptat și este 
însoţit de diverse proceduri. dar fără complicaţii ulterioare. 
deoarece în spatele cutărui sau cutărui criminal nu se mai află 
răzbunătorul suficient de puternic — în faţa atotputerniciei 
statului el este lipsit de apărare. 

Dar faptul incontestabil că pedepsele penale nu sînt altceva 
decît modificări istorice ale vendetei pledează oare în favoarea 
înseși sancţiunilor de acest gen sau în favoarea principiului 
răzbunării? Oare este necesar ca, în virtutea acestui argument 
istoric, conceptul de răzbunare adică rău pentru rău, suferinţă 
pentru suferinţă, să determine finalmente atitudinea noustră faţă 
de criminal? În principiu, logica nu permite să tragem o aseme- 
nea concluzie pe baza unei legături originare între cele două 
fenomene. După știința mea, nici un darwinist nu a conchis, din 
acceptata teorie asupra descendenţei omului din animale infe- 
rioare, că omul trebuie să fie o vită. Din faptul că Roma fusese 
iniţial o obşte citadină întemeiată de o bandă de tilhari. nici un 
istoric nu a tras concluzia după care adevăratul principiu al 
Sfîntului Imperiu Roman ar fi stat în tîlhărie. În ce priveşte 
subiectul în discuţie — transformarea vendetei — avem oare 
motive s-o considerăm încheiată? Se ştie că atitudinea societăţii 
şi a legii faţă de criminali a suferit modificări radicale. 
răzbunarea gentilică necruțătoare a fost înlocuită de amenzi. iar 
acestea din urmă au cedat locul „pedepselor în interiorul 
cetăţii“, extrem de nemiloase la început, dar din ce în ce mai 
atenuate începînd cu secolul al XVIII-lea. Nu există nici măcar 
o brumă de temei raţional să afirmăm că atenuarea pedepsei şi-a 
atins limita şi că spînzurătoarea sau ghilotina. munca silnică sau 
regimul celular trebuie să se menţină pentru totdeauna în legis- 
laţia penală a ţărilor dezvoltate. 

timp ce progresul istoric însă tinde în mod evident să li- 
miteze tot mai mult şi, în final, să elimine definitiv principiul 

răzbunării (sau al răsplatei echivalente) din atitudinea noastră 
juridică faţă de infractori, mulţi filozofi şi jurişti! continuă încă să 
formuleze în favoarea lui judecăţi abstracte care, datorită incon- 
sistenţei lor, vor deveni cu siguranţă prilej de uimire şi de 
batjocură pentru generaţiile viitoare, aşa cum în prezent pe noi ne 
deconcertează argumentele lui Aristotel în favoarea sclaviei? sau 
ale unor teologi în susținerea formei plate a Pămîntului. Luate în 
sine, argumentele false 'din arsenalul doctrinei răzbunării nu 
merită o analiză specială, dar întrucît la ele recurg şi autori demni 
de respect, iar obiectul lor are o însemnătate vitală, sîntem nevoiţi 
să reiterăm şi obiecțiile noastre la adresa lor. 

„Crima este un act de încălcare a dreptului: dreptul cere să fie 
restabilit; pedeapsa, adică încălcarea corespunzătoare a dreptului 
criminalului, efectuată de puterea publică în contormitate cu o 
anumită legislaţie (spre deosebire de răzbunarea individuală) se 
acoperă cu prima încălcare şi astfel se restabileşte dreptul încăl- 
cat“. Acest pseudoraţionament se învîntește în jurul termenului 
„drept“. Adevăratul drept însă este totdeauna un drept al cuiva 
(trebuie să existe subiectul dreptului). Cui aparţine dreptul în 
cauză? Probabil în primul rînd celui vătămat. Să procedăm la sub- 
stituirea. acestui conţinut real printr-un termen abstract. Faşnicul 
păstor Abel are, fără îndoială, dreptul să trăiască şi să aibă parte 
de toate bucuriile vieţii, dar iată apare Cain. un om cu apucături 
rele şi îl privează practic de acest drept, omorîndu-l. Se cere resta- 
bilirea dreptului încălcat, ceea ce aduce pe scenă puterea publică; 
aceasta, ignorînd avertismentul din Sfînta Scriptură (Geneza, 4, 
15), spînzură pe Cain. Ne întrebăm dacă după acest act dreptul lui 
Abel la viaţă a fost sau nu restabilit. Deoarece nimeni, în afară de 
locuitorii din Bethleem, nu va îndrăzni să afirme că pedepsirea 
ucigașului va reînvia pe cel ucis, rămîne de presupus că aici nu 
este vorba de dreptul celui vătămat, ci de dreptul altcuiva. Printre 
subiecţii dreptului încălcat prin crimă se numără însăşi societatea 
sau statul. Toate drepturile private (la viaţă, avuţie etc.) sînt 
garantate de stat care le sigură inviolabilitatea sub protecţia legitor 


1 Primă mai ales în Germania, cei din urmă cu precădere în Franţa. (N. 2.) 
2 Aristotel, Politica, 1255 a-b, 15. (N. ed.) 
3 Referitor la acest subiect, cei doi termeni sînt echivalenți (N. a.) 

sale. Pe bună dreptate, legea care interzice persoanelor private să 
omoare după bunul plac pe concetățenii lor este emisă de stat şi 
deci în cazul nerespectării ei (în cazul omorului) se încalcă drep- 
tul statului, iar prin pedepsirea ucigaşului se restabileşte nu drep- 
tul celui ucis, ci dreptul statului şi semnificaţia legii’. Latura vala- 
bilă a argumentaţici de faţă nu priveşte cîtuşi de puţin subiectul în 
discuţie. Din moment ce legile există, încălcarea lor nu trebuie să 
rămînă, evident, fără urmări, iar statul are obligaţia de a suprave- 
ghea respectarea lor. Dar problema nu se referă la principiul ge- 
neral de sanctionare a infracţiunilor ca încălcări ale legii. căci în 
această privinţă toate crimele sînt egale. Dacă legea prin sine 
însăşi este sacră întrucît este emisă de stat, atunci toate legile sînt 
la fel de sacre şi exprimă în egală măsură dreptul statului, iar toate 
încălcările lor, fără deosebire, echivalează cu încălcarea acestui 
drept suprem. Sub raport material, infracțiunile se deosebesc doar 
prin interesele pe care le lezează; din punct de vedere formal. în 
raport cu statul ca atare, cu puterea şi legea lui. orice infracţiune 
(bineînţeles imputată) presupune existenţa unei voințe certate cu 
legea, care nu recunoaşte legea, şi deci avem de-a face cu o voinţă 
criminală. În această optică, ar fi logic ca toate crimele să fie 
pedepsite în mod identic. Existenţa însă în toate legislaţiile a 
diferitelor modalităţi de pedeapsă pentru dif"rite infracţiuni con- 
duce la ideea că, pe lîngă principiul general al pedepsei mai există 
încă unul specific care determină o relaţie specială între cutare 
infracțiune şi cutare pedeapsă. Doctrina răzbunrii apreciază că o 








! După opinia unui critic, este greșită ipoteza mea cu privire la faptul 
că infracţiunea încalcă în mod obligatoriu dreptul cuiva. El susține că 
independent de orice subiect de drept (singular sau comunitar, privat sau 
public) şi de norma morală — Binele necondiţionat —, ar exista un drept 
în sine ca esenţă obiectivă suficientă sieşi, iar scopul propriu-zis al pedcp- 
sei ar consta în satisfacerea acestui drept existent în sine. Criticul crede 
fără nici un motiv că nu-mi este cunoscută această ipostază metafizică a 
străvechiului Moloh, dar nu găsesc de cuviință să mă ocup de ea, 
deoarece de multă vreme n-o mai susţine nici un criminalist serios. Este 
prea cvident că, prin definiţia sa, dreptul exprimă relaţia între subiecţi 
determinată de anumite norme morale practice şi deci drepiul fără 
subiect şi necondijiona! seanănă cu un lucru golit de conţiruru! suu 
(Unding). (N. a.) 

astfel de relaţie constă în aceea că dreptul, încălcat printr-un act 
criminal, se restabileşte cu ajutorul unei acţiuni corespunzătoare 
sau echivalente: de pildă, cel care a ucis trebuie, la rîndu-i, să fie 
ucis. Dar ce fel de corespondenţă sau echivalență ar exista practic 
în acest caz? Cei mai cunoscuţi adepţi ai acestei doctrine prezintă 
lucrurile în felul următor: dreptul este ceva pozitiv, să zicem un 
plus (+), încălcarea lui este ceva negativ, un minus (—); dacă a avut 
loc negația sub formă de crimă (omului i s-a luat viaţa), ea trebuie 
să provoace o negaţie echivalentă sub formă de pedeapsă (priva- 
rea ucigaşului de viaţă), şi atunci o asemenea dublă negaţie sau 
negare a negaţiei va produce din nou o stare pozitivă, adică drep- 
tul restabilit: minus cu minus este egal) cu plus. Cu greu să-ţi poti 
păstra o mină serioasă în faţa unui asemenea „joc al minţii“: să 
remarcăm totuşi că noţiunea negarea negaţiei exprimă în mod 
logic relaţia intemă nemijlocită între cele două acte opuse; de 
pildă, dacă mobilul voinţei rele a omului constituie o „negaţie“. şi 
anume negația normei morale, atunci un act de voinţă opus care 
anulează acest mobil va fi, într-adevăr, negarea negaţiei con- 
ducînd la un rezultat pozitiv, adică la afirmarea acestui om într-o 
stare normală. La fel, dacă infracţiunea ca expresie în act a voinţei 
rele este o negaţie, atunci căinţa efectivă a infractorului va fi 
negarea negaţiei (evident, nu a faptei, ci a cauzei ei generatoare) 
Şi va conduce, de asemenea, la un rezultat pozitiv, adică la reabili- 
tatea morală a criminalului. Evident însă pedepsirea criminalului 
este lipsită de această semnificaţie: aici negația vizează (ca şi în 
cazul crimei) ceva pozitiv şi anume viaţa omului. Într-adevăr. este 
inadmisibil ca în cadrul execuţiei criminalului obiectul negaţiei să 
devină chiar crima lui, deoarece ea reprezintă o faptă săvîrşită ire- 
vocabil. Or, după spusele sfinţilor părinţi, nici Dumnezeu nu are 
puterea să prefacă săvîrşitul în nesăvîrşit. De asemenea, ceea ce se 
neapă nu priveşte nici voinţa rea a criminalului, căci una din două: 
sau el s-a căit de nelegiuirea săvirşită şi atunci dispare voinţa rea, 
sau perseverează pînă la capăt şi deci voinţa lui rămîne inaccesi- 
bilă înrîuririi şi, în orice caz, acţiunea exterioară şi violentă nu 
poate elimina sau modifica Starea interioară a voinţei lui. Dacă 
însă prin execuţia criminalului se neagă nu voinţa rea, ci valorile 
pozitive ale vieţii, atunci asistăm din nou la o simplă negaţie şi nu 
la „negarea negaţiei“. Dar prin simpla succesiune a celor două 

ne gaţii nu se ajunge la nimic pozitiv. Utilizarea abuzivă a ecuaţiei 
algebrice conferă întregii argumentaţii un caracter de-a dreptul 
ridicol. Se ştie doar că doi de minus, adică două mărimi negative 
dau plus nu prin alăturarea lor, ci prin operaţia de înmulţire: ce 
poate să însemne însă înmulţirea crimei cu pedeapsa !? 


IV 


Absurditatea funciară a doctrinei răzbunării sau a „dreptăţii 
răzbunătoare“' se accentuează prin faptul că, exceptînd unele 
cazuri izolate, ea nu are nici o legătură cu codul penal existent. 
Strict vorbind, există un singur caz în care ea pare a fi aplicabilă: 
pedeapsa capitală pentru omor. De aceea argumentele pseudofilo- 
zofice în favoarea acestei doctrine. a căror esenţă a fost dezvăluită 
mai Sus. se referă numai la acest caz singular, ceea ce reprezintă 
un semn rău pentru un principiu care pretinde“a avea o semnifi- 
cație universală. La noi în Rusia, unde pedeapsa capitală este 
rezervată numai unor crime politice, nu există nici măcar această 
singură corespondenţă aparentă, căci ce fel de răsplată echiva- 
lentă, fie şi aparentă, s-ar putea constata, de pildă, între paricid şi 
munca silnică pe viaţă sau între un omor obişnuit din interes şi o 
condamnare la doisprezece ani de ocnă? Această doctrină poate fi 
combătută în modul cel mai convingător prin invocarea faptului 
că aplicarea ei mai frecventă o găsim în cadrul legislaţiilor 
aparţinînd unor populaţii semisălbatice sau în legile de pe timpul 
barbarilor care pentru o vătămare corporală prescriau, de exem- 
plu, ca învinuitul să fie supus aceleiaşi vătămări sau proferarea 
unor cuvinte insultătoare să fie pedepsită prin tăierea limbii etc. 
Principiul a cărui aplicare se dovedeşte a fi incompatibilă cu un 
anumit grad de instruire intelectuală devine condamnabil, 

În epoca modernă, dacă nu mă înşel, doctrina restabilirii drep- 
tului prin intermediul pedepsei echivalente este susţinută mai mult 
de filozofi cu înclinaţie spre speculație decît de jurişti. Cei din 
urmă acceptă ideea echivalării pedepsei şi a crimei doar sub raport 


! Evident, în acest caz nu putem merge dincolo de operaţia de adunare 
(a rezultatelor materiale): se poate aduna cadavrul celui ucis cu leşul 
ucigașului spînzurat, dar în total vom avea două cadavre, adică două 
mărimi negative. (N. a.) 


362 BINELE DE-A LUNGUL ISTORIEI UMANITĂŢII 


cantitativ (gradul pedepsei), adică cer ca o crimă mai gravă în com- 
paraţie cu altele să fie pedepsită corespunzător cu o mai mare 
asprime, astfel încît scara ierarhică a pedepselor să corespundă 
scării infracțiunilor. Dar baza (şi deci şi vîrful) scării pedepselor 
rămîne nedeterminată, motiv pentru care caracterul pedepselor 
înseşi oscilează şi el între duritatea inumană şi blîndeţea excesivă. 
Ierarhia sancţiunilor existase şi în legislaţiile în care aproape toate 
infracțiunile ordinare erau pedepsite numai cu o amendă; şi pe atunci 
pentru o vătămare mai gravă se plătea o amendă mai mare, pentru 
uciderea unui bărbat ea era mult mai mare decit în cazul uciderii 
unei femei etc. Pe de altă parte, acolo unde şi jaful era sancţionat cu 
spînzurătoarea, crimele mai grave erau sancţionate cu pedeapsa 
capitală calificată, adică asociată cu grade diferite de tortură. Aici 
imorală ne apare cruzimea pedepsei şi nu desfăşurarea ei în timp. 

Importană în dreptul penal este pentru noi tendinţa — e drept 
ater.uată dar încă persistentă — de a menţine pe cît posibil tocmai 
pedepsele severe; întrucît nu-şi găseşte temeiul în principiul 
pseudoraţional al „dreptului restabilit“, această tendinţă îşi caută 
un suport empiric în principiul intimidării. În esenţă, acest motiv 
a fost totdeauna asociat principiului răzbunării. Zicala populară 
„după faptă şi răsplată“ era şi continuă să fie completată cu expre- 
şia „ca să înveţe minte şi alţii“. Nu se poate spune că un atare prin- 
cipiu este pe deplin valabil chiar şi în planul utilitar-empiric. 
Evident, frica reprezintă o motivaţie a firii omului dintre cele mai 
importante, dar ea nu are o însemnătate hotăritoare. Un număr 
crescînd de sinucideri arată că mulţi oameni nu se tem nici de 
moarte. Luate în sine, regimul de recluziune de lungă durată sau 
regimul de ocnă sînt, poate, mai terifiante, dar aceste sancţiuni nu 
au un caracter vizibil ameninţător. Nu voi insista asupra obiec- 
ţiilor de un gen sau altul, îndeobşte cunoscute, la adresa teoriei 
intimidării (de pildă, invocarea faptului că totdeauna criminalului 
fi rămîne speranţa de a scăpa de proces sau de pedeapsă, precum 
şi a împrejurării că majoritatea zdrobitoare a crimelor este 
săvîrşită sub influenţa unei pasiuni care înăbuşă glasul raţiunii). 
Pertinenţa relativă a unor asemenea argumente poate fi pusă în 
discuţie. Este însă indiscutabil că teoria intimidării poate fi 
combătută în mod eficient numai pe terenul moralității: teoretic, 
mai întîi ea contrazice în mod flagrant principiul moral de bază; 

apoi în planul faptelor, tocmai această contradicţie îi obligă pe 
adepţii intimidării să n-o promoveze consecvent şi, treptat, să 
renunțe, sub presiunea propriilor mobiluri morale, la cele mai 
clare şi realiste exigenţe ale teoriei lor. Se înțelege de la sine că 
este vorba de intimidare ca principiu de bază al jurisprudenţei și 
nu ca fenomen psihologic care însoţeşte firesc orice formă de 
combatere a infracţiunilor. Astfel, chiar dacă s-ar fi avut în vedere 
numai îndreptarea infractorului cu ajutorul unei persuasiuni ele- 
vate, perspectiva unei asemenea moralizări, oricît de blîndă şi 
rezonabilă, ar putea să descurajeze pe cei voluntari şi orgolioşi, 
reţinîndu-i de la infracţiune. Dar este evident că acest aspect nu 
tine de teoria care nu vede în actul de intimidare o consecinţă 
adiacentă, ci esenţa însăși a pedepsei şi obiectivul ei nemijlocit. 

Conform principiului moral. demnitatea umană trebuie respec- 
tată în cazul oricărei persoane şi deci nimeni nu poate fi tratat 
exclusiv ca mijloc sau instrument pentru folosul cuiva, oricare ar 
fi acesta. Or, teoria intimidării concepe infractorul pasibil de 
pedeapsă numai ca mijloc de intimidare a altora şi de apărare a 
securităţii sociale. Desigur, în intenţia legii penale poate fi 
prevăzut şi binele infractorului care constă în reținerea lui de la 
săvîrşirea crimei prin ameninţarea cu pedeupsa. Dar din momen- 
tul în care infracţiunea este un fapt săvîrșit, motivul respectiv îşi 
pierde valabilitatea, şi din acest punct de vedere infractorul 
sancţionabil slujeşte doar drept mijloc pentru intimidarea celor- 
lalţi, adică pentru un scop străin — ceea ce contrazice în mod fla- 
grant norma morală necondiționată. Sub acest raport, o pedeapsă 
înfricoşătoare ar ñi acceptabilă numai ca amenintare, dar nedusă la 
îndeplinire ea îşi pierde orice sens. Aşadar principiul intimidării 
judiciare ar avea o semnificaţie morală numai dacă s-ar dovedi 
inutil, iar utilitatea practică o dobîndeşte doar cu condiţia aplicării 
lui imorale. 

În fapt, teoria intimidării şi-a pierdut definitiv actualitatea o 
dată cu abrogarea în toate ţările civilizate şi semicivilizate a 
pedepselor corporale chinuitoare şi a pedepsei capitale calificate. 
Este clar că dacă scopul pedepsei constă în intimidarea atit a 
infractorului cît și a celorlalți, atunci tocmai asemenea mijloace ar 
fi dintre cele mai eficace şi raționale. De ce partizanii principiului 
intimidării renunţă totuşi la mijloacele reale şi cu adevărat sigure? 

Pentru că le consideră imorale, potrivnice exigenţelor de milă şi 
omenie. În acest caz însă intimidarea încetează a fi un principiu 
determinant al pedepsei. Una din două: ori sensul pedepsei stă în 
intimidare şi atunci este obligatoriu să acceptăm pedepse chinuitoare 
ca mijloace preponderent de înfricoşare; ori natura pedepsei este 
subordonată principiului moral şi atunci este necesar să renunțăm 
total la intimidare ca la un motiv imoral prin chiar esenţa sa!. 


V 


Eliminarea din legislațiile penale moderne a celor mai con- 
secvente metode de răzbunare şi intimidare — a dispărut din ele 
tocmai ceea ce se considera cel mai justificat din primul punct de 
vedere şi cel mai eficient din cel de al doilea punct de vedere — 
ne indică fără echivoc pătrunderea în acest domeniu a unei noi 
viziuni morale care nu a întîrziat să dea rezultate considerabile. 
Acest progres incontestabil şi relativ accelerat nu a afectat doar 
codul penal al popoarelor sălbatice şi barbare ca, de pildă, chinezii 
Sau etiopienii care, de altfel, sînt pe punctul de a-şi pierde modul 
lor de viaţă izolată. Şi totuşi în sistemele noastre penitenciare 
(europene şi americane) se păstrează ponderea violenţei şi chi- 
nurilor inutile, explicabilă exclusiv prin moştenirea inevitabilă a 
normelor perimate de răzbunare şi intimidare. Aşa se prezintă 
pedeapsa capitală care, nemaiavînd o bază proprie, este încă 
susţinută cu îndirjire; apoi privarea nelimitată de libertate. munca 
silnică, exilul în ținuturi îndepărtate cu condiţii de viaţă nefaste etc. 

Tot acest supliciu sistematic produce o revoltă în conştiinţa 
morală şi modifică atitudinea inițială față de infractor. Mila pen- 
tru cel ofensat sau vătămat, dorinţa de a-l apăra ne înarmează 
împotriva ofensatorului (criminalului), dar atunci cînd societatea 


! În secolul al XVIII-lea, în toiul protestelor împotriva dreptului penal 
sever, unii scriitori au încercat să demonstreze că suferinţele infractorilor 
sînt nu numai inumane, ci şi ineficace chiar pe linia intimidării, deoarece 
ele nu rețin pe nimeni de la săvîrşirea infracţiunii. Dacă această opinie ar 
fi fost validată, ea ar fi golit, dincolo de scopul propus, teoria intimidării 
de orice sens. Într-adevăr, dacă nici pedepsele oribile nu sînt eficiente 
pentru intimidarea infractorilor, o eficienţă şi mai scăzută pot avea 
pedepsele mai blinde. (N. a.) 

care este infinit mai putemică decît infractorul singular îşi 
îndreaptă împotriva celui devenit inofensiv toată ura dezlănţuită şi 
îl transformă în obiect al supliciului de lungă durată, el devine cel 
ofensat sau vătămat, stîrnind în noi sentimentul milei şi nevoia de 
a-l apăra. În conştiinţa şi practica juridică s-a renunţat cu 
desăvîrşire doar la promovarea consecventă a principiilor 
răzbunării şi intimidării, dar nu şi la ideea lor, motiv pentru care 
sistemul de sancţiuni existent în ţările civilizate reprezintă o tran- 
zacţie lipsită de sens şi neviabilă între aceste două principii 
impracticabile, pe de o pante. şi unele exigenţe de omenie şi drep- 
tate, pe de altă parte. În fond avem de-a face cu unele forme rezi- 
duale mai blînde de manifestare a vechii bestialităţi, fără vreo idee 
unificatoare sau vreun principiu director. În cadrul tranzacţiei de 
acest fel nu poate fi soluţionată la nivelul conştiinţei morale 
chestiunea dacă infractorul care a săvîrşit o crimă îşi pierde sau nu 
drepturile umane. Dacă nu şi le pierde, atunci cum ar putea fi el 
privat de prima stipulaţie a oricărui drept — dreptul la viaţă —, 
aşa cum se întîmplă în cazul pedepsei capitale? Dacă prin actul 
criminal infractorul este privat de dreptul firesc la viaţă, atunci la 
ce bun toată această procedură cu fiinţe lipsite de drepturi? Pe 
plan empiric, dilema se rezolvă prin instituirea unei ierarhii a 
infracţiunilor, în virtutea căreia unele se pedepsesc prin privarea 
infractorului de toate drepturile umane, iar altele doar prin 
îngrădirea lor într-o măsură mai mare sau mai mică. Criteriul şi 
gradul de îngrădire rămîn însă nedeterminate şi fluctuante; ba 
mai mult, însăși diferenţa între cele două tipuri de infracţiuni se 
dovedeşte a fi arbitrară şi variabilă în funcţie de timp şi de loc. 
Aşa, de pildă, în Occident crimele politice nu se pedepsesc cu 
privarea de drepturi umane; la noi, în Rusia, s-a păstrat însă 
intactă vechea concepţie asupra lor, ele fiind considerate printre 
cele mai grave infracţiuni. S-ar părea că un fapt atît de impor- 
tant, cum este transformarea omului dintr-o persoană indepen- 
dentă şi cu drepturi depline într-un obiect al aplicării pedepselor, 
trebuie să depindă de o cauză obiectivă sau de un principiu 
determinant, identic pretutindeni şi pentru totdeauna; în realitate 
însă o asemenea transformare se datorează unor tipuri de crime 
diferite: într-o ţară este nevoie de un simplu omor, în alta de un 
omor cu consecinţe grave, într-o a treia — de o crimă politică etc. 

Starea extrem de nesatisfăcătoare” în care se află această cauză 
importantă, o asemenea superficialitate, revoltătoare pentru 
conștiință şi rațiune, faţă de viaţa şi destinul oamenilor suscită de 
mult protestul sentimentului moral care, din păcate, atinge la unii 
moralişti cealaltă extremă, făcîndu-i să repudieze însăși ideea de 
pedeapsă în sens larg, de combatere efectivă a infracţiunilor. 
Conform acestei doctrine de ultimă modă, nici o constrîngere sau 
violenţă la adresa oricărui om nu este permisă şi din acest motiv 
înrîurirea asupra infractorului este admisă numai sub forma 
povăţuirii. Virtutea acestei doctrine constă în puritatea morală a 
intenţiei ei, deficienţa rezidă în aceea că o astfel de intenţie nu este 
realizabilă prin modalitatea preconizată. Principiul atitudinii de 
compătimire faţă de infractori exclude, prin negarea oricărei con- 
strîngeri în genere, nu numai măsurile de răzbunare şi de intimi- 
dare (ceea ce este binevenit), dar şi măsurile de preîntimpinare a 
infracţiunilor şi de influenţă educativă asupra infractorilor. 
Conform acestei viziuni, statul nu are dreptul să întenmiţeze. fie şi 
temporar, pe un ucigaş înrăit, chiar dacă împrejurările arată clar că 
el va recidiva; de asemenea statul nu are dreptul să-l plaseze într-un 
mediu mai normal, chiar dacă aceasta ar fi în propriul lui interes. 
Corespunzător, nici o persoană particulară nu are voie să-l îm- 
piedice pe infractor de la agresarea victimei, fiind permis a-i 
adresa numai cuvinte de povaţă. În analiza doctrinei voi insista 
tocmai asupra acestui caz — mai simplu şi fundamental — de 
împotrivire individuală faţă de anumite fapte criminale. 

Asupra oamenilor imorali care săvîrşesc infracţiuni în mod pre- 
meditat, cuvintele de povaţă au efect doar în cazuri excepţionale. 
A le atribui anticipat o astfel de forţă extraordinară înseamnă a fi 
de o suficienţă incurabilă, iar a te limita la vorbă — fără certi- 
tudinea rezultatului scontat, atunci cînd aproapele tău se află în 
primejdie de moarte —, este pur şi simplu inuman. Omul ofensat 
are dreptul la tot ajutorul nostru şi nu numai la o apărare verbală 
care, în majoritatea cazurilor reale, este derizorie. La fel, ofen- 
satorul are şi el dreptul să fie ajutat, cît e cu putinţă, să nu comită 
fapta care îi va aduce nenorocire şi mai mare decît celui ofensat; 
numai după ce reuşim să oprim comiterea infracţiunii, putem trece 
cu conştiinţa împăcată la povățuire. Atunci cînd îl apuc pe crimi- 
nal de mîna ridicată asupra victimei. oare gestul meu ar putea fi 

considerat violent şi imoral? Violent incontestabil, dar nu şi 
imoral, ba, dimpotrivă, el va fi fost dictat de conştiinţă şi rezultat 
direct din exigenţele principiului moral. Prin oprirea cuiva de la 
un omor, cu respect şi protejez în mod efectiv demnitatea lui 
umană, serios ameninţată de eventuala punere în practică a 
intenţiei sale. Ar fi ciudat să credem că însuși actul unei violenţe 
de acest gen, adică o anumită atingere a mîlinii ucigașului cu mîna 
mea. cu urmările dc rigoare, conţine în sine ceva imoral; în acest 
caz ar fi tot atît de imoral să scoţi din apă pe cel care se îneacă, 
întrucît aşa ceva nu se poate face fără utilizarea maximă a forţei 
fizice şi fără provocarea unor dureri fizice celui salvat. Dacă este 
admis şi obligatoriu din punct de vedere moral să-l salvezi pe cel 
ce se îneacă, chiar împotriva voinţei lui, cu atît mai morală este 
tentativa de a îndepărta pe criminal de victima lui chiar cu preţul 
unor vătămări corporale: zgîrieturi, vînătăi şi chiar scrântituri!. 

Una din două: ori criminalul, oprit de noi, nu şi-a pierdut încă 
sentimentele umane şi în acest caz, bineînţeles, va fi recunoscător 
că a fost ferit la timp de un păcat, şi recunoştinţa lui nu va fi mai 
mică decît a celui care a scăpat de la înec: aceasta înseamnă că 
violentarea lui s-a produs în baza unui acord mutual, iar dreptul lui 
nu a fost lezat şi deci nu poate fi vorba de violenţă propriu-zisă, 
căci volenti non fit injuria?; ori criminalul şi-a pierdut într-atiît 
sentimentele umane încît rămîne nemulţumit că a fost împiedicat 
să înjunghie victima, dar ar fi stupid să te adresezi unui om într-o 
asemenea stare cu poveţe: este ca şi cum ai vorbi unui om beat 
mort despre avantajul abstinenţei în loc să-i torni în cap o găleată 
cu apă rece. 

Dacă actul însuşi de violenţă fizică, respectiv folosirea forţei 
fizice ar fi în sine ceva rău sau imoral, atunci, evident, utilizarea 
acestui mijloc reprobabil, fie chiar cu cele mai bune intenţii. ar fi 
inadmisibilă și echivalentă cu acceptarea regulei imorale după 


1 Dar ce se întîmplă dacă luptîndu-ne cu un ucigaş îi pricinuim 
vătămări mai grave şi chiar moartea? Ar fi pentru noi o mare nenorocire 
și ne-ar mîhni ca un păcat de al nostru săvîrşii involuntar, în orice caz, a 
ucide neintenţionat un infractor este un păcat mai mic decît a lăsa în mod 
deliberat să fie ucis cu premeditare un om nevinovat. (N. a.) 

2 Nu-i faci rău cuiva care îşi dă consimțământul. (N. a.) 

care scopul scuză mijloacele. A răspunde răului cu răul este inac- 
ceptabil şi inutil; a-l urî pe criminal pentru crimele sale şi în con- 
secinţă, a te răzbuna pe el este pueril din punct de vedere moral. 
Dar ce rău ar fi în faptul că, fără a-l urî pe criminal, îl rețin de la 
săvîrşirea crimei spre binele lui? Dat fiind că forţa fizică în sine 
nu este ceva rău, caracterul moral sau imoral al utilizării ei se sta- 
bileşte în fiecare caz în parte. în funcţie de intenţia persoanei şi de 
esenţa cauzei; o forţă fizică raţional întrebuințată pentru binele 
real, moral şi material, al aproapelui constituie un mijloc bun şi 
nicidecum rău. iar o asemenea întrebuințare, departe de a fi 
interzisă, este de-a dreptul direct prescrisă de principiul moral. 
Există aici, probabil, o delimitare subtilă, dar absolut exactă şi 
clară, între utilizarea morală şi utilizarea imorală a forței fizice. 
Totul depinde de cum ne raportăm la raufăcător, împotrivindu-ne 
răului: ne menţinem atitudinea morală faţă de el? Avem în vedere 
propriul lui bine? Dacă răspunsul la cele două întrebări este pozi- 
tiv, atunci, fără îndoială. violența noastră nedorită nu va pre- 
supune nimic imoral, nici o urmă de răzbunare şi chinuire: ea va 
fi o condiţie în fond indispensabilă a ajutorului nostru, aidoma 
unei operaţii chirurgicale sau privării de libertate administrată 
unui nebun violent. 

Conform principiului moral, omul nu poate fi tratat ca un 
mijloc pentru orice scop străin care nu implică propriul lui bine. 
De aceea atunci cînd preîntîmpinînd o crimă nu vedem în crimi- 
nal decît un mijloc de apărare, de satisfacţie a persoanei lezate sau 
a societăţii, comportamentul nostru este imoral, chiar dacă am fost 
îndemnați de mila dezinteresată faţă de cel ofensat şi de grija sin- 
ceră pentru securitatea socială. Din punct de vedere moral, o 
asemenea motivaţie nu este suficientă, pentru că se cere să avem 
milă faţă de amindoi, şi dacă vom proceda astfel, dacă într-adevăr 
vom avea în vedere binele lor comun, atunci raţiunea şi conştiinţa 
noastră ne vor sugera în ce măsură şi prin ce modalităţi trebuie să 
utilizăm constrîngerea fizică. 

Problemele de ordin moral îşi găsesc răspunsul definitiv la 
nivelul conştiinţei morale. şi aş îndrăzni să propun tuturor să se 
adreseze experienţei interioare proprii (celei mentale — în absenţa 
alteia) cu următoarea întrebare: în care din cele două cazuri avem 
mustrări mai mari de conştiinţă — atunci cînd, avînd posibilitatea 


PROBLEMA DREPTULUI PENAL DIN PUNCT DE VEDERE MORAL 369 


să preîntîmpinăm o crimă, trecem nepăsători pe lîngă ea. aruncînd 
cîteva vorbe în zadar, sau atunci cînd reuşim efectiv să 
împiedicăm comiterea ei, fie şi cu preţul unor vătămări fizice? 
Fiecare îşi dă seama că într-o societate perfect organizată nu este 
loc pentru nici un fel de constrângeri, dar o atare perfecţiune tre- 
buie să fie obținută, şi este limpede că faptul de a acorda oame- 
nilor răi şi nebuni libertatea deplină de a extermina oameni nor- 
mali nu constituie calea cea dreaptă spre realizarea societăţii per- 
fecte. Este de dorit organizarea binelui şi nu libertatea de a face 
rău, „Dar — obiectează sofiștii de astăzi — societatea a conside- 
rat adesea drept rău ceea ce ulterior avea să se dovedească a fi un 
bine şi a pedepsit oameni nevinovaţi ca pe nişte criminali: acest 
lucru denotă inutilitatea dreptului penal şi necesitatea de a renunţa 
cu totul la orice sancţiune“. Argumentaţia nu-mi aparține. am 
întîlnit-o foarte des exprimată verbal şi în scris. Conform acestei 
logici, sistemul astronomic eronat al lui Ptolemeu ar constitui o 
bază suficientă pentru renunţarea definitivă la astronomie. iar din 
erorile alchimiştilor s-ar deduce inutilitatea chimiei însăşi. 

Pare de neînțeles că oameni cu 0 gîndire şi structură 
sufletească diferite de cele ale sofiştilor pot îmbrăţişa o doctrină 
atit de nefondată. Dar, după cît înţeleg eu, explicaţia stă în accea 
că adevăratul ei temei este de natură mistică şi nu etică. Ideea 
principală poate fi formulată astfel: „ceea ce ni se pare nouă un 
rău poate să nu fie deloc aşa: divinitatea sau providenta ştie mai 
bine decît noi adevărata corelare a lucrurilor şi modul în care răul 
aparent poate fi transformat în adevăratul bine; noi înşine putem 
cunoaşte doar propriile noastre stări interioare. şi nu semnificaţia 
şi consecinţele acţiunilor noastre şi ale altora“. Trebuie să recu- 
noaştem că pentru un credincios un asemenea mod de pîndire este 
foarte ispititor. însă greşit. Autenticitatea oricărei concepţii se 
verifică prin posibila ei dezvoltare coerentă pînă la ultimele con- 
secinţe, fără contradicții şi afirmaţii absurde. Modul de gîndire 
reprodus nu rezistă unei asemenea probe. Dacă necunoaşterea 
tuturor consecinţelor obiective ale faptelor noastre şi străine ar 
constitui o rațiune suficientă pentru a ne complace în pasivitate, 
atunci nu ar mai trebui să ne împotrivim propriilor pasiuni şi 
pomiri urîte. Este greu de ştiut ce consecinţe extraordinare poate 
trage Providența atotbinefăcătoare din desfrîul, beţia, ura cuiva 
faţă de semenii săi etc. 

Să presupunem, de pildă, că cineva s-a abținut să meargă la cîr- 
ciumă, dar dacă nu s-ar fi împotrivit pomirii sale şi s-ar fi dus 
acolo, este posibil ca la întoarcere să fi găsit un căţel aproape 
îngheţat; fiind predispus, sub influenţa alcoolului, la sentimenta- 
lisme, l-ar fi luat cu el şi l-ar fi readus la viaţă; între timp cățelul 
s-ar fi făcut un cîine puternic şi într-o zi ar fi salvat viaţa unei 
fetiţe de la înec într-un eleşteu; fetiţă care mai tîrziu ar fi putut 
deveni mama unui om de seamă. Numai că din cauza abstinenţei 
inoportune care a răsturnat planurile Providenţei, cățelul a 
îngheţat, fetiţa s-a înecat, iar omului de seamă nu i-a mai fost dat 
să se nască. Un alt ins predispus la mînie a vrut să pălmuiască pe 
interlocutorul său, dar s-a abținut, gîndindu-se că i-ar face un rău; 
or, dacă el nu s-ar ti abținut, cel insultat ar fi profitat de această 
împrejurare. întinzîndu-i celălalt obraz. şi astfel ar fi îmblînzit 
inima vătămătorului. ceea ce ar fi dus la un mare triumf al virtuţii. 
Nepetrecîndu-se însă toate acestea, conversaţia lor nu s-a soldat 
cu nimic. Doctrina care respinge în mod absolut orice acţiune 
coercitivă împotriva răului sau de apărare a aproapelui prin 
recurgerea la forţă se sprijină, în fond, pe o judecată de acest fel. 
Cineva a salvat cu forţa viaţa unui om, dezarmînd pe tîlharul care 
l-a atacat; ulterior însă cel salvat a devenit un răufăcător şi mai 
mare decit tîiharul: rezultă oare de aici că ar fi fost mai bine să nu-l 
fi salvat? Aceeaşi decepţie ar fi trăit-o şi dacă omul respectiv ar fi 
fost ameninţat nu de un tiîlhar, ci de un lup turbat. Rezultă de aici 
că nimeni nu mai trebuie apărat de animalele sălbatice? Mai mult, 
nu este exclus ca cei salvaţi de mine în timpul unei inundaţii sau 
unui incendiu să fie ulterior extrem de nenorociţi sau să se 
dovedească a fi nişte nemernici, astfel încît ar fi fost mai bine pen- 
tru ci să se fi înecat sau să fi ars de vii. Rezultă de aici că nu tre- 
buie să ajutăm în genere pe nimeni în nici un fel de nenorocire? 
Se ştie doar că acţiunea de ajutorare a celor apropiaţi constituie o 
obligaţie morală nemijlocită şi pozitivă, şi dacă renunţăm la dato- 
ria de omenie pe motiv că faptele provocate de acest sentiment pot 
avea consecinţe nefaste imprevizibile din acelaşi motiv ar trebui 
să renunţăm şi la obligaţiile de abstinenţă sau de alt gen, întrucît 
şi ele ne pot stimula la fapte ale căror consecinţe s-ar dovedi ulte- 
rior nocive, ca în exemplele sus-menţionate. Dacă însă din ceea ce 
ni se pare un bine rezultă un rău, înseamnă şi invers — că din ceea 

ce ni se pare un rău poate rezulta un bine. Nu e preferabil să facem 
direct un rău ca să se producă un bine? Din fericire, această teorie 
se dezminte de la sine, pentru că un lanţ de consecinţe imprevi- 
zibile poate fi prelungit mai mult decît ne aşteptăm. Astfel, în 
legătură cu primul meu exemplu, cînd domnul X, înăbuşindu-şi 
înclinația pentru băutură, a împiedicat indirect naşterea fn viitor a 
unui om de seamă, ne putem întreba: de unde ştim că acest om nu 
ar fi adus prejudicii mai mari umanităţii, iar dacă e așa, atunci 
nenaşterea lui este spre binele general şi, deci, domnul X a făcut 
foarte bine cînd și-a impus să rămînă acasă. La fe), nu ştim ce fel 
de consecinţe ar avea triumful virtuţii în urma unei palme supor- 
tate cu generozitate: este foarte posibil ca această generozitate 
excesivă să fi devenit mai tîrziu un motiv de trufie spirituală —un 
păcat mai mare decît celelalte — distrugînd omului sufletul. Deci 
domnul Y a făcut bine că şi-a reprimat mînia şi a împiedicat pe 
interlocutorul său să-şi manifeste generozitatea. În asemenea 
cazuri putem face, în genere, cu aceeaşi îndreptățire tot felul de 
presupuneri referitoare la consecinţe, în ambele sensuri. fără să 
știm nimic cu certitudine. Dar, din neputinţa de a cunoaște 
urmările ce pot decurge din faptele noastre, nu rezultă nicidecum 
Că trebuic să ne ubţinem de la orice acţiune. O asemenea concluzie 
ar fi corectă numai dacă. dimpotrivă, am şti cu siguranţă că aces- 
te consecinţe vor avea un caracter nefast, dar întrucit ele pot fi în 
egală măsură şi bunc şi rele, înseamnă că există tot atîta temei 
(mai degrabă, absenţa lui în ambele cazuri) de a acţiona sau nu: 
prin urmare, argumentul referitor la importanţa rezultatelor indi- 
recte ale acţiunilor noastre nu poate avea nici o importanţă prac- 
tică. Pentru ca acest argument să aibă o putere decisivă în viaţa 
noastră, ar fi necesar să cunoaştem nu numai verigile mai apro- 
piate ale acestui lanţ de consecințe — întrucît după ele putem tot- 
deauna bănui pe bună dreptate că urmează şi altele cu un carac-: 
ter opus şi distrugător pentru concluzia noastră — ci întregul 
lanț de consecinţe ce se întinde pînă la sfîrşitul lumii şi ne devine 
astfel inaccesibil. 

Aşadar acţiunile sau reţinerile noastre de la o acţiune trebuie să 
fie determinate nu de considerentul privind consecințele lor indi- 
recte posibile, dar necunoscute de noi, ci de îndemnurile ce decurg 
în mod direct din prescripţiile pozitive ale principiului moral. 

Lucrul este valabil şi din punct de vedere mistic. Dacă punem 
totul pe seama Providenţei. atunci, evident, credem că ea nu va 
permite ca acţiunea cuiva efectuată cu acordul raţiunii şi 
conştiinţei morale să poată avea în final consecințe nefaste. Din 
moment ce ştim că abuzul de băuturi alcoolice este în detrimentul 
demnităţii umane sau imoral, conştiinţa morală ne interzice să 
sperăm că în stare de ebrietate am putea întreprinde ceva ce ulte- 
rior ar avea urmări pozitive. La fel, din moment ce din purul 
înlemn moral fără ură şi răzbunare, l-am împiedicat pe thar să 
ucidă un Om, nu nt va trece prin minte bănuiala că de aici va ieşi 
ceva rău şi că ar fi fost mai bine să lăsăn) ca uciderea să aibă loc, 

Aga cum graţie raţiunii şi conştiinţei morale noi ştim sigur că 
pornirile trupeşti — beţia, desfrîul — sînt condamnabile prin ele 
însele şi că trebuie să le opunem rezistenţă, tot astfel, în virtutea 
aceleiaşi raţiuni şi conştiinţe morale, ştim la fel de sigur că 
dragostea vie este benefică prin ea însăşi şi că trebuie să procedăni 
în spiritul ei, ajutind pe cei apropiaţi, apărîndu-i de calamităţi na- 
turale, de fiare sălbatice şi de oameni răi şi smintiţi. lată de ce, 
dacă dintr-o pornire curată de omenie cineva va smulge cuțitul din 
mîna ucigașului şi îl va izbăvi de încă un păcat, ferind totodată 
victima de o moarte violentă, sau dacă va împiedica pe un bolnav de 
delirium tremens să rătăcească bezmetic pe străzi, va fi întotdeauna 
justificat în faţa conştiinţei sale şi a celei sociale ca un om care a 
îndeplinit o îndatorire morală: ajută pe toţi cît îji stă în putinţă. 

Desigur, Providența extrage din răul nostru binele, dar din 
binele nostru ea extrage un bine şi mai mare. Mai important este 
însă faptul că a doua specie de bine presupune participarea noas- 
tră activă şi directă. în timp ce binele extras din rău nu ne priveşte 
şi nu ne aparţine. Este mai bine să fii copărtaş decît unealta nefn- 
suflețită a Providenţei atotbinefăcătoare. 


VI 


În calitatea ei de răzbunare înfricoșătoare (al cărei exemplu 
tipic este pedeapsa capitală) pedeapsa nu poate fi justificată pe 
plan moral, deoarece criminalul nu mai este tratat ca om, este pri: 
vat de dreptul elementar la viaţă şi la renașterea morală, fiind 
transformat Într-o unealtă pasivă de apărare a securităţii altuia, 
Similar, nu se justifică din punct de vedere moral nici indiferența 


PROBLEMA DREPTULUI PENAL DIN PUNCT DE VEDERE MORAL 373 


față de crimă, respectiv neîmpotrivirea la ea, deoarece și în acest 
caz nu se respectă dreptul la apărare al celui ofensat şi al întregii 
societăţi la O existenţă lipsită de primejdii. și totul se lasă la bunul 
plac al celor mai răi oameni. Principiul moral cere contracararea 
efectivă a crimelor, definită (în sensul larg care nu se suprapune 
cu noțiunea de răzbunare) ca un mijloc legitim de omenie În act 
care limitează prin legile coercitive manifestările exterioare ale 
voinţei rele nu numai pentru securitatea societății i a membrilor 
ei paşnici, ci neapărat şi în interesul criminalului însuşi. Astfel, 
pedeapsa în adevăratul ei înţeles apare ca un fenomen multilate- 
ral, dar laturile ei diferite sînt în egală măsură condiţionate de 
principiul moral general de omenie care îi vizează deopotrivă pe 
ofensat şi pe ofensator. Partea vătămată are dreptul la apărare şi. 
pe cù posibil, la despăgubire; societatea are dreptul la securitate: 
criminalul are dreptul la o lămurire şi îndreptare. Contracararea 
crimelor, conformă cu principiul moral, trebuie să asigure sau, cel 
puţin, să aibă în vedere realizarea egală a celor trei drepturi. 
Pentru apărarea persoanelor, a securităţii societăţii și a binelui 
ulterior al criminalului însuși. este nevoie, mai întîi, ca vinovaiul 
să fie temporar privat de libertate. Dacă unui risipitor i se ia — pe 
bună dreptate şi în interesul celor apropiaţi şi al lui însuși — liber- 
tatea de a dispune de avuţia sa, cu atit este mai îndreptăţit şi mai 
necesar ca un ucigaş sau un corupător să fie privat de libertate în 
sfera acţiunii lui. Pentru criminalul însuşi privarea de libertate este 
importantă mai ales ca o stopare în desfăşurarea voinţei criminale, 
ca o posibilitate de a reveni la normal şi de a renunţa la intenţie. 
prezent, soarta infractorului este în întregime hotărită de tri- 
bunal care stabileşte nu numai gradul de vinovăţie. ci şi pedeapsa 
cuvenită. O dată cu eliminarea reală şi consecventă din dreptul 
penal a motivelor de răzbunare şi intimidare, trebuie să dispară şi 
noţiunea de pedeapsă în sensul de măsură anticipată (şi, în fond, 
arbitrar), preconizată. Pentru infractor consecințele infracțiunii 
trebuie să aibă o legătură firească şi internă cu starea lui reală. După 
stabilirea vinovăţiei, tribunalul trebuie să determine genul, gradul 
culpabilităţii criminalului şi pericolul acestuia pentru societate în 
viitor, altfel spus, să pună un diagnostic şi să facă o prognoză 
privind maladia morală; a prescrie irevocabil modul şi durata 
tratamentului este însă contrar rațiunii. Cursul şi procedurile trata- 

mentului trebuie să se modifice în funcţie de schimbările survenite 
în evoluţia maladiei şi tribunalul trebuie să transmită această 
sarcină instituţiilor penitenciare sub a căror supraveghere se va 
afla criminalul. Această idee care pînă nu demult ar fi părut o 
erezie nemaiauzită, a început în ultima vreme să dea primele roade 
în unele ţări (de pildă. în i în Islanda) în care sînt admise 
condamnările cu suspendare. |n anumite cazuri infractorul, deși 
condamnat la o anumită pedeapsă, o executa efectiv numai În caz 
de recidivă; altminteri, el rămine liber pentru că prima lui in- 
fracțiune este considerată accidentală. În alte împrejurări, suspen- 
darea pedepsei se referă la durata detenţiei care se reduce în 
funcţie de comportamentul ulterior al infractorului. În procesele 
penale condamnările cu suspendare constituie un pas înainte de 
importanţă principială. 


VII 


Pe timpuri oamenii bolnavi psihic erau trataţi ca nişte sălbăti- 
ciuni avînd a fi îmbiînzite, fiind puşi în lanţuri, bătuţi cu bastoane 
etc. În urmă cu o sută (sau mai puţin) de ani toate acestea erau 
considerate ca ceva absolut normal; în prezent însă amintirea 
acestor obiceiuri ne provoacă oroare. Dat fiind ritmul accelerat al 
progresului istoric, nădăjduiesc să mai apuc zilele cînd închisorile 
şi ocnele de astăzi vor fi privite la fel cum privim în prezent insti- 
tuțiile psihiatrice cu cuştile de fier pentru bolnavi. În ciuda succe- 
selor incontestabile din ultima vreme, sistemul penitenciar de azi 
rămîne încă în mare măsură tributar vechiului concept de pe- 
deapsă ca tortură la care să fie supus criminalul în mod premedi- 
tat, conform principiului „după faptă şi răsplată“. 

Faţă de infractor, pedeapsa, în adevăratul său sens, are de 
îndeplinit un obiectiv pozitiv care constă nu în tortura fizică, ci în 
vindecarea sau îndreptarea lui morală. Această idee, de mult 
acceptată de către diferiţi autori (mai cu seamă de teologi, parțial 
de filozofi şi doar de unii juriști) a fost virulent contestată de 
jurişti şi antropologi de o anumită orientare. Cei din tabăra ju- 
riştilor afirmă că îndreptarea unui criminal presupune imixtiunea 
în universul lui intim la care nu au dreptul nici societatea şi nici 
statul. Aici însă există două confuzii. În primul rînd, sarcina 
reeducării criminalilor constituie, în această privinţă, doar unul 

din cazurile în care societatea (sau statul) este obligată să exercite 
o influenţă pozitivă asupra unor membri ai săi rataţi într-un anumit 
sens şi deci lipsiţi de unele drepturi. Prin respingerea principială a 
unei asemenea înrîuriri sub pretextul imixtiunii în universul intim, 
se ajunge implicit la contestarea instruirii publice a copiilor. a 


tate, criminalul, prin actul infracţiunii, şi-a dezvăluit universul 
lăuntric şi are nevoie de o acţiune recuperatoare pentru a reintra în 
starea normală. În această obiecţie cel mai bizar lucru constă în 
faptul că de partea societăţii se recunoaşte dreptul de a-l instala pe 
om în condiţiii degradante (ca de pildă în închisorile şi ocnele de 
azi pe care juriştii nu le contestă) şi nu i se recunoaşte dreptul și 
obligaţia de a-i oferi posibilitatea de îndreptare. 

Cea de a doua confuzie constă în aceea că reeducarea este con- 
cepută ca suma unor reguli morale pata făcute, impuse din afară. 
Dar la ce bun să ridicăra nepriceperea la rang de principiu? La un 
infractor, corijibii în genere. corijarea este. în principal. o auto- 
corijare, iar prin intervenţiile exterioare el trebuie să fie doar 
plasat în condiţiile care favorizează şi susţin acest proces lăuntric. 

Obiecţia antropologilor rezidă în afirmarea caracterului înnăs- 
Cut şi deci iremediabil al înclinațiilor criminale. Că există crimi- 
nali ereditari şi înnăscuţi nu încape nici o îndoială: că printre ei se 
află şi inconijibili — un fapt greu de contestat. dar afirmaţia că toţi 
criminalii sau măcar majoritatea lor ar fi incapabili de reeducare 
este hazardată și nedemnă de a fi luată în seamă. Chiar dacă se 
admite că unii criminali sînt inconjibili. nimeni nu are posibili- 
tatea şi dreptul să susţină a priori şi cu certitudine că un anume 
criminal aparține acestei categorii — motiv pentru care toţi tre- 
buie să fie puşi în condiţiile cele mai favorabile pentru posibila lor 
îndreptare. Desigur, cel mai important este ca în fruntea in- 
stituțiilor peni:enciare să se afle oameni — cei mai buni jurişti, 
psihiatri şi persoane cu vocaţie religioasă —, capabili să îndepli- 
nească o sarcină atit de nobilă şi dificilă. 

Ocrotirea socială a criminalului care să revină unor oameni 
competenţi în vederea posibilei lui reeducări — iată singurul 
înţeles al „pedepsirii“ sau al acţiunii pozitive împotriva crimei pe 
care îl acceptă principiul moral. Pe temeiul acestuia, viitorul sis- 
tem penitenciar, mai drept și mai omenos, va fi, fără îndoială. și 
mai eficient decît cel actual. 


Capitolul XVI 


Problema economică din punct de vedere 
moral 


I 


Chiar dacă oamenii şi popoarele ar fi ştiut să preţuiască specifi- 
cul naţional al altui popor ca pe propriul lor specific, dacă. în plus. 
elementele criminale din sînul fiecărui popor ar fi fost îndreptate, 
pe cît posibil, prin reeducare şi tutelare naţională, abrogîndu-se În 
plus şi toate reziduurile de cruzime penală, nici printr-o asemenea 
rezolvare morală a problemei naţionale şi penale nu ar fi fost elimi- 
nată cauza importantă a duşmănici între popoare și a criminalităţii 
— anume cauza ce ţine de resortul economic. Pentru ce, în fond, 
americanii îi urăsc pe chinezi? Evident, nu pentru că ei îşi string 
părul în codițe sau pentru doctrina etică a lui Confucius, ci pentru 
concurenţa lor primejdioasă în sfera activităţilor materiale. Mo- 
tivul persecutării muncitorilor chinezi în Califomia stă şi la ori- 
ginea bătăilor pe care le suportă italienii în sudul Franţei, în Elveţia 
şi Brazilia. La fel, antisemitismul: oricare ar fi cauzele lui mai pro- 
funde, el are la bază şi se explică prin raţiuni economice, În ceea 
ce priveşte criminalitatea individuală, ea este în mare parte uli- 
mentală, fără să fie generată, de sărăcie, de munca fizică extenu- 
antă şi de inevitabila abrutizare în mediul respectiv, astfel încît 
chiar cele mai raționale şi umane măsuri penitenciare de reeducare 
a unui criminal s-ar dovedi în principiu ineficace. Înrâurirea nefastă 
asupra stării de lucruri în sfera problematicii naţionale şi penale pe 
care o au condiţiile economice de care dispune azi umanitatea 
depinde, evident, de faptul că însăşi această stare de lucruri este 
atinsă de o boală morală. Anomalia situaţiei se manifestă chiar în 
domeniul economic, deoarece tocmai aici îşi face tot mai mult loc 
învrăjbirea claselor sociale din cauza avuţiei, care ameninţă, în 
multe ţări ale Europei occidentale şi ale Americii, să degenereze 
într-o luptă deschisă pe viaţă şi pe moarte. 

Omului care se situează pe poziţii morale îi este tot atît de 
imposibil să se implice în această vrajbă social-economică pe cît 
îi este în cea interetnică şi intertribală. Şi totuşi el nu poate rămîne 
indiferent faţă de starea materială a celor apropiaţi. Dacă senti- 
mentul moral primordial de milă care şi-a găsit consacrarea su- 
premă în Evanghelie ne cere să-i dăm de mîncare celui flămînd, 
de băut celui însetat şi să-l îmbrăcăm pe cel gol!, el nu-și pierde 
valabilitatea atunci cînd aceşti flămînzi şi goi se numără cu mi- 
lioanele. Dacă însă eu singur nu pot ajuta milioanele de oameni şi 
deci nu sînt obligat să fac acest lucru, în schimb pot şi sînt obligat 
să-i ajut făcînd aceasta împreună cu ceilalți; obligaţia mea per- 
sonală, crescînd în amploare, devine socială, dar continuă să-mi 
aparţină ca membru al societăţii care participă la îndeplinirea 
obiectivului ei comun. Însuşi faptul crizelor economice demon- 
strează că relaţiile economice nu sînt corelate aşa cum s-ar cuveni 
cu principiul moral şi nu sînt organizate pe baze morale. Intreaga 
doctrină economică pseudo-ştiinţifică a anarhiştilor conservatori a 
negat şi continuă să nege, e drept fără aroganţa de altădată, orice 
prezenţă a eticului şi orice principiu de organizare în sfera rela- 
țiilor economice, iar dominaţia acestei doctrine a contribuit 
considerabil la apariţia anarhismului revoluţionar. Pe de altă 
parte, multiplele variante ale socialismului, atît cele radicale, cît 
şi cele conservatoare, mai degrabă depistează boala decît oferă 
remediul vindecării ei. 

Caracterul nerealist al economiei politice ortodoxe (liberale 
sau, mai exact, anarhice) rezidă în separarea principiulă a sferei eco- 
nomicului de sfera moralei, iar caracterul nerealist al oricărui socia- 
lism constă în aceea că el admite între aceste două sfere distincte, 
deşi indivizibile, o suprapunere relativ deplină sau o falsă unitate. 


II 


În fond, orice afirmare practică a ceva în afara corelării sale cu 
întregul este imorală. Astfel, atunci cînd o activitate de natură pri- 
vată, care de fapt este condiţionată, se afirmă prin sine însăşi ca O 
sferă vitală atotcuprinzătoare şi de sine stătătoare, ea, această afir- 
mare, falsă din punct de vedere teoretic, devine practic imorală şi 
poate genera numai nenorociri şi păcate. 


! Matei, 25, 34-36. (N. ed.) 

A nu recunoaşte în om decît un agent economic — producător, 
proprietar şi consumator de bunuri materiale — înseamnă a adop- 
ta un punct de vedere fals şi imoral. Prin ele însele, funcţiile sus- 
menţionate nu au importanţă pentru om şi nu exprimă defel esenţa 
şi demnitatea lui. Munca productivă, repartiţia şi consumul pro- 
duselor ei reprezintă unul din aspectele sau domeniile de viaţă și 
de activitate umană, iar adevăratul interes al omului vizează 
exclusiv întrebarea cum şi pentru ce activează el în această sferă 
determinată. Aşa cum jocul liber al proceselor fizice se poate 
desfăşura numai într-un cadavru, în trupul viu ele fiind corelate şi 
detenninate de legile organice, tot astfel jocul liber al legilor eco- 
nomice poate avea loc numai într-o societate muribundă, aflată în 
stadiul descompunerii; într-o societate viabilă şi de viitor ele- 
mentele economice sînt corelate şi determinate de norme morale. 
A proclama: Jaissez faire, laissez passer — înseamnă a spune soci- 
etăjii: mori şi te descompune! 

La baza întregii sfere economice stă, desigur, un fapt simplu 
şi implacabil care, prin sine însuşi, nu are legătură cu principiul 
moral — este vorba de necesitatea muncii pentru supravieţuire, 
Nu există însă şi nici nu a existat vreodată o stare atît de degra- 
dată a vieţii umanităţii încît nevoia materială primară să nu fie 
grevată de problema morală. Nevoia obligă pe semisălbatic să-şi 
procure mijloacele de existenţă: preocupat de aceasta, el se poate 
gîndi numai la sine sau poate lua în calcul şi nevoile familiei 
sale. Dacă vînătoarea nu a fost prea reuşită, el poate să-şi 
împartă cu ai săi prada săracă, rămînînd flămînd, sau s-o reţină, 
toată, pentru sine, lăsîndu-i în plata Domnului, sau, în fine, să-i 
ucidă pentru a se sătura din camea lor. Dar oricare ar fi fost 
modul de repartiție ales de el, nu credem că s-ar găsi un slujitor 
credincios al ştiinţei care să vadă aici doar acţiunea „legilor“ 
economiei politice. Desigur. necesitatea muncii pentru procu- 
rarsa mijloacelor de existenţă conţine în sine ceva implacabil 
care nu depinde de voinţa omului, dar acest ceva constituie doar 
un imbold care îl mobilizează pe om la activitate, mersul ei ulte- 
rior fiind condiţionat de motive psihologice şi nicidecum eco- 
nomice. Într-o orînduire socială mai complexă, nu numai rezul- 
tatele muncii şi modul lor de utilizare — nu numai „repartiţia“ 
şi „consumul“ — ci şi însăşi munca este determinată, dincolo de 

nevoile vitale, şi de alte mobiluri care nu au în ele nimic din con- 
strîngerea fizică, nimic fatal, de un mobil dintre cele mai răspîn- 
dite şi, anume, patima investită în procurarea plăcerilor. Întrucît 
nu numai că nu există o lege care să determine gradul de lăcomie 
şi de voluptate pentru toţi oamenii, dar nu există nici măcar o 
lege potrivit căreia asemenea porniri i-ar fi în genere inerente 
omului ca motive inexorabile ale faptelor lui, înseamnă că 
activităţile şi relaţiile economice care sînt determinate de atare 
predispoziţii sufleteşti nu-şi au temeiul în sfera economicului şi 
nu se supun în genere „legilor economice“, 

Să luăm cea mai simplă şi mai controversată lege aşa-zisă eco- 
nomică, potrivit căreia preţul mărfii este determinat de relaţia dintre 
cerere şi ofertă. Asta înseamnă: cu cît o marfă este solicitată mai mult 
şi cantitatea este mai mică, cu atît ea este mai scumpă şi viceversa. 

Să ne închipuim însă un negustor de mărfuri. bogat dar şi 
binefăcător, care s-a hotărît să nu ridice preţul la produsele de 
primă necesitate pe care le are în cantităţi constante şi care se 
bucură, din diferite motive, de o cerere crescîndă, ba chiar s-a 
hotărît să-l scadă întru binele celor nevoiaşi: vom avea de-a face 
cu încălcarea „legii“ economice presupuse. şi totuşi nimeni nu va 
considera acest demers, în ciuda caracterului său ieșit din comun, 
ca fiind ceva imposibil sau supranatural. 

Dacă am admite că această chestiune depinde numai de 
bunăvoința persoanelor particulare, atunci am putea privi mo- 
tivele de generozitate în domeniul economic ca o quantité né- 
gligeable şi am concepe totul pe baze stricte de interesare egoistă. 
Ştim însă că în orice societate există o putere guvernamentală cen- 
tralizată, menită să tempereze lăcomia unor persoane particulare, 
şi cunoaştem multe exemple din istorie cînd în virtutea menirii 
sale puterea nu numai că răpeşte acestei stări de lucruri obişnuite 
şi fireşti (din pur:ctul de vedere al lăcomiei) caracterul ei obişnuit 
și firesc, dar chiar transformă un lucru, considerat înainte curent, 
în ceva imposibil, iar cazurilor excepţionale de altădată le conferă, 
dimpotrivă, forta necesităţii generale. Aşa, de pildă, în decurs de 
două secole și jumătate moşierii din Rusia care au eliberat obşti 
întregi de ţărani, dîndu-le cu această ocazie în proprietate un lot de 
pămînt, erau o excepţie rarisimă şi în cel mai înalt grad 
neobişnuită, în timp ce starea de lucruri obişnuită sau „legea“ ce 

reglementa relaţiile reciproce între moşieri şi ţărani consta în 
aceea că ultimii, cu pămîntul lor cu tot, făceau parte din proprietatea 
celor dintîi. Graţie bunăvoinţei guvernului însă, această lege ge- 
neral valabilă a fost transformată cu o rapiditate remarcabilă într-o 
fărădelege practic imposibilă, iar ceea ce înainte constituia o 
excepţie a devenit regulă obligatorie şi necondiționată care nu mai 
admitea excepţii. Şi cazul excepţional al negustorului care nu ridi- 
ca prețul la o marfă căutată, în condiţiile unei cereri crescînde, se 
va tranforma într-o regulă generală de îndată ce guvernul va găsi 
de cuviinţă să reglementeze preţurile mărfurilor; şi aici încălcarea 
directă a „legii“ aparente devine lege adevărată — nu „naturală“, 
ci pozitivă sau de stat. 

Trebuie subliniat faptul că în ciuda deosebirii între aceste două 
legi — legea naturală şi legea pozitivă sau de stat — cea din urmă, 
deşi este opera omului, se aseamănă cu cea dintii întrucît în sfera 
ei ea are o forţă nestrămutată, excluzînd orice excepţie imprevi- 
zibilă!, pe cînd legile economice aparente nu au niciodată o 
asemenea semnificaţie şi în orice moment pot fi încălcate nestin- 
gherit şi revocate de voinţa morală a omului. In virtutea legii din 
186| nici un moşier din Rusia nu mai poate vinde şi cumpăra 
țărani altfel decît în vis, dar nimic nu-l împiedică pe un virtuos 
proprietar de imobile din Petersburg chiar aievea să scadă 
prețurile locuinţelor. în pofida „legii“ cererii şi a ofertei. din con- 
siderente pur filantropice. Şi dacă prea puţini profită de ocazie să 
facă aşa ceva, aceasta demonstrează nu forţa economicului, ci 
doar o slăbiciune a virtuţii la aceste persoane. Căci de îndată ce 
această carenţă de omenie la o persoană va fi compensată prin 
revendicarea legii de stat, preţurile vor scădea imediat şi necesi- 
tatea „de fier“ a legilor economice se va dovedi dintr-odată fragi- 
lă ca sticla. Adevărul indiscutabil este recunoscut în prezent de 
cărturari cu totul străini de ideea socialismului ca, de pildă, 
Lavelet; cu puţin timp mai înainte, J. St. Mill, dorind să-i păstreze 
economiei politice un statut de ştiinţă riguroasă şi, totodată, încer- 
cînd să evite o contradicţie prea vădită cu realitatea, a născocit 
următorul compromis: admiţind că repartiţia produselor muncii 


! Încălcarea directă a legii de voința rea este de asemenea sancjionată 
de lege ca o crimă care se pedepseşte tot în conformitate cu o lege. (N. a.) 

depinde de voinţa umană şi poate fi supusă unor mobiluri morale, 
el a insistat asupra faptului că producţia este în întregime subordonată 
legilor economice care au, în acest domeniu, forța legilor naturii. 
Ca şi cum producţia nu s-ar desfăşura în aceleași condiţii generale 
şi nu ar depinde de aceleaşi forţe şi agenţi umani ca şi repartiția. 
De altfel, o astfel de distincţie antiştiinţifică şi scolastică nu a avut 
succes şi a fost respinsă în aceeaşi măsură de ambele părţi, între care 
Mill a încercat să ocupe o poziţie intermediară apelind tocmai la ea. 

Este de la sine înţeles că independenţa omului ca persoană şi ca 
membru al societăţii de presupusele legi material-economice nu se 
află în nici o legătură directă cu problema metafizică a libertăţii de 
voinţă. Atunci cînd, de pildă, recunosc libertatea proprietarului de 
imobile din Petersburg faţă de legea aparentă după care preţul se 
stabileşte în funcţie de cerere și ofertă, nu înţeleg prin aceasta că 
orice proprietar de acest gen, independent de personalitatea lui, 
poate reduce preţul la locuinţele lui în condiţiile creşterii cererii: 
eu nu fac decît să susţin acel adevăr evident conform căruia în 
situaţia în care mobilurile morale ale persoanei particulare respec- 
tive, şi cu atît mai mult ale unui guvem, sînt suficient de puternice, 
nici O presupusă necesitate economică nu va împiedica subor- 
donarea, într-o afacere sau alta, a raţiunilor materiale faţă de cele 
morale. De aici rezultă că în acest domeniu nu există nici un fel de 
legi naturale care să funcţioneze independent de calitatea voinţei, 
proprie persoanelor respective. Nu neg legitatea acţiunilor umane, 
contest doar legitatea specială material-economică, născocită 
acum o sută de ani, dislocată din contextul condiţiilor generale ale 
motivaţiei psihologice şi morale. Întreg conţinutul obiectelor şi 
fenomenelor din domeniul economic, pe de o parte, îşi are ori- 
ginea în natura exterioară şi, prin aceasta, se supune necesităţii 
materiale (legilor mecanice, chimice. biologice), iar, pe de altă 
parte, el este determinat de acţiunea omului care se subordonează 
necesităţii psihologice şi morale. Întrucît în produsele şi 
fenomenele de ordin economic nu poate fi sesizată vreo altă 
cauzalitate decît cea naturală şi umană, înseamnă că nu există 
defel şi că nici nu poate exista o altă necesitate şi legitate specială 
de sine stătătoare. 

Invocarea faptului că insuficienţa mobilurilor morale la per- 
soanele particulare este bine compensată prin legislaţia guverna- 

mentală care reglementează relaţiile economice în sens moral, 
avînd în vedere bunăstarea generală, nu prefigurează răspunsul la 
întrebarea: în ce măsură şi în ce formă este de dorit atare regle- 
mentare în viitor? Incontestabil rămîne numai faptul că înseși 
intervențiile statului în acest domeniu (de pildă, reglementarea 
preţurilor prin lege) demonstrează ineluctabil că relaţiile econo- 
mice date nu exprimă nici o necesitate naturală; căci este clar că 
legile naturii nu ar putea fi anulate prin emiterea unor legi de stat, 


HI 


Întrucît în societatea umană subordonarea intereselor și 
relațiilor materiale faţă de legile economice speciale, care ar 
acţiona de la sine în mod distinct, este o ficţiune a metafizicii de 
proastă calitate. complet ruptă de realitate, rămîne valabilă exi- 
genta generală a raţiunii şi conştiinţei morale ca acest domeniu să 
se supună principiului moral suprem, astfel încît viaţa economică 
a societăţii să se prezinte ca o realizare dirijată a binelui. 

Nu există şi nu pot exista nici un fel de legi economice au- 
tonome şi nici O asemenea necesitate economică pentru că feno- 
menele de natură economică pot fi concepute numai sub forma 
activităţilor omului, ca fiinţă morală, capabilă să-şi motiveze toate 
acţiunile prin binele pur. Pentru om există o singură lege necon- 
diţionată şi autonomă, şi anume legea morală, şi O singură necesi- 
tate — aceea a imperativului moral. Specificul şi autonomia sfe- 
rei relaţiilor economice constă nu în faptul că are legi proprii 
implacabile, ci în aceea că reprezintă. prin esenţa relaţiilor sale. un 
domeniu specific de aplicare a legii morale unice, așa cum Pămîn- 
tul se deosebeşte de celelalte planete nu prin faptul că are o sursă 
specială de lumină (în realitate, nu o are), ci numai prin aceea că 
datorită poziţiei sale în sistemul solar el receptează şi reflectă 
într-un mod specific lumina unică şi comună a soarelui. 

Dintr-o confruntare inevitabilă cu acest adevăr ies învinse nu 
numai teoriile economiştilor de catedră, ci şi aspiraţiile, la prima 
vedere opuse acestora. ale socialiștilor. S-ar părea că în critica lo: 
la adresa orînduirii economice existente, în declaraţiile lor bom- 
bastice împotriva inegalităţii materiale, a cupidităţii şi lipsei de 
omenie a claselor avute, socialiştii se situează pe poziţiile prin- 
Cipiului moral şi sînt însutlețiţi de sentimentul frumos de milă față 

de cei împovăraţi de muncă. Dar dacă luăm în consideraţie latura 
constructivă a viziunii lor, observăm uşor că atitudinea inițial 
ambiguă faţă de principiul moral devine ulterior de-a dreptul ostilă. 

Pentru prima dată, fundamentul socialismului a fost elaborat în 
remarcabila teorie a saint-simoniştilori a cărei deviză era 
repunerea în drepturi a factorului material în viaţa umanităţii. Fără 
îndoială, materia are drepturile ei și cu cît sînt ele respectate mai 
puțin, cu atît mai pnternic se resimte realitatea lor. Dar care este 
conţinutul acestor drepturi? Ele pot fi înțelese nu numai În sens 
diferit, dar chiar direct opus. Sfera relaţiilor materiale (a celor 
imediat economice) are dreptul să devină obiectul acţiunii morale 
a Omului, să realizeze sau să materia:izeze principiul suprem: 
materia are dreptul la propria sa spiritualizare — iată primul sens 
al acestui principiu. un sens absolut autentic şi de maximă impor- 
tanţă. Ar fi greşit să afirmăm că modelele iniţiale de socialism au 
fost complet străine de acest sens, dar ele nu s-au axat pe el, nu l-au 
dezvoltat şi, foarte curînd. această sclipire a conştiinţei mai bune 
s-a dovedit a fi doar o licărire înșelătoare deasupra mlaştinii 
pomirilor trupeşti în care s-au împotmolit treptat atîtea sutlete 
nobile şi înflăcărate. 

Conform altui înţeles. mai răspîndit, al ideii privind drepturile 
materiei, eşecul practic al saint-simoniştilor îşi găseşte o justifi- 
care directă şi este ridicat la rang de principiu: viaţa materială a 
wmanităţii nu se rezumă la o sferă specială de acţiune sau de apli- 
care a principiilor morale. avînd în om şi pentru om semnificaţia 
unui principiu material propriu, absolut autonom şi legitim — 
principiu care rezidă în instinct sau în pasiune şi căruia trebuie să 
i se acorde o libertate deplină, astfel încît ordinea socială să 
decurgă în mod firesc din împlinirea reciprocă şi din succesiunea 
pasiuhilor şi intereselor personale (ideea de bază a lui Fourier)?. În 
asemenea condiţii nu mai este nici posibil şi nici necesar ca 
această ordine „normală“. să aibă un caracter moral. Înstrăinarea 
de interesele spirituale superioare devine inevitabilă de îndată ce 


! Adepţi ai doctrinei economice cu accente socialist-utopice, elaborate 
de gînditorul francez Saint-Simon (1760-1825). (N. L) 

2 A se vedea lucrarea lui Ch. Fourier; Noua lume industrială și socială, 
(N. a.) 

laturii materiale a vieţii i se recunoaşte o semnificaţie aparte, de 
sine stătătoare. Nu poţi sluji la doi stăpîni, şi un rol dominant În 
socialism revine, fireşte, acelui principiu sub steagul căruia s-a 
declanşat întreaga mişcare: un principiu material căruia i se sub- 
ordonează în întregime sfera relaţiilor economice, considerată 
ulterior ca fiind de prim ordin, singura reală şi determinantă la 
toate nivelurile vieţii umanităţii. În acest punct dispare deosebirea 
esenţială între socialism şi economia burgheză ostilă lui. 

La drept vorbind. dacă starea actuală a lumii civilizate este 
anormală din punct de vedere moral, vina o poartă nu cutare sau 
cutare instituţie, ci concepţia şi orientarea generală a vieţii în soci- 
etatea contemporană în virtutea cărora principala preocupare 
devine tot mai mult Înavuţirea. iar orînduirea socială însăşi se 
transformă în plutocraţie. Imoralitatea societăţii constă nu în pro- 
prietatea individuală sau moştenită, în diviziunea muncii şi a capi- 
talului sau în inegalitatea patrimonială, ci tocmai în plutocraţia 
care denaturează ordinea socială cuvenită, ridică sfera econo- 
micului — în fond inferioară şi auxiliară — la rang superior şi do- 
minant şi reduce toate celelalte sfere la rolul de instrument sau de 
mijloc în obținerea avantajului material. Dar aceeaşi denaturare o 
aduce cu sine, dintr-o altă direcţie, şi socialismul. Dacă pentru un 
exponent al plutocraţiei un om normal este mai întîi capitalist şi 
numai apoi per accidens! cetăţean, familist, om instruit, membru 
al unei comunităţi religioase, din punctul de vedere al socialismu- 
lui toate celelalte interese îşi pierd la fel importanţa, sînt împinse 
în ultimul plan, dacă nu cumva dispar cu totul în faţa interesului 
economic; şi în acest caz, sfera muterială a vieţii inferioare prin 
natura sa — activitatea industrială devine hotărît predominantă şi 
acoperă toate celelalte sfere. Faptul că la începuturile sale socia- 
lismul — chiar şi în formele cele mai utopice — pune desăvîrşirea 
morală a societăţii într-o relaţie de dependenţă directă şi totală 
faţă de ordinea economică şi pretinde să realizeze transformarea 
sau renaşterea morală exclusiv pe calea prefacerilor economice 
arată limpede că el are o platformă comună cu lumea mic- 
burgheză copleşită de interesul material, pe care o repudiază. 
Ambele tabere se revendică de la aceeaşi deviză: „Omul va trăi 


! Întîmplător (lat.). (N. ed.) 

numai cu piine“.! Dacă în viziunea unui plutocrat semnificaţia 
omului depinde de avuţia materială pe care o posedă, un socialist 
consecvent apreciază tot astfel importanţa omului numai ca bene- 
ficiar al bunăstării materiale, luînd în considerare însă ipostaza lui 
de producător, În ambele cazuri omul este privit ca un agent eco- 
nomic, făcîndu-se abstracţie de celelalte laturi ale fiinţei lui; şi 
într-un caz şi în celălalt scopul şi binele suprem se rezumă la 
bunăstarea economică, iar lupta între cele două tabere adverse nu 
are un caracter principial, căci ea nu vizează conţinutul principiu- 
lui, ci amploarea realizării lui. Pe unii îi preocupă interesul mate- 
rial al capitaliştilor minoritari — pe alţii acelaşi interes al munci- 
torimii majoritare. În măsura în care urmăreşte doar interesul ei 
material, muncitorimea se dovedeşte la fel de lacomă şi îşi pierde 
astfel superioritatea morală în faţa adversarilor. În anumite pri- 
vinte socialismul promovează principiul interesului material cu O 
consecvență şi plenitudine mai mare decît adversarii săi. Dacă 
plutocraţia, sincer ataşată doar de interesul său economic, admite, 
chiar şi cu rol auxiliar, existenţa celorlalte principii vitale şi a 
instituţiilor lor corespunzătoare, cum ar fi statul şi biserica. socia- 
lismul, în forma sa pură, le neagă cu înverşunare: în viziunea lui, 
omul nu este altceva decît producător şi consumator, iar societatea 
umană se identifică cu alianţa economică a muncitorilor proprie- 
tari, lipsită de orice ierarhie. Şi dacă preponderența intereselor 
materiale — administrative. industriale, financiare — constituie 
marca burgheziei şi a universului mic-burghez, sociulismul con- 
secvent care doreşte să reducă definitiv viaţa umanităţii lu aceste 
interese primare, nu poate ti considerat în nici un caz o alternativă, 
nefiind decît expresia limită, ultimul cuvînt al civilizaţiei 
burgheze unidimensionale. 

Socialiştii şi adversani lor declaraţi — reprezentanţii plu- 
tocraţiei — îşi dau în mod inconştient mîna atunci cînd este vorba 
de un lucru esenţial. Plutocraţia îşi supune în mod egoist masele 
populare, dispunînd de ele în propriul ei interes. deoarece nu le 
priveşte decît ca pe o forţă de muncă, producători ai bunurilor 
materiale; socialismul protestează împotriva acestei „exploatări“, 
dar protestul lui este superficial şi lipsit de temei, căci socialismul 


1 A se compara: Matei, 4, 4, Luca, 4, 4. (N. ed.) 

însuşi nu recunoaşte în om decit (în orice caz cu precădere) un 
agent economic, iar în această ipostază nimic nu-l poate seri în 
fond de exploatare, oricare ar fi ea. Pe de altă parte, semnificaţia 
excepţională atribuită avuţiei materiale în lumea mic-burgheză de 
astăzi îndeamnă în mod firesc pe producătorii direcţi ai acestei 
avuţii — clasele celor ce muncesc — la revendicarea privind 
folosirea egală a acelor bunuri care nu ar fi existat fără ei şi pe care 
sînt deprinşi a le privi ca pe cel mai important lucru în viaţă, așa 
încît înseşi clasele dominante generează şi justifică, prin materia: 
lismul lor practic, aspiraţiile socialiste în rîndul clasei muncitoare 
dominate. Dar atunci cînd spaima în faţa revoluţiei sociale fi 
obligă pe plutocraţi să invoce forţat principiile ideale, acest lucru 
se dovedeşte a fi un joc gratuit: măştile moralei şi religiei puse în 
grabă nu pot înşela masele care cunosc perfect adevăratul cult al 
stăpînilor lor! şi, însuşindu-și-l de la ei, muncitorii doresc în mod 
firesc ca la oficierea lui să fie ei înşişi preoţii — şi nu jertfele. 

Cele două tabere adverse se susţin reciproc şi nu vor putea ieşi 
din cercul vicios pînă cînd nu vor accepta și aplica o teză simplă 
şi indiscutabilă dar uitată de ei, conform căreia semnificaţia omu- 
lui — şi deci a societăţii umane — nu este determinată de relaţiile 
economice; omul nu este în primul rînd un producător de valori de 
întrebuințare şi de schimb, el reprezintă ceva mult mai important, 
după cum e considerabil sporită şi semnificaţia societăţii care 
depăşeşte o simplă alianţă economică?. 


t! Acum cîțiva ani a apărut, fără să fie însă remarcată, o mostră cu osebire 
tipică de ipocrizie a plutocraţilor — articolul cunoscutului (în prezent dece- 
dat) Jules Simon. în care au fost semnalate trei calamităţi ale societății mo- 
derne: decăderea religici, a familiei și a... rentei. Religia şi familia sînt tratate 
în termeni învăluiţi şi anemici, în schimb rîndurile consacrate scăderii ratei 
profitului (dacă nu mă înşel — de la 4% la 2,5%) crau sciise cu sînge.(N.a.) 

2 Datorită acestor sugestii referitoare ia faptul că socialismul și plu- 
tocraţia se întilnesc pe tărîmul principiului materialist comun, avansate de 
mine acum optsprezece ani (în capitolul al XIV-lea din Critica principiilor 
abstracte, apărută iniţial în „Ruskii vestnic“, 1878), am fost acuzat de o vi- 
ziune deformată şi de o apreciere nedreaptă a sucialismului. În prezent pot 
lăsa fără replică această acuzaţie, deoarece ea a fost dezminţită cu brio chiar 
de mersul ulterior al mişcării socialiste, care prin ramura ci principală s-a 
definit categoric ca materialism economic. (N. a.) 

IV 


Pentru soluţionarea corectă a aşa-zisei „probleme sociale“ este 
nevoie, mai întîi, să recunoaştem că, neavînd propria lor normă, 
relaţiile economice se supun normei morale generale şi reprezintă 
un domeniu specific de aplicare a acesteia. Principiul moral în 
tripla lui componenţă, care determină atitudinea noastră faţă de 
Dumnezeu. de oameni şi de natura materială, îşi găseşte o aplicare 
totală și indivizibilă în domeniul economic. Dat fiind caracterul 
aparte al acestui domeniu. o importanţă deosebită capătă ultima 
componentă a trinităţii morale — atitudinea faţă de natura mate- 
rială sau faţă de pămînt (în sensul larg al cuvîntului). Această ati- 
tudine are un caracter moral numai atunci cînd. nu se separă de 
celelalte două. ci se determină prin ele în starea lor normală. 

Sub raportul conţinutului. sfera relaţiilor economice se exprimă 
integral prin conceptele generale de producţie (munca şi capi- 
talul), de repartiție a proprietăţii şi de circulație a valorilor. 

ncepem din punct de vedere moral analiza acestor concepte de 
bază cu cel mai important dintre ele — acela de muncă. Se ştie că 
omul este îndemnat la muncă în primul rînd de necesitatea mate- 
rială, dar atunci cînd acceptă să se supună principiului 
necondiţionat al realităţii — voinţa lui Dumnezeu — orice nece- 
sitate devine pentru el expresia unei asemenea voințe. Sub acest 
raport, munca devine o poruncă a Domnului. Ea ne cere să lucrăm 
cu sudoarea frunţii pămîntul!, adică natura materială. Pentru cine? 
În primul rînd pentru noi şi apropiații noştri. Acest răspuns care 
corespunde celor mai elementare faze ale stării morale îşi 
păstrează valabilitatea şi pe parcursul dezvoltării ulterioare, modi- 
ficarea intervenind doar în lărgirea noţiunii de „apropiaţi“. Iniţial, 
în categoria apropiaților mei intră numai cei cu care sînt legat prin 
rudenia de sînge sau printr-un sentiment intim, iar în final 
cuprinde întreaga lume. Cel mai talentat dintre exponenţii indi- 
vidualismului economic, Bastiat, pledînd pentru principiul 
„fiecare pentru sine“ se apără împotriva acuzaţiei de egoism 
invocînd ideea armoniei economice în virtutea căreia fiecare, 
îngrijindu-se numai de el (şi de ai săi), în mod involuntar şi prin 
natura relaţiilor sociale munceşte şi în folosul celorlalţi. prin 


! Facerea, 3, 19. (N. ed.) 

urmare, interesul personal se armonizează cu interesul general, 
Dar aici era vorba, în orice caz, numai de acea armonie naturală 
datorită căreia, de pildă, anumite insecte, dorind numai să procure 
pentru ele o substanţă dulce, contribuie involuntar la fecundarea 
plantelor prin transferul de polen acolo unde este nevoiel. O 
asemenea armonie demonstrează, desigur, înţelepciunea supremă 
a Creatorului, dar nu transformă insectele în fiinţe morale. Întrucît 
omul este o fiinţă morală, solidaritatea naturală nu-i este sufi- 
cientă; el trebuie nu numai să muncească pentru toţi, să participe 
la o cauză generală, ci să şi înțeleagă şi să dorească acest lucru. 
Cel ce refuză să recunoască, în principiu, acest adevăr îi va resimţi 
forţa reală cu ocazia falimentelor financiare şi a crizelor econo- 
mice. Dacă şi vinovaţii şi victimele acestor anomalii sînt tocmai cei 
ce muncesc pentru ei înşişi, atunci de ce armonia naturală nu le-a 
coordonat interesele şi nu le-a consolidat bunăstarea? Deci, pen- 
tru ca munca efectuată de oricine să fie pentru sine şi totodată şi 
în folosul general, este necesară nu numai legătura firească a 
relaţiilor economice. ci şi orientarea lor conştientă în vederea 
realizării bunăstării generale. 

A vedea în cupiditate sau în interesul personal stimulentul prin- 
cipal al muncii înseamnă a-i nega acesteia semnificaţia universală 
de poruncă, a face din ea ceva sporadic. Dacă muncesc numai 
pentru bunăstarea mea şi a celor apropiaţi mie, atunci, o dată cu 
ivirea primei ocazii de a ajunge la această bunăstare fără a munci, 
îmi voi pierde, din acest punct de vedere, singurul îndemn la 
muncă. lar dacă s-ar dovedi că o clasă sau un grup întreg de 
oameni poate prospera prin furt, înșelăciune şi exploatarea muncii 
altora, ce ar putea fi opus în principiu acestui fapt, din perspecti- 
va Cupidităţii nestingherite? O armonie naturală care va înlătura 
asemenea abuzuri? Dar de ce a lipsit ea în lungile veacuri de 
sclavie, de feudalism şi iobăgie? Sau poate războaiele sîngeroase 
de secesiune care au desfiinţat feudalismul în Europa şi sclavia în 
America erau tocmai expresia, e drept tardivă, a armoniei natu- 
rale? În cazul acesta nu este clar prin ce s-ar deosebi armonia de 
disarmonie, şi de ce libertatea ghiliotinei ar fi de preferat repre- 
siunilor socialismului de stat? Dacă armonia naturală, luată în sen- 


1 Bastiat F., Les harmonies économiques, Paris, 1850. (N. ed.) 

sul ei plin, nu este destul de eficientă în lupta împotriva abuzurilor 
economice ale cupidităţii nestingherite, manifestate de persoane şi 
clase, şi se impun măsuri restrictive în privinţa acestor abuzuri în 
numele adevărului suprem — este oare admisibil şi onest să se 
amintească de acest adevăr numai în cazuri extreme, să se ţină 
cont de el la sfîrşitul şi nu la începutul instaurării unei ordini 
sociale? Nu numâi inadmisibil şi neonest, dar şi inutil, căci o 
asemenea moralitate ex machina nu are nici o forță convingătoare 
şi seducătoare, ea nu se va bucura de încrederea nimănui, nu va 
reţine pe nimeni de la nimic şi va rămîne doar o constrîngere pură, 
practicată cînd într-o direcţie cînd în alta. 

Insuşit de cei puternici, principiul jocului liber al intereselor 
egoiste nu-i face să muncească mai mult; el reînvie sclavagismul 
antic, dreptul seniorial medieval şi generează azi o chiaburime, ori 
o plutocraţie. Însuşit de cei slabi, dar numeroşi, acest principiu nu-i 
obligă să muncească mai cu spor prin solidurizarea eforturilor lor, 
ci creează doar o stare de invidie şi de nemulţumire — un teren 
propice pentru apariţia bombelor anarhiştilor. Dacă ar fi trăit pînă 
în zilele noastre Bastiat, care prefera să-şi exprime ideile sub 
forma unor dialoguri populiste, ar fi putut juca rolul de interlocu- 
tor într-o conversaţie de felul celei ce urmează: 

Anarhistul. Domnule Bastiat, din respect deosebit faţă de 
D-voastră vă avertizez: plecaţi de aici cît mai departe, pentru că 
intenţionez să arunc în aer acest loc din Cauza a tot felul de tirani 
şi exploatatori prezenţi aici. 

Bastiat. Este îngrozitor! Gîndiţi-vă că veţi compromite defini- 
tiv principiul libertăţii umane! 

Anarhistul. Dimpotrivă — acţionăm în spiritul lui. 

Bastiat. Cine v-a băgat în cap asemenea idei infernale? 

Anarhistul. D-voastră. 

Bastiat. Dar asta e o calomnie incredibilă. 

Anarhistul. Nicidecum — este purul adevăr. Noi sîntem dis- 
cipolii D-voastră. Nu D-voastră aţi demonstrat că rădăcina răului 
stă în imixtiunea puterii publice în jocul liber al intereselor indi- 
viduale? Nu D-voastră aţi condamnat necruţător orice organizare 
planificată a muncii, orice ordine socială coercitivă? Or, ceea ce 
este proscris ca fiind rău trebuie să fie distrus. Noi transpunem în 
fapte ideile D-voastră şi vă scutim de o muncă de salahor. 

Bastiat, Eu am luptat numai împotriva imixtiunii statului în 
viaţa economică și împotriva organizării artificiale a muncii. 
născocite de socialişti. 

Anarhistul. Pe noi nu ne interesează socialiştii; dacă umblă cu 
fantasmagorii — cu atît mai rău pentru ei. Noi nu facem aşa ceva. 
Sîntem împotriva unei singure forme de organizare, aceea care 
există cu adevărat și se numeşte ordinea socială. Oraşe şi fabrici, 
burse şi academii, administraţie, poliţie, armată, biserică — oare 
toate acestea au răsărit din pămînt şi nu sînt roadele unei orga- 
nizări artificiale? Doar D-voastră aţi afirmat că ele reprezintă un 
rău şi trebuie să fie distruse. 

Bastiat. Chiar dacă ar fi aşa, în orice caz nu prin violentă și 
nenorociri. 

Anarhistul. Ce este o nenorocire? D-voastră aţi explicat foarte 
bine că din nenorocirile aparente rezultă o bunăstare generală 
reală. Tocmai D-voastră aţi reuşit atît de ingenios să deosebiți, în 
toate cazurile, ceea ce este neimportant, adică vizibil, de ceea ce 
este important, adică invizibil. In cazul nostru concret, vizibile 
sînt cutiile de conserve care zboară în aer, edificiile distruse, 
cadavrele mutilate — toate acestea nu au nici o importanţă. lar 
ceea ce este invizibil şi important ţine de viitorul omenirii în care 
nu va mai avea loc „imixtiunea“ şi nu vor mai exista nici un fel de 
„organizații“ datorită suprimării persoanelor, instituţiilor şi cla- 
selor care ar putea interveni pentru a înfăptui organizarea. D-voas- 
tră aţi proclamat principiul anarhismului, noi îl transpunenm în 
faptă! 

Bastiat. Să vină jandarmul! Opriţi-l mai repede pînă nu ne va 
arunca în aer! Ce staţi? La ce vă pîndiţi? 

Jandarmul. Mă gîndesc ce este mai profitabil pentru mine din 
punctul de vedere al interesului individual liber, pe care mi l-am 
însuşit şi eu după ce am cunoscut argumentele D-voastră 
elocvente: să-l iau de guler pe acest flăcău sau să stabilesc cît mai 
repede o armonie naturală între interesele mele şi ale lui? 


vV 


În ciuda armoniei economice aparente, evidența ne obligă să 
recunoaştem că dacă interesul material particular este asimilat 
scopului muncii, vom ajunge nu la bunăstarea generală, ci la dis- 

cordie şi faliment. Dimpotrivă, ideea bunăstării generale în sensul 
moral autentic — prosperitatea tuturora şi a fiecăruia, nu numai a 
majorităţii — ridicată la rang de principiu şi scop al muncii implică 
şi satisfacerea oricărui interes particular în limitele cuvenite. 

Dacă din punct de vedere moral, orice om — agricultor, scriitor 
sau bancher — trebuie să muncească cu gîndul la folosul general 
al muncii lui şi s-o perceapă ca datoria de a îndeplini voinţa lui 
Dumnezeu şi a sluji bunăstarea generală a semenilor, atunci 
această datorie, tocmai prin caracterul său general, revendică din 
partea tuturor o atitudine corespunzătoare faţă de omul respectiv: 
el trebuie să fie considerat nu numai unealtă, ci şi obiect sau scop 
al activităţii generale. În acest sens, societatea are datoria să 
respecte şi să asigure dreptul fiecărui om de a dispune în mod 
independent — pentru el şi ai săi — de o existenţă umană demnă. 
O atare existenţă este posibilă şi în condiţiile sărăciei liber asu- 
mate propovăduite de sfîntul Francisc și pe care o împărtășesc 
pelerinii noştri, dar ea devine imposibilă în condiţiile unei munci 
în care întreaga semnificaţie a omului se reduce la rolul de simplu 
mijloc de producere sau de transport al bunurilor materiale. Un 
exemplu: 

„Să ne uităm la munca hamalilor: tătari nevoiaşi, pe jumătate 
goi, la capătul puterilor: este dureros să vezi cum se încovoaie 
dintr-odată spinarea lor sub greutatea sacilor care cîntăresc de la 8 
pînă la 18 puduri (nu am exagerat ultima cifră), această muncă de 
ocnaş este plătită cu 5 ruble pentru o mie de puduri. Hamalul 
poate cîştiga maximum o rublă pe zi, muncind ca un animal şi 
zdruncinîndu-şi inevitabil sănătatea; rar se întîmplă ca cineva să 
reziste mai mult de zece ani la o asemenea muncă de ocnaș, şi ani- 
malele bipede de povară se transformă în invalizi şi paralitici...“ 
(„Novoie Vremia“, nr. 7356). Cine nu a avut ocazia să-i vadă pe 
edecarii de pe Volga, cu siguranţă i-a văzut pe servitorii hotelurilor 
cum, gifîind şi spetindu-se, cară cufere de mai multe puduri la eta- 
jul IV sau V. Şi asta în secolul maşinilor şi a tot felul de invenţii 
sofisticate! Nimeni nu se miră asistînd la o scenă vădit nepotrivită: 
sosește cineva cu bagaje la hotel şi, cu toate că ar fi pentru el un 
exerciţiu sănătus să urce pe scară, ia ascensorul, în timp ce buga- 
jul lui, căruia s-ar părea că-i este destinat acest mecanism, f cară 

în spinare omul de serviciu care se dovedeşte astfel a nu fi nici 
măcar unealta celuilalt, ci a lucrurilor acestuia, adică unealta unel- 
tei. 

În afară de cazurile în care munca este incompatibilă cu dem- 
nitatea umană prin natura sa exclusiv mecanică şi abrutizantă și 
prin consumul excesiv de forţă fizică pe care o cere, o incompati- 
bilitate asemănătoare sau caracterul imoral al muncii trebuie 
recunoscute şi atunci cînd ea, deși nu este în sine grea şi umili- 
toare, consumă practic tot timpul şi toate puterile muncitorului, 
astfel încît puţinele ore de răgaz sînt destinate cu necesitate refa- 
cerii fizice, iar pentru meditaţie şi preocupări de ordin spiritual 
nu-i mai rămîne nici timp şi nici putere!. Desigur, în afara între- 
ruperilor de cîteva ore mai există şi zile libere întregi — dumini- 
ca şi sărbătorile. Dar o muncă epuizantă şi abrutizantă pe tot par- 
cursul săptămînii creează în mod firesc nevoia de beţie şi de uitare 
de sine cărora le sînt destinate aceste zile. 

„Să nu zăbovim însă prea mult asupra impresiei pe care ne-o 
lasă unele fapte, fie şi numeroase, accesibile observaţiei noastre. 
Să ne adresăm statisticii şi să-i cerem un răspuns la întrebarea: în 
ce măsură salariul satisface necesităţile de prim ordin ale munci- 
torului? Lăsînd lu o parte mărimea lui după diterite genuri de 
muncă, după suprafaţa locuinţei şi calitatea hranei, să-i cerem sta- 
tisticii doar datele cu privire la longevitatea oumenilor în funcţie 
de natura meseriei lor. Iată ce răspuns obţinem: durata medie de 
viaţă a cizmarilor este de 49 de ani, a tipoprafilor de 48,3, a croito-. 
rilor — 46,6 de ani, a tîmplarilor — 44,7 de ani, a fierarilor — 41.8 
de ani, a strungarilor — 41.6 de ani, a pietrarilor — 33 de ani. Durata 
medie de viaţă a funcţionarilor, capitaliştilor, clerului, nepusto- 
rilor angrosişti este de 60—69 de ani?. Datele privind mortalitatea 
în funcție de suprafaţa locuinţelor şi de mărimea chiriei pe 
cartierele oraşului arată că în mahalalele populate de săraci, cu 
precădere muncitori Care plătesc chirii mici, mortalitatea este cu 


! Taxatorii de pe tramvaiele cu cai din Petersburg, de pildă, muncesc 
18 ore pe zi şi primesc 25-30 ruble pe lună (vezi, „Novoie Vremia'“ 
nr. 7357). (N. a.) 

2 Autorul citat face trimitere la Haushofer, Lehrbuch der Statistik. 
Cifrele prezentate se referă, probabil, la Europa Occidentală. (N, a.) 

mult mai ridicată decît în cartierele din centrul oraşului cu un 
număr relativ mare de locuitori înstăriți. Pentru Paris această 
relaţie era stabilită de Villarme încă în anii 20 ai secolului nostru: 
după calcului lui, în decurs de cinci ani, între 1822-1826, în 
arondismentul II din Paris, unde pentru un apartament chiria 
medie pe an era de 605 franci, mortalitatea era de 1 la 71 de 
locuitori, iar în arondismentul al XII-lea, cu chirie medie de 148 
de franci — de 1 la 44 de locuitori. Date de acest gen avem şi cu 
privire la alte oraşe inclusiv la Petersburp“!. De aici decurge 
următoarea concluzie corectă: „Cel care nu-l consideră pe munci- 
tor drept mijloc de producţie, ci recunoaşte în el, ca în orice alt 
om, o personalitate liberă şi autarhică nu poate aprecia virsta de 
40 de ani drept durata medie normală de viaţă, din moment ce 
oamenii aparţinînd păturilor înstărite trăiesc în medie 60-70 de 
ani. În condiţiile contemporane această din urmă durată reali- 
zabilă o socotim normală. Orice scurtare a ei, dacă nu se explică 
prin specificul meseriei respective, trebuie pusă pe seama unei 
munci istovitoare şi a venitului insuficient care nu acoperă cele 
mai elementare cheltuieli şi nu permite satisfacerea exigenţelor 
minime de igienă privind hrana, îmbrăcămintea şi locuinţa?. 
După cum se ştie, semnificaţia necondiționată a omului se 
bazează pe posibilitatea, cuprinsă în raţiunea şi voinţa lui, de 
desăvîrşire infinită sau, după expresia părinţilor bisericii — de 
îndumnezeire (theosis). Această posibilitate nu trece direct în 
planul realităţii printr-un singur act împlinit, căci altminteri omul 
ar fi egal cu Dumnezeu, ceea ce contrazice adevărul: potenţialul 
lăuntric respectiv devine treptat o realitate în anumite condiţii. Un 
om obişnuit, lăsat mulţi ani pe o insulă nelocuită sau într-o celulă 
izolată nu numai că este lipsit de posibilitatea dezvoltării sale in- 
telectuale şi morale, dar, cum se ştie, dă la iveală înclinația spre o 
sălbăticire accelerată. În fond, şi un individ absorbit de munca 
fizică, chiar dacă nu ajunge la o sălbăticire totală, nu mai poate în 
orice caz fi preocupat de realizarea efectivă a menirii sale înalte de 
om. Aşadar, din punct de vedere moral este imperios necesar ca 


UA. A. Isaicv, Principiile economici politice, cd. a doua, pp. 254-255. 
(N. a.) 
2 Ibid., p. 226. (N. ed.) 

orice om să aibă asigurate nu numai mijloacele de existenţă 
(hrană, îmbrăcăminte, o locuinţă încălzită şi aerisită) şi timp liber 
pentru refacerea forțelor sale fizice, dar şi un răgaz pentru propria 
sa desăvîrşire spirituală. Iată singurul lucru de care are nevoie ţăra- 
nul sau muncitorul; tot ceea ce este în plus vine de la necuratul. 

Adversarii ameliorării morale a relaţiilor social-economice 
afirmă că, întrucît asigurarea, pe lîngă existenţa materială, a 
răgazului pentru dezvoltarea morală şi intelectuală posibilă ar 
necesita reducerea orelor de muncă menţinînd însă acelaşi salariu, 
aceasta va conduce la scăderea producţiei, adică la regresul eco- 
nomic. Să admitem deocamdată că reducerea orelor de muncă si 
păstrarea aceluiaşi cuantum al salariului ar duce într-adevăr în 
mod inevitabil la scăderea producţiei. Dar de ce o scădere tempo- 
rară a producţiei constituie neapărat un declin sau un regres? Doar 
se ştie că după o anumită normare a timpului de muncă factorii 
pozitivi care determină creşterea producţiei — perfecţionarea 
tehnică, apropierea în spaţiu a regiunilor şi ţărilor datorită noilor 
mijloace de transport şi nivelurea condiţiilor de trai a diferitelor 
clase —, toţi aceşti factori, parţial sau total independenţi de cuan- 
tumul salariului şi de timpul muncii, vor avea şi în continuare 
impactul lor, iar producţia globală va creşte din nou; chiar şi atunci 
cînd această creştere nu va atinge încă nivelul anterior, nu se va 
reduce, evident, producţia de mărfuri de primă necesitate pentru 
oameni şi pentru stat, fiind atectate doar obiectele de lux. Dar ce 
nenorocire s-ar abate asupra societăţii dacă ceasurile de aur, 
fustele de atlas sau scaunele tapiţate cu catifea vor fi de două-trei 
ori mai scumpe? Se va spune că reducerea timpului de muncă cu 
menţinerea aceluiaşi salariu aduce daune directe întreprin- 
zătorilor. Fără păgubirea nimănui nu se poate în genere face 
nimic, dar poate fi oare considerată o nenorocire sau ofensă faptul 
că unii capitalişti-fabricanţi vor primi o jumătate de milion în loc 
de un milion, sau cincizeci de mii în loc de o sută? Oare această 
clasă socială, incontestabil necesară şi importantă, trebuie să fie 
alcătuită neapărat din oameni zgîrciţi și hrăpăreţi? Cunosc pe unii 
dintre ei lipsiţi total de aceste vicii, iar cei predispuşi la ele au 
dreptul la milă din partea societăţii care nu trebuie să favorizeze 
starea lor sufletească anormală şi nocivă. 

Mult trimbiţatele afirmaţii demagogice ale socialiştilor îm- 
potriva celor bogaţi, generate de invidia josnică, sînt dezgustătoare 

şi revendicarea împărţirii egale a avuţiei este ridicol de neînte- 
meiată!. Dar una este să combaţi bogăţia privată ca un rău în sine, 
şi altceva este să pretinzi acestei bogății, ca un bun relativ, să fie 
racordată la bunul general în accepțiunea principiului moral 
necondiţionat: una este să tinzi către o nivelare imposibilă şi 
inutilă a averii şi altceva să recunoşti tuturor dreptul — menţinînd 
în acelaşi timp superioritatea materială a celor avuţi — la 
mijloacele necesare pentru existenţa demnă a omului. 

Dincolo de concluziile greşite pe care le deduc din teza lor de 
bază adversarii reglementării morale a relaţiilor economice, oare 
au ei dreptate în ceea ce priveşte afirmaţia conform căreia nor- 
marea zilei de muncă şi a salariului ar duce neapărat la scăderea 
temporară a producţiei (fie chiar şi a obiectelor de lux) şi ar aduce 
corespunzător daune fabricanţilor? Aşa ar fi în cazul în care cuan- 
tumul de producţie (nemaivorbind de calitate) ar depinde în 
întregime de numărul de ore consumate în procesul ei. Dar care 
dintre economiştii inteligenţi şi de bună credinţă va îndrăzni să 
afirme la modul serios o asemenea monstruoasă enormitate”? Este 
lesne de înţeles că un muncitor, epuizat, abrutizat şi înrăit de o 
muncă excesiv de grea poate produce în 16 ore mai puţin decît 
acelaşi muncitor în 8 ore, dacă acesta va munci cu însulleţire, sîr-. 
guincios, conştient de demnitatea sa umană, avînd certitudinea 
solidarizării sale morale cu societatea sau cu statul care, purtîndu-i 
de grijă, nu-l exploatează. În acest fel reglementarea morală a 
relaţiilor economice ar fi totodată şi un progres economic. 


! Nu o dată a fost remarcată opoziţia diamctrală între socialism şi 
creştinism, dar esenţa ci este în mare parte înțeleasă greşit. Mai mult inge- 
niossă decît profundă este observaţia curentă după care socialismul 
impune ca săracii să ia de la bogaţi, în timp ce Evanghelia vrea ca bogaţii 
să împartă cu cei săraci. Opoziția trebuic căutată mai în profunzime şi 
anume chiar în atitudinea faţă de bogaţi: socialismul îi invidiază, pe cînd 
Evanghelia nutrește față de ei milă, din cauza obstacolelor pe care 
Mamona le pune în calca desăvîrşirii lor morale. Cît de greu vor intra cei 
ce au avere în Împărăţia lui Dumnezeu! Or, în viziunea socialismului, 
această Împărăţie, adică Binele suprem şi fericirea, constă tocmai în 
bogăție, dar altfel distribuită. Ceea ce pentru unul constituie un obstacol, 
pentru altul devine un scop. Nu găsesc un termen mai potrivit pentru 
desemnarea acestei relaţii decît antiteza. (N. a.) 

VI 


Abordînd problema organizării relaţiilor umane, în cazul de 
faţă a celor economice, filozofia morală nu are în vedere diverse- 
le definiţii şi forme particulare care vor fi cerute chiar de viaţă și 
realizate prin activitatea specialiştilor și politicienilor, a teoreti- 
cienilor şi practicienilor, ci doar de acele condiţii invariabile şi 
derivate din însăşi ideea binelui, fără de care nici o organizare dată 
nu poate fi morală: pentru noi, orice organizare socială prezintă 
interes şi este dezirabilă numai în măsura în care întrupează prin- 
cipiul moral, altfel spus, îndreptăţeşte binele. Nu intră în sarcina 
ştiinţei filozofice să lanseze proiecte utopice şi să facă profeţii: ea 
nu este în măsură să prospecteze ordinea socială, nici să știe dacă 
oamenii şi popoarele vor dori în genere să-şi rînduiască relaţiile 
conform cerinţelor principiului moral necondiționat. Sub aspectul 
Clarităţii şi al independenţei de orice împrejurare exterioară, 
obiectivul ei este identic cu problema matematicii pure. În ce 
Condiţii un segment al prismei triunphiulare este egal cu trei 
piramide? În ce condiţii relaţiile sociale dintr-un domeniu dat 
corespund cerinţelor principiului moral şi garantează societăţii 
date o existenţă durabilă şi o continuă dezvoltare? 

Se cunosc de pe acum cele două condiţii care asipură caracterul 
moral al relaţiilor sociale în sfera muncii fizice. Prima condiţie 
generală impune ca sfera activității economice să nu se izoleze şi 
să nu se afirme ca autonomă şi sieşi suficientă. Cea de a doua 
condiţie, mai specială, impune ca producţia să nu se realizeze în 
detrimentul demnităţii umane a producătorilor, ca nici un pro- 
ducător să nu fie transformat într-un simplu mijloc de producţie: 
de asemenea, ea impune ca fiecăruia să-i fie garantate mijloacele 
materiale pentru o existenţă demnă şi pentru a se dezvolta. Primul 
imperativ are un caracter religios: el ne cere să nu-l punem pe 
Mamona în locul lui Dumnezeu, să nu considerăm avuţia materi- 
ală drept un bine autonom şi scop final al activităţii umane, chiar 
şi în sfera economicului!. Cel de al doilea imperativ vizează sen- 


! Asimilarea bogăției materiale scopului activităţii economice poate fi 
numită păcatul originar al economiei politice, întrucît vina în această 
privință o poartă chiar Adam Smith. (N. a.) 

timentul de omenie: a compătimi pe cei ce trudesc din greu şi a 
nu-i desconsidera prin asemuirea lor cu obiectele neînsufleţite. 
Celor două condiţii li se adaugă în mod obligatoriu o a treia care, 
după ştiinţa mea, nu s-a bucurat pînă acum, în această ordine de 
idei, de atenţie susţinută din partea nimănui. Am în vedere înda- 
toririle omului-producător faţă de natura materială pe care este 
Chemat s-o prelucreze. Obligaţia este indicată direct în porunca 
muncii: lucrează pămîntul! —-ceea ce nu înseamnă: abuzează de 
el, istoveşte-l, distruge-l ci, dimpotrivă, fertilizează-l şi încorpo- 
rează-l-într-o existenţă viguroasă şi deplină. Prin urmare. nu numai 
apropiații noştri, dar nici natura materială nu trebuie să fie doar o 
unealtă pasivă şi neutră a producţiei economice şi a exploatării. 
Prin sine însăși sau luată pe cont propriu, ea nu constituie scopul 
activităţii noastre, ci face parte din el ca o componentă deosebită 
şi de sine stătătoare. Poziţia subordonată a naturii faţă de 
Dumnezeu n-o lipseşte de drepturi: ea are dreptul la ajutorul nos- 
tru în vederea transformării şi înnobilării. Lipsite de drepturi sînt 
obiectele, dar natura sau pămîntul nu reprezintă numai obiecte, ci 
O esenţă obiectivată la a cărei înnobilare putem, şi deci sîntem 
datori, să contribuim. În raport cu natura, scopul muncii nu constă 
în folosirea ei pentru obţinerea de produse şi bani, ci în perfec- 
ționarea ei prin intermediul însufleţirii a ceea.ce este lipsit de 
viaţă, al spiritualizării substanţei. Nu este loc aici să indicăm 
modalitățile, ele constituind obiectivul artei în sensul larg al ter- 
menului grecesc tehne. Importanţa primordială o au însă ati- 
tudinea faţă de obiectul însuşi, starea interioară şi orientarea acti- 
vităţii determinate de ea. Fără dragoste faţă de natură pentru ea 
însăşi nu se poate realiza o organizare morală a vieţii materiale. 
Sînt posibile trei atitudini ale omului faţă de natura exterioară: 
supunerea pasivă faţă de ea în starea ei virgină, lupta susţinută cu 
ea, respectiv aproprierea şi folosirea ei în calitate de unealtă neutră 
şi, în fine, afirmarea stării ei ideale, a ceea ce trebuie să devină ea 


! Cuvintele ebraice „Javobod ef gadaama'“ (Facerea 3, 23) înscamnă ad 
literam „ca să lucreze pămîntul“. Deşi cuvîntul „obod“ sc foloseşte în 
accepțiunea de „slujire“, aici nu este vorba, desigur, de a sluji un cult reli- 
gios, ci în sensul în care îngerii slujesc umanitatea sau educatorul se află 
în slujba copiilor etc. (N. a.) 

cu ajutorul omului. Prima atitudine nedreptăţeşte total deopotrivă 
Omul şi natura: omul — pentru că îl deposedează de demnitatea 
spirituală, făcîndu-l robul materiei; natura — pentru că omul, ve- 
nerînd-o în starea ei imperfectă şi denaturată, îi răpește şansa de 
perfecţionare. Cea de a doua atitudine negativă faţă de natură tre- 
buie considerată relativ normală, în ideea că este temporară şi 
trecătoare; doar este clar că înainte de a conferi naturii starea ce i 
se cuvine, trebuie să-i nepăm starea existentă, cea necuvenită. 
Absolut normală şi definitivă rămîne, desigur, cea de a treia atitu- 
dine pozitivă în cadrul căreia omul uzează de superioritatea sa faţă 
de natură nu numai pentru propria sa înălţare. ci şi pentru cea a 
naturii. Este uşor de observat că tripla atitudine a omului faţă de 
natura exterioară nu este altceva decît repetarea extensivă a 
aceleiaşi atitudini a omului faţă de propria sa natură materială. Şi 
în acest caz distingem cu necesitate atitudinea anormală (pasivă), 
pe cea normală (activismul pozitiv) şi pe cea intermediară 
(activismul negativ): un om senzual se lasă dominat de viața sa 
materială în forma ei necuvenită, deformată: un ascet se luptă cu 
trupul său pentru a-l suprima; un credincios. trecînd prin aceeaşi 
luptă, ajunge, fără a-şi suprima trupul, la transtigurarea, reînvierea 
şi înălţarea lui, Asemenea ascetismului în viaţa personală, care 
duce la suprimarea celor trupeşti. lupta împotriva naturii exte- 
rioare şi apropierea ei, cure se petrece în viaţa generală a umani- 
tăţii, constituie doar o tranziţie necesară şi nu o normă definitivă 
cristalizată a activităţii care, în mod normal, urmăreşte cultivarea 
pămîntului, îngrijirea întru înnoirea şi renașterea lui în viitor. 


VII 


Cauza activă sau eficientă a muncii este dată de nevoile omu- 
lui: ea acţionează asupra tuturor factorilor de producţie care se 
comportă alternativ ca subiect sau ca obiect al nevoii: în calitate 
de fiinţă vie, muncitorul are nevoie de mijloace de existenţă; tot 
el, ca forță de muncă, reprezintă obiectul nevoii unui întreprin- 
zător sau capitalist; acesta, la rîndu-i, ca patron. este obiectul nevoi: 
muncitorului şi, în acest sens, constituie cauza nemijlocită activă 
care îl determină să muncească. Un rapon similar se stabileşte 
între producători şi consumatori. Cauza materială (şi instrumen- 
tală) a muncii şi producţiei o constituie forțele naturii, pe de o 

parte, şi diversele facultăţi şi puteri ale omului, pe de altă parte. 
Dar aceste cauze economice de natură dublă (active şi materiale), 
care sînt studiate prin optici diferite de economia politică şi de sta- 
țistică, se caracterizează prin ilimitare fizică şi nedeterminare 
morală. Nevoile pot să crească şi să se complice la nesfirşit; în 
plus, nevoile şi capacităţile pot avea virtuţi diferite, în fine, forţele 
naturii pot fi utilizate în cele mai diverse sensuri. Toate acestea 
dau naştere unei serii de întrebări de ordin practic la care econo- 
mia politică, luată ca ştiinţă izolată şi concentrată asupra laturii 
materiale şi factuale a fenomenului respectiv, nu este capabilă să 
răspundă. Mulţi oameni au nevoie de pornografie: rezultă oare de 
aici că o astfel de nevoie trebuie neapărat satisfăcută prin tipărirea 
de cărţi şi tablouri indecente, prin montarea unor spectacole 
obscene? Unele nevoi, ca de altfel şi unele capacităţi, au un vădit 
caracter pervers: aşa, de pildă, în cazul unui mare număr de indi- 
vizi anumite calităţi pozitive ale intelectului şi voinţei lor 
degenerează într-o anume aptitudine pentru aranjarea abilă a unor 
afaceri oneroase în cadrul legalităţii: trebuie lăsată această aptitu- 
dine să se dezvolte în voie într-un gen aparte de îndeletnicire, sau 
într-un domeniu de activitate? Evident, la acest gen de întrebări 
economia politică nu poate răspunde nicicum; căci ele nu ţin de 
preocuparea ei. Totuşi ele vizează în mod direct interesele 
recunoscute ale societăţii care, şi în acest caz, nu poate să se limi- 
teze exclusiv la aspectul material şi factual al fenomenelor, ci tre- 
buie să le subordoneze unei cauzalităţi supreme, trasînd linia de 
demarcaţie între nevoile şi facultăţile normale şi cele anormale, 
între utilizarea normală şi utilizarea anormală a forţelor naturii. 
Întrucît existenţa reală a nevoilor pe de o parte, a facultăţilor şi 
puterilor, pe de altă parte, nu soluţionează problema practică — 
anume în ce măsură trebuic satisfăcute primele și în ce mod tre- 
buie utilizate cele din urmă —, sîntem nevoiţi, în căutarea răspun- 
Sului, să recurgem la principiul moral care defineşte tocmai ceea 
ce trebuie făcut. El nu creează factorii muncii şi nici elementele ei, 
dar indică anume cum trebuie să fie utilizate. De aici rezultă o 
nouă definiţie a muncii care, în ciuda caracterului său universal, 
este mai concretă decît cea pe care o avansează în limitele sale 
economia politică. În viziunea acesteia, munca reprezintă activi- 
tatea omului, condiţionată de nevoile şi puterile lui, care are ca 

obiect forţele naturii, iar ca scop — producerea avuţiei maxime, 
Or, din punct de vedere moral, munca este o conlucrare a oame.- 
nilor în sfera materială care, în consens cu exigenţele morale, tre- 
buie să asigure tuturor şi fiecăruia mijloacele necesare pentru o 
existenţă demnă şi perfecţionare multilaterală, iar menirea finală a 
muncii rezidă în transformarea şi spiritualizarea naturii materiale, 
Astfel se prezintă esenţa muncii în perspectiva cauzalităţii ei supe- 
rioare, formale şi liminare, fără de care celelalte două motivații de 
rang inferior rămîn practic indefinite. 

Celelalte condiţii ale vieţii economice normale se clarifică în 
contextul analizei conceptelor de proprietate şi schimb. 


VIII 


Toate problemele stringente ale vieţii economice sînt strîns 
legate de conceptul de proprietate, care însă luat ca atare, ţine mai 
degrabă de competenţa dreptului, moralei şi psihologiei, decît de 
relaţiile economice. Însuşi acest fapt arată clar cît de greşită este 
tendinţa de a circumscrie fenomenele economice într-un domeniu 
autonom şi sieși suficient. 

După cum recunosc pe bună dreptate toţi filozofii de prestigiu 
ai vremurilor noi, baza inalienabilă a proprietăţii este cuprinsă în 
însăşi fiinţa personalităţii umane. În chiar conţinutul experienţei 
psihice interioare noi distingem sinele de ceea ce îi aparţine: toate 
gîndurile, sentimentele şi dorinţele care se nasc în noi le distingem 
— ca fiind ale noastre — de sinele nostru, adică de noi în calitate 
de fiinţă care gîndeşte, simte şi doreşte. Totodată relaţia are un 
dublu caracter. Pe de o parte ne situăm pe noi înşine mai presus de 
ceea ce ne aparține, căci ştim că existenţa noastră nu se limitează 
nicidecum la unele sau altele dintre stările sufleteşti, şi că acest 
gînd, acest sentiment, această dorinţă pot să dispară, în timp ce noi 
înşine rămînem. Este expresia de bază a personalităţii umane sub 
raportul necondiţionării ei formale. absolut independente de 
soluţionarea problemei metafizice privind sufletul ca substanţă. 
Pe de altă pante însă, sîntem conştienţi că dacă am fi deposedaţi de 
toate stările sufleteşti în genere, ne-am transforma într-un vid, 
ceea ce înseamnă că pentru plenitudinea existenţei este nevoie nu 
numai de un „sine“ ci şi de „al său“. Chiar în cadrul vieţii psihice 
interioare acest „al său“ nu aparţine întotdeauna persoanei şi nu se 

află cu ea într-o legătură la fel de strînsă. Există stări sufleteşti 
care, prin conţinutul lor, exprimă nemijlocit şi imediat ceva 
esenţial şi semnificativ pentru individualitatea persoanei respec- 
tive şi de aceea ele sînt indivizibil legate de ea. Astfel atunci cînd, 
de pildă, cineva are o credinţă nestrămutată în Dumnezeu, această 
credință face parte integrantă din zestrea lui sufletească, dar nu în 
sensul că trebuie să aibă mereu actualizat în minte gîndul afirma- 
tiv cu privire la Dumnezeu, cu sentimentele şi aspiraţiile cores- 
punzătoare, ci numai în sensul că ori de cite ori îi apare cu 
adevărat în suflet gîndul la Dumnezeu sau cînd se pune problema 
existenţei Lui, persoana respectivă trebuie să dea răspuns afirma- 
tiv însoţit de stările corespunzătoare proprii sensibilităţii şi voinţei 
sale. Celelalte stări sufleteşti sînt, din contra, reacţii superficiale şi 
trecătoare în impulsuri exterioare. Ele sînt întîmplătoare atît prin 
conţinutul cît şi prin apariţia lor, chiar dacă sînt condiţionate de o 
anumită asociaţie de idei mai mult sau mai puţin complexă pre- 
cum şi de alte procese sufleteşti şi corporale. Astfel, atunci cînd o 
persoună se gîndeşte la utilitatea sau nocivitatea bicicletei. doreşte 
să bea o halbă cu bere sau se indignează la citirea într-un ziar, a 
unei informaţii false etc., este absolut limpede că astfel de stări 
întîmplătoare au o legătură extrem de slabă cu persoana respectivă 
şi prin dispariţia lor ea nu pierde nimic şi nu resimte o schimbare 
esenţială. Există însă şi un gen de stări sutleteşti din care, inde- 
pendent de conţinutul şi prilejul apariţiei lor, nu se poate desluşi 
mai deloc reacţia efectivă a celui care le încearcă şi. prin urmare, 
trebuie admis că ele nu-i aparţin decît în mod iluzoriu. Din această 
Categorie fac parte gîndurile, sentimentele şi dorinţele sugerate 
(prin hipnoză sau în alt fel) împreună cu acţiunile derivate din ele 
— cazuri dificil de explicat teoretic, dar incontestabile în reali- 
tatea lor. De altfel, pe lîngă asemenea stări ieşite din comun, este 
suficient să invocăm fenomenul de iresponsabilitate, confirmat de 
Ştiinţă şi de viaţă, care rezidă în aceea că faptele săvîrşite cu 
adevărat de anumite persoane nu li se impută. Întrucît o mare parte 
a unor asemenea acţiuni este determinată totuşi de reprezentările, 
sentimentele și pornirile corespunzătoare ale înfăptuitorului, 
acceptarea iresponsabilităţii este bazată pe supoziţia că anumite 
stări sufleteşti nu sînt resimţite ca fiind proprii celui care le 
trăieşte. 

Aşadar chiar şi în sfera trăirilor psihice interioare nu descope- 
rim decît o proprietate parţială şi relativă din acea „comoară“ 
căreia omul îi „încredinţează inima“!, dar care i se poate lua, pînă 
la acele stări ale lui apartenenţa cărora se dovedeşte cu totul 
aparentă. O relativitate similară se constată şi în sfera proprietăţii 
exterioare. Obiectul ei nemijlocit îl constituie la om propriul său 
corp, dar el îi aparţine în grade diferite: în acest sens există o dife- 
rentă între organe sau părţi ale corpului fără de care viaţa este 
imposibilă pe pămînt (ca, de pildă, capul sau inima), organe în 
lipsa cărora viaţa, deşi nesuprimată, îşi pierde farmecul („lumina 
ochilor“) şi, în sfîrşit, dintr-acelea a căror pierdere nu aduce vreo 
nenorocire (de pildă, un deget amputat sau o măsea scoasă, 
nemaivorbind de căderea unghiilor sau a părului). Dacă legătura 
reală a persoanei cu propriul ei corp este relativă şi neomogenă, 
nu există nici un temei real să declarăm proprietatea asupra cor- 
pulvi ca fiind absolută, sau inviolabilitatea corporală. Din punct 
de vedere moral însă, inviolabilitatea corporală a fiecăruia nu 
există în mod separat. ci este corelată cu norme de valabilitate 
generală şi deci incompatibilă cu încălcarea lor. Întrucît am nu 
numai dreptul şi datoria să rețin cu forţa pe cineva care ofensează 
o fiinţă neajutorată, sînt obligat să recunosc de partea celuilalt 
acelaşi drept şi aceeaşi datorie de a exercita asupra mea o violenţă 
fizică într-o împrejurare similară. Pe de altă parte, dacă termenul 
de proprietate este luat în sens riguros, ca jus utendi ct abutendi re 
sua (dreptul de a uza şi abuza de lucrul tău), atunci acest drept nu 
este recunoscut în mod necondiţionat de partea propriului nostru 
corp: şi sub acest raport, dreptul respectiv este limitat din raţiuni 
întemeiate privind bunul general, raţiuni care şi-au găsit expresia 
în codul penal din toate vremurile şi ţările. În cazul în care 
deplinătatea forţei fizice a omului este necesară, de pildă, pentru 
apărarea patriei, chiar şi cel mai mic „rău“ făcut corpului nostru, 
Cum ar fi tăierea unui deget, este calificat drept infracţiune. Dar şi 
în afara acestor împrejurări mai speciale, omul nu poate dispune 
de propriul său corp în deplină libertate. 

De altfel, oricare ar fi limitările de ordin moral sau social ale 
dreptului omului de a dispune de corpul său, această proprietate 


! Matei, 6, 21. Luca, 12, 34. (N. ed.) 

indiscutabilă se bazează oricum (la fel ca şi dreptul de a avea pro- 
priile stări sufleteşti) pe o relaţie naturală care se stabileşte în mod 
spontan între sine şi al său şi nu este pusă la îndoială. Cît priveşte 
lucrurile exterioare, motivul apartenenţei sau aproprierii lor de 
către o persoană sau alta nu este dat nemijlocit şi necesită o 
explicitare. Chiar şi în cazurile în care între o persoană şi un lucru 
există cea mai strînsă legătură, de pildă, între o haină indispen- 
sabilă şi cel care o poartă la un moment dat, problema proprietăţii 
rămîne totuşi nerezolvată, deoarece această haină poate fi proprie- 
tatea unei alte persoane sau poate fi pur şi simplu furată. Pe de altă 
parte, omul care trăieşte la Petersburg sau la Londra poate avea în 
Siberia Orientală o proprietate imobiliară pe care să nu o fi văzut 
niciodată şi nici să o vadă vreodată. Prin urmare, dacă existența 
legăturii strînse între persoană şi lucru nu garantează în nici un fel 
proprietatea (ca în primul caz), iar absenţa acestei legături (ca în 
cazul al doilea) nu o împiedică să existe, înseamnă că legătura 
reală nu are nici o importanţă. proprietatea lucrurilor necesitînd o 
întemeiere de ordin ideal. Conform definiţiei filozofice curente, 
proprietatea constituie o prelungire ideală a persoanei sau trans- 
ferul ei în lucruri. Dar în ce mod şi pe ce temei se realizează acest 
transfer al sinelui în altceva şi în virtutea cărui fapt acest altceva 
se transformă în al său? Acest lucru se obţine printr-un singur act 
de voinţă personală, care. în genere, este suficient numai pentru un 
transfer al dreptului în exerciţiu către o proprietate (prin testa- 
ment, donaţie etc.), dar nu şi pentru crearea dreptului însuşi. După 
opinia curentă, acest drept poate fi creat numai prin două 
modalităţi directe şi primare: prin luarea în posesie cu forţa şi prin 
muncă. Luarea în posesie în sens propriu, adică fără nici un efort 
depus (de pildă, militar) printr-o acaparare datorată unui act sim- 
plu de voinţă, creează un tip special de proprietate sau „dreptul 
primului ocupant“ (jus primi occupantis) exclusiv în acele cazuri 
excepţionale şi tot mai rar întilnite cînd ceea ce este acaparat nu 
aparţine nimănui (res nullius). 

Conform părerii comune, la baza proprietăţii stă munca. 
Produsele muncii noastre devin, fireşte, proprietatea noastră. Dar 
şi această bază este lacunară. Dacă ea ar fi suficientă, atunci ar tre- 
bui să admitem copiii ca proprietate a mamei care i-a zămislit şi 
crescut cu mari eforturi. Se impune în prealabil să limităm şi să 

excludem din categoria proprietăţilor fiinţele vii, ceea ce este 
posibil numai în lumina principiilor care nu au nimic comun cu 
sfera propriu-zis economică. Aici intervine însă o nouă dificultate 
şi mai mare. Proprietatea se extinde exclusiv asupra lucrurilor, iar 
baza ei, după cum se recunoaşte, o constituie munca prin care sînt 
ele produse. Toate ar fi bune dacă munca ar produce lucruri. În 
realitate, ea se finalizează în valoarea de întrebuințare (utilitatea) 
a lucrurilor, iar utilitatea, fiind o relaţie şi nu o realitate, nu poate 
deveni obiect al proprietăţii. Deşi în limbajul comun, extrem de 
simplu la începuturi, se vorbeşte în mod obişnuit despre diferite 
lucruri făcute de oamenii care muncesc, pînă şi omul neiniţiat în 
economia politică înţelege că lucrătorii introduc în obiecte numai 
acele schimbări care le conferă acestora însuşiri relativ noi şi 
corespunzătoare diferitelor nevoi umane. Că muncesc nu numai 
pentru alţii ci şi pentru ei înşişi. că aceustă muncă trebuie să satis- 
facă propriile lor nevoi — nu încape nici o îndoială. „Vrednic este 
lucrătorul de hrana sa“!:2 — iată axioma morală care nu poate ti 
contestată de nici un om cinstit. Dar pe ce se bazează dreptul 
muncitorului la proprietatea aşa-zisului produs al muncii? În reali- 
tate, munca în urma căreia se produce nu un lucru, ci numai O 
însuşire specială a acestuia, totodată indisociubilă de întregul lui, 
nu poute oferi dreptul de proprietate asupra a ceva pe care nu l-a 
produs şi care nu a depins de ea. În aceeaşi situaţie se află însă şi 
întreprinzătorul de care a depins numai munca muncitorului, nu şi 
realitatea produsului. 

Aşadar nu există o bază reală ca produsul muncii să devină pro- 
prietutea cuiva şi de aceea este necesar să apelăm la raţiuni de 
ordin ideal. 


IX 


În virtutea semnificației necondiționate a personalității, orice 
om are dreptul la mijloacele necesare unui trai decent, dar întrucît 
pentru om acest drept nu există decît sub formă de posibilitate, iar 
realizarea şi garantarea lui depind de societate, el are datoria co- 


1 Desigur, termenul de „hrană“ este folosit în sensul larg, explicitat 
mai sus. (N. a.) 


2 Matei, 10, 10. (N. cd.) 

respunzătoare de a fi util societăţii, de a munci în numele binelui 
general. Numai în acest sens munca constituie o sursă de propri- 
etate: cel ce munceşte are dreptul inalienabil la proprietatea asupra 
a ceea ce a fost cîștigat prin munca lui. Deoarece salariul este 
reglementat în anumite limite stabilite exclusiv de soctetate (de o 
putere centrală sau de un guvern) conform cerinţelor principiului 
moral (de a nu fi coborit sub nivelul minim) şi nu este preconizat 
cu exactitate absolută; deoarece. pe de altă parte, nevoile şi 
condiţiile de viaţă demnă reprezintă şi într-o societate normală o 
mărime variabilă, apare posibilitatea ca unele persoane să facă 
economii sau să acumuleze mijloacele materiale, adică să înjghe- 
beze un capital. Legătura reală vizibilă între om şi capital este şi 
mai slabă decît cea între muncitor şi produsul muncii lui, în 
schimb, mult mai pronunţată este o relaţie strînsă de tip ideal: prin 
esenţa lui (şi nu în funcţie de împrejurările particulare de înjehe- 
bare), capitalul ca atare constituie un produs pur al voinţei umane, 
căci de ea a depins iniţial dacă o parte din salariu va fi economisită 
sau cheltuită pentru nevoile curente. De aceea pe bună dreptate 
capitalul trebuie recunoscut prioritar drept proprietate!. 
Conceptul de proprietate implică ideea dreptului de a dispune 
liber de obiectul ei. Trebuie oare să fie lăsată neîngrădită această 
libertate, acoperind deopotrivă uzul şi abuzul de avuţie? Întrucît 
exercitarea oricărui drept devine posibilă numai cu condiţia 
gurantării lui de către societate, nu există nici un motiv ca ea să 
asigure dreptul la abuz personal care ar contraveni binelui gene- 
ral. Din faptul că orice om, conform principiului morul, se bucură 
de drepturi necondiționate şi inalienabile, nu reiese că orice act al 
voinţei lui ar fi expresia unui drept inviolabil. Dincolo de absenţa 
bazei raţionale, o asemenca permisivitate se anulează practic de la 
sine, căci o voinţă care încalcă orice drept s-ar dovedi la fel de 
inviolabilă şi, în consecinţă, nu s-ar mai păstra nici un drept invi- 


! Am indicat o sursă de capital recurgînd la cea mai simplă sch.mă 
uzuală. Dar, şi în condiţiile existenţei diverselor anomalii ce însoțesc 
apariţia şi formarea capitalului în fapt, importanţa voinței sau puterii 
practice a spiritului rămîne esenţială. Avînd în vedere că o avue puate fi 
şi irosită, însuşi faptul conservării ei constituie un merit vădit 2! i viijei 
celui care o realizează, merit care încetează în comparaţie cu incritel. de 
ordin superior, dar în absența lor are fără îndoială importa,.i: lui. (y. ^ò 

olabil, Iar dacă este permis şi chiar obligatoriu să-l împiedicăm pe 
om să abuzeze de forţa miinilor lui (ca în cazul unui omor), este 
de asemenea permis şi obligatoriu să-l oprim de la utilizarea 
abuzivă a propriei sale averi în detrimentul binelui general sau al 
justiţiei sociale!. 

Singura problemă este de a şti ce anume considerăm a fi un 
abuz care să reclame intervenţia puterii publice. În viziunea 
socialismului abuzul este identificat cu orice trecere a avuţiei 
dobîndite de o persoană în posesia altcuiva prin moştenire sau tes- 
tament. Un transfer al avantajelor economice către cei care nu au 
nici un merit în producerea lor este proclamat a fi o injustiţie 
esenţială şi sursă a tuturor calamităţilor sociale. Dar chiar 
moştenirea proprietăţii este însoţită de anumite inconveniente 
reale, ele devin ca şi inexistente în comparaţie cu latura pozitivă a 
acestei instituţii, izvorite din însăși firea omului. Lanţul neîntre- 
rupt al progresului omenirii se menţine prin succesiunea 
conştientă a verigilor lui. Ciîtă vreme viitoarea unitate atot- 
cuprinzătoare se află încă în. curs de desfăşurare, mersul ascendent 
în această direcţie reclamă o relaţie morală reciprocă între ge- 
neraţii, în virtutea căreia ele nu se succed pur şi simplu, ci se şi 
moştenesc. Fără transmiterea deliberată și voluntară a ceea ce a 
fost dobiîndit, succesiunea generaţiilor ar avea doar un caracter 
mecanic care s-ar rezuma, ca în cazul animalelor, la reproducerea 
vieţii anterioare. Creșterea necontenită a moștenirii spirituale este, 
desigur, cel mai important lucru, dar avînd în vedere numărul 
redus de oameni cărora le-a fost hărăzit să lase moştenire ge- 
neraţiilor viitoare ale umanităţii cuceriri durabile ale spiritului — 
în timp ce exigenţele morale sînt identice pentru toți —, marii 
majorităţi îi revine dreptul şi datoria să se îngrijească de 
îmbunătăţirea condiţiilor materiale de viață pentru urmaşii nemij- 


! În acest domeniu chiar şi dreptul roman, în ciuda accentelor lui indi- 
vidualiste, relativizează în mod esențial formula absolută sus-menţionată: 
propricias est jus utendi et abutendire sua quantenus juris ratio patitur — 
proprietatea este dreptul de a uza şi abuza de propriul său lucru în măsura 
în care v permite sensul (sau rațiunea) dreptului. Or, sensul dreptului 
impune tocmai limitarea arbitrariului individual în favoarea binelui ge- 
neral. (N. a.) 

lociţi. Cel care se dăruieşte viitorului lumii şi îl prefigurează în 
plan ideal este îndreptăţit să se reclame de la neimplicarea 
evanghelică. Pentru a imita un crin e nevoie de puritatea lui, pen- 
tru a imita păsările cerului e nevoie de înălțimea zborului lor. Iar 
cînd lipseşte una sau alta, neimplicarea cotidiană ne poate face 
asemănători nu unui crin sau unei păsări, ci mai degrabă unui ani- 
mal care, din nepăsare faţă de viitor. nu numai că sapă la 
rădăcinile stejarului binefăcători, dar se întîmplă să-şi devoreze şi 
propria progenitură. 

Cînd se pune problema unei instituţii construite pe principii 
ideale şi nu lipsită de moralitate, dar care nu depăşeşte însă un 
nivel mediu, moralistului serios nu-i este îngăduit să ignore acel 
adevăr incontestabil după care este mult mai greu pentru societate 
să se ridice deasupra acestui nivel decît să coboare sub el. Chiar 
dacă în intenţia socialismului şi a doctrinelor înrudite ar fi să facă 
din fiecare om un înger, lucrul acesta nu i-ar reuşi, în schimb este 
cu mult mai uşor să aduci o masă de oameni la starea gregară. A 
contesta în numele idealului moral necondiţionat condiţiile 
sociale necesare progresului moral înseamnă, în primul rînd, a 
confunda, în pofida logicii, demnitatea absolută şi perenă a ceea 
ce se află în curs de realizare cu demnitatea relativă a treptelor 
realizării ca proces desfăşurat în timp: în al doilea rînd, înseamnă 
a nu lua în serios idealul absolut care, desprins din condiţiile reale, 
devine o vorbă poală; în fine, în al treilea rînd, O asemenea into- 
leranţă şi francheţe aparent morală demască lipsa celei mai ele- 
mentare pomiri morale de milă, mai ales faţă de cei care au cea 
mai mare nevoie de ea — „faţă de aceşti mici“'?. A predica morala 
absolută contestînd toate instituţiile care o promovează, a pune o 
povară grea pe umerii slabi ai oamenilor obişnuiţi, este o treabă 
lipsită de logică, neserioasă şi imorală. 

Proprietatea moştenită reprezintă realizarea efectivă a relaţiilor 
morale în familie ca fiind cea mai restrînsă dar şi cea mai ra- 
dicală sferă socială. Averea moştenită întruchipează, pe de o parte, 
mila, dincolo de mormînt, a părinţilor faţă de copii, iar, pe de altă 
parte, constituie un real suport în venerarea memoriei părinţilor 


! A se compara cu fabula !ui I. Krilov, Porcul şi stejarul. (N. ud.) 
2 Matei, 10, 42; 18, 6; 25, 40. (N. ed.) 

decedați. De acest din urmă aspect — de importanţă primordială 
cel puţin în cazul proprietăţii funciare — este legat însă şi un al 
treilea element de ordin moral: atitudinea omului faţă de natura 
exterioară, respectiv faţă de pămînt. Pentru majoritatea oamenilor, 
această atitudine devine morală numai în contextul proprietăţii 
funciare moştenite, Nu-i este dat oricui să înțeleagă şi să iubească 
natura pămâîntească, dar oricine, fireşte, se ataşează de un colţ din 
pămîntul său natal, de mormintele dragi şi de leagănul copilăriei. 
Este o legătură morală care în acelaşi timp extinde solidaritatea 
umană cu natura materială şi creează astfel premise pentru spiri- 
tualizarea ei. Aici se află nu numai justificarea moştenirii proprie- 
tăţii (imobile) existente, ci şi motivul reglementării ei morale în 
viitor. Evident, nu este suficient să recunoaştem în proprietatea 
respectivă însuşirea ei ideală inerentă, mai este nevoie s-o consoli- 
dăm, s-o cultivăm, punînd-o la adăpost de precumpănirea — atit 
de firească în starea actuală a umanităţii — a pornirilor josnice în 
sfera intereselor egoiste. Este necesar să se pună piedici serioase 
în calea considerării pămîntului ca o unealtă pasivă de exploatare 
rapace şi să se interzică, în principiu, Înstrăinarea loturilor 
moştenite, suficiente pentru a menţine fn fiecare om atitudinea 
morală faţă de pămînt. Dar unii se pot întreba de unde să luăm, în 
condiţiile creşterii demografice, atîta pămînt încît să-l păstreze nu 
numai cei care-l aveau (măcar parţial), dar să le ajungă şi celor 
care nu-l aveau? Această obiecţie, în ciuda aparentei sale oportu- 
nităţi, se datorează fie unei judecăţi pripite, fie relei credinţe. A 
propune asigurarea loturilor neînstrăinabile pentru toţi şi fiecare 
ca o măsură necondiționată, specială şi de sine stătătoare, ar fi, 
desigur, o enormă aberaţie. Această măsură poate şi trebuie să fie 
luată numai în corelare cu o altă reformă care ar pune capăt unei 
gestionări rapace; ceea ce ar face ca în final pămîntul nu numai să 
nu ajungă pentru toţi, dar să nu fie îndeajuns nimănui. O dată cu 
adoptarea unei atitudini morale faţă de pămînt. atunci cînd el este 
îngrijit ca o fiinţă iubită, suprafaţa minimă a lotului, suficientă 
pentru fiecare om, poate fi redusă într-atita încît, fără să fie ofen- 
saţi cei înstăriți, pămîntul să ajungă şi pentru cei neînstăriţi. 

Cît priveşte înmulţirea nelimitată a oamenilor, ea nu se con- 
firmă prin nici o lege fizică şi cu atît mai puţin prin una morală. 
Bineînţeles, gestionarea normală este posibilă numai într-o fami- 

lie normală care se conduce după o asceză raţională şi nu după 
instincte trupeşti nemăsurate. Exploatarea imorală a pămîntului va 
continua atîta timp cît va continua exploatarea imorală a femeii. 
Este oare posibilă o atitudine cuvenită faţă de casa exterioară 
atunci cînd există o atitudine necuvenită faţă de casa interioară 
(așa este denumită soţia în Scriptură!:)? Este în stare un bărbat care 
îşi bate nevasta să îngrijească cum se cuvine pămîntul? Soluţia 
morală a problemei economice rezidă, în fond, în relaţia ei intrin- 
secă cu întregul program de viaţă al omului şi al umanităţii. 


X 


Aşa cum viața fiziologică este de neconceput în afara metabo- 
lismului, tot astfel viața socială este imposibilă fără schimbul de 
obiecte (şi de semne care le substituie). Mecanismul relaţiilor 
material-umane din această sferă importantă constituie obiectul de 
studiu al economiei politice, al dreptului financiar și comercial: 
filozofia morală îl abordează numai din punctul în care schimbul 
degenerează într-o fraudă. Aprecierea fenomenelor şi relaţiilor 
economice în sine, aşa cum o fac unii moralişti atunci cînd afirmă, 
de pildă, că banii reprezintă un rău, comerţul şi băncile trebuie des- 
fiinţate etc., denotă o naivitate de neiertat. Obiectele astfel pro- 
scrise sînt, desigur, neutre din punct de vedere moral — „obiecte 
intermediare“? —, ele devin bune sau rele în funcţie de calitatea şi 
finalitatea voinţei beneficiarului lor. Dacă trebuie să renunţăm la 
bani din cauza răului eventual pe care l-ar produce folosirea lor, 
atunci trebuie să renunţăm şi la darul vorbirii articulate, deoarece 
mulţi o utilizează pentru injurii, pălăvrăgeală şi pentru depunerea 
unor false mărturii; în mod.similar, ar trebui să renunţăm şi la foc 
din pricina incendiilor sau la apă din cauza inundaţiilor. În realitate 
însă bunii, comerţul şi băncile nu reprezintă un rău, ci devin sau, 
mai exact, sînt consecinţa unui rău deja existent şi cauza apariţiei 
unui rău atunci cînd nu servesc unui schimb necesar ci unei fruude. 

Rădăcina răului în acest caz, ca de altfel în toată sfera econo- 
micului, este una singură: trecerea interesului material de la statu- 


! Psalmii, 128, 3. (N. cd.) 
2 Soloviov utilizează expresia latină res mediae prin care stoicii 
desemnau lucrurile neutre din punct de vedere moral. (N. ed.) 

tul său auxiliar la unul dominant, de la condiţionat la autonom, 
transformarea lui din mijloc în scop. În sfera schimbului, din 
această rădăcină veninoasă se înalţă trei tulpini malefice: falsul, 
specula şi camăta. 

„În mod curent prin comerţ — citim în ultimul îndreptar al 
economiei politice — se subînțelege o îndeletnicire de cumpărare 
şi vînzare a mărfurilor cu scopul obţinerii unui profit“. Este 
simplă vorbărie să defineşti comerţul ca vînzare şi cumpărare a 
mărfurilor. principalul constînd în scopul acestei îndeletniciri 
care, aici, se reduce la profitul negustorului?. Dacă însă comerţul 
trebuie să fie neapărat profitabil, prin aceasta se justifică orice 
contrafacere avantajoasă a mărfurilor şi orice speculă reuşită. 
Dacă profitul constituie scopul comerţului, acelaşi scop îl 
urmăreşte, desigur, şi creditul de bani, iar întrucît creditul este cu 
atit mai profitabil cu cît dobinda este mai mare, se ajunge la justi- 
ficarea cămătăriei nelimitate. Din contra. admiţind că asemenea 
fenomene sînt anormale, trebuie să recunoaştem totodată că 
schimbul în genere şi comerţul pot deveni un mijloc de profit per- 
sonal numai atunci cînd ele sînt puse mai întîi în slujba societăţii, 
îndeplinesc funcţia socială de asigurare a binelui general. 

Din acest punct de vedere, anomaliile economice semnalate 
pot fi definitiv înlăturate numai o dată cu rădăcina lor morală. Se 
ştie însă că o creştere neîngrădită a plantei îi întăreşte şi rădăcina, 
o ramifică, iar dacă aceasta se află la mare adincime, atunci tre- 
buie tăiată mai întîi tulpina plantei. Lăsînd la o parte metafora, 
societatea normală, dincolo de lupta sa internă, pur ideală şi ver- 
bală, împotriva viciului cupidităţii, poate şi trebuie să stopeze cu 
fermitate, prin măsuri exterioare şi reale, această vegetație stu- 
foasă a cupidităţii fără margini în forma ei de falsificare comer- 
cială, speculă şi camătă. 

Contrafacerea mărfurilor, în speţă, a produselor de primă nece- 
sitate, ameninţă securitatea socială şi constituie nu numai o faptă 
imorală, dar şi o infracţiune penală. În unele cazuri acest fenomen 
este calificat astfel şi în prezent, se cere însă o mai mare perseve- 


! Isaiev A. A., Principii ale economiei politice, 1897, p. 430. (N. ed.) 
2 Bineînțeles, accastă definiţie nu o pun în sarcina autorului îndrep- 
tarului care reproduce aici opinia îndeobşte recunoscută. (N. a.) 

rentă în promovarea acestei opinii. După reformarea procesului 
penal şi a sistemului penitenciari, urmărirea insistentă a delictelor 
de acest gen aparte nu va fi mai dură, ci mai dreaptă. Totodată mai 
trebuie ţinut cont de două lucruri: în primul rînd, răul afectează în 
gradul cel mai înalt pe oamenii săraci, neşcoliţi şi oricum oropsiţi; 
în al doilea rînd, proliferarea neîngrădită a infracţiunilor de aceas- 
tă factură ca şi a tuturor celorlalte, nu-şi ofensează numai victi- 
mele, dar şi pe infractorii înşişi care pot găsi în toleranța excesivă 
din partea opiniei publice justificarea și încurajarea imoralităţii lor. 

Operațiunile financiare cu pseudovalori (aşa-zisa speculă) re- 
prezintă mai curînd o maladie socială decît o infracţiune indivi- 
duală, şi se impune interzicerea categorică a instituţiilor care între- 
tin această maladie. În ceea ce priveşte camăta, singurul mijloc 
eficient de suprimare a ei îl constituie dezvoltarea, pe tot teritoriul 
ţării, a instituţiei de credit normal, cu caracter filantropic, şi nu 
pentru profitul personal. 

Vorbind de relaţiile economice necesare în sferele muncii, pro- 
prietăţii şi schimbului, am apelat mereu la noţiunile de dreptate şi 
drept, aşa cum am procedat şi cu ocazia analizei chestiunii penale. 
Totodată prin dreptate şi drept se putea de mai multe ori înţelege 
acelaşi lucru. Cu toate acestea, noţiunea de dreptate exprimă o 
exigenţă pur morală şi deci de domeniul eticii, în timp ce dreptul 
desemnează o sferă specială a relaţiilor juridice. Să fie această 
deosebire rezultatul unei neînţelegeri sau îşi are ea un temei şi 
dacă da, în ce sens şi în ce măsură? Trecînd în cele ce urmează la 
analiza relaţiei morală-drept, fără a anticipa cîtuşi de puţin con- 
cluzia cercetării noastre, vom semnala doar cît de întinsă este aria 
problemei, căci noţiunea de drept antrenează în mod inevitabil un 
lanţ neîntrerupt de concepte precum legea, puterea, coerciţiunea 
legală, statul. Ele au fost deja implicate în analiza organizării 
relaţiilor sociale drepte, pentru că este limpede că o asemenea 
organizare nu se obține numai prin predici moralizatoare. 


1 Vezi capitolul al XV-lea. (N. a.) 


Capitolul XVII 
Morala şi dreptul 


| 


Însăşi esenţa principiului moral necondiționat luat ca poruncă 
sau imperativ (a fi desăvîrşit precum Tatăl cel Ceresc, sau a se rea- 
liza după chipul şi asemănarea lui Dumnezeu)! sugerează din 
capul locului existenţa în sfera moralei a unui element de relati- 
vitate. Căci este clar că apelul la desăvîrşire nu poate fi adresat 
decît celui care este nedesăvîrşit; obligîndu-l să devină ase- 
mănător fiinţei superioare, această poruncă presupune existenţa 
anterioară a unor stări inferioare şi caracterul gradual al înălțării. 
Ca să ne exprimăm în limbajul lui Hegel, principiul moral necon- 
diţionat sau binele desăvîrşit constituie pentru noi unitatea între 
sine şi altul său, sinteza absolutului şi relativului. Existenţa rela- 
tivului sau imperfectului ca ceva distinct de Binele absolut este o 
realitate incluctabilă, şi a o nega, a confunda cei doi termeni sau a 
afirma, prin exhibiţii dialectice şi elanuri mistice, identitatea lor 
— înseamnă să trişezi. Dar tot atît de falsă este şi atitudinea opusă 
şi anume circumscrierea relativului şi absolutului în două sfere cu 
totul distincte şi incomunicabile. In contextul acestui dualism, 
însuşi omul, la care aspirațiile absolute sînt strîns legate de con- 
diţiile relative, pare a fi întruchiparea unui nonsens. Singura con- 
cepţie pertinentă cerută de raţiunea și conştiinţa morală rezidă în 
recunoaşterea faptului că dualitatea reală între relativ şi absolut se 
rezolvă în unitatea deplină şi liberă (în nici un caz, în identitatea 
sau deosebirea găunoasă) prin intermediul perfecţionării morale 
reale, începînd cu piatra inertă pînă la „libertatea măririi fiilor lui 
Dumnezeu''2, 


! Facerea, 1, 27, Matei, 5, 48. (N. ed.) 
2 Romani, 8, 21. (N. ed.) 

Pe orice treaptă a vieţii, relativul este corelat cu absolutul ca un 
mijloc de perfecţionare reală universală, şi în acest sens mai puţin 
binele este îndreptăţit ca promisiune a unui bine sporit. Este în 
acelaşi timp o îndreptăţire a însuşi Binelui absolut care nu ar avea 
acest statut dacă nu ar fi susceptibil de a se corela sau de a înglo- 
ba în sine, într-un fel sau altul, toate relaţiile existente. Într-a- 
devăr, în nici un domeniu al realităţii accesibile nouă nu găsim 
aceşti doi termeni în separație sau în stare pură: pretutindeni prin- 
cipiul absolut îmbracă forme relative, iar relativul este intim legat 
de absolut şi se sprijină pe el, toată deosebirea constînd în pon- 
derea lor variabilă. 

Dacă două sfere sau genuri de relaţii existenţiale se despart şi 
se opun, şi numai uneia i se conferă semnificaţia de absolut, atunci 
putem spune dinainte că opoziţia însăşi este doar relativă, că 
fiecare sferă nu conţine nici absolutul, nici relativul pur, ci numai 
O legătură a lor de un tip aparte, care se deosebeşte după formă şi 
grad în funcţie de sfera respectivă, dar este identică în esenţa şi 
finalitatea ei; din raportarea acestor sfere la absolut rezultă 
lepătura pozitivă sau solidaritatea între ele. i 

În cadrul vieţii practice a umanităţii, între domeniul propriu-zis 
moral şi cel juridic există o vizibilă opoziţie care din vremurile 
străvechi (de la cinicii păgîni lu gnosticii creştini) pînă în zilele 
noastre este interpretată în afara oricărui raport; în timp ce moralei 
i se atribuie exclusiv o semnificaţie necondiționată, dreptul, ca 
fenomen pur convenţional, este respins total în numele unor 
comandamente absolute. Caracterul eronat al unei asemenea vi- 
ziuni se resimte imediat: fără să ne cantonăm în această impresie 
care uneori poate fi înşelătoure, filozofia morală ne obligă să 
abordăm relaţia reală dintre morală şi drept din punctul de vedere 
al Binelui absolut. Se justifică oare acest Bine şi în raport cu drep- 
tul? Oricine ia aminte la etimologie poate remarca faptul că 
răspunsul este cuprins chiar în termenii întrebării. În continuare 
vom face referiri şi la acest aspect filologic care însă, luat în sine, 
nu prefigurează soluţia problemei filozofice. 


II 


În prelegerile sale de drept comun profesorul N. S. Taganţev 
recurge, printre altele, la exemplul edictului prusac din 1739: 

„Dacă un avocat, un procuror sau cineva de acelaşi rang va 
îndrăzni el însuşi sau prin intermediul altcuiva să înmîneze 
Majestății Sale regale un memoriu, Majestatea Sa va binevoi să 
poruncească să fie spînzurată fără milă persoana respectivă. 
împreună cu cîinele său.“ 

Legitimitatea sau legalitatea acestui edict nu poate fi pusă la 
îndoială, dar tot atît de neîndoielnic este şi dezacordul lui cu 
cerinţele elementare ale dreptăţii, dezacord parcă anume accentu- 
at prin extinderea pedepsirii avocatului sau procurorului asupra 
cîinelui cu totul nevinovat. Asemenea cazuri, deşi mai puţin 
grăitoare, de neconcordanţă între dreptate şi drept constituie în 
istorie un lucru obişnuit. Ce atitudine trebuie să adoptăm şi de ce 
pante să ne situăm în confruntarea celor două principii de bază ale 
vieţii practice? Răspunsul, cred, este clar: exigenţele morale 
cuprind în sine acea oblipativitate lăuntrică necondiționată care 
poate lipsi cu desăvîrşire din instrucţiunile dreptului pozitiv. De 
aici pare a fi permisă concluzia că problema raportului dintre 
morală şi drept se rezolvă prin simpla negare a dreptului ca prin- 
cipiu imperativ al acţiunilor noastre; în conformitate cu aceasta, 
toate relaţiile umane ar trebui să se reducă la interacțiuni pur 
morale, iar domeniul relaţiilor şi determinărilor legislative ar tre- 
bui repudiat în întrepime. 

Concluzie pe cît de accesibilă, tot pe atît de superficială. Ple- 
cînd de la supoziţia existenţei unei opoziții absolute între morală 
şi drept, o asemenea „antinomie“ nu a supus niciodată unei critici 
aprofundate şi consecvente tocmai această supoziţie. 

Fenomenele legale din punct de vedere formal, de tipul edic- 
tului sus-menţionat, contrazic prea evident exigenţele morale. 
Dar nu cumva contrazic ele şi exigenţele dreptului însuşi? De 
posibilitatea unei asemenea contradicții între legalitate, for- 
mală a unor acţiuni şi esenţa dreptului cititorii îşi vor da mai bine 
seama dacă voi arăta pe baza unei întîmplări reale o contradicţie 
identică între caracterul moral-formal al acţiunii şi esenţa mo- 
ralei. 

Nu demult, aşa cum ne-au adus la cunoştinţă ziarele, în centrul 
Moscovei, pe strada Nicolski, pe lîngă capela Sfîntului Pante- 
limon, o gloată de oameni era cît pe aci să omoare, schilodind-o, 
o femeie bănuită de a fi îmbolnăvit un copil cu un măr vrăjit. Aceşti 

indivizi au acţionat fără să urmărească vreun scop meschin şi fără 
nici O judecată asupra celor întîmplate: ei nu aveau nici o ranchiună 
personală faţă de respectiva femeie şi nici un interes s-o ia la bătaie. 
Singurul lor mobil era convingerea că o crimă abominabilă precum 
otrăvirea unui copil nevinovat prin farmece trebuie să primească 
pedeapsa cuvenită. Prin urmare, nu putem tăgădui incidentului un 
caracter moral formal, deşi oricine va fi de acord cu noi că, în esenţa 
sa, el a fost categoric imoral. Dar dacă nelegiuirile revoltătoare care 
se săvîrşesc sub acţiunea unor mobiluri pur morale nu ne conduc la 
negarea moralei însăşi, pe ce temei unele decizii nedrepte, deşi 
legale, precum edictul prusac din 1739, să fie considerate suficiente 
pentru a respinge dreptul însuşi? Dacă în cazul crimei de pe strada 
Nicolski de vină este nu principiul moral, ci numai gradul scăzut de 
dezvoltare a conştiinţei morale la o gloată semisălbatică, atunci și în 
cazul aberantei legi prusace vina o poartă nu însăşi ideea de drept sau 
de lege, ci exclusiv o anumită deficiență a conştiinţei juridice la re- 
gele Friedrich Wilhelm. Nu aş insista asupra acestor cazuri dacă n-ar 
exista prostul obicei, tot mai practicat în ultima vreme și tocmai în 
domeniul juridic, de a trage concluzii general valabile, în pofida 
logicii, pe baza unor cazuri concrete izolate, 


UI 


Contradicţie şi incompatibilitate există cu adevărat nu între drept 
şi morală, ci între diferitele stări ale conştiinţei morale şi juridice. Iar 
că există şi în domeniul juridic şi în cel al moralității unele norme 
esențiale şi nestrămutate care nu depind de stările acestor relaţii şi 
nici de manifestările lor reale, acest lucru îl recunoaşte, involuntar, 
chiar duhul minciunii care atacă jurisdicţia recurgînd la sofisme: 


Se moştenesc prescripţii, legislații 

Asemeni unei boli ce n-are leac, 

Se tîrîie așa, prin generaţii, 

Schimbîndu-se mereu din veac în veac: 
Raţiunea-n nebunie, iar fapta bună-n plagă! 
Vai ţie, dacă eşti nepot apoi! 

Jar dreptul, ce se naște-n pas cu noi, 

Păcat! nicicînd n-ajunge în cumpănă să tragă.! 


! Goethe, Faust, op. cit, p. 99. (N. t.) 

Mefisto în persoană recunoaşte acest drept natural deplîngînd 
doar ignorarea lui!. În realitate însă toate dezbaterile asupra 
relaţiilor juridice sînt axate tocmai pe acest drept. Nici o faptă de 
competenţa dreptului şi nici o aplicare concretă a acestuia nu pot 
fi judecate şi evaluate decît în lumina unei idei generale asupra 
dreptului sau normei lui. La o asemenea idee sau normă recurge 
chiar Mefisto atunci cînd afirmă că unele drepturi şi legi raţionale 
şi binefăcătoare au devenit iraționale şi răufăcătoare. Totuşi el are 
în vedere numai O latură a chestiunii şi anume așa-zisul conserva- 
torism al dreptului. Şi acest fenomen îşi are raţiunile sale, iar 
inconvenientele izvorîte din el pe care Mefisto le invocă în exclu- 
sivitate sînt înlăturate datorită unui alt fenomen (pe care duhul 
minciunii, avînd temeiurile sale, nu-l pomeneşte) şi anume acela 
de ridicare treptată a conștiinței juridice şi de îmbunătăţire efec- 
tivă a dispoziţiilor dreptului. Acest progres neîndoielnic în dome- 
niul dreptului poate fi demonstrat chiar pe baza exemplului legii 
nedrepte pe care l-am folosit mai sus, şi nu numai în sensul că 
legile de tipul edictului din 1739 au devenit absolut inaplicabile în 
toate ţările europene — tot aşa cum pedeapsa capitală chiar pen- 
tru cele mai grave și indubitabile crime este de mult înfierată de 
exponenţii conştiinţei juridice avansate —, ci și în sensul că acest 
edict reprezintă un progres incontestabil în comparaţie cu ordinea 
de drept anterior dominantă în acelaşi Brandenburg sau în aceeaşi 
Pomoranie, ca de altfel şi în restul Europei, cînd orice baron pu- 
temic putea să omoare liniştit oameni paşnici fie din răzbunare 
personală, fie cu intenţia de a intra în posesia averii lui. În timpul 
domniei tatălui lui Friedrich cel Mare nici un om nu putea fi pri- 
vat de viaţă decît la porunca regelui care nu urmărea nici el vreun 
scop personal sau meschin: formulînd edictul, Friedrich-Wilhelm 
era Într-adevăr preocupat doar de a pune capăt intrigilor şi calom- 
niilor sub ameninţarea cu execuţia şi nu de o reală luare a vieţii 
avocaţilor, procurorilor şi cîinilor. Prin actele lor de violenţă 
baronii erau, fără îndoială, ucigaşi și tîlhari, în timp ce regele 


! Dincolo de sensul explicit, se poate desluși în această remarcă şi o 
anticipare a prigoanei la care, un sfert de veac după moartea lui Goethe, 
a fost supusă ideea dreptului natural în ştiinţa juridică. În prezent sînt 
semne de încetare a acestei prigoane. (N. a.) 

acţiona, chiar şi formulînd revoltătorul edict, ca apărător al legii fie 
chiar şi la un nivel destul de scăzut al conştiinţei juridice. 

Dar însăşi distingerea nivelelor, progresul real al dreptului, 
gravitarea insistentă a reglementărilor în jurul normelor de drept 
corespunzătoare, deşi neidentice cu exigenţele morale, demon- 
strează destul de clar că între aceste două principii există nu numai 
un raport negativ şi că nu este permis, tocmai din punctul de vedere 
al moralei, să ne debarasăm de întregul domeniu al fenomenelor 
juridice printr-un simplu procedeu facil de negare sterilă. 


IV 


Relaţia reciprocă între moralitate şi drept constituie una dintre 
problemele radicale ale filozofiei practice. Este vizată în fond 
legătura dintre conştiinţa morală ideală şi viaţa reală; de înţele- 
gerea acestei legături pozitive depinde vigoarea şi eficacitatea 
conştiinţei morale înseși. Între binele ideal şi realitatea rea se in- 
terpun dreptul şi legea care contribuie la înfăptuirea binelui şi la 
limitarea, îndepărtarea răului. Dreptul şi exponentul lui — statul 
— determină organizarea reală a vieţii morale în cadrul întregii 
umanităţi, şi dacă am adopta o atitudine negativă faţă de drept ca 
atare, propovăduirea morală, lipsită de mijloace şi repere obiec- 
tive într-un mediu impropriu, ar degenera, în cazul cel mai bun, 
într-o trăncăneală iar dreptul însuşi, ale cărui concepte şi instituţii 
formale s-ar înstrăina complet de principiile şi scopurile lor 
morale, şi-ar pierde temeiul necondiţionat și, fond, nu s-ar deose- 
bi cu nimic de arbitrariu. 

De altfel, pentru separaţia totală a dreptului de moralitate ar fi 
fost nevoie să renunţăm la însuși cuvîntul omenesc care în toate 
limbile relevă fără posibilitate de tăgadă legătura intrinsecă, radi- 
cală între aceste două concepte. Conceptul de drept şi noţiunea 
corelativă de datorie aparţin în aşa măsură domeniului ideilor 
morale încît le pot exprima în mod direct. Oricine înţelege şi este 
de acord cu astfel de afirmaţii de ordin etic: sînt conştient că am 
datoria de a mă abţine de la tot ceea ce este ruşinos, sau, altfel 
spus, recunosc că demnitatea umană (în persoana mea) are drep- 
tul la respectul meu; pe cît îmi stă în putinţă. sînt dator să-mi ajut 
aproapele şi să slujesc binele general, semenii mei şi societatea în 
ansamblu au adică dreptul la ajutorul meu şi la serviciile mele; în 

fine, sînt obligat să-mi pun voinţa în acord cu ceea ce consider 
drept suprem şi necondiţionat sau, cu alte cuvinte, acest suprem şi 
necondiţionat are dreptul la o atitudine religioasă din partea mea 
(suportul iniţial al oricărei veneraţii a zeilor). 

Nu există atitudine morală care să poată fi exprimată corect și 
accesibil în termeni juridici. Ce poate fi aparent mai străin de 
cuprinsul juridicului decît iubirea pentru duşmani? Și totuşi dacă 
legea morală supremă mă obligă să-i iubesc pe duşmani!, este 
evident că ei au dreptul la iubirea mea. Dacă nu le ofer iubirea mea, 
mă port nedrept, încălcînd adevărul. Iată singurul termen care ex- 
primă unitatea esenţială între principiul juridic şi cel moral?. Căci 
dreptul nu este altceva decît expresia adevărului, iar, pe de altă 
parte, la adevăr sau dreptate, adică la ceea ce se cuvine şi e corect 
în sens etic, se reduc toate virtuţile?. Şi nu este vorba de o identi- 
tate accidentală a termenilor, ci de omogenitatea esenţială şi 
legătura intrinsecă a înseşi înţelesurilor lor. 

Desigur, de aici nu rezultă suprapunerea sferelor dreptului şi 
moralei şi nici confundarea noţiunilor juridice cu cele etice. 
Incontestabil rămîne doar faptul că între aceste două decenii există 
o strânsă legătură lăuntrică pozitivă care nu ne permite să negăm pe 
unul din ele în favoarea celuilalt. Se pune întrebarea: în ce anume 
constă această legătură şi prin ce se deosebesc aceste domenii? 


V 


Vorbind despre dreptul moral şi datoria morală, eliminăm orice 
idee cu privire la opoziția radicală sau incompatibilitatea între 
principiile morale și cele juridice; pe de altă parte, evidențiem 
deosebirea esenţială dintre ele, deoarece prin desemnarea cutărui 








t Matei, 5, 44. (N. ed.) 

2 În toate limbile, noțiunile juridice şi etice sînt exprimate prin cuvinte 
fie identice, fie derivate din aceeaşi rădăcină. Rusescul dolg ca şi latines- 
cul debitum (de unde îranjuzescul devoir), precum şi nemţescul Schuld 
au, deopotrivă, o semnificaţie morală şi juridică; dike şi dikaiosyne, jus şi 
Justiția aidoma cuvîntului rusesc pravo și pravda, cuvîntului nemţesc 
Recht şi Gerechtigkeit, englezescului right și riehteosnoss delimitează 
aceste două semnificaţii exclusiv cu ajutorul flexionării; a se compara 
cuvintele din ebraiecă fédek şi ț'dakă. (N. a.) 

3 Vezi mai sus, prima paste a capitolului „Despre virtuți“. (N. a.) 


MORALA ŞI DREPTUL 419 


drept (de pildă, dreptul duşmanului meu la dragostea mea) ca fiind 
în exclusivitate moral, am presupus deja existenţa a încă unui 
drept — în afară de cel moral — în sens mai restrîns, adică drep- 
tul ca atare pe care determinarea morală nu îl defineşte direct şi 
nemijlocit. Într-adevăr, dacă comparăm datoria de a ne iubi 
duşmanii şi dreptul lor corespunzător la iubirea noastră, cu dato- 
ria de a ne achita poliţa la timp sau de a nu-i ucide şi nu-i fura pe 
semenii noștri şi, respectiv, dreptul lor de a nu fi ucişi şi tîlhăriţi, 
constatăm o deosebire între aceste două genuri de raporturi. 
Numai cel de al doilea este de competenţa dreptului în sensul lui 
propriu sau restrîns. 

Deosebirea se reduce în acest context la trei momente: 

l. Exigenţa pur morală de tipul dragostei față de duşmani este 
în fond nelimitată, atotcuprinzătoare, presupunînd o perfecţiune 
morală sau cel puţin o aspirație nelimitată la perfecţiune. Orice 
limitare, în principiu acceptată, este potrivnică naturii poruncii 
morale şi îi subminează demnitatea şi importanţa: cine renunţă în 
principiu la un ideal necondiţionat, renunţă la însăşi morala și 
părăseşte tărîmul ei. În opoziţie cu aceasta, legea strict juridică 
este limitată prin esenţa sa, aşa cum reiese clar din toate cazurile 
aplicării ei: în loc de desăvîrşire ea nu reclamă decît un nivel 
minim de dezvoltare morală, suficient doar pentru oprirea unor 
porniri de reavoinţă. Opoziția însă nu echivalează cu contradicţia 
care ar conduce la o confruntare reală. Sub raport morul, nu se 
poate tăgădui faptul că cerința de a plăti corect datoriile, de a înfrî- 
na pornirile ucigaşe, de jaf etc. vizează totuşi binele, fie şi sub 
forma lui elementară, şi nu răul. Totodată, dacă avem datoria să-i 
iubim pe duşmanii noştri, cu atît mai mult sîntem datori să 
respectăm viaţa şi averea tuturor semenilor noştri. Fără satisfa- 
cerea acestor cerinţe elementare nu pot fi îndeplinite comanda- 
mentele superioare. Sub raport juridic, o lege din codul penal sau 
Civil, deşi nu implică perfecțiunea morală şi nici nu o neagă, 
interzicînd oricui să ucidă şi să înşele, nu poate şi nici nu are 
nevoie să împiedice pe cineva să-şi iubească duşmanii. Astfel, în 
acest punct (pe care unele doctrine etice îl proclamă drept singu- 
rul important) relaţia între cele două principii ale vieţii practice 
poate fi formulată într-un singur mod: dreptul constituie limita de 
jos a moralei sau nivelul ei minimal. 

2. Din caracterul nelimitat al cerinţelor pur morale decurge și 
cea de a doua deosebire care rezidă în faptul că îndeplinirea lor nu 
este neapărat determinată şi epuizată de anumite manifestări exte- 
rioare sau acte fizice. Porunca dragostei faţă de duşmani nu indică 
(decît cu scopul exemplificării) ce anume trebuie făcut în numele 
ei, ce fel de acte exterioare sînt admise şi de ce fel de acţiuni tre- 
buie să ne ferim. Dar şi atunci cînd sîntem nevoiţi să ne exprimăm 
dragostea prin anumite gesturi, porunca nu e pînă la capăt împli- 
nită, pentru că ea, fiind expresia desăvîrşirii absolute, cere 
acţiunea unei împliniri nelimitate. În opoziţie cu aceasta, legea ju- 
ridică prescrie sau interzice acţiuni exterioare bine determinate şi, 
fără să pretindă ceva în plus, este satisfăcută de săvîrşirea sau 
nesăvîrşirea lor. Dacă am reuşit să fac rost de bani ca să mă achit 
faţă de creditor, dacă nu am ucis şi nu am jefuit pe nimeni, legea 
a fost respectată de mine şi nu mi se cere mai mult. Nici în cadrul 
acestei opoziții între legea morală şi legea juridică nu există o con- 
tradicţie: cerința disponibilităţii morale nu numai că nu exclude 
faptele exterioare, ci, dimpotrivă, le presupune ca probă sau justi- 
ficare a ei: nimeni nu va crede în milostivenia unui om, dacă ea nu 
se materializează în acţiuni de binefacere exteriorizată. Pe de altă 
parte însă nici prescripţia anumitor acţiuni nu ignoră stările inte- 
rioare corespunzătoare, deşi nu le reclamă în mod imperios. Legea 
morală şi legea juridică ţin deopotrivă de fiinţa lăuntrică a omului, 
de voinţa lui. dar cea dintii angajează voinţa în totalitatea şi uni- 
versalitatea ei. iar cea de a doua vizează doar exprimarea ei 
parţială prin anumite fapte reale care să reprezinte obiectivul pro- 
priu al dreptului cum ar fi, de pildă, inviolabilitatea vieţii şi avuţiei 
oricărui om, Importantă, din punct de vedere juridic, este tocmai 
expresia obiectivă a voinţei noastre materializate în întreprinderea 
unor acţiuni sau în abţinerea de la ele. Iată o altă particularitate 
esenţială a dreptului şi, dacă iniţial l-am definit ca un minim de 
moralitate, acum putem lărgi această definiţie formulînd-o astfel: 
dreptul impune realizarea unui anumit minim al binelui sau — 
ceea ce este acelaşi lucru — înlăturarea parţială a răului, în timp 
ce obiectivul propriu al moralei nu se referă la realizarea exterioară 
a binelui, ci la existenţa lui în sufletul omului. 

3. Din cea de a doua deosebire rezultă o a treia. Exigenţa desă- 
vîrşirii morale ca stare lăuntrică presupune liberul consimţămînt, 

orice constrîngere, nu numai fizică ci şi psihologică, fiind în fond 
indezirabilă şi imposibilă. Dimpotrivă, realizarea unei anumite 
ordini de drept admite constrîngerea, fie ea directă sau indirectă, 
Şi înfăptuirea exterioară a unei stări — de pildă, securitatea soci- 
etăţii — constituie scopul nemijlocit şi manifest al legii, pentru că 
nici un om de bună credinţă nu s-ar apuca să ne convingă că doar 
printr-un dialog persuasiv s-ar putea pune capăt dintr-odată tutu- 
ror crimelor, escrocheriilor etc. 


VI 


Prin reunirea celor trei particularităţi obținem următoarea defi- 
niţie a dreptului raportat la morală: dreptul este o exigzenţă coerci- 
tivă de realizare a binelui minimal sau a ordinii care contracarează 
anumite manifestări ale răului. 

In acest context se pune întrebarea: pe ce se bazează o. aseme- 
nea exigentă şi este oare ordinea impusă compatibilă cu ordinea 
morală care, probabil, exclude prin esenţa ei orice constrîngere? 
Din moment ce binele desăvîrşit se afirmă în conştiinţă ca un 
ideal, de ce să nu lăsăm pe fiecare om să-l realizeze în mod liber 
şi în limitele posibilităţilor lui? Ce rost are ca minimul de morali- 
tate impus să fie ridicat la rang de lege, dacă maximul ei se cere a 
fi realizat în mod liber? De ce să poruncim ameninţător: să nu 
ucizi, cînd trebuie să sfătuim cu blîndeţe: nu te mînia?! 

Afirmațiile de mai sus ar fi îndreptăţite dacă obiectivul moralei 
ar fi de ordin teoretic şi binele desăvirșit ar fi compatibil cu impa- 
sibilitatea egocentrică sau cu nepăsarea faţă de suferinţele seme- 
nilor. Întrucît însă noţiunea de bine include obligatoriu principiul 
altruismului laolaltă cu acţiunile pe care le reclamă, ca de pildă 
compasiunea faţă de nenorocirea altuia, îndemnîndu-ne să-l ferim 
de rău, datoria morală nu poate fi nicidecum limitată la conştiinţa 
şi la proclamarea idealului desăvirşit. Este în ordinea firească a 
lucrurilor — care chiar dacă nu trebuie aprobată, ar fi o naivitate 
s-o ignori — ca în timp ce unii ar aspira cu bună ştiinţă la idealul 
suprem şi la o despătimire progresivă, alţii s-ar exercita ne- 
stingherit în comiterea a tot felul de crime şi. bineînţeles, în exter- 
minarea celor dintii înainte ca ei să fi înaintat prea mult pe calea 


! Matei, 5, 21. (N. ed.) 

desăvîrşirii lor morale. Dar, independent de aceasta, chiar dacă 
oamenii de bună credinţă ar fi salvaţi printr-un miracol de la exter- 
minarea iniţială de cei răi, ei înşişi s-ar dovedi insuficient de buni, 
pentru că s-ar mulţumi cu vorbele frumoase despre bine în loc să-şi 
scoată aproapele din ghearele ucigătoare ale răului. 

Interesul moral reclamă libertatea individuală ca pe o condiţie 
fără de care este imposibilă demnitatea umană şi. dezvoltarea 
morală superioară. Dar omul nu poate trăi şi deci nu-şi poate cul- 
tiva libertatea şi moralitatea decît în condiţiile de viaţă oferite de 
societate. Astfel, interesul moral cere ca libertatea individuală să 
nu contrazică aceste condiţii de viaţă. Acestui obiectiv nu-i poate 
Sluji idealul perfecțiunii morale care rămîne la latitudinea indi- 
vidului, deoarece acest ideal oferă scopului practic 'deopotrivă şi 
prea mult — în ordinea exigenţelor, şi prea puţin — în ordinea 
împlinirii sale. De la cel care îl acceptă, acest ideal cere iubirea de 
duşmani, dar pe cel care nu-i acceptă exigentele, nu-l poate obliga 
să se abţină nici măcar de la ucidere sau jaf. Şi dacă un moralist 
spune pe șleuu: nu trebuie să te abţii de la delicte dacă nu o faci de 
bunăvoie, el comite în mod vădit o nedreptate, pentru că uită să 
ceară în această privinţă părerea victimelor şi a familiilor lor, ca şi 
cum ofensa suportată de ei ar determina totodată și privarea lor 
definitivă de orice drept. Or, legea morală este dată omului pentru 
a „trăi prin ea"! şi, fără existenţa societăţii umane, morala s-ar 
transforma într-un concept abstract. Viaţa societăţii depinde însă 
nu de perfecțiunea unora, Çi de securitatea tuturor. O atare securi- 
tate, nefiind garantată de însăşi legea morală și practic inexistentă 
la indivizii dominați de instincte antisociale, este ocrotită de legea 
coercitivă care dispune de o forţă reală şi asupra acestora. A invo- 
ca în acest caz puterea binefăcătoare a Providenţei, căreia i s-ar 
pretinde să-i potolească şi să-i înţelepțească pe toţi ticăloşii şi ne- 
bunii, ar fi cel puţin un sacrilegiu: este un păcat să încarci pe 
Dumnezeu cu o misiune care poate fi îndeplinită cu succes de 
către justiţie. 

Aşadar principiul moral impune ca oamenii să se desăvîrşească 
în mod liber; pentru aceasta este nevoie de societate care însă nu 
poate exista dacă fiecare este lăsat să-şi ucidă şi să-şi jefuiască 


1 Romani, 5, 5; Galateni, 3, 12. (N. ed.) 


MORALA ŞI DREPTUL 423 


după bunul plac şi fără opreliști semenii; prin urmare, legea 
coercitivă care împiedică reaua voinţă să ajungă la asemenea ma- 
nifestări extreme cu efecte distrugătoare pentru societate consti- 
tuie condiția necesară a desăviîryirii morale şi, luată ca atare, este 
impusă de însuşi principiul moral, fără să fie expresia lui directă. 

Să presupunem că morala superioară (din punctul de vedere al 
ascezei) îmi cere să rămîn nepăsător în faţa perspectivei de a fi 
ucis, mutilat sau jefuit. Aceeaşi morală superioară însă nu-mi per- 
mite (din punctul de vedere al altruismului) să fiu nepăsător faţă 
de şituaţia în care semenii mei devin nestingherit şi ucigaşi şi 
ucişi, și jefuitori şi jefuiţi, în care societatea, indispensabilă pen- 
tru viaţa şi evoluţia omului, este ameninţată de pericolul dis- 
trugerii. O asemenea nepăsare ar fi un simptom al morţii morale. 

Pentru a fi realizată, revendicarea libertăţii individuale implică 
restrîngerea ei în măsura în care această libertate, în starea dată a 
umanităţii, este incompatibilă cu existenţa societăţii sau cu binele 
general. Cele două interese, opuse în plan abstract, la fel de obli- 
gatorii în plan moral, coincid în viaţa de toate zilele. La intersecţia 
lor se naște dreptul. 


VII 


Principiul dreptului poate fi abordat în mod abstract şi atunci se 
prezintă doar ca expresia directă a dreptăţii: afirm libertatea mea 
ca pe un drept, întrucît recunosc libertatea celorlalţi ca pe un drept 
al lor. După cum am văzut însă, noţiunea de drept cuprinde în mod 
necesar un element obiectiv, şi anume exigenţa realizării: este 
necesar ca dreptul să aibă totdeauna puterea de a se înfăptui, res- 
pectiv ca libertate a celorlalţi. independent de recunoaşterea mea 
personală, adică de propriul meu simţ al dreptăţii, să aibă capaci- 
tatea de a aduce libertatea mea la nivelul libertăţii lor, Această exi- 
genţă a dreptăţii coercitive este degajată din ideea bunului general 
sau a interesului obştesc — altfel spus, din obiectivul realizării 
binelui pentru care este imperios necesar ca dreptatea să fie o 
realitate şi nu numai o idee. Gradul și modalitatea de înfăptuire 
depind, evident, de starea conştiinţei morale într-o societate dată 
şi de celelalte condiţii istorice. În acest mod, dreptul natura! se 
transformă în drept pozitiv şi se defineşte, sub acest unghi de 
vedere, în felul următor: dreptul este o determinare, istoriceşte 

flexibilă, a echilibrului necesar între două interese morale — al 
libertății individuale şi al bunului general. 

Ar fi o confuzie terminologică primejdioasă să credem că drep- 
tul urmăreşte nivelarea materială a intereselor particulare. Acest 
aspect nu intră în preocupările dreptului ca atare. Dreptul se 
interesează exclusiv de cei doi poli principali ai vieţii umane: de 
libertatea persoanei şi de bunăstarea societăţii. Limitîndu-se în 
acest fel şi neintroducînd elementul său coercitiv în relaţiile par- 
ticulare, dreptul serveşte mai bine chiar morala. Căci omul trebuie 
să fie moral în mod liber, iar pentru aceasta este necesar să aibă o 
oarecare libertate de a fi imoral. În anumite limite, dreptul îi 
garantează acest gen de libertate fără să-l îndemne cîtuşi de puţin 
să profite de ea. Dacă un creditor nu ar fi în posesia dreptului 
coercitiv de a-şi încasa banii de la debitor, el nu ar mai avea posi- 
bilitatea să renunţe, printr-un gest moral liber, la acest drept şi să-i 
ierte omului sărac datoria. Pe de altă parte, numai garanţia 
împlinirii forțate a obligaţiei liber asumate îi conservă debitorului 
libertatea şi egalitatea de drepturi în raport cu creditorul: el 
depinde nu de voinţa acestuia din urmă, ci de propria sa decizie şi 
de legea generală. In acest caz interesul libertăţii individuale coin- 
cide cu interesul binelui moral, întrucît fără garantarea con- 
tractelor liber încheiate nu este posibilă o convieţuire corectă. 

Suprapunerea celor două interese morale este şi mai evidentă în 
domeniul dreptului penal. Este limpede că libertatea fiecărui om 
sau dreptul lui natural la viaţă şi la perfecţionare ar rămîne o vorbă 
goală dacă ar depinde de capriciul oricui ar avea chef să-şi ucidă 
sau mutileze semenul, ori să-l lipsească de mijloacele de existenţă. 
Dacă avem dreptul moral să ne apărăm propria libertate şi securi- 
tate faţă de pornirile voinţei rele ale unui străin, este de datoria 
noastră morală să venim în ajutorul altor oameni aflaţi în aceeaşi 
situaţie. O atare datorie generalizată se împlineşte în folosul tutu- 
ror tocmai de către legea penală. 

Coerciţia juridica în acest domeniu, protejînd libertatea oame- 
nilor paşnici, lasă însă suficient cîmp liber pentru manifestarea 
pomirilor dăunătoare şi nu constrînge pe nimeni să fie virtuos. Un 
om rău îşi poate srăta răutatea, dacă vrea, prin injurii, intrigi, 
clevetire, certuri etc. Dar numai atunci cînd reaua-voinţă lezează 
drepturile publice cc saruta ale oamenilor, ameninţă securitatea 

societăţii înseşi, numai atunci libertatea răului trebuie să fie limi- 
tată de interesul bunului general care coincide cu interesul liber- 
tăţii cetăţenilor paşnici. În interesul libertăţii, dreptul permite 
oamenilor să fie răi şi nu intervine în opțiunea lor liberă între bine 
și rău; numai în interesul bunului comun dreptul îl împiedică pe 
omul rău să devină criminal primejdios pentru însăşi existenţa 
societăţii. Sarcina dreptului constă nu în transformarea lumii 
împotmolită în rău în Împărăţia lui Dumnezeu, ci exclusiv în pre- 
venirea preschimbării ei înainte de vreme în infern. 

Umanitatea a fost şi este întrucîtva ameninţată din două direcţii 
de un atare infern prematur. Dat fiind că o societate normală care 
se dezvoltă şi se perfecţionează în condiţii de securitate şi demni- 
tate este determinată de echilibrul perfect între interesul individual 
şi cel comunitar, anomaliile nefaste pentru ea pot izvori fie din 
preeminenţa arbitrariului individual care destramă solidaritatea 
socială, fie, din contra, din precumpănirea tutelării sociale care 
descurajează personalitatea umană: prima anomalie ameninţă cu 
infemul incandescent al anarhiilor, cea de a doua — cu infernul 
glacial al despotismului, adică cu aceeaşi anarhie şi acelaşi arbi- 
trar, dar concentrat şi apăsînd din exterior. 

De bună seamă, în procesul istoric echilibrul între forţele libere 
individuale şi forţa comunitară a orînduirii sociale este mobil şi 
oscilant, însumînd o mulţime de acte de încălcare şi de restituţie. 
Dar însuşi faptul că sesizăm aceste oscilaţii arată destul de clar că 
mai presus şi independent de ele funcţionează anumite norme 
ineluctabile care reglementează relaţiile de ordin individual şi 
social, că există, de asemenea, limite constante care au ca izvor 
însăşi esenţa moralității şi a dreptului şi care pot fi depăşite într-o 
direcţie sau alta fără consecinţe nefaste pentru societate. În acest 
sens, limita cea mai generală şi importantă trebuie considerată 
aceea care restrînge acţiunea coercitivă a instituţiilor publice doar 
la sfera reală a binelui practic, lăsînd restul — universul lăuntric 
sau spiritual al omului — pe seama indivizilor şi a comunităţilor 
libere (neconstriîngătoare). Apărarea vieţii şi avuţiei tuturor oame- 
nilor de atentatul duşmanilor externi şi interni, iar ulterior şi asi- 
gurarea pentru toţi a subvenţiei necesare pentru instruirea, asis- 
tența medicală, aprovizionarea, împreună cu instituţiile specia- 
lizate (căile de comunicaţie, poşta etc.) — iată un bine practic care 

poate şi trebuie să fie înfăptuit prin intermediul forţei organizate a 
societăţii, obligată în acest scop să impună persoanelor particulare 
anumite restricţii şi „servituţi“. Caracterul coercitiv propriu-zis al 
acestor restricții este doar facultativ, deoarece nu încape îndoială 
că acela care, de pildă, se abtine fără efort de la infracţiuni nu resim- 
te personal nici un fel de frustrare din partea instituțiilor jude- 
cătoreşti şi penitenciare. În genere, toate restricţiile determinate de 
organizarea necesară a forţelor sociale contravin libertăţii perso- 
nale la fel de puţin ca şi obligaţia de a plăti un obiect cumpărat sau 
de a-mi lua umbrela dacă nu vreau să mă plouă. 

Principala proprietate a binelui determinat de ordinea de drept 
a societăţii o constituie nu obligativitatea (ea nu este decît o posi- 
bilă consecinţă), ci obiectivitatea nemijlocită a ceea ce este în joc. 
Aici e important, înainte de toate, ca unele lucruri să fi avut Joc, 
iar altele nu. Este important să fie asigurată apărarea de străinii 
sălbatici care nu trebuie să fie lăsaţi să-ţi ardă şi să-ţi devasteze 
satele şi oraşele, este important ca turbulenţii să nu ucidă şi 
jefuiască pe cine întîlnesc în cale; este important ca populaţia să 
nu fie victima bolilor, ca tuturor să le fie accesibile condiţiile de 
instruire şi dezvoltare intelectuală. 

Caracterului exterior al unor asemenea bunuri necesare îi cores- 
punde modul la fel de exterior al obţinerii lor care admite anumite 
restricții cînd acestea sînt inevitabile. Pentru activitatea practică a 
judecătoriilor, spitalelor şi şcolilor este absolut indiferent dacă ele 
au fost construite din donaţii benevole sau obligatorii. Dar se poate 
oare afirma acelaşi lucru referitor la bunurile spirituale? Întrebarea 
însăşi îşi pierde sensul prin faptul că bunurile spirituale, prin natu- 
ra lor, nu pot fi impuse. În cele din urmă omul dispune numai de 
două bunuri de acest gen: virtutea, respectiv disponibilitatea inte- 
rioară a voinţei noastre pentru bine ca atare, şi veracitatea (sau 
credinţa dreaptă), respectiv acordul lăuntric între gîndirea noastră 
şi adevăr în sine. Din aceste două determinaţii reiese că libertatea 
este implicată în însăşi fiinţa bunului spiritual sau interior, oricare 
ar fi el. Prin urmare, orice acţiune coercitivă exterioară se prezintă 
în acest domeniu, înainte de toate, ca o falsificare. Întrucît scopul 
de a-l constrînge pe om din exterior să aibă disponibilitatea izvorită 
din interior pentru bine sau o receptivitate pentru adevăr nu poate 
fi, în nici un caz, realizat (fiind o contradicţie logică directă sau un 

nonsens), iar violența gratuită reprezintă un rău evident, orice 
măsură coercitivă în domeniul spiritului, luată în numele presu- 
puselor interese ale adevărului şi virtuţii, nu este altceva decît 
întrebuinţarea unor mijloace rele în vederea atingerii unui scop fals 
— ceea ce constituie prin excelenţă un abuz. 

În lumea noastră există trei genuri de violenţă: 1) violenţa bes- 
tială la care recurg ucigaşii, tilharii și corupătorii de minori; 2) 
violenţa umanitară pe care o admite instituţia coercitivă a soci- 
etăţii pentru protecţia bunurilor exterioare ale vieţii şi 3) inter- 
venţia violentă a instituţiei sociale exterioare în viaţa spiritului cu 
intenţia greşită de a proteja bunurile interne: este un soi de vio- 
lentă determinată în întregime de rău şi minciună şi de aceea 
merită să fie numită diabolică. 


VIU 


Potrivit esenței dreptului pus în slujba binelui exterior sau 
obiectiv, preocuparea pentru adevăr şi virtute trebuie să rămînă 
totdeauna la latitudinea individului. De aici decurg, în afară de 
principiu şi de toleranța nelimitată în materie de convingeri, cîte- 
va alte consecinţe. 

In domeniul dreptului penal (sau civil) libertatea unui individ 
este limitată nu de interesul privat subiectiv al altui individ luat ca 
atare, ci de binele general. Mulţi oameni infatuaţi şi orgolioşi ar 
pretera să fie jetuiţi sau chiar mutilaţi decît să devină ţinta unor 
clevetiri ascunse şi a blamului necruţător. Dacă dreptul s-ar pre- 
ocupa de protecţia interesului privat ca atare, în astfel de cazuri el 
ar trebui să limiteze libertatea calomniatorilor în mai mare măsură 
decît libertatea jefuitorilor și opresorilor. Nu se întîmplă aşa, 
deoarece pentru securitatea societăţii ofensa verbală nu este atît de 
gravă şi nu indică un grad atît de primejdios de reavoinţă, precum 
un atentat la inviolabilitatea corporală şi materială. Chiar dacă şi-ar 
propune să ţină seama de toate formele şi nuanțele sensibilităţii 
individului faţă de insultă, legea nu ar putea satisface o astfel de 
ambiţie. Totodată ar fi şi nedrept, întrucît nu se poate dovedi că 
ofensatorul intenţiona să producă o suferinţă de proporţiile în care 
ea s-a produs în realitate. Dreptul general se poate ghida numai 
după intențiile şi faptele săvîrşite care pot fi verificate de oricine. 
În afară de aceasta, cel ofensat (cînd cazul nu cade sub incidenţa 

legii penale) are posibilitatea, dacă doreşte, să răspundă ofen- 
Satorului cu aceeaşi monedă — libertatea lui este respectată în 
aceeaşi măsură ca şi libertatea adversarului său; dacă însă el este 
Superior moraliceşte şi nu-şi îngăduie răzbunarea, tot nu ar apela 
la legea exterioară în ciuda susceptibilităţii sale la ofensă, iar dacă 
renunţă la răzbunare, cîştigă nu numai el, ci şi societatea în 
ansamblu căreia i se oferă astfel posibilitatea de a-şi formula liber 
O judecată morală. Pentru evaluarea juridică contează nu reaua 
voinţă ca atare şi nu rezultatul faptei în sine care poate fi şi acci- 
dental, ci exclusiv corelarea intenţiei cu rezultatul sau gradul de 
realizare practică a relei voințe. pentru că tocmai acest grad de 
realizare și gradul corespunzător de primejdie pentru societate pot 
fi determinate în mod obiectiv sau reprezintă un rău exterior de 
care ne apără un bine exterior recurgînd la o constrîngere legitimă. 


IX 


Întrucît esența dreptului constă în echilibrul între interesul 
moral al libertății individuale și cel al binelui general, reiese 
limpede că ultimul îl poate doar limita pe cel dintii şi nicidecum 
înlătura, deoarece atunci, evident, echilibrul s-ar rupe sau ar 
dispărea prin absenţa unuia din termeni. Iată de ce din sancţiunile 
împotriva unui criminal trebuie excluse pedepsele privirii de viaţă 
sau de libertate pe viaţă. Lepile care admit pedeapsa capitală, 
munca silnică pe viaţă sau regimul celular izolat nu pot fi deci jus- 
tificate din punct de vedere juridic, pentru că intră în contradicţie 
cu însăşi esenţa dreptului. În afară de aceasta. afirmaţia după care 
bunul general impune, în unele cazuri, uciderea unui om este logic 
contradictorie. Bunul este general tocmai pentru că el, într-un anu- 
mit sens, satisface pe toţi oamenii fără excepţie — nu doar majori- 
tatea. De aici nu rezultă că el însumează pur şi simplu interesele 
particulare sau înglobează în sine sferele nelimitate de libertate ale 
indivizilor: în această ipoteză ne-am afla în faţa unei alte con- 
tradicţii, căci sferele libertăţii personale se pot nega reciproc — 
ceea ce se şi întîmplă. Dar din conceptul bunului general decurge 
cu necesitate logică faptul că, prin limitarea intereselor şi 
aspirațiilor particulare, bunul general nu poate în nici un caz să 
ducă la anihilarea unuia dintre agenţii acestor interese şi aşteptări, 
privîndu-l de viaţă şi de orice posibilitate de a acţiona în mod 
liber. Pentru că acest bun general trebuie să fie, într-un fel sau 

altul, şi bunul individului concret; privîndu-l de viaţă şi de orice 
posibilitate de a acţiona liber, respectiv de a săvîrşi o faptă bună, 
bunul general încetează să existe ca atare pentru acest individ şi, 
prin urmare, devine un interes particular şi pierde astfel dreptul de 
a limita libertatea personală’, 

Şi în acest context observăm că exigenţele moralei coincid pe 
deplin cu esenţa dreptului. Deşi prin impunerea binelui minimal 
dreptul se deosebeşte de morală în sensul ei propriu, el nu trebuie 
niciodată s-o contrazică, şi chiar elementul său coercitiv se cere 
pus în acord cu exigenţele ei. De aceea, în cazul în care o lege 
pozitivă se pune de-a curmezişul conștiinței morale a binelui. 
putem anticipa cu siguranţă că această lege nu răspunde exi- 
gențelor de bază ale dreptului, şi în interesul justiţiei nu este 
păstrarea unor astfel de legi. ci abrogarea lor legitimă. 


X 


Întrucît obligativitatea coercitivă exterioară constituie una din- 
tre particularitățile esențiale ale normei juridice care o deosebeşte 
de norma propriu-zis morală, dreptul, prin esența sa, reclamă pen- 
tru sine O garanţie reală, adică o putere necesară transpunerii în 
viaţă a normelor juridice. 

virtutea semnificației sale necondiționate (în sens moral) 
orice individ are dreptul lu existenţă şi la perfecţionare. Acest 
drept moral ar rămîne însă o vorbă goală, dacă realizarea lui prac- 
tică ar depinde total de întîmplări exterioare şi arbitrariul altuia. 
Dreptul real este acela care cuprinde în sine condiţiile realizării 
sale, ale propriei sale protecţii faţă de eventuale încălcări. În acest 
sens condiţia primordială o constituie conviețuirea, căci un om 
singular este, evident, neputincios în faţa calamităţilor naturale, în 
faţa fiarelor şi a oamenilor cu chip de bestie. Asigurînd protecția 
necesară libertăţii personale sau a drepturilor naturale ale omului, 


! După cele expuse în capitolul al XV-lea (Dreptul penal) este, cred, 
inutil să mai insist asupra faptului că principiul moral nu numai că admite 
ci şi impune în anumite cazuri privarea temporară de libertate personală a 
infractorului în folosul lui propriu şi pentru securitatea socictăţii. Pe lingă 
pedeapsa capitală, inadmisibilă rămîne din punct de vedere moral doar pri- 
varea de libertate pe viaţă, prescrisă în prealabil şi pentru totdeauna. (N, a.) 

conviețuirea constituie, datorită acestui fapt, Jimitarea acestor 
drepturi, una deloc întîmplătoare şi arbitrară, ci inerent obligato- 
rie, izvorînd din esenţa lucrului. Din moment ce mă bucur de pro- 
tecţia existenţei şi a activității mele din partea întregului social, 
trebuie să recunosc, la rîndu-mi, dreptul lui la o existenţă reală şi 
necesară pentru mine, altfel spus trebuie să subordonez activitatea 
mea condiţiilor necesare existenţei şi dezvoltării societăţii. Aici 
cele două interese se suprapun, deoarece, dacă doresc să-mi 
exercit dreptul sau să-mi asigur un spaţiu de acţiune liberă, sînt 
obligat să stabilesc măsura realizării dreptului sau aria acţiunii 
libere în funcţie de normele de bază ale bunului general, tără 
respectarea cărora nu este posibilă realizarea vreunuia din drep- 
turile mele şi nici un fel de garanţie a libertăţii mele. Subor- 
donarea omului faţă de societate se află în perfectă concordanţă cu 
principiul moral necondiţionat care nu sacrifică particularul în 
favoarea generalului, ci le reuneşte pe baza solidarităţii lor struc- 
turale: sacrificînd în numele societăţii libertatea sa nelimitată dar 
negarantată şi ireală, o persoană obține în schimb garanţia reală a 
libertăţii sale bine determinate sau raţionale, Un sacrificiu la fel de 
profitabil pe cît de profitabil este să obţii un cîine viu în locul unui 
leu mort!. 

Ingrădirea, în anumite împrejurări, a spaţiului şi timpului li- 
bentăţii individuale de către cerinţele bunului general sau — ceea 
ce este același lucru — echilibrul în condiţii date ori corelaţia con- 
stantă a acestor două principii constituie un drept pozitiv sau o 
lege în sens restrîns. 

În fond, legea este definiţia curentă şi impersonală (indepen- 
dentă de opinii şi deziderate personale) sau noţiunea asupra unui 
echilibru necesar (în condiţii şi raporturi concrete) între libertatea 
individuală şi bunul obştesc — definiţie sau noţiune generală care 
se concretizează prin judecăţile speciale, formulate în legătură cu 
cazuri sau cauze singulare. 

Rezultă de aici trei particularități obligatorii ale legii: 1) carac- 
terul ei public: un decret care nu a fost dat publicităţii, adus la 
cunoştinţa tuturor, nu poate avea obligativitate generală, adică nu 
va deveni o lege pozitivă; 2) concreteţea legii ca normă de regle- 


1 Eclesiastul, 9, 4. (N. ed.) 

mentare a unor relații speciale într-un mediu real dat şi nu ca 
expresie a unor adevăruri şi idealuri! abstracte; 3) aplicabilitatea 
reală sau posibilitatea respectării legii în fiecare caz particular, aşa 
se face că legea este întotdeauna însoţită de „sancţiuni“, respectiv 
de ameninţarea cu măsuri represive în cazul neîndeplinirii pre- 
scripțiilor sau al încălcării interdicţiilor ei?. 

Pentru ca sancţiunea să nu rămînă o simplă ameninţare, legea 
trebuie să se sprijine pe o forţă reală, suficientă pentru a o aduce 
la îndeplinire în orice împrejurare. Cu alte cuvinte, dreptul trebuie 
să aibă în societate exponenţii şi reprezentanţii lui efectivi, 
investiţi cu suficientă putere pentru ca legile şi sentințele pro- 
nunţate să aibă forță coercitivă. O asemenea reprezentanţă reală a 
dreptului, a legislaţiei în vigoare se numeşte putere. 

Atunci cînd sînt nevoit să cer de la societate în ansamblul ei 
garantarea drepturilor melc naturale pe care personal nu sînt capa- 
bil să o asigur, este raţional şi legitim să-i recunosc societăţii drep- 
tul pozitiv la acele mijloace şi modalităţi de procedură, fără de 
care societatea nu şi-ar putea îndeplini sarcina ei, pentru mine 
vitală. Mai concret, trebuie să ofer societăţii 1) puterea de a pro- 
mulga legi obligatorii pentru toţi; 2) puterea de a judeca, în con- 
formitate cu aceste legi, cauzele și faptele individuale şi 3) puterea 
de a-i obliga pe toţi şi pe fiecare în parte să îndeplinească atit 
sentinţele judecătoreşti cît şi toate celelalte măsuri necesare secu- 
ntății şi prosperității generale. 

Este clar că, în ciuda diferenţierii lor necesare, cele trei puteri 
— legislativă, judecătorească şi executivă — nu pot fi despărțite 
(deşi confruntarea lor nu este exclusă), deoarece ele urmăresc unul 
şi acelaşi scop: servirea legitimă a bunului obştesc. Unitatea lor îşi 
găseşte expresia reală în subordonarea egală faţă de puterea 
supremă în care este concentrat întregul drept pozitiv al societăţii 
ca atare. Principiul unic al suveranităţii se manifestă în mod 


! Deşi în unele legislații mai figurează (pe hîrtie) dispoziţii care pre- 
scriu abstinenţa de la beţie, obligaţia de a fi credincios şi de a-ţi respecta 
părinţii etc., asemenea legi imaginare nu reprezintă altceva decit urme ale 
fostei fuziuni şi confuzii între noţiunile morale şi cele juridice. (N. a) 

2 Dezidcratele pioase ale legislatorului, menţionate în trimiterea de 
mai sus, nu sînt însoţite de nici o sancțiune, ceea ce demonstrează carac- 
terul părelnic al acestor legi. (N. a) 

nemijlocit prin puterea legislativă căreia puterea judecătorească i 
se subordonează, deoarece instanţa judecătorească nu se ba- 
zează pe o legislaţie proprie, ci funcţionează conform legii obli- 
gatorii şi pentru ea; de primele două puteri este condiţionată cea 
de a treia, în competenţa căreia intră executarea legilor şi sentin- 
telor judecătoreşti. Datorită acestei corelaţii interne, fără unitatea 
puterii supreme, exprimate într-o formă sau alta, nu ar fi posibile 
nici legile obligatorii pentru toţi, nici procesele judecătoreşti 
corecte, nici guvernarea efectivă: nu s-ar atinge însuşi scopul 
organizării drepte a societăţii respective. Este de la sine înţeles că 
legătura cuvenită între cele trei puteri poate fi perturbată nu numai 
prin separarea şi opoziţia lor ostilă, ci şi prin substituirea şi 
încălcarea ierarhiei lor fireşti, atunci cînd, de pildă, cea de a doua 
putere — judecătorească — se subordonează executivului şi nu 
legislativului, adică devine dependentă nu de legea unică, ci de 
diferitele orpane ale puterii executive. 

Corpul social organizat într-un anumit mod, care cuprinde în 
sine plenitudinea dreptului pozitiv sau o putere supremă indivi- 
zibilă, se numeşte stat. În orice organism este necesar să distingem 
un principiu de organizare, un sistem de organe sau de mijloace 
ale acţiunii structurante şi totalitatea elementelor constitutive. Prin 
analogie, în organismul comunitar al unui stat, luat în concreteţea 
sa, se disting 1) puterea supremă, 2) diferitele organe sau substruc- 
turi ale puterii şi 3) suportul statului, respectiv populaţia unui anu- 
mit teritoriu alcătuită din persoane, familii şi alte grupuri distincte, 
mai mult sau mai puţin numeroase, supuse puterii de stat. Numai în 
cadrul statului dispune dreptul de toate condiţiile pentru realizarea 
sa practică şi. sub acest raport, statul reprezintă dreptul întrupat, 

Fără a insista aici asupra problemei privind adevărata sursă 
istorică şi consfinţirea superioară a puterii de stat!, am relevat doar 
baza ei formală ca o condiţie indispensabilă organizării legale a 
societăţii. În expresia ci practică cea mai elementară, raţiunea de 
a fi a statului constă în a subordona. în limitele sale, violenţa faţă 
de drept, arbitrariul faţă de legalitate, înlocuind confruntarea 
nimicitoare şi haotică a elementelor particulare constitutive uma- 
nităţii naturale cu ordinea dreaptă a existenţei sale; totodată, con- 


1 Vezi cap. X, XV, XVIII şi XIX. (N. a.) 

strîngerea este admisă doar ca măsură extremă, circumscrisă, 
legiferată şi în prealabil justificată, întrucît izvorăşte din puterea 
comună imparţială. Dar această putere rămîne în vigoare numai în 
interiorul granițelor unui stat. Dat fiind că mai presus de statele 
separate nu există o putere comună, conflictele între ele se rezolvă 
pe calea violenţei — a războiului. Că acest fapt contravine prin- 
Cipiului moral necondiţionat ca atare — nu încape discuţie. 
Importanţa relativă a războiului şi calea reală de suprimare a lui 
— iată una dintre problemele practice cardinale pe care viaţa 
socială şi istorică a omenirii o pune în faţa conştiinţei morale. 


Capitolul XVIII 
Semnificația războiului 


I 


Nimeni, probabil, nu se îndoieşte că sănătatea, în general 
vorbind, reprezintă un bun, iar boala un rău, şi că prima constitu- 
ie o normă, iar cea de a doua este o anomalie. Sănătatea nu se 
poate defini altfel decît ca o stare normală a organismului, iar 
boala ca o „abatere a vieţii fiziologice de la norma ei“. Dar această 
anomalie a vieţii fiziologice numită „boală“ nu este totuşi o întîm- 
plare absurdă sau rodul arbitrar al forţelor răului, complet exte- 
rioare bolnavului însuşi. Nemaivorbind de bolile inevitabile ale 
creşterii şi dezvoltării, adevărata cauză a maladiilor, în opinia 
medicilor competenţi, o constituie modificările ce se produc în 
adîncul organismului, iar cauzele exterioare şi nemijlocite ale 
îmbolnăvirii (de pildă, răceala, surmenajul sau infecția) nu fac 
decît să prilejuiască declanşarea cauzei interne. De asemenea, 
unele stări maladive pe care ignoranţii le iau drept însăşi boala (de 
pildă, o stare febrilă, un frison, O tuse, diferite dureri, unele 
secreţii abundente) exprimă de fapt o luptă mai mult sau mai puţin 
reuşită a organismului împotriva acţiunii distructive a acelor tul- 
burări inteme — în mare parte misterioase în ceea ce priveşte 
cauza lor ultimă, dar neîndoielnic reale — care constituie 
adevărata esenţă a bolii. De aici rezultă o concluzie practică: arta 
medicală trebuie să se preocupe în principal nu de simptomele 
bolii, ci de cauzele ei interne; medicina trebuie să constate cel puţin 
existenţa lor şi apoi să stimuleze procesele naturale de vindecare 
ale organismului însuşi prin accelerarea şi întregirea lor firească. 

În mod similar, trebuie tratată şi problema privind boala cro- 
nică a umanităţii, aceea a conflictelor interstatale, generatoare de 
războaie. Tratamentul simptomelor vizînd manifestările exteme şi 
nu cauzele interne ale bolii, ar fi, în cazul cel mai bun, un paliativ 

îndoielnic, iar simpla lor negare fără rezerve nu ar avea nici O 
finalitate precisă. In condiţiile bulversării morale a umanităţii, 
războaiele externe au fost şi vor mai fi necesare şi utile, la fel cum 
pot fi necesare şi utile în cazul tulburării fizice simptome ale ma- 
ladiei ca temperatura sau voma. 

Referitor la război trebuie de fapt să punem nu una ci trei 
chestiuni diferite: dincolo de aprecierea general-morală a războiu- 
lui, mai există problema semnificației lui în istoria omenirii, care 
este departe de a se fi încheiat şi, în fine, a treia chestiune de ordin 
personal: ce atitudine trebuie să adopte acum şi aici orice om care 
recunoaşte în raţiunea şi conștiința sa faţă de război şi 
consecinţele lui obligativitatea exigenţelor morale? Deplasarea 
sau delimitarea incorectă a acestor trei chestiuni — de ordin ge- 
neral-moral sau teoretic istoric şi, în sfîrşit, personal-moral sau 
practic — constituie motivul principal al tuturor neînțelegerilor și 
distorsiunilor referitoare la conceptul de război, atît de frecvente 
în ultima vreme. 

În cadrul umanităţii civilizate condamnarea în principiu a 
războiului a devenit de mult un loc comun. Se recunoaşte că pacea 
este un bine, iar războiul un rău; în limba noastră se vehiculează 
automat sintagme ca: binefacerile păcii, ororile războiului, şi 
nimeni nu ar îndrăzni să spună invers: „binefacerile războiului“ 
sau „ororile păcii“. În toate bisericile se înalță rugăciuni pentru 
vremuri de pace şi pentru izbăvirea de sabie sau de războaie, 
pomenite alături de incendiu, foamete, de molimă și potop. In 
principiu, toate religiile, cu excepţia păgînismului primitiv stig- 
matizează războiul. Încă prorocii israeliți propovăduiau pacifi- 
carea întregii omeniri şi chiar a întregii naturi. Un acelaşi coman- 
dament este promovat de principiul budist al compasiunii faţă de 
toate vieţuitoarele. Porunca creştină a iubirii faţă de dușman 
exclude războiul, căci un dușman iubit nu mai este un duşman 
propriu-zis şi deci lupta împotriva lui devine imposibilă. Chiar și 
o religie belicoasă, precum Islamul, priveşte războiul ca pe o 
necesitate temporară, dar îl condamnă la nivelul idealului său. 
„Luptaţi-vă cu dușmanii pînă la victoria Islamului“, însă mai 
departe: „Să înceteze orice vrajbă'“ pentru că „Dumnezeu îi urăște 
pe năvălitori“ (Coran, sura Il). 

În ce priveşte aprecierea morală generală, asupra acestui 
subiect nu există și nici nu pot exista două opinii diferite: se 
recunoaşte unanim că pacea este norma, adică ceea ce trebuie să 
fie, iar războiul — anomalia, ceea ce nu trebuie să fie. 


II 


Aşadar, la prima chestiune privind războiul există un singur 
răspuns ncechivoc: războiul este un rău. Răul însă poate fi absolut 
(de pildă, un păcat de moarte, o veşnică pierzanie) sau relativ atunci 
cînd poate fi mai mic decît un altul şi deci socotit drept un bine 
în raport cu acesta (de pildă, o intervenţie chirurgicală salvatoare). 

Rațiunea de a fi a războiului nu se limitează numai la definiţia 
lui negativă ca rău sau calamitate; războiul comportă însă și un 
aspect pozitiv, dar nu în sensul că el însuşi ar fi ca atare un 
fenomen normal, ci în temeiul faptului că în anumite circumstanţe 
războiul devine realmente necesar. Acest punct de vedere asupra 
fenontenelor anormale în genere nu trebuie eludat, şi sîntem 
nevoiţi să-l adoptăm nu în contradicţie cu principiul moral, ci, 
dimpotrivă, în numele exigenţelor lui exprese. Toată lumea e de 
acord. de pildă. că aruncarea copiilor pe fereastră este un păcat, o 
acţiune potrivnică firii umane; dar în timpul unui incendiu cînd nu 
există altă posibilitate de a-i scoate din casa prinsă în flăcări, 
această acţiune teribilă devine nu numui permisă, ci şi obligatorie. 
Evident, aruncarea copiilor pe fereastră în cazuri extreme nu 
reprezintă o regulă absolută, echivalentă cu principiul moral al 
salvării celor ameninţaţi cu moartea: din contra, această din urmă 
exigentă morală rămîne şi aici singurul mobil al acţiunii: este 
vorba deci nu de abaterea de la o normă morală, ci doar de apli- 
carea ei directă, într-o modalitate care. deşi incorectă și pericu- 
loasă, este impusă de împrejurări reale ca singura posibilă în 
condiţiile date. 

Nu cumva depinde și războiul de acea necesitate în virtutea 
căreia acest mod anormal ca atare devine admisibil şi chiar obli- 
gatoriu în anumite circumstanţe? Această chestiune poate fi rezol- 
vată numai ţinîndu-se cont de contextul istoric. Uneori însă ea este 
transferată pe tărimul mai vast al ştiinţei naturii, necesitatea 
războiului fiind pusă în relaţie cu principiul universal al luptei 
pentru existenţă. 

În realitate, nici în regnul animal şi nici în universul uman lupta 
pentru existenţă nu are nimic comun cu războiul. Cînd se afirmă 
că o anumită specie a ieşit învingătoare din lupta pentru existenţă, 
aceasta nu înseamnă că ea a înfrînt anumiţi dușmani într-o con- 
fruntare directă. Înseamnă doar că adaptabilitatea ei mai mare la 
mediul înconjurător i-a permis să supravieţuiască și să se 
înmulțească — ceea ce nu toţi reuşesc la fel de bine. Dacă ma- 
muţii din Siberia au dispărut înfrînţi în lupta pentru existenţă, iar 
jderii au învins, asta nu înseamnă. desigur, că jderii au fost mai 
curajoşi şi mai puternici decît mamuţii şi că i-au exterminat pe 
aceştia într-o luptă directă cu ajutorul dinţilor şi labelor. La fel, 
poporul lui Israel. de foarte multă vreme neînarmat şi relativ puţin 
numeros, s-a dovedit invincibil în lupta istorică pentru existenţă. 
în timp ce uriaşul Imperiu Roman, ca şi puterile militare ante- 
rioare, nu au fost salvate de la pieire de succesele lor militare 
repurtate de-a lungul mai multor secole. 

Aşa cum lupta pentru existenţă nu îmbracă forma războiului şi 
foloseşte modalităţi care nu au nimic comun cu încăierarea, tot 
astfel şi războiul, la rîndu-i, are o motivaţie proprie, nelegată de 
lupta pentru procurarea mijloacelor de existenţă. Dacă totul s-ar fi 
redus numai la asemenea mijloace, astfel încît confruntările ostile 
între fiinţe să se fi datorat exclusiv hranei, atunci epoca primitivă 
a istoriei ar putea fi considerată drept cea mai pașnică, dat fiind 
numărul mic de oameni, nevoile rudimentare şi posibilităţile 
nelimitate de satisfacere a lor de către fiecare individ. Lupta şi 
exterminarea reciprocă ar fi fost atunci doar riscantă nu şi folosi- 
toare. Sub acest raport, rezolvarea paşnică a conflictelor era con- 
siderată ca fiind ceva de la sine înţeles. „Atunci Avraam a zis către 
Lot: «Să nu fie sfadă între mine şi tine, între păstorii mei şi 
păstorii tăi, căci sîntem fraţi (ku anasim ahim anahnu). lată nu e 
tot pămîntul înaintea ta? Desparte-te dar de mine! Și de vei apuca 
tu la stînga, eu voi apuca la dreapta; iar de vei apuca tu lu dreap- 
ta, eu voi apuca la stînga». Şi ridicîndu-şi ochii Lot a privit toată 
cîmpia lordunului care, înainte de a strica Domnul Sodoma şi 
Gomora, toată pînă la Ţoar era udată de apă, ca raiul Domnului, 
ca pămîntul Egiptului. Deci şi-a ales Lot tot ţinutul din preajma 
Iordanului şi a apucat Lot spre răsărit; şi aşa s-au despărţit ei unul 
de altul.“ (Facerea, 13, 8-11.) 

Dacă însă pentru acele vremuri o asemenea înțelegere amicală 
era un lucru extrem de rar, iar relaţiile în cadrul comunei primitive 
evocau în genere mai mult bellum omnium contra omnes (con- 
form celebrei teorii a filozofului Hobbes)!, aceasta se datora nu 
luptei obligatorii pentru existenţă, ci dezlănţuirii necontrolate a 
patimilor. Fratricidul care inaugurează istoria a fost provocat de 
invidie şi nu de foamete. Chiar cel mai vechi monument literar 
care ne-a parvenit — un cînt sîngeros al nepotului lui Cain, 
Lameh, reprodus în Biblie —'vorbeşte nu de nevoile materiale. ci 
de ură sălbatică, de răzbunare şi trufie furioasă: „Şi a zis Lameh 
femeilor sale: «Ada şi Sela, ascultați glasul meu! Femeile lui 
Lameh, luaţi aminte la cuvintele mele; Am ucis un om pentru rana 
mea și un tînăr pentru vînătaia mea. Dacă pentru Cain va fi 
răzbunarea de şapte ori, apoi pentru Lameh de şaptezeci de ori cîte 
şapte». (Geneza, 4, 23-24.) 


III 


În contextul precumpănirii unor astfel de simţăminte, omenirea 
puţin numeroasă la început şi cu o natalitate mult mai redusă în 
raport cu majoritatea speciilor animale ar fi pierit curînd. dacă 
războiului tuturor împotriva tuturor nu i s-ar fi opus legătura gen- 
tilică; aceasta îşi avea obirşia în instinctul matem şi se dezvolta 
prin sentimente și relaţii familiale, fiind consfinţită de cultul 
strămoşilor. Datorită acestui conţinut, modul gentilic de viaţă (în 
sens larg) poate fi considerat prima treaptă a dezvoltării istorice, 
pentru că practic omenirea nu a fost niciodată compusă din indi- 
vizi izolaţi care să se fi aflat pe picior de război unul cu altul. Dat 
fiind caracterul primordial al legăturii gentilice, „războiul tuturor 
împotriva tuturor“ ca regulă generală exprimă relaţiile nu între 
indivizi separați, ci între grupuri distincte de ginţi. Bineînţeles, nu 
este vorba de un război permanent pe care să-l fi putut duce zilnic 
fiecare gintă cu celelalte pinţi, ci doar de faptul că nici o gintă nu 
era în nici un fel asigurată sau ferită de izbucnirea neaşteptată a 
războiului cu orice altă gintă. Dar nici o asemenea stare nu putea 
să dureze prea mult. Numai în cazuri rare războiul de acest gen se 


t „Un război al tuturor Împotriva tuturora“. Expresie citată din 
Leviathan de T. Hobbes. (N. ed.) 

încheia cu exterminarea ginţii celei mai slabe. În condiţiile exis- 
tenţei unui echilibru relativ de forţe, lupta se sfîrşea prin stabilirea 
unui acord consfințit de religie. Pe de altă parte, pentru a rezista 
într-o luptă inegală, ginţile mai slabe fie se uneau pe cont propriu 
cu ginţile mai putemice, subordonîndu-se acestora, fie formau un 
fel de federaţie, bucurîndu-se de drepturi egale. Astfel, însuşi 
războiul genera acorduri şi drepturi avînd rolul de garant al păcii. 
Asemenea alianţe de ginţi reprezintă germenele statului. 

În epoca în care s-a format memoria noastră istorică coerentă, 
o parte considerabilă a umanităţii trăia deja în cadrul statului orîn- 
duit după două modele: modelul occidental al polisului grec, 
respectiv comunităţile urbane restrînse, şi modelul oriental al ma- 
rilor despoţii, fie cu caracter naţional (Egiptul), fie multinațional 
(aşa-numitele „monarhii mondiale“). 

In absenţa statului nu ar fi fost posibil un progres cultural al 
umanităţii care se bazează pe cooperarea complexă a mai multor 
factori. O asemenea cooperare cît de cît extinsă nu era accesibilă 
unor ginţi disparate, aflate permanent într-o relaţie de confruntare 
sîngeroasă. În cadrul statului apar pentru prima dată mase mari de 
oameni care acţionează în mod solidar. Dinlăuntrul acestor mase 
războiul a fost eliminat şi transferat în sfera mai largă a statului. 
Dacă în orînduirea pentilică toţi bărbaţii adulţi erau în permanenţă 
înarmaţi, în stat militarii fie aparţin unei caste distincte, fie 
reprezintă o profesie sau (în cazul serviciului militar general) o 
ocupaţie temporară a cetăţenilor. Pregătirea de război a statului 
constituie primul pas uriaş pe calea realizării păcii. Acest lucru 
reiese clar mai ales din istoria marilor puteri (monarhiile mondi- 
ale) cotropite. Fiecare cucerire însemna pe atunci extinderea teri- 
toriului păcii, în interiorul căruia războiul înceta să fie un fenomen 
normal, devenind un caz rar şi reprobabil de luptă internă. 
„Monarhiile mondiale“ aspirau cert, deşi în mod inconşiient. la 
instaurarea păcii prin supunerea tuturor popoarelor unei puteri 
comune. Cea mai mare dintre aceste monarhii cotropitoare — 
Imperiul Roman — a ajuns să se autoproclame pax romana. 

Dar şi monarhiile anterioare urmăreau acelaşi scop. Inscripţiile 
regilor asirieni şi persani, descoperite în secolul al XIX-lea, nu 
lasă nici un dubiu în privinţa faptului că aceşti cuceritori se con- 
siderau cu adevărat chemaţi să cotropească toate popoarele pentru 

instaurarea păcii pe pămînt, deşi concepţia lor asupra acestei 
cauze și a modului de a o realiza era de regulă extrem de simplistă. 
Mai complexe şi mai fertile s-au dovedit proiectele monarhiei 
macedoniene care se baza pe forţa superioară a culturii elene 
pătrunsă adînc şi trainic în lumea Orientului subjugat. Ideea păcii 
universale şi eterne dobîndeşte deplina sa claritate la romanii 
încrezători în misiunea lor de a supune întreaga lume unei singure 
legi. Idee eternizată mai ales de Virgiliu care (în afara arhicunos- 
Cutei fraze: tu regere imperio populos etc.) 


Asta ţi-i arta, a da tuturor legiuirile păcii 
A ocroti pe supuși și-i înfrînge pe mîndri cu arma! 


revine asupra ei cu orice prilej, în Eneida, ca la un laitmativ ce 
i-a inspirat întregul poem. lată cum şi-l imaginează pe Jupiter care 
vorbeşte Venerei despre descendenţii ei: 


Pentru poporul cu togă, romanii stăpîni peste lume 

Eu la acestea nu pun nici ţenci, nici soroc de sfîrşire, 
Fără de capăt domnie le-am dat... 

Veacuri barbare-mblînzi-se-vor, lupta atunci încheind-o, 
Vechea Credinţă şi Vesta, Quirinus cu fratele Remus 
Legi hotirî-vor; prin fier și prin funii cu nod vor închide 
Cruda Răboiului poartă.? 


Aceeaşi zeitate supremă îi vorbeşte lui Mercur despre misiunea 
strămoşului romanilor, Enea, de a cuceri Italia zguduită de război 
pentru a reinstaura nobilul neam al lui Teucru căruia îi este dat să 
cîrmuie ţara Italiei grea de popoare. 

Comparînd cele patru „imperii mondiale“ în succesiunea lor 
cronologică, constatăm apropierea treptată de idealul păcii uni- 
versale atît sub raportul extinderii spaţiale, cît și al fundamentelor 
lui imanente. Cel dintii imperiu asiro-babilonean nu depășea teri- 
toriul Orientului Apropiat, exista pe seama invaziilor intermina- 
bile pustiitoare şi legifera exclusiv prin ordine militare. Cel de al 
doilea imperiu condus de Kir şi de dinastia Ahemenizilor a mai 


! Virgiliu, Eneida, op. cit., p. 158. (N. t.) 
2 Idem, 1, 275, 290. (N. £) 

anexat o parte considerabilă din Orientul Mijlociu, iar de cealaltă 
parte s-a extins şi asupra Egiptului. Viața intemă a acestui imperiu se 
baza pe cultul luminos al lui Ormuzd care consfințea moralitatea şi 
justiția. În imperiul lui Alexandru şi al succesorilor săi se realizează, 
pentru prima dată, fuziunea Orientului şi Occidentului în configu- 
rația lor istorică, fuziune care s-a produs nu numai prin forţa armelor, 
ci şi'datorită principiilor ideale ale culturii elene. În fine. progresul 
asociat celui de al patrulea Imperiu — Roman — constă nu numai în 
faptul că romanii au extins vechile graniţe pînă la Atlantic, dar şi în 
aceea că i-au asigurat o puternică centralizare politică şi o formă 
juridică fermă. În toată această acţiune de pacificare războiul a con- 
stituit un mijloc indispensabil care îşi găsea sprijinul necesar în 
forţele armate. Războiul şi pacea erau clar simbolizate de cele două 
fețe opuse şi inseparabile ale zeului roman Ianus. 

Războiul unifică la maximum forţele interne ale statelor sau 
alianțelor beligerante şi totodată serveşte drept condiţie de 
apropiere şi înterpătrundere ulterioară a înşişi adversarilor. Un 
exemplu elocvent în ambele privinţe ni-l oferă istoria Eladei. Pe 
tot parcursul istoriei ei numai de trei ori marea parte a triburilor şi 
polisurilor greceşti s-au aliat pentru o cauză comună, manifestîn- 
du-şi afinitatea etnică adîncă, şi de fiecare dată graţie războiului: 
războiul troian la început, apoi războaiele persane şi, ca act final 
de vitejie, incursiunile lui Alexandru Macedon, datorită cărora 
creaţiile geniului poporului grec au intrat definitiv în patrimoniul 
întregii umanităţi. 

În urma războiului din Troia elementul grec s-a impus în Asia 
Mică unde, nutrindu-se din alte surse culturale. a cunoscut ulteri- 
or prima sa epocă de glorie; tot aici s-a născut poezia grecilor 
(eposul homeric), s-a format şi vechea şcoală filozofică (Thales 
din Milet, Heraclit din Efes). Elanul forţelor poporului unite în 
lupta Împotriva perşilor a adus la o a doua şi cea mai puternică 
înflorire a creaţiei spirituale, iar cuceririle lui Alexandru, sădind 
aceste seminţe pîrguite ale elenismului în vechiul sol cultural al 
Asiei şi Egiptului, au produs sinteza eleno-orientală a ideilor filo- 
zofico-religioase care — laolaltă cu unificarea ulterioară a statu- 
lui roman — au constituit premisele istorice ale răspîndirii crești- 
nismului. Fără limba greacă şi conceptele greceşti precum şi fără 
„pacea romană“ şi drumurile romane de interes militar, cauza 

propovăduirii evanghelice nu s-ar fi înfăptuit atît de rapid și nu ar 
fi căpătat o amploare atît de mare. Iar cuvintele şi noţiunile gre- 
ceşti au devenit un bun comun numai datorită belicosului 
Alexandru şi comandanților lui. La fel a fost „pacea“ romană, 
instaurată după multe secole de război şi apărată de legiuni: pen: 
tru ele se construiseră drumurile pe care au trecut apostolii. „În tot 
pămîntul a ieşit vestirea lor şi la marginile lumii cuvintele lor“! — 
se cîntă în biserică. „Tot pămîntul“ şi „marginile lumii“ nu erau 
altceva decît acel cerc larg (orbis) care a fost trasat cu fierul 
însîngerat în jurul Romei. 

Astfel toate războaiele pe care le-a înregistrat vechea istorie nu 
făceau altceva decît să lărgească sfera păcii; „împărăţiile fiarelor“? 
ale păgînismului croiau drumurile pentru cei ce prevesteau 
Împărăţia Fiului Omului. 

Dincolo de acest fapt, istoria militară a antichităţii ni se 
prezintă ca un progres important în direcţia păcii şi sub alt aspect. 
Prin intermediul războaielor nu numai că se atingeau scopuri 
paşnice, dar pe măsura înaintării istorice, pentru realizarea acesto- 
ra, era nevoie de un efectiv tot mai redus al forţelor armate. în 
timp ce, dimpotrivă, consecinţele paşnice deveneau treptat tot mai 
ample și mai substanţiale. Este un fapt paradoxal de necontestat, 
Pentru cucerirea Troiei se impusese mobilizarea cvasigenerală 
timp de zece ani? a armatei neregulate a grecilor, iar rezultatele 
directe obținute în comparaţie cu teribilul efort fuseseră absolut 
insignifiante, în timp ce pentru declanşarea unei catastrofe de pro- 
porţii, care a încununat istoria grecilor (cucerirea Orientului de 
către Alexandru Macedon) şi ale cărei consecinţe culturale s-au 
resimţit imediat pe plan mondial. a fost nevoie, din punct de 
vedere militar, doar de campania de trei ani a treisprezece mii de 
ostaşi. Dacă comparăm importanţa rezultatelor, iar pe de altă pante 


! Psalmii, 19, 4. (N, ed.) 

2 Daniel, 7, 17 (N. ed.) 

? Desigur, nu se poate cunoaşte cu exactitate efectivul forțelor armate 
greceşti menţionat în Iliada, dar numărul aproximativ de 110 000 de 
ostaşi pare pe deplin credibil. Referitor la autenticitatea datelor din Iliada 
se cuvine a preciza că recentele săpături arheologice au restabilit acestui 
monument poetic semnificaţia de sursă istorică, e drept, transfigurată 
mitic. (N. a.) 

ţinem seama de populaţia numeroasă a Greciei şi Macedoniei sub 
Alexandru și de numărul redus al populaţiei de ahei care a con- 
centrat la hotarele Troiei un mare contingent de ostaşi (o sută zece 
mii de oameni), vom constata cu uimire cît de mult s-a micşorat 
pe parcursul a şapte secole numărul victimelor omeneşti necesare 
realizării unor scopuri istorice. Aceeaşi concluzie se degajă dintr-o 
comparaţie de mai mare anvergură. În timp ce Imperiul persan 
pe care nu l-au ajutat nici hoardele de mai multe milioane pentru 
a repurta succese militare în faţa Greciei celei mici, s-a menţinut 
cu greu, în ciuda forţei lui de apărare, timp de două secole, 
Imperiul Roman. de trei ori mai extins şi avînd o populaţie de cel 
puţin două sute milioane întreținea. pentru apărarea graniţelor lui 
de necuprins. cel mult patru sute de mii de legionari menţinîndu-se 
pe o perioadă de trei ori mai mare (aproximativ şase secole) decît 
imperiul lui Darius şi Xerxes: pe de altă parte, bunurile culturale 
apărate de legiuni. puţine la număr, au fost incomensurabil mai 
importante pentru umanitate decît obiectivul pentru care se 
adunau nenumăratele hoarde ale împăratului împăraţilor! 

Astfel, progresul artei militare concretizat în avantajele 
falangei macedoniene şi ale legiunii romane faţă de hoardele per- 
sane, progres care, în general vorbind, a constat în precumpănirea 
calităţii asupra cantităţii şi a formei asupra materiei, a fost conco- 
mitent şi un mare progres moral-social pe linia reducerii numă- 
rului victimelor omeneşti cerute de război. 


IV 


Înlocuirea lumii (şi păcii) romane cu lumea şi pacea creştină nu 
a adus imediat modificări esenţiale în datele problemei privind 
războiul în latura lui fenomenal-istorică. E drept că prin condam- 
narea necondiționată a oricărei forme de ură şi vrajbă creştinismul 
suprima în principiu războiul în rădăcina lui morală. Dar a reteza 
rădăcina nu înseamnă încă a dobori copacul. De altfel, 
propovăduitorii Evangheliei nu intenționau să doboare copacul lui 
Nabuco, pentru că ştiau că pămîntul are nevoie de umbra lui pînă 
cînd va creşte din cea mai măruntă sămînţă a credinţei adevărate 
„un copac înalt foarte“!, la umbra căruia să se poată adăposti atît 
oamenii cît şi viețuitoarele cîmpului. 


! Daniel, 4, 10; Matei, 13, 32. (N. ed.) 

Învăţătorii creştinismului nu au negat statul şi menirea acestu- 
ia de a ridica sabia asupra celui ce săvârşeşte răul“!; prin urmare, 
ei nu negau nici războiul. Adepții noii religii vedeau un mare tri- 
umf pentru ei în faptul că două războaie victorioase i-au dat împă- 
ratului Constantin posibilitatea de a înălța Crucea lui Hristos dea- 
supra vechiului şi monoliticului edificiu al Imperiului Roman. De 
altfel, sub aparenţa stabilităţii politice se ascundea lucrarea secretă 
a unor forţe spirituale. Pentru creştini chiar şi un stat sfinţit înceta 
să reprezinte un bun suprem şi o organizare definitivă a vieţii. 
Credinţa în Roma etemă. respectiv în importanţa absolută a 
unităţii politice, era înlocuită cu aşteptarea „Noului Ierusalim“, 
unire spirituală lăuntrică a oamenilor şi popoarelor renăscute. 
Dincolo de această înălțare spirituală pe o treaptă superioară a 
conştiinţei umane. continuă, deşi timid la început. progresul unifi- 
cării reale exterioare în corpul umanităţii. 

Lumea creştină (tota christianitas, toute la chrétienté) care a 
înlocuit în evul mediu vechiul Imperiu Roman depăşea cu mult 
graniţele acestuia. E drept, în interiorul acestei lumi izbucneuu 
deseori războaie (uşa cum în Imperiul Roman avuseseră loc 
revolte populare şi comploturi ale comandanților). dar promotorii 
principiilor creştine le priveau ca pe nişte regretubile conflicte 
intestine şi se străduiau cu orice preţ să le pună capăt. În acelaşi 
timp, lupta permanentă între lumea creştină şi lumea musulmană 
(în Spania şi Levant) a avut incontestabil un caracter cultural pozi- 
tiv şi progresist, nu numai pentru că apărarea creştinismului de 
islamul agresiv garanta omenirii istorice o dezvoltare spirituală 
superioară împotriva pericolului de a fi absorbit de un principiu 
religios relativ inferior, dar şi pentru că interacţiunea acestor 
două lumi (în fond ostilă, dar totuşi ireductibilă la simpla vărsare 
de sînge) a dus cu timpul la lărgirea orizontului intelectual de 
ambele părţi, ceea ce pentru creştini a însemnat pregătirea unei 
mari epoci de renaştere a ştiinţelor şi artelor, iar apoi a Reformei. 

Relativ la chestiunea în discuţie, următoarele trei fenomene 
prezintă cea mai mare importanţă în istoria modemă: 1) dez- 


1 Romani, 13, 4. (N. ed.) 
2 Vezi capitolul al XIV-lca. (N. a.) 

voltarea naţiunilor: 2) dezvoltarea corespunzătoare a relaţiilor 
internaţionale de orice tip şi 3) extinderea geografică a unităţii 
Culturale pe întreg globul pămîntesc. 

Eliberîndu-se de sub tutela bisericii catolice și respingînd pre- 
tenţiile neputincioase ale Sfîntului Imperiu Roman, popoarele 
europene s-au constituit în entităţi politice autarhice. Fiecare stat 
naţional se declara şi era recunoscut de celelalte state ca un corp 
perfect. posedînd supremaţia sau deplinătatea absolută a puterii şi 
deci nefiind supus aici pe pămînt nici unei judecăţi din afară. 
Consecințele directe ale unui asemenea separatism naţional nu au 
fost favorabile cauzei păcii. În primul rînd, acest fapt legitima 
chiar între state creştine războiul ca singurul mod de a soluţiona 
conflictele între entităţi separate şi absolut independente. lipsite în 
diferendele lor de orice arbitru, al cărui rol — totdeauna în plan 
ideal, uneori și în realitate — îl juca în evul mediu papa de la 
Roma (întrucitva şi împăratul). În al doilea rînd, ideea naţională, 
acceptată ca principiu suprem al vieţii popoarelor, degenera în 
mod firesc în trufie naţională, caracterul autentic al patriotismului 
se deforma, sentimentul viu de dragoste faţă de propriul popor 
identificat cu bunul suprem se transforma în cult, iar aceasta dădea 
naştere la ura şi disprețul faţă de alte popoare, ducînd la războaie 
nedrepte, la cotropirea şi subjugarea etniilor străine. 

In spatele acestor laturi negative se ascunde însă semnificaţia 
pozitivă a constituirii naţiunilor: ele trebuie să existe şi să se 
devolte în mediul propriilor particularităţi, ca organe vii ale uma- 
nităţii fără de care unitatea acesteia ar fi sterilă şi moartă., Or, o 
lume încremenită ar fi mai rău decît un război. Unitatea autentică 
şi pucea dorită a umanităţii trebuie să se bazeze nu pe slăbiciunea 
şi subjugarea popoarelor, ci pe dezvoltarea superioară a forţelor 
lor, pe colaborarea liberă a popoarelor care se completează reci- 
proc!. În ciuda unor sforţări ale orgoliului naţional care caută să 
aducă popoarele la o înstrăinare ostilă, interacţiunea lor există şi 
creşte continuu în adîncime şi amploare. Relaţiile internaţionale 
mai vechi nu au dispărut, ele s-au intensificat şi lărgit prin apariţia 
altora noi. Astfel, în Occident, deşi biserica romană şi-a pierdut 


1 Vezi mai sus, capitolul Problema naţională din punct de vedere 
moral, (N. a.) 

din puterea exterioară, autoritatea ei spirituală a sporit simţitor, a 
fost considerabil epurată de abuzurile medievale grosolane şi atin- 
gerea pe care i-a adus-o în mod justificat Reforma a fost compen- 
sată prin noi cîştiguri de ordin spiritual. Alături de această bjse- 
rică, dar în conflict cu ea, s-a născut confreria putemică, nu mai 
puţin influentă, a francmasonilor în care totul este acoperit de 
voalul tainei, cu excepţia caracterului ei internaţional, general- 
uman. În domeniul economic s-a stabilit un alt gen de relaţii cu o 
sferă de cuprindere nemaiîntilnită sub forma pieţii mondiale: în 
prezent nici o ţară nu-şi este suficientă sieșşi sub raport economic, 
nici una nu produce singură toate bunurile necesare în afara 
oricărui schimb reciproc cu alte ţări. Din acest punct de vedere 
esenţial, reprezentarea statului ca un „corp perfect“, adică un 
organism social absolut independent, este o pură născocire. Mai 
mult, colaborarea permanentă a tuturor țărilor civilizate în dome- 
niul ştiinţei şi tehnicii, ale cărei rezultate devin neîntîrziat un bun 
comun; invențiile prin care se suprimă distanţele; presa cotidiană 
cu informaţiile ei la zi şi de pretutindeni şi, în fine, schimbul de 
materii prime pe plan internaţional cu uimitoarea lui creştere 
datorată noilor căi de transport — toate acestea transformă uma- 
nitatea culturală într-un tot unitar care, fie şi involuntar, duce 
într-adevăr O viaţă comună. 

Această umanitate culturală devine încet-încet atotcu- 
prinzătoare, După ce la începutul epocii moderne europenii şi-au 
lărgit din toate părţile sfera de influenţă, cuprinzînd în ea America 
de vest, India din sud-est şi Siberia din nord-est, o mare parte a 
globului cu populația lui s-a văzut sub stăpînirea lor. Acum se 
poate spune că sub această stăpînire se află întregul glob. Lumea 
musulmană este împînzită şi pătrunsă de firele culturii europene şi 
numai în deşertul Sudanului îşi mai poate apăra — dar fără speranţe 
de succes — identitatea sălbatică (în lumea dervișilor). Întreaga 
coastă a Africii este deja împărţită între ţările europene. partea 
centrală a continentului negru devenind astăzi arena rivalităţilor. 
În afara zonei de influenţă a Europei mai rămăsese Asia mongolă 
— China şi Japonia —, dar sîntem acum martorii desființării aces- 
tei ultime bariere în interiorul umanităţii. In decurs de un sfert de 
veac japonezii şi-au însuşit cu o viteză și eficacitate extraordinare 
componenta materială pozitiv-ştiinţifică a culturii europene şi s-au 

străduit mai apoi să-l convingă pe confratele lor mongol de nece- 
sitatea unei atari însușiri. Chinezii, clătinaţi în certitudinile lor de 
către englezi faţă de care continuau să manifeste o anume opaci- 
tate, i-au înţeles imediat pe cei de o rasă cu ei, şi celebrul zid 
chinezesc a încetat astăzi să fie un simbol al izolării permanente, 
păstrînd doar semnificaţia unui moment al trecutului ireversibil. 
Ce legătură cu războiul a avut acest procers curios de „unificare 
a pămîntului“ de pretutindeni prin intermediul culturii materiale 
unitare? Pe de o parte. aici războiul joacă un rol activ. Este cunos- 
cută marea contribuţie a revoluțiilor şi războaielor napoleoniene la 
răspîndirea şi promovarea ideilor europene care au determinat, în 
secolul al XIX-lea, progresul ştiinţific, tehnic și economic ce a 
jucat, la rîndul său. rolul de liant material în unificarea uma- 
nităţii. În mod identic, actul final al acestei unificări (integrarea 
ultimei citadele a barbariei izolate — China) s-a declanşat, de 
asemenea, după opinia noastră, nu sub forma unei propovăduiri 
paşnice, ci prin război. Pe de altă parte, caracterul universal al culturii 
materiale, realizat parţial prin război, devine el însuşi un mijloc 
puternic şi un temei ul păcii. În prezent, majoritatea populaţiei de 
pe glob se constituie într-un corp real cu părţi bine articulate şi 
solidare (dacă nu încă din punct de vedere moral, atunci în mod 
cert sub raport fizic). O asemenea solidaritate se relevă tocmai în 
sfera economică din care nimeni nu poate ieşi: o criză industrială 
la New York se resimte imediat la Moscova şi Calcutta. În cor- 
pus-ul umanităţii s-a format un fel de sensibilitate comună (senso- 
rium commune) graţie căreia orice seism local produce o acţiune 
general perceptibilă. In acelaşi timp, orice război greu şi de durată 
este inevitabil însoţit de grave perturbări economice care, în 
condiţiile conexiunii existente între părţile globului pămîntesc, 
vor dobîndi un caracter universal. O asemenea situaţie, creată în 
decursul secolului al XIX-lea dar conştientizată de toată lumea 
abia spre sfîrşitul lui, constituie un motiv suficient pentru apariţia 
sentimentului necunoscut pînă acum de teamă faţă de război care 
a cuprins astăzi toate popoarele civilizate. Incă din prima jumătate 
a secolului al XLX-lea războaiele deveniseră mai rare şi mai 
scurte: între Waterloo şi Sevastopol, Europa a cunoscut timp de 
patruzeci de ani pacea — un caz fără precedent în trecutul ei 
istoric. Apoi, cauze istorice speciale au declanșat cîteva războaie 
europene de scurtă durată: cele din 1859, 1864, 1866 şi 1870; 

războiul ruso-turc din 1877—1878 nu a reuşit să antreneze întreaga 
Europă. Un exemplu elocvent îl constituie cel mai important război 
franco-german: deşi acest popor european de primă importanţă a 
fost, de pe urma lui, marcat de un sentiment de frustrare naţională și 
de răzbunare, iată însă că timp de douăzeci și opt de ani resenti- 
mentele nu s-au putut traduce în fapte din simpla teamă de război! 
Se poate imagina o asemenea abţinere măcar în secolul al XVIII sau 
al XVII-lea, ca să nu mai vorbim de vremurile mai îndepărtate? Oare 
această înarmare monstruoasă a statelor europene nu mărturisește 
spaima copleșitoare faţă de război şi nu e deci o mărturie a sfirşitu- 
lui apropiat al războaielor!? 

Ar fi însă nechibzuit să credem şi să acţionăm ca şi cum acest sfîrşit 
a şi sosit. Deşi în prezent organismul economic comun reuneşte toate 
părţile populaţiei de pe glob printr-o legătură resimţită chiar de ea, nu 
peste tot această legătură este la fel de strânsă şi nu toată populaţia dă 
dovadă de aceeaşi receptivitate. Mai sînt popoare care, în caz de con- 
flagraţie mondială, nu ar avea mare lucru de pierdut, dar există şi 
popoare care sînt gata să rişte chiar prea mult. Integrarea rasei mongole 
în sfera culturii materiale europene are o dublă semnificaţie. Această 
rasă al cărei reprezentant principal este poporul chinez numără cel puţin 
două sute de milioane de suflete şi pe lîngă mîndria naţională se re- 
marcă prin disprețul enorm faţă de viaţă, indiferent dacă este vorba de 
propria şa viaţă sau de a altuia. Mai mult ca sigur, însuşirea, de acum 
iminentă, a tehnicii culturale occidentale de către toată rasa palbenă nu 
va constitui pentru ca decit un mijloc de a demonstra, într-o confruntare 
dirză, superioritatea principiilor ei spirituale faţă de cele europene. 
Viitoarea luptă armată înue Europa şi Asia mongolă va fi, desigur. 
ultimul — dar cu atît mai înspăimintător — război mondial, şi nu este 
indiferent pentru destinul omenirii care dintre părţi va ieşi victorioasă. 


V 


Istoria generală a războaielor, ale cărei momente principale le-am 
evocat, demonstrează o surprinzătoare unitate şi coerență. In 
amintirile înceţoşate şi colorate în roz ale copilăriei istorice apare 


! Ideea nu este contrazisă nici de cele trei războaie semieuropene: 
sîrbo-bulgar din 1885, greco-turc din 1897 şi americano-spaniol din 
1898: toate trei s-au sfîrşit înainte de a se declanşa din plin. (N. a.) 

mai întîi imaginea clară, deși semifantastică, a războiului troian — 
prima mare confruntare între Occident şi Orient. între Europa şi 
Asia. Acest război se conturează astfel încă în viziunea lui Herodot 
care anume cu el îşi începe istoria; şi tot de acest război se leagă, nu 
întîmplător, primul monument inspirat al poeziei cu un mesaj pur 
uman (Iliada). Într-adevăr, războiul inaugurează istoria pămîntească 
laică a umanităţii care se axează pe tot parcursul ei în jurul luptei 
fatale între Orient şi Occident pe o arenă tot mai extinsă, În prezent 
această venă a cuprins întregul glob pămîntesc (în locul unui 
Scamandru pierdut în deşert — Oceanul Pacific. în locul unui 
Pergam fumegînd! — lugubrul colos al Chinei). dar conflictul 
rămîne generat de aceleaşi principii incompatibile ale Orientului şi 
Occidentului. Acest proces a cunoscut deopotrivă momente de 
răscruce şi de stagnare atunci cînd. imediat după unificarea 
Orientului în graniţele lui istorice cu Occidentul în cadrul Imperiului 
Roman — sub conducerea unnuşului regelui troian, Enea —. lumi- 
na creştinismului a înlăturat, din interior. vechea vrajbă. 


Larg revărsîndu-se ca torţe 
Lumina cu izvor în Orient 
De semne plină şi de forţe 
Întinde mîna spre Occident.: 


Dar vechea unificare culturală materială s-a dovedit fragilă, iar 
în planul spiritualităţii ea de abia urmează să fie realizată pe 
deplin. E drept, în locul unificării politice în graniţele Imperiului 
Roman, umanitatea modemă a produs O altă unitate — cea eco- 
nomică: aidoma celei dintii, aceasta creează mari obstacole exte- 
rioare în calea confruntării armate, dar astfel de obstacole, grație 
cărora sîntem izbăviţi în ultima vreme de un război european. nu 
sînt în stare să preîntîmpine declanşarea ultimului şi celui mai 
grav contlict între lumea europeană şi lumea asiatică: de data 
aceasta însă părţile angajate în confruntare vor apărea nu în per- 
soana reprezentanţilor lor, precum odinioară aheii şi troienii sau 
chiar grecii şi perșii, ci în toată extinderea lor reală — ca două 
mari jumătăţi ostile în care se împarte întreaga umanitate. Victorin 


1 Capitala statului Cergam pînă la anul 130 î.e.n. (N. ad.) 
2 Strofa din poezia lui V. Soloviov, Ex oriento lux. (N. e!) 

uneia dintre ele va aduce într-adevăr pacea întregii omeniri. 
Confruntările între state vor înceta, dar va fi Oare această pace 
politică şi această instituire a unităţii internaționale sub forma 
unui stat universal (de natură monarhică sau oricare alta) o pace 
adevărată şi eternă? Va pune ea capăt conflictelor, chiar şi armate, 
între celelalte elemente extra-politice ale umanităţii? Nu se va 
repeta la scară mai mare ceea ce s-a petrecut sub ochii noștri la o 
scară mai mică? Cîndva, Germania era compusă din mai multe 
landuri aflate într-un permanent război, fiinţa naţională suferea de 
pe urma lipsei unei unităţi reale şi înfăptuirea ei devenise aspiraţia 
arzătoare a multor patrioţi. Acest ideal a fost atins prin interme- 
diul cîtorva războaie și de aceea realizarea lui s-a dovedit incom- 
pletă. Desigur, germanii nu vor renunţa niciodată la unitatea lor 
politică, dar ei își dau seama că a fost făcut doar primul pus nece- 
sar fără să se ajungă încă la înfăptuirea scopului suprem. În sînul 
imperiului lupta politică a unor state mici a cedat locul unei lupte 
şi mai crîncene de natură religioasă şi economică: ultramontanii şi 
social-democraţii se arată mai periculoşi decît austriecii şi 
francezii. Se pune însă problema dacă o dată cu unificarea politică 
a umanităţii (sub formă de monarhie mondială sau de uniune a 
naţiunilor) va înceta lupta între francmasoni şi clericalişti, va slăbi 
duşmănia socialismului faţă de clasele avute şi a anarhismului faţă 
de orice organizare socială şi statală. Este clar că lupta între 
credinţe şi confruntarea intereselor materiale este mai durabilă 
decît lupta între popoare şi state, că instituirea definitivă a unităţii 
politice exterioare îşi va releva insuficienţa. în speţă acel adevăr 
moral conform căruia lumea exterioară, luară în sine, nu repre- 
zintă încă un bun autentic şi nu devine ca atare decît o dată cu 
renaşterea interioară a umanităţii. Numai atunci cînd acest neajuns 
al unităţii exterioare va fi cunoscut nu doar în plan teoretic, ci şi 
pe calea experienţei — numai atunci va veni definitiv vremea 
spiritualizării fiinţei universale unificate, vremea instalării 
Împărăției Adevărului şi Păcii eteme. 


VI 


Războiul a jucat, aşadar, un rol principal în procesul istoric de 
unificare politică exterioară. Războaiele dintre triburi şi clanuri au 
dus la formarea statului care interzicea confruntările militare pe 

teritoriul aflat sub stăpînirea sa. Apoi războaiele interstatale au 
dus la apariţia unor entităţi politico-culturale mai complexe şi mai 
largi care se străduiau să stabilească echilibrul şi pacea în interi- 
orul graniţelor lor. Odinioară, întreaga populaţie a umanităţii, 
fărîmiţată şi dezbinată, era copleşită de un război necontenit în 
interiorul unor formaţiuni mai restrînse. Războiul era pretutin- 
deni, dar de acum, extinzîndu-se tot mai departe şi mai departe, el 
prezintă un pericol cvasi-iminent la hotarul celor două rase în care 
se împarte omenirea. Procesul de unificare se apropie de sfîrşit, 
dar nu s-a încheiat. Integrarea pașnică a rasei galbene în sfera cul- 
turii generul-umane este cu totul exclusă, şi din punct de vedere 
istoric nu există temei pentru a socoti că războiul este destinat 
unei dispariţii totule şi imediate. Dar este oare obligatoriu acest 
punct de vedere pentru conştiinţa morală a omului? 

Lucrurile se prezintă în felul următor. „Războiul, indiferent de 
însemnătatea lui istorică, constă înainte de toate în uciderea unor 
oameni de către alţi oameni: uciderea este însă condamnată de 
conştiinţa noastră şi deci trebuie să renunţiin! cu toată sinceritatea 
la orice fel de angajare într-un război și să-i convingem pe ceilalţi 
să procedeze la fel. Propagarea unei asemenea atitudini prin 
cuvînt şi faptă constituie sinpurul mijloc eficace de suprimare a 
războiului, căci este limpede că el devine imposibil dacă toţi vor 
refuza serviciul militar“.! Pentru ca un astfel de argument să 
devină convingător. ar trebui în prealabil să fim de acord că 
războiul şi chiar serviciul militar nu sînt altceva decît un prilej de 
ucidere. Acest punct de vedere este însă greu de acceptat. În tim- 
pul serviciului militar războiul există doar ca posibilitate. Pe par- 
cursul celor patruzeci de ani care s-au scurs între războaiele lui 
Napoleon | şi războaiele lui Napoleon al [ll-lea, milioane de 
europeni au trecut prin serviciul militar, şi numai O parte infimă 
dintre aceştia au cunoscut realmente războiul. Dar nici în cazul 
declanşării sale, războiul nu poate fi redus la uciderea considerată 
crimă, pentru că aceasta presupune o rea intenţie în raport cu un 
anumit obiect, un anumit om pe care îl omor. În general vorbind, 
în timpul războiului nici un soldat nu are o asemenea intenţie mai 
ales în condiţiile de astăzi cînd în lupta împotriva unui inamic, 


! Punct de vedere tolstoian. (N. t) 

devenit invizibil din cauza distanţei, sînt folosite cu preponderență 
puştile şi tunurile cu bătaie lungă. Numai în situaţiile reale de 
luptă corp la corp se pune în faţa omului problema conştiinţei pe 
care fiecare trebuie s-o rezolve în mod echitabil. Războiul, fiind în 
general o confruntare între organismele comunitare (statele) şi 
organele lor comunitare (armatele), nu reprezintă cauza unor per- 
soane paiticulare implicate în el în mod pasiv, eventualul act de 
ucidere ţinînd pentru ei exclusiv de intimplare. 

Dar n-ar fi mai bine. renunţînd la serviciul militar, să excludem 
pentru noi însăşi posibilitatea uciderii întîmplătoare? Fără 
îndoială, așa ar fi mai bine dacă ar fi vorba de o opțiune liberă. 
Înzestrat cu o conştiinţă morală avansată sau cu un simţ superior 
dezvoltat al milei omul, desigur, nu va alege de bună voie serviciul 
militar în vederea războiului, ci va prefera să se ocupe cu 
îndeletniciri paşnice. În ceea ce priveşte însă serviciul militar 
obligatoriu. impus de stat, trebuie să recunoaștem că — fără să 
aprobăm serviciul militar general instituţionalizat a cărui inconve- 
niență este evidentă şi a cărui finalitate este îndoielnică — 
refuzarea lui din partea unui individ constituie un mare rău. 
Întrucît cel ce refuză își dă seama că oricum va fi încorporat un 
anumit număr de recruți şi că în locul Jui va fi recrutat un altul, 
înseamnă că el va supune în mod conştient corvezilor serviciului 
militar pe aproapele său care altminteri ar fi fost scutit de ele. În 
afară de aceasta, raţiunea generală a unui asemenea refuz nu cores- 
punde exigenţelor logice şi morale. pentru că el se reduce la fap- 
tul că în evitarea posibilităţii viitoare îndepărtate de a ucide întim- 
plător un inumic în timpul războiului. declanşat fără voia mea, 
neintirziat eu însuni declar război statului meu şi îi oblig pe 
reprezentanţii lui să recurgă imediat la o seric de măsuri represive 
împotriva mea cu scopul de a se proteja de săvîrşirea presupuselor 
crime într-un Viitor necunoscul. 

În leuea noastră scopul serviciului militar este definit prin for- 
mula de „apărare a tronului şi a patriei“, adică a acelui corpus 
statal de care aparţine individul respectiv. Eventuala folosire 
abuzivă a forţelor sale armate în viitor — ca în multe cazuri în tre- 
cut — nu pentru autoapărare, ci pentru declanşarea unor războaie 
agresive nedrepte, nu poate constitui o rațiune suficientă a propri- 
ilor mele acte în prezent, care trebuie să fie determinate exclusiv 

de obligaţiile mele morale şi nu de ale altora. În cele din urmă 
întrebarea se pune în felul următor: am eu obligaţia morală să par- 
ticip la apărarea patriei mele? 

Doctrinele care adoptă o atitudine absolut negativă faţă de 
război şi îi obligă pe toţi să refuze serviciul militar impus de stat 
contestă în genere orice datorie a omului faţă de stat. A viziunea 
lor, statul nu este altceva decît o bandă de tîlhari care ademeneşte 
mulţimea pentru a o ţine în frîu şi a o folosi în propriile interese. 
Ar fi însă prea naiv să credem în mod serios că prin aceasta s-ar 
epuiza sau exprima cît de cît adevărata esenţă a problemei. 
Inconsistenţa unei astfel de viziuni se manifestă mai ales cu ocazia 
referirilor la creştinism. 

Cu apariţia creştinismului ni s-a revelat demnitatea noastră 
necondiționată. semnificaţia absolută a interiorităţii omului, a 
sufletului lui. Dar această demnitate necondiționată ne impune să 
acţionăm în spiritul adevărului în toate sferele — individuale şi 
sociale — ale vieţii noastre. Totodată sîntem pe deplin conştienţi 
Că nu stă în puterea fiecărui om luat izolat să îndeplinească această 
cerinţă şi că mai este nevoie de întregirea vieţii individuale prin 
viaţa general-istorică a umanităţii. O modalitate de întregire, o 
formă a vieţii generale — fundamentală şi dominantă la un anume 
moment istoric — o constituie patria cu organizarea ei statală. O 
atare tormă nu reprezintă, desigur, expresia supremă şi detinitivă 
a solidarităţii umane şi nu este permis a pune patria în locul lui 
Dumnezeu şi al Împărăției Lui universale. Dar faptul că statul nu 
este totul nu trebuie să ne conducă la concluzia că el ar fi inutil şi 
că ne-am putea propune să-l suprimăm, 

Să presupunem că tara în care trăiesc este lovită de o calamitate 
cum ar fi, de pildă, foametea. Care ar fi, în acest caz, datoria unui 
om în calitatea lui de fiinţă necondiţionat-morală? Atît sentimen- 
tul cît şi conştiinţa morală îi spun cu claritate că se află în faţa 
alternativei: sau îi hrăneşti pe toţi înfometaţii, sau mori tu însuţi de 
foame. Nu am posibilitatea de a hrăni milioane de înfometați. şi 
dacă totuşi nu mă încearcă mustrări de conştiinţă pentru că mai 
sînt în viaţă, aceasta se datorează exclusiv faptului că obligaţia 
mea morală de a asigura hrană pentru toţi înfometaţii este prelua- 
tă şi o poate îndeplini statul cu instrumentele şi instituţiile lui 
colective, capabile de acţiuni prompte şi de anvergură. În aseme- 

nea împrejurări statul se manifestă ca o instituţie prin intermediul 
căreia o acţiune moraliceşte obligatorie, care depăşeşte forţa fizică 
a unui om, poate fi dusă pînă la capăt. Din moment ce statul 
îndeplinește obligaţiile mele morale nemijlocite, cum se poate 
afirma că eu nu-i datorez nimic şi că el nu are asupra mea nici un 
drept? Dacă fără ajutorul lui aş fi fost într-adevăr nevoit să-mi 
sacrific viaţa, cum aş putea să nu-i ofer o mică parte din mijloa- 
cele mele care îi sînt necesare tocmai pentru îndeplinirea cauzei 
mele? 

Dar ce se întîmplă atunci cînd impozitele percepute de stat nu 
sînt utilizate pentru treburi al căror folos este evident, ci pentru 
lucruri care mie mi se par inutile sau de-a dreptul dăunătoare”? In 
acest caz. datoria mea constă în u dezavua asemenea abuzuri şi nu 
în a nega. prin. cuvinte şi fapte, însuşi principiul prestaţiilor către 
stat menite să servească bunăstarea generală, 

In fond, aceeași rațiune de a fi O are şi structura militară a sta- 
tului. Dacă un călător este atacat de nişte sălbatici de teapa munte- 
nilor caucazieni de altădată sau de kurzi şi „Stindardele negre“! de 
astăzi cu intenţia de a-l omori şi a-i înjunghia familia, el este 
obligat fără îndoială, să dea o ripostă, dar nu din duşmănie sau 
răutate faţă de ei şi nici pentru a-şi salva viaţa cu preţul vieţii 
semenului său, ci pentru apărarea unor fiinţe slabe cure se află sub 
protecţia lui. A-ţi ajuta aproapele în asemenea circumstanțe este o 
datorie morală necondiţionută, şi ea nu priveşte doar propria fa- 
milie. O protecţie eficientă a celor slabi şi nevinovaţi faţă de 
violenţa unor răufăcători nu poate fi asigurată de un singur om sau 
chiar de mai mulţi care acţionează pe cont propriu. Or, menirea 
forţei militare a statului constă tocmai în organizarea socială a 
unei astfel de protecţii, iar susţinerea lui într-un fel sau altul în 
această acţiune de omenie constituie datoria morală a fiecăruia, o 
datorie pe care n-o pot anula nici un gen de abuzuri: aşa cum 
prezenţa unui corn-de-secară nu ne îndreptăţeşte să spunem că 
secara este dăunătoare, tot astfel povara şi riscurile militanismului 
nu pun în discuţie necesitatea forţelor armate, 


! Pavillons noirs ((r.). Astfel se numea acea parte rebelă a locuitorilor 
de pe teritoriul din amonte al fluviului Roşu (Tonkin), care îi atacau pe 
colonizatorii francezi. (N. ed.) 

instituţia militară şi, în genere, orice altă instituţie cu caracter 
coercitiv nu este un rău, ci consecinţa şi indiciul răului. O atare 
instituție lipsea cu desăvîrşire atunci cînd nevinovatul păstor Abel 
a fost ucis din ură de către fratele său. Din teama justificată ca nu 
cumva să se întîmple mai tîrziu acelaşi lucru şi cu Set şi cu alţi 
oameni paşnici, bunii îngeri-păzitori ai omenirii au amestecat 
lutul cu arama şi fierul și au făurit un soldat şi un jandarm. Atita 
timp cît pornirile lui Cain mai persistă în inimile oamenilor, sol- 
datul şi jandarmul vor întruchipa.binele şi nu răul. Ostilitatea faţă 
de stat şi reprezentanţii săi rămîne totuşi ostilitate și chiar şi ea 
singură ar fi suficientă pentru a demonstra necesitatea statului. 
Oare nu este ciudat să duşmăneşti statul pentru motivul că el doar 
limitează, prin mijloace exterioare, dar nu şi elimină din lumea 
întreagă acel rău pe care noi nu sîntem în stare să-l eradicăm din 
noi înşine? 


VII 


Între necesitatea istorică a războiului şi negarea lui abstractă de 
către un individ se plasează obligaţia acestuia din urmă faţă de 
corpus-ul orpanizat (statul) căruia umanitatea îi va datoru pînă la 
sfîrşitul ei nu numai existenţa ci şi progresul. Dar tocmai fuptul 
indubitabil că statul dispune de mijloace nu numai pentru a 
menţine ordinea umană existentă, ci şi pentru a o face să progre- 
seze, impune individului o serie de alte obligaţii față de stat care 
depăşesc simpla îndeplinire a cerinţelor lui legale. Indeplinirea 
acestora din urmă ar fi suficientă dacă statul ar întruchipa perfect 
ordinea socială normală; întrucît însă statul ca mijloc de 
desăvîrşire a omului se perfecţionează el însuşi treptat în diferitele 
sale luturi, omul este obligat ca, pe măsura puterilor şi capacităţilor 
sale. să-şi dea contribuţia şi lu acest progres politic peneral. 
Individul este înzestrat cu conştiinţa morală a idealului desăvirşit 
de adevăr şi pace sau al Împărăției lui Dumnezeu; această 
conștiință nu-i parvine de la stat, ci de sus şi din sinele său, dar 
realizarea efectivă a acestui ideal în viaţa socială a omenirii nu 
este posibilă fără o preliminară organizare statală. Pentru omul cu 
adevărat morul decurge de aici obligaţia pozitivă nemijlocită de a 
Susţine statul — prin cuvinte convingătoare sau prin predici — în 
sensul îndeplinirii optime a obiectivului prealabil, după care — 

dar nu mai înainte — statul însuşi va deveni bineînţeles inutil. O 
acţiune de asemenea natură a persoanei asupra statului este posi- 
bilă şi obligatorie în chestiunea războiului la fel ca şi în toate cele- 
lalte compartimente ale vieţii statului. 

Răul războiului rezidă în duşmănia şi ura excesivă dintre părţile 
umanităţii dezagregate. In cadrul relaţiilor personale nimeni nu 
justifică sentimentele rele şi denunţarea lor este inutilă. Dar. în 
Cazul urii la scară internaţională, sentimentul rău se conjugă, de 
regulă, cu false opinii și judecăţi, iar de multe ori este provocat de 
acestea din urmă. Lupta împotriva acestui fals constituie principala 
datorie a oricărui om care doreşte efectiv ca omenirea să trăiască în 
pace şi înţelegere. 

Cît priveşte viitoarea confruntare decisivă între Europa şi Asia, 
ea nu reprezintă pentru noi, în ciuda probabilității sale sporite, o 
necesitate necondiționată care să apese din exterior. Sîntem încă 
stăpîni pe situaţie. Prima condiţie a integrării paşnice — deşi puţin 
posibile — a rasei mongole în sfera civilizației creştine constă în 
aceea ca înseşi popoarele creştine să fie mai plenar creştine. să se 
conducă în întreaga lor viaţă socială În mai mare măsură după prin- 
cipiile morale decît după interese meschine şi ură în plan econo- 
mic, naţional şi confesional, 

La Congresul internaţional al religiilor de la Cicago!. ţinut nu 
demult, un grup de asiatici — budişti şi brahmani — s-au adresat 
europenilor în cuvinte ce exprimau opinia curentă a Orientului: 
„Voi trimiteţi la noi misionari care propagă religia voastră. Nu con- 
testăm virtuțile ei, dar. cunoscîndu-vă în ultimele două secole, am 
constatat că viaţa voastră contrazice exigenţele credinţei voastre şi 
Că sînteţi mînaţi nu de spiritul adevărului și iubirii pe care vi le-a 
transmis Dumnezeul vostru, ci de lăcomia şi de violenţa proprii 
tuturor oamenilor răi. Deci una din două: ori religia voastră, în 
ciuda superiorității ei intrinseci, nu poate fi tradusă în viaţă și, prin 
urmare, nu este utilă nici măcar pentru voi cei care o confesaţi: ori 
sînteţi atît de răi încît refuzaţi să îndepliniţi ceea ce vă stă în putere 
şi este de datoria voastră. În ambele cazuri nu aveţi nici un ascen- 
dent asupra noastră şi trebuie să ne lăsaţi în pace“.? La aceasta se 


t A avut loc în 1893. (N. ed.) 
2 Parafraza cuprinsului comunicării la congres a gînditorului umanisi 
indian Swami Vivekananda. (N. ed.) 

poate riposta în mod convingător nu prin cuvinte, ci prin fapte. 
Dacă Europa ar fi unită şi cu adevărat creştină, Asia nu ar avea 
nici un motiv de luptă împotriva ei și nici o şansă de victorie. 

Războiul a fost un mijloc direct de unire exterioară şi un mijloc 
indirect de unire interioară a umanităţii. Rațiunea interzice ca 
acest mijloc să fie abandonat cîtă vreme el este necesar, dar 
conștiința ne obligă să ne străduim ca el să înceteze de a fi nece- 
sar şi ca organizării naturale a umanităţii divizate în părţi adverse 
să i se substituie organizarea după criterii morale şi spirituale. 
Imaginea de anșamblu a unei asemenea organizări-morale care se 
înrădăcinează în firea omului se sprijină dinlăuntru pe Binele 
necondiţionat şi se realizează în întregime prin istoria universală. 
Această imagine a totalităţii condiţiilor morale care îndreptățește 
binele în lume trebuie să încununeze filozofia morală. 


Capitolul XIX 
Organizarea morală a umanităţii în ansamblul ei 


Rațiunea organizării naturale a umanităţii constă în aceea că 
diferite persoane singulare și grupuri de indivizi sînt obligate, prin 
natura lor, să conlucreze în aşa fel încît nevoile şi acţiunile lor par- 
ticulare să se armonizeze la nivelul unor rezultate de importanță 
generală. să contribuie la desăvirşirea relativă a întregului. Astfel, 
din vremuri străvechi nevoile păstorilor şi agricultorilor. spiritul 
războinic al conducătorilor de popoare şi spiritul întreprinzător 
dublat de lăcomie al negustorilor contribuiau la închegurea unor 
forme de viaţă şi propulsau istoria universală. O asemenea rîn- 
duială naturală a treburilor omeneşti, graţie căreia năzuinţele indi- 
viduale converg către un succes general. exprimă o anumită uni- 
tate reală a umanităţii. Dar această unitate nu este perfectă nici pe 
plan exterior. nici pe plan interior deoarece nu se constituie în 
obiect al conştiinţei şi voinţei indivizilor şi grupurilor de indivizi 
care fac parte din această unitate. O atare solidaritate a fiinţelor, 
independentă de gîndirea şi voinţa lor, există chiar şi în lumea 
preumană şi anume în unitatea genului în dezvoltarea speciilor 
organice. Nu este de demnitatea umană să se oprească la acest fel 
de solidaritate în care raţiunea generică obiectivă — predicatul 
general al naturii — devine un subiect individual. Este nevoie de 
O organizare a umanităţii care să fie morală, conştientă şi volun- 
tară, în numele şi în baza Binelui atotunitar, organizare care 
devine, la răspintia istoriei, scop nemijlocit şi preocupare a 
gîndirii şi vieţii în urma revelaţiei acestui Bine în plenitudinea şi 
autonomia lui. Unirea întru Binele suprem nu înseamnă doar o 
comuniune şi armonizare în fapt a aspirațiilor individuale, dirijate 
spre un rezultat comun, ci şi colaborarea directă a persoanelor şi 
grupurilor într-o activitate avînd ca scop general desăvîrşirea 
absolută, concepută şi asumată ca propria lor cauză. 

Urmărind realizarea normelor necondiționate ale binelui sau 
ale desăviîrșirii feale, organizarea morală a vieţii umane se 
defineşte, în principiu, ca un proces de perfecţionare. În acest con- 
text se pune cu necesitate logică întrebarea referitoare la subiectul 
organizării morale: cine se desăvîrșește? Se ştie că persoanele nu 
există în mod izolat şi deci nu se supun perfecţionării. Adevăratul 
subiect al perfecţionării sau progresului moral (şi istoric în genere) 
îl constituie omul în dubla şi indivizibila sa ipostază de individ 
singular şi de membru al societăţii. Aşa cum nu din orice com- 
binare de molecule se formează o celulă şi nu orice conglomerat 
celular dă naştere unei fiinţe vii, tot astfel nu orice asociere de 
oameni singulari sau de grupuri devine adevăratul purtător viu ul 
organizării morale. Pentru dobîndirea acestei semnificaţii, adică 
pentru împlinirea funciară a personalităţii morale, este necesur ca 
întregul comunitar să fie tot atît de real, evul în forţă şi în drepturi 
Ca şi o personalitate morală. El trebuie să fie datul şi nu produsul ei. 

Printre grupurile naturale care lărpesc în mod real cadrele vieții 
individului se numără familia, poporul. umanitatea — cele trei 
trepte existente de încamare a omului comunitar, cărora, în ordine 
istorică, le corespund următoarele trepte: gentilică, bazată pe 
rudenia de sînge. etnico-politică şi spiritual-universală. Această 
din urmă treaptă se poate manifesta numai cu condiţia spirituali- 
zării primelor două. 

Putem oare considera familia ca o componentă a organiziirii 
morale definitive şi universale? Nu este ea numai o limită trecă- 
toare în dezvoltarea vieţii umane? Doar şi personalitatea umană în 
Starea ei dată şi cu tendinţa ei egoistă de izolare exclusivistă 
reprezintă o formă trecătoare, asemeni poporului şi înseși umani- 
tăţii. Nu este vorba de idealizarea şi etemizarea acestei laturi 
perisabile în cazul diferiților subiecţi ai vieţii, ci de dezvăluireu şi 
reaprinderea scînteii lui Dumnezeu ascunsă sub cenuşă. de 
descoperirea, dincolo de orice formă condiţionată şi pasaaeră, a 
semnificației inerente, necondiționate şi eteme care ar putea fi 
afirmată nu numai ca o idee imuubilă, ci şi ca începutul împlinirii, 
ca un „avans“ al desăvîrşirii. Forţele vitale pozitive. relative şi 
tranzitorii în manifestările lor, trebuie concepute şi acceptate de 
noi ca date condiţionate pentru atingerea unui obiectiv necon- 
diționat. În cadrul familiei aceste date sînt reprezentate de cele trei 

generaţii a căror succesiune este asigurată prin naştere: bunici-pă- 
rinţi, copii-părinţi şi copii-nepoţi. Continuitatea şi relativitatea 
acestei legături nu exclude constituţia ei triadică cu valoare de 
normă în vigoare; membrii ramificaţiei în ambele sensuri — 
străbunici și strănepoți — care susţin această legătură, nu mai 
reprezintă un aspect autonom şi special în ordinea ideii de relaţii 
familiale. Scopul suprem constă în spiritualizarea legăturii natu- 
rale relative între cele trei generaţii și în transformarea ei într-o 
relaţie morală necondiționată. Ceea ce se realizează prin inter- 
mediul religiei în cadrul familiei, al căsniciei şi prin educaţie. 


lI 


Religia de familie reprezintă instituția cea mai veche, radicală 
şi trainică a umanităţii, Ea a supravieţuit ordinii gentilice şi tutu- 
ror prefacerilor religioase din trecut şi prezent. Obiectul religiei de 
familie îl constituie generaţia celor vîrstnici — moşi şi strămoşi 
decedați. Conform reprezentărilor străvechi, strămoşii trebuie să 
fie neapărat morţi; acest lucru era atit de necesar încît, printr-o tur- 
nură firească u gîndirii, toţi morţii. indiferent de vîrstă şi de sex. 
erau numiţi „strămoși'“(lituanianul şi polonezul dziady este un 
profund arhaism). Dacă din întîmplare strămoşii adevăraţi trăiau 
prea mult, lucrul era privit ca O necuviinţă. ca o încălcare a normei 
morale care însă era uşor redresată prin jertfirea de sine benevolă 
a celui în cauză. La baza acestei fapte de o cruzime sălbatică se 
aflau două idei rezonabile: în primul rînd, adevăratul obiect al 
credinţei şi veneraţiei pentru om nu-l poate constitui o fiinţă care 
este de aceeaşi condiţie şi avînd aceleaşi nevoi şi capacităţi: în al 
doilea rînd, pentru o viguroasă acţiune binefăcătoure în lumea de 
aici. de care este capabilă o fiinţă superioară, este nevoie ca ea să 
se detaşeze de această lume și să renunţe la orice legătură fizică 
directă cu ea, Pentru a menţine. în epoca de dominație a forţei, 
veneraţia familială faţă de generaţia vîrstnică era de neîngăduit ca 
această venerație să fie asociată cu o imagine a decrepitudinii şi 
neputinței. Bătrînii înşişi îşi dădeau seama de acest lucru şi cu o 
înţelepciune resemnată își luau din timp rămas bun de la o viaţă care 
se stinpea, pentru a trece intr-o altă existenţă, viguroasă și eternă. 


La apus de soare ziua mea sosea, 
Mierea nu mi-e dulce, chivăra mi-e grea. 

Cînd deasupra stîncii se revarsă luna 

Şi pe piatra rece se așază roua, 

Din dimburi şi ape ne sculăm, o, Torsten, 
Ca în miez de noapte să şoptim ce fi-va.! 


Chiar în cadrul veneraţiei păgîne a strămoşilor. legătura 
firească a generaţiilor tinde să dobîndească o semnificaţie spiritu- 
al-morală. O dată cu revelaţia sensului necondiţionat al vieţii în 
creştinism, relaţia religioasă cu strămoşii devine şi ea pe deplin 
realizabilă. În loc de a-i hrăni cu jertfe materiale pe strămoşii care, 
la rîndu-le, participă la treburile exterioare, se instituie o inter- 
acţiune spirituală prin rugăciuni şi taine; fiecare dintre părţi vede 
în cealaltă molitvenicul său. ambele cooperind la obţinerea 
bunului etern. Este vorba de preocuparea necondiționată pentru 
mântuirea sufletului. Veşnica pomenire, împăcarea cu sfinţii. reîn- 
vierea universală — iată ce dorește şi în ce îi ajută generaţia în 
viaţă pe cei răposaţi. aşteptînd şi ea din partea lor acelaşi ajutor: 
trecînd în sfera binelui absolut. această relaţie reciprocă încetează 
să aibă un caracter interesat şi devine pur morală, concepută şi 
realizată ca Binele desăvîrşit. 

Veșnica pomenire nu înseamnă, desigur, că oamenii pe pămînt 
îşi vor aminti veşnic de mort ca de unul care era şi nu mai este: 
acest lucru nu ar fi pentru el prea important şi apoi nici nu este 
posibil, pentru că umanitatea păminteană nu trebuie nicidecum să 
conteze pe continuarea veșnică a existenţei sale în timp, dacă 
lumea are vreun sens. Veşnica pomenire pentru care ne adresăm 
lui Dumnezeu și nu oamenilor înseamnă să fii veşnic în gîndul lui 
Dumnezeu; a închina cuiva veșnica pomenire Înseamnă a-l crea 
după ideea lui veşnică, după gîndul veşnic al divinității asupra lui 
şi a-l afirma în sfera existenţei absolute imuabile. Ceea ce în 
raport cu agitaţiile lumești este o împăcare veşnică. Moartea în 
Sine nu este un repaus, şi răposaţii omenirii naturale ar trebui 


! Versurile fac parte din Saga lui Frithjof a poetului suedez Esaias 
Tegner (1782-1846). (N. 1.) 

numiţi mai degrabă „nerepausaţi“ (francezul revenants şi germa- 
nul Poltergeister). Acea tihnă, dorită morţilor noştri şi pentru care 
înălţăm rugăciuni, depinde de veşnica lor pomenire de către 
Dumnezeu. Afirmaţi în ideea lor necondiționată, morţii şi-au găsit 
în ea un zălog de netăgăduit al realizării viitoare a Binelui desă- 
vîrşit în lume, ceea ce le asigură /iniștea. Deşi disting încă prezen- 
tul de viitor. acesta din urmă nu mai este deloc îndoielnic şi 
Jătător de neliniști: viitorul se desparte de ei doar printr-o amînare 
necesară şi este privit „sub specia eternității“. în timp ce pentru 
morţii omenirii naturale acest viitor. deşi îi preocupă în mod prio- 
ritar, rămîne totuşi O enigmă şi O necunoscută ce-i înfricoşeuză. 


Din dimburi şi ape ne sculăm, o, Torsten, 
Ca în miez de noapte să şoptim ce fi-va. 


Odihna de veci nu înseumnă lipsă de acţiune. Morţii continuă 
să aibă o activitate care însă îşi moditică esenţial caracterul: ea nu 
mai urmăreşte un scop îndepărtat şi nedrept, ci se desfăşoară pe 
baza şi în virtutea relaţiei stabilite şi constant funcţionale cu 
Binele necondiţionat, ceea ce face ca acţiunea lor să devină con- 
patibilă cu tihna senină şi lipsită de tristeţe. Aşa cum în acţiunea 
benefică a răposutului se exprimă relaţia lui morală cu cei 
apropiaţi în mod natural, cu urmuşii în viaţă, tot astfel acesta. în 
starea de beatitudine, este inseparabil de cei apropiaţi lui prin 
Dumnezeu şi eternitate. Este o împăcare cu sfinţii. 

Aşa se prezintă norma universală, şi dacă nu toţi ating nivelul 
ei, dacă nu toţi deceduţii sînt răposaţi adevăraţi şi nu toţi cărora li 
se cîntă veşnica pomenire se dovedesc a fi demni de ea în faţa lui 
Dumnezeu, aceasta nu schimbă cu nimic atitudinea religioasă faţă 
de „moși'* ca bază a moralei familiale şi. prin ea, a oricărei mora- 
lităţi. Căci în primul rînd, despre destinul adevărat al fiecărui mort 
putem face doar o prezumție; în al doilea rînd, chiar şi cu proba- 
bilitatea sporită a unei prezumţii nefavorabile, atitudinea reli- 
gioasă faţă de moarte capătă doar o nouă nuanţă, iar mila stimită 
cu această ocazie ne îndeamnă la o acţiune mai energică; în fine, 
fiecare om are cel puţin cîţiva strămoşi (dacă nu chiar majoritatea 
lor) care să merite .„veşnica pomenire“ şi împăcarea cu sfinţii, deci 
dincolo de orice altă relaţie, fiecare om are neapărat o legătură 
generică de sînge cu lumea eternă a lui Dumnezeu. Sub acest 

rapon esenţial, familia poate avea pentru fiecare om o semnifi- 
caţie necondiționată, contribuind la întregirea (prin trecutul adus 
în prezent) a personalităţii lui morale. 

Pe de altă parte însă, plenitudinea vieţii strămoşilor, chiar şi ai 
celor veşnic pomeniţi de Dumnezeu şi împăcaţi cu sfinţii, este 
condiţionată de acţiunea urmaşilor care creează condiţiile pă- 
minteşti ce ar putea pune capăt procesului universal și deci iniţia 
învierea trupească a morţilor. În acelaşi timp, fiecare mort este 
legat în mod firesc de umanitatea cea de pe urmă care va să vină 
prin intermediul continuității rudeniei de sînge!. Acţionînd asupra 
trupului său şi asupra substanţei naturii exterioare în vederea spiri- 
tualizării lor veritabile, fiecare om își îndeplineşte obligaţia faţă 
de strămoși, le plăteşte tributul său moral: moştenind de la ei viaţa 
şi tonă istoria precedentă, o nouă generaţie duce mai departe 
lucrarea la capătul căreia se creează condiţiile de plenitudine exis- 
tenţială şi pentru cei morţi. Prin urmare, şi din acest punct de 
vedere inedit, lepătura firească cu generațiile apuse sau cultul 
familial al trecutului dobîndeşte semnificaţia necondiționată şi 
devine expresia Binelui desăvîrşit, 

Lucrarea omului de spiritualizare a corpului său şi a naturii 
pămînteşti în genere va influenţa benefic inapoi asupra trecutului 
doar atunci cînd se va fi atins scopul: trecutul va dobîndi realitatea 
deplină doar în viitor. Cîtă vreme însă nu este dusă pînă la capăt 
desăvirşirea vieţii în care existenţa spirituală şi cea corporală se 
întrepătrund: cîtă'vreme prăpastia între lumea vizibilă şi cea invi- 
zibilă nu va fi complet suprimată, iar moartea nu va deveni 
imposibilă atit pentru cei vii cît şi pentru moni — lupta spiritului 
cu trupul, concentrarea şi consolidarea celui dintii trebuie accep- 
tate drept condiţia necesară a acestei perfecţiuni şi sarcina morală 
a prezentului. Adevăratul remediu pentru învierea trupului constă 
în Supunerea lui, iar condiţia indispensabilă pentru atingerea exis- 
tenţei plenare o constituie reprimarea forţelor vitale excesive. O 


! Deocamdată nu pot aborda în detaliu contextul nemijlocit al acestei 
relaţii ca şi alte probleme, fără incursiuni în domeniul metafizicii şi al 
esteticii mistice, Totuşi necesitatea învicrii ca plenitudine a existenţei spi- 
ritual-corporale reiese destul de clar şi din punctul de vedere al principiu- 
lui moral necondiţionat şi al realităţii ordinii morale. (N. a.) 

asceză veritabilă, adică dominarea trupului de către spirit, care să 
ducă la înviere este realizabilă pe două căi; a călugăritului și a 
căsătoriei. La cea dintii cale ne-am referit cu precădere şi în exclu- 
sivitate într-un alt capitol!, cea de a doua cale o vom explicita în 
cele ce urmează. 


III 


Nu întîmplător o asemenea relaţie aparent simplă, a cărei bază 
fizică o regăsim încă în regnul animal sau chiar vegetal, este 
numită „marea taină“ şi acceptată ca imagime perenă. consfinţită 
de cuvîntul lui Dumnezeu. desemnînd unirea lui Iahve cu poporul. 
a lui Hristos răstignit cu biserica pămîntească, şi a lui Hristos — 
regele întru slavă — cu Noul lerusalim?. Dacă venerarea de către 
om a înaintaşilor şi legătura religioasă cu ei îl ataşează de Binele 
desăvirşit prin intermediul trecutului, adevărata căsnicie are o 
semnificaţie similară pentru viaţa trăită în prezent. Este îndepli- 
nirea normei morale în chiar miezul real al existenţei umane. 
Opoziția dintre sexe care nu exprimă în lumea organismelor pre- 
umane decit o interacţiune generală a vieţii generate cu viaţa ge- 
neratoare, a principiului activ cu cel pasiv, dobîndeşte lu om o 
semnificaţie mai precisă şi.mai profundă. Femeia nu este aidoma 
femelei din regnul animal doar întruchiparea facultăţii de 
receptare pasivă a existenţei fizice, ea reprezintă chintesenţa 
întregii naturi, expresia ultimă a lumii materiale sub raportul 
pasivităţii ei lXuntnice, gata să treacă într-o nouă ordine supe- 
rioară. marcată de spiritualizarea morală. Bărbatul, de asemenea, 
nu reprezintă În acest caz doar un principiu activ abstract, el este 
un agent al activităţii specific umane determinată de sensul abso- 
lut al vieţii la care. cu ajutorul lui. aderă și femeia. La rîndu-i, 
bărbatul datorează femeii posibilitatea realizării nemijlocite şi cît 
mai rapide a acestui sens sau a Binelui absolut. 

Morala superioară (ceea ce în teologie se numeşte har). care îşi 
are originea şi este determinată de principiul necondiţionat. rezidă 
nu în suprimarea naturii, ci în aducerea ei la o desăviîrşire auten- 
tică. Relaţia naturală între bărbat şi femeie are trei aspecte: 


1 Vezi capitolul Il „Principiul ascezei în morală“. (N, a.) 
2 Efeseni, 5, 32: Apocalipsa, 21, 2. (N. ed.) 

1) material — atracţia fizică determinată de natura organismului; 2) 
ideal — exaltarea sentimentului care se numeşte dragoste şi, în fine 
3) relaţia sexuală firească definită prin prisma finalizării sale, respec- 
tiv prin procreaţie ca rezultat final al ei. 
tr-o căsnicie autentică, relaţia sexuală firească nu este anulată, 
ci cunoaşte o anumită pregătire prealabilă; cîtă vreme însă acest 
moment nu trece în realitate, el este o cerinţă morală ale cărei date 
sînt elementele relaţiei sexuale naturale. În această privință o impor- 
tanţă primordială o are elementul intermediar, acela de exaltare a 
sentimentului de dragoste, patosul iubirii. Femeia, în calitate de 
complement natural al bărbatului, în calitate de altul său material, 
este privită de acesta, în asemenea împrejurări, altfel decît se arată 
observaţiei din afară şi decît o privesc alţii: bărbatul intuieşte 
adevărata idee sau esenţă a femeii, misiunea ei primordială — așa 
cum a văzut-o Dumnezeu de cînd lumea şi cum în definitiv trebuie 
să devină. În acest context se recunoaște în fapt semnificaţia necon- 
diționată a naturii materiale, aşa cum se exprimă ea în imaginea indi- 
viduală superioară a femeii care se afirmă ca persoană morală, ca 
scop în sine sau ca fiinţă capabilă de spiritualizare şi „îndum- 
nezeire“', Acceptarea acestui fapt impune datoria morală de a acţiona 
în așa fel încît femeia reală şi viaţa ei să devină ceea ce trebuie să fie, 
Acestei atitudini îi corespunde un caracter special al sentimentului 
superior de dragoste şi la femeia care vede în alesul său un adevărat 
mîntuitor, obligat să-i reveleze sensul vieţii și s-o ajute să-l realizeze. 
La baza căsniciei rămîne satisfacerea nevoii sexuale, dar ea nu 
mai ţine de natura exterioară a organismului animalic, ci se 
raportează la natura umanizată care așteaptă îndumnezeirea. Apare 
astfel o sarcină enormă care poate fi îndeplinită numai printr-un şir 
neîntrerupt de acte de abnegajie care nu duc la victoria în lupta cu 
realitatea ostilă decît prin martiriu!. Din acest punct de vedere, 
plenitudinea satisfacţiei furnizate de viaţă, care implică şi sen- 
zualitatea, este legată nu de lascivitatea premergătoare, ci de 
bucuria ulterioară a perfecțiunii realizate. 


! Regretatul profesor de filozofie, P. D. lurkevici, mi-a povestit despre 
un tînăr savant, fiul pastorului evanghelic din Moscova, care, asistînd la o 
cununie în biserica rusă, a rămas şocat de faptul că în textul unui cht bise- 
ricesc coronila de cununie este asemuită cununei martirilor. Această reve- 
latie de adîncă semnificaţie a pătruns arît de profund în sufletul lui încît 

Este de la sine înțeles că într-o căsnicie perfectă, favorabilă 
împlinirii lăuntrice a fiinţei umane prin contopirea totală cu esența 
materială spiritualizată, procreaţia exterioară devine pe cît de 
inutilă, pe atît de imposibilă: inutilă pentru că obiectivul suprem a 
fost îndeplinit, scopul final fiind atins; imposibilă în acelaşi fel în 
care nu se poate obţine un surplus de suprafaţă atunci cînd se 
suprapun două figuri geometrice egale. O căsnicie perfectă inau- 
gurează noul proces care nu repetă viaţa în timp. ci o restituie 
veşniciei. Nu trebuie uitat însă faptul că o căsnicie perfectă con- 
Stituie cu necesitate nu condiţia prealabilă. ci consecinţa finală a 
unirii morale între bărbat şi femeie. Acest rezultat superior nu 
poate fi anticipat, aşa cum nu se poate începe construcţia unei case 
cu acoperişul și cum nu se poate afirma că acest acoperiş ar fi 
însăşi casa. O adevărată căsnicie este orientată în mod conștient 
către unirea perfectă între bărbat şi femeie, către crearea omului 
integral. Cîtă vreme însă ea se află încă la început de drum şi nu a 
realizat în sine ideea ca plenitudine reală, cîtă vreme nu a depăşit 
dualismul între idee şi realitatea materială empirică opusă ei, pro- 
creaţia în sens biologic se prezintă deopotrivă ca o consecinţă 
firească a neîmplinirii perfecțiunii în prezent și ca o cale necesari) 
atingerii ei în viitor. Este limpede că pînă cînd unirea bărbatului 
cu femeia nu ajunge la o totală spiritualizare şi plinătatea ei 
rămîne numai la nivelul ideii şi sentimentului subiectiv, iar în 
realitatea obiectivă această unire continuă să fie la fel de exte- 
rioară şi superficială ca la animale, nici rezultatul acestei uniri nu 
poate dobîndi un alt caracter. Dar, în contextul imperfecţiunii date 
tot atit de clară este şi finalitatea superioară a acestui rezultat, pen- 
tru că ceea ce nu au reuşit să facă părinţii, vor face copiii. Există 
o succesiune exterioară, în timp, a generaţiilor, pentru că instituţia 
căsătoriei nu și-a atins perfecțiunea, pentru că spiritualizarea 
unirii bărbaţilor cu femeile, ca indivizi, nu este suficientă și 
de vină pentru renașterea omului integral după chipul şi 

nănarea lui Dumnezeu în forul lor interior. Dar acest pentru că 


xlus o întreagă răstumare care a sfîrşii prin a-l face pe tînărul filolog 
cnunţe la ştiinţa laică şi la cariera universitară şi, spre mîhnirea 
»piaţilor săi, să se călugărească. Este vorba de cunoscutul părinte 
ment Sederholm, portretul şi biografia căruia le-a realizat admirabil 
etatul C. N. Leontiev. (N. a.) 

devine pentru ca — pentru ca sarcina care s-a dovedit a depăşi 
puterile cutărui sau cutărui om individual (bărbat sau femeie) să 
fie totuşi îndeplinită indirect de către un şir, pomit de la el, al gene- 
râțiilor viitoare. Astfel se restabilește plenitudinea lăuntrică şi 
finalitatea proprie familiei, iar omul, deşi imperfect, îşi păstrează 
semnificaţia necondiționată nerupîndu-se legătura solidară între 
membrii vremelnici ai şirului vieţii pierdut în veșnicie. 

Aşa cum pentru organizarea morală a umanităţii nu este sufi- 
cient, în perspectiva trecutului. doar faptul eredității, al prove- 
nienţei de la un şir dat de strămoși. şi este nevoie de stabilirea 
legăturii morale permanente cu aceştia — ceea ce se asigură prin 
religia familială — aşa cum mai apoi, pentru aceeaşi organizare în 
prezent nu este suficient actul natural al relaţiei sexuale, fiind 
necesară ridicarea ei la rang de sacrificiu spiritual — ceva ce se şi 
produce într-o căsnicie perfectă — tot astfel în perspectiva 
viitorului organizarea morală a omului comunitar, nelimitindu-se 
la rolul copiilor ca nouă generaţie cu propriul ei viitor necunoscut, 
reclamă pe lîngă continuitatea exterioară fenomenală, o continui- 
tate morală lăuntrică; organizarea morală a omului nu se 
mulţumeşte cu faptul că părinţii au născut, pentru viitor, copii, ci 
impune obligaţia de a educa aceşti purtători şi promotori ai 
viitorului în vederea îndeplinirii sarcinii lor universal-istorice. 


IV 


Sentimentul moral înnăscut al milei, care nu ne îngăduie să ne 
ofensăm semenii şi ne obligă să le venim în ajutor, se concen- 
trează, fireşte, asupra copiilor, adică asupra semenilor care au cu 
noi O legătură mai strînsă şi au o nevoie mai mare de ajutorul nos- 
tru. Această legătură, avînd un caracter moral încă din cadrul fa- 
miliei ca element natural-uman al vieţii, capătă o semnificaţie ne- 
condiţionată în cadrul familiei ca bază primordială a vieţii noi, 
spiritual structurată. 

Semnificaţia morală a căsătoriei constă în aceea că femeia 
încetează de a fi o unealtă a satisfacerii pornirilor instinctuale şi se 
recunoaşte ca o fiinţă cu valoare intrinsecă, o complinire necesară 
la înfăptuirea de către individ a integrităţii sale veritabile. Un eşec 
sau un succes nesatisfăcător al căsniciei în realizarea acestei sem- 
nificaţii necondiționate a individualităţii umane impune preluarea 

respectivei sarcini de către copii ca exponenţi ai viitorului. Aici O 
simplă şi firească milă faţă de această fiinţă apropiată, plăpîndă şi 
suferindă, se conjugă cu tristeţea universală provocată de răul şi 
nenorocirile vieţii, apoi cu speranţa că aceste fiinţe noi vor reuşi 
Să uşureze povara comună şi, în sfîrşit, cu datoria de a le păstra şi 
pregăti pentru o asemenea cauză. 

tr-o familie spiritual organizată atitudinea părinţilor faţă de 
copii vizează cu prioritate menirea necondiționată a omului; 
educaţia urmăreşte să pună în acord viaţa temporară a generaţiei 
viitoare cu bunul suprem şi etern, comun tuturor generaţiilor şi 
prin care bunicii. părinţii şi copiii sînt indestructibil uniţi printr-o 
aceeaşi esenţă: căci Împărăţia Domnului şi învierea pot deveni 
realitate numai stopîndu-se scindarea temporală a omului în gene- 
raţii care să se excludă reciproc şi să se substituie una celeilalte. 
Dar deocamdată. în mersul spre această perfecţiune, legătura 
morală a generaţiilor şi unitatea necondiționată, atemporală a 
Omului se susţin prin veneraţia strămoşilor. pe de o pante. şi prin 
educaţia copiilor — pe de altă parte. 

În forul interior al omului se duce între temporalitate şi veşnicie 
marea dispută cu privire la cine este mai tare; Binele sau moartea? 
— Străbunii tăi — îi spune omului Prinţul Lumii — care ţi-au dat 
tot ceea ce ai, erau în viaţă, acum nu mai sînt şi nu vor mai fi în 
vecii vecilor; or, dacă este aşa. atunci unde e Binele? Te împaci cu 
moartea străbunilor, o afirmi prin încuviințarea ta, trăieşti și ai 
parte de bucurie, iar cei cărora le datorezi toate acestea au dispărut 
pentru totdeauna!. Unde este atunci binele. acel început de cucer- 
nicie exprimat prin recunoştinţă, unde sînt mila şi ruşinea? Nu 
cumva sînt complet învinse de egoism, cupiditate şi senzualitate? 
Nu te lăsa însă copleșit de disperare: o asemenea condamnare a 
vieţii tale are sens numai din perspectiva Binelui presupus. Or, 
tocmai această presupunere este radical greşită, pentru că tocmai 
Binele este cel care lipseşte cu desăvirşire. Dacă el ar fi existat, fie 
străbunii tăi nu ar fi murit, fie nu te-ai fi împăcat cu moartea lor: 
acum este însă limpede că acest Bine cu revendicările şi normele 
sale fictive de cucernicie, pudoare şi milă nu este altceva decit o 
pretenţie deşartă. Dacă vrei să trăieşti, trăiește, uitînd de Bine, 


' 1 Apocalipsa, 1, 18. (N. ed.) 

deoarece el este complet înghiţit de moarte, nu mai există şi nu va 
mai exista niciodată... — Străbunii tăi au murit, dar ei nu au înce- 
tat să existe, căci cheile existenţei sînt Ja mine — spune Veşnicia. 
Să nu crezi că ei au dispărut şi dacă vrei să-i vezi, stabileşte între 
tine și ei o legătură trainică prin Bine, venerează-i, fie-ţi milă de 
ei, ruşinează-te de uitarea lor. — Iluzie! — răspunde Prinţul 
Lumii. Poţi să te încrezi în existenţa lor subiectivă secretă, dar 
dacă tu însuţi nu te mulţumeşti cu un asemenea simulacru de exis- 
tenţă şi ţii la plinătatea vieţii obiective adevărate, atunci trebuie să 
revendici aceeaşi viaţă şi pentru străbuni — în ideea că Binele 
există. Existenţa materială adevărată — şi numai despre ea merită 
să vorbim — este însă pierdută pentru străbunii tăi şi nu se va mai 
întoarce în vecii vecilor; renunţă la Binele neputincios, la lupta 
istovitoare cu fantomele, şi trăiește-ţi viaţa din plin. — Ultimul 
cuvînt însă aparţine Veşniciei care. fără să abandoneze trecutul, 
apelează şi mai vîrtos la viitor. Binele nu depinde de gradul forţei 
tale şi slăbiciunea ta nu este şi cea a Binelui; de altfel, tu însuţi eşti 
neputincios numai atunci cînd eşti absorbit de propria ta persoană, 
şi neplinătatea vieţii tale este propria ta operă. In faţa ta, efectiv 
totul este deschis, trăieşte prin toate, realizează unitatea între tine 
și altul tău nu numai în raport cu trecutul, cu strămoşii, ci şi în per- 
spectiva viitorului: afirmă-te prin noi generaţii astfel ca ele, cu 
concursul tău. să aducă lumea la acea stare finală în care 
Dumnezeu să restituie plenitudinea vieţii pentru toţi — pentru 
generaţiile noi, pentru tine, pentru moşii şi strămoşii tăi. Prin 
aceasta poţi şi în momentul de faţă să demonstrezi practic puterea 
absolută a Binelui asupra timpului şi morţii. fără să le negi în mod 
nechibzuit, folosindu-le pentru ivirea vieţii plenare fără de moarte. 
Foloseşte-te de moartea strămoşilor pentru a păstra în cultul 
morţilor Chezăşia sigură a învierii lor; bucură-te de viaţa ta vremel- 
nică în ideea că, transmiţind-o urmaşilor tăi şi deplăsînd centrul de 
greutate al moralei tale în viitor, vei putea pregăti şi apropia reve- 
laţia definitivă a Împărăției lui Dumnezeu în lumea de aici. 


V 


Chiar și morala convențională de toate zilele cere ca omul să 
lase moştenire copiilor săi nu numai bunurile agonisite de el, ci și 
capacitatea de muncă necesară asigurării vieţii lor în continuare. 

Morala superioară necondiționată obligă şi generaţia în viaţă să 
transmită celei care vine o dublă moştenire: în primul rînd, tot 
ceea ce s-a obținut pozitiv în trecutul omenirii, toate rezultatele 
acumulate în istorie, iar, în al doilea rînd, capacitatea şi hotărîrea 
de a utiliza întregul patrimoniu de bază în folosul comun pentru 
înaintarea către scopul suprem. În aceasta constă menirea princi- 
pală a educaţiei adevărate care trebuie să fie concomitent şi indi- 
vizibil tradițională şi progresistă. Disjuncţia şi contrapunerea 
acestor două surse generatoare de viaţa cea adevărată — baza şi 
ceea ce trebuie să se sprijine pe ea, rădăcina şi ceea ce trebuie să 
crească din ea — sînt absurde şi în egală măsură păpubitoare pen- 
tru ambele părţi. Dacă vechiul care reprezintă un bine îşi devine 
sieşi suficient şi nu mai slujește drept baza valabilă pentru nou, 
pentru un mai bine, înseamnă că acest vechi şi-a pierdut forța 
vitală; acceptindu-l ca pe ceva epuizat și venerîndu-l în această 
stare ca pe un obiect exterior. noi transformăm religia într-o 
simplă relicvă moartă, lipsită de orice miracol. Este păcatul fun- 
damental al conservatismului curent care încearcă să substituie 
roadelor vii ale spiritului conserve contrafăcute. Manifestîndu-se 
în procesul de educare, pseudoconservatismul face să crească 
numărul oamenilor indiferenți şi ostili religiei. O asemenea 
educaţie nu poate avea ca efect inculcarea credinţei, deoarece 
aceasta este pierdută din vedere. Într-adevăr, este cît se poate de 
limpede că zelul exacerbut în păstrarea credinţei poate izvori 
numai din slaba credinţă a zeloşilor înşişi: dacă ar trăi întru 
credinţă, ei nu ar avea nici timp nici motive să fie atit de îngrijo- 
raţi din pricina ei. 

Acolo unde datina is locul îndatoriri (acolo unde se păstrează 
necondiţionat justeţea, consfinţită prin tradiţie, a ideii de Hristos, 
dar nu se simte însăşi prezenţa lui Hristos şi a Duhului Sfînt). viaţa 
religioasă este imposibilă, şi orice încercare de a o resuscita în 
mod artificial nu face decît să evidenţieze şi mai pregnant o 
pierdere fatală. 

Se poate oare naște viitorul dintr-un trecut care este cu adevărat 
mon? Dacă timpul şi-a ieşit din ţiţîni, atunci ce înseamnă progres? 
Cine progresează? Ar putea creşte cu adevărat un copac dacă 
rădăcinile şi trunchiul lui ar exista doar sub specia reprezentării 
mentale şi numai .ramurile şi frunzele ar fi cu adevărat reale? 

Lăsînd deocamdată la o parte contradicţiile logice, inerente unei 
asemenea viziuni, să ne oprim asupra dimensiunii etice a chestiu- 
nii. Ca fiinţă morală omul are o semnificaţie necondiționată, dar 
viaţa lui reală, luată în sine, nu îi este pe măsură. De aici decurge 
sarcina morală, de a nu separa personalitatea şi viaţa sa de binele 
necondiţionat care este omniprezent şi există ca un tot indivizibil. 
Întrucît fiinţa morală este lăuntric corelată cu totul, ea are într-a- 
devăr o semnificaţie necondiționată, satisface existenţa demnităţii 
sale. În ordine temporală, acel „tot“ de care nu trebuie să ne 
secparăm, cu care trebuie să ne unim în interioritatea noastră, 
reprezintă în mod nemijlocit pe de o parte trecutul nostru — 
strămoşii noştri, şi pe de altă parte. viitorul nostru — urmaşii 
noştri. Pentru a realiza în timp demnitatea noastră morală, este 
necesar să devenim în plan spiritual ceea ce sîntem deja în plan 
fizic: o verigă şi un mijlocitor între.strămoşi şi urmaşi. Or, pentru 
aceasta trebuie să recunoaştem că răposaţii există în prezent, să 
recunoaştem că strămoşii au un viitor necondiţionat. Pe cei 
răposaţi nu trebuie să-i socotim sfîrşiţi, deoarece ei sînt purtătorii 
principiului necondiţionat care trebuie să aibă şi pentru ei o 
împlinire totală. Strămoșii, pe lîngă existenţa lor în trecut, au o 
existenţă secretă în prezent şi una vădită în viitor: ei posedă 
deopotrivă prezentul şi viitorul. 

Numai pe acest temei este posibilă o adevărată educaţie. Dacă 
nu ne pasă de viitorul strămoşilor noștri, în virtutea cărui motiv 
ne-am putea noi îngriji de viitorul noii generaţii? Dacă nu putem 
resimţi solidaritatea morală necondiționată cu cei care au murit, 
de unde solidaritatea cu cei care vor muri în mod implacabil? 
Obiectivul principal al educaţiei constînd în transmiterea sarcinii 
morale de la o generaţie la alta, se pune întrebarea: faţă de cine şi 
ce fel de sarcină transmitem noi urmaşilor noştri, dacă propria 
noastră legătură cu strămoşii este ruptă? Sarcina de a asigura mer- 
sul înainte al umanităţii? Nu este decît o jonglerie cu cuvinte. pen- 
tru că nici „înainte“ şi nici „umanitate“ nu au un sens real, 
„Inainte“ ar trebui să arate direcţia către Bine, dar cum apare ea 
dacă se porneşte de la răul cel mai elementar şi indiscutabil care 
se exprimă prin nerecunoştinţa faţă de strămoşi, prin împăcarea cu 
dispariţia lor, prin netulburata despărţire şi înstrăinare de ei? Apoi 
unde este acea umanitate pe care discipolii şi urmaşii noştri trebu- 
ie s-o facă să progreseze? Oare frunzele de anul trecut, împrăştiate 

de vînt şi putrezite în pămînt, fac un tot unitar cu copacul îmbrăcat 
cu frunziş nou? Umanitatea, din acest punct de vedere, nici nu 
există, putem vorbi doar de generaţii distincte în succesiune. 

Dacă sîntem obligaţi să înlocuim această legătură exterioară şi 
mereu întreruptă cu relaţia morală esenţială şi mereu existentă, 
atunci trebuie să acţionăm în ambele direcţii. Forma timpului, 
neutră din punct de vedere moral, nu poate determina în mod 
esenţial relaţiile morale. Orice tranzacţie în acest caz este exclusă, 
căci în viaţă nu pot exista concomitent două principii necondiţio- 
nate. Trebuie să luăm o decizie definitivă şi irevocabilă privind 
chestiunea: de ce parte recunoaştem semnificaţia necondiționată 
— de partea ordinii temporale a fenomenelor, sau de partea ordinii 
morale a legăturii lăuntrice dintre fiinţele umane? În cazul primei 
opţiuni. datorită dispariţiei unităţii reale în cadrul umanităţii ire- 
mediabil destrămate în timp, nu poate fi vorba de obiectivul gene- 
ral, de obligaţia educării generaţiei viitoare în vederea îndeplinirii 
lui pe mai departe. În cazul celei de a două opțiuni, educaţia este 
indisolubil legată de veneraţia trecutului şi o întregeşte în mod 
firesc. Acest element tradiţional al educaţiei determină şi elemen- 
tul ei progresist, deoarece progresul moral constă exclusiv în 
îndeplinirea continuă şi sporită a obligaţiilor care decurg din trecut, 

Semnificaţia necondiționată a fiinţei umane (Capacitatea ei de a 
fi purtătoarea vieţii veşnice şi părtaşă la realizarea plenitudinii 
divine a existenţei), pe care o venerăm la morţi, o imprimăm, prin 
educaţia morală, generaţiei. viitoare, afirmînd legătura ei cu cei 
morţi, legătură care s-a manifestat prin triumful asupra timpului şi 
a morţii. Problemele particulare precum şi tehnica educaţiei ţin de 
competenţa unui domeniu specializat pe care nu-l vom aborda. 
Dacă însă pedagogia doreşte să aibă un principiu general pozitiv, 
neîndoielnic sub raport moral şi conferind aspirațiilor ei o demni- 
tate necondiționată, acesta nu poate fi decît unul singur: legătura 
indestructibilă a generaţiilor care se susţin reciproc în realizarea 
treptată a unei cauze comune și anume pregătirea pentru venirea 
Împărăției lui Dumnezeu şi învierea tuturor. 


V 


Prin venerația cucemică a strămoşilor şi educaţia în cadrul 
familiei bazată pe această venerație se învinge discordia imorală 
şi se restabileşte solidaritatea morală a oamenilor în ordinea tim- 

pului sau în succesiunea existenţei. Este victoria binelui asupra 
egoismului individual, afirmarea personalităţii ca element pozitiv 
într-o uniune familială existentă în ciuda morţii şi a timpului. 
Pentru a fi însă o bază morală şi deci o structură generală, pentru 
a fi o formă iniţială a binelui necondiţionat şi deci atotcuprinzător, 
O asemenea uniune nu-şi poate fi sieşi suficientă, ermetică şi 
exclusivistă. Familia este o restituire nemijlocită a integrităţii 
morale sub raport esenţial — acela de succesiune a generaţiilor. 
Dar integritatea trebuie restabilită şi în ordinea coexistenţei. 

Infinitatea liniară a familiei nu-şi găsește plenitudinea morală 
decît în cadrul unui întreg mai amplu, aşa cum linia geometrică 
există numai ca limită a suprafeţei care este pentru linie ceea ce 
aceasta este pentru punct. Dacă punctul moral — o persoană sin- 
gulară — are o existenţă adevărată numai în calitate de purtător al 
continuității de neam, atunci întreaga filiaţie îşi dobîndeşte 
conţinutul real în mod nemijlocit doar în raport cu un număr mare 
de familii coexistente care alcătuiesc poporul, Dacă noi am 
moştenit tot patrimoniul fizic şi spiritual de la strămoşii noştri, 
aceştia îl aveau numai datorită patriei. Trecutul familiilor este o 
fracțiune din trecutul popoarelor, iar viitorul familiei este indivi- 
zibil legat de viitorul poporului. De aceea veneraţia strămoşilor se 
transformă în mod necesar în veneraţia patriei sau în patriotism, şi 
educaţia familială face pane din edugaţia naţională. 

Inepuizabil şi dezinteresat în esenţa sa binele conferă fiecărui 
subiect — singular şi comunitar — al relaţiilor morale demnitatea 
intrinsecă şi semnificaţie necondiționată. Aşa se face că relaţia şi 
organizarea morală se deosebesc de orice alt tip de organizare prin 
aceea că, în cadrul ei, orice subiect de ordin inferior sau, mai 
exact, de ordin mai restrîns, devenind membru subordonat al unui 
întreg, superior sau mai amplu, nu numai că nu se află în situaţia 
de a fi absorbit sau de a-şi pierde individualitatea, ci, dimpotrivă, 
descoperă în această subordonare o condiţie interioară şi un mediu 
exterior favorabile realizării propriei sale demnități superioare. 
Aşa cum o familie nu-şi anulează membrii, ci le asigură, într-un 
anumit cadru, plenitudinea vieţii, ea însăşi existînd nu numai prin 
ei ci în şi pentru ei, tot astfel nici poporul nu absoarbe familia şi 
personalitatea ei umană, ci le conferă un conţinut într-o anumită 
formă naţională. Această formă determinată, care constituie sen- 

sul propriu al poporului sau calitatea lui pozitivă. se prezintă mai 
întîi ca Jimbă. Mod de exprimare determinată şi calitate specifică 
a raţiunii universale, limba îi reuneşte pe cei cărora le aparţine, dar 
nu-i desparte de cei care vorbesc o altă limbă, întrucît toate lim- 
bile sînt determinări particulare ale verbului universal-unitar în 
cadnul căruia ele sînt comparabile şi reciproc comprehensibile. 
Pluralismul limbilor în sine este un fenomen tot atît de pozitiv 
şi normal ca şi multitudinea elementelor şi formelor gramaticale 
în interiorul fiecărei limbi. Pare anormală doar neînţelegerea reci- 
procă şi dezbinarea produsă de aceasta. În legenda biblică despre 
Turnul Babel pedeapsa cerească (şi totodată consecinţa firească) 
pentru năzuinţa către unirea exterioară, nesusţinută de credinţa 
comună, constă în pierderea unităţii şi solidarităţii lăuntrice care 
se manifestă prin neînţelegerea reciprocă a praiurilor (ceea ce este 
posibil şi în cazul unui fond lexical comun). Dacă nu s-ar fi pier- 
dut unitatea morală, deosebirea limbilor nu ar fi fost o catastrofă, 
căci ele ar fi putut fi învăţate şi nu ar fi fost nevoie să se împrăștie 
pe toată suprafaţa pămîntului. Dar era vorba nu de crearea lim- 
bilor, ci de amestecarea lor. „Haidem dar să ne pogorîm şi să 
amestecăm (nabla) limbile lor (safatani). ca să nu se mai înțeleagă 
unul pe altul“, „Şi i-a împriiştiat Domnul de acolo în tot pămîntul 
şi au încet de a mai zidi cetatea şi turnul“. „De aceca s-a numit 
cetatea aceea Babel (amesikc) pentru că acolo a amestecat 
Domnul limbile a tot pămîntul, şi de acolo i-a împrăştiat Domnul 
pe toată faţa pămîntului“. (Facerea. I1, 7-8.) Evident, legenda nu 
se referă nicidecum la originea diversităţii limbilor din simplul 
motiv că pentru a fi amestecate. ele trebuiau în prealabil să existe. 
Sensul deplin al acestei revelații străvechi. surprinzătoare prin 
profunzimea ei, poate fi înțeles numai comparind Geneza cu 
Faptele sfinţilor apostoli din Noul Testament: „Şi cînd a sosit ziua 
Cincizecimii, erau toţi împreună în acelaşi loc. Şi din cer. fără de 
veste, s-a făcut un vuiet, ca de suflare de vînt ce vine. repede, şi a 
umplut toată casa unde şedeau ei. Şi li s-a arătat. împărţite limbi 
ca de foc şi au șezut pe fiecare dintre ei. Şi s-au umplut toţi de 
Duhul Sfînt şi au început să vorbească în alte limbi, precum le 
dădea lui Duhul a grăi. Şi erau în Ierusalim locuitorii iudei, bărbaţi 
cucemici, din toate neamurile care sînt sub cer. Şi iscîndu-se vuie- 
tul acela, s-a adunat mulţimea şi s-a tulburat, căci fiecare îi auzea 

pe ei vorbind în limba sa. Şi erau uimiţi toţi şi se minunau zicînd: 
Iată, nu sînt aceştia care vorbesc toți galileieni? Şi cum auzim noi 
fiecare limba noastră, în care ne-am născut? Parti și mezi şi 
elamiţi și cei ce locuiesc în Capadocia, în Pont şi Asia. În Frigia 
şi în Pamfilia, în Egipt şi în părţile Libiei, cea de lîngă Cirene, și 
romani în treacăt, iudei şi prozeliţi. Cretani şi arabi îi auzim pe ei 
vorbind în limbile noastre despre faptele minunate ale lui 
Dumnezeu.“ (Faptele Apostolilor, 2, 1—11.) 

Unitatea în adevăratul ei sens se înfăptuieşte prin multiplici- 
tatea care, fără a o suprima, O eliberează de exclusivitatea sa tran- 
șantă. Lucrarea Duhului Sfînt, unitatea de limbă, rezidă în co- 
municarea şi înţelegerea mai multor limbi distincte, separabile dar 
care nu separă. Or, tocmai în acest din urmă sens este interpretată 
respectiva unitate de către inventatorii şi adepţii esperanto-ului, imi- 
tatori conştienţi sau inconştienţi ai ziditorilor de turnuri Babel). 

Relaţia normală între limbi indică o relaţie normală între po- 
poare (în limba slavonă ambele noţiuni se exprimă printr-un singur 
cuvînt). Aşa cum adevărata unitate a limbilor nu înseamnă exis- 
tenţa unei singure limbi, ci a tuturor limbilor, altfel spus comuni- 
tatea şi comprehensibilitatea fiecăreia, întrepătrunderea tuturor 
limbilor cu păstrarea specificului fiecăreia, tot astfel adevărata uni- 
tate între popoare nu presupune existenţa unui singur popor, ci a 
tuturor popoarelor, respectiv interrelaţiile și solidaritatea lor nece- 
sară unei vieţi independente şi bogate pentru fiecare dintre ele. 


VII 


Faptul de a ne însuşi efectiv o altă limbă şi de a-l înţelege pe cel 
căruia îi este limbă maternă, faptul de a înţelege nu numai sensul 
cuvintelor pe care le pronunţă acesta, dar și de a stabili cu el, prin 
viu grai, o autentică comunicare de sentimente, gînduri şi spe- 
ranţe, dovedeşte clar că adevărata unitate a oamenilor nu se reduce 
la comunitatea originii etnice. Este cu neputinţă să negăm ca atare 
fenomenul comunicării între limbi, între popoare şi deci al comu- 
nicării universale, dar nu este exclus ca ea să fie superficială, 


! Legătura lăuntrică şi contrastul dintre babilonia păgînilor şi soborul 
apostolilor din Sion, respectiv între încălcarea şi restituirea normei, este 
clar sugerată în cîntunile bisericeşti închinate Cincizecimii. (N. a). 

neavînd la bază nici o unitate reală. Aşa cred mulţi dintre cei care 
afirmă că poporul constituie un întreg real, în timp ce umanitatea 
este doar o noţiune generică dedusă din interacţiunea popoarelor 
distincte și, în fond, exterioare unul faţă de altul. Lăsînd în seama 
metafizicii să răspundă la întrebarea în ce măsură orice 
interacţiune presupune o unitate esenţială a componentelor sale, 
remarcăm deocamdată că tocmai natura acelor interacțiuni în care 
se angajează diferitele popoare sau indivizi aparţinînd unor etnii 
diferite reclamă, dincolo de orice metafizică, recunoaşterea unei 
unităţi cel puţin tot atît de reale ca şi aceea care se recunoaşte în in- 
teriorul fiecărui popor între indivizii şi grupurile sale constitutive. 

Pe ce temeiuri recunoaştem că etnia reprezintă o forţă reală, iar 
poporul constituie o unitate şi nu un simplu conglomerat de unităţi 
umane? In ceea ce priveşte familia. la această întrebare se 
răspunde prin invocarea legăturii biologice evidente. În cazul 
poporului se invocă trei temeiuri: 

1) Presupusa legătură biologică sau comunitatea de origine. 
Dar această presupunere este mult mai valabilă în cazul umanităţii 
decît în cel al etniei. Unitatea oripinară a neamului omenesc con- 
stituie nu numai dogma celor trei religii monoteiste, ci şi opinia 
predominantă printre filozofi şi oameni de ştiinţă, în timp ce ideea 
unităţii originii biologice în cadrul unei naţiuni este de cele mai 
multe ori o pură ficţiune. 

2) Limba. Comunitatea de limbă uneşte pe cei ce o vorbesc, dar 
se ştie că diferenţierea limbilor nu exclude existenţa consensului, 
a unităţii de gîndire şi chiar de cuvînt. Căci prin această 
diferenţiere se exprimă şi nu se suprimă verbul lăuntric unic, 
comun, fără îndoială, tuturor oamenilor, motiv pentru care în anu- 
mite împrejurări este posibilă o înţelegere interindividuală univer- 
sală indiferent de limba vorbită. Nu este vorba aici de un efect 
superficial al interacțiunii exterioare, întrucît înţelegerea fiecăruia 
nu se referă numai la obiecte întîmplătoare, ci cuprinde conţinutul 
interior al sufletului uman. ceea ce înseamnă că legătura reală şi 
unitatea tuturor oamenilor rezidă în cel mai profund şi real funda- 
ment al vieţii. Deosebirea între limbi este echivalentă cu deose- 
birea între formele esenţiale ale vieţii sufleteşti. Acest lucru este 
important pentru că fiecare dintre aceste forme reprezintă o deter- 
minare calitativă specifică a sufletului, dar şi mai important este 

conţinutul pe care fiecare formă îl exprimă în felul ei; captat fără 
excepţie de toate formele, dar fără să se epuizeze prin ele, acest 
conţinut constituie principiul pozitiv şi autonom al unităţii latente 
şi al unirii vădite între toţi. 

Limba reprezintă expresia cea mai adîncă şi fundamentală a 
caracterului popular, dar așa cum deosebirile în caracterul indi- 
vidual al oamenilor nu constituie un impediment pentru unitatea 
reală a poporului care îi cuprinde pe toţi aceşti oameni cu identi- 
tate distinctă, tot astfel şi deosebirea între identitățile naţionale nu 
poate sta în calea unităţii reale a tuturor popoarelor în cadrul 
umanităţii care, la rîndul ei, are propria sa identitate. 

3) Istoria. Dacă istoria naţională stă la baza unităţii poporului, 
istoria universală sau mondială întemeiază unitatea mai amplă, 
dar nu mai puţin trainică, a întregii umanităţi. Mai mult, istoria 
naţională poate fi concepută doar ca o parte integrantă a istoriei 
universale. Încercaţi să vă imaginaţi istoria rusă exclusiv în limi- 
tele autohtone. Chiar dacă s-ar fi reușit prin tot felul de mistificări 
tăgăduirea originii scandinave a statului nostru, ar fi fost cu 
neputinţă de negat faptul că, o dată cu creștinarea Rusiei de către 
greci, poporul nostru s-a înscris în sfera vieţii universale trans- 
naţionale. Prin conţinutul său, creştinismul este un adevăr absolut 
deci suprauman şi cu atît mai mult supranaţional. Dar şi sub aspect 
istoric el nu poate fi aliniat nici unei naţiuni: cum să desparţi sîm- 
burele evreiesc de învelişul caldeean şi iranian, egiptean şi feni- 
cian, grec şi roman? Şi totuşi fără acest sîmbure şi fără aceste 
învelişuri naţionale nu ar fi existat creştinismul ca revelaţie pozi- 
tivă şi deci nu s-ar fi întemeiat Împărăţia universală a Domnului. 
Oricare ar fi însă însemnătatea forţelor naţionale în constituirea 
religiei universale, noile popoare — precum Rusia, care s-a for- 
mat după afirmarea creştinismului şi l-a adoptat în forma lui gata 
constituită, ca revelaţie finală a Binelui necondiţionat — nu mai 
pot găsi în ele însele adevărata sursă a propriei lor vieţi; istoria lor 
poate avea un sens numai ca proces de asimilare mai mult sau mai 
puţin izbutită în vederea îndeplinirii obiectivului deja fixat de 
creştinism. Este de înţeles că în însuşi procesul pregătirii, ur 
popor creştin nu poate şi nu trebuie să rămînă izolat, înstrăinat şi 
ostil faţă de alte popoare, căci o asemenea'atitudine contravine 
însăşi esenței creştinismului, şi nu te poţi pregăti pentru 

îndeplinirea sarcinii amintite, afirmîndu-te în directă contradicţie 
cu sensul ei lăunuic. Rusia şi-a dovedit adeziunea la universalis- 
mul creştin atunci cînd, în cea mai glorioasă şi importantă epocă 
din istoria ei, a ieşit definitiv din izolarea naţională şi s-a mani- 
festat ca un membru viguros al comunităţii internaționale. Abia în 
acel moment s-a dezvăluit şi geniul naţional al Rusiei care a pro- 
dus tot ceea ce este semnificativ şi valoros pînă acum nu numai 
pentru noi. dar şi pentru celelalte popoare: pe trunchiul vînjos al 
statului întemeiat şi „europenizat“ de către Petru cel Mare a cres- 
cut floarea minunată a poeziei noastre profunde, meditative și 
suave. Universalismul rus — la fel de diferit de cosmopolitism 
precum limba apostolilor de esperanto — se leagă de numele lui 
Petru cel Mare şi Puşkin, şi este greu să evoci alte nume ale 
naţiunii ruse care să le egaleze pe acestea! 

Aşa cum un individ îşi găseşte sensul vieţii personale numai în 
familie prin legătura cu înaintaşii şi urmaşii săi; aşa cum, la rîndu-i. 
familia îşi duce viaţa numai în mijlocul poporului şi în relaţie cu 
trecutul acestuia, tot astfel trăieşte și evoluează poporul numai În 
mediul supranaţional şi internaţional; aşa cum întregul şir de ge- 
neraţii succesive trăieşte în şi prin indivizii singulari, iar un popor 
unitar trăieşte şi acţionează în şi prin totalitatea acestor şiruri, tot 
astfel trăieşte şi îşi face istoria umanitatea unitară prin totalitatea 
popoarelor. 

Dacă poporul este o realitate și nu o simplă noţiune generică. 
dacă organicitatea relaţiei ce uneşte popoarele între ele în istoria 
universală este, de asemenea, un fapt real. atunci trebuie să 
recunoaştem că şi umanitatea în ansamblul ei este reală întrucît 
organele reale şi vii aparţin exclusiv unui corp real şi viu şi nicide- 
cum unei noțiuni abstracte. Sub semnul Binelui aceeaşi solidari- 
tate morală necondiționată care îl leagă pe om de înaintașii și 
urmaşii săi. formînd laolaltă şi familia normală, îl ataşează prin 
intermediul acestor legături eliberatoare iniţiale şi nemijlocite la 
universalul întreg, aşa cum este el concentrat în umanitate. 
Umanitatea este subiectul (sau „receptorul'“) colectiv integral al 
Binelui desăvîrşit, chipul total şi asemănarea lui Dumnezeu sau 
purtătorul ordinii morale adevărate (a Împărăției lui Dumnezeu). 
Dar după cum s-a mai spus, prin însăşi esenţa ordinii sau orga- 
nizării morale fiecare parte sau fiecare membru al macroantropo- 

sului contribuie la plenitudinea absolută a întregului, deoarece 
omul este la fel de necesar pentru realizarea plenitudinii în discuţie, 
ca şi aceasta din urmă pentru om. Aşa cum umanitatea este de 
neconceput în afara popoarelor din care se constituie, iar poporul 
în afara familiilor şi familiile în afara persoanelor singulare, lucrul 
este valabil şi invers: omul singular este de neconceput (nu numai 
biologic, dar şi moral) în afara succesiunii generaţiilor, viaţa 
morală a familiei este imposibilă în afara poporului, iar viaţa aces- 
tuia este imposibilă în afara umanităţii. Pînă nu demult acest tru- 
ism era acceptat cu plăcere în totalitdtea sa, de la o vreme însă (din 
motive neclarificate încă de către sistemele existente ale filozofiei 
istoriei) a devenit obicei faptul, contrar logicii, de a despărţi de 
acest adevăr elementar „vîrful“ lui necesar şi de a declara depen- 
denţa interioară a poporului faţă de umanitate o născocire fan- 
tezistă. Se admite îndeobşte că un fiu sau un tată rău, un om care 
nu-şi venerează strămoşii şi nu se înarijeşte de educarea urmaşilor 
săi (sub raport biologic sau spiritual) nu poate fi un bun patriot, iar 
un rău patriot nu poate fi slujitorul binelui general; se admite, de 
asemenea, în ordine inversă, că un rău patriot nu poate fi un bun 
familist, iar un rău familist — un om normul. Nu se acceptă însă 
faptul că prin aceeaşi coordonare a diferitelor trepte de organizare 
morală devine imposibil ca un om să fie un adevărat patriot (şi prin 
urmare exponentul normal al vieţii de familie şi în final al celei 
personale) atunci cînd manifestă indiferenţă faţă de bunul suprem 
al tuturor popoarelor. Or, este absolut limpede că dacă un om con- 
sideră drept scop suprem bunăstarea poporului său, luat în izolarea 
sa de celelalte popoare, el. în primul rînd, refuză Binelui deter- 
minarea esenţială de a fi universal şi deci îşi denaturează însuşi 
scopul; în al doilea rînd, el denaturează chiar ideea de popor prin 
separarea bunăstării acestuia de bunăstarea celorlalte popoare care, 
în realitate, sînt solidare; din această dublă denaturare reiese. în al 
treilea rînd, că un asemenca om poate sluji numai unui popor 
denaturat căruia îi comunică un bine deopotrivă denaturat. Cu alte 
cuvinte, omul se poate pune doar în serviciul răului și în măsura în 
care aduce prejudicii patriei sale, este de socotit un rău patriot, 
Binele acoperă toate manifestările particulare ale vieţii, dar el 
însuşi este indivizibil. Ca virtute, patriotismul face parte din ati- 
tudinea general cuvenită faţă de orice şi, ca atare, în ordinea 


480 BINELE DE-A LUNOUL ISTORIEI UMANITĂŢII 


morală, nu poate fi separat de acest întreg şi opus lui. În condiţiile 
organizării morale un popor nu poate prospera pe seama sau în 
detrimentul celorlalte popoare. Aşa cum virtutea morală a unui 
om se recunoaşte după utilitatea reală a propriilor lor succese pen- 
tru ceilalţi, tot astfel prosperitatea poporului fidel principiului 
moral este în mod necesar legată de binele general. Această axio- 
mă logică și morală este denaturată în mod grosolan prin urmă- 
torul sofism uzual: trebuie să ne gîndim numai la poporul nosuu 
căci el este bun şi deci progresul lui este în folosul tuturor. În acest 
sofism transpare cu o mare claritate sau se omite cu o uimitoare 
insolenţă un adevăr evident după care însăşi înstrăinarea propriu- 
lui popor de celelalte popoare, aprecierea lui exclusiv prin prisma 
calităţilor sale pozitive, constituie din capul locului un rău pe baza 
căruia nu se poate ajunge decît la un alt rău. Una din două: ori tre- 
buie să considerăm etnia noastră ca atare drept un bun (un bun 
suprem), adică s-o punem în locul lui Dumnezeu, lepădiîndu-ne. în 
genere, de creștinism şi de monoteism, conform căruia „Nimeni 
nu este bun decît unul Dumnezeu"; ori trebuie să admitem că 
poporul nu devine bun în virtutea datelor sale etnice, ci graţie 
acordului cu şi adeziunii la Binele absolut, ceea ce este, evident, 
posibil doar prin adoptarea atitudinii binevoitoare generale — faţă 
de celelalte popoare în particular. Un popor nu poate fi cu 
adevărat bun atîta timp cît nutreşte faţă de celelalte popoare ura 
sau se înstrăinează de ele, neidentificîndu-le cu semenii săi şi 
neiubindu-le ca pe sine însuşi. 

Pe această bază se defineşte şi datoria morală a patriotului au- 
tentic — aceea de a sluji poporul în Bine sau a sluji binele 
adevărat al poporului care este indivizibil legat de binele general: 
altfel spus, a sluji poporul în cadrul umanităţii şi umanitatea în 
cadrul poporului. Un asemenea patriot va găsi în orice neam şi 
orice etnie alogenă o latură pozitivă, bună, şi, ca atare, în numele 
binelui comun va descoperi afinitatea cu propriul său popor. 

Cînd se vorbeşte de apropiere între popoare, despre acorduri, 
relaţii de prietenie şi alianţe internaţionale, trebuie să ştim, înainte 
de a ne bucura sau întrista, dacă apropierea sau unirea are loc în 
perspectiva binelui sau răului. Dacă două persoane sau două 

popoare sînt unite prin ură faţă de un tert, unirea constituie un rău 
şi o sursă de proliferare a unui alt rău. Problema subzistă şi în 
cazul în care cei doi sînt uniţi prin interesul sau bunul comun, căci 
interesul poate fi nedemn, iar bunul aparent. Prin urmare, unirea 
popoarelor şi a indivizilor sub semnul unui interes nedemn sau al 
unui bun aparent nu este benefică şi de dorit pentru sine însăşi, 
fără să fie neapărat de-a dreptul malefică. Orice unire a oamenilor 
şi popoarelor poate fi salutată numai în măsura în care contribuie 
la organizarea morală a umanităţii sau la structurarea, în cadrul ei, 
a Binelui necondiţionat. Am descoperit că subiectul ultim al aces- 
tei organizări — fiinţa reală a ordinii morale — este omul comu- 
nitar sau umanitatea, succesiv decompozabilă în organele şi com- 
ponentele sale: popoare, familii şi persoane. Ştim acum cine se 
supune organizării sub raport moral, urmează să aflăm cum 
anume se organizează, adică să examinăm problema privind 
formele universale ale ordinii morale. 


VIII 


Atitudinea cuvenită sau demnă a omului faţă de Fiinţa Supre- 
mă, faţă de ceilalţi oameni şi faţă de natura inferioară se organi- 
zează la nivel comunitar sub formă de biserică, stat şi administrare 
a economiei. 

Sentimentul religios al individului se dezvoltă şi se manifestă 
în mod obiectiv prin intermediul Bisericii (universale) care devine 
astfel o credinţă instituționalizată. 

Din punctul de vedere al moralei religioase, omul trăieşte în trei 
diferite tipuri de medii: lumesc sau condiţionat (lumea de aici), 
divin sau necondiţionat (Impărăţia lui Dumnezeu) şi propriu-zis 
religios (Biserica) mijlocindu-le pe - celelalte două în planul 
realităţii. 

Este potrivnic unui sentiment religios sănătos să ne cantonăm 
definitiv în opoziţia netă dintre lume şi Divinitate, dintre pămînt 
şi cer. Chiar dacă sîntem sincer dispuşi să considerăm lumea 
întreagă ca o pulbere fără rost, aceasta se menţine fără să-i pese de 
privirea noastră dispreţuitoare. Cine o susţine? Dacă am spune că 
Dumnezeirea, am comite un adevărat păcat, iar dacă vom admite 
că pulberea lumească nu este altceva decit o fantomă a imaginaţiei 
noastre, atunci propriul nostru eu, torturat de coşmarul fenomenelor 

şi neputincios în faţa nălucilor create chiar de el, se va dovedi el 
însuşi a fi un fir de praf fără noimă, nimerit de aiurea în ochiul 
veşniciei, tulburîndu-i exasperant vederea. Această din urmă vi- 
ziune ne duce într-un păcat şi mai mare. Întrucît în cele din urmă 
totul se reduce la Dumnezeu, cu cît ne raportăm mai dispreţuitor 
la existenţa lumească cu atît mai nedemne sînt reprezentările 
noastre asupra fiinţei absolute; cînd declarăm că lumea este un 
neant, comitem o curată blasfemie, deoarece toate aspectele rele 
ale lumii care nu sînt înlăturate prin simpla lor negare verbală tre- 
buie să le atribuim în mod direct chiar lui Dumnezeu. Acest gen 
de corelaţie nu poate fi eludat cîtă vreme se iau în consideraţie 
doar doi termeni opuși. Există însă cel de al treilea, intermediar, 
există un mediu istoric în care pulberea inutilă a pămîntului se 
transformă, graţie unui subtil sistem artificial de tratare, într-un 
sol fertil al viitoarei Împărăţii a lui Dumnezeu. 

Un sentiment religios sănătos nu ne cere renunţarea la lume și 
nici anularea ei; ne cere doar să refuzăm a o considera drept prin- 
cipiul autonom necondiţionat al viejii noastre — fiind în lume, nol 
înşine trebuie nu numai să fim „din lume“!, dar să şi acţionăm în 
această calitate asupra lumii.în aşa fel încît ea să înceteze a fi aşa 
cum este şi să devină din ce în ce mai mult lumea care vine de la 
Dumnezeu. 

La nivelul superior al conştiinţei universale esenţa credinţei 
constă în a atribui demnitatea necondiționată exclusiv lui 
Dumnezeu și în a judeca numai în raport cu El toate celelalte feno- 
mene care pot avea, la rîndu-le, o valoare absolută, dar nu în şi 
prin ele însele, ci în şi prin Dumnezeu. Totul devine demn prin 
stabilirea relaţiei pozitive cu unicul purtător al demnității. 

Dacă toţi oamenii şi toate popoarele ar împărtăşi cu adevărat 
credința, adică ar identifica bunul propriu cu Bunul şi Binele 
absolut şi unic numit Dumnezeu, atunci ar fi uniţi şi, ajungînd la 
unire sau solidaritate reciprocă întru Dumnezeu, ar trăi, desigur, 
după rînduiala dumnezeiască, iar unitatea lor ar coincide cu 
sfinţenia. Or, umanitatea reală, nefiind mobilizată de interesul 
comun şi absolut pentru Dumnezeu, se vede descentrată în voinţa 
sa de o mulţime de interese particulare şi incoerente: de aici dis- 

cordia şi dezintegrarea, şi pentru că o faptă rea nu poate genera 
acte benefice, activitatea ca atare a umanităţii dezintegrate nu 
poate duce decît la păcat. Iată de ce organizarea morală a umani- 
tății trebuie să înceapă cu unificarea de fond a acesteia şi cu 
sfinţirea activităţii sale. 

Unitatea perfectă şi sfinţenia există în Dumnezeu, discordia şi 
păcatul — în umanitatea laică, unificarea și consfinţirea — în 
biserică; aceasta reconciliază şi pune de acord lumea dezintegrată 
şi plină de păcate cu Dumnezeu. Dar pentru a purcede la unificare 
şi sfințire, însăşi biserica trebuie să fie unită şi sfintă, adică să-şi 
aibă reazemul în Dumnezeu. independent de oamenii dispersaţi şi 
păcătoşi care au nevoie de unificare şi sfințire, fără ca ei înşişi să 
fie în stare de acest lucru. Aşadar Biserica constituie, în esenţa sa, 
unitatea şi sfințenia Divinităţii, dar nu luată ca atare, ci în măsura 
în care există şi acționează actualmente în lume: este prezenţa 
Divinităţii în alteritatea sa sau esenţa reală a umanităţii îndum- 
nezeite. Unitatea şi sfinţenia bisericii se manifestă în spaţiu prin 
universalitate sau catolicitate, iar în timp — prin continuitatea 
apostolică. Catolicitatea (Karl: 'olon — în conformitate cu întregul) 
constă În aceea că toate formele şi acţiunile bisericeşti rataşează 
oameni singulari şi popoare singulare la întreaga umanitate 
îndumnezeită atît prin centrul ei individual — Hristos, cît şi prin 
cercurile ei comunitare: în lumea forțelor imateriale, a sfinţilor 
răposaţi care trăiesc întru Dumnezeu, precum şi pe pămîntul cre- 
dincioşilor militanţi. Întrucît în biserică totul se conformează 
întregului absolut, totul este catolicizat, în faţa ei nu mai are 
importanţă exclusivitatea caracterelor individuale şi raţionale, a 
rangurilor sociale, dispar separaţiile sau dezbinănile şi se păstrează 
deosebirile, căci credinţa cere să acceptăm unirea întru Dumnezeu 
nu ca fiind ceva indistinct şi golit, monocolor şi sterp. ci ca pleni- 
tudinea absolută a oricărei vieţi. Separările dispar, dar se păstrează 
deosebirea între biserica invizibilă şi cea vizibilă, pentru că prima 
constituie forţa activă latentă a celei de a doua, iar aceasta din 
urmă — vizibilitatea în devenire a celei dintii; ele sînt unite prin 
esenţă şi deosebite ca ipostază. Separările dispar, dar în biserica 
vizibilă se păstrează deosebirea înue numeroasele neamuri şi 
popoare în consensul cărora Unicul Duh mărturisește, pe limbi 
diferite, adevărul unic şi prin diferite daruri și vocaţii comunică 

Binele unic. În fine, separările dispar, dar se păstrează deosebirea 
între biserica dascălilor şi cea a discipolilor, între cler şi popor, 
între mintea şi trupul bisericii. aşa cum deosebirea între soţ şi soție 
nu constituie un obstacol, ci baza unirii lor desăvîrşite. 


IX 


Catolicitatea bisericii — formă fundamentală de organizare a 
umanităţii — este solidaritatea conştientă şi premeditată a tuturor 
membrilor corpului universal în vederea unicului scop necon» 
diţionat al existenţei în contextul „diviziunii complete a muncii 
spirituale“, a darurilor şi oficierilor prin care se exprimă şi se 
realizează acest scop. O asemenea solidaritate morală — funciar 
deosebită, prin caracterul ei conştient şi benevol, de solidaritatea 
naturală pe care o regăsim între diferiţii membri ai organismului 
fizic, precum şi între diferitele grupuri de fiinţe naturale — 
formează o adevărată frăţie în care omul îşi găseşte libertatea şi 
egalitatea pozitivă. Omul nu se bucură de adevărata libertate atunci 
cînd îl apasă, ca fiind ceva exterior şi străin, mediul social. O ast- 
fel de înstrăinare se elimină radical numai cu ajutorul principiului 
bisericii universale în care fiecare om trebuie să aibă în cadrul 
întregului social garanţia plenitudinii libertății lui interioare, fără 
vreo limită din exterior. În orice caz, omul are nevoie de o astfel 
de complinire din partea „celuilalt“, căci în ordinea limitării sale 
naturale el este o fiinţă inevitabil dependentă și nu se poate singur 
constitui într-o rațiune suficientă pentru propria sa existenţă. Dacă 
îl privăm pe om de ceea ce le datorează el celorlalţi. de la părinţi 
pînă la stat şi istoria universală, nu numai din libertatea, dar chiar 
din existenţa lui nu mai rămîne nimic. Ar fi o nebunie să negăm 
această dependenţă fatală. Nefiind suficient de puternic, omul are 
nevoie de ajutor pentru ca libertatea lui să devină realitate şi nu 
numai revendicare verbală. Dar ajutorul primit de la Jume nu este 
decît întîmplător, temporar şi parţial, în timp ce de la Dumnezeu, 
prin intermediul bisericii, i se făgăduieşte un ajutor sigur, perma- 
nent şi atotcuprinzător. Numai contînd pe acest sprijin, el poate fi 
cu adevărat liber, adică poate dispune de o forţă suficientă pentru 
realizarea voinţei lui. Adevărata libertate a omului este, evident, 
incompatibilă cu necesitatea a ceea ce nu doreşte şi cu imposi- 

bilitatea a ceea ce reclamă voinţa lui!. Dar orice obiect al dorinţei, 
orice bun devine accesibil omului numai cu condiţia ca el şi cei pe 
care îi iubeşte să fie în viaţă; există, prin urmare, un singur obiect 
principal al dorinţei — perpetuarea vieţii —, ca şi un singur obiect 
principal al nedorinţei — moartea. Or, tocmai în faţa ei, a morții, 
tot ajutorul lumesc se dovedeşte a fi nul. Calamitatea calami- 
tăţilor, moartea apare în acest context ca o necesitate necon- 
diționată, iar bunul bunurilor — nemurirea — se prezintă ca o 
imposibilitate necondiționată. Prin urmare, omul nu poate obţine 
de la lumea libertatea sa adevărată. Numai umanitatea îndum- 
nezeită sau Biserica, bazată pe unitatea lăuntrică şi pe îmbinarea 
multilaterală a vieţii tainice şi a vieţii vizibile în ordinea 
Împărăției lui Dumnezeu, numai Biserica, afirmînd preeminenţa 
esenţială a spiritului şi făgăduind învierea finală a trupului, îi 
oferă omului tărîmul pe care să-şi înfăptuiască pozitiv libertatea 
sau să-şi satisfacă în chip real voinţa. A crede sau nu în aceasta 
este o opţiune care nu atîrnă de judecata filozofică. Dar dacă nici 
cea mai elaborată filozofie nu este în stare să dea sau să ia cre- 
dinţa, un simplu act de gîndire logică este suficient pentru a 
recunoaşte că omul care vrea să trăiască, dar este condamnat la 
moarte, nu poate fi în mod riguros considerat liber. Or, într-o 
situaţie de acest tel se află, din punct de vedere lumesc sau natu- 
ral, orice om şi întreaga omenire. Prin urmare, omul poate avea 
libertate pozitivă numai în ordinea supralumescului pe care o 
reprezintă Biserica universală. Numai aici el se poate bucura şi de 
O egalitate pozitivă. 

În condiţiile diversităţii naturale a oamenilor, pe cît de 
inevitabilă pe atît de deziderabilă — ar fi prea trist dacă toţi 
oamenii ar fi identici din punct de vedere fizic și spiritual, şi chiar 
multitudinea lor nu ar mai avea sens — egalitatea directă între ei, 
luaţi ca persoane distincte, este absolut imposibilă : oamenii sînt 
egali nu prin ei înşişi, ci numai prin egala raportare la altceva de 
ordin universal şi superior. De acest fel este egalitatea tuturor în 
faţa legii, denumită egalitate civică. Dar, oricît de importantă ar fi 
o asemenea egalitate în ordinea existenţei laice, ea rămîne în 
esenţă, formală şi negativă. Legea defineşte un anumit cadru 

general al activităţii umane. obligatoriu în egală măsură pentru 
toţi şi fiecare, dar ea nu se implică în conţinutul vieţii vreunui om, 
nu asigură nimănui bunurile ei principiale şi, fără să-i pese, lasă 
pe unul într-o stare umilă, iar pe altul cu surplusul unor varii privi- 
legii. Societatea laică poate recunoaşte în fiecare om semnificaţia 
necondiționată în sens de posibilitate abstractă sau de drept prin- 
cipial, dar transpunerea acestei posibilităţi şi a acestui drept în 
realitate este garantată numai de Biserică; cuprinzîndu-i pe toţi în 
întregul Dumnezeu-omenesc, ea conferă fiecăruia conţinutul abso- 
lut al vieţii şi îi face astfel egali pe toţi în acelaşi fel în care unităţile 
finite sînt egale între ele în raport cu infinitul. Dacă în Hristos, cum 
zice apostolul, „locuieşte trupește toată plinătatea dumnezeirii“, iar 
în fiecare credincios trăieşte Hristos!, cum ar mai avea loc inegali- 
tatea? Împărtăşirea din conţinutul absolut prin intermediul 
Bisericii universale făureşte din ei un Întreg solidar necondiţionat 
— o frăţie desăvirşită, făcîndu-i pe toţi liberi şi egali. 

ntruciît însă o asemenea frăţie desăvîrşită în esenţa sa este la 
origine determinată drept ceva devenit şi încă în curs de devenire 
în timp, ea reclamă o formă corespunzătoare a legăturii sale 
Dumnezeu-omeneşti cu trecutul ca atare, adică o continuitate reli- 
gioasă sau o pateniitate spirituală. Această cerinţă se satisface prin 
determinarea ultimă a bisericii de a fi apostolică. 


X 


Deoarece viața noastră se desfăşoară în timp, tot în şi prin timp 
trebuie să se menţină şi să se transmită relaţia noastră de depen- 
denţă faţă de principiul divin (în ipostazele lui istorice) şi anume 
ca relaţia în virtutea căreia viaţa spirituală a prezentului îşi are 
începutul nu în sine, ci în puntătorii mai vechi sau mai virstnici ai 
harului Dumnezeu-omenesc. Biserica unită, sfîntă şi soborniceas- 
că (catholică) este cu necesitate o biserică apostolică. Apostolatul 
sau mesianismul se opune imposturii. Mesianismul constituie 
baza religioasă a activităţii, impostura — baza ei antireligioasă. 
Tocmai în aceasta vădeşte Hristos semnul opoziţiei între El şi 
omul nelegiuirii (antihristul): „Eu am venit în Numele Tatălui 
Meu şi voi nu Mă primiţi: dacă va veni un altul, în numele său, pe 

acela îl veţi primi.“ În creştinism îşi găseşte expresia superioară 
fundamentul prim al religiei — recunoaşterea pioasă a depen- 
denţei de strămoşi. „Tatăl M-a trimis“, „caut să fac voia Tatălui 
care M-a trimis"!. Fiul, Unul Născut, este trimisul cu precădere şi 
apostolul lui Dumnezeu în esenţă. El întrupează propriu-zis sensul 
cel mai adînc şi etem al caracterului apostolic (din care derivă un 
alt sens mai direct — cel istoric), „Precum M-a'trimis pe Mine 
Tatăl, vă trimit şi Eu pe voi:“? apostolii născuţi prin cuvîntul şi 
spiritul lui Hristos, sînt trimişi de El pentru nașterea spirituală a 
noilor generaţii, pentru transmiterea în timp a legăturii veşnice 
între Tatăl şi Fiul, între Cel care trimite şi Cel trimis. 

Atitudinea filială este arhetipul credinţei şi Fiul Unul Născut — 
fiul cu precădere — este însăşi credința personificată. Formă 
comunitară de organizare a credinţei, biserica trebuie să-i fie sub- 
ordonată în întregime: în alcătuirea ei socială, în doctrină şi în ri- 
turile religioase. Evlavie personificată, Hristos este calea, 
adevărul şi viaţa Bisericii Lui. 

Pentru orice fiinţă (bineînţeles cu excepţia Începutului prim și 
a Obiectului prim al oricărei credinţe) calea evlaviei rezidă în a nu 
se origina din sinele omului, din ceva inferior, ci în a porni de la 
ceva superior. pus în faţă: este calea ierarhică, este calea continui- 
tăţii divine şi a datinei. În virtutea acestui fapt independent de 
formele exterioare pe care le îmbracă ordinea administraţiei bise- 
riceşti sub impactul condiţiilor istorice, forma religioasă bise- 
ricească propriu-zisă — continuitatea prin hirotonisire se înte- 
meiază totdeauna pe o ordine ierarhică, de sus în jos: nu numai 
mirenii nu au dreptul să-i hirotonisească pe părinţii duhovniceşti, 
dar chiar în sînul clerului se respectă cu stricteţe treptele ierarhice, 
aşa încît numai cea superioară — preafericiţii — să reprezinte 
principiul activ care să transmită consfinţirea celorlalte două. 

Sub semnul aceleiaşi credinţe — deşi în plan teoretic — stă şi 
adevărul bisericii. Cale de acces la înțelepciunea lui Hristos, 
adevărul bisericii nu are caracter ştiinţific, filozofic şi nici chiar 
teologic, limitîndu-se exclusiv la dogmele credinţei. Aici se află 
cheia înţelegerii dogmaticii creştine şi a sinodurilor care s-au 
preocupat de elaborarea ei. În sfera doctrinei religioase, interesul 


! loan, 5, 36, 43, 30. (N. ed.) 
2 loan, 20, 21. (N. ed.) 


488 BINELE DE-A LUNGUL ISTORIEI UMANITĂŢII 


credinţei constă în aceea ca reprezentările asupra divinității să nu 
diminueze prin nimic plinătatea atitudinii religioase faţă de 
această divinitate, plinătate realizată iniţial în Hristos ca Fiul lui 
Dumnezeu şi fiul omului. Toate „ereziile“ de care se ferea biserica 
prin intermediul formulelor sale dogmatice negau, într-un fel sau 
altul, această plinătate religioasă sau totala şi complexa noastră 
adopţiune de către Dumnezeu prin Dumnezeu-Omul desăvîrşit. 
Unii vedeau în Hristos un semizeu, alţii un semiom: fie că unicul 
Dumnezeu-Om era considerat ca o personalitate dedublată, fie că 
din această asociere a divinului cu umanul se reţinea doar latura 
inteligibilă, refuzînd dumnezeirii expresia ei sensibilă!. 

Calea legitimă a ordinii ierarhice ca şi adevărul credinţei îşi 
găsesc împlinirea şi îndreptăţirea în viaţa bisericii. Viaţa omului 
trebuie să fie concentrată din interior, unită şi sfinţită de lucrarea 
lui Dumnezeu şi astfel transformată într-o viaţă Dumnezeu-ome- 
nească. Totodată, atit fondul problemei cît şi principiul credinţei 
impun ca procesul renașterii să înceapă de sus, de la Dumnezeu, 
să aibă ca fundament harul şi nu voinţa naturală a omului singu- 
lar: se impune ca procesul să aibă un caracter Dumnezeu-omenesc 
şi nu om-dumnezeiesc. În aceasta rezidă semnificaţia tainelor ca 
bază proprie vieţii noi. Sensul moral al tuturor sfintelor taine (sub 
raportul moralei religioase sau al credinţei) constă tocmai în aceea 
că omul recunoaşte dependenţa sa necondiționată faţă de Binele 
absolut real, dar și absolut tainic, inaccesibil cunoaşterii prin 
simţuri, care, nefiind creat de el, fi este dat. În faţa tainei, voinţa 
omului renunţă lu tot ceea ce-i aparține, rămîne într-o stare de totală 
potenţialitate sau puritate şi prin aceasta devine capabilă. ca formă 
pură. să însuşească conţinutul supraomenesc. Prin intermediul 
tainelor, esenţa unică şi sacră pe care o întruchipează Biserica în 
sine (Ding an sich, sau în terminologia filozofică — noumenul 


! Sensul adînc şi principial al disputelor în jurul dogmelor, în care se 
pune problema esenței înseși a religici creştine sau a evlaviei, a fost rele- 
vat de mine mai pregnant în celelalte scrieri. Vezi Afarea dispută și poli- 
tica creştină (1883), l:voluția dogmatică a bisericii (1886), Rusia şi 
Biserica universală (1889). Acest sens este exprimat cu o claritate sporită 
în polemica cu iconoclasmul prin care s-a încheiat elaborarea dogmelor 
în Răsăritul creştin. (N. a.) 

bisericii) uneşte sau înglobează realmente în sine esenţa lăuntrică 
a omului și conferă vieţii lui un caracter Dumnezeu-omenesc. 

O asemenea viaţă care le pare ca supranaturală celorlalte reg- 
nuri ale naturii (culminînd cu cel uman, de esenţă raţională), dar 
care este întru totul naturală pentru Împărăţia lui Dumnezeu, îşi 
are propriul ei ciclu de dezvoltare, ale cărei principale momente 
sînt punctate de biserică prin cele șapte taine. O asemenea viaţă 
ia naştere (prin botez), dobîndeşte principiul de organizare 
dreaptă, de creştere şi consolidare (prin miruire), se vindecă de 
stricăciunile făcute (prin penitenţă), se alimentează pentru veșnicie 
(prin euharistie), împlineşte sau integrează fiinţa singulară a omu- 
lui (prin căsătorie), creează paternitatea spirituală ca bază a ordinii 
sociale autentice (prin cler sau hirotonisire) şi, în fine, sfințește 
trupul uiez ne şi muribund pentru învierea viitoare deplină (prin 
maslu)’. 


XI 


Garanţiile reale şi secrete ale vieții supreme sau Împărăției 
Domnului. obținute prin tainele bisericeşti, nu depind inițial şi 
prin esenţa lor de voința omului. În ciuda acestui fapt, o viaţă 
supremă sub aspectul ei Dumnezeu-omenesc nu se mulţumeşte cu 
participarea noastră pasivă, procesul ei solicitînd din partea sufle- 
tului omenesc sprijinirea voluntară a Duhului suprem. Deşi forţele 
pozitive ale ucestui sprijin au ca izvor harul lui Dumnezeu (negli- 
jarea acestui adevăr generează greşelile grave ale semipelagianis- 
mului), ele sînt asumate de voinţa umană, distinctă, sub raport for- 
mal, de voinţa lui Dumnezeu, şi se manifestă prin propria lor 
acţiune (uitarea acestui al doilea adevăr, nu mai puţin important 
decît primul. a dat naştere în hristologie ereziei monofizice, iar în 
etică — chietismului). 

În realitate, acţiunile şi faptele propriu-zis omeneşti, conforme 
cu harul lui Dumnezeu (şi suscitate de lucrarea Lui premer- 
gătoare) trebuie să exprime, evident, O atitudine normală a per- 
soanei faţă de Dumnezeu, faţă de oameni şi natura lor materială în 
corespondenţă cu cele trei temeiuri ale moralității: credinţa, mila 


1 Mai detaliat în Bazele spirituale ale vieţii, ed. a IIl-a, 1897, şi în 
Rusia şi Biserica universală (ultimul capitol). (N. a.) 

` şi ruşinea. Cea dintii expresie concentrată și activă a sentimentu- 
lui religios sau a evlaviei — faptă cu precădere — o constituie 
rugăciunea, sub acelaşi unghi al acţiunii, mila este o milostenie, 
iar ruşinea este abstinenţă sau posti. Aceste trei acţiuni ale omului 
determină apariţia şi dezvoltarea în el a noi vieţi fericite. aşa cum 
reiese cu o claritate şi simplitate uimitoare din povestirea sfintă 
despre Comeliu, centurionul evlavios care „făcea multe milostenii 
norodului şi se ruga totdeauna lui Dumnezeu“. Iată ce povesteşte 
el însuşi: „Acum patru zile eram postind pînă la ceasul acesta şi 
mă rugam în casa mea, în ceasul al nouălea, şi iată un bărbat în 
haină strălucitoare a stat în faţa mea. Şi el a zis: Corneliu, a fost 
ascultată rugăciunea ta şi milosteniile tale au fost pomenite înain- 
tea lui Dumnezeu“ (urmează porunca să fie chemat Simon. zis 
Petru, care cunoştea cuvintele mîntuirii) (Faptele apostolilor, 10). 
Dacă lucrarea tainică premergătoare a harului lui Dumnezeu, care 
nu a fost respinsă de Corneliu. l-a îndemnat la fapte de omenie şi 
l-a sprijinit în ele prin rugăciune, milostenie şi post, înseși aceste 
fapte, așa cum se arată fără ocolişuri. au provocat noile semne ale 
graţiei lui Dumnezeu. Remarcabil aici este faptul că aşa cum 
arătarea îngerului ceresc nu era decît un mijloc excepţional de a 
urma calea trasată de credinţă şi de a chema pe trimisul pămîntean 
al lui Dumnezeu, pe mijlocitorul pămîntean al adevărului şi al 
vieţii supreme — tot astfel. revărsarea neobişnuită și îmbelşugată 
a darurilor Sfîntului Duh, care s-a petrecut după perioada lui Petru 
în casa lui Comeliu, nu a exclus pentru neofiţi modalitatea 
obişnuită, am spune organică, de a intra în mod real şi misterios în 
viaţa fericită prin botez (Idem, sfîrşitul capitolului). 

Această povestire tipică se remarcă şi mai mult prin ceea ce 
lipseşte din ea. Nici îngerul lui Dumnezeu, nici apostolul Petru, 
vestitor al păcii lui Hristos, şi nici glasul Sfîntului Duh care a 
răsunat neaşteptat în sufletul neofiţilor nu i-a spus centurionului 
cohortei italice ceea ce, în viziunea nouă a creştinismului. era'cel 
mai important și imperios necesar să ştie un ostaş roman: nu i s-a 
spus că o dată ce a devenit creştin el trebuie mai întîi să arunce 
arma şi să renunţe negreşit la serviciul militar. În toată povestirea 


1 Cele trei acțiuni moral-religioase sînt abordato mai pe larg în prima 
parte a lucrării mele Bazele spirituale ale vieţii. (N. a.) 


ORGANIZAREA MORALĂ A UMANITĂŢII ÎN ANSAMBLUL EI 491 


nici un cuvint, nici o aluzie la aşa ceva, deși era vorba de un 
reprezentant al ostăşimii. Renunţarea la serviciul militar nu este 
prevăzută în reprezentările Noului Testament privitoare la înda- 
toririle ostașului lumesc pentru a deveni un cetăţean cu drepturi 
depline al Împărăției Domnului. În afară de condiţiile pe care cen- 
turionul Comeliu oricum le îndeplinea — rugăciunea, milostenia 
şi postul — i s-a cerut să-l „cheme pe Simon, cel ce se numeşte şi 
Petru...“ care „va spune ce să faci“. La venirea lui Petru, Corneliu 
i-a spus: „Şi acum noi toţi sîntem de faţă înaintea lui Dumnezeu, 
ca să ascultăm toate cele poruncite ție de Dumnezeu“!. Dar în 
acest tot nici o vorbă despre serviciul militar: „lar Petru, 
deschizîndu-şi gura, a zis: Cu adevărat înţeleg că Dumnezeu nu 
este părtinitor. Ci în orice neam, cel ce se teme de E! şi face drep- 
tate este primit de El. Şi El a trimis fiilor lui Israel cuvîntul, bine- 
vestind pacea prin lisus Hristos: Acesta este Domn peste toate. 
Voi ştiţi cuvîntul care a fost în toată ludeea, începînd din Galileea 
după botezul pe care l-a propovăduit Ioan (adică despre lisus din 
Nazaret — n.a.) cum a uns Dumnezeu cu Duhul Sfînt şi cu putere 
pe Acesta care a umblat făcînd bine şi vindecînd pe toţi cei 
asupriţi de diavolul, pentru că Dumnezeu era cu El. Şi noi sîntem 
martori pentru toate cele ce a făcut El şi în ţara iudeilor şi în 
Ierusalim; pe Acesta L-au omorît, spînzurîndu-l pe lemn, Dar 
Dumnezeu L-a înviat a treia zi şi I-a dat să se arate. Nu la tot 
poporul, ci nouă martorilor. dinainte rînduiţi de Dumnezeu. care 
am mîncat şi am băut cu El după învierea Lui din morţi. Şi ne-a 
poruncit să propovăduim poporului şi să mărturisim că El este Cel 
rînduit de Dumnezeu să fie judecător ai celor vii şi ai celor morţi. 
Despre Acesta mărturisesc toţi proorocii, că tot cel ce crede în El 
va primi iertarea păcatelor, prin numele Lui. Încă pe cînd Petru 
vorbea aceste cuvinte Duhul Sfînt a căzut peste toţi cei care ascul- 
tau cuvîntul.**2 

Am zăbovit asupra povestirii centurionului Corneliu nu pentru 
a reveni la o chestiune specială privind serviciul militar”, ci pentru 
că ea cuprinde o sugestie clară referitoare la soluționarea proble- 


! Faptele, 10, 33. (N. ed.) 
2 Faptele, 10, 34-44. (N. ed.) 
3 Vezi mai sus, capitolul „Semnificaţia războiului“. (N. a.) 

mei generale privind atitudinea bisericii faţă de stat, a Creştinis- 
mului față de Imperiu, a Împărăției lui Dumnezeu faţă de lumea 
seculară; pe scurt, la problema statului creştin. Dacă după conver- 
tirea completă la creştinism Corneliu a continuat să fie ostaş, dar nu 
s-a divizat în două persoane distincte, străine una faţă de cealaltă, 
acest lucru înseamnă că e! s-a transformat într-un ostaş creştin. Din 
unirea unor asemenea ostaşi se formează oastea creştină. Se ştie 
însă că armata reprezintă deopotrivă expresia ultimă şi baza reală 
primă a statalității, şi dacă a fost posibilă formarea oastei creştine, 
cu atît mai mult devenea posibilă. chiar prin aceasta, apariţia statu- 
lui creştin. Este neîndoielnic că tocmai în acest fel a soluţionat 
creştinismul istoric problema respectivă. Rămîne de discutat doar 
chestiunea bazelor inteme ale acestei înfăptuiri. 


XII 


Pe cînd Corneliu era păgîn, sentimentul de milă îl obliga „să 
facă multe milostenii norodului“! şi. fireşte, acelaşi sentiment îl 
îndemna să-i apere pe cei slabi de orice ofensă şi să-i determine 
pe cei violenţi să se supună legilor. Deşi Corneliu ştia că legea, ca 
orice bun omenesc, este un bine relativ de care se poate abuza, 
deşi auzise, poate, de un revoltător abuz de putere legală pe care 
îl comisese procuratorul Pontius sitb presiunea preoţimii invi- 
dioase şi rele din Ierusalim, atunci cînd l-a condamnat la moarte 
pe bunul rabin din Nazaret, el, ca om drept. ştia totodată că abusus 
non tollit usum? şi nu deducea o regulă generală pe baza unor 
cazuri excepţionale. Ca un adevărat roman (dacă e să luăm după 
nume), el îşi asuma cu nobilă mîndrie contribuţia la realizarea 
menirii generale a oraşului atotstăpînitor. 


Asta ţi-i arta, a da tuturor legiuirile păcii 
A ocroti pe supuși şi-i înfrînge pe mîndri cu arma.? 


Convingrea lui nu avea un caracter abstract: în Palestina, unde 
era dislocată cohorta lui, numai datorită armatei romane au fost 
oprite, deşi temporar, luptele intestine crîncene între dinastii şi 
partide, însoţite de masacre bestiale, şi numai sub protecţia 


! Faptele, 10, 2. (N. ed.) 
2 Abuzul nu anulează uzul (lat.). (N. ed.) 
3 Virgiliu, Eneida, VI, 851, op. cit. (N. a.) 

aceleiaşi puteri romane triburile idumeice şi arabe învecinate au 
început treptat-treptat să iasă din starea de război neîntrerupt şi de 
barbarie primitivă. 

Aşadar, Comeliu, respectîndu-şi slujba, nu se abătea de la 
adevăr şi considera statul cu principala lui instituţie — armata — 
drept o forţă necesară întru binele general. Trebuia oare să-şi 
schimbe convingerea o dată cu primirea botezului? Oare noua 
viaţă superioară, pur spirituală, revelată lui în forul său interior, a 
reuşit să înlăture răul care există în exterior? Doar mila care îi jus- 
tifică serviciul militar era adresată tocmai celor care sufereau din 
pricina răului exterior rămas intact. Sau, poate, viaţa superioară 
care i s-a revelat, fără să suprime răul exterior, trebuia să înăbuşe 
în el binele interior — acea milă sau milostenie de care „şi-a adus 
aminte Dumnezeu“! (vezi mai sus) — şi să-l înlocuiască cu 
nepăsarea faţă de suferinţa altora”? Dar nepăsarea de acest pen este 
proprie pietrei care se află pe treapta inferioară şi nu superioară a 
existenţei. Sau, poate. renunţind la compasiune, creştinul obţine, 
laolaltă cu noua viaţă, şi forţa deosebită cu ajutorul căreia învinge 
orice rău exterior — fără să i se împotrivească prin constrîngere 
— exclusiv printr-o acţiune morală concretă sau prin miracolul 
harului? Presupoziţie evident nefondată şi posibilă numai datorită 
unei totale neînţelegeri a esenței harului şi a premiselor lui morale. 
Se știe că însuşi Hristos s-a întîlnit pe pămînt cu unele medii 
umane în care harul lui nu a putut face minuni din cauza 
„necredinţei lor“, se ştie că şi în cel mai prielnic mediu, cel al 
apostolilor săi, El l-a descoperit pe „fiul pierzării“?; se ştie, în fine, 
că din cei doi tilhari răstigniţi unul singur s-a pocăit; este greu de 
spus dacă în alte împrejurări acesta s-ar fi supus forţei dum- 
nezeieşti, dar ştim sigur că în situaţia dată această forţă s-a dove- 
dit inaccesibilă celuilalt tîlhar. 

Cei care afirmă că orice răufăcător poate fi readus dintr-o dată 
pe calea cea bună şi împiedicat să comită o crimă printr-un singur 
act direct al harului nu-şi dau seama deloc de ceea ce vorbesc. 
Dacă se are în vedere forţa lăuntrică, pur spirituală a binelui, ea se 
distinge tocmai prin aceea că nu funcţionează ca un motor meca- 


! Faptele, 10, 4. (N. ed.) 
2 Marcu, 6, 6; loan, 17, 12. (N. ed.) 

nic care produce inevitabil modificări exterioare pe plan real, ci 
acţionează numai în condiţiile apropierii ei interioare de către 
agentul acţiunii sale. Prin urmare, rezultatul acţiunii nu este nici- 
cînd predeterminat de bunăvoința agentului acţiunii, ci depinde în 
cele din urmă de caracterul reacției din partea celuilalt (părea că 
acest adevăr a fost ilustrat de Iuda Iscarioteanul, cu o evidenţă 
accesibilă și orbilor). 

Harul lui Hristos a pogorît asupra oamenilor care păcătuiau din 
pricina neputinței trupeşti şi nu din cauza perseverenţei voinţei 
rele; asupra oamenilor care nu s-au resemnat în păcatele lor, ci au 
suferit de pe urma acestora şi au simţit nevoia unui tămăduitor. Pe 
aceşti bolnavi, dispuşi a se vindeca, îi avea în vedere Hristos atunci 
cînd spunea că ei intră în Împărăţia lui Dumnezeu înaintea 
evlavioşilor vanitoşi care din acest motiv Îl duşmăneau, 
reproşîndu-l o comportare îngăduitoare faţă de suferinzi şi desfri- 
nate. Dar nici chiar duşmanii Lui nu au putut găsi prilejul să-l 
reproșeze toleranța faţă de ucigașii sînperoşi. blasfematori 
păcătoşi, corupători neruşinaţi şi faţă de orice criminal de profesie 
— duşmani ai convieţuirii umane. De ce îi lăsa în pace? Pentru că 
existau autorităţile iudaice și romane menite tocmai să stăvilească 
răul prin constrîngere. 

Conform spiritului şi literei evanphelice. noi nu trebuie să 
apelăm la autorităţi pentru a ne apăra de vătămările corporale şi 
materiale cu mijloace coercitive. Nu trebuie să-l tîrîm prin tri- 
bunale și închisori pe cel care ne-a lovit sau ne-a luat haina. 
Trebuie să-l iertăm din tot sufletul pe vătămător pentru prejudici- 
ile aduse nouă şi să nu ne răzbunăm în nici un chip. Este clar şi 
simplu. De asemenea, este clar că nu trebuie să ne lăsăm cuprinși 
de resentimente nici faţă de ofensatorul apropiaților noştri, iertîn- 
du-l în suflet şi continuînd a-l considera om precum pe noi înşine. 
Dar ce fel de datorie practică ne impune, În acest caz, principiul 
moral? Este ea aceeaşi şi cînd sîntem ofensaţi noi înşine şi cînd în 
cauză se află celălalt? A accepta să fii ofensat înseamnă să te sa- 
crifici, să înfăptuieşti un sacrificiu de sine: a accepta ofensa adusă 
celorlalţi înseamnă să-i sacrifici pe ei — ceea ce în nici un caz nu 
se mai numeşte sacrificiu de sine. Datoria morală faţă de ceilalți, 
bazată în plan psihologic pe sentimentul milei, nu trebuie să 
acorde dreptul real numai opresorilor şi răufăcătorilor. Oamenii 

slabi şi paşnici au şi ei dreptul la mila şi la ajutorul nostru efectiv. 
Dar întrucît, ca indivizi singulari, nu sîntem în stare să ajutăm în mod 
constant şi suficient pe toţi obidiţii, sîntem în schimb obligaţi să ne 
achităm de această sarcină în calitate de indivizi sociali, adică prin 
intermediul statului. Organizarea politică este un bun natural-uman 
la fel de necesar vieţii noastre ca şi organismul fizic. Oferindu-ne 
bunul spiritual suprem, creştinismul nu ne privează de bunurile na- 
turale inferioare şi nu ne smulge de sub picioare scara pe care ne 
urcăm. 

O dată cu apariţia creştinismului şi vestirea Împărăției lui 
Dumnezeu au dispărut oare pentru noi regnurile animal, vegetal şi 
mineral? Dacă ele nu au fost suprimate, de ce ar trebui atunci desfi- 
inţată împărăţia natural-umană întruchipată în organizarea politică la 
fel de necesară, în plan istoric, ca şi cele de mai sus, pe plan cosmic? 
Nu putem înceta să fim animale, în schimb ni se pretinde să încetăm 
a fi cetăţeni! Se poate născoci o aberaţie mai năstruşnică? 

Din faptul că Hristos nu a venit pe pămînt cu gîndul să creeze 
împărăţia lumii de-aici sau statul — format cu mult înainte — rezultă 
oare atitudinea Lui negativă faţă de acesta? Din faptul că în 
Evanghelie nu sînt pomenite modalităţile exterioare de protecţie a 
umanităţii împotriva forțelor distructive ale răului s-ar putea deduce 
ceva în acest sens numai În cazul în care Evanghelia ar fi apărut 
înainte de formarea statului, într-o societate lipsită de lege, justiţie şi 
putere executivă. Ce rost ar fi avut reiterarea în Evanghelie a regula- 
mentului juridico-civic de convieţuire care fusese deja consemnat, 
cu multe secole înainte. în Pentateuh? Dacă Hristos nu intenționa să-l 
conteste, El nu putea decît să-l aprobe, ceea ce a și făcut-o: „o iotă 
sau o cirtă din Lege nu va trece... Nu am venit să stric, ci să 
împlinesc“! Dar cînd anume s-a întîmplat asta? Atunci cînd Tuda l-a 
trădat pe dascălul său: cînd Anania şi Safira i-au minţit pe apos- 
toli”? Sau cînd diaconul Nicolae, sub pretextul frăţiei, s-a dedat la 
desfitu?, sau cînd un creştin din Corint a comis un incest? Sau atunci 
cînd Duhul scria, prin intermediul prorocului din Noul Testament, 
câtre reprezentanţii bisericilor: unuia într-un fel: „Știu faptele tale, 


1 Matei, 5, 17-18. (N. ed.) 

2 Faptele, 5, 1-3. (N. ed.) 

3 A se compara Apocalipsa, 2, 6, 15. (N. ed.) 
4 | Corinteni, 5, 1. (N. ed.) 

că ai nume, că trăieşti, dar eşti mort“ (Apocalipsa 3, 1), iar altuia în 
alt fel: „Ştiu faptele tale: că nu eşti nici rece, nici fierbinte. O, dacă 
ai fi rece sau fierbinte! Astfel, fiindcă eşti căldicel — nici fierbinte, 
nici rece — am să te vărs din gura Mea“ (Apocalipsa, 3, 15-16). 
Dacă însă harul şi adevărul nu au reuşit de la apariţia lor pînă 
astăzi să cucerească întreaga umanitate creştină şi nici măcar 
partea ei coviîrşitoare, se impune întrebarea: în ce mod şi prin cine 
a fost abrogată legea? Oare legea putea fi abrogată prin har în cei 
care nu îmbrăţişaseră nici harul şi nici legea? Oare nu este 
limpede că pentru ei, adică pentru marea majoritate a oamenilor, 
legea, înainte de a fi respectată, după cuvîntul lui Hristos, trebuie 
să-şi păstreze forţa tocmai ca o limită exterioară a libertăţilor? Or, 
pentru a constitui într-adevăr o asemenea limită, legea trebuie să 
aibă o suficientă putere coercitivă, adică trebuie întruchipată în 
organizarea statală cu tribunalele. poliţia şi armata ei. Din moment 
ce creştinismul nu abroga legea. el nu putea să desființeze nici sta- 
tul. Dar din faptul raţional şi necesar al menţinerii statului ca forţă 
exterioară, nu rezultă nicicum că atitudinea lăunuică a oamenilor 
faţă de forţa respectivă şi. prin aceasta, însuşi caracterul acţiunii lui 
— în general și în particular — trebuiau să rămînă nemodificate. 
Substanţa chimică din corpurile vegetale şi animale nu se distruge, 
ci capătă noi particularităţi: nu degeaba există o întreagă ştiinţă 
numită „Chimie organică”. In mod similar se poate fundamenta și 
politica creştină. Statul creştin, atunci cînd corespunde numelui 
său, trebuie să se deosebească într-un anumit fel de statul păgiîn, 
deşi ambele state, luate ca atare, au acelaşi fundament şi scop. 


XII 


„lese un ţăran la cîmp cu calul să-şi are pămîntul. O să vină 
polovţianul!, o să omoare ţăranul şi o să-i ia calul, apoi or să 
năvălească polovţienii cu gloata mare, or să-i omoare pe toţi 
țăranii, or să le ardă casele, or să le ia în robie nevestele şi copii, 
iar Cnejii în acest răstimp se îndeletnicesc cu certuri între ei,"? 
Pentru a nu se limita la o compasiune verbală, mila pentru aceşti 


! Polovţieni — populaţia turcofonă care în sec. XI-XIII locuia în ste- 
pele sudice situate între Volga şi Dunăre. Erau vestiți prin acţiunile 
războinice asupra cnezatelor ruseşti. (N. ed.) 

2 Fragment dintr-o cronică rusească. (N. ed.) 

ţărani trebuia în mod firesc să ducă la organizarea fermă şi unitară 
a puterii de stat în măsură să-i apere pe ţărani de certurile cnejilor 
şi de invaziile polovţienilor. 

Cînd într-o altă ţară marele ei poet exclama cu o adîncă durere 
pe care o manifesta nu numai prin cuvinte: 


Ahi, serva Italia dei dolor'ostello 
Nave senza nocchiero in gran tempesta. 


aceeaşi milă îl îndemna direct să cheme în ajutor, de dincolo de 
Alpi, pe deţinătorul suprem al puterii de stat, instauratorul ordinii 
sociale şi apărătorul temut împotriva opresiunilor mărunte, necon- 
tenite şi insuportabile. Mila exprimată în atîtea pasaje ale Divinei 
Comedii şi apelul la statul atotputernic ca la un mijloc indispensa- 
bil de salvare au căpătat în cartea lui Dante Despre monarhie 
forma unei convingeri cristalizate şi profund gîndite. 
Nenorocirile care se abat asupra unei societăţi cu o structură 
statală slab dezvoltată sau chiar absentă, care au stîmit mila lui 
Vladimir Monomahul? şi a lui Dante, pot fi înlăturate sau atenuate 
numai cu condiţia existenţei unui stat puternic, dispariţia căruia 
le-ar fi readus în mod inevitabil. În secolele XII şi XIII îndem- 
nurile pur morale care rețin pe oameni în forul lor interior de la 
exterminarea reciprocă erau evident insuficiente. Deşi poate cu 
timpul aceste îndemnuri ar fi evoluat şi şi-ar fi sporit puterea (0 
chestiune controversată), ar fi totuşi ridicol să spunem că în 
prezent, luate ca atare, ele ar fi suficiente; dacă locuitorii oraşelor 
italiene, împărţiţi în tabere, nu-şi manifestau adversitatea printr-un 
măcel continuu, este clar că aceasta se datora funcţiei coercitive a 
statului cu armata şi poliţia lui. În ceea ce priveşte Rusia, dincolo 
de luptele interne dintre cneji şi de metodele populare de resta- 
bilire a dreptăţii cu ajutorul pumnului, elementele sălbatice alo- 
gene — pe care cnezatul moscovit şi imperiul rus le împingeau tot 
mai departe, lent şi anevoios, spre hotarele ţării — au fost, fără 
îndoială, mai degrabă supuse decît total regenerate, şi dacă la 
graniţa transcaucaziană, turkestană sau siberiană ar dispărea sau ar 


! Vai, aservită Italie, liman al suferinţei 
Corabie fără cîanaci în plină furtună. (Dante, Divina Comedie, 
Purgatoriu, VI, 78.) (N. a.) 
2 Vladimir II Monomahul (1053-1125) , Marele cneaz al Kievului. 
(N. ed.) 


498 BINELE DE-A LUNGUL ISTORIEI UMANITĂŢII 


slăbi (Doamne fereşte!) forţa baionetelor şi a sulițelor, orice moralist 
ar fi pus în situaţia să înțeleagă numaidecît menirea adevărată a aces- 
tor excelente instituţii.! | 

După cum biserica reprezintă cucemicia colectiv organizată, tot 
astfel statul reprezintă mila colectiv organizată. De aceea, să afirmi 
Că religia creştină neagă statul în fond înseamnă să afirmi că această 
religie neagă în fond mila, În realitate, Evanghelia nu numai că 
insistă asupra semnificației morale obligatorii a milei sau omeniei, 
dar și confirmă cu tărie ideea exprimată încă în Vechiul Testament, 
după care adevărata credinţă este de neconceput tără omenie: „Milă 
voiesc, iar nu jertfă“'.2 

Dacă mila se acceptă în principiu. atunci trebuie acceptată în mod 
logic şi Organizarea istorică a forţelor şi acţiunilor sociale care o 
scoate din starea de sentiment neputincios, strict delimitat. şi îi asi- 
gură o dezvoltare reală şi o largă aplicabilitate. Adoptind acest punct 
de vedere asupra milei. nu pot nega instituţia graţie căreia ea se poate 
manifesta în mod eficient, poate adică oferi ajutorul şi protecția nu 
unor zeci sau, în cel mai bun caz. unor sute de suflete, ci zecilor şi 
sutelor de milioane de oameni. 

Definiţia statului (sub raportul semnificației lui morale) ca milă 
instituţionalizată poate fi contestată numai din Cauza unor 
neînțelegeri. Înainte de a trece la anuliza conceptului de stat creştin, 
trebuie să ne oprim asupra unor neînţelegeri de acest gen. 


XIV 


Se invocă frecvent caracterul dur. adesea necruţător al statului. 
care ar contrazice evident definiţia lui ca milă instituţionalizută. In 
acest caz se ignoră deosebirea între duritatea necesară şi rațională 
şi cea gratuită şi arbitrară. Or, cea dintîi nu exclude mila, iar cea 


! Pe cînd cra copil, tatăl meu a avut prilejul să asculte amintirile mar- 
torilor oculari despre hoardele alogene înarmate care, pe Volga, se dedau 
nestingherit la tîlhării, luînd în captivitate călătorii ruşi cu familiile lor şi 
torturîndu-i. În prezent nu se mai întîmplă așa ceva în regiunea Volgăi, 
dar, cum se știe, pe malurile Amurului încă se mai petrec asemenea inci- 
dente și în momentul de faţă, ceca ce arată că la noi rămîne în vigoare 
funcţia militară a statului, iar dacă virtuosul centurion Corneliu ar fi trăit 
în zilele noastre în Rusia, nici un motiv moral nu l-ar fi împiedicat să 
devină ofiţer de cazaci în ținutul Ussuri. (N. a.) 

2 Matei, 9, 13. (N. ed.) 

de a doua, ca formă de abuz, contrazice însuşi sensul statului: prin 
urmare, nici una dintre ele nu poate servi drept obiecţie împotriva 
definiţiei statului (normal, bineînţeles) ca milă instituţionalizată. 
Falsa contradicţie se originează aici din aparenţa superficială. Este 
ca şi cum cineva ar considera că violenţa inutilă a unei intervenţii 
chirurgicale nereușite, ca de altfel şi suferinţa bolnavului în tim- 
pul operaţiei reuşite. contrazic evident conceptul de chirurgie în 
sens de artă binefăcătoare care alină anumite suferinţe, fizice ale 
oamenilor. Este cît se poate de limpede că reprezentanţii puterii de 
stat, precum, de pildă, Ivan al IV-lea!, contrazic baza umanitară a 
statului tot atît de puţin pe cît contrazic chirurgii neîndemînatici 
acţiunea binefăcătoare a chirurgiei. Imi dau seama că un cititor 
avizat este îndreptăţit să se simtă jignit de invocarea unor aseme- 
nea locuri comune; dacă el este însă la curent cu noile direcţii ale 
gîndirii în Rusia, nu mă va socoti vinovat de această jignire, 

Dar statul este inevitabil nemilos chiar şi în acţiunile sale cele 
mai obişnuite. Arătînd milă faţă de oamenii pe care îi apără de 
asupritorii feroce, el trebuie să se poarte nemilos faţă de aceştia din 
urmă. O asemenea milă unilaterală nu corespunde idealului moral. 
Fapt incontestabil, dar el nu răstoarnă definiția statului, căci, în 
primul rînd, mila, fie ea şi unilaterală. rămîne totuşi milă şi nu 
altceva: în al doilea rînd, chiar şi un stat normal nu reprezintă 
defel expresia idealului moral înfăptuit, fiind doar una din struc- 
turile de bază necesare realizării acestuia. Starea ideală înfăptuită 
a umanităţii, respectiv Împărăția Domnului ca realitate, este, desi- 
gur, incompatibilă cu statul, dar la fel de incompatibilă şi cu sen- 
timentul milei. Cînd totul va fi din nou „prea bine“, va mai rămîne 
cineva de compătimit? Atta timp însă cît mai avem pe cine 
compătimi şi apăra, subzistă neatinsă nevoia morală a unui sistem 
de protecţie, raţional şi amplu structurat. În ce priveşte caracterul 
nemilos al statului faţă de cei împotriva cărora este nevoit să apere 
societatea paşnică, reprezintă oare acest caracter pur şi simplu real 
ceva absolut fatal şi practic de neclintit? Oare istoria nu atestă fap- 
tul că atitudinea statului faţă de duşmanii săi evoluează tocmai În 
direcţia atenuării durității şi deci a intensificării sentimentului de 


! Tar rus (1530-1548) care datorită reprimării sîngeroase a răscoalelor 
populare şi a introducerii forțate a unor reforme a intrat în istorie sub 
numele de Ivan cel Groaznic. (N. ed.) 

milă? În trecut aceşti duşmani erau exterminați împreună cu 
familiile şi clanurile lor (cum se mai procedează şi acum în China); 
ulterior fiecare a devenit răspunzător de faptele sale, iar mai tîrziu 
s-a schimbat însăși natura sancţiunii: criminalul nu a mai fost tor- 
turat de dragul torturii; în fine, astăzi se pune problema de a-i oferi 
efectiv un ajutor moral. Ce anume a determinat, în ultimă instanţă, 
asemenea schimbări? Dacă statul limitează sau abrogă pedeapsa 
capitală, desfiinţează tortura şi pedepsele corporale, se preotupă 
de condiţiile de viaţă din penitenciare şi din locurile de deportare, 
nu este oare clar că. arătînd milă faţă de oamenii paşnici şi 
apărîndu-i de crime, el începe să-şi extindă mila şi asupra părţii 
adverse, respectiv asupra criminalilor înşişi? Aşadar, invocarea 
caracterului unilateral al milei începe să-şi piardă pertinenţa factu- 
ală. Numai datorită statului administrarea milei încetează să fie 
unilaterală, căci glouta în atitudinea ei faţă de elementele antiso- 
ciale se conduce, în majoritatea cazurilor, şi în prezent, după 
vechile maxime neîndurătoare: după faptă şi răsplată, să-i fie 
învăţătură de minte. Asemenea maxime îşi pierd valabilitatea prac- 
tică tocmai datorită statului care este mai puţin unilateral în rapor- 
turile sale cu ambele părţi, deoarece, oprind cu forţa instinctul de 
vendetă al mulţimii gata să-l sfişie pe infractor. el nu va renunţa 
niciodată la îndatorirea umanistă de a contracara crimele, ceea ce ar 
fi dorit acei moralişti bizari care în fapt îi compătimesc numai pe 
ofenşatori, opresori şi jefuitori, manifestînd o totală indiferenţă faţă 
de victimele lor. Iată o mostră de adevărată milă unilaterală! 


XV 


O greşeală mai puțin grosolană în interpretarea concepției 
noastre asupra statului poate fi comisă de acei jurişti cu înclinații 
filozofice care văd în stat expresia dreptului ca principiu absolut 
autonom şi distinct de morală, în genere. şi de motivele de omenie 
în particular. Asupra deosebirii reale între drept şi morală am in- 
sistat mai înainte!: deosebirea nu exclude legătura între ele, ci, din 
contra, este determinată tocmai de aceasta din urrnă. Pentru sub- 
stituirea deosetbirii prin izolare şi opoziţie este nevoie ca principiul 


1 Vezi mai sus, „Problema dreptului penal din punct de vedere moral“. 
(N. a.) 

necondiţionat care în ultimă instanţă determină orice relaţie 
juridică, să fie căutat în afara sferei moralei şi, pe cît posibil, 
departe de ea. 

În domeniul dreptului un atare principiu extramoral sau chiar 
antimoral îl reprezintă, înainte de toate, forţa sau puterea: Machit 
geht vor Recht !. Că relaţiile juridice urmează, în ordine istorică, 
relaţiilor de forță este tot atît de neîndoielnic ca şi faptul că în 
evoluţia planetei noastre viaţa organică a apărut după şi pe baza 
proceselor anorganice, de unde, desigur, nu rezultă că o substanță 
anorganică ar constitui principiul formelor organice. Jocul forţelor 
naturale în cadrul. umanităţii reprezintă pentru relaţiile juridice 
doar un material şi nicidecum principiul lor; altminteri prin ce s-ar 
mai deosebi dreptatea de nedreptate? Dreptul este o putere limi- 
tată, important este însă de a şti ce anume o limitează. La fel, 
morala poate fi definită ca biruire a răului, dar de aici nu reiese că 
răul ar fi principiul moralei. 

Nu vom progresa în definirea dreptului nici dacă vom înlocui 
noţiunea de forţă preluată din domeniul fizicii cu conceptul mai 
uman al libertăţii. Nu încape îndoială că temeiul cel mai profund 
al relaţiilor juridice rezidă în libertatea individuală, dar reprezintă 
ea oare principiul necondiţionat al dreptului? Răspunsul pozitiv 
este exclus din două motive: în primul rînd, libertatea nu este în 
fapt necondiționată; în al doilea rînd, în genere ea nu poate fi un 
principiu determinat al dreptului. Referitor la primul punct pre- 
cizez că în intenţia mea nu era să neg caracterul absolut al liber- 
tății umane, ci doar să subliniez că ea nu posedă acest caracter în 
sfera relaţiilor reale în care şi pentru care funcţionează dreptul. Să 
presupunem că un om în carne şi oase, care trăieşte pe pămînt, se 
bucură de libertate absolută, adică poate întreprinde orice îşi 
doreşte exclusiv pe baza actelor voinţei sale, independent de orice 
condiţie exterioară şi de orice procese necesare intermediare. 
Evident, un asemenea om s-ar situa 'în afara relaţiilor juridice: 
dacă libertatea lui absolută ar înclina în direcţia răului, nici o 
acţiune din afară nu ar putea s-o limiteze, ea ar fi inaccesibilă legii 
Şi puterii; iar dacă ar viza binele, orice putere şi lege ar deveni 
superflue din cauza ei. 


1 Puterea conferă dreptul (germ.). (N. £) 

Aşadar în contextul dreptului nici nu poate fi vorba de liber- 
tatea absolută care aparţine unei sfere de relaţii cu totul diferită; 
dreptul are de-a face numai cu o libertate limitată şi condiţionată. 
Se pune atunci întrebarea: ce fel de limitări şi condiţionări anume 
au caracter juridic? Libertatea unuia este îngrădită de libertatea 
altuia, dar nu orice îngrădire exprimă o relaţie de ordin juridic. 
Dacă libertatea unui om va fi îngrădită de libertatea aproapelui său 
care, cu de la sine putere, îi va suci capul sau îl va pune în lanţuri, 
această situaţie nu are nimic comun cu dreptul şi, în orice caz, o 
asemenea îngrădire a libertăţii nu exprimă nici una din particulari- 
tăţile specifice ale principiului juridic ca atare. Ele urmează a fi 
căutate nu într-un act de îngrădire a libertății, ci în caracterul uni- 
form şi universal al îngrădirii: aceasta capătă un specific juridic nu- 
mai atunci cînd libertatea unuia sau altuia este limitată în mod egal, 
sau cînd acţiunea liberă a fiecăruia are o limită general valabilă. 

Aşadar principiul dreptului este libertatea în limitele egalităţii 
sau 0 libertate determinată de egalitate, deci o libertate con- 
diţionată. Dar nici egalitatea, ca factor determinant al libertăţii, nu 
constituie pentru drept un principiu absolut autonom. Conform 
caracteristicii sale esenţiale norma juridică, pe lîngă exigenţa 
egalității, implică necersamente şi exigenţa dreptăţii. În ciuda 
afinităţii lor, aceste două noţiuni nu sînt nici pe departe identice. 
Caracterul nedrept al legii promulgate de faraonul egiptean, con- 
form căreia trebuiau omoriţi pruncii! de origine evreiască, nu a 
constat numai în faptul inegalităţii cu care erau trataţi pruncii 
evrei şi cei egipteni: chiar dacă faraonul ar fi poruncit să fie 
omoriîţi toţi pruncii, această lege nouă. deşi ar fi răspuns exigenţei 
de egalitate, nu ar fi putut fi socotită de nimeni ca fiind dreaptă. 
Dreptatea nu este o simplă egalitate, ci egalitatea în îndeplinirea 
unei datorii. Un datomic cu simţul dreptăţii nu este acela care 
refuză în egală măsură să-şi plătească datoria către toţi creditorii, 
ci acela care îi plăteşte pe toţi în egală măsură; un tată drept nu 
este, fireşte, acela care manifestă o egală indiferenţă faţă de toţi 
copiii săi, ci acela care îi iubeşte pe toţi în mod egal. 

Prin urmare există o egalitate nedreaptă şi o egalitate dreaptă, 
iar dreptul este determinat în final de egalitatea dreaptă, respectiv 


1 Ieşirea, 1, 16 (N. ed.) 

de dreptate. Această noţiune ne transferă direct în domeniul 
moralității. După cum se ştie, aici o virtute nu este un segment 
izolat, ci virtuțile toate laolaltă, inclusiv dreptatea. reprezintă 
diferitele modificări ale principiului unic, mai exact, ale principiu- 
lui întreit care determină atitudinea noastră cuvenită faţă de orice 
lucru. Totodată dreptatea, întrucît ține de sfera relaţiilor morale 
ale omului cu semenii săi, nu este altceva decît o varietate a 
motivului lor principal care rezidă în milă: dreptatea este mila 
manifestată în mod egal’. 

Dat fiind că dreptul este determinat de dreptate, legătura lui cu 
morala dobîndeşte un caracter esenţial: orice definiţie a dreptului 
care încearcă izolarea lui de morală nu atinge fondul problemei. 
Aşa de pildă, ce sens are celebra definiţie — pe lîngă cele invo- 
cate — a lui Jering’, conform căreia „dreptul este un interes apărat 
sau protejat“? Nu încape îndoială că dreptul apără anumite interese, 
dar nu pe toate. Pe care anume? Evident, numai interesele juste 
sau altfel spus. orice interes în măsura în care este îndreptățit. Ce 
se înţelege aici prin dreptate? A spune că interesul just este acela 
pe care îl apără dreptul, înseamnă a intra într-un cerc vicios ele- 
mentar din care se poate ieşi numai dacă dreptatea este apreciată 
în esenţa ei. adică în sens moral. Aceasta nu ne împiedică să re- 
cunoaştem că realizarea principiului moral însuşi, condiţionată 
inevitabil de anumite împrejurări date, comportă diferite grade şi 
are loc în diferite sfere de acţiune, aşa cum se deosebeşte adevărul 
exterior, formal sau propriu-zis juridic de adevărul lăuntric, 
esenţial sau pur moral. Criteriul de diferenţiere între dreptate şi 
nedreptate rămîne unul şi acelaşi, de sorginte morală. Conflictul 
posibil. în anumite cazuri particulare, între adevărul „exterior“ şi 
cel „interior“ nu contrazice apartenenţa lor la acelaşi gen, deoa- 
rece o confruntare similară este posibilă şi în cazul înfăptuirii unei 
porniri morale dintre cele mai elementare şi fundamentale ca, de 
pildă, atunci cînd sentimentul milei mă obligă să salvez de la înec 
doi indivizi şi, neavînd posibilitatea de a-i salva pe amîndoi, sînt 


! Vezi capitolul „Despre virtuţi“, (N. a.) 

2 Jering R. von., Geist des römischen Rechts auf den Verschiedenen 
Stufen seiner Entwicklung (Spiritul dreptului roman în diferite perioade 
ale evoluției sale). Leipzig, 1891-1894. (N. ed.) 

pus în situația de a alege pe unul dintre ei: dacă intersectarea celor 
două gesturi de milă nu demonstrează că ea este un principiu care 
se contrazice, atunci nici cazurile de alegere dificilă între apli- 
cările complexe ale dreptului şi moralei, în sens restrâns, nu pot 
convinge de opoziţia lor esenţială şi ireductibilă la unitate. La fel 
de neconcludentă este şi opinia după care reprezentările asupra 
dreptăţii şi moralei se schimbă în decursul istoriei: această opinie 
ar avea un sens numai dacă drepturile şi legile ar rămîne neschim- 
bate. Dar ele se schimbă în funcţie de loc şi de timp. Prin urmare, 
care este situaţia? Se schimbă reprezentările asupra dreptăţii, se 
schimbă drepturile şi legile, dar rămîne imuabilă exigenţa ca drep- 
turile şi legile să fie juste. Determinarea interioară a dreptului de 
către morală rămîne deci valabilă. independent de orice context 
exterior. Ca să evităm o asemenea concluzie, ar trebui să ne 
depărtăm prea mult, ajungînd în acea ţară imaginată de bigotele 
lui Ostrovski, unde rugăciunile îndreptăţite adresate lui Mahmut 
Turc şi Mahmut Persan, trebuiau să înceapă cu următorul apel: 
„judecă-mă, nelegiuitule!'“!. 

Definiţia lui Jering apare modificată într-o formulă în care 
dreptul este identificat cu diferenţierea intereselor, spre deosebire 
de morală care se ocupă de evaluarea lor. Că dreptul diferenţiază 
interesele este tot atît de neîndoielnic ca şi faptul că le apără. Dar 
această realitate luată ca atare nu ne oferă nici o idee despre esenţa 
dreptului, căci interesele se diferenţiază şi pe temeiuri care nu au 
caracter juridic şi deci definiţia respectivă se dovedeşte a fi mult 
prea laxă. Astfel, dacă ulharii din pădure, atacîndu-i pe drumeți, i-ar 
jefui cruţindu-le în schimb viaţa, diferențierea intereselor ar fi 
evidentă, dar în această împrejurare se poate observa ceva 
comun cu dreptul doar în sensul în care orice violenţă exprimă 
dreptul pumnului sau al forţei. Or, în sens riguros, dreptul este 
determinat nu de actele de diferenţiere, ci de norma generală a 
acestui demers. Pentru a-i imprima un Caracter juridic, 
diferenţierea intereselor trebuie să fie corectă, normală şi 
dreaptă. Cînd distingem între diferenţierea normală şi cea anor- 
mală a intereselor ataşînd-o pe cea dintîi la domeniul dreptului, 
procedăm, desigur, la evaluarea lor, şi deci opoziţia aparentă 


! A se vedea Ostrovski A. N., Furtuna, tabloul II. (N. ed.) 

între drept şi morală se anulează de la sine. Atunci cînd găsim 
nedrepte unele legi şi încercăm să le abrogăm pe cale juridică, nu 
ne ocupăm de diferenţierea reală a intereselor rămînînd pe tărâmul 
dreptului, ci efectuăm evaluarea diferenţierii existente care. la 
vremea ei, era determinată de o altă evaluare care nu mai 
întruneşte astăzi acordul nostru. 

Aşadar, prin definirea moralei ca evaluare a intereselor dreptul 
se încorporează în sfera ei. Acest fapt nu se opune ideii după care 
dreptul şi morala (în sens restrîns) au criterii de evaluare diferite: 
chiar şi această diferenţă. respectiv necesitatea acceptării sferei de 
relaţii juridice în afara sferei de relaţii pur morale are un temei 
moral care se concretizează în cerința ca binele suprem şi ultim să 
fie înfăptuit fără nici o constrîngere exterioară, deci în condiţiile 
existenţei unei anumite libertăţi de opţiune între bine şi rău sau, 
exprimîndu-ne paradoxal, morala supremă îngăduie şi un anume 
grad de imoralitate. Acest lucru se realizează prin intermediul 
dreptului care constrînge voinţa individuală numai în vederea 
obţinerii unui bine minimal, indispensabil convieţuirii şi în acelaşi 
timp o protejează — în interesul desăvîrşirii morale autentice, 
deci, libere — împotriva unor experienţe absurde şi nocive de 
neprihănire şi sfinţenie forțate. 

Aşadar în virtutea faptului că statul se constituie într-un meca- 
nism Obiectivat al dreptului, acesta din urmă se implică în mod 
inevitabil în organizarea morală a umanităţii, organizare care este 
obligatorie pentru o voinţă bună. 


XVI 


Legătura dreptului cu morala oferă posibilitatea punerii în 
discuţie a problemei Statului creştin. Ar fi nedrept să se afirme că 
înainte de creştinism Statul era lipsit de temei moral. Nemai- 
vorbind de statele iudaic și israelit cărora prorocii le impuneau 
într-o manieră tranșantă anumite norme morale, denunţînd, ori de 
cîte ori era cazul, încălcarea lor. Este de-ajuns să invocăm din 
lumea păgînă măcar figura regelui atenian Teseu care, riscîndu-şi 
viaţa. i-a scutit pe concetăţenii săi de tributul canibalic oferit 
Minotaurului cretan, pentru a putea recunoaşte şi în acest caz te- 
meiul moral al statului, şi anume sentimentul de milă care pre- 
supune un ajutor efectiv oferit celor obidiţi şi năpăstuiţi. Aşadar 

statul creştin se deosebeşte de statul păgîn nu prin fundamentul lui 
natural, ci prin alt gen de relaţii. Din punctul de vedere al creşti- 
nismului, statul constituie doar o parte din organizarea omului 
comunitar, determinată de o altă componentă supremă — biseri- 
ca. Aceasta îl sfințește şi îi definitivează menirea de a sluji în mod 
indirect, pe tărîmul său laic şi cu mijloacele disponibile, țelul 
absolut pe care îl propune în mod direct: pregătirea umanităţii 
şi a întregului pămînt pentru Împărăţia Domnului. De aici decurg 
două funcţii ale statului — una conservatoare, alta progresistă: 
apărarea bazelor convieţuirii, fără de care umanitatea nu ar putea 
exista şi îmbunătățirea condiţiilor acestei existenţe prin con- 
tribuţia la dezvoltarea liberă a tuturor puterilor umane care trebuie 
în viitor să devină purtătoare ale stării de desăvîrşire şi deci fără 
de care Împărăţia Domnului nu s-ar mai înfăptui în cadrul umani- 
tății. Este limpede că aşa cum fără activitatea de prezervare a sta- 
tului umanitatea s-ar fi dezapregat și nimeni nu s-ar mai fi putut 
bucura de plenitudinea vieţii superioare, tot astfel fără activitatea 
lui progresistă umanitatea ar fi rămas pe aceeaşi treaptă a progre- 
sului istoric şi nu ar fi fost niciodată capabilă să accepte sau să 
respingă Împărăţia Domnului: prin urmare, oamenii s-ar fi lipsit 
de sensul existenţei. 

În lumea păgînă a precumpănit funcţia conservatoare a statului; 
acesta a contribuit la progresul istoric dar numai în nod involun- 
tar şi inconştient. Oamenii de acţiune care nu auziseră de 
„Evanghelia Împărăției"! nu-şi propuneau în activitatea lor scopul 
suprem pe care nici nu-l percepeau ca atare. Iată de ce în aceste 
împrejurări progresul însuşi, deşi se deosebea sub raport formal 
de evoluţia lentă a regnurilor naturii exterioare, nu avea un carac- 
ter pur uman: este sub demnitatea omului să urmărească în mod 
inconştient scopuri necunoscute lui. În Sfînta Scriptură marile 
monarhii păgîne sînt elocvent simbolizate prin imaginile unor 
fiare puternice şi ciudate care apar şi dispar cu aceeaşi repeziciune. 
Dacă omul natural, pămînteanul nu are o semnificaţie definitorie, 
nici statul creat de el ca simbol al esenței lui comunitare nu poartă 
o asemenea semnificaţie. Dar acest stat păgîn fiind în esenţa sa 
condiţionat și trecător, se afirmă în dimensiunea lui absolută. 


1 Matei, 4, 23; 9, 35. (N, ed.) 

Păgînii au început prin divinizarea corpurilor individuale (astrale, 
vegetale, animale şi, mai cu seamă, umane) sub chipul multiplilor 
zei şi au sfârșit prin divinizarea corpului comunitar — al statului 
(cultul monarhilor în despoţiile orientale, apoteoza împăraţilor 
romani). 

Greşeala păgînilor nu constă în recunoaşterea semnificației 
pozitive a statului, ci numai în convingerea că acesta o deţine prin 
sine Însuşi, ceea ce constituie un neadevăr vădit. Corpul indivi- 
dual şi social al omului nu este înzestrat de la sine cu viaţă, ci o 
primeşte de la un spirit care îl locuieşte — fapt uşor de dovedit atît 
prin descompunerea corpurilor individuale, cît şi prin aceea a cor- 
purilor sociale. Singurul corp desăvîrşit este acela în care sălăș- 
luieşte Sfîntul Duh. De aceea creştinismul nu ne obligă la negarea 
sau limitarea atotputemiciei statului, ci la recunoașterea neştirbită 
a principiului în măsură să-i confere deplina semnificaţie: solida- 
ritatea lui morală cu lucrarea Împărăției lui Dumnezey pe pămînt 
în condiţiile subordonării lăuntrice a tuturor scopurilor laice 
Duhului Unic al lui Hristos. 


XVII 


Problema relaţiei bisericii cu statul generată de apariția creşti- 
nismului dobîndeşte, în lumina noii religii, o soluţie principială şi 
definitivă. După cum se ştie, biserica este o instituţie Dumnezeu- 
omenească, determinată, sub raport moral, de credinţă. Prin esenţa 
acestei motivații, principiul dumnezeiesc precumpăneşte în bise- 
rică asupra principiului omenesc, primul termen al relaţiei fiind 
preponderent activ, iar cel de al doilea preponderent pasiv. Aşa 
trebuic să se prezinte lucrurile în condiţiile unui raport direct între 
voinţa omului şi principiul suprem. Activismul voinţei cerut de 
însuși Dumnezeu este posibil numai în cadrul vieţii laice, personi- 
ficate la nivel social de stat a cărui existenţă precede revelaţia 
principiului dumnezeiesc şi nu depinde în mod direct de el. Statul 
creştin este legat de Dumnezeu şi, alături de biserică. reprezintă 
într-un anumit sens o organizaţie Dumnozeiesc-omenească. dar cu 
predominarea principiului omenesc, ceea ce este posibil numai 
datorită faptului că realizarea principiului divin are loc nu în ființa 
statului, ci anterior lui, şi anume în Biserică, astfel încît 
Dumnezeu oferă în cadrul statului cîmp liber principiului omenesc 

şi inițiativei lui în slujirea scopului suprem. Din perspectiva 
moralei sînt necesare deopotrivă acţiunea autonomă a omului şi 
subordonarea lui absolută dumnezeirii ca atare. Or, soluţia acestei 
antinomii — suprapunerea situaţiilor evocate — este posibilă 
numai prin delimitarea celor două sfere ale vieţii (religioasă şi 
politică) şi a celor două motive nemijlocite ale ei (credinţa şi 
mila), delimitare care ar corespunde distingerii obiectului nemij- 
locit al acţiunii în condiţiile existenţei unui scop final comun. 
Atitudinea evlavioasă faţă de Dumnezeu (desăvîrşit) obligă la 
mila faţă de oameni. Biserica creştină impune un stat creştin. Şi 
aici, ca pretutindeni, separarea care a luat locul diferenţierii duce 
în mod inevitabil la o confuzie care, la rîndu-i, generează dis- 
cordie şi ameninţă cu pieirea. Separarea completă a bisericii de 
stat o constrînge la alternativa: fie să renunţe la orice slujire 
susţinută a Binelui şi să treacă la chietism şi indiferenţă — ceea ce 
ar contrazice spiritul lui Hristos —, fie manifestînd rîvnă în 
pregătirea neobosită a lumii pentru venirea Împărăției lui 
Dumnezeu. dar neavînd la dispoziţie, din pricina separării şi 
înstrăinării de stat, nici un fel de mijloace pentru a-şi realiza ac- 
țiunea duhovnicească, biserica, în persoana autorităţilor ei, 
recurge ea însăşi la mijloacele pămînteşti ale acţiunii laice, se 
amestecă în toate treburile lumești şi, preocupată de găsirea 
instrumentelor, pierde din vedere scopul iniţial, incontestabil pur 
şi sublim. Dacă o asemenea imixtiune s-ar fi statomicit, biserica 
ar fi pierdut însăşi rațiunea existenţei sale. Această separare se 
dovedeşte la fel de păgubitoare şi pentru celălalt termen al relaţiei. 
Separat de biserică. statul fie renunţă total la preocupările 
duhovniceşti, este lipsit de sfinţenie şi de demnitate supremă, 
pierde consecutiv respectul moral şi supunerea fizică din partea 
cetăţenilor săi; fie, conştient de importanţa preocupărilor duhov- 
niceşti în viața omului, dar neavînd la dispoziţie, în condiţiile 
separării de biserică, o instanţă competentă şi autonomă căreia 
să-i poată lăsa în grijă bunul duhovnicesc al supuşilor săi sau 
educaţia popoarelor întru Împărăţia lui Dumnezeu, statul decide să 
preia el această sarcină în întregime. Or, pentru aceasta el ar fi ne- 
voit să-şi atribuie ex officio! autoritatea duhovnicească supremă, 


! Din obligaţie (lat.). (N. ed.) 

ceea ce ar constitui o uzurpare nebunească şi dăunătoare care ne-ar 
aminti de isprăvile „.nelegiuitului“ din ultimele zile. Este clar că în 
acest caz uitînd de poziţia sa filială în raport cu biserica, statul s-ar 
prezenta în numele său, şi nu în numele Tatălui. 

Relaţia între Biserică şi stat este deci normală atunci cînd statul 
recunoaşte autoritatea duhovnicească supremă a Bisericii univer- 
sale în stabilirea direcţiei generale a buneivoinţe a umanității şi a 
scopului final al acţiunii ei istorice, iar biserica concede statului 
puterea deplină în vederea racordării intereselor lumeşti legitime 
la voinţa supremă şi a corelării relaţiilor şi treburilor politice cu 
exigenţele acestui scop final, în așa fel încît biserica să nu posede 
o forţă coercitivă, iar funcţia coercitivă a statului să nu aibă nici o 
tangenţă cu domeniul religios. 

Statul reprezintă o sferă socială care mijloceşte legătura între 
Biserică, pe de o parte, şi societatea materială, pe de altă pante. 
Țelurile necondiționate ale ordinii moral-religioase care sînt pre- 
conizate de Biserică nu puteau și nici nu pot fi realizate cu mate- 
rialul uman disponibil. fără mijlocirea formală a puterii de stat 
legale (în sfera lumeastă a acţiunii ei), putere care îngrădeşte 
forţele răului în anumite limite pînă cînd voinţa tuturor oamenilor 
nu ajunge la înălțimea unei alegeri ferme între binele absolut şi 
răul necondiţionat. Principalul motiv direct al acestei îngrădiri îl 
constituie mila care, de altfel, determină întregul progres al 
dreptului şi statului, un progres al aplicării şi nu al principiului. 
Dintr-odată sfera acţiunii coercitive a dreptului se restrînge în 
rapont cu libertatea individuală şi, în acelaşi timp, se lărgeşte prin 
ajutorul oferit în cazul unor calamităţi sociale. Potrivit cerinţelor 
adevăratului progres, statul trebuie să stînjenească cit mai puţin cu 
putinţă universul lăuntric moral al omului, lăsînd ca biserica să 
acționeze liber şi duhovniceşte asupra lui; el trebuie în acelaşi 
timp să asigure condiţiile exterioare cît mai adecvate şi ample 
pentru existența demnă a omului şi pentru perfecţionarea lui. 
Statul şi-ar pierde raţiunea de a fi dacă, mizînd pe propria sa 
autoritate, s-ar apuca să-și iniţieze supuşii într-ale teologiei şi filo- 
zofiei de bun simţ, tolerînd totodată analfabetismul acestora, fap- 
tul că sînt înjunghiaţi la drumul mare sau că mor de foame şi de 
lepră. Unui asemenea stat adevărata biserică i-ar putea replica în 
felul următor: „Mie mi-a fost încredinţată grija pentru mîntuirea 

spirituală a oamenilor, iar ţie ţi se cere doar să le uşurezi povara 
vieţii şi să le învingi neputinţa. S-a spus că omul trăieşte numai cu 
pîine, dar nu şi că ar putea trăi fără pîine. Mila este obligatorie 
pentru toţi, inclusiv pentru mine. şi de aceea dacă nu vrei să devii 
un organ comunitar al milei mele şi dacă, prin diviziunea corectă 
a muncii între noi. îmi oferi posibilitatea morală de a mă consacra 
întrutotul cauzei credinţei, atunci ar trebui să mă ocup singură de 
milă ca în vremurile străvechi cînd tu, statul, încă nu te numeai 
creştin; eu singură voi avea grijă să nu mai existe foamete şi 
muncă excesiv de grea, vvinavi netrataţi, obidiţi nerăzbunaji şi 
ofensatori nepedepsiţi. Dar atunci toată lumea s-ar putea întreba: 
la ce bun statul care nu are grijă de noi, din moment ce bisericii îi 
este milă nu numai de sufletul, ci şi de corpul nostru?“ Statul 
creştin, demn de acest nume. este statul care nu se amestecă în tre- 
burile clerului şi, în limitele posibilităţilor sale. acţionează în spi- 
ritul împărătesc al lui Hristos, care era milostiv cu cei înfometați 
şi suferinzi. fi instruia pe cei lipsiţi de lumina învăţăturii. domolea 
cu forţa abuzurile (izgonirea vînzătorilor), dar care era milostiv cu 
samaritenii şi cu păgînii interzicînd ucenicilor Săi să folosească 
forţa împotriva necredincioşilor. 


XVIII 


Aşa cum principiul moral al credinţei care determină atitudinea 
noastră cuvenită faţă de principiul absolut se rînduieşte prin bise- 
rică, iar celălalt temei moral — mila — care determină atitudinea 
cuvenită faţă de semenii noştri se rînduieşte prin stat, tot astfel ati- 
tudinea noastră fundamentală faţă de natura inferioară (din noi şi 
din afara noastră) se structurează pe plan obiectiv şi colectiv în 
cea de a treia sferă de existenţă a umanităţii, şi anume în societate 
ca uniune economică sau administrativă. 

ndatorirea morală a abstinenţei care practic se sprijină pe sen- 
timentul de milă, inerent omului — iată adevăratul principiu al 
vieţii economice a umanităţii şi. al structurii ei sociale cores- 
punzătoare din perspectiva propriului ei obiectiv special. Sarcina 
economică a statului care se conduce după milă constă în asigu- 
rarea obligatorie pentru fiecare a unei bunăstări materiale minime 
ca necesară condiţie a existenţei umane demne. Prin aceasta pro- 
blema economică îşi găseşte rezolvarea corectă, dar ea se limitează 

la domeniul relaţiilor interumane. Pentru activitatea economică în 
sine are însă o mare importanță atitudinea omului față de natura 
materială, iar întrucît caracterul necondiţionat al principiului 
moral şi plenitudinea ordinii morale reclamă: negreşit inserarea 
acestei atitudini în norma binelui sau a desăvîrşirii, se impune ca 
umanitatea să fie organizată din punct de vedere moral nu numai 
pe linia bisericii şi a statului, ci și în sfera specializată a relaţiilor 
economice, Între toate aceste trei sfere de organizare morală 
comunitară trebuie să existe, după modelul relaţiei între biserică şi 
stat, O unitate fără imixtiune şi o diferenţiere fără separație. 

Sub ce înfăţişare trebuie să se prezinte binele într-o societate 
material-economică luată ca atare? Este de la sine înţeles că filo- 
zofia morală poate doar indica un principiu generator şi un scop 
final al acestei societăţi în configuraţia ei necesară. Este vorba de 
principiul abstinenţei de la excesele trupeşti și de scopul trans- 
formării naturii materiale — a omului şi a celei exterioare — într-o 
formă liberă a spiritului uman, care să nu-l limiteze din afară. ci să-i 
împlineuscă în chip necondiţionat existenţa interioară şi exterioară, 

Dar ce au în comun asemenea idei cu acea regalitate economică 
ce se călăuzeşte după principiul înmulţirii nemăsurate a nevoilor 
şi urmăreşte proliferarea corespunzătoare a lucrurilor care satisfac 
aceste nevoi? Există, desipur, şi ceva comun între ruşine şi 
neruşinare, între însufleţirea corpurilor şi substanţializarea 
sufletelor, între învierea trupului şi mortificarea sufletului. Dar 
această comunitate are doar un caracter negativ. Şi ce dacă? 
Negarea în fapt a normei morale nu anulează, ci accentuează sem- 
nificaţia ei imanentă. Nu există nici un motiv plauzibil pentru a 
presupune că în domeniul economic s-a ajuns la acea concordanţă 
cu idealul, pe care nu o întîlnim în experienţa empirică a bisericii 
şi statului. Fără îndoială, între sentimentul rușinii şi operaţiunile 
curente de bursă există oarecare contradicţie, dur ea nu este mai 
mare (ba este chiar mai mică) decît aceea între credinţa întru spiri- 
tul lui Hristos şi politica clericală medievală. Între principiul 
abstinenţei şi manipulările financiare există o neconcordanţă, dar 
şi ea este mai mică decit aceea dintre principiul moral-juridic al 
statului şi instituţia Jettres de cachet! sau expulzarea eterodocşilor. 


1 Ucazul regal privind exilarea sau recluziunea fără judecată şi 
anchetă. (N. ed.) 

În lumina celor petrecute în trecut şi în prezent, întreg domeniul 
economic poate lăsa impresia unui tărîm al rapacităţii şi al jocului 
de interese egoiste, aşa cum pentru unii Întreaga semnificaţie a 
bisericii şi a religiei se rezumă la rîvna unei puteri ierarhice şi la 
superstiţiile populare, iar pentru alţii întreaga sferă a vieţii politice 
se înfăţişează doar ca tirania cîrmuitorilor şi supunerea oarbă a 
gloatei. Asemenea reprezentări sînt reale, dar ele exprimă fie 
nedorinţa, fie incapacitatea de a înţelege sensul adînc al feno- 
menelor. Mai importantă este precizarea care urmează. Renunţind 
la pretenţia neîndreptăţită de desăvîrşire ideală a relaţiilor umane, 
trebuie totuşi să le impunem, pentru identificarea demnităţii şi 
semnificației lor, îndeplinirea a două cerinţe: 1) presupusul lor 
principiu moral să nu le fie străin şi să se manifeste prin ele, fie 
şi într-o formă imperfectă: 2) în procesul lor istoric să se apropie 
de moral, respectiv să se perfecţioneze. Dar tocmai viaţa economi- 
că în înţelesul ei de formă de organizare a relaţiilor materiale nu 
corespunde nici pe departe acestor două cerinţe obligatorii. În 
pofida abuzurilor posibile în mediul clerical, nu se poate nega, la 
modul serios, principiul moral al credinţei inerent bisericii, nu se 
poate nega, de pildă, faptul că lăcaşurile lui Dumnezeu sînt create 
datorită acestui sentiment care, în acelaşi timp, constituie un 
imbold pentru majoritatea oamenilor de a se aduna la o slujbă reli- 
gioasă; de asemenea, nu se poate nega faptul că în unele privinţe 
(dacă nu în toate) în viaţa bisericească s-a produs o anumită ame- 
liorare şi o mulţime de abuzuri din trecut au devenit astăzi imposi- 
bile. În mod similar, nici un om drept nu va nega finalitatea 
morală intrinsecă a instituţiilor de stat — tribunal, poliţie, şcoli, 
spitale etc. — şi anume aceea de a-i apăra pe oameni în caz de 
ofensă sau calamitate şi de a contribui la bunăstarea lor; nu va 
nega nici faptul că metodele de realizare de către stat a acestui 
scop se perfecţionează treptat pe linia creşterii gradului de altru- 
ism. Se poate oare găsi în domeniul economic vreo instituție prin 
care s-ar materializa virtutea abstinenţei şi care ar fi în slujba spiri- 
tualizării naturii materiale? Principiul moral, menit să ne deter- 
mine viaţa materială şi să transforme mediul nostru exterior, 
lipseşte totalmente în domeniul economic şi, în consecinţă, în 
cadrul lui nimic nu poate fi îmbunătăţit. 

O atare absolută şi incontestabil reală înstrăinare a vieţii eco- 
nomice de propria ei sarcină morală are însă, după opinia noastră, 

o explicaţie plauzibilă. Organizarea morală a umanităţii, principi- 
al definită în creştinism, nu se putea înfăptui uniform în toate com- 
partimentele ei. O anumită succesiune istorică rezulta din însăși 
esenţa lucrurilor. Pe prim plan trebuia să se situeze iniţial sarcina 
religioasă — rînduirea credinţei în biserică — nu numai ca o 
cauză de o importanţă fundamentală, dar şi elementară într-un 
anumit sens, fiind mai puţin condiţionată de factorul uman. Într-a- 
devăr, avînd. un caracter superior, relaţia omului cu principiul 
necondiţionat care i s-a revelat nu poate fi determinată de ceva din 
afara ei: ea este așezată pe propriul ei temei — pe un anume dat. 
Cea de a doua sarcină a organizării morale — de competenţa sta- 
tului creştin — este condiţionată, pe lîngă propriul său motiv — 
mila comunitară — şi de principiul religios suprem prin care mila 
de natură laică se eliberează de restricţiile cărora le era supusă 
într-un stat păgîn. După cum se vede, sarcina politică a creştinis- 
mului istoric, mai complexă şi mai condiţionată decît sarcina bise- 
riccască, îi succede acesteia din urmă, ceea ce explică faptul că în 
Evul Mediu a existat o epocă în care biserica dobîndise deja forme 
organice stabile, iar statul creştin era într-o stare de aparentă ne- 
fiinţă, asemănătoare cu aceea în care se află pînă în prezent admi- 
nistrarea creştină. Oare dreptul pumnului din Evul Mediu 
răspunde în mai mare măsură normei morale a statului decît băncile 
şi bursele modeme normelor relaţiilor economice? Evident, cea 
din urmă corespondenţă se stabileşte practic după toate celelalte, 
deoarece domeniul relațiilor economice reprezintă ultima limită a 
principiului moral. şi organizarea cuvenită a acestui domeniu, 
respectiv stabilirea relaţiei între om şi natura materială, nu este 
determinată oarecum, ci în esenţa sa profundă: în primul rînd. de 
starea religioasă normală a umanităţii rînduită în biserică, iar. în al 
doilea rînd, de relaţiile interumane normale sau de natură altruistă, 
rînduite în stat. De aceea nu este surprinzător că adevărata sarcină 
economică, pe care unii socialişti din prima jumătate a secolului 
al XIX-lea abia începeau s-o întrevadă şi de care socialiştii de 
astăzi sînt tot atît de străini ca şi adversarii lor, nu şi-a găsit încă o 
expresie bine conturată nici la nivelul conştiinţei teoretice. 

Dar în ciuda acestui caracter incert al sarcinii practice în 
discuţie, în succesiunea stărilor morale proprie istoriei lumii creş- 
tine se disting de pe acum cu suficientă claritate trei epoci princi- 

pale. Epoca evlaviei, marcată de dominarea aspiraţiei către 
„divin“, de indiferenţă şi suspiciune faţă de factorul uman, de osti- 
litate şi frică faţă de principiul natural. Cea dintii epocă, deşi sta- 
bilă şi îndelungată, purta în sine germenul propriei sale distrugeri: 
credinţa unilaterală excesivă din Evul Mediu contrazicea în spirit 
acea plenitudine a adevărului creştin care era acceptat în litera sa 
ca o normă absolută. În momentul în care această contradicţie a 
luat forma directă şi extremă a persecuțiilor religioase 
„evlavioase““, caracterul lor inuman şi neîndurător a stîmit reacţii 
mai întîi din partea umanismului teoretic, iar ulterior și din partea 
milei şi omeniei practicate. Curentul moralei umanitare, caracteris- 
tic pentru cea de a doua epocă a istoriei creştine — între secolul al 
XV-lea și secolul al XIX-lea inclusiv —, a inaugurat, începînd cu 
acest din urmă secol, cea de a treia epocă, atunci cînd în conștiința 
practică a oamenilor au apărut două adevăruri preliminare: 1) reala 
omenie trebuie să se manifeste şi în domeniul vieţii materiale; 2) 
norma vieţii materiale o constituie abstinenţa — un adevăr adoptat 
încă de şcolile filozofice din antichitate. dar care pentru simţul 
comun s-a păstrat pînă acum mai degrabă ca o licărire şi nu ca o 
deplină evidenţă. Fără îndoială această licărire s-a vădit în secolul 
al XIX-lea prin astfel de fenomene ca: morala ascetică a filozofu- 
lui la modă — Schopenhauer, succesele vegetarianismului, 
răspîndirea ideilor hinduiste și budiste — prost înţelese dar prelu- 
ate tocmai în dimensiunea lor ascetică —, răsunetul pe care l-a avut 
Sonata Kreuzer’, teama oamenilor de bine ca nu cumva propo- 
văduirea abstinenţei să ducă la dispariţia speciei umane etc. 

Economismul şi ascetismul sînt două categorii de idei şi 
fenomene poate dintre cele mai eterogene care, la începutul seco- 
lului al XIX-lea, s-au asociat Într-un mod cu totul artificial şi rudi- 
mentar în cadrul malthusianismului. Relaţia lor esenţială rezidă 
însă în datoria pozitivă a omului, promovată de noi, de a izbăvi 
natura materială de necesitatea descompunerii şi a morţii, şi de a o 
pregăti în vederea învierii corporale universale. 


XIX 


Potrivit opiniei curente, activitatea economică are drept scop 
creşterea avuției, dar scopul avuției însăşi — dacă nu împărtăşim 

aprecierea Avarului — constă în deplinătatea posesiunii asupra 
existenţei materiale. Nu încape îndoială că această deplinătate 
depinde de atitudinea omului faţă de natura materială şi în această 
privinţă în faţa noastră se deschid două căi: calea exploatării 
rapace a naturii terestre, sau calea educării ei cu dragoste. Prima 
cale, bine cunoscută, i-a adus omului un cîştig indirect în planul 
dezvoltării lui intelectuale şi al culturii exterioare, dar pe această 
cale scopul principal nu putea fi atins. Natura cedează în faţa omu- 
lui oferindu-i doar suprafaţa sa, ea se lasă dominată de el în mod 
aparent, dar comorile iluzorii dobîndite prin forță nu aduc feri- 
cirea şi se destramă ca tăciunii. Omul nu poate să-şi asigure 
bunăstarea materială, adică să-şi salveze viaţa corporală și să-i 
confere nemurirea prin utilizarea exterioară a forţelor pămînteşti. 
Iar pentru stăpînirea naturii din interior el trebuie să-i cunoască 
adevărata fiinţă. Cu toate acestea, graţie raţiunii și conştiinţei sale 
morale omul Îşi cunoaşte totuşi acele condiţiii morale care fac 
posibilă atitudinea cuvenită faţă de natură. Prin rațiune el desco- 
peră că orice fenomen sau relaţie din lume este supusă legii impla- 
cabile a conservării energiei, Pornirile trupeşti încearcă să ataşeze 
sufletul de aparențele naturii, de lucrurile şi procesele materiale şi 
să transforme infinitul potenţial lăuntric al fiinţei umane în infini- 
tatea rea, exterioară, a patimilor şi pofitelor. Conştiinţa morală, 
chiar prin forma sa elementară a ruşinii condamnă această 
tendinţă ca nedemnă, iar raţiunea dezvăluie caracterul ei dăunător 
şi cauzele care o generează; cu cît sufletul se iroseşte mai mult în 
plan exterior, cu atît slăbeşte forţa lui interioară, liberă, în stare să 
pătrundă fiinţa naturii şi s-o stăpînească. Este clar că omul poate 
realiza efectiv spiritualizarea naturii, îi poate impulsiona viaţa 
interioară datorită preaplinului propriei sale spiritualizări, şi este 
tot atît de limpede că propria spiritualizare a omului este posibilă nu- 
mai pe seama forţelor lui sufleteşti şi a aspirațiilor îndreptate spre 
exterior. Forțe şi aspirații care trebuie să se interiorizeze şi să-şi 
sporească astfel intensitatea; numai în acest caz, întărită şi spiri- 
tualizată, fiinţa umană se va raporta nu la suprafaţa aparentă a na- 
turii, ci la esenţa ei intrinsecă. 

Nici vorbă de renunţarea omului la acţiunea lui exterioară 
asupra naturii; se cere numai stabilirea noilor priorităţi ale scopu- 
rilor vitale şi deplasarea centrului de greutate al voinţei. 
Obiectele exterioare după care aleargă majoritatea oamenilor, 

confundindu-le cu scopurile şi consumîndu-şi toate resursele de 
sensibilitate şi voinţă, trebuie să devină exclusiv mijloace şi 
instrumente, iar resursele interne, concentrate în sine, trebuie să 
joace rolul unei pîrghii putemice, în stare să elibereze de sub 
povara existenţei materiale atît sufletul dispersat al omului, cît şi 
sufletul fărîmiţat al naturii. 

Principiul normal al activităţii economice rezidă în 
economisirea forţelor psihice -prin transformarea unui gen de 
energie sufletească (exterior şi extensiv) într-un alt gen de energie 
(interior şi intensiv). Omul fie îşi risipeşte puterile sufleteşti, fie le 
cumulează. În primul caz el nu obţine nimic nici pentru sine, nici 
pentru natură; în cel de al doilea caz, vindecă şi mîntuieşte 
deopotrivă şi natura, şi pe sine însuşi. Definită în sensul ei cel mai 
general, organizarea înseamnă coordonarea multiplelor mijloace 
şi unelte de ordin inferior în vederea realizării unui scop general 
de ordin superior. De aceea principiul care a dominat pînă acum 
activitatea economică — înmulțirea indefinită. a nevoilor exte- 
rioare particulare şi considerarea mijloacelor exterioare de satis- 
facere a lor drept scopuri de sine stătătoare — este unul de dezor- 
ganizare, de dezagregare socială; principiul filozofiei morale — 
cumularea şi convertirea tuturor intereselor exterioare materiale 
într-un scop imanent vizează unirea deplină a fiinţei umane cu 
esenţa naturii — este unul de organizare şi restituire universală. 

În acelaşi timp însă trebuie reţinut faptul că este vorba de o a 
treia sarcină privind organizarea morală generală a umanităţii şi că 
îndeplinirea ei concretă depinde de primele două. Aşa cum demer- 
surile ascezei individuale capătă un caracter nonnal şi finalizat 
doar în corelaţie cu atitudinea evlavioasă faţă de Dumnezeu şi cu 
mila față de oameni — altminteri, diavolul ar putea trece drept un 
ascet model — tot astfel şi rînduirea colectivă a vieţii materiale a 
umanităţii conform principiului de acumulare a forţelor interne şi 
de înfrinare a nevoilor exterioare poate fi realizată corect şi cu 
succes nu de către cei care acţionează în mod izolat în domeniul 
economic, luat în sine. ci exclusiv prin adeziunea la scopul 
suprem — Împărăţia Domnului, pe care o reprezintă biserica — şi 
cu ajutorul mijloacelor legitime oferite de stat. Nici omul indivi- 
dual, nici omul comunitar nu-şi poate organiza aşa cum trebuie 
viaţa materială sau naturală, dacă nu va îndeplini norma morală 
prin relaţiile sale de ordin religios sau interuman. 

Organizarea morală a umanităţii, respectiv regenerarea ei într-o 
comunitate Dumnezeu-omenească, constituie o întreită sarcină 
indivizibilă. Scopul ei absolut este stabilit de biserică în calitate de 
credinţă instituţionalizată care receptează, la nivel comunitar, 
acţiunea dumnezeiască; mijloacele ei formale sînt asigurate de 
principiul liber. pur uman al milei sau simpatiei drepte, organizate 
la nivel comunitar prin stat; şi doar ultimul substrat sau material 
al organismului Dumnezeu-omenesc se află în sfera vieţii eco- 
nomice care se conduce după principiul abstinenţei. 


XX 


Inseparabil de latura socială sau comunitară a organizării 
morale a umanităţii cooperează şi factorul personal. Umanitatea 
se desăvîrşeşte sau se organizează din punct de vedere moral în 
diferitele sfere ale existenţei sale numai prin activitatea 
purtătorilor individuali ai principiilor vitale supreme. Unitatea, 
plenitudinea şi desfăşurarea generală normală a progresului moral 
depind de acţiunea coordonată a acestor persoane „reprezentative'“ 
cu rang de conducători. Relaţia normală între biserică şi stat şi-ar 
găsi premisa şi expresia concretă în consensul permanent al 
reprezentanţilor lor supremi — patriarhul şi monarhul —, și 
anume în aşa fel încît puterea deplină a monarhului să fie sfinţită 
de autoritatea patriarhului, iar acesta din urmă să nu exercite 
autoritatea sa decît prin puterea deplină a celui dintii. Patriarhul 
bisericii — purtător nemijlocit al dumnezeirii, reprezentant al 
paternității spirituale — ar trebui ca la orice tentaţie de a săviîrşi 
un abuz de autoritate, pasibil de a o transforma într-o putere 
coercitivă, să-și amintească de cuvîntul evanghelic: „Tatăl nu 
judecă pe nimeni, orice judecată lăsînd-o la latitudinea Fiului, căci 
el este fiul omului. La rîndul său, monarhul creştin — fiul bisericii 
în primul rînd — pentru a frîna ispita de a ridica puterea sa laică 
la rang de autoritate duhovnicească şi de a îngădui orice imixtiune 
în treburile credinţei şi conştiinţei trebuie să ia aminte că nici 
Împăratul Ceresc nu îndeplineşte decît voinţa Tatălui. 

Dar atît autoritatea bisericii cît şi puterea de stat, indisolubil 
legate de privilegii exterioare, sînt supuse unor ispite prea mari, şi 
este limpede că soluţionarea definitivă a inevitabilelor litigii, 
uzurpări şi neînţelegeri iscate între aceste două autorităţi, nu poate 

fi încredințată uneia din părțile interesate. În-mod principial sau 
ideal orice limitare exterioară de rigoare este incompatibilă cu 
demnitatea supremă a autorității bisericeşti şi a puterii monarhice. 
Dar un control pur moral din partea forţelor libere ale poporului şi 
a societăţii este pentru ele nu numai posibil, ci şi de dorit în gradul 
cel mai înalt. În Israelul antic a existat un al treilea serviciu su- 
prem — profetic — dar el. pe drept abrogat de creştinism, a 
părăsit practic scena istorică, reapărînd doar în cazuri excep- 
tionale şi, de regulă. în forme denaturate. De aici provin toate 
anomaliile istoriei medievale şi moderne. Restaurarea serviciului 
profetic nu depinde de puterea voinţei umane, dar invocarea sem- 
nificaţiei sale morale este oportună în zilele noastre şi ca o încu- 
nunare a filozofiei morale. 

Aşa cum patriarhul bisericii reprezintă apoteoza credinţei, iar 
monarhul creştin — apoteoza milei şi ă adevărului, tot astfel pro- 
fetul autentic reprezintă apoteoza ruşinii şi a conştiinţei. Din 
această esenţă a serviciului profetic decurg caracteristicile sale 
exterioare: adevăratul profet este în planul vieţii publice un mili- 
tant absolut independent, care nu se teme de nimic din exterior şi 
nu se supune nimănui din afară. Într-o societate, alături de 
purtătorii autorităţii şi puterii necondiționate, trebuie să existe şi 
exponenji ai libertăţii absolute. O atare libertate nu poate aparţine 
mulţimii şi nu poate fi un atribuit al democraţiei. Desigur, oricine 
ar dori să aibă libertate morală. aşa cum probabil. oricine ar vrea 
să aibă autoritatea şi puterea supremă. dar în acest caz nu este de 
ajuns să vrei, Autoritatea şi puterea supremă nu sînt dăruite prin 
mila lui Dumnezeu, iar adevărata libertate cere ca omul s-o merite 
prin luptă lăuntrică. Dreptul la libertate izvorăşte din însăşi fiinţa 
omului și trebuie garantat din afară, de către stat. Dar gradul de 
exercitare a acestui drept depinde total de condiţiile interne. de 
nivelul conştiinţei morale. Purtător real al libertăţii depline, exte- 
rioare şi interioare, poate fi numai cel care nu este constrîns în 
forul lui interior de nici o aparenţă şi, în ultimă instanţă, nu 
cunoaşte alt criteriu de judecată şi acţiune decit buna voinţă şi 
conştiinţa morală ireproşabile. 

Aşa cum orice patriarh este doar virful unei complicate 
piramide, constituite din numeroşi slujitori ai bisericii prin inter- 
mediul cărora el este legat de comunitatea mirenilor, aşa cum pu- 

terea monarhică îşi realizează chemarea în sînul poporului printr-un 
sistem complex de instituţii civile şi militare împreună cu indivizii 
concreţi care le încamează — tot astfel şi înfăptuitorii liberi ai 
idealului suprem realizează transpunerea acestuia în viaţa socie- 
tăţii prin mulţimea mai mult sau mai puţin activă a celor care îl 
împărtăşesc. Cea mai elementară deosebire între aceste trei 
direcţii de acţiune constă în faptul că serviciul bisericesc este pu- 
temic prin ataşamentul evlavios faţă de adevăratele tradiţii ale tre- 
Cutului, cel monarhic — prin înţelegerea corectă a nevoilor reale 
ale prezentului şi cel profetic — prin credinţa în imaginea 
adevărată a viitorului. În ce priveşte deosebirea dintre un profet şi 
un născocitor de vise deșarte, aceasta se poate exprima metaforic 
în felul următor: la profet, florile şi roadele viitorului ideal nu sînt 
suspendate în vidul imaginaţiei personale, ci atîrnă de adevărata 
tulpină a nevoilor sociale reale şi de rădăcinile tainice ale tradiţiei 
religioase, De aici decurge şi legătura serviciului profetic cu cel 
bisericesc şi monarhic. 


Încheiere 


Definirea finală a sensului moral al vieţii 
şi trecerea la filozofia teoretică 


Viaţa noastră capătă sens moral şi demnitate atunci cînd între 
ea şi Binele desăvirşit se stabileşte o relaţie perfectibilă. Prin 
însăşi definiţia sa, Binele desăvîrşit este legat de toate mani- 
festările vieţii şi existenţei, şi tocmai această legătură le conferă 
sens. Dar oare viaţa animalică cu funcţiile ei de nutriţie şi pro- 
creaţie este lipsită de sens? Acest sens este incontestabil şi impor- 
tant, dar el, ca expresie a legăturii parţiale şi involuntare a unei 
fiinţe cu binele general. nu poate umple viaţa omului: raţiunea şi 
voinţa lui, ca forme ale infinitului, cer altceva. Spiritul se nutreşte 
din cunoaşterea Binelui desăvîrșit şi proliferează prin înfăptuirea 
lui. adică prin realizarea universalului şi necondiţionatului în toate 
relațiile particulare şi condiţionate. Resimţind nevoia unirii 
desăvîrşite cu Binele absolut, noi demonstrăm că ceea ce se cere 
nu ne este încă dat şi că sensul moral al vieţii noastre poate con- 
sta numai în stabilirea acestei legături perfecte cu Binele sau în 
perfecționarea raportului nostru lăuntric cu el. 

Chiar imperativul desăvîrşirii morale implică ideea generală a 
Binelui absolut, respectiv caracteristicile lui de rigoare. El trebuie 
să fie atotcuprinzător, udică să poarte în sine norma atitudinii 
noustre morale generale. Tot ceea ce există în mod real sau 
potenţial se acoperă, sub raport moral, prin cele trei categorii de 
demnitate: avem de-a face fie cu ceea ce ne este superior, fie cu 
ceea ce ne este egal, fie cu ceea ce ne este inferior. O a patra cate- 
gorie este în mod logic exclusă. Glasul lăuntric al conştiinţei ne 
mărturiseşte că Binele necondiţionat sau Dumnezeu şi tot ceea ce 
se află într-o unire desăvîrşită cu El se situează mai presus de noi, 
întrucît nu am atins încă o asemenea unire; sîntem la egalitate cu 
fiinţele umane, altfel zis, cu toţi cei de aceeaşi natură cu noi şi 
capabili aidoma nouă de autodesăvîrşire morală, cu toţi care au 

păşit pe calea spre absolut şi sînt în stare să-şi proiecteze țelul; pe 
O treaptă inferioară nouă se află ceea ce nu este capabil de o 
desăvîrşire interioară prin sine Însuşi şi ceea ce poate intra într-o 
relaţie perfectă cu absolutul numai cu ajutorul nostru — natura 
materială. Sub forma ei cea mai generală această triplă atitudine 
este un fapt real: sîntem subordonați în mod real absolutului, 
indiferent ce nume i-am da; tot în mod real sîntem, prin însuşirile 
principale ale firii omeneşti, egali cu ceilalţi oameni, precum şi 
solidari cu ei prin destinul nostru existenţial comun întru ereditate, 
istorie şi convieţuire; la fel de reală este şi superioritatea noastră 
faţă de făptura materială. Aşadar sarcina morală rezidă exclusiv în 
desăvirşirea a ceea ce există în mod real. Tripa relaţie existentă 
trebuie să se transforme într-o întreită normă unitară de activitate 
raţională şi volitivă: subordonarea implacabilă față de puterea 
supremă trebuie să devină slujire conştientă şi liber asumată a 
Binelui desăvîrşit; solidaritatea firească cu ceilalți oameni trebuie 
să dea naştere unei interacțiuni simpatetice şi armonioase. iar supe- 
rioritatea reală faţă de natura materială trebuie să se transforme în 
stăpînirea ei raţională spre folosul nostru și al înseşi naturii, 

Principiul efectiv al desăvîrşirii morale este cuprins în cele trei 
sentimente de bază, inerente firii omului, care constituie virtutea 
ei naturală: în sentimentul de rușine care protejează demnitatea 
noastră de tendinţa acaparatoare a pornirilor trupeșşti: în sentimen- 
tul de milă care ne face egali cu ceilalţi şi, în sfîrşit, în sentimen- 
tul re/igios prin care se exprimă recunoaşterea de către noi a 
Binelui suprem. Sentimentele de acest fel care denotă o fire bună, 
originar înclinată spre ceea ce se cuvine (căci sînt indisolubil 
legate de conştiinţa, e drept nedeterminată, a normalităţii lor — 
conştiinţa faptului că trebuie să ne ruşinăm de excesul pomirilor 
trupeşti şi de înrobirea de către natura animalică, să-i compătimim 
pe alţii, să ne închinăm în faţa lui Dumnezeu) — aşadar aceste 
sentimente şi mărturia conştiinţei care le însoțește alcătuiesc un 
suport unic, mai exact, întreit al desăvîrșirii morale. Sintetizind 
imboldurile firii bune, rațiunea demnă le ridică la rang de lege. 
Conţinutul legii morale este identic cu datele sentimentelor pozi- 
tive, dar se deosebeşte de acestea prin forma sa de imperativ uni- 
versal şi necesar. Legea morală izvorăște din datele conștiinței 
morale, iar aceasta din urmă se identifică cu sentimentul ruşinii 
evoluat nu în latura lui materială, ci exclusiv formală. 


522 ÎNDREPTĂŢIREA BINELUI 


În ceea ce priveşte natura inferioară, legea morală, sinteză a 
sentimentului de ruşine, impune să ne stăpînim toate pornirile sen- 
zuale, admiţîndu-le doar ca clement subordonat în limitele 
rațiunii: în acest caz morala nu se mai exprimă (ca sentimentul 
elementar de ruşine) prin simpla respingere instinctivă a forţei 
ostile sau prin cedarea în faţa ei, ci ne obligă la o adevărată luptă 
cu trupul. Legea morală conferă sentimentului de milă sau de sim- 
patie manifestată în relaţiile cu alţi oameni forma dreptăţii, care ne 
cere să recunoaştem semenilor noştri aceeaşi semnificaţie necon- 
diţionată pe care ne-o atribuim nouă înşine, sau să ne purtăm cu 
alţii aşa cum am dori, dacă sîntem consecvenţi, să se poarte şi alţii 
cu noi, independent de simţăminte. În fine, în raport cu Dumnezeu, 
legea morală se afirmă ca expresia voinţei Lui legiuitoare şi cere 
să fie recunoscută necondiţionat în numele propriei Sale demnități 
sau desăvîrşiri absolute. Omului care a ajuns la recunoaşterea 
absolută a Voinţei lui Dumnezeu în ipostaza ei de Bine atotunitar 
şi total trebuie să-i fie clar că plenitudinea acestei voințe poate fi 
revelată numai prin forţa propriei ei lucrări în sufletul omenesc. 
Astfel înălţată, morala formală sau raţională se inserează în sfera 
moralei absolute — binele legii raționale se umple cu binele haru- 
lui dumnezeiesc, 

În lumina doctrinei creştinismului dintotdeauna, care este racor- 
dat la esenţa lucrurilor, harul nu distruge natura şi moralitatea na- 
turală, ci o „desăvîrşeşte“, aşa cum ea nu abrogă nici legea ci o 
respectă, făcînd-o inutilă numai pe măsura traducerii ei în viaţă, 

Dar înfăptuirea principiului moral (conform naturii şi legii) nu 
poate fi limitat la viaţa personală a individului din două motive: 
natural şi moral. Motivul natural rezidă în aceea că omul nu 
trăieşte într-o izolare deplină. Din punct de vedere practic, invo- 
carea acestui motiv ar fi suficientă, dar pentru moraliștii obtuzi 
care atribuie imperativului o importanţă mai mare decit existenţei, 
este necesar şi un motiv moral: discordanţa dintre noţiunea omu- 
lui, izolat de restul lumii, şi noţiunea de perfecţiune. Aşadar din 
motive naturale și morale, perfecțiunea constituind sensul moral 
al vieţii noastre poate fi concepută numai ca proces comunitar 
care se petrece cu omul comunitar, adică în cadrul familiei, 
poporului şi umanităţii. Aceste trei ipostaze ale omului comunitar 
nu se substituie una alteia, ci se susțin, se completează reciproc şi, 

urmîndu-şi calea proprie, înaintează către perfecţiune. Familia se 
desăvîrşeşte printr-o spiritualizare şi eternizare a sensului propriu- 
lui trecut într-o legătură morală cu strămoșii, a sensului prezentu- 
lui propriu în căsătoria autentică, a sensului viitorului propriu în 
educarea noilor generaţii. Poporul se desăvîrşeşte pe calea adîn- 
cirii şi amplificării solidarităţii sale naturale cu alte popoare în 
sensul comunicării morale. Umanitatea se desăvîrşeşte pe calea 
organizării binelui în formele generale de cultură religioasă, 
politică şi social-economică, într-o concordanţă crescîndă cu 
scopul final al pregătirii umanităţii pentru ordinea morală abso- 
lută, pentru Împărăţia lui Dumnezeu; binele religios sau credinţa 
se organizează prin biserică, aceasta fiind obligată să 
perfecţioneze latura lumească, racordînd-o în tot mai mare măsură 
la dimensiunea divină; binele interuman sau mila îndreptăţită se 
organizează prin intermediul statului care se perfecţionează 
lărgind aria adevărului şi a milosteniei pe seama restrîngerii mani- 
festărilor de samavolnicie şi violenţă din viaţa internă a poporului 
şi din relaţiile între popoare; în fine, binele fizic sau atitudinea 
morală a omului faţă de natura materială se organizează prin uni- 
unea economică a cărei perfecţiune constă nu în acumularea de 
obiecte, ci în spiritualizarea substanţei ca o condiţie a existenţei 
fizice normale şi eterne. 

contextul interacțiunii permanente între actul moral individual 
şi comportamentul moral reglementat al omului social, sensul 
moral al vieţii sau Binele îşi dobîndeşte îndreptăţirea definitivă, 
dezvăluindu-şi întreaga puritate, plenitudine şi vigoare. Recon- 
stituirea mentală a acestui proces în ansamblul lui — care ur- 
mează firul istoriei în privinţa celor înfăptuite şi îl anticipează prin 
stabilirea a ceea ce mai rămîne de făcut — reprezintă filozofia 
morală expusă în cartea de faţă. Exprimînd întregul cuprins într-o 
singură formulă, descoperim că desăvirşirea Binelui se definește 
în cele din urmă ca organizare indivizibilă a dragostei întreite. 
Prin identificarea obiectului său ca infinită desăvîrşire, sentimen- 
tul de venerație sau de evlavie se transformă, graţie subordonării 
filiale faţă de principiul suprem — o subordonare iniţial timidă şi 
involuntară, iar ulterior liber asumată — într-un sentiment de 
dragoste atotcuprinzătoare, nemărginită, determinată în întregime 
de recunoaşterea caracterului lui absolut: este vorba de dragostea 
ascendentă. Ţinînd însă cont de obiectul său atotcuprinzător, 

această dragoste pogoară prin Dumnezeu pretutindeni, în primul 
rînd asupra fiinţelor umane care o pot împărtăşi la fel ca noi: aici 
mila noastră fizică, iar apoi moral-politică faţă de oameni devine 
o dragoste spirituală faţă de ei, făcîndu-i prin ea egali cu noi. 
Dragostea dumnezeiască însă, resimţită de om ca universală, mer- 
ge şi mai departe, căci, devenind descendentă, ea. se extinde şi 
asupra naturii materiale, înglobînd-o în plenitudinea Binelui abso- 
lut ca pe un altar al slavei dumnezeieşti. 

Cînd îndreptăţirea universală a binelui, respectiv extinderea lui 
asupra tuturor relaţiilor se va clarifica efectiv în mintea oricărui om, 
atunci în faţa fiecăruia nu mai rămîne decît o chestiune practică de 
alegere: să accepte pentru sine sensul moral desăvîrşit al vieţii sau 
să-l renege. Dar cîtă vreme nu s-a ajuns încă la acest deznodămînt, 
e drept apropiat, cîtă vreme Binele nu se dezvăluie evident în toate 
şi pentru toţi. mai rămîne loc pentru îndoiala teoretică, insolubilă În 
limitele filozofiei morale sau practice. fără a submina însă obliga- 
tivitatea normelor ei pentru oamenii de bună credinţă. 

Dacă sensul morul al vieţii se reduce, în esenţa lui, la lupta mul- 
tilaterală cu răul şi la triumful binelui asupra lui, reapare veşnica 
întrebare: de unde provine răul însuşi? Dacă din bine, atunci ce 
rost mai are lupta împotriva lui? Dacă sursa lui se atlă în afara 
binelui, atunci în ce fel poate binele fi necondiţionat de vreme ce 
realizarea lui depinde de condiţii exterioare? Iar dacă el nu are un 
caracter necondiţionat, în ce îi constă superioritatea faţă de rău şi 
garanţia finală a triumfului asupra acestuia? 

Credinţa raţională în Binele absolut se sprijină pe experienţa 
interioară şi pe ceea ce decurge din ea în mod lopic. Dar expe- 
rienţa religioasă interioară ţine de opțiunea personală şi, văzută 
din afară, apare drept condiţionată. De aceea trecerea credinţei 
raționale, bazată pe experienţă, în planul afirmațiilor teoretice 
generale impune o justificare teoretică. 

Problema originii răului este pur mentală şi poate fi rezolvată 
numai în cadrul unei metafizici autentice care, la rîndu-i, pre- 
supune răspunsul la o altă întrebare: ce este adevărul, în ce constă 
validitatea lui, şi în ce mod este el cunoscut? 

Autonomia filozofiei morale în propriul ei domeniu nu exclude 
legătura lăuntrică a acestuia cu obiectele filozofiei teoretice, res- 
pectiv cu teoria cunoaşterii şi cu metafizica, 

Pentru cei care cred în Binele absolut ar fi de-a dreptul indecent 
să se teamă de investigația filozofică privind adevărul, ca şi cum 
sensul moral al lumii ar pierde ceva de pe urma explicitării lui 
exhaustive, ca şi cum unirea cu Dumnezeu întru dragoste şi con- 
sens cu voinţa Domnului în viaţa de aici ne-ar putea lăsa străini de 
Logosul dumnezeiesc. Îndreptăţirea Binelui ca atare în cadrul filo- 
zofiei morale atrage după sine necesitatea îndreptăţirii sale ca 
Adevăr în cadrul filozofiei teoretice. 

